
Evanghelia 


1.După acestea era o sărbătoare a iudeilor şi lisus S-a suit la Ierusalim. 

2.lar în Ierusalim, lângă Poarta oilor, era o scăldătoare, care pe evreieşte se 
numeşte Vitezda, având cinci pridvoare. 

3.În acestea zăceau mulțime de bolnavi, orbi, şchiopi, uscați, aşteptând 
mişcarea apei. 


4.Căci un înger al Domnului se cobora la vreme în scăldătoare şi tulbura apa 
şi cine intra întâi, după tulburarea apei, se făcea sănătos, de orice boală era 
ținut, 

5..,Și era acolo un om, care era bolnav de treizeci şi opt de ani. 

6.lisus, văzându-l pe acesta zăcând şi ştiind că este aşa încă de multă vreme, i- 
a zis: Voieşti să te faci sănătos? 

7.Bolnavul I-a răspuns: Doamne, nu am 0m, care Să mă arunce în 
scăldătoare, când se tulbură apa; că, până când vin eu, altul se coboară 
înaintea mea. 

8.lisus i-a zis: Scoală-te, ia-ţi patul tău şi umblă. 

9..Și îndată omul s-a făcut sănătos, şi-a luat patul şi umbla. Dar în ziua aceea 
era sâmbătă. 

10.Deci ziceau iudeii către cel vindecat: Este zi de sâmbătă şi nu-ţi este 
îngăduit să-ţi iei patul. 

ILEI le-a răspuns: Cel ce m-a făcut sănătos, Acela mi-a zis: la-ţi patul şi 
umblă. 

12.Ei l-au întrebat: Cine este omul care ţi-a zis: a-ţi patul tău şi umblă? 
13.lar cel vindecat nu ştia cine este, căci lisus se dăduse la o parte din 
mulțimea care era în acel loc. 

14.După aceasta lisus l-a aflat în templu şi i-a zis: lată că te-ai făcut sănătos. 
De acum Să nu mai păcătuieşti, ca să nu-ţi fie ceva mai rău. 

15. Atunci omul a plecat şi a spus iudeilor că lisus este Cel ce l-a făcut 
sănătos. 


Apostol 


32.,Și trecând Petru pe la toţi, a coborât şi la sfinţii care locuiau în Lida. 

33.4Și acolo a găsit pe un om, anume Enea, care de opt ani zăcea în pat, 
fiindcă era paralitic. 

34.Și Petru i-a zis: Enea, te vindecă lisus Hristos. Ridică-te şi strânge-ţi patul. 
Și îndată s-a ridicat. 

35.,Și l-au văzut toţi cei ce locuiau în Lida şi în Saron, care s-au şi întors la 
Domnul. 

36.lar în lope era o uceniţă, cu numele Tavita, care, tâlcuindu-se, se zice 
Căprioară. Aceasta era plină de fapte bune şi de milosteniile pe care le făcea. 
37.4Și în zilele acelea ea s-a îmbolnăvit şi a murit. Şi, scăldând-o, au pus-o în 
camera de sus. 

38.Și fiind aproape Lida de lope, ucenicii, auzind că Petru este în Lida, au 
trimis pe doi bărbaţi la el, rugându-l: Nu pregeta să vii până la noi. 

39.Și Petru, sculându-se, a venit cu ei. Când a sosit, l-au dus în camera de sus 
şi l-au înconjurat toate văduvele, plângând şi arătând cămăşile şi hainele câte 
le făcea Căprioara, pe când era cu ele. 

40..Şi Petru, scoțând afară pe toţi, a îngenunchiat şi s-a rugat şi întorcându-se 
către trup, a zis: Tavita scoală-te! lar ea şi-a deschis ochii şi văzând pe Petru, 
d şezul. 

41.Şi dându-i mâna, Petru a ridicat-o şi chemând pe sfinţi şi pe văduve, le-a 
dat-o vie. 

42.Și s-a făcut cunoscută aceasta în întreaga lope şi mulţi au crezut în 
Domnul. 


Duminica a patra după Paşti a slăbănogului (Penticostar) 


EDITURA INSTITUTULUI BIBLIC ȘI DE MISIUNE 
AL BISERICII ORTODOXE ROMANE 


Sâmbată seara la Vecernia cea mică 
La Doamne strigat-am... punem stihirile pe 4. 
Și cântăm stihirile învierii, glasul al 3-lea: 
Cu Crucea Ta, Hristoase Mântuitorule, puterea morţii s-a stricat şi înşelăciunea 


diavolului s-a pierdut; iar neamul omenesc prin credinţă fiind mântuit, cântare 
Ție totdeauna aduce. 


Luminatu-s-au toate, cu Invierea Ta Doamne şi Raiul iarăşi s-a deschis şi toată 
zidirea lăudându-Te, cântare Ţie totdeauna aduce. 


Slăvesc puterea Tatălui şi a Fiului şi laud stăpânirea Duhului Sfânt, Dumne- 
zeirea cea nedespărţită şi nezidită, Treimea cea de o Fiinţă, care împărăţeşte în 
veacul veacului. 


Altă stihiră a lui Anatolie: Cinstitei Crucii Tale ne închinăm, Hristoase, şi 
Invierea Ta o lăudăm şi o slăvim; că cu rana Ta, noi toţi ne-am vindecat. 


Slavă... glasul al 5-lea. 


Suitu-s-a lisus în lerusalim la scăldătoarea oilor, ce se cheamă evreieşte 
Vitezda, cea care avea cinci foişoare şi întru acelea zăcea mulțime de bolnavi; 
că îngerul lui Dumnezeu la vreme pogorându-se, o tulbura pe ea şi sănătate da 
celor ce veneau cu credință. Şi văzând Domnul pe un bolnav de mulți ani, a zis 
către dânsul: Voieşti să fii sănătos ? lar cel bolnav a răspuns: Doamne, om nu 
am, că dacă se va tulbura apa, să mă arunce în scăldătoare. La doctori am 
cheltuit toată avuţia mea şi milă a dobândi nu m-am învrednicit. lar Doctorul 
sufletelor şi al trupurilor a zis către dânsul: Ridică-ţi patul tău şi umblă, propo- 
văduind puterea Mea şi mila cea mare, până la marginile lumii. 


Şi acum... a Născătoarei de Dumnezeu, glasul al 3-lea. 


Cum să nu ne mirăm de naşterea ta cea dumnezeiască bărbătească, cu totul 
cinstită ? Că ispită de bărbat neluând ceea ce eşti cu totul fără prihană, ai născut 
fără de tată pe Fiul cu trup, pe Cel născut din Tatăl mai-nainte de veci fără de 
mamă; Carele nicicum n-a răbdat schimbare, sau amestecare, sau despărțire, ci a 
păzit întreagă osebirea amândurora firilor. Pentru aceasta, Maică Fecioară, 
Stăpână, pe Acela roagă-L, să mântuiască sufletele celor ce cu dreaptă credinţă, 
de Dumnezeu Născătoare te mărturisesc pe tine. 


Şi acum... a Născătoarei de Dumnezeu, dogmatica, glasul al 3-lea. 


Minune prea mare! Ceea ce a născut este Fecioară şi Cel ce S-a născut este 
Dumnezeu mai-nainte de veci. Naşterea văzută şi ceea ce s-a săvârşit este mai 
presus de fire. O, taină înfricoşată ! Că şi ceea ce se gândeşte rămâne negrăită şi 
ceea ce vede nu se poate cuprinde. Fericită eşti tu prea curată Fecioară, că eşti 
fucă a lui Adam celui pământesc şi a lui Dumnezeu Celui Preaînalt Maică. Pe 
Carele roagă-L să mântuiască sufletele noastre. 


La Stihoavnă 
Stihiria învierii, glasul al 3-lea: Hristoase, Cela ce cu patima Ta ai întunecat 


soarele şi cu lumina învierii Tale ai luminat toate, primeşte cântarea noastră cea 
de seară, lubitorule de oameni. 


Apoi ale Născătoarei de Dumnezeu, glas acelaşi. 


Stih: Ascultă fiică şi vezi şi pleacă urechea ta. 


Dobândind mari şi multe faceri de bine prin tine, Preacurată, slăvim cu îngerii 
pe Cel născut al tău, Carele a voit a se naşte în pântecele tău, pentru milostivirea 
cea prea mare şi a înnoit neamul omenesc. 


Stih: Pomeni-voi numele Tău întru tot neamul şi neamul. 


Pe tine toţi păcătoşii te-am câştigat, în viaţă scăpare şi dumnezeiesc aco- 
perământ, curată Fecioară; deci, toţi ne rugăm milostivirii tale: Nu te depărta de 
la noi rugămu-ne, ci ne miluieşte şi ne mântuieşte. 


Stih: Feţei tale se vor ruga bogaţii popoarelor. 


Bucură-te, de Dumnezeu Născătoare Maică pururea Fecioară, noi robii tăi cei 
din ţărână aducem ţie după vednicie, împreună cu dumnezeiescul Graviil mai- 
marele cetelor. Că tu eşti solitoare de veselie şi bucurie lumii. 


Slavă... Și acum... glasul al 5-lea. 


Acolo în pridvorul lui Solomon, zăcea mulțime de bolnavi şi înjumătăţindu-se 
praznicul, a aflat Hristos pe un slăbănog zăcând de treizeci şi opt de ani. Şi cu 
stăpânesc glas a zis către dânsul: Voieşti să fii sănătos ? lar cel bolnav a 
răspuns: Doamne, om nu am, ca, dacă se va tulbura apa, să mă bage în scăl- 
dătoare. lar Domnul a zis către dânsul: Ridică-ţi patul tău şi umblă! lată te-ai 
făcut sănătos, de acum să nu mai greşeşti. Pentru rugăciunile Născătoarei de 
Dumnezeu trimite-ne nouă, Doamne, mare milă. 


Troparul învierii. 
Slavă... Și acum... a Născătoarei de Dumnezeu 
Ectenia mică şi otpustul. 

Tot în această zi - Vecernia cea mare 
După ce binecuvintează preotul: Hristos a înviat... de trei ori. Şi îndată citim 
Psalmul şi Catisma toată. Şi Fericit bărbatul... La Doamne strigat-am... punem 
stihirile pe 10 şi cântăm stihirile învierii 3, ale lui Anatolie 4 şi ale slăbănogului 
2, repetând pe cea dintâi. 
Stihirile învierii, glasul al 3-lea: 
Cu Crucea Ta, Hristoase Mântuitorule, puterea morţii s-a stricat şi înşelăciunea 


diavolului s-a pierdut; iar neamul omenesc prin credinţă fund mântuit, cântare 
Ție totdeauna aduce. 


Luminatu-s-au toate, cu Invierea Ta Doamne şi Raiul iarăşi s-a deschis şi toată 
zidirea lăudându-Te, cântare Ţie totdeauna aduce. 


Slăvesc puterea Tatălui şi a Fiului şi laud stăpânirea Duhului Sfânt, Dumne- 
zeirea cea nedespărţită şi nezidită, Treimea cea de o Fiinţă, care împărăţeşte în 
veacul veacului. 


Alte stihiri ale lui Anatolie: 


Cinstitei Crucii Tale ne închinăm, Hristoase, şi Invierea Ta o lăudăm şi o 
slăvim; că cu rana Ta, noi toţi ne-am vindecat. 


Lăudăm pe Mântuitorul, Carele din Fecioară S-a întrupat. Că pentru noi S-a 
răstignit şi a treia zi a înviat, dăruind nouă mare milă. 


Celor din iad, pogorându-Se Hristos a vestit, îndrăzniţi, zicând: Acum am biruit; 
Eu sunt Invierea, Eu pe voi vă voi scoate, sfărâmând porţile morţii. 


Cei ce stăm cu nevrednicie întru prea curată casa Ta, cântare de seară înălțăm, 
dintru adâncuri strigând: Hristoase Dumnezeule, Cela ce ai luminat lumea cu 
Învierea Ta cea de a treia zi, scoate pe poporul Tău din mâna vrăjmaşilor Tăi, 
Iubitorule de oameni. 


Apoi aceste stihiri ale slăbănogului, glasul 1, singur glasul: 


Cela ce cu palma cea prea curată ai zidit pe om, ai venit să vindeci pe cei 
bolnavi, Milostive Hristoase. Pe cel slăbănog la scăldătoarea oilor cu cuvântul 
Tău l-ai sculat şi durerea celeia ce-i curgea sânge o ai vindecat. Pe fata cana- 
neencei ceea ce se bântuia o ai miluit şi rugăciunea sutaşului nu o ai trecut cu 
vederea. Pentru aceasta strigăm: Atotputernice, Doamne, slavă Ţie. (de două 
Or1) 


Mort neîngropat fiind slăbănogul, văzându-Te pe Tine, a strigat: Miluieşte-mă 
Doamne, că patul meu mormânt mi s-a făcut. Ce folos îmi este de viaţă. Nu-mi 
este de nici o treabă scăldătoarea oilor, că nu am pe nimeni să mă bage, când se 
tulbură apa; ci, la Tine, Izvorul tămăduirilor vin, ca şi eu împreună cu toţi să 
strig: Atotputernice Doamne, slavă Ţie. 


Slavă... glasul al 5-lea. 


Suitu-s-a Iisus în Ierusalim la scăldătoarea oilor, ce se cheamă evreieşte Vitez- 
da, cea care avea cinci foişoare şi întru acelea zăcea mulțime de bolnavi; că 
îngerul lui Dumnezeu la vreme pogorându-se, o tulbura pe ea şi sănătate da 
celor ce veneau cu credință. Şi văzând Domnul pe un bolnav de mulți ani, a zis 
către dânsul: Voieşti să fii sănătos? lar cel bolnav a răspuns: Doamne, om nu 
am, că dacă se va tulbura apa, să mă arunce în scăldătoare. La doctori am 


cheltuit toată avuţia mea şi milă a dobândi nu m-am învrednicit. lar Doctorul 
sufletelor şi al trupurilor a zis către dânsul: Ridică-ţi patul tău şi umblă, propo- 
văduind puterea Mea şi mila cea mare, până la marginile lumii. 


Şi acum... a Născătoarei de Dumnezeu, glasul al 3-lea. 


Cum să nu ne mirăm de naşterea ta cea dumnezeiască bărbătească, cu totul 
cinstită ? Că ispită de bărbat neluând ceea ce eşti cu totul fără prihană, ai născut 
fără de tată pe Fiul cu trup, pe Cel născut din Tatăl mai-nainte de veci fără de 
mamă; Carele nicicum n-a răbdat schimbare, sau amestecare, sau despărțire, ci a 
păzit întreagă osebirea amândurora firilor. Pentru aceasta, Maică Fecioară, 
Stăpână, pe Acela roagă-L, să mântuiască sufletele celor ce cu dreaptă credinţă, 
de Dumnezeu Născătoare te mărturisesc pe tine. 


Prochimenul zilei. 
La Litie 


Stihira hramului: 
Slavă... glasul al 5-lea. 


Lângă scăldătoarea oilor, zăcea un om în neputinţă şi văzându-Te pe Tine, 
Doamne, a strigat: Om nu am, ca dacă se va tulbura apa, să mă bage într-însa şi 
până când merg eu, altul apucă mai-nainte de mine şi ia sănătate, iar eu zac 
bolnav. Şi îndată milostivindu-Se Mântuitorul a zis către dânsul: Pentru tine om 
M-am făcut, pentru tine în trup M-am îmbrăcat şi zici, om nu am. Ridică-ţi patul 
tău şi umblă. Toate sunt Ţie cu putinţă, toate ascultă, toate se pleacă; adu-Ţi 
aminte de noi toţi şi ne miluieşte Sfinte, ca un lubitor de oameni. 


Și acum... a Născătoarei de Dumnezeu, asemenea. 


Biserică şi uşă eşti, palat şi scaun al Împăratului, Fecioară prea cinstită, prin 
care Mântuitorul meu Hristos Domnul, S-a arătat celor ce dormeau întru întu- 
neric, Soarele dreptăţii fiind; vrând să lumineze pe cei ce i-a zidit după chipul 
Său cu mâna Sa. Pentru aceasta cu totul lăudată, ca ceea ce ai îndrăzneală ca o 
Maică către Dânsul, roagă-L neîncetat, să se mântuiască sufletele noastre. 


La Stihoavnă 


Stihira învierii, glasul al 3-lea: Hristoase, Cela ce cu patima Ta ai întunecat 
soarele şi cu lumina învierii Tale ai luminat toate, primeşte cântarea noastră cea 
de seară, lubitorule de oameni. 


Apoi Stihirile Paştilor, cu stihurile lor, apoi Slavă... glasul al 5-lea. 


Acolo în pridvorul lui Solomon, zăcea mulțime de bolnavi şi înjumătăţindu-se 
praznicul, a aflat Hristos pe un slăbănog zăcând de treizeci şi opt de ani. Și cu 
stăpânesc glas a zis către dânsul: Voieşti să fu sănătos? lar cel bolnav a răspuns: 
Doamne, om nu am ca dacă se va tulbura apa, să mă bage în scăl-dătoare. lar El 
a zis către dânsul: Ridică-ţi patul tău şi umblă, iată te-ai făcut sănătos, de acum 
să nu mai greşeşti. Pentru rugăciunile Născătoarei de Dumnezeu, trimite-ne 
nouă, Doamne, mare milă. 


Şi acum... glasul al S-lea. 


Ziua Învierii şi să ne luminăm cu prăznuirea şi unul pe altul să îmbrătişăm; să 
zicem fraţilor şi celor ce ne urăsc pe noi, să iertăm toate pentru Înviere şi aşa să 
strigăm: Hristos a înviat din morţi, cu moartea pe moarte călcând şi celor din 
mormânturi viaţă dăruindu-le. 


Hristos a înviat... odată. Şi celelalte după cum s-a arătat în Duminica trecută. 


Troparul, glasul al 3-lea: Să se veselească cele cereşti şi să se bucure cele pă- 
mânteşti. Că a făcut biruinţă cu braţul Său Domnul, călcat-a cu moartea pe 
moarte, Cel întâi născut din morţi S-a făcut, din pântecele iadului ne-a izbăvit pe 
noi şi a dat lumii mare milă. 


Al Născătoarei de Dumnezeu: 


Pe tine, ceea ce ai mijlocit mântuirea neamului nostru, te lăudăm, Născătoare de 
Dumnezeu Fecioară. Că, cu trupul cel luat din tine Fiul tău şi Dumnezeul 
nostru, prin Cruce luând patimă, ne-a izbăvit pe noi din stricăciune, ca un lubi- 
tor de oameni. 


Iar nefiind priveghere la Miezonoptică cântăm canonul din octoih al glasului al 
3-lea şi troparale: Cade-se cu adevărat a lăuda... şi otpustul. 


Duminică, a patra săptămână după Paşti la Utrenie 
La Dumnezeu este Domnul... troparele învierii. 
După întâia Catismă, sedealna glasul al 3-lea: 


Hristos din morţi s-a sculat, începătura celor adormiţi, Cel mai întâi născut decât 
zidirea şi Făcătorul tuturor celor făcute, firea cea stricată a neamului nostru, 


întru Sine o a înnoit; nu vei mai stăpâni de acum, moarte, că Stăpânul tuturor 
puterea Ta a stricat. 


A învierii: 


Cu trupul moarte gustând, Doamne, amărăciunea morţii o ai tăiat cu scularea Ta 
şi pe om împotriva ei l-ai întărit, blestemului celui de demult biruinţă chemând. 
Apărătorul vieţii noastre, Doamne, slavă Ţie. 


Slavă... Și acum... a Născătoarei de Dumnezeu 


De frumuseţea fecioriei tale şi de prea luminată curăţia ta, Gavriil mirându-se, a 
strigat ţie, Născătoare de Dumnezeu: Ce laudă vrednică voi aduce ţie ? Ce te voi 
numi pe tine? Nu mă pricep şi mă minunez! Pentru aceasta precum mi s-a po- 
runcit, strig ție: Bucură-te, ceea ce eşti cu daruri dăruită. 


După a doua Catismă, sedealna glasul al 3-lea: 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Cela ce toate cele omeneşti le-ai luat şi toate cele ale noastre le-ai făcut ale Tale; 
al binevoit a Te pironi pe Cruce, Făcătorul meu, primind a suferi moarte ca un 
om, ca să izbăveşti omenirea din moarte ca un Dumnezeu. Pentru aceasta ca 
Dătătorului de viaţă strigăm Ție: Slavă, Hristoase, milostivirii Tale. 


A învierii 


Răstignirea cea necuprinsă cu mintea şi Învierea cea netâlcuită, taina cea 
negrăită o teologhisim credincioşii; că astăzi moartea şi iadul s-au prădat şi 
neamul omenesc întru nestricăciune s-a îmbrăcat. Pentru aceasta cu mulţumire 
strigăm ie: Slavă, Hristoase, Învierii Tale. 


Slavă... Și acum... a Născătoarei de Dumnezeu 


Cele cereşti cu dragoste s-au veselit şi cele pământeşti cu cutremur s-au 
spăimântat, când prea curatul glas a venit spre tine, Născătoare de Dumnezeu; 
ca o prăznuire a fost pentru amândouă părțile, când cel întâi zidit din moarte s-a 
izbăvit. Pentru aceasta cu îngerul strigăm către tine: Bucură-te, curată Fecioară, 
Maică. 


După Fericiţi cei fără prihană... Troparele: Bine eşti cuvântat, Doamne... Apoi 
ipacol. 


Spăimântând cu vederea, rourând cu graiurile, îngerul strălucind a zis miro- 
nosițelor: Ce căutaţi pe Cel viu în mormânt? Sculatu-S-a deşertând mormân- 
turile. Cunoaşteţi neschimbat pe Schimbătorul stricăciuni; ziceţi lui Dumnezeu: 
Cât sunt de înfricoşate lucrurile Tale! Că ai mântuit neamul omenesc. 

Apoi treptele. 

Antifonul 1, glasul al 3-lea: 


Robia Sionului Tu o ai scos din Babilon şi pe mine din patimi, la viață mă trage, 
Cuvântule. 


Cei ce seamănă în austru cu lacrimi dumnezeieşti, secera-vor spice întru bucuria 
vieţii celei de-a pururea. 


Slavă... Și acum... 


Prin Sfântul Duh este toată buna dăruire, că cu Tatăl şi cu Fiul împreună stră- 
luceşte; întru Carele toate viază şi se mişcă. 


Antifonul al 2-lea: 


De n-ar zidi Domnul casa bunătăţilor, în zadar ne ostenim; iar acoperindu-ne 
sufletul, nimeni nu va strica cetatea noastră. 


Pentru roada pântecelui, prin Duhul, fii se fac Ție, Hristoase, sfinţii pururea, ca 
unul Tată. 


Slavă... Și acum... 


În Sfântul Duh se vede toată sfinţenia, înţelepciunea, că înfiinţează toată făp- 
tura; Aceluia să slujim, că Dumnezeu este, ca şi Tatălui şi Cuvântului. 


Antifonul al 3-lea: 


Cei ce se tem de Domnul, fericiţi vor umbla în cărările poruncilor, că vor mânca 
toată roada cea de viaţă. 


Veseleşte-Te, Începătorul turmei, împrejurul mesei Tale văzându-Ţi fiii Tăi, 
purtând stâlpări de fapte bune. 


Slavă... Și acum... a Născătoarei de Dumnezeu 


Prin Sfântul Duh este toată bogăţia slavei, din care este darul şi viaţa la toată 
zidirea; că, împreună cu Tatăl se laudă şi cu Cuvântul. 


Prochimen, glasul al 3-lea: Spuneţi întru neamuri, că Domnul a împărățit, 
pentru că a întărit lumea care nu se va clinti. 


Stih: Cântaţi Domnului cântare nouă, cântaţi-i frumos, cu strigăt de bucurie. 


Toată suflarea... 
Evanghelia a patra a Invierii 


1. Iar în prima zi după Sâmbătă, foarte de dimineaţă, au venit ele la mormânt, 
aducând miresmele pe care le pregătiseră. 

2. Şi au găsit piatra răsturnată de pe mormânt. 

3. Şi intrând, nu au găsit trupul Domnului lisus. 

4, Și fiind ele încă nedumerite de aceasta, iată doi bărbaţi au stat înaintea lor, 
în veşminte strălucitoare. 

5. Și, înfricoşându-se ele şi plecându-şi feţele la pământ, au zis aceia către 
ele: De ce căutaţi pe Cel viu între cei morţi? 

6. Nu este aici, ci S-a sculat. Aduceţi-vă aminte cum v-a vorbit, fiind încă în 
Galileea, 

7, Zicând că Fiul Omului trebuie să fie dat în mâinile oamenilor păcătoşi şi 
Să fie răstignit, iar a treia zi Să învieze. 

8. Și ele şi-au adus aminte de cuvântul Lui. 

9. Și întorcându-se de la mormânt, au vestit toate acestea celor unsprezece şi 
tutu-ror celorlalți. 

10. Iar ele erau: Maria Magdalena, şi Ioana şi Maria lui Iacov şi celelalte 
împreună cu ele, care ziceau către apostoli acestea. 

11. Și cuvintele acestea au părut înaintea lor ca o aiurare şi nu le-au crezut. 
12. Și Petru, sculându-se, a alergat la mormânt şi, plecându-se, a văzut 
giulgiurile singure zăcând. Și a plecat, mirându-se în sine de ceea ce se 
întâmplase. 


Apoi: Învierea lui Hristos văzând... de trei ori. Psalmul 50 


Canoanele Al Paştilor cu irmosul pe 6 şi al Născătoarei de Dumnezeu pe 2; 


Canonul slăbănogului pe 6 


Cântarea 1-a, glasul al 3-lea 


Irmos: Tu eşti Dumnezeu cel minunat, care prea slăvit faci minuni, cela ce ai 
uscat adâncul şi căruțele le-ai acoperit şi ai mântuit pe poporul ce-Ți cânta Ţie, 
ca Mântuitorului nostru şi Dumnezeu. 


Lucrând semne şi făcând minuni, Unule Impărate, Crucea de voie ai răbdat ca 
un îndurat şi cu moartea pe moarte omorând, ne-ai înviat pe noi. 


Astăzi să dănţuim cu credinţă, popoare, întru scularea lui Hristos, că s-a prădat 
iadul şi pe cei ce i-a avut legaţi degrabă i-a dat înapoi, care laudă slăvirile lui 
Dumnezeu. 


Cela ce prin dumnezeiasca putere, cu cuvântul Tău ai întărit oarecând pe cel 
slăbănog, Hristoase, şi i-ai poruncit lui să-şi ridice patul, neputincios fiind el de 
multă vreme, vindecă sufletul meu cel ce s-a bolnăvit cumplit. 


La scăldătoarea oilor se pogora îngerul oarecând şi numai pe unul vindeca într- 
un an. lar cu dumnezeiescul botez acum curăţă Hristos mulţimi nenumărate. 


A arhanghelului: Cela ce eşti căpetenie îngerilor mai mare voievod al slujitorilor 
celor de sus, pe cei ce se adună întru cinstită Biserica ta şi laudă pe Dumnezeu, 
acoperă-i şi-i păzeşte de toate necazurile. 


Slavă... a Treimii 

Să lăudăm neîncetat împreună cu cei fără de trupuri, în trei Feţe şi întru o Fire, 
pe Dumnezeu cel fără început, pe Tatăl, pe Cuvântul şi pe Duhul cela ce are o 
împărăție şi o stăpânire nedespărțită. 

Și acum... a Născătoarei de Dumnezeu 

Cetatea ta aceasta, care totdeauna te cinsteşte pe tine, Curată, cu credință, mân- 


tuieşte-o din primejdii, de robia barbarilor, de războiul cel dintru sine şi de sabie 
şi de toată altă îngrozire. 


Catavasie: Ziua Invierii, să ne luminăm, popoare, Paştile Domnului, Paştile! Că 
din moarte la viaţă şi de pe pământ la cer, Hristos Dumnezeu ne-a trecut pe noi, 
Cei ce-l cântăm cântare de biruinţă. 


Cântarea a 3-a 


Irmos: Suflete sterp şi neroditor, câştigă-ţi rod bine slăvit şi veselindu-te strigă: 
Intăritu-s-a inima mea întru Tine, Dumnezeule! Nu este sfânt şi nu este drept, 
fără numai Tu, Doamne. 


Văzându-Te oarecând soarele pe lemn spânzurat, Cuvinte, lumina şi-a ascuns. 
Şi tot pământul s-a cutremurat; morţii s-au sculat, murind Tu, Atotputernice. 


Venind Tu cu sufletul în pântecele pământului, iadul a dat înapoi degrab sufle- 
tele pe care le câştigase, cele ce strigă: Laudă de mulţumire puterii Tale, Unule, 
Doamne. 


Vindecă, Preabunule, sufletul meu, cel ce a fost bolnav cumplit în mulţi ani ca şi 
pe cel slăbănog mai-nainte, ca să urmez urmelor Tale, care le-ai arătat celor ce 
Te iubesc pe Tine. 

A arhanghelului:Arhanghele al lui Dumnezeu, fă rugăciune cu cetele cele de 
sus, pentru noi cei care te lăudăm pe tine cu credinţă, păzindu-ne şi ferindu-ne 
pe noi cei ce cădem în patimile vieţii. 


Slavă... a Treimii 


Slavă Tatălui, să strigăm, Fiului şi Duhului; că Unul este după fire Dumnezeu, 


pe Carele toate puterile cereşti cu frică Îl slăvesc, strigăm: Sfânt, Sfânt, Sfânt 
eşti Doamne. 


Și acum... a Născătoarei de Dumnezeu 


Fără de sămânță ai avut zămislire şi mai presus de gând naştere, Fecioară Maică 
prea curată; lucru înfricoşat, minune, prea mare, de îngeri cinstită şi de oameni 
prea slăvită, Fecioară Stăpână. 


Catavasie: Veniţi să bem băutură nouă, nu din piatră stearpă făcută cu minuni 
ci din Izvorul nestricăciunii care a izvorât din mormântul lui Hristos, Intru care 
ne întărim. 


Condacul şi icosul Paştilor, sedealna, glasul al 3-lea. 

Numai graiul Celui ce S-a arătat pe pământ pentru noi, din milostivire, a întărit 
pe slăbănog, precum se vesteşte vorba în toată lumea; pentru aceea şi patul 
luându-și a umblat, măcar că nu sufereau cărturarii să vadă ceea ce se făcuse, 


fiind cuprinşi de răutatea pizmei, care slăbănogeşte sufletele. 


Slavă... Și acum... a Născătoarei de Dumnezeu 


De frumuseţea fecioriei tale şi de prea luminată curăţia ta Gavriil mirându-se, a 
strigat ție, Născătoare de Dumnezeu: Ce laudă vrednică voi aduce ţie ? Ce te voi 
numi pe tine? Nu mă pricep şi mă minunez! Pentru aceasta, precum mi s-a 
poruncit strig ţie: Bucură-te, ceea ce eşti plină de dar. 


Cântarea a 4-a 


Irmos: Avvacum, prea curat pântecele tău, munte umbrit mai înainte l-a văzut, 
Curată; pentru aceea a şi strigat: De la amiazăzi va veni Dumnezeu şi Cel Sfânt 
din muntele cel cu umbra deasă. 


Adunarea evreiască topindu-se de pizmă, Te-a răstignit pe lemn pe Tine, 
Doamne, şi stricând osânda morţii, Te-ai sculat ca un puternic, sculând şi lumea 
împreună cu Tine. 


Pentru ce căutaţi femei cu miresme, pe Mirul cel nedeşertat ? S-a sculat, a zis 
mironosiţelor cel ce şedea în haine albe, umplând latura cea de sub cer de bună 
mireasmă înţelegătoare. 


Chip de rob purtând pentru multa milostivire, umblând ai venit şi ai arătat 
sănătos pe cel ce zăcea de mulţi ani, Cuvinte, poruncindu-i să-şi ridice şi patul. 


A îngerului: Ingerul Domnului, pogorându-se la vreme tulbura apa în scăl- 
dătoarea oilor, făcând numai pe unul sănătos; iar Hristos mântuieşte mulțime 
nenumărată prin dumnezeiescul Botez. 


A arhanghelului: Cela ce eşti căpetenia îngerilor şi îndreptător celor rătăciţi, mai 
mare voievodule al Domnului vino în ceasul acesta în mijlocul nostru şi du 
rugăciunile tuturor la Unul Făcătorul şi Stăpânul. 


Slavă... a Treimii 


Unită după fire şi despărțită după Feţe este Sfânta Treime: Tatăl, Cel mai presus 
de fiinţă şi Fiul, Cel împreună veşnic şi unul Sfântul Duh cel Atotputernic. 


Și acum... a Născătoarei de Dumnezeu 
Cum alăptezi, Curată ? Şi cum ai născut prunc pe cel mai de demult decât 


Adam? Cum porţi în braţe Fiul, pe Cel ce este pe umerii heruvimilor ? Precum 
ştie şi precum voieşte Cel ce a înfiinţat toate. 


Catavasie: La dumnezeiasca strajă, de Dumnezeu grăitorul Avacum să stea 
împreună cu noi şi să arate pe îngerul cel purtător de lumină care a grăit cu mare 
glas: “Astăzi este mântuirea lumii, că a Inviat Hristos, ca cel Atotputernic!” 


Cântarea a 5-a 
Irmos: Cu lumina Ta cea neînserată, Hristoase Dumnezeule, luminează smeritul 
meu suflet, şi-l povăţuieşte spre frica Ta. Pentru că lumină sunt poruncile Tale 


pe pământ. 


Înălţându-Te pe lemnul Crucii, ai înălţat şi toată lumea; şi fiind între cei morţi, 
Dumnezeule pe morţii cei din veac i-ai sculat. 


Înviat-a Hristos precum a zis deşertând toate împărăţiile iadului şi S-a arătat 
apostolilor, bucurie veşnică dându-le. 


In haine albe strălucind, îngerul s-a văzut de femei zicând: Nu mai plângeţi, 
viaţa voastră s-a sculat, pe morţii cei din mormânturi înviind. 


Precum ai sculat pe cel slăbănog, Hristoase, vindecă şi sufletul meu cel slăbă- 
nogit pentru călcările de poruncă şi mă îndreptează ca să umblu în cărările Tale 


cele drepte. 


A arhanghelului: Voievodule al îngerilor, Mihaile, păzeşte pe poporul ce se 
adună astăzi în Biserica ta şi vesteşte slava lui Dumnezeu. 


Slavă... a Treimii 


Unime întocmai cinstită şi întreit numărată, despărțită după feţe cu credinţă şi 
unită este după fire, Tatăl, Fiul şi Dumnezeiescul Duh. 


Și acum... a Născătoarei de Dumnezeu 


Zămislirea ta cea fără de sămânță, curată, şi naşterea cea necuprinsă de minte o 
lăudăm, fericindu-te pe tine ca pe Maica Făcătorului şi Stăpânului tuturor. 


Catavasie: Să mânecăm cu mânecare adâncă şi în loc de mir cântare să aducem 
Stăpânului. şi să vedem pe Hristos, Soarele Dreptăţii, tuturor viaţa răsărind. 


Cântarea a 6-a 


Irmos: Adâncul patimilor şi viforul vânturilor celor potrivnice s-au ridicat 
asupra mea; ci, întâmpinându-mă Tu Mântuitorule mântuieşte-mă şi mă scapă 
din stricăciune, precum ai mântuit din fiară pe proorocul. 


Te-ai înălțat de voie pe lemn, Te-ai pus ca un mort în mormânt şi pe toţi morţii 
cei din iad înviindu-i, Hristoase, i-ai sculat cu dumnezeiasca putere. 


Iadul întâmpinându-Te jos s-a amărât, Îndurate, dând înapoi degrab pe cei legaţi 
care laudă cu glasuri netăcute, înfricoşată Invierea Ta, Mântuitorule. 


Dumnezeieştii ucenici, văzând pe Hristos, Viaţa tuturor sculându-Se din mor- 
mânt, cu multă dragoste, cu gând drept şi cu sufletească veselie s-au închinat 
Lui. 


Cel ce a zăcut de demult pe patul durerii mai mulți ani, cu porunca Ta, Hris- 
toase, vindecându-se, lăudând a slăvit milostivirea Ta, Dătătorule de viaţă. 


A arhanghelului: Voievodule al îngerilor Mihaile, cela ce stai înaintea scaunului 
Stăpânului, vino în mijlocul nostru şi ne îndreptează la cărările vieţii, pe noi cei 
ce te-am câştigat pe tine cald folositor. 


Slavă... 


Treime după feţe pe Tine te cinstesc şi Unime după ființă Te propo-văduiesc, 
împreună cu înfricoşate oştile cele de sus, Părinte cel fără de început, Fiule şi 
Duhule cel drept, Dumnezeule al tuturor. 


Și acum... a Născătoarei de Dumnezeu 


Cela ce toate le poartă cu dumnezeiasca voie, s-a ţinut în braţele tale, Năs- 
cătoare de Dumnezeu Fecioară, scoţându-ne pe noi pe toţi din mâna robiei celui 
viclean, ca un îndurat. 


Catavasie: Coborâtu-te-ai întru cele mai de jos ale pământului şi ai sfărâmat 
încuietorile cele veşnice care ţineau pe cei legaţi, Hristoase şi a treia zi, precum 
Iona din chit, ai înviat din mormânt. 


Condac, glasul al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua 
călătoresc. Că pentru noi s-a născut Prunc Tânăr, Dumnezeu, Cel mai înainte de 
veci. 


Sufletul meu, Doamne, cel slăbănogit cu tot felul de păcate şi cu netrebnice 
lucruri, ridică-l cu dumnezeiescul Tău ajutor, precum ai ridicat şi pe slăbănogul 
de demult, ca să strig, fiind mântuit: Indurate, slavă Hristoase puterii Tale. 


Icos: Cela ce cuprinzi marginile cu palma mâinii 'Tale, lisuse Dumnezeule, Cela 
ce eşti fără de început cu Tatăl şi împreună cu Duhul Sfânt stăpâneşti toate; cu 
trup Te-ai arătat, vindecând bolile şi patimile ai gonit; pe orbi ai vindecat şi pe 
cel slăbănog cu dumnezeiescul Tău cuvânt l-ai ridicat, poruncindu-i îndată să 
umble şi să ridice pe umerii săi patul care l-a purtat. Pentru aceasta toți 
împreună cu dânsul cântăm şi strigăm: Îndurate, slavă Hristoase puterii Tale. 


Sinaxar 


Tot în această zi, în Duminica a patra după Paşti, facem pomenirea 
slăbănogului vindecat de Domnul şi prăznuim o minune ca aceasta a 
Domnului Dumnezeu şi Mântuitorului nostru lisus Hristos. 


Stih: Cuvântul lui Hristos care a vindecat slăbănogire. 
Acela însuşi tuturor le dă tămăduire. 


S-a pus şi aceasta aici, pentru că în vremea acestor cincizeci de zile ce erau la 
evrei, a făcut Hristos această minune. Că a intrat în Ierusalim la praznic şi a fost 
la lacul cel cu cinci foişoare, zidite de Solomon, care se numea şi lacul oilor, 
pentru că în el se spălau măruntaiele oilor ce le înjunghiau spre jertfă, sau pentru 
că cela ce intra întâi acolo, când tulbura îngerul apa odată în an se făcea sănătos. 


Și a aflat acolo pe un om, care avea treizeci şi opt de ani în boala sa şi nu putea 
şti cine l-ar băga în apă pe el cel bolnav. De la care ne învăţăm cât este de bună 
aşteptarea şi răbdarea. Şi pentru că era să se dea botezul cel curăţitor de tot 
păcatul, a iconomisit Dumnezeu în legea veche prin apă să se facă minuni, că 
dacă va veni acela (adică botezul) mai lesne să se primească. 


Deci, la acest slăbănog ce se numea lar, a venit lisus şi l-a întrebat şi el nu i-a 
cerut ajutor. Dar Hristos ştiind că se va curăţi acea boală i-a zis: Ia-ţi patul tău şi 
mergi! Şi îndată s-a făcut sănătos şi şi-a luat patul pe umăr, ca să nu se pară că 
este nălucire şi s-a dus la casa sa. 


Și fiind Sâmbătă, nu-l lăsau iudeii să umble; iar el aducea înainte pe Cela ce-l 
tămăduise, spunând că Acela i-a zis să umble Sâmbăta, neştiind cine este. 
Pentru că lisus, fiind popor mult acolo adunat, S-a dat în lături şi S-a ascuns. 


lar după aceea l-a aflat pe el lisus în templu şi i-a zis: lată te-ai făcut sănătos, de 
acum să nu mai greşeşti, ca să nu-ţi fie ţie ceva mai rău. Unii socotesc că pentru 


aceea i-a zis aşa Domnul, că acela era să dea după aceea lovire lui lisus, când 
era să stea înaintea Caiafei arhiereul şi mai rea ispită a slăbănogirii de acolo să 
moștenească în focul de veci, nu treizeci şi opt de ani numai, ci pururea mun- 
cindu-se. Dar Domnul mai ales a arătat, că s-a întâmplat lui boala slăbănogirii 
din păcate. Însă nu vine toată boala din păcate, ci şi din neputinţa firii şi din 
mâncarea fără de măsură şi din cele fără de folos şi din altele multe. 


Deci, înțelegând slăbănogul că lisus este Acela care l-a făcut sănătos, a spus 
aceasta iudeilor. lar ei întărâtându-se spre mânie, căutau să ucidă pe Hristos, 
pentru că strica Sâmbăta. lar El multe le zicea, arătând că cu dreptul este şi 
Sâmbăta a face bine şi cum că Însuşi este Acela care a zis să se păzească 
Sâmbăta şi că este întocmai cu Tatăl şi precum Acela lucrează, aşa şi EI. 


Se cuvine a şti că altul este acest slăbănog şi altul slăbănogul cel de la Matei. Că 
acea minune în casă s-a făcut când şi oameni au slujit aceluia şi au auzit: lartă- 
ți-se ţie păcatele; iar aceasta s-a făcut în foişor şi n-a avut om precum zice 
Sfânta Evanghelie. 


Acele cinci foişoare pline de bolnavi, închipuiesc că era bolnavă seminţia 
evreiască la cele cinci simţiri: La vedere, la pipăire, la gust, la auz şi la miros. 


> La acestea erau bolnavi feciorii evreieşti că nu aveau ochi curaţi, pentru 
că vedeau minunile şi nu le băgau în seamă. 
Nu aveau gust mulțumitor, de vreme ce mâncând mană, căutau cărnuri. 
Nu aveau mirosul întreg al miresmei Stăpânului, ci au voit putoarea 
diavolului. 
Nu aveau auz curat, pentru că ascultau fluierăturile şerpilor, iar nu învă- 
țăturile proorocilor. 
Nu aveau pipăitul de folos, de vreme ce pe idoli îi numeau dumnezei, 
lepădându-se de Dumnezeu cel viu. 


Se prăznuieşte acum minunea aceasta, pentru că întru aceste cincizeci de zile şi 
aceasta s-a făcut, precum şi pentru femeia samarineancă şi pentru orb. Că pe 
Toma şi pe mironosiţe, spre încredințarea învierii lui Hristos din morţi prăz- 
nuim; iar celelalte până la înălțarea Domnului, pentru că acestea pe vremea 
acestor cincizeci de zile, distinse la evrei, le-a făcut. Şi de vreme ce acestea pe 
scurt loan aşa le-a descris. 


Cu milostivirea Ta cea negrăită, Hristoase Dumnezeul nostru, miluieşte-ne pe 
Noi, acum ŞI pururea şi în vecii vecilor Amin. 


Cântarea a 7-a 


Irmos: Cela ce ai rourat văpaia cuptorului şi pe tinerii i-ai păzit nearşi, bine- 
cuvântat eşti în veci, Doamne, Dumnezeul părinților noştri. 


Dacă Te-a văzut soarele întins pe lemn şi-a ascuns lumina neputând să lumineze 
lumii, apunând Tu de voie, Impărate al tuturor, spre luminarea tuturor nea- 
murilor. 


Inviat-ai deşertând mormânturile şi prădând iadul cu tăria Ta cea atotputernică. 
Pentru aceasta lăudăm cinstită şi dumnezeiască scularea Ta, Hristoase. 


Ce căutați pe Cel viu ca pe un mort ? S-a sculat, nu este în mormânt, strigat-a 
către mironosiţe de demult dumnezeiescul înger, cel ce a strălucit cu chipul. 


Cela ce ai vindecat cu cuvântul pe slăbănogul care zăcea de mulţi ani, ai strigat 
către dânsul: Ridică-ţi patul tău şi umblă, lăudând slava lui Dumnezeu. 


A arhanghelului: Mihaile, mai-marele voievod al Domnului, îndreptează pe cei 
ce s-au adunat cu credinţă în dumnezeiască Biserica ta, spre lauda lui Dumnezeu 
şi-i fereşte de toate răutăţile, cu mijlocirea ta. 


Slavă... a Treimii 


O, Treime! Mântuieşte din toate primejdiile pe cei ce Te laudă pe Tine cu cre- 
dinţă, ca pe Dumnezeul tuturor şi Stăpânul şi-i fă părtaşi bunătăţilor Tale. 


Și acum... a Născătoarei de Dumnezeu 

Fecioară ai rămas după ce ai născut mai presus de cuvânt, pe Cel ce S-a născut 
fără stricăciune, mai-nainte de toți vecii din Tatăl cel fără de început; pentru 
aceasta pe tine te fericim, Curată. 

Catavasie: Cel ce a izbăvit pe tineri din cuptor, făcându-se om, pătimeşte ca un 


muritor şi prin patimă pe cel muritor îl îmbracă în podoaba nestricăciunii, Cel ce 
Unul este binecuvântat, Dumezeul părinţilor şi prea slăvit. 


Cântarea a 8-a 


Irmos: Pe Dumnezeu, Cel ce Se slăveşte neîncetat de îngeri întru cei de sus, 
cerurile cerurilor, pământul şi munţii, dealurile şi adâncul şi tot neamul ome- 
nesc, cu cântări ca pe Făcătorul şi Mântuitorul, binecuvântaţi-L şi-L prea înălțaţi 
întru toţi vecii. 


Catapeteasma s-a rupt răstignindu-Te Tu, Mântuitorul nostru şi moartea a dat 
înapoi pe morţii care 1-a înghiţit şi iadul s-a golit, văzându-Te pe Tine că Te-ai 
pogorât în cele mai dedesubt ale pământului. 


Unde-i este moarte boldul ? Unde-ţi este acum, iadule, biruinţa ? De Împăratul 
cel ce a înviat tu te-ai omorât şi ai pierit şi nu vei mai împărăţi de acum. Că Cel 
tare a luat pe legaţii pe care i-ai avut. 


Alergaţi degrab, vestiți apostolilor, Invierea, zis-a mironosiţelor tânărul cel ce s- 
a arătat, înviat-a Stăpânul cu prea slăvire şi împreună cu Dânsul şi morţii cei din 
veac. 


Slăbănogul cel ce zăcuse mulți ani, a strigat: Miluieşte-mă Mântuitorule, pe 
mine cel cuprins de nepricepere; iar EI i-a poruncit îndată să-şi ridice patul şi 
drept să umble. 


A arhanghelului: Ca cela ce eşti căpetenie puterilor celor fără materie, mai mare 
voievodule, împreună cu dânşii cere nouă curăţire de greşeli, îndreptarea vieţii 
şi desfătarea veşnicelor bunătăţi celor de acolo. 


Binecuvântăm pe Tatăl, pe Fiul şi pe Sfântul Duh Domnul. A Treimii: 

Fiinţa cea nezidită şi nedespărţită, Dumnezeirea cea în trei Feţe, pe Dumnezeu 
Tatăl cel fără început şi pe Duhul Sfânt să-L lăudăm cu un glas, strigând înfri- 
coşată cântarea serafimilor. 

Și acum... a Născătoarei de Dumnezeu 

Carte te-a văzut pe tine de demult Isaia, pururea Fecioară, în care cu degetul 


Tatălui S-a scris Cuvântul cel fără de ani, care ne-a izbăvit din toată necu- 
vântarea, pe noi care te lăudăm pe tine cu cuvinte sfințite. 


Catavasie: Această numită şi Sfântă Zi, Una a sâmbetelor, Împărăteasă şi 
Doamnă, al praznicilor Praznic şi sărbătoare este a sărbătorilor întru care bine- 
cuvântăm pe Hristos în veci. 


Ceea ce eşti mai cinstită... nu cântăm. 
Cântarea a 9-a 
Irmos: La muntele Sinai, în rug te-a văzut Moise, pe tine care ai zămislit în 


pântece Focul Dumnezeirii fără ardere, iar Daniil te-a văzut munte netăiat şi 
Isaia te-a numit toiag odrăslit din rădăcina lui David. 


lisuse înălțându-Te pe lemn, ne-ai înălţat şi pe noi şi punându-Te de voie în 
mormânt, ai înviat din morminte pe toți morţii, care laudă stăpânirea Ta cea 
necuprinsă şi puterea cea nebiruită. 


Prea frumos din groapă ai răsărit, ca un Mire din cămară, Cuvinte, Cela ce eşti 
însăşi frumuseţea; stricat-ai întunericul iadului şi ai scos pe cei legaţi care cu un 
glas strigă: Laudă slavei Tale, slavă, lisuse Dumnezeule, Invierii Tale. 


Suspinuri şi lacrimi aducând cu miresme, degrab au ajuns femeile la prea sfântul 
mormânt şi s-au înştiinţat cu credinţă de slăvită scularea lui Hristos, pe care o 
prăznuim veselindu-ne cu bucurie sufletească. 


Urmat-a sănătatea trupului poruncii Tale, Hristoase, şi s-a văzut repede alergând 
cela ce era mai-nainte slăbănog şi purtându-şi patul în care zăcuse mulţi ani, a 
slăvit cu cântări puterea Ta. 


A arhanghelului: Luminare cere nouă mai mare voievodule, cela ce stai pururea 
înaintea Luminii celei mari şi împacă viaţa noastră, ceea ce se clatină totdeauna 
de ispitele şarpelui şi de primejdiile vieţii, pururea vrednicule de laudă. 


Slavă... 


Lumină şi lumini, viaţă şi vieţi, Te slăvesc pe Tine cu toată buna credinţă, 
Părinte, Cuvinte şi Duhule Sfinte, Unime ceea ce eşti în trei Feţe, stăpânire 
nedespărțită, Dumnezeire neamestecată: Sfânt, Sfânt, Sfânt strigând, cu puterile 
cele de sus. 


Și acum... a Născătoarei de Dumnezeu 


Din pântecele tău cel purtător de lumină a ieşit Soarele cel mare, Hristos, şi 
lumea a luminat cu luminoase străluciri, prea curată, şi a gonit întunericul 
călcării de poruncă. Pentru aceasta te lăudăm pe tine, ca pe pricinuitoarea 
tuturor bunătăţilor, dumnezeiască Mireasă. 


Catavasie: Ingerul a strigat Celei pline de dar, curată Fecioară, bucură-te şi 
iarăşi zic bucură-te, că Fiul Tău a înviat a treia zi din mormânt. 


Apoi: Sfânt este Domnul Dumnezeul nostru... de trei ori. 


Luminânda: Cu trupul adormind ca un muritor, Impărate şi Doamne, a treia zi 
ai înviat, pe Adam din stricăciune ridicând şi moartea pierzându-o. Paştile ne- 
stricăciunii, lumii de mântuire. 


Slavă... 
altă Luminândă: 
Podobie: Femei ascultați... 


Venit-a la scăldătoarea oilor lubitorul de oameni şi prea îndurat Domnul, ca să 
vindece bolile. Și a aflat un om zăcând de mulţi ani şi a strigat către dânsul: 
Ridică-ţi patul tău şi mergi pe căile cele drepte. 


Și acum... tot aceasta. 
La Laude 
Punem stihirile învierii pe glasul al 3-lea: 


Veniţi toate neamurile, cunoaşteţi puterea tainei celei înfricoşate, că Hristos, 
Mântuitorul nostru, Cuvântul Cel ce era întru început, S-a răstignit pentru noi şi 
de voie S-a îngropat şi a înviat din morți ca să mântuiască toate, Acestuia să ne 
închinăm. 


Spus-au toate minunile străjerii Tăi, Doamne, ci adunarea deşertăciunii umplând 
de daruri dreapta lor, au socotit să ascundă Invierea Ta, pe care lumea o slă- 
veşte, miluieşte-ne pe noi. 


De bucurie toate s-au umplut, luând dovedirea Învierii, că Maria Magdalena la 
groapă a venit şi a aflat înger pe piatră şezând, cu veşmintele strălucind şi 
zicând : Ce căutaţi pe Cel viu cu cei morţi ? Nu este aici, ci S-a sculat, precum a 
zis mai-nainte, mergând în Galileea. 


Intru lumina Ta, Stăpâne, vedem lumină, lubitorule de oameni, că ai înviat din 
morţi, mântuire neamului omenesc dăruind; ca să Te prea mărească toată 
zidirea, pe Tine unul Cel fără de păcate, miluieşte-ne pe noi. 


Alte stihiri ale lui Anatolie. 


Cântare de dimineaţă mironosiţele femei lacrimi i-au adus, Doamne, că având 
miresme cu bun miros, la mormântul Tău au ajuns, sârguindu-se să ungă prea 
curat trupul Tău. lar îngerul şezând pe piatră, le-a binevestit: Ce căutaţi pe Cel 
viu cu cei morți? Că moartea călcând, a înviat ca un Dumnezeu, dând tutu-ror 
mare milă. 


Strălucind îngerul la mormântul Tău cel făcător de viaţă, a grăit mironosiţelor: 
Deşertat-a mormânturile Mântuitorul, prădat-a iadul şi a înviat a treia zi, ca un 
Insuşi Dumnezeu Atotputernic. 


Stih: Scoală-Te, Doamne Dumnezeul meu, înalță-se mâna Ta, nu uita pe săracii 
Tăi până în sfârşit. 


În mormânt Te-a căutat, venind într-una a sâmbetelor Maria Magdalena. Şi 
neaflându-Te se tânguia cu plângere strigând: Vai mie, Mântuitorul meu! Cum 
Te-au furat, Împărate al tuturor? Iar doi îngeri de lumină purtători, înlăuntrul 
mormântului au strigat: Ce plângi, femeie? Plâng, a zis, că au luat pe Domnul 
meu din mormânt şi nu ştiu unde L-au pus pe Dânsul. lar ea întorcându-se 
înapoi, dacă Te-a văzut, îndată a strigat: Domnul meu şi Dumnezeul meu, slavă 


“juc: 


Stih: Mărturisi-mă-voi Ţie, Doamne, cu toată inima mea, spune-voi toate minu- 
nile Tale. 


Evreii au închis în mormânt Viaţa, iar tâlharul a deschis cu limba Raiul, strigând 
şi grăind: Cela ce cu mine pentru mine S-a răstignit, împreună cu mine S-a 
spânzurat pe lemn şi mi S-a arătat pe scaun şezând împreună cu Tatăl, Acesta 
este Hristos Dumnezeul nostru, care are mare milă. 


Slavă... glasul al 8-lea. 

Doamne, pe slăbănogul nu scăldătoarea l-a vindecat, ci cuvântul Tău l-a înnoit 
şi nici boala cea de mulţi ani nu i-a fost lui sminteală. Că lucrarea glasului Tău 
mai iute s-a arătat şi greutatea cea cu anevoie de purtat o a lepădat; şi sarcina 
patului o a purtat, spre mărturia mulţimii îndurărilor Tale, slavă ie. 


Și acum... 


Prea binecuvântată eşti... Slavoslovia cea mare şi otpustul. Apoi, Slavă... Şi 
acum... 


Stihira Evangheliei, glasul al 8-lea: Magdalenei Mariei, ceea ce a vestit Învie- 
rea Mântuitorului cea din morți şi arătarea, necrezându-i ucenicii, li s-au imputat 
învârtoşarea inimii. Ci cu semne într-armându-se şi cu minuni, la propovăduire 
s-au trimis. Şi Tu, Doamne, la Tatăl, Începătorul luminii Te-ai înălţat; iar ei au 
propovăduit pretutindenea cuvântul, cu minuni încredințându-l. Pentru aceasta 
luminându-ne printr-înşii, slăvim Învierea Ta cea din morţi, Iubitorule de oa- 
meni, Doamne. 


La Liturghie 
Fericirile, glasul al 3-lea: 


Lepădând, Hristoase, porunca Ta strămoşul Adam, din Rai l-ai izgonit, iar pe 
tâlharul, Indurate, ce Te-a mărturisit pe Cruce, într-însul l-ai sălăşluit, care a 
strigat: Pomeneşte-mă, Mântuitorule, întru împărăția Ta. 


Pe noi, cei ce am greşit, cu blestemul morţii ne-ai osândit, Dătătorule de viaţă, 
Doamne. lar cu trupul Tău fără de păcat pătimind, Stăpâne, pe cei morţi i-ai 
înviat, care strigau: Pomeneşte-ne şi pe noi întru împărăţia Ta. 


Sculându-Te din morţi, împreună ne-ai sculat pe noi din patimi, cu Invierea Ta, 
Doamne, şi toată puterea morţii o ai pierdut, Mântuitorule. Pentru aceasta cu 
credinţă strigăm ie: Pomeneşte-ne şi pe noi întru împărăţia Ta. 


Cu îngroparea Ta cea de trei zile, pe cei omorâţi în iad înviindu-i, ca un Dumne- 
zeu, împreună i-ai sculat şi nestricăciune tuturor, ca un bun, ne-ai izvorât nouă, 
celor ce cu credinţă strigăm pururea: Pomeneşte-ne şi pe noi întru împărăţia Ta. 


Și din canonul slăbănogului, Cântarea a 6-a pe 4. Apostolul din Faptele 
Apostolilor. Evanghelia de la loan. Chinonicul: Trupul lui Hristos primiţi şi din 
izvorul cel fără de moarte gustaţi. Altul: Lăudaţi pe Domnul din ceruri... 


Cade-se a şti că slujba slăbănogului se cântă numai în trei zile, Duminică, Luni 
şi Marţi şi apoi se odovăieşte. 


Luni în săptămâna a patra după Paşti - Întru aceiaşi Duminică a 
slăbănogului - Seara 


La Doamne strigat-am..., punem stihirile pe 6, ale praznicului 3 şi de la Minei 3. 
Stihirile praznicului, glasul al 8-lea: 


Podobie: O, prea slăvită minune! Izvorul vieţii în mormânt se punc, şi scară 
către Cer mormântul se face; veseleşte-te Ghetsimani, a Născătoarei de Dumne- 
zeu sfântă casă. Să strigăm credincioşii, pe Gavriil având începător cetelor: cea 
plină de dar bucură-te, cu tine este Domnul, Cel ce dă lumii prin tine mare milă. 


O, prea slăvită minune! Făcătorul a toate, purtător de trup făcându-se, cu a 
noastră fire binevoind a sărăcit ca un îndurat; şi cu oamenii petrecând, a arătat 
evreilor mulțime de minuni. Pentru aceea şi în Vitezda a vindecat pe cel de 
oarecând slăbănog, zicându-i: Ridică-ţi patul tău. 


Mântuitorule, Dumnezeul meu şi Doamne, vrând să ridici pe oamenii cei căzuţi, 
pe pământ ca un om ai umblat, vindecând bolile tuturor, pentru multa Ta milo- 
stivire. Pentru aceea venind oarecând şi la pridvorul oilor, ai făcut sănătos cu 
cuvântul Tău pe slăbănogul cel ce zăcea de treizeci şi opt de ani. 


Topindu-se evreii de pizmă, pe facerile Tale de bine, prea bunule Doamne, 
pricină făcându-le spre aprinderea mâniei, ei singuri pururea călcători de lege, 
pururea Te căutau să Te ucidă pentru sâmbătă, pe Tine, Viaţa cea adevărată; 
când ai arătat sănătos pe omul întreg, care mai-nainte era slăbănog. 


Și de la Minei 3. 
Slavă... Și acum... glasul al 5-lea. 


Lângă scăldătoarea oilor zăcea un om în neputinţă şi văzându-Te pe Tine, 
Doamne, a strigat: Om nu am, ca dacă se va tulbura apa, să mă bage într-însa şi 
până când merg eu, altul apucă mai-nainte de mine şi ia sănătate, iar eu zac 
bolnav. Şi îndată milostivindu-se Mântuitorul, a zis către dânsul: Pentru tine om 
M-am făcut, pentru tine în trup M-am îmbrăcat şi zici, că om nu am? Ridică-ţi 
patul tău şi umblă! Toate sunt Ție cu putinţă, toate ascultă, toate se pleacă, adu- 
Ți aminte de noi de toţi şi ne miluieşte, Sfinte, ca un iubitor de oameni. 


La Stihoavnă 
Stihirile, glasul al 3-lea: 
Cu Crucea Ta, Hristoase Mântuitorule, puterea morţii s-a stricat şi înşelăciunea 
diavolului s-a pierdut, iar neamul omenesc prin credinţă fiind mântuit, cântare 
Ție totdeauna aduce. 


Stih: Către Tine, Cel ce locuieşti în cer, am ridicat ochii mei. 


Laudă de seară aducem ie, Hristoase, cu tămâie şi cu cântări duhovniceşti, 
miluieşte, Mântuitorule, sufletele noastre. 


Stih: Miluieşte-ne pe noi, Doamne, miluieşte-ne, că ne-am săturat de ocară. 


Mare este puterea Crucii Tale, Doamne, că s-a înfipt în loc şi lucrează în lume şi 
a arătat din pescari apostoli şi din neamuri, mucenici, ca să se roage pentru 
sufletele noastre. 


Slavă... Și acum... glasul 1. 


Cela ce cu palma cea prea curată ai zidit pe om, ai venit să vindeci pe cei bol- 
navi, Milostive Hristoase; pe cel slăbănog la scăldătoarea oilor cu cuvântul Tău 
l-ai sculat şi durerea femeii căreia-i curgea sânge o ai vindecat. Pe fata cana- 
neencei ceea ce se bântuia ai miluit-o şi rugăciunea sutaşului nu ai trecut-o cu 
vederea. Pentru aceasta, strigăm: Atotputernice, Doamne, slavă Ție. 


Troparul învierii şi otpustul. 

La Utrenie 
Troparul învierii şi al sfântului de va fi având şi al Născătoarei de Dumnezeu. 
După întâia Catismă, sedealna, glasul al 3-lea: 
Hristos din morţi S-a sculat, începătura celor adormiţi, Cel mai întâi născut 
decât zidirea şi Făcătorul tuturor celor făcute, firea cea stricată a neamului 
nostru, întru Sine o a înnoit, nu vei mai stăpâni de acum moarte, că Stăpânul 
tuturor puterea ta o a stricat. 
Nemernic fiind pe pământ, suflete al meu, pocăieşte-te; că ţărâna în mormânt nu 


laudă şi nu se mântuieşte de păcat. Strigă lui Hristos Dumnezeu: Cunoscătorule 
de inimi, greşit-am! Mai-nainte până ce nu mă osândeşti, miluieşte-mă. 


Mucenicina: Vitejia răbdării voastre, prea lăudaţilor mucenici, a biruit meşte- 
şugurile vrăjmaşului, începătorul răutăţii. Pentru aceasta v-aţi învrednicit 
fericirii celei veşnice. Ci, rugaţi-vă Domnului, să mântuiască turma cea iubi- 
toare de Hristos, voi, cei ce sunteţi mărturisitori ai adevărului. 


Slavă... Și acum... a Născătoarei de Dumnezeu 


De frumuseţea fecioriei tale şi de prea luminată curăţia ta, Gavriil mirându-se, a 
strigat ție, Născătoare de Dumnezeu: Ce laudă vrednică voi aduce ţie ? Ce te voi 
numi pe tine ? Nu mă pricep şi mă minunez. Pentru aceasta, precum mi s-a 
poruncit, strig ţie: Bucură-te, ceea ce eşti plină de dar. 


După a doua Catismă, sedealna, glasul al 3-lea: 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Cei cuprinşi de slăbănogirile pizmei, vindecarea slăbănogului în ziua sâmbetei 
slăbănogire o socoteau şi ziceau: Nu se cade a vindeca sâmbăta, nu se cade a 
strica odihna Sâmbetei cea părintească; necunoscându-Te pe Tine Stăpâne al 
legii şi tămăduitor al sufletelor noastre. 


Slavă... Și acum... tot aceasta. 


Apoi: Învierea lui Hristos... Psalmul 50. 


Canoanele Al praznicului cu imoasele pe 8; Canonul slăbănogului şi al Mi- 
neiului pe 4;  Mineile Bisericii ortodoxe după Cântarea a 3-a, condacul şi 
sedealna sfântului şi a praznicului. După Cântarea a 6-a, condacul şi icosul 
praznicului. Luminânda praznicului. 


La Laude 
Punem stihirile pe 4 şi cântăm aceste stihiri, glasul al 3-lea: 


Veniţi toate neamurile, cunoaşteţi puterea tainei celei înfricoşate, că Hristos 
Mântuitorul nostru, Cuvântul Cel ce era întru început, S-a răstignit pentru noi şi 
de voie S-a îngropat şi a înviat din morţi, ca să mântuiască toate. Acestuia să ne 
închinăm. (de două ori. ) 


De multe ori săvârşind cântarea m-am aflat făcând păcatul, cu limba grăind 
cântări, iar cu sufletul gândind cele necuvioase. Ci, îndreptează-le pe amândouă, 
Hristoase Dumnezeule, prin pocăință şi mă miluieşte. 


Mucenicina: Veniţi toate popoarele, să cinstim pomenirea sfinților mucenici, că 
privelişte făcându-se îngerilor şi oamenilor, cununa cea de biruinţă au luat de la 
Hristos şi se roagă pentru sufletele noastre. 


Slavă... Și acum... glasul 1. 

Mort neîngropat fiind slăbănogul, văzându-Te pe Tine a strigat: Miluieşte-mă 
Doamne, că patul meu mormânt mi s-a făcut. Ce folos îmi este de viață ? Nu-mi 
este de nici o treabă scăldătoarea oilor, că nu am pe nimeni să mă bage, când se 
tulbură apa; ci la Tine, izvorul tămăduirilor, vin ca şi eu împreună cu toţi să 
strig: Atotputernice Doamne, slavă ie. 


La Stihoavnă 


Stihirile, glasul al 3-lea: 


Podobie: Mare este puterea... 


Văzând puterea semnelor şi a minunilor, cei slăbănogiţi de pizmă şi puternici în 
răutate n-au crezut că Tu eşti Fiul lui Dumnezeu şi Indreptătorul tuturor, Cela ce 
şi pe slăbănogul l-ai făcut sănătos cu cuvântul. 


Stih: Mila Ta, Doamne, în veac o voi lăuda. 


Văzând păzitorii sâmbetelor pe slăbănogul vindecat în ziua sâmbetei, se slă- 
bănogeau la suflet şi strigau ca nişte cărturari ai legii, că nu se cade a vindeca în 
ziua odihnei şi a spurca sâmbăta. 


Stih: Că ai zis, în veac mila se va zidi. 


Necunoscându-Te pe Tine singur Făcătorul sâmbetelor şi Domnul, cei ce păzeau 
sâmbetele au cârtit pentru întărirea slăbănogului, care se făcuse în ziua sâm- 
betei, zicând că nu este bine să ridice patul în ziua sâmbetei. 


Slavă... Şi acum... glasul al 5-lea. 


Suitu-s-a lisus în Ierusalim la scăldătoarea oilor, ce se cheamă evreieşte Vi- 
tezda, care avea cinci foişoare şi întru acelea zăcea mulțime de bolnavi; că 
îngerul lui Dumnezeu la vreme pogorându-se, o tulbura pe ea şi sănătate da 
celor ce veneau cu credinţă. Şi văzând Domnul pe un bolnav de mulţi ani, a zis 
către dânsul: Voieşti să fii sănătos ? Iar cel bolnav a răspuns: Doamne, om nu 
am ca dacă se va tulbura apa să mă arunce în scăldătoare. La doctori am cheltuit 
toată avuţia mea şi milă a dobândi nu m-am învrednicit. lar Doctorul sufletelor 
şi a trupurilor, a zis către dânsul: Ridică-ţi patul tău şi umblă, propovăduind 
puterea Mea şi mila cea mare, până la marginile lumii. 


Și celelalte ale Utreniei şi otpustul. 
La Liturghie 


Fericirile din canon, Cântarea |. 


Marţi în săptămâna a patra după Paşti 


Luni a patra săptămână după Paşti, seara 


La Doamne strigat-am... punem stihirile pe 6 şi cântăm aceste două stihiri, 
repetând pe cea dintâi, glasul 1. 


Cela ce cu palma cea prea curată ai zidit pe om, ai venit să vindeci pe cei bol- 
navi, Milostive Hristoase. Pe cel slăbănog la scăldătoarea oilor cu cuvântul Tău 
l-ai sculat şi durerea femeii căreia-i curgea sânge o ai vindecat; şi pe fata 
cananeencei, care se bântuia, ai miluit-o şi rugăciunea sutaşului nu ai trecut-o cu 
vederea. Pentru aceasta strigăm: Atotputernice, Doamne, slavă Ţie. (de două 
Or1) 


Mort neîngropat fiind slăbănogul, văzându-Te pe Tine a strigat: Miluieşte-mă, 
Doamne, că patul meu mormânt mi s-a făcut. Ce folos îmi este de viață ? Nu-mi 
este de nici o treabă scăldătoarea oilor, că nu am pe nimenea să mă bage, când 
se tulbură apa. Ci vin la Tine, Izvorul tămăduirilor, ca şi eu împreună cu toţi să 
strig: Atotputernice, Doamne, slavă Ţie. 


Şi de la Minei 3. 
Slavă... Şi acum... glasul al 5-lea. 


Suitu-s-a lisus în Ierusalim la scăldătoarea oilor, ce se cheamă evreieşte Vi- 
tezda, care avea cinci foişoare şi întru acelea zăceau mulțime de bolnavi; că 
îngerul lui Dumnezeu la vreme pogorându-se, o tulbura pe ea şi sănătate da 
celor ce veneau cu credinţă. Şi văzând Domnul pe un bolnav de mulţi ani, a zis 
către dânsul: Voieşti să fii sănătos? Iar cel bolnav a răspuns: Doamne, om nu am 
ca dacă se va tulbura apa să mă arunce în scăldătoare. La doctori am cheltuit 
toată avuţia mea şi milă a dobândi nu m-am învrednicit. lar Doctorul sufletelor 
şi a trupurilor, a zis către dânsul: Ridică-ţi patul tău şi umblă, propovăduind 
puterea Mea şi mila cea mare, până la marginile lumii. 


La Stihoavnă 


Stihirile, glasul al 3-lea: 


Luminatu-s-au toate cu Invierea Ta, Doamne, şi Raiul iarăşi s-a deschis şi toată 
zidirea lăudându-Te, cântare Ţie totdeauna aduce. 


Stih: Către Tine, Cel ce locuieşti în cer, am ridicat ochii mei. 
Mântuieşte-mă, Doamne Dumnezeul meu, că Tu eşti mântuirea tuturor. Viforul 
patimilor mă tulbură şi sarcina fărădelegilor mă cufundă. Dă-mi mână de ajutor 


şi la lumina umilinţei mă ridică, ca un milostiv şi de oameni iubitor. 


Stih: Miluieşte-ne pe noi, Doamne, miluieşte-ne, că ne-am săturat de ocară. 


Mare este puterea mucenicilor Tăi, Hristoase, că în mormânturi zac şi duhurile 
gonesc şi puterea vrăjmaşului au surpat cu credinţa Treimii, nevoindu-se pentru 
buna-credinţă. 


Slavă... Și acum... glasul al 8-lea: 


Acolo, în pridvorul lui Solomon, zăcea mulțime de bolnavi şi înjumătăţindu-se 
praznicul, a aflat Hristos pe un slăbănog zăcând de treizeci şi opt de ani. Și cu 
stăpânesc glas a zis către dânsul; Voieşti să fii sănătos ? lar cel bolnav a 
răspuns: Doamne, om nu am ca dacă se va tulbura apa să mă bage în scăl- 
dătoare. lar EI a zis către dânsul: Ridică-ţi patul tău şi umblă, iată te-ai făcut 
sănătos, de acum să nu mai greşeşti. Pentru rugăciunile Născătoarei de Dumne- 
zeu, trimite-ne nouă, Doamne, mare milă. 


Troparele şi otpustul. 


La Utrenie 


Troparul învierii şi al sfântului şi al Născătoarei-Invierii. 


După întâia Catismă, sedealna, glasul al 3-lea: 


Cu trupul moarte gustând, Doamne, amărăciunea morţii ai tăiat-o cu scularea 
Ta; şi pe om împotriva ei l-ai întărit, blestemului celui de demult biruinţă 
cântând. Apărătorul vieţii noastre, Doamne, slavă Ţic. 


Până când petreci în păcate, suflete al meu ? Până când faci amânare pocăinţei? 
Gândeşte-te la judecata care va să fie, strigă Domnului: Greşit-am, Doamne ! 
Cela ce eşti fără păcate, miluieşte-mă. 


Mucenicina: Străluciți prin credinţă, luminători prea luminaţi, sfinților, cei ce 
sunteţi râvnitori ai bunei credinţe, purtători de chinuri prea lăudaţi. Că de bătăile 
tiranilor netemându-vă, înşelăciunea idolească aţi stricat, având neînvinsă bi- 
ruinţă Crucea adevărului. 


Slavă... Și acum... a Născătoarei de Dumnezeu 
Scăparea şi puterea noastră, Născătoare de Dumnezeu, ajutorul cel tare al lumii, 
mântuieşte pe robii tăi din toată nevoia cu rugăciunile tale, ceea ce eşti una 


binecuvântată. 


După a doua Catismă, sedealna, glasul al 3-lea: 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Cei cuprinşi de slăbănogirile pizmei, vindecarea slăbănogului în ziua sâmbetei, 
slăbănogire o socoteau şi ziceau: Nu se cade a vindeca sâmbăta, nu se cade a 


strica odihna cea părintească; necunoscându-Te pe Tine Stăpân al legii şi tămă- 
duitor al sufletelor noastre. 


Slavă... Și acum... tot aceasta. 
Apoi: Învierea lui Hristos... Psalmul 50. Canonul Al praznicului cu irmoasele 
pe 8; Canonul slăbănogului şi al Mineiului pe 4; Mineile Bisericii ortodoxe 
După Cântarea a 3-a, condacul şi sedelnele de la Minei. După Cântarea a 6-a, 
condacul şi icosul praznicului. Sedealna praznicului. 

La Laude 


Punem stihirile pe 4, glasul al 3-lea: 


Spus-au toate minunile străjerii Tăi, Doamne, ci adunarea deşertăciunii umplând 


de daruri dreapta lor, au socotit să ascundă Invierea Ta, pe care lumea o 
slăveşte, miluieşte-ne pe noi. (de două ori) 


Mintea mea cea risipită adună-o, Doamne, şi inima mea cea înţelenită curăţeşte- 
0, dându-mi pocăință ca lui Petru, ca vameşului suspinare şi lacrimi ca des- 
frânatei, ca să strig Ție cu glas mare: Dumnezeule, mântuieşte-mă ca un mi- 
lostiv şi iubitor de oameni. 


Mucenicina: Frica împăraţilor şi a tiranilor, ostaşii lui Hristos au lepădat-o şi cu 
bună îndrăzneală şi bărbăţie L-au mărturisit pe El Domn al tuturor, Dumnezeu şi 
Impărat al nostru şi se roagă neîncetat pentru sufletele noastre. 


Slavă... Și acum... glasul al 8-lea: 

Doamne, pe slăbănogul nu scăldătoarea l-a vindecat, ci cuvântul Tău l-a înnoit 
şi nici boala cea de mulţi ani nu i-a fost lui sminteală. Că lucrarea glasului Tău 
mai iute s-a arătat şi greutatea cea cu anevoie de purtat a lepădat-o; şi sarcina 


patului a purtat-o, spre mărturia mulţimii îndurărilor Tale, slavă ie. 


La Stihoavnă 


Stihirile, glasul al 3-lea: 

Podobie: Mare este puterea Crucii... 

Arătatu-s-a cuvântul Tău mădularelor celor slăbănoage ca o legătură purtătoare 
de viaţă, Făcătorule de bine, Cuvinte; a cărui mărturie este ridicarea cea mai 
presus de nădejde a patului, pe care l-a purtat după poruncă cel ce zăcuse pe 
dânsul multă vreme. 

Stih: Mila Ta, Doamne, în veac o voi lăuda. 

Bucurându-se a plinit cel slăbănog porunca stăpâneştii Tale puteri celei atot- 
puternice şi purtându-şi patul a umblat şi mărturisind a strigat: Cel ce m-a 
vindecat mi-a poruncit mie să fac aceasta. 

Stih: Că ai zis, în veac mila se va zidi. 

Cel ce a zăcut mulţi ani şi vremi, cel slăbănog la mădulare a strigat: Miluieşte- 
mă, Hristoase Mântuitorule, pe mine cel legat cu nepricepere; iar Mântuitorul, 


întărindu-i mădularele, i-a poruncit să-şi ridice patul. 


Slavă... Și acum... glasul al 5-lea. 


Lângă scăldătoarea oilor zăcea un om în neputinţă şi văzându-Te pe Tine, 
Doamne, a strigat: Om nu am, ca dacă se va tulbura apa să mă bage într-însa şi 
până când merg eu, altul apucă mai-nainte de mine şi ia sănătate, iar eu zac 
bolnav. Şi îndată milostivindu-Se Mântuitorul, a zis către dânsul: Pentru tine om 
M-am făcut, pentru tine în trup M-am îmbrăcat şi zici că om nu am. Ridică-ţi 
patul tău şi umblă. Toate sunt Ție cu putinţă, toate ascultă, toate se pleacă; adu- 
Ți aminte de noi toţi şi ne miluieşte, Sfinte, ca un lubitor de oameni. 


Troparul învierii şi otpustul. 
La Liturghie 
Fericirile din canon, Cântarea a 4-a. 


Cade-se a şti: Că de se va întâmpla marele mucenic Gheorghe în Miercurea 
înjumătăţirii sau pomenirea Sfântului apostol loan Teologul, slujba lor aşa se 
pune precum se înseamnă aici. De va vrea cel mai mare să facă priveghere, 
Marţi seara la Vecernia cea mică, punem stihirile sfântului pe 4, Slavă... a 
sfântului, Şi acum... a praznicului. La stihoavnă stihirile sfântului cele de la 
Vecernia cea mare cu stihurile ei; Slavă... a sfântului, Şi acum... a praznicului. 


După Sfinte Dumnezeule..., Preasfântă Treime... şi după Tatăl nostru... troparul 
Sfântului; Slavă... Şi acum... a praznicului, ectenia mică şi otpustul. 


La Vecernia cea mare, citim : Fericit bărbatul... Slava I-a. La Doamne strigat- 
am... stihirile praznicului 4 şi ale Sfântului 4. lar de nu este priveghere atunci 
stihirile praznicului 3 şi ale Sfântului 3. Slavă... a Sfântului, Şi acum... a 
praznicului. Vohod, prochimenul zilei, citirile toate ale praznicului şi ale 
Sfântului. La Litie, o stihiră a hramului şi ale Sfântului, singure glasnice. 
Slavă... a Sfântului, Şi acum... a praznicului. La stihoavnă stihirile praznicului 
cu stihurile lor, Slavă... a Sfântului, Şi acum... a praznicului. La binecuvântarea 
pâinilor, troparul praznicului de 2 ori şi ale Sfântului odată. Apoi citirea a 
Sfântului. lar de nu este priveghere, după Tatăl nostru..., troparul Sfântului, 
Slavă... Şi acum... a praznicului, şi otpustul. 


La Utrenie, la Dumnezeu este Domnul... troparul praznicului de două ori, 
Slavă... a Sfântului, Şi acum... a praznicului. După catisme, sedelnele şi citire a 
praznicului. După polieleu, sedelnele Sfântului toate, Slavă... cea după polieleu, 
ŞI acum... una din sedelnele praznicului şi citirea Sfântului. Treptele, antifonul 
1 al glasului al 4-lea, Evanghelia Sfântului, Învierea lui Hristos... şi psalmul 50. 
Stihira Sfântului. Canoanele, cel dintâi al praznicului cu irmoasele pe 6 şi al 
Sfântului pe 4. (lar de va fi Sfântul loan Teologul punem canonul cel dintâi al 
praznicului cu irmosul pe 4 şi al Teologului pe 6). Apoi iar al praznicului, al 


doilea canon pe 4. Catavasiile praznicului cele de la canonul cel de pe urmă. 
După Cântarea a 3-a, condacul, icosul şi sedealna Sfântului, Slavă... Şi acum... 
a praznicului şi citirea Sfântului. După Cântarea a 6-a, condacul şi icosul 
praznicului şi citirea praznicului. La Cântarea a 9-a: Ceea ce eşti mai cinstită..., 
nu cântăm. Luminânda praznicului, Slavă... a Sfântului, Şi acum... iar a 
praznicului. La laude stihirile praznicului 3 şi ale Sfântului 3, Slavă... a 
Sfântului, Şi acum... a praznicului, doxologia cea mare şi otpustul. 


La Liturghie, fericirile praznicului, Cântarea a 3-a pe 4 şi ale Sfântului Cântarea 
a 6-a pe 4. Apostolul, evanghelia şi chinonicul praznicului şi al Sfântului. Iar de 
va fi Sfântul loan Teologul, atunci slujba Sfântului Arsenie se cântă în altă zi. 


Sursa: 
https://sites.google.com/site/ortodox007/Penticostarultsaptamana-a-4-a-dupa- 


Comentarii patristice - Vindecarea slăbănogului de la Vitezda 


Duminica a 4-a după Paşti (Ev. loan 5, 1-15) 


(In. 5, I) După acestea era o sărbătoare a iudeilor şi lisus S-a suit la 
Ierusalim. 


Oricine poate cerceta Evangheliile pentru a afla cât de des după Botezul 
Domnului, El a mers la Ierusalim în vremea Paştilor, în fiecare an, în con- 
formitate cu practica iudeilor din fiecare ţară, de a se aduna în această perioadă 
la Ierusalim şi de a sărbători acolo praznicul Paştilor. Mai întâi de toate, după ce 
a transformat apa în vin la Cana Galileii, El a mers la ziua praznicului Paştilor. 
Apoi, EI s-a suit a doua oară, pentru a participa la ziua sărbătorii Paştilor în 
Ierusalim. Cu această ocazie, el a vindecat un paralizat care a zăcut pe mar- 
ginea scăldătorii Vitezda treizeci şi opt de ani... Apoi, când I-a înviat pe Lazăr 
din morţi şi comploturi se făceau împotriva Lui de către farisei, el s-a retras într- 
o cetate numită Efraim. Şi din acel loc, aşa cum este scris, El a venit în Betania 
cu şase zile înainte de Paşti (In. 11, 54; 12, 1.) şi suindu-se de la Betania în 
Ierusalim, el acolo a mâncat Paştile şi a suferit Pătimirile a doua zi după aceasta. 
Acum, aceste trei sărbători ale Paştilor nu pot fi incluse într-un singur an, orice 
om poate să-şi dea seama. 


(Sfântul Irineu de Lyon, Împotriva ereziilor 2.22.3, traducere pentru 
Doxologia.ro de Iosif Agaton) 


(In. 5, 1) După acestea era o sărbătoare a iudeilor şi lisus S-a suit la 
Ierusalim. 


EI a ales timpul când toţi s-au adunat pentru a dărui ajutorul Său oricui. De 
aceea, a mers la Ierusalim la acea vreme. Nu s-a gândit că era necesar să meargă 
prin orice loc unde erau oamenii bolnavi, pentru ca să nu pară că EI caută faimă. 
Ci, în locul acesteia, El a vindecat numai pe unul şi prin el S-a descoperit pe 
Sine multora. 


(Teodor de Mopsuestia, Comentariu la loan 4, traducere pentru Doxologia.ro 
de Iosif Agaton). 


(Ioan 5, 2) lar în Ierusalim, lângă Poarta Oilor, era o scăldătoare, care pe 
evreieşte se numeşte Vitezda, având cinci pridvoare. 


Scăldătoarea şi acea apă, după părerea mea, semnifică poporul iudeilor. Pentru 
că Apocalipsa lui loan ne arată clar că oamenii sunt reprezentați în chipul 
apelor. Când multe ape s-au arătat lui loan şi el a întrebat ce sunt acestea, a 
primit răspunsul că aceştia sunt oameni (cf. Apoc 17, 15). 


De aceea, acea apă care închipuie un popor era înconjurată de cele cinci cărţi ale 
lui Moise, ca de nişte pridvoare. 


Dar aceste cărți au născut oameni bolnavi; ei nu se vindecau. Căci legea 
condamna pe păcătoşi; nu-i ierta... Ce se întâmpla deci când ei, care nu puteau 
să fie vindecaţi în pridvoare, erau vindecaţi în apa tulburată? Căci, deodată, apa 
se tulbura, dar cel care o agita nu era văzut. Poţi crede că aceasta se întâmpla 
prin puterea unui înger, dar nu fără un puternic înţeles simbolic. După tul- 
burarea apelor, cel care era capabil să se arunce în ape, dar numai el, se vindeca. 
Celui care se arunca după aceea, nu i se întâmpla nimic. 


Ce înseamnă asta, dacă nu faptul că Hristos a venit la poporul iudeu şi săvârşind 
lucruri mari, şi învățând lucruri folositoare, EI a tulburat pe păcătoşi, tulburând 
apa prin prezenţa Sa şi scormonind-o pentru pregătirea Pătimirii Sale? Căci EI o 
tulbura fiind ascuns. Căci dacă ei L-ar fi cunoscut, niciodată nu L-ar fi răstignit 
pe Domnul Slavei (| Corinteni 2, 8). De aceea, a cobori în apa tulburată 
înseamnă a crede cu smerenie în Pătimirea Domnului. 


(Fericitul Augustin, Tratate la Evanghelia după loan 17.2.1-3.3, traducere 
pentru Doxologia.ro de Iosif Agaton) 


(loan 5, 3) În acestea zăceau mulţime de bolnavi, orbi, şchiopi, uscați, 
aşteptând mişcarea apei. 


O mare mulţime de oameni bolnavi, loviți de diferite infirmităţi, s-au strâns aici, 
sperând să fie vindecaţi, ca şi cum aceste ape ar fi avut vreun efect datorită 
faptului că măruntaiele oilor oferite ca jertfe lui Dumnezeu (pentru Templu) 
erau spălate în aceste ape. 


Şi Dumnezeu sprijinea această credinţă, făcând apele să se tulbure uneori. 
Pentru că ei credeau că apele erau mişcate de o putere dumnezeiască, primeau 
harul vindecării după ce se aruncau în apă. Însă nu prea mulţi oameni erau 
vindecaţi în acelaşi timp, ci numai unul, care se cobora în ape primul, obținea 
ajutorul dăruit prin har. Aceasta s-a întâmplat pentru ca uşurătatea vindecării să 
nu diminueze efectul minunii. Şi astfel, pentru că ei aşteptau cu mare atenţie şi 
nerăbdare mişcarea apelor, imediat ce îşi redobândeau sănătatea, aveau o mai 
bună memorie a vindecării lor. Chiar dacă mulţi zăceau acolo bolnavi, El nu-i 
vindecă pe toţi. Ci, pentru a arăta puterea Sa, a ales unul care era lovit de o 
foarte gravă infirmitate şi care deja nu mai avea speranţa că se va mai face 
sănătos. 


(Teodor de Mopsuestia, Comentariu la loan 2.5.2-5, traducere pentru 
Doxologia.ro de Iosif Agaton) 


(loan 5, 3) În acestea zăceau mulţime de bolnavi, orbi, şchiopi, uscați, 
aşteptând mişcarea apei. 


Ce fel de leac este acesta? Ce taină semnifică pentru noi? Ce se arată în spatele 
ei? Un botez era pe cale să fie dăruit, unul care avea multă putere. Era cel mai 
mare dintre daruri, un botez care spală toate păcatele şi face pe oameni vii, din 
morţi ce erau. Aceste lucruri sunt arătate în umbră de către scăldătoare, ca într-o 
icoană... Şi această minune a fost făcută ca cei ce erau acolo la scăldătoare, care 
învăţaseră iară şi iar, pentru multă vreme, că este posibil să te vindeci de bolile 
trupului prin intermediul apei, să creadă mai uşor că apa poate de asemenea 
vindeca bolile sufletului. 


(Sfântul loan Hrisostom, Omilii la loan 36.1, traducere pentru Doxologia.ro 
de Iosif Agaton) 


(Ioan 5, 4) Căci un înger al Domnului se cobora la vreme în scăldătoare şi 
tulbura apa şi cine intra întâi, după tulburarea apei, se făcea sănătos, de orice 
boală era ţinut. 


Acea apă, de la Scăldătoarea Vitezda, era tulburată o dată pe an, această apă a 
Botezului Bisericii este întotdeauna gata să fie tulburată. Acea apă era tulburată 
doar într-un loc, această apă a Botezului este tulburată pe întinsul întregii lumi. 
Acolo cobora un înger, aici coboară Duhul Sfânt. Acolo era harul unui înger; 


aici este Taina Treimii. Acea apă vindeca doar o dată într-un an; această apă 
mântuieşte oamenii în fiecare zi. Acea apă vindeca trupul; această apă vindecă 
deopotrivă trupul şi sufletul. Acea apă vindeca bolile unui om; această apă 
vindecă de păcat. Acolo, un trup era vindecat de infirmităţile lui; aici, trupul şi 
sufletul sunt eliberate de păcat. Acolo, mulţi zăceau bolnavi lângă apă, căci 
vindeca doar un om pe an. Nimeni însă nu trebuie să zacă bolnav de moarte 
acolo unde sunt apele Botezului, dacă voieşte să vină şi să fie vindecat. 


(Chromatius de Aquileea, Omilii 14, traducere pentru Doxologia.ro de Iosif 
Agaton). 


(Ioan 5, 4) Căci un înger al Domnului se cobora la vreme în scăldătoare şi 
tulbura apa şi cine intra întâi, după tulburarea apei, se făcea sănătos, de orice 
boală era ţinut. 


Nimeni nu se vindeca până nu cobora îngerul. Din cauza celor ce nu credeau, 
apa se tulbura, ca un semn că îngerul s-a coborât. Ei aveau un semn, voi aveţi 
credința; pentru ei, un înger se cobora, pentru voi, Duhul Sfânt; pentru ei, 
creaţia se tulbura, pentru voi, Hristos Însuşi, Domnul creaţiei, săvârşeşte 
minunea. Acolo, doar unul era vindecat; acum, toţi sunt făcuţi întregi... Căci 
acea scăldătoare era o profeție pentru ca voi să credeţi că puterea lui Dumnezeu 
se coboară peste această scăldătoare a Botezului. 


(Sfântul Ambrozie de Mediolanum, Despre Taine 4.22-23, traducere pentru 
Doxologia.ro de Iosif Agaton) 


(Ioan 5, 4) Căci un înger al Domnului se cobora la vreme în scăldătoare şi 
tulbura apa şi cine intra întâi, după tulburarea apei, se făcea sănătos, de orice 
boală era ţinut. 


Ce mărturisea îngerul în acea profeție dacă nu Pogorârea Duhului Sfânt, Care 
avea să se întâmple în zilele noastre şi care va sfinţi apele când EI este invocat 
prin rugăciunile preotului? Acel înger, deci, era un vestitor al Duhului Sfânt, în 
măsura în care, prin harul Duhului, medicamentul se aplică peste infirmitățile 
sufletului şi al trupului nostru. 


Duhul deci are aceeaşi slujire ca Dumnezeu Tatăl şi ca Hristos. El umple toate 
lucrurile, posedă toate lucrurile, lucrează toate şi în toate, în aceeaşi manieră ca 
Dumnezeu Tatăl şi ca Fiul. 


(Sfântul Ambrozie de Mediolanum, Despre Duhul Sfânt, 1.8.88, traducere 
pentru Doxologia de Iosif Agaton) 


(Ioan 5, 5) Și era acolo un om, care era bolnav de treizeci şi opt de ani. 


Perseverenţa slăbănogului era uimitoare. Era bolnav de 38 de ani şi în fiecare 
an, spera să fie eliberat de suferinţa lui. Zăcea acolo aşteptând, niciodată 
abandonând. Dacă nu ar fi perseverat atât de mult, nu cumva planurile sale de 
viitor, lăsând la o parte trecutul, ar fi fost de ajuns ca să-l descurajeze să stea în 
acel loc? Observaţi cât de atenţi ar fi fost ceilalți bolnavi de acolo, pentru că nici 
unul nu cunoștea când apele se vor tulbura. Șchiopul şi paraliticul ar fi putut să 
observe aceasta, dar cum ar fi putut-o face un orb? Poate ar fi înţeles-o din zgo- 
motul care s-ar fi stârnit. Deci să fim ruşinaţi, iubiţilor, să fim ruşinaţi şi să 
plângem pentru lenea noastră mare. Acel om a aşteptat 38 de ani fără a obţine 
ceea ce a dorit şi totuşi, nu a dat înapoi. Şi a eşuat, nu din neglijenţa sa, ci pentru 
că a suferit prigonire şi suferință de la ceilalți. Şi totuşi, nu s-a dat bătut. Noi 
însă stăruim în rugăciune pentru zece zile sau mai mult şi, dacă nu obținem ce 
dorim, suntem prea leneşi după aceea să ne rugăm cu aceeaşi energic. Şi totuşi, 
noi vom aştepta pururea pe semenii noştri, luptându-ne şi îndurând primejdii, 
săvârşind muncă de slugă, totul pentru şansa ca în final aşteptarea noastră să se 
împlinească. Dar când este vorba despre Stăpânul nostru, de la care suntem 
siguri că vom obţine o răsplată mai mare decât osteneala noastră... nu avem 
atâta răbdare de a-L aştepta. Căci, chiar dacă nu primim nimic de la EI, nu 
însuşi faptul că avem puterea să vorbim cu EI în continuu este cauza a zeci de 
mii de binecuvântări? 


(Sfântul loan  Hrisostom, Omilii la loan, 36.1-2, traducere pentru 
Doxologia.ro) 


(loan 5, 6) lisus, văzându-l pe acesta zăcând şi ştiind că este aşa încă de 
multă vreme, i-a zis: Voieşti să te faci sănătos? 


lisus a întrebat: “Vrei să fii făcut întreg?”. Vedeţi modestia Lui aici. El nu 
spune: “Voieşti ca Eu să te vindec?”, căci nu vrea EI ca să apară ca şi cum ar fi 
cineva mare prin prevestirea minunilor Lui. Şi omul slăbănog răspunde 
“Voiesc”, dar “nu am om (să mă ajute)”; căci unde nu este iubire, nu este nici 
măcar o persoană să ofere ajutor. „Şi astfel, Eu întreb din aceeaşi cauză”, spune 
lisus, “Nu numai că tu să ştii despre planul Meu de a vindeca pe cei care sunt 
bolnavi, ci şi ca să vezi cruzimea oamenilor sănătoşi din cetate, pentru că nu 
numai că nimeni nu îţi dă mâna să te ajute până la apă, ci chiar te tratează ca pe 
un duşman când ceri ajutor” 


(Amfilohie de Iconium, Oraţii 9, traducere pentru Doxologia.ro de Iosif 
Agaton) 


(loan 5, 6) lisus, văzându-l pe acesta zăcând şi ştiind că este aşa încă de 
multă vreme, i-a zis: Voieşti să te faci sănătos? 


Este o mărturie clară a bunătăţii lui Hristos în aceea că EI nu aşteaptă rugăminţi 
de la bolnav, ci anticipează cererea lui cu propria bunătate iubitoare. Vedeţi cum 
aleargă la omul care zace jos şi cu câtă milostivire se comportă cu omul care era 
bolnav şi care nu avea pe nimeni să-l mângâie. Dar întrebarea dacă el voieşte să 
fie eliberat de neputinţa lui nu era cauzată din neştiinţă, ceea ce este evident, ci 
pentru a stârni o dorinţă crescândă şi o rugăminte sărguincioasă. 


Intrebarea dacă el voieşte să obţină ceea ce dorea este uriaşă. Este un fel de forță 
şi expresie care trimite la faptul că lisus are puterea de a dărui şi acum este gata 
să o facă, numai aşteptând cererea celui care va primi acest har. 


(Sfântul Chiril al Alexandriei, Comentariu la Evanghelia lui loan 2.5, 
traducere pentru Doxologia.ro de Iosif Agaton). 


(Ioan 5, 7) Bolnavul I-a răspuns: Doamne, nu am om care să mă arunce în 
scăldătoare, când se tulbură apa; că, până când vin eu, altul se coboară 
înaintea mea. 


Ce poate fi mai vrednic de milă decât aceste cuvinte? Ce poate fi mai trist decât 
aceste circumstanţe? Vedeţi voi o inimă zdrobită de boala îndelungată? Vedeţi 
toată durerea şi violența pe care acest om le-a îndurat? El nu rosteşte nici o 
blasfemie. El nu îşi blestemă ziua naşterii, nici nu se mânie la întrebarea voieşti 
să te faci sănătos?. Ci în locul acestora, el răspunde blând şi cu mare delicateţe: 
Da, Doamne. Şi totuşi, el nu ştia cine este cel care l-a întrebat, cu atât mai puţin 
că Acesta avea să-l vindece. Mai mult, el cu blândeţe relatează toate împre- 
jurările, necerând nimic mai mult, ca şi cum ar fi vorbit cu un doctor şi ar fi voit 
să-i spună istoria suferințelor lui. Poate că spera ca Hristos să îi fie de ajutor 
cumva, aruncându-l în apă şi sperând să stârnească ceva simpatie prin cuvintele 
sale. 


Unii sunt de părere că acesta este acelaşi eveniment pe care Matei îl aminteşte 
despre unul care “zăcea în pat” (Matei 9, 2).Dar acesta nu este el, pentru că 
omul paralizat avea pe mulţi care-l cărau, pe când acest om nu avea pe nimeni... 
Locurile de asemenea erau diferite: unul a fost vindecat într-o casă, altul la 
scăldătoare. 


(Sfântul loan Hrisostom, Omilii la Evanghelia lui loan 37.1-2, traducere 
pentru Doxologia.ro de Iosif Agaton) 


(Ioan 5, 8) lisus i-a zis: Scoală-te, ia-ţi patul tău şi umblă. 


Există trei porunci distincte: Ridică-te, ia-ţi patul şi umblă. Ridică-te totuşi nu 
este o poruncă, ci dăruirea vindecării. Două porunci i-au fost date după ce i-a 
fost dăruită vindecarea: “a-ţi patul şi umblă” 


(Fericitul Augustin, Tratat la Evanghelia lui loan 17.7, traducere pentru 
Doxologia.ro de Iosif Agaton.) 


(Ioan 5, 8) lisus i-a zis: Scoală-te, ia-ţi patul tău şi umblă. 


Nu ar fi fost suficient să spună: Ridică-te şi mergi? Nu ar fi fost o minune ca el, 
care nu era în stare să se întoarcă în patul lui, să se ridice şi să plece? Dar, 
pentru a arăta că EI i-a dăruit vindecare desăvârşită, Domnul îl pune să-şi ridice 
patul, nu ca bolnavii care se însănătoşesc încet-încet... Chiar dacă omul ar fi 
tăcut, patul lui ar fi strigat. 


(Sfântul Efrem Sirul, Comentariu la Diatessaronul lui Tatian, 13, 2, 
traducere pentru Doxologia.ro de Iosif Agaton) 


(Ioan 5, 8) lisus i-a zis: Scoală-te, ia-ţi patul tău şi umblă. 


Ce înseamnă ia-ţi patul decât ia-ţi trupul şi fii conducătorul lui? Condu pe cel 
care te-a cărat. Căci, când erai sub stăpânirea păcatului, trupul tău te-a cărat pe 
tine către rău, dar acum când harul este la conducere, tu îţi conduci şi orientezi 
trupul către ceea ce este bun. 


În ordinea cea rea şi vicleană, trupul tău era la conducere şi sufletul era slugă. 
Dar acum, prin milostivirea lui Hristos, sufletul este conducător şi trupul este 
slujitorul lui. “Ridică-te, ia-ţi patul şi mergi la casa ta”. Când ai fost dat afară 
din casă, adică ai fost aruncat afară din Rai datorită intervenţiei păcatului, trupul 
te-a aruncat jos în lume. Dar acum, prin darul dumnezeieştii milostiviri, ia-ţi 
patul şi în toate lucrările bune condu-ţi trupul tău mic şi întoarce-te la casa ta, 
adică întoarce-te la viaţa cea veşnică... De acolo am fost aruncaţi afară către 
exilul acestei lumi. De aceea, când auzi spunându-se către paralitic: Ridică-te, 
ia-ţi patul şi mergi la casa ta, crede ceea ce este spus către tine: condu-ţi trupul 
în neprihănire şi întoarce-te în Rai, ca şi către propria casă şi ţara ta de naştere. 


(Cezar de Arles, Omilii 171.1, traducere pentru Doxologia.ro de Iosif Agaton) 


(Ioan 5, 9) Și îndată omul s-a făcut sănătos, şi-a luat patul şi umbla. Dar în 
ziua aceea era sâmbătă. 


Ce semnificaţie este deci în acest pat, vă întreb? Care, dacă nu faptul că 
bolnavul era cărat pe un pat, iar când s-a vindecat, el căra patul? Ce a spus 
apostolul? Purtaţi-vă sarcinile unul altuia şi aşa veţi plini legea lui Hristos 
(Galateni, 6, 2). Acum, legea lui Hristos este iubirea şi iubirea nu este plinită 
decât dacă noi ne purtăm sarcinile, unul altuia. Purtând sarcinile unul altuia, în 
iubire, gata să perseveraţi unitatea Duhului întru legătura păcii (Efeseni 4, 2-3) 


Când eraţi bolnavi, semenul vostru vă căra. Acum aţi fost vindecaţi, căraţi-l pe 
semenul vostru. Şi aşa veţi plini, oameni buni, ceea ce lipseşte în voi. 


“Ta-ţi” deci “patul tău”. Dar când l-ai ridicat în spinare, nu sta; umblă. În iubirea 
aproapelui, în grija pe care o ai faţă de semenul tău, tu eşti într-o călătorie. Unde 
mergi în această călătorie decât către Domnul Dumnezeu, pe cine trebuie să 
iubeşti cu toată inima ta, cu tot sufletul tău, cu toată mintea ta? 


Căci nu am ajuns încă la Domnul, dar avem pe semenul nostru cu noi. De aceea, 
să-l purtăm pe cel cu care călătorim, pentru a ajunge la Cel cu care dorim să 
rămânem. De aceea, la-ţi patul şi umblă. 


(Fericitul Augustin, Tratat la Evanghelia lui loan 17.9.2-3, traducere pentru 
Doxologia.ro de Iosif Agaton) 


(In 5, 10) Deci ziceau iudeii către cel vindecat: Este zi de sâmbătă şi nu-ţi este 
îngăduit Să-ţi iei patul, 


lisus nu se roagă pentru a îndepărta boala pacientului, căci în acest caz EI ar fi 
părut a fi ca unul dintre prooroci. Ci mai mult, ca Domnul puterilor, El 
porunceşte cu autoritate să fie aşa. EI îi spune să meargă bucurându-se la casa 
sa, să-şi ia patul pe umeri, să fie ca o amintire pentru cei care îl văd despre 
puterea Celui care l-a vindecat. Şi astfel, omul face aşa cum îi este cerut şi prin 
ascultare şi credinţă câştigă întreitul dor al harului... Hristos vindecă pe bolnav 
în zi de sâmbătă, şi când îl vindecă, imediat îi porunceşte să încalce tradiția 
legii. El îi porunceşte să meargă în zi de sâmbătă şi în acelaşi timp să-şi care 
patul, deşi Dumnezeu a strigat clar printr-unul dintre profeți: Nici să cari vreo 
sarcină afară din casa ta în zi de sâmbătă (Ieremia 17, 22). 


ŞI nimeni, presupun, care este întreg la minte nu poate afirma că acel om era un 
dispreţuitor al dumnezeieştilor porunci. Ci trebuie să vedem că, într-un typos, 
Hristos a făcut cunoscut tuturor evreilor că trebuie să fie vindecaţi prin ascultare 
şi credinţă, în vremurile cele mai de pe urmă ale lumii (căci asta semnifică 


“sabbatul”, adică ultima zi a săptămânii). Dar, odată ce au primit vindecarea 
prin credinţă şi sunt restauraţi într-o viaţă nouă, este necesar ca vechea literă a 
legii să devină fără nici un efect, iar rugăciunea tipică în umbră şi obiceiurile 
goale iudaice trebuie respinse. 


(Sfântul Chiril al Alexandriei, Comentariu la Evanghelia lui loan 2.5, 
traducere pentru Doxologia.ro de Iosif Agaton) 


(In 5, 10) Deci ziceau iudeii către cel vindecat: Este zi de sâmbătă şi nu-ţi este 
îngăduit să-ţi iei patul. 


Ei nu l-au acuzat pe Domnul nostru că vindecase în zi de sâmbătă pentru că EI 
ar fi răspuns că dacă un vițel sau un asin al lor ar fi căzut într-un puț, ei l-ar fi 
lăsat acolo în zi de sâmbătă? 


Ci ei s-au adresat omului care îşi căra patul, ca şi cum ar fi spus: “Chiar dacă 
vindecarea nu a putut fi întârziată, de ce să poruncească lucrarea?”. EI îşi ia scut 
autoritatea vindecătorului lui: “Cel care m-a vindecat este cel care mi-a zis: la-ţi 
patul şi umblă” însemnând: “De ce nu primesc poruncă, dacă am primit şi 
vindecarea de la El?” 


(Fericitul Augustin, Tratat la Evanghelia lui loan, 17.10, traducere pentru 
Doxologia.ro de Iosif Agaton) 


(In 5, 11) EI le-a răspuns: Cel ce m-a făcut sănătos, Acela mi-a zis: la-ţi patul 
şi umblă. 


Dacă el ar fi fost înclinat către înşelare, ar fi putut spune: “Nu fac aceasta din 
propria voinţă, ci la cererea altuia. Dacă aceasta este o crimă, acuzaţi-l pe cel 
care a poruncit-o, şi eu îmi voi lăsa patul meu”. În acest fel, el şi-ar fi ascuns 
vindecarea, cunoscând, aşa cum era, că reala cauză a ofensării lor nu era ne- 
respectarea sabatului, ci vindecarea bolii. Dar el nicidecum nu ascunde 
vindecarea, nici nu cere iertare. Ci în locul acestora, el mărturiseşte vindecarea. 
Acest lucru face el. Dar observați când de necinstit se comportă aceștia. Ei nu 
spun: “Cine este cel care te-a făcut sănătos?” Ci tot aduc în faţă păruta 
fărădelege. 


(Sfântul loan Hrisostom, Omilii la Evanghelia lui loan 37.2, traducere pentru 
Doxologia.ro de Iosif Agaton) 


(In 5, 12) Ei l-au întrebat: Cine este omul care ţi-a zis: la-ţi patul tău şi 
umblă? 


Cel vindecat nu cunoştea cine este cel care l-a vindecat pentru că lisus s-a 
ascuns imediat ce l-a vindecat. Ar fi fost specific pentru unul care căuta slava să 
stea acolo, lângă cel vindecat. Ar fi fost specific pentru cineva care doreşte 
expunere publică. Dar noi vedem că Domnul nostru cu grijă evită aceasta. De 
fapt, ar fi fost mai uşor pentru EI să fie văzut ca Dumnezeu. Dar pentru că, 
totuşi, EI a apărut lumii ca un Om şi mulţi îşi dădeau cu părerea despre EI, S-a 
ferit pe sine de opinia celor care L-au văzut vindecând. 


(Teodor de Mopsuestia, Comentariu la Evanghelia lui loan, 2.5.10-11, 
traducere pentru Doxologia.ro de Iosif Agaton) 


(In 5, 13) lar cel vindecat nu ştia cine este, căci lisus se dăduse la o parte din 
mulțimea care era în acel loc. 


EI a făcut aceasta în primul rând pentru că omul care a fost vindecat era cel mai 
bun martor al vindecării şi putea să îşi dea mărturia fără nici o suspiciune în 
absența Domnului nostru. Al doilea motiv pentru a face aceasta a fost pentru ca 
furia poporului să nu fie stârnită mai mult decât era necesar. Căci privirea 
obiectului invidiei este ca un aprinzător al invidiei. Din aceste motive, El a 
plecat şi i-a lăsat să cerceteze faptul ei înşişi. 


(Sfântul loan Hrisostom, Omilii la Evanghelia lui loan 37.2, traducere pentru 
Doxologia.ro de Iosif Agaton) 


(In 5, 13) Iar cel vindecat nu ştia cine este, căci lisus se dăduse la o parte din 
mulțimea care era în acel loc. 


Dacă noi judecăm această minune pe baza standardelor omeneşti de jos, nu este 
deloc o arătare strălucitoare a puterii, ci este o arătare moderată a bunătăţii. 


Din atâţia care zăceau bolnavi, numai unul a fost vindecat: deşi, dacă ar fi voit 
să facă aceasta, Domnul nostru ar fi putut să-i vindece pe toţi printr-un singur 
cuvânt. Cum trebuie să înţelegem aceasta? Am putea presupune că această 
putere şi bunătate a fost afirmată mai mult prin împărțirea cunoştinței despre 
mântuirea veşnică a sufletului, decât prin lucrarea vindecării temporare a 
trupului... Cel care a primit o vindecare temporară va fi cu siguranță supus 
stricăciunii la un moment dat, când va sosi moartea, pe când sufletul care a 
crezut trece la viaţa veşnică. 


(Fericitul Augustin, Tratat la Evanghelia lui loan 17.1, traducere pentru 
Doxologia.ro de Iosif Agaton) 


(In 5, 14) După aceasta lisus l-a aflat în templu şi i-a zis: lată că te-ai făcut 
sănătos. De acum Să nu mai păcătuieşti, ca să nu-ţi fie ceva mai rău. 


După ce paraliticul s-a scuzat, spunând că altul i-a poruncit să îşi ia patul în ziua 
de sabat, iudeii şi-au întors mânia împotriva Celui care dăduse porunca... Când 
el a arătat spre lisus mulţimii furioase şi mânioase, totuşi, nu a acţionat ca un 
prieten. Ci, pentru a se conforma regulilor iudeilor, el L-a trădat pe Bine- 
făcătorul său. Nimeni nu poate scuza fapta lui ca fiind făcută din necesitate, 
pentru că ar fi simţit presiunea prin violenţa anchetatorilor săi. De aceea, atunci 
când Domnul nostru vine la el în Templu, El spune aceste cuvinte către cel 
vindecat, care demonstrează înclinația sa către păcat. 


(Teodor de Mopsuestia, Comentariu la loan 2.5.12-15, traducere pentru 
Doxologia.ro de Iosif Agaton) 


(In 5, 14) După aceasta lisus l-a aflat în templu şi i-a zis: lată că te-ai făcut 
sănătos. De acum să nu mai păcătuieşti, ca Să nu-ţi fie ceva mai rău. 


Aici, noi învăţăm în primul rând că această boală era consecinţa păcatelor lui. În 
al doilea rând, învăţăm că există cu adevărat iadul; în al treilea rând, că este un 
loc de pedeapsă îndelungată şi infinită... Dar cineva ar putea întreba: “Toate 
bolile vin din păcat?”. Nu toate, ci cele mai multe dintre ele. Unele boli vin de la 
diferite feluri de viaţă haotică, pentru că lăcomia, mânia sau lenea produc 
suferinţe similare... Dar de ce a fost aşa în cazul acestor paralitici (cf. Matei 9, 
2) cărora Hristos le menționează păcatele? Ştiu că unii îl acuză pe acest 
paralitic, spunând că era un acuzator al lui Hristos şi că de aceea vorbele Lui 1- 
au fost adresate. Dar ce putem spune despre paraliticul de la Matei care a auzit 
aproape aceleaşi cuvinte? Căci Hristos de asemenea i-a spus: “Păcatele tale sunt 
iertate”. Și astfel, este clar că acest om nu a fost interpelat astfel datorită 
lucrurilor pe care le presupun ei... Ci mai degrabă, lisus îl proteja de viitoarele 
lui păcate. 


În vindecarea altora, totuşi, el nu face nici o menţiune despre păcate. Şi astfel, ar 
părea că bolile acestor oameni au răsărit din păcatele lor, pe când ale altora au 
venit numai din cauze naturale. Sau poate prin acestea, lisus îi mustră pe toţi 
ceilalți... Sau EI l-a avertizat pe acest om, ştiind marea lui răbdare a minţii, 
anticipând că el ar putea purta o mustrare, păstrându-l pe el sănătos deopotrivă 
prin binele vindecării lui şi prin frica de viitoarele boli... 


Este de asemenea şi o arătare a dumnezeirii Sale, pentru că vrea să spună “Nu 
mai păcătui”, căci ştia despre păcatele pe care acesta le făcuse înainte. 


(Sfântul loan Hrisostom, Omilii la Evanghelia lui loan 38.1-2, traducere 
pentru Doxologia.ro de Iosif Agaton) 


(In 5, 14) După aceasta lisus l-a aflat în templu şi i-a zis: lată că te-ai făcut 
sănătos. De acum Să nu mai păcătuieşti, ca să nu-ţi fie ceva mai rău. 


Ieri zăceai aruncat pe un pat, epuizat şi paralizat, şi nu aveai pe nimeni care să te 
arunce în scăldătoare când se tulbura apa. Astăzi Il ai pe Cel care este într-o 
Persoană Om şi Dumnezeu, sau mai bine zis, Dumnezeu şi Om. 


Ai fost ridicat din patul tău şi, mai mult, ţi-ai luat patul şi în mod public ai 
mărturisit minunea. Nu te mai arunca niciodată în pat, păcătuind... Ci cum eşti 
acum, aşa mergi, atent la poruncă... Nu mai păcătui niciodată, dacă nu vrei ca un 
lucru mai rău să ţi se întâmple dacă te dovedeşti a fi rău după binecuvântarea pe 
care ai primit-o. 


(Sfântul Grigorie de Nazianz, Despre Sfântul Botez, Oraţia 40.33, traducere 
pentru Doxologia.ro de Iosif Agaton) 


Părintele Ilie Cleopa - Predică la Duminica Slăbănogului - Despre 
desfiinţarea Sâmbetei de către Hristos 


Nimeni deci să nu vă judece pentru mâncare sau băutură, sau cu privire la 
vreo sărbătoare, sau lună nouă, sau la sâmbete, care sunt umbre celor 
viitoare (Coloseni, 2, 16-17) 


Iubiţi credincioşi,în Evanghelia de azi vedem că lisus Hristos a vindecat într-o 
zi de sâmbătă un slăbănog care zăcea de 38 de ani. Pentru aceasta s-au supărat 
iudeii căci Domnul a călcat porunca sâmbetei. De veţi asculta însă cu luare 
aminte cele ce vom vorbi astăzi, veţi înţelege luminat că serbarea sâmbetei nu 
este dată creştinilor, ci evreilor şi totodată veţi înţelege că atât Mântuitorul, cât 
şi Sfinţii Apostoli au desfiinţat prin cuvânt şi faptă serbarea Sâmbetei. 


Mai întâi voi arăta că de la Adam şi până la Moise, timp de 4108 ani, nici unul 
dintre patriarhii cei vechi nu au ţinut sâmbăta ca sărbătoare. Ca să ne dăm seama 
de acest mare adevăr, vom apela la mărturisirile Sfintei Scripturi, prin care vom 
arăta, că Dumnezeu făcând pe om, nu i-a dat poruncă de la început, să serbeze 
vreo zi, ci numai l-a aşezat în grădina Edenului, adică în Rai, ca să-l lucreze 
şi să-l păzească (Facere 2, 15). Apoi i-a dat prima poruncă, de a nu mânca din 
pomul cunoştinţei binelui şi răului (Facere 2, 17). Ba, mai mult. După ce 
Adam a călcat porunca lui Dumnezeu şi a fost izgonit din Rai, nu a primit nici o 
poruncă de la Dumnezeu să serbeze vreo zi. Dimpotrivă, toată viaţa lui de acum 
devine o muncă continuă sub forma blestemului şi i se dă poruncă şi canon de la 


Dumnezeu care îi zice: In sudoarea feţei tale îţi vei mânca pâinea ta, până te 
vei întoarce în pământul din care eşti luat; căci pământ eşti şi în pământ te vei 
întoarce (Facere, 3, 19). 


Nici o mărturie nu avem în Biblie care să ne arate că Adam, Noe, Avraam, 
Isaac, Iacov şi ceilalți patriarhi aleşi de Dumnezeu până la Moise, ar fi serbat 
sâmbăta. 


Dar poate va zice cineva că Avraam a păzit poruncile lui Dumnezeu. Da, le-a 
păzit cu mare sfinţenie, de aceea a şi fost binecuvântat de Dumnezeu să fie tată 
a multor neamuri. Dar nu porunca sâmbetei, ci 

Ieşi din pământul tău, din neamul tău şi din casa tatălui tău şi vino 
în pământul pe care ţi-l voi arăta Eu (Facere 12, 1), altă poruncă: Jar 
legământul dintre Mine şi tine şi urmaşii tăi de după tine din neam în neam, 
pe care trebuie să-l păziţi, este acesta: toţi cei de parte bărbătească ai voştri să 
se taie împrejur (Facere 17, 10). 


Altă poruncă dată lui Avraam este aceasta: Să nu ţi se pară grele cuvintele cele 
pentru prunc şi pentru roabă: toate ciîte-ţi va zice Sarra, ascultă glasul ei 
(Facere 21, 12), adică să izgonească pe roaba Agar cu fiul ei. Altădată 
porunceşte Dumnezeu lui Avraam: Ja pe fiul tău, pe Isaac, pe singurul tău fiu, 
pe care-l iubeşti, şi du-te în pământul Moria şi adu-l acolo ardere de tot, pe un 
munte pe care ţi-l voi arăta Eu (Facere 22, 2). 


Aşadar, după cum vedem din cele arătate până aici, nici una din poruncile pe 
care le-a primit Avraam de la Dumnezeu nu se referă la serbarea sâmbetei. 


Iată ce a zis 
Domnul: Mâine este odihnă, odihna cea sfântă în cinstea Domnului; ce 
trebuie copt, coaceţi, ce trebuie fiert, fierbeţi astăzi, şi ce va rămâne lăsaţi să 
rămână pe a doua zi (leşirea 16, 23). Dacă vor zice vouă că în Decalog în 
porunca IV-a se scrie: Adu-ţi aminte de ziua Sâmbetei, ca să o sfinţeşti pe ea, 
şi prin aceasta, vor zice că sâmbăta a existat şi mai înainte de Moise ca 
sărbătoare, şi de aceea zice: "Adu-ţi aminte”, apoi să le spuneţi că evreii, când 
au ajuns în pustia Sin au primit poruncă cea pentru ţinerea Sâmbetei, Moise, 


pe muntele Sinai, le aduce aminte de această poruncă a Sabatului, pe care o 
primise înainte în pustia Sin, şi 


Incă şi aceasta e bine să ţineţi minte, că 


Acest adevăr îl arată Sfânta Scriptură, zicând: Adu-ţi aminte că ai 


fost rob în pământul Egiptului şi Domnul Dumnezeul tău te-a scos de acolo 
cu mână tare şi cu braţ înalt, şi de aceea ţi-a poruncit Domnul Dumnezeul tău 
să păzeşti ziua odihnei şi să o ţii cu sfinţenie (Deuteronom 5, 15). 


Deci celelalte neamuri nu au acest aşezământ dat lor de la Dumnezeu de a serba 
ziua sâmbetei. Legea Veche a fost dată pentru un timp limitat, adică până era să 
vină Urmaşul, Căruia I s-a dat făgăduinţa (Galateni 3, 19). Deci sâmbăta n-a 
fost dată ca sărbătoare tuturor neamurilor, nici pentru toate timpurile. Legea 
cea Veche, împreună cu Sâmbăta, au încetat de a mai fi întru totul valabile în 
Legea Darului. 


Acest adevăr îl arată DIR, zicând: Trecut-a umbra Legii şi 


Darul a venit (Evrei 8, 5; Coloseni 2, 16-17); Cele vechi au trecut, iată toate 
sunt noi (Evrei 8, 13). 


Această încetare a Legii Vechi a fost proorocită de sfinţii prooroci. Despre 
aceasta spune a ge Pr Iată vin zile, zice Domnul, când voi 
încheia cu casa lui Israel şi cu casa lui luda un legământ nou. Însă nu ca 
legământul pe care l-am încheiat cu părinţii lor în ziua când i-am luat de 
mână ca să-i scot din pământul Egiptului. Acel legământ ei l-au călcat deşi 
Eu am rămas în legătură cu ei, zice Domnul. Dar iată legământul pe care-l 
voi încheia cu casa lui Israel, după zilele acelea, zice Domnul: Voi pune 
Legea Mea înăuntrul lor şi pe inimile lor voi scrie şi le voi fi Dumnezeu, iar ei 
Îmi vor fi popor (leremia 31, 31-33). 


Să vedem acum în ce fel lisus Hristos şi Sfinţii apostoli au desfiinţat Sâmbăta 
Legii Vechi prin învăţătură şi fapte. Auzim pe Mântuitorul, zicând: Tarăl! Meu 
până acum lucrează şi Eu lucrez (loan 5, 17). Când a zis Hristos aceste 
cuvinte? Când căutau iudeii să-L omoare, că dezlega sâmbăta (loan 5, 16). 


Deci, dacă Mântuitorul lucra sâmbăta, arăta că şi Tatăl Său lucrează sâmbăta. 
Atunci care ar fi vina celor ce urmează lui Hristos care lucrează şi nu ţin 
sâmbăta? Dacă cineva ne-ar învinui că lucrăm sâmbăta, să audă unii ca aceştia, 
că şi iudeii căutau să-L omoare pe lisus că dezleagă sâmbăta (loan 5, 18). 
Auzim pe Mântuitorul zicând: Dacă-Mi slujeşte cineva, să-Mi urmeze (loan 12, 
26). Şi dacă Tatăl şi Fiul lucrează sâmbăta, cine poate învinui pe Dumnezeu 
că dezleagă sâmbăta? 


Cine poate să învinuiască pe creştini că urmează lui Hristos, adică dacă 
lucrează sâmbăta şi fac ceea ce a făcut Hristos Domnul? 
Câtă orbire au minţile acelea, care nu văd ce a făcut Hristos sâmbăta! 
Y Oare nu sâmbăta a vindecat Mântuitorul pe slăbănogul din Evanghelia 
de azi? Dar nu numai că l-a vindecat, ci l-a pus şi la lucru, poruncindu-i 


Să-şi ia patul şi să meargă cu el la casa sa (loan 5, 8-9). Vechiul 
Testament nu dădea voie să facă acest lucru (Ieremia 17, 21, Neemia 13, 
15). 

Y Dar şi orbul din naştere a fost vindecat în zi de sâmbătă (loan 9, 14), şi 

Y omul cu mână uscată a fost vindecat în ziua sâmbetei (Luca 6, 6-10; 
Matei 12, 10-13; Marcu 3, 1-5). Şi 

V femeia cea gîrboavă de 18 ani tot sâmbăta a fost vindecată de 
Mântuitorul (Luca 13, 14). 


Ucenicii Domnului, urmând pilda Învăţătorului Lor, mergând sâmbăta prin 
lanurile de grâu, smulgeau spice şi le frecau în palme spre a le mânca (Marcu 
2, 23-24; Luca 6, 1-3). Când fariseii şi cărturarii ÎL învinuiau pe lisus că nu 
păzeşte sâmbăta, El le răspundea că Fiul Omului este Domn şi al sâmbetei 
(Luca 6, 5) şi le zicea: Sâmbăta a fost făcută pentru om, iar nu omul pentru 
sâmbătă (Marcu 2, 27). lată de ce marele zice: Nimeni deci să 
nu vă judece pentru mâncare Sau băutură, Sau cu privire la vreo sărbătoare, 
sau lună nouă, Sau la sâmbete, care sunt umbră celor viitoare, iar trupul este 
al lui Hristos (Coloseni 2, 16-17). 


Iubiţi credincioşi, pentru a vă încredința mai bine că lisus Mântuitorul nostru 
şi Sfinţii Săi ucenici şi apostoli, au desfiinţat sărbătoarea sâmbetei, citiţi 


Porunca 1 - Matei 12, 1-3 şi 10-18; 

Porunca a 2-a, la 1 Corinteni 10, 14 şi I loan 5, 21; 

Porunca a 3-a, la lacov 4, 12; 

Porunca a 5-a la Matei 15, 4; 19, 18; Marcu 7, 10 şi Efeseni 6, 1-2; 
Porunca a 6-a la Matei 19, 18; Marcu 10, 19 şi Romani 13, 9; 
Porunca a 5-a, la Matei 19, 18; Marcu 10, 19 şi Romani 13, 9 şi 
Porunca a 9-a Matei 19, 18; Marcu 10, 19 şi Romani 13, 9 şi 
Porunca a 10-a, la Romani 13, 9. 


VvvVvYvYvYvY 


Vedeţi că nici într-o parte a Sfintei Evanghelii sau în vreo epistolă a Sfinţilor 
Apostoli, nu găsim lămurire sau măcar aluzie la porunca a 4-a, despre ziua 
sabatului? 


Y Ioan 20, 1-15 şi 26 şi veţi vedea că Duminică, ziua întâi a săptămânii, a 
înviat Domnul; 

Y Duminică, a 8-a zi după înviere, s-a arătat Mântuitorul Sfinților Apostoli 
fiind uşile încuiate, şi a fost pipăit în coastă de Toma (loan 20, 27); 


Y Duminică, în drum spre Emaus, Luca şi Cleopa au călătorit cu Domnul 
(Luca 24, 13-31) 

Y Duminică la Cincizecime s-a pogorât Duhul Sfânt (Leviticul 23, 15-16; 
Fapte 2, 1-4); 

Y Duminică frângeau Apostolii pâinea, adică se împărtăşeau cu Sfintele 
Taine (Fapte 2, 46; 20, 7- 12); 

Y Duminică s-a descoperit Apocalipsa Sfântul loan Evanghelistul (vezi 
Apocalisa 1, 10). 

V În Duminici adunau creştinii ajutoare pentru sfinţi, după porunca 
marelui Pavel (I Corinteni 16, 1-2). 


Dar spune undeva că Dumnezeu va lăsa altă zi de sărbătoare poporului Său? 
Auzi ce scrie Sfânta Scriptură: Drept aceea a lăsat Dumnezeu altă sărbătoare 
de odihnă poporului (Evrei 4, 9; 4, 11; 8, 13; Apocalipsa 14, 13). Aşadar în 


adică Duminica sau ziua întâia a săptămânii. După cum vedem, multă orbire 
sufletească era pe vremea Mântuitorului la farisei, cărturari şi legiuitori, care, 
văzând atâtea minuni şi semne care se făceau de către Mântuitorul nostru în ziua 
sâmbetei nu cunoşteau că Hristos este Dumnezeu, care le dăduse poruncă să 
serbeze sâmbăta în pustie şi care acum a venit să dezlege şi să desființeze 
sâmbăta, Legea Veche, şi să aşeze altă zi de sărbătoare neamului omenesc care 
va crede în El. Această orbire şi întunecare sufletească o au toţi sectarii, care, 
nevrând a ţine ca zi de odihnă Duminică, ziua în care a înviat Domnul, se ţin de 
umbră şi defaimă Harul Noului Aşezământ. 


Iubiţi credincioşi, în cele ce urmează, vom arăta şi mai luminat cele despre 
sâmbătă şi despre rătăcirea celor ce ţin de sâmbăta Legii Vechi, care a fost 
umbra şi închipuirii din Legea Harului. Acest adevăr îl arată 

când zice: Nimeni deci să nu vă judece pentru mâncare sau băutură, 
sau cu privire la vreo sărbătoare sau lună nouă, sau la sâmbete, care sunt 
umbra celor viitoare, iar trupul este al lui Hristos (Coloseni 2, 16-17). 


lată ce doresc să vă spun în această privinţă. Cuvântul "sabat", "sâmbătă", din 
evreieşte, înseamnă "odihnă". După ieşirea din Egipt, Dumnezeu a poruncit 
evreilor să prăznuiască ziua aceasta ca zi de amintire despre ziua a şaptea în 
care Dumnezeu S-a odihnit de faptele Sale după zidirea lumii (Facere 2, 2-3; 
Ieşirea 35, 2-3) şi îndeosebi pentru a le aminti evreilor despre izbăvirea lor din 
robia Egiptenilor (Deuteronom 5, 13-15). 


Dacă este cineva în Hristos, 
este făptură nouă (II Corinteni 5, 17; Galateni 6, 15); că a Lui făptură suntem, 


zidiţi în Hristos Iisus spre fapte bune (Efeseni 2, 10). Păi nu sâmbăta, ci 


Diiiiiiică, pentru că în această zi am fost izbăviţi, nu din robia egipteană, în 
care nici noi, nici părinţii noştri nu au fost vreodată; ci 


după cum ne învaţă 
„prin Invierea lui lisus Hristos (| Petru 3, 21). 


În ziua aceasta şi nu sâmbăta sau în altă zi, 

ŞI a izbăvit pe acei pe care frica 
morţii îi ţinea în robie toată viaţa (Evrei 2, 14-15). În ziua aceasta şi nu în 
alta, Hristos S-a sculat pentru îndreptarea noastră (Romani 4, 25). lar dacă 
Hristos nu a înviat, zadarnică este credinţa voastră, sunteţi încă în păcatele 
voastre (| Corinteni 15, 17). 


lată, pentru ce 


Dar poate vor zice unii sectanţi că 
a binecuvântat Dumnzeu ziua a şaptea şi a sfințit-o pentru că într-însa S-a 
odihnit de toate lucrurile Sale, pe care le-a făcut şi le-a pus în rânduială 
(Facere 2, 2-3). Dar în acest loc al Sfintei Scripturi nu ne spune că Dumnezeu a 
poruncit oamenilor să cinstească sâmbăta. Se spune că Dumnezeu S-a odihnit 
în ziua a şaptea de faptele Sale, adică EI a încetat a zidi. Că EI a binecuvântat 
şi a Sfinţit ziua aceasta pentru a aminti oamenilor despre sfârşitul creaţiei şi 
atât. 


În Rai pentru oameni toate zilele erau la fel, toate zile de fericire, fiind totodată 
şi zile de muncă pentru a lucra şi a păzi grădina Edenului (Facere 2, 15). lar 
după căderea în păcat a primilor oameni şi alungarea lor din Rai, ei trebuiau, ca 
pedeapsă, să lucreze şi să se hrănească cu necazuri în toate zilele vieţii lor 
(Facere 3, 17), prin urmare şi în ziua sâmbetei. Și într-adevăr, din Sfânta 
Scriptură nicăieri nu se vede că strămoşii noştri: Noe, Avraam, Isaac, lacob şi 
alții ar fi prăznuit ziua sâmbetei. 


Numai pe timpul lui Moise după ieşirea evreilor din Egipt, Dumnezeu dă 
evreilor în pustie, pentru prima dată poruncă despre sâmbătă (leşirea 16, 23- 


amintească şi să mulțumească în ziua aceasta lui Dumnezeu, Care i-a Scos 
din robia egiptenilor (Deuteronom 5, 12-15). 


Dacă scrie în Sfânta Scriptură că Dumnezeu zice prin Moise: Adu-ţi aminte de 
ziua odihnei (leşirea 20, 8) să nu creadă cineva că serbarea sâmbetei a fost de la 
începutul lumii. Nu, cu adevărat. Ci de această poruncă le aduce aminte pe 
Sinai, că porunca Sâmbetei a fost dată puţin mai înainte evreilor în pustiul Sin, 
când erau tot sub conducerea lui Moise (vezi leşirea 16, 23-30) şi le-a repetat 


pe muntele Sinai porunca pe care le-o dăduse mai înainte, în pustiul Sin, cum 
am arătat mai sus. De aceea a zis Dumnezeu: "Adu-ţi aminte!" 


Trebuie să înţelegem că evreii erau obligaţi să prăznuiască sâmbăta. Altfel, ei 
cădeau sub blestemul legii (Deuteronom 26; 27). Noi creştinii nu mai suntem 
sub lege, ci sub harul lui Hristos, care ne-a răscumpărat din acest blestem 
(Romani 6, 14). Sfântul apostol Pavel învaţă că: Hristos ne-a răscumpărat din 
blestemul legii, făcându-Se pentru noi blestem. Ce este legea? Pentru călcările 
de poruncă s-a adus legea, până când era să vină Sămânţa căreia i s-a dat 
făgăduinţa. Pentru aceea ne-a fost nouă legea învăţătoare spre Hristos, ca din 
credinţa în Hristos lisus să ne îndreptăm. lar dacă a venit credința, nu mai 
suntem sub Învățător, căci pe toți fii ai lui Dumnezeu ne-a făcut, prin credinţa 
în lisus Hristos (Galateni 3, 19-26). Domnul a desfiinţat vrăjmăşia în Trupul 
Său, legea poruncilor şi învăţăturile ei... (Efeseni 2, 15). 


De ar zice cineva că sâmbătă este numită lege veşnică şi legătură veşnică 
(leşirea 31, 16-17) şi de aceea trebuie a se ţine ca sărbătoare veşnică, unul ca 
acela să ştie că Dumnezeu, fiind Creator şi Legiuitor, poate să strice nu numai 
toate legile Sale ci şi legăturile Sale, deşi a spus că le dă până în veac (| Regi 2, 
30). Legătura nu este un contract între om şi Dumnezeu. Căci contractează ceva 
numai cei egali între ei. Legătura este manifestarea milei lui Dumnezeu şi a 
bunei Sale voințe către om. lar făgăduinţele, legile, legăturile, poruncile, aşe- 
zămintele Sale, Dumnezeu le poate schimba sau chiar nimici cu totul, dacă 
oamenii nu sunt vrednici de ele. Aşa de pildă: "Legătură veşnică" au fost numite 
jertfele şi alte aşezăminte din Vechiul Testament (Levitic 7, 30; leşirea 21, 6; 
40, 15) dar în Noul Testament toate sunt înlăturate. 


N-a fost legătură mai mare decât legătura prin tăierea împrejur, aceasta fiind 
superioară sâmbetei, nu numai după timp, fiind mai veche, ci şi după 
însemnătate. Însuşi Mântuitorul a spus că ea este mai importantă decât sâmbătă: 
Moise, zice Hristos, v-a dat tăierea împrejur, nu că este de la Moise, ci de la 
părinţi, şi Sâmbăta tăiaţi împrejur pe om. Dacă omul primeşte tăierea 
împrejur sâmbăta, ca să nu se strice Legea lui Moise, vă mâniaţi pe Mine că 
am făcut Sâmbăta un om întreg sănătos? (loan 7, 22-23). 


Astfel, pentru tăierea împrejur se calcă sâmbăta. Şi ea, de asemenea, se numeşte 
"legătură veşnică". Călcătorii ei se condamnau la moarte: Veţi tăia împrejur, a 
spus Dumnezeu încă lui Avraam, marginea trupului vostru şi va fi semn de 
legătură între Mine şi voi... Și va fi legătura Mea peste trupul vostru întru 
legătură veşnică. Și partea bărbătească ce nu-şi va tăia împrejur marginea 
trupului Său în ziua a opta, pierde-se-va sufletul acela din poporul său, pentru 
că a călcat legământul Meu (Facere 17, 11-13). 


Și, iată, această "legătură veşnică" despre tăierea împrejur ce a fost mai mare 
decât sâmbăta este înlăturată de Sfinţii apostoli la sinodul lor, când creştinii din 
iudei au început să ceară la creştinii din păgâni ca dânşii să păzească tăierea 
împrejur şi legea lui Moise. Apostolii, adunându-se împreună, au hotărât, zi- 
când: Pentru că părutu-s-a Duhului Sfânt şi nouă, să nu vi se pună nici o 
greutate în plus afară de cele ce sunt necesare: să vă feriţi de cele jertfite 
idolilor şi de sânge şi de (animale) sugrumate şi de desfrâu, de care păzindu- 
vă, bine veţi face (Fapte 15, 28-29). Prin această hotărâre, Sfinţii apostoli au 
înlăturat nu numai tăierea împrejur, care era mai mare decât sâmbătă, ci şi toată 
legea ceremonială a lui Moise, cu sărbătorile, lunile noi, sâmbetele şi altele 
ale ei (Vezi Coloseni 2, 16-17; Galateni 5, 6; 6, 15). 


De va cugeta cineva la cuvintele lui Hristos care a zis: Să nu socotiți că am 
venit să stric Legea sau proorocii, nu am venit Să Stric, ci să împlinesc (Matei 
5, 17), va înţelege că EI a ţinut şi sâmbăta. La aceasta trebuie să ştim că Hristos 
a ţinut sâmbăta pentru că era iudeu după trup şi trebuia să se supună legii 
ceremoniale a lui Moise până la înlăturarea acestei legi; până la încheierea cu 
oamenii a Legăturii noi din Sângele Lui (Luca 22, 20), adică până la vremea 
suferințelor Lui şi a strălucitei Sale învieri, când a venit sfârşitul Vechiului 
Testament, prezis încă de marele prooroc leremia (Ieremia 31, 31-32). 


Atunci Hristos a stricat legea poruncilor cu dogmele Sale (Efeseni 4, 15). Pe 


temeiul că Hristos a ţinut sâmbăta, nu putem susţine că şi creştinii trebuie s-o 
cinstească. Hristos, ca iudeu, prăznuia sărbătorile evreieşti. Hristos, ca iudeu, a 
primit tăierea împrejur; sectanţii, însă, nu se taie împrejur. Pentru ce şi până 
când a cinstit Hristos sâmbăta s-a lămurit mai sus. 


Din textele aduse din Sfânta Scriptură nu se vede că şi creştinii sunt datori să 
prăznuiască ziua sâmbetei. În ele se vorbeşte despre faptul că Hristos a învăţat 
pe evrei de obicei sâmbăta în sinagogile lor, şi atât. Învăţa însă sâmbăta, fiindcă 
atunci se adunau evreii în sinagogile lor pentru rugăciuni şi Hristos putea să aibă 
ascultători. 


Poate cineva ar zice că Hristos spunea ucenicilor Săi: Rugaţi-vă ca să nu fie 
fuga voastră iarna, nici sâmbăta (Matei 24, 20) şi că prin aceasta Hristos ar fi 
arătat sfințenia sâmbetei. Trebuie să înţelegem că cuvintele acestea ale 
Domnului nu obligă deloc pe creştini să prăznuiască sâmbăta. Altfel, ar trebui să 
cinstim şi să serbăm şi iarna. Cuvintele acestea arată numai apropiata dărâmare 
a Ierusalimului şi greutatea pe care puteau s-o îndure ucenicii lui Hristos, dacă 
această dărâmare s-ar întâmpla iarna pe neaşteptate, când ei ar fi putut să moară 
de frig pe drumuri curînd, până la patimile şi învierea lui Hristos, când încă nu 
era pe deplin înlăturată sâmbăta cea veche şi în vremea când era greu să fugi din 
Ierusalim pentru că sâmbăta porţile oraşului se închideau. 


lată, deci, de unde se vede că Hristos a înlăturat sâmbăta. Căci Legea lui Moise 
a avut umbra bunătăţilor viitoare, iar nu însuşi chipul lucrurilor (Evrei 10, 1). 
Pentru aceasta Hristos-Mesia, venind şi îndeplinind toată Legea (Matei 5, 17) 
şi poruncile Vechiului Testament (loan 15, 10), El însuşi a completat unele din 
ele şi pe altele le-a schimbat. În general, a înlăturat legea poruncilor prin 
învățătura Sa (Efeseni 2, 15), iar sâmbăta cu totul a înlăturat-o prin cuvânt şi 
prin fapte. Aşa, de pildă, EI însuşi a călcat-o, vindecând sâmbăta bolnavii şi pe 
cel cu mână uscată (Matei 12, 10-13), pe slăbănogul din Evanghelia de astăzi 
(loan 5, 5-16), şi pe orbul din naştere, făcând sâmbăta pentru el tină (loan 9, 1- 
16). 


Toate acestea erau oprite de Legea Veche să se facă sâmbăta (leşirea 20, 10-13; 
Numeri 16, 32-36). Călcând sâmbăta, Hristos impunea şi altora să o calce. 
Vindecând pe slăbănogul sâmbăta, lisus îi spunea: Scoală-te, ia-ți patul tău şi 
umblă. Şi îndată s-a făcut sănătos omul, şi-a luat patul şi umbla şi era acea zi 
sâmbătă. 


Sâmbăta evreiască este numită de Sfântul apostol Pavel "umbră", adică ceva ce 
nu înseamnă nimic, fără nici un folos, pentru că, cuvântul "umbră" în Sfânta 
Scriptură, când se vorbeşte despre Vechiul Testament, înseamnă ceea ce e 
destinat spre înlăturare (Evrei 10-1, 4-5, 13). 


lubiţi credincioşi, întrucât unii din creştini s-au rupt de Biserica lui Hristos şi 
cinstesc sabatul Legii vechi, în loc de Duminică, ziua Învierii lui Hristos, am 
căutat să vă explic la Evanghelia de astăzi ce însemnătate a avut sabatul iudaic, 
cât a fost respectat, când şi de ce a fost schimbat cu ziua Duminicii de Însuşi 
Hristos şi Sfinţii Săi apostoli. 


Noi, fiii Bisericii Ortodoxe, dacă vrem să ne mântuim, suntem datori să ascul- 
tăm de ea. Să împlinim cu sfinţenie poruncile Domnului din Sfânta Evanghelie, 
şi să nu urmăm sfaturile credincioşilor răzvrătiți, care s-au lepădat de Biserică, 
de sfânta Duminică, de bucuria Învierii, de preoţi, de cruce şi de sfintele icoane 
şi cinstesc sâmbăta ca zi de odihnă. Să rămânem în casa Domnului şi în 
mântuitoarea bucurie a Învierii lui Hristos. Căci mai mare este ziua Învierii 
decât ziua odihnei. 


> Aici în Biserică se află lacul Vitezda, adică Taina Botezului prin care 


ne facem fii ai lui Dumnezeu după har, nou născuţi. 
> adică Taina Spovedaniei, a 


pocăinței cu lacrimi, prin care ne vindecăm sufletul de rănile 
păcatelor. 


> Aici se săvârşeşte Taina Sfântului Maslu, prin care mulți bolnavi se 


vindecă şi se uşurează. 


Să nu spunem "că nu avem om să ne arunce" în apa aceasta tămăduitoare. 
Preoţii Bisericii sunt cei ce ne botează, ne dezleagă de păcate, se roagă pentru 
mântuirea noastră şi ne conduc pe calea mântuirii. 


Să cinstim cu vrednicie, cu rugăciuni şi fapte bune sfânta zi a Duminicii ca să 
auzim şi noi cuvântul cel mântuitor al lui Hristos: "Jază fe-ai făcut sănătos, de 
acum Să nu mai greşeşti ca să nu-ţi fie ţie ceva mai rău". Amin. 


Sfântul loan Gură de Aur - Cuvânt la Duminica Slăbănogului 


„Și era acolo un om, care era bolnav de treizeci şi opt de ani "(loan 5, 5) 


Când vorbim despre slăbănogul care pătimea de treizeci şi opt de ani şi zăcea 
pe patul său la scăldătoarea oilor, aflăm la el o comoară mare. 


Această comoară nu o găsim atunci când săpăm în pământ, ci o aflăm dacă 
cercetăm sufletul acestui bolnav. Găsim o comoară care nu constă în aur, argint 
sau pietre scumpe, dar care este mult mai prețioasă decât aurul şi decât toată 
bogăţia. 


PN 


Bogăția obişnuită este expusă la pânda jefuitorilor, la mâinile tâlharilor, la 
viclenia slugilor necinstite, şi dacă ea scapă de toate aceste primejdii, totuşi, 
adeseori, aduce proprietarului ei tot felul de nenorociri, prin faptul că ridică 
asupra lui zavistnici, şi pricinuieşte furtuni şi neplăceri de tot felul. 


Bogăția duhovnicească este scutită de toate aceste năpădiri; este mai presus 
de toate aceste pândituri. Ea nu se teme nici de tâlhari, nici de furi, nici de 
zavistnici, nici de clevetitori, ba chiar nici de moarte. Prin moarte, ea nu se 
răpeşte de la proprietarul ei, ci, mai mult, ea tocmai prin moarte se face 
proprietatea lui cea mai sigură şi îl întovărăşeşte în cealaltă viaţă; ea se face 


pentru acela căruia îi urmează un mijlocitor însemnat şi îi agoniseşte îndurarea 
Judecătorului ceresc. 


Această bogăţie o aflăm în sufletul celui slăbănog, care zăcea bolnav de treizeci 
şi opt de ani. 


ŞI găsim încă o mare comoară de felul acesta în sufletul lui. Să observăm acum 
mai de aproape pe acest rob răbdător, precum şi pe Domnul cel milostiv. 


Treizeci şi opt de ani s-a luptat cu o boală nevindecabilă şi neîncetat a fost 
chinuit de ea; cu toate acestea, el n-a pierdut răbdarea, n-a lăsat să treacă prin 
limba lui nici un cuvânt de hulă, şi nici nu s-a tânguit împotriva Făcătorului său, 
c1 mai vârtos a suportat pătimirile sale cu multă şi nobilă statornicie şi supunere. 


Este adevărat că ea ne spune numai că el a fost bolnav timp de treizeci şi opt de 
ani, dar nu adaugă lămurit, că el ar fi fost necăjit, că n-ar fi mulţumit ş.a. 


Totuşi, Scriptura arată aceasta oricui ia aminte îndeajuns la cuvintele ei şi nu le 
priveşte numai pe deasupra, în treacăt. 


Când vezi cu cât de multă umilinţă vorbeşte el către Hristos, deşi nu-L 
cunoştea şi-L socotea un Simplu om, poţi chiar de aici să deduci însuşirea cea 
bună a vieţii lui de mai înainte. Când Hristos a zis către dânsul: „Voieşti să fii 
sănătos?”, el n-a răspuns, precum cineva ar putea presupune: „Tu vezi că eu 
de un timp aşa de îndelungat zac de slăbănogie, şi mă mai întrebi, dacă eu 
voiesc să fiu sănătos? Ai venit poate ca să-ţi baţi joc de nenorocirea mea?” El 
nu numai că n-a vorbit şi nici n-a cugetat nimic de felul acesta, ci a răspuns 
cu toată blândeţea şi umilinţa: „Aşa, Doamne, voiesc să fiu sănătos”. 


Dacă el, după treizeci şi opt de ani, a fost aşa de blând şi cumpătat, când puterile 
trupului şi tăria duhului îi erau zdruncinate de boala cea îndelungată, poţi judeca 
dintru acestea ce caracter blând şi bun a trebuit să aibă el la începutul bolii sale 
ŞI înainte. 


Știţi cu toţii că bolnavii, la începutul suferinţei, nu sunt aşa de cârtitori ca atunci 
când boala durează un timp îndelungat, când se fac îndărătnici şi adeseori 
nesuferiţi. 


Dar cine, după aşa de mulți ani de boală, răspunde încă cu aşa de multă 
blândeţe şi răbdare, învederat este că şi mai înainte de patima sa a răbdat cu 
plăcere şi cu supunere lui Dumnezeu. 


Aceasta trebuie să o socotim cu mintea noastră şi să urmăm răbdarea acestui rob 
asemenea nouă. Ologirea trupului său trebuie să dea o nouă putere sufletului 
nostru. Nimeni nu este atât de neputincios şi atât de bolnav, încât, socotind 
patimile cele înfricoşate ale slăbănogului nostru, să nu sufere cu bărbăţie şi cu 
curaj toate nenorocirile, până şi pe cele mai grele. Nu numai vindecarea 
slăbănogului, dar chiar şi boala sa ne aduce un mare folos. 


Vindecarea lui îndeamnă pe toţi cei ce aud de ea a proslăvi pe Domnul; iar 
boala şi neputinţa lui ne întăreşte şi pe noi în răbdare şi ne îndeamnă la 
aceeaşi râvnă. 


Totodată este ca o dovadă a îndurării lui Dumnezeu, că EI l-a lăsat să cadă într-o 
asemenea boală, şi a lăsat ca ea să dureze timp îndelungat, din multa grijă 
pentru mântuirea acelui om. 


Precum aurarul aruncă aurul în topitorie şi-l lasă a se încerca şi curăţi prin foc, 
tot aşa şi Dumnezeu lasă sufletele oamenilor a fi încercate de nenorocire, până 
ce se curăţă şi se lămuresc, şi din această încercare trag mult folos. 


De aceea, o astfel de cercetare a lui Dumnezeu este o mare binefacere pentru 
suflet. 


Deci, dacă vine asupră-ne vreo cercetare a lui Dumnezeu, nu trebuie să 
cădem în nedumerire. Căci dacă aurarul ştie cât de mult trebuie să lase aurul în 
foc, şi nu-l ţine acolo prea mult, 


Și îndată ce EI vede că noi ne-am făcut mai curaţi şi mai buni, încetează cu 
încercarea, ca nu prin mulțimea chinurilor noi să ne împiedicăm şi să cădem. 

De aceea, să nu ne necăjim şi să nu fim mici la suflet când ne ajunge vreo 
nenorocire neaşteptată, ci mai vârtos să ne lăsăm în voia Domnului 
Dumnezeu, Care pe toate le ştie mai bine, ca să lămurească sufletul nostru în 
foc până când va binevoi. 


EI, desigur, face aceasta numai pentru binele şi câştigul nostru. De aceea ne 
sfătuieşte înțeleptul Sirah cu următoarele cuvinte: „Fiule, de voieşti să slujeşti 
lui Dumnezeu, găteşte-te de ispite; smereşte-te întru inima ta şi rabdă”(Sirah 
11,1), 


EI zice prin aceasta: » 
”, De aceea, toate trebuie a le 


lăsa Lui şi toate a le primi cu supunere şi cu mulțumire, fie fericire, fie 
nefericire. Căci şi aceasta din urmă este un fel de binefacere. 


Încă şi doctorul vindecă nu numai prin băi, mâncare bună și plimbări prin 
grădini desfătătoare, dar şi prin tăiere şi prin ardere. Şi un tată este cu adevărat 
tată nu numai atunci când sărută pe fiul său şi-l laudă, ci şi când îl mustră, îl 
dojeneşte şi-l pedepseşte. 


Deci, fiindcă ştii că Dumnezeu este mai iubitor către noi decât toţi doctorii, de 
aceea nu cârti şi nu cere de la El socoteală, spunând că pentru ce te vindecă 
tocmai în felul acesta, ci, fie plăcute sau neplăcute cele cu care EI ne ceartă, noi 
să le primim pe amândouă cu aceeaşi supunere. 


Pe amândouă căile ne readuce Dumnezeu la sănătatea sufletului şi la 
reunirea cu Dânsul. 


De aceea, noi să urmăm calea pe care ne-o arată EI, şi să nu cercetăm cu teamă 
de este netedă şi plăcută, sau grea şi zgrunţuroasă, precum era cea pe care EI 
ducea pe slăbănogul nostru. 


Precum am spus, aceasta era cea dintâi binefacere pentru slăbănog, că 
Dumnezeu în timp aşa îndelungat a curăţit sufletul lui, ca într-o topitorie şi în 
foc. 


pentru aceasta, să răpeşti lauda de la bolnav; şi nici pe el, nici pe oricare altul, 
care rămâne tare cu sufletul în încercări, să nu-l lipseşti de slava sa cea meritată. 
Dar oricât de înţelepţi, oricât de tari şi puternici am fi noi, dacă ne lipseşte 
ajutorul dumnezeiesc, nu putem rezista nici la cea mai mică încercare. 


Ce trebuie să vorbesc eu despre noi, oamenii cei mici şi slabi? De ar fi cineva 
încă şi un Pavel, sau un Petru, sau Iacob, sau loan, şi i-ar lipsi ajutorul 
dumnezeiesc, uşor ar fi învins, s-ar împiedica şi ar cădea. 


Spre a întări aceasta, vă voi aduce numai cuvintele lui Hristos ce le-a zis lui 
Petru: „lată satana v-a cerut să vă cearnă ca grâul; Eu însă M-am rugat 
pentru tine, ca să nu piară credinţa ta” (Luca 22, 31-32). EI vrea să spună că, 
dacă nu l-ar fi ajutat pe Petru, nu ar fi rămas statornică nici chiar credinţa 
acestui Apostol. 


Deci, dacă Petru, care iubea aşa de înfocat pe Hristos, şi după Invierea 
Domnului cuteza de mii de ori a-şi pune viaţa pentru Dânsul, dacă acest 
principe al Apostolilor, pe care însuşi dumnezeiescul învăţător l-a fericit şi 
pentru credinţa lui cea tare l-a numit piatră, dacă acesta, fără de ajutorul 
dumnezeiesc s-ar fi clătit şi ar fi căzut din credinţa sa, cine ar mai putea rămâne 
statornic fără de ajutorul dumnezeiesc? 


Dumnezeu ne dă într-adevăr ajutorul Său, de aceea zice apostolul Pavel: 
„Credincios este Dumnezeu, Care nu vă va lăsa să vă ispitiți mai mult decât 
puteţi, ci împreună cu ispita va aduce şi scăparea din ea” (| Corinteni 10, 13). 


Nu numai când suntem ispitiți peste puterile noastre, ci încă şi în altfel de 
încercări, care nu covârşesc puterile noastre, avem nevoie de ajutorul 
dumnezeiesc, dacă voim să rezistăm. 


De aceea, zice apostolul Pavel în alt loc: „Pe cât prisosesc pătimirile lui Hristos 
întru noi, cu atât prisoseşte prin Hristos şi mângâierea noastră” (UI Corinteni 
1, 5). Acela care lasă să vină pătimirile asupra noastră, tot EI este Care ne şi 
mângâie şi ne ajută în ele. 


Dar socoteşte mai departe cât de mult se îngrijea Hristos pentru slăbănog încă şi 
după vindecarea lui. El nu l-a slobozit ca şi cum nu s-ar mai fi interesat de 
dânsul, ci după ce l-a găsit în templu, a zis către el: „Iată, te-ai făcut sănătos. 
De acum Să nu mai păcătuieşti, ca să nu-ţi fie ceva mai rău” (loan 5, 14). 


Dacă Dumnezeu nu i-ar fi trimis boala cu un scop bun, nu l-ar fi slobozit din ea 
şi nu l-ar fi întărit pentru viitor. Când EI îi zice: „ca să nu-ţi fie ceva mai rău”, 
prin aceasta înseamnă că pe slăbănog şi în viitor îl ameninţă nenorociri, dacă el 
nu va birui păcatul. 


Un doctor grijuliu nu numai că scapă pe bolnavi de suferinţele momentane, dar 
caută a-i apăra şi de întâmplările viitoare. Tot aşa a făcut şi Hristos, când a 
întărit şi a împuternicit sufletul slăbănogului prin amintirea pătimirilor ce le-a 
suferit. Şi fiindcă Hristos voia ca această amintire să fie permanentă, de aceea a 
ZIS: „„Să nu mai păcătuieşti, ca să nu-ţi fie ceva mai rău”. 


Hristos a arătat binevoitoarea Sa prietenie către bolnav şi în altă privinţă, adică 
tocmai în vorba care la prima vedere cuprinde o dojană. EI 1-a zis numai atât: 
„„Să nu mai păcătuieşti”. 


Aşadar, nu face cunoscute păcatele lui, dar observă că i s-a întâmplat acea boală 
pentru păcatele lui. Dar ce fel de păcate a săvârşit el n-a arătat, nu i-a zis: „Tu ai 
făcut cutare şi cutare nelegiuire, ai păcătuit întru aceasta sau în cealaltă”, ci 1-a 
zis simplu: „„Să nu mai păcătuieşti”. 


Deci, i-a zis numai atât cât era trebuitor, spre a-i aminti şi a-l face pe viitor mai 
râvnitor şi mai cu luare-aminte. 


Din contră, răbdarea lui, aşteptarea şi înţeleapta lui statornicire le-a făcut 
cunoscute în public, prin aceea că l-a făcut să-şi povestească toată istoria sa şi să 
vorbească despre răbdarea şi aşteptarea sa, cât de des venise la scăldătoare, cum 
nu avea pe nimeni care să-l arunce acolo şi cum totdeauna alții intrau 
înaintea lui (loan 5, 7). 


Deci, Hristos nu a arătat păcatele lui. 

Precum noi dorim ca păcatele noastre să fie tăcute, aşa şi Dumnezeu mai vârtos 
face aceasta. EI l-a vindecat în prezenţa tuturor, dar observaţia şi sfatul cel 
bun i le-a dat personal. 

Folosul pe care noi îl tragem de la slăbănogul din Evanghelie trebuie să fie 


ca atât sarcina vieţii prezente să o uşurăm, cât şi pentru ca să ne facem 
ărtaşi ai bunătăţilor viitoare, 


(din “Predici la duminici şi sărbători”) 


Sfântul Nicolae Velimirovici - Predică la Duminica a III-a după Paşti - 
Evanghelia despre minunea de la scăldătoarea Vitezda 


Binecuvântat este omul care, cu răbdare şi nădejde în Dumnezeu, indură 


toată suferinţa din viaţa aceasta. Pentru el, fiecare zi se întinde până la măsura 


unei luni în ceruri şi până la un an pentru necredinciosul care se veseleşte fără să 
aibă suferinţa ori suferă fără să aibă răbdare şi nădejde în Dumnezeu. 


Binecuvântat este omul care nu cleveteşte când se află în suferinţă, ci 


cercetează pricinele suferinţei cu răbdare şi nădejde în Dumnezeu. 


Unde va găsi pricinele suferinţei sale, cel care se află în suferinţă? Le va găsi 
în sine sau în părinţi Sau în cei din preajma lui - aici va afla pricinele 
suferinţei cel care este în suferinţă. 

= Împăratul David a suferit pentru păcatele sale, 

= leroboam a suferit pentru păcatele tatălui său, împăratul Solomon, 

= proorocii au suferit pentru păcatele celor din preajma lor. 


Dacă cel ce se află în suferinţă ar căuta mai departe şi mai adânc pricinele 
suferinţei sale, unde le-ar găsi? EI le va găsi în necredinţa cea dintâi a omului 
faţă de Dumnezeu sau în duhul răului celui întunecat şi rău, într-un întuneric 
otrăvit fără zi sau în iubirea lui Dumnezeu şi rânduiala lui Dumnezeu, cea 
tămăduitoare - aici va găsi pricinele suferinţei sale, cel care se află în suferinţă. 


= Adam şi Eva au suferit pentru lipsa lor de credinţă faţă de Dumnezeu; 
> dreptul lov a suferit din pricina duhului celui rău întunecat şi pizmaş, şi 


— bărbatul născut orb, ai cărui ochi au fost deschişi de Domnul Cel 
milostiv, a suferit spre slava lui Dumnezeu şi răsplata sa veşnică. 


Pentru Omul Cu dreaptă judecată, este întotdeauna firesc să caute pricinele 


suferinţei sale mai întâi în sine, iar pentru cel nebun să osândească mereu pe 
alții. 


Omul cu dreaptă judecată îşi aminteşte toate păcatele sale din copilărie până 
în prezent; el şi le aminteşte cu frică de Dumnezeu şi se aşteaptă Să sufere 
pentru păcatele sale şi astfel, când cade asupra lui suferinţa, care vine fie prin 
prietenii Sau prin duşmanii Săi, de la oameni sau de la duhurile rele, fie mai 
curând, fie mai târziu, el cunoaşte de îndată pricinele suferinţei sale, fiindcă 
el îşi cunoaşte şi îşi aminteşte păcatele pe care le-a făcut. 


Cu toate acestea, omul cel nebun uită şi îşi uită toate nedreptăţile sale; 
aşadar, atunci când cade asupra lui suferinţa, el se zvârcoleşte în chinuire 
mare şi se întreabă cu uimire de ce îl doare capul, de ce trebuie să-şi piardă 
toţi banii sau de ce trebuie să-i moară copiii. Şi, în nebunia şi mânia sa, el va 
arăta cu degetul spre fiecare fiinţă de pe pământ şi din cer, ca fiind 
responsabilă pentru suferinţa sa, înainte de a arăta cu degetul spre sine - 
singurul responsabil pentru suferinţa sa în chip adevărat. 


Binecuvântat este omul care foloseşte suferinţele sale pentru folosul şi 


ajutorul oamenilor, cunoscând că toată suferinţa sa din această viaţă scurtă 
este îngăduită de Dumnezeu din iubirea Sa pentru oameni. 


În marea Sa milă, Dumnezeu îngăduie suferința asupra oamenilor pentru 
păcatele lor - prin mila Sa iar nu prin dreptatea Sa. Întrucât, dacă ar fi prin 
dreptatea Sa, atunci fiecare păcat ar aduce moartea în chip de netăgăduit, după 
cum spune Apostolul: "Păcatul, odată săvârşit, aduce moarte” (Iacov 1:15). În 
locul morţii, Dumnezeu dă tămăduire prin suferinţă. Su/ferința este calea prin 
care Dumnezeu vindecă sufletul de lepra păcatului şi de moarte. 


Numai nebunul crede că suferinţa este rea. COE ĂECaptă jUdECată ştie că 


suferinţa nu este rea, ci este numai lucrarea răului şi vindecare de rău. 


Numai păcatul din om este răul cel adevărat şi nu se află nici un rău în afara 
păcatului. Orice altceva ce omul numeşte în general rău, nu este aşa, ci este un 
leac amar pentru tămăduirea răului. Cu cât omul este mai bolnav, cu atât leacul 
pe care-l prescrie medicul este mai amar. Uneori, chiar bolnavului i se pare că 
leacul este mai rău şi mai amar decât boala însăşi! Și; wreori aşa îi se pare 
păcătosului: suferinţa este mai grea şi mai amară decât păcatul săvârşit. Dar 
aceasta este numai o înşelare - o înşelare de sine foarte puternică. În lume nu 


există nici o suferinţă nicăieri care să fie atât de grea şi atât de pierzătoare aşa 
cum este păcatul. Toată suferința îndurată de oameni şi de popoare nu este 
nimic altceva decât tămăduirea bogată pe care o dă Veşnica Milostivire 
oamenilor şi popoarelor pentru a-i mântui de moartea veşnică. Fiecare păcat, 
chiar dacă este mic, va aduce fără chip de tăgadă moartea, dacă Milostivirea nu 
ar îngădui suferința pentru oameni cinstiţi pentru a-i ridica din beţia păcatului; 
fiindcă vindecarea care vine prin suferinţă este adusă prin puterea harică a 
Duhului Sfânt şi de Viaţă-dătător. 


Puteţi spune: "Omul se teme de suferinţă pentru că el se teme de moarte şi 
poate suferinţa să înlăture moartea?” Ce duce omul la moarte: boala sau 
leacul? Fără îndoială că este boala, nu leacul. La fel, nu suferința va duce 
sufletul la moarte ci păcatul, care aduce boala oamenilor şi moartea sufletului. 
Păcatul este sămânţa morţii, o sămânță groaznică care dacă nu este smulsă din 
rădăcină la timp prin suferinţă şi arsă prin focul Duhului Sfânt, va creşte şi va 
umple tot sufletul, făcându-l vas al morţii, nu al vieţii. 


De aceea, ne este lămurit faptul că suferinţa trebuie îndurată cu răbdare şi 
nădejde în Dumnezeu, cu recunoştinţă faţă de Dumnezeu şi cu bucurie. 
"Multe necazuri şi rele ai trimis asupra mea," spune împăratul David lui 
Dumnezeu, "dar întorcându-Te mi-ai dat viaţă şi din adâncurile pământului 
iarăşi m-ai Scos .... Că eu voi lăuda cu instrumente de cântare adevărul Tău, 
Dumnezeule, cânta-voi Ție din alăută, Sfântul lui Israel. Bucurase-vor buzele 
mele când voi cânta Ție şi sufletul meu pe care l-ai mântuit" (Psalm 70:23- 
26). 


Apostolul Petru îi povăţuieşte pe credincioşi: "Întrucât sunteţi părtaşi la 
suferinţele lui Hristos, bucuraţi-vă” (I Petru 4:13); 


Când marele loan Gură de Aur murea în exil, chinuit şi disprețuit de oameni, 


ultimele sale cuvinte au fost: "Slavă lui Dumnezeu pentru toate!" 


Sfintele Scripturi şi istoria Bisericii dau cele mai mari pilde de răbdare în 
suferinţă care au fost cunoscute vreodată de către oameni. 


Pericopa Evanghelică de astăzi povesteşte o asemenea pildă de mare şi 
îndelungă răbdare în suferinţă. Şi nu numai aceasta; în povestirea omului celui 
slăbănogit de paralizia sa care ţinea de treizeci şi opt de ani, îndurând-o cu 
răbdare şi nădejde, Evanghelia de astăzi ne mai arată - sau mai degrabă întăreşte 
- două mari taine. 


> Prima, că omul acesta, care fusese bolnav vreme îndelungată, purta 
pricina bolii sale, şi suferinţa sa, în sine, în păcatul său. 

>» A doua, că Atotputernicul Domn lisus Hristos l-a tămăduit pe suferind 
prin puterea Sa Dumnezeiască cu cuvintele: "la-ţi patul tău şi umblă!" 
În aceasta, iubirea Sa Dumnezeiască pentru oameni şi puterea Sa 
Dumnezeiască, care fusese ascunsă din privelişte de către învelișul 
subțire, în suferinţă, al trupului omenesc, era dat la iveală încă o dată. 


Pe atunci, lisus S-a suit la Ierusalim. lar în Ierusalim, lângă Poarta oilor, era 
o scăldătoare, care se numea pe evreieşte Vitezda, având cinci pridvoare. 
Înainte de aceasta, Domnul fusese în Galileea, de unde venise în Ierusalim 
pentru Sărbătoare. Nu-i uşor de spus ce sărbătoare era aceasta: "Trecerea sau 
Cincizecimea sau Curăţarea; dar nu este nevoie să ştim asta. Dacă ar fi fost 
important, Evanghelistul ar fi făcut aceasta lămurit. Scăldătoarea oilor ori 
Vitezda şi-a luat numele de la Poarta oilor din apropiere (vezi Nehemiah 3:1, 
32; 12:39), prin care erau duse oile care erau rânduite pentru jertfă şi pentru că 
oile pentru jertfă erau mai întâi spălate în această scăldătoare. 


Scăldătoarea există până astăzi în lerusalim, dar este aproape o ruină şi nu se 
mai foloseşte acum. Dar pe vremea Evanghelistului, această scăldătoare se 
folosea, după cum vedem că se foloseşte timpul prezent: Iar în Ierusalim, lângă 
Poarta oilor, este o scăldătoare. Cinci pridvoare acoperite care se aflau 
împrejurul scăldătoarei erau folosite ca adăpost de către bolnavii cei mulți care 
îşi căutau vindecarea în scăldătoare, aşa cum se vede în următoarele cuvinte: În 
acestea zăcea mulțimea de bolnavi: orbi, şchiopi, uscați, aşteptând mişcarea 
apei. Căci un înger al Domnului se cobora la vreme în scăldătoare şi tulbura 
apa şi cine intră întâi, după tulburarea apei, se făcea sănătos, de orice boală 
era ținut, 


Mulţi bolnavi de pretutindeni, care sufereau de tot felul de boli, se adunau în 
locul acesta tăinuit, ca să-şi găsească tămăduirea pe care o căutaseră în deşert de 
la oameni sau de la natură prin alte locuri. Faptul că acea apă nu avea nici un 
fel de însuşiri vindecătoare, în compoziția ei naturală Sau în amestecul de 
minerale, ci era tămăduitoare prin puterea cea cerească, este foarte limpede 
din faptul că aceasta primea puteri vindecătoare din timp în timp şi aceasta 
numai atunci când, prin Voia lui Dumnezeu, un înger cobora şi tulbura apa. 


Ce privelişte uimitoare şi dramatică! Închipuiţi-vă cele cinci pridvoare pline tare 
cu oameni din tot poporul, aflaţi în mare disperare, în suferință! Închipuiţi-vă 
case cu cinci etaje în care se aflau dureri şi suferințe omeneşti, lacrimi şi 
văicăreli! În preajma scăldătoarei se afla o cetate cu oameni mulţi, care căuta 
lenevirea, se ţin cu toată puterea de bogății şi se zbat să dobândească cinste şi 
putere, care joacă o comedie atât cu trupurile cât şi cu sufletele lor; cu toate 


astea, lupta crâncenă a apropierii morţii, o moarte înceată, de durată şi singurul 
loc către care se îndreaptă toţi ochii: apa; foți cei bolnavi aveau o singură 
aşteptare — îngerul, cu toţii aveau o singură dorinţă: vindecarea. 


"La ce vă foloseşte sănătatea?” - îi întrebaţi. Pentru acea comedie întreagă a 
trupului şi a sufletului care se joacă în jurul vostru? Nu sunt prea mulţi cei 
care fac acestea pretutindeni, fără să mai sporeşti şi tu numărul lor? Sau 
pentru a Sluji lui Dumnezeu? Dar nu este Dumnezeu bine Slujit şi de către cei 
care suferă întru El cu răbdare şi nădejde? Ori tu doreşti sănătate pentru 
sănătatea în sine, şi viaţa pentru viaţa în sine? 


. "Oare omul pe pământ nu 
este ca într-o slujbă ostăşească şi zilele lui nu sunt ca zilele unui simbriaş?”, 
spune lov (7:1). 


Dacă omul este în armată, el se află acolo pentru instrucție, luptă şi biruință; 
dacă zilele lui sunt ale unui simbriaş, atunci îl aşteaptă plata la apusul zilelor 
sale. Dar viaţa pentru ea însăşi - şi pentru ca viaţa pământească să fie trăită 
pentru viaţa pământească şi sănătatea de dragul sănătății - toate astea înseamnă 
viaţă lipsită de scop şi sănătate lipsită de scop. De fapt, viaţa şi sănătatea - 
pentru a împlini comedia păcatului: nu înseamnă un cuţit ascuţit pus la gât? 


Cinci pridvoare înghesuite de bolnavi de multă vreme - ce uimitoare învăţătură 
pământească pentru răbdare şi nădejde în Dumnezeu! Ce privelişte uimitoare şi 
plină de viaţă, ce aducere aminte uimitoare şi adevărată a acelei stări în care toţi 
cei din cetatea din preajma scăldătoarei îşi irosesc viaţa şi sănătatea - şi pentru 
care scop? Pentru a cumpăra păcatul, pentru a îngrămădi păcate! 


Dar dacă cele cinci pridvoare de la Scăldătoarea Vitezda au ajuns o ruină cu 
multă, multă vreme în urmă, nu vă gândiţi că povestea supărării şi sărăciei 
omeneşti care zac sub ei în grămezi mari se sfârşeşte pentru totdeauna. Nu vă 
gândiţi că povestea aceasta este departe de voi şi nu are nici o legătură cu viaţa 
voastră. În cele cinci simţuri, ca şi sub cele cinci pridvoare, nu este strâns un 
întreg depozit cu durere, supărare, lacrimi şi văicăreli, păcat şi fărădelege, 
gânduri bolnave, pofte şi patimi oarbe, încercări schiloade şi nădejdi năruite? 


O, Vitezda, Vitezda, cât eşti de adevărată pretutindeni! 

În tine îngerul lui Dumnezeu împlinea atunci lucrarea păstorului 
şi izbăvea oile cele pierdute una câte una, 

până când S-a arătat Păstorul tuturor — 

atât al îngerilor cât şi al oamenilor. 

Un înger tăcut, Slujitorul Ziditorului său, 

se foloseşte de apa ta, 


pentru a spăla oile cele bolnave de stricăciunea plină de păcat; 

şi când Păstorul cel Bun a coborât în tine — 

Cuvântul lui Dumnezeu Cel ziditor, în trup şi în faptă lucrătoare — 
EL, prin cuvântul Său cel ziditor, 

au dus departe stricăciunea păcatului, 

şi prin aceasta te-a lăsat gol de păcat. 

Păstorul cel Bun. 

Din această pricină, 

tu ai primit numele proorocesc 

Scăldătoarea oilor. 


"Şi oile ascultă de glasul Lui ... şi oile merg după EI căci cunosc glasul Lui 
(Ioan 10:3-4) - glasul Păstorului celui Bun. 


Şi era acolo un om, care era bolnav de treizeci şi opt de ani. lisus, văzându-l 
pe acesta zăcând şi ştiind că este aşa încă de multă vreme, i-a zis: Voieşti să te 
faci sănătos? Bolnavul i-a răspuns: Doamne, nu am om ca să mă arunce în 
scăldătoare, când se tulbură apa că până când vin eu, altul se coboară 
înaintea mea. 


Asta nu era din întâmplare, de exemplu, 

> că Ela mers pe apă şi a străbătut drumul până în ţara gadarenilor - 
chiar dacă însoţitorilor Săi li se părea că este adevărat - dar EI a văzut 
mai dinainte în duhul Său că erau în ţara aceea doi oameni îndrăciţi pe 
care EI trebuia să-i vindece. 

> Nu era întâmplător nici faptul că EI Se afla la poarta cetăţii Nain tocmai 
atunci când îl scoteau afară pe fiul mort al văduvei, ci El iarăşi a văzut 
mai dinainte că Îl aştepta lucrare mare în locul acela şi la vremea aceea. 

> La fel, nu din întâmplare S-a aflat EI în Ierusalim la această Sărbătoare, 
oricare sărbătoare ar fi fost ea, nici nu a fost întâmplător sau neobişnuit 
faptul că EI a vizitat acest adăpost al durerii, Scăldătoarea oilor, dar 
totul s-a isprăvit prin înainte cunoaşterea şi înainte vederea Lui a 
timpului şi a locului. Este limpede că El nu venise în Ierusalim pentru 
Sărbătoare, aşa cum credeau cei care Îl însoțeau, ci pentru acest om 
bolnav şi pentru lucrarea pe care trebuia El să o săvârşească asupra lui. 


Acesta era un om foarte, foarte bolnav. Boala care ţine treizeci şi opt de zile li 
se pare oamenilor că nu are sfârşit, atunci ce se poate spune despre o boală care 
ține de treizeci şi opt de ani? Cât de grabnic sau cât de încet trece timpul 
depinde de starea şi firea noastră. Ceasurile de fericire au aripi, pe când 
ceasurile de suferinţă au aripile tăiate şi adesea nu au nici picioare. Unui 
paralitic timpul i se pare oprit pe loc; lui i se pare că timpul este la fel de 


nemişcător precum este şi el. Dacă înmulţeşti această vreme de treizeci şi opt de 
ani de boală de cel puţin trei ori, vei obţine cu aproximaţie adevărata durată a 
timpului pentru omul care este sănătos, mişcător, plin de viaţă şi cu bucurie 
multă. Acest paralitic a petrecut ceea ce ar însemna un veac întreg pentru omul 
sănătos, zăcând în patul său şi împingând mai degrabă timpul înaintea lui decât 
să fie el împins de timp. Ce răbdare biruitoare avea acest om! Ce osteneli peste 
puterile omului, ca să se târască până la scăldătoare atunci când îngerul 
Domnului tulbura apa! Ce nădejde neclintită în tămăduirea lui - de la zi la zi, de 
la an la an; dar şi de la deceniu la deceniu! Chiar dacă acest bolnav suferea atât 
de mult pentru păcatele sale, noi nu putem decât să ne minunăm de el şi, 
gândindu-ne la el, nu putem să nu ne gândim la mulţimea de oameni slabi - 
bărbaţi şi femei, tineri şi tinere - din zilele noastre care, sub o apăsare cu mult 
mai Mică şi de o lungime mai mică, îşi ridică mâinile împotriva vieților lor, 
plecând în lumea cealaltă ca sinucigaş. 


"Voieşti să te faci sănătos?” este întrebarea singurului Prieten care S-a plecat 
vreodată asupra patului său de-a lungul acestor treizeci şi opt de ani. 
"Doamne, nu am om!" Orbii au călăuză, ologii au rudenii, neputincioşii au 
prieteni, dar eu nu am pe nimeni nicăieri în lumea asta mare, care să simtă milă 
față de mine şi să mă ducă la apă atunci când primeşte putere vindecătoare. 
Când eu mă ostenesc să ajung în apă, altul a fost ajutat înaintea mea să intre în 
apă şi a fost vindecat şi eu trebuie să mă întorc în patul meu mişcându-mă cu 
dureri mari. Şi asta se tot întâmpla de treizeci şi opt de ani! "Nu am om" şi nu 
am bani să plătesc un slujitor. 


Între atât de mulţi oameni din Ierusalim - de la oameni fără lucru, până la bogaţi 
şi săraci - nu se afla nici măcar un singur om care să-ţi întindă mâna ca să te 
ajute numai pentru sufletul lui sau cel puţin să-şi trimită slugă să te ajute? 
Trebuia cu adevărat ca Omul să vină tocmai din Galileea, ostenindu-Se într-o 
călătorie de trei zile, când sunt atâţia oameni fără de lucru în Cetatea Sfântă care 
umblă aiurea zi şi noapte, doar la câţiva metri de patul tău? Doamne, atât de 
mulți umblă prin preajmă, dar "Eu nu am om”. 


Atât de mulţi preoţi. lată, Templul este doar peste drum! Preoţi fără de număr 
citesc Legea lui Dumnezeu şi învaţă pe oameni să facă milostenii - dar nu-i 
nimeni care să vină sau să trimită pe cineva care să te ajute? Aşa este, Doamne; 
se află mulți preoți în Templu, dar "Eu nu am om”. 


Sunt mulți iudei, mii şi mii de iudei, care s-au adunat în Ierusalim pentru 
sărbătoare. Dar pe ei nu-i interesează un suferind trist şi fără glas; pe ei îi 
preocupă sâmbăta. Au venit mii şi mii, numai ca să aducă slava sâmbetei, aşa 
cum strămoşii lor prea măreau viţelul de aur din pustiu. Mii şi mii de iudei pot 
spune, "Eu nu am om”. 


Tată un om - singurul om! Este Domnul - mai milostiv decât o rudenie sau un 
prieten, mai lucrător decât o slugă. El nu S-a pornit pe această cale lungă şi 
ostenitoare din Galileea până la lerusalim pentru ziua de sâmbătă şi de 
sărbătoare, ci pentru acest om în suferinţă. El a venit astfel ca, prin fapte iar nu 
prin vorbe, să pună intru arătare lipsa de milă a oamenilor ale căror simţăminte 
sunt învârtoşate. Şi Omul a venit pentru om. 


IiSus i-a zis: Scoală-te, ia-ţi patul tău şi umblă. Şi îndată omul s-a făcut 
sănătos şi şi-a luat patul şi umbla. Din clipa aceea, probabil pentru totdeauna, 
îngerul lui Dumnezeu a încetat să coboare în Scăldătoarea oilor şi să tulbure 
apa că iată, Mesia Se arătase, Domnul îngerilor, care tămăduieşte fără nici 
un mijlocitor. În vreme ce oamenii se aflau sub Lege, fiind slujitori ai Legii, 
Domnul S-a folosit de slujitorii Lui. Dar acum că harul a pogorât şi Legea a fost 
dată la o parte, atunci Domnul Însuşi Se apropie de oameni, precum tatăl de fiii 
săi şi chiar EI, cu mâinile Sale, le dăruieşte lor daruri în chip nemijlocit. 


Se poate pune întrebarea: de ce Domnul nu i-a pus acestui bolnav obişnuita 
întrebare: "Crezi tu asta?” De ce nu a căutat în el credinţă, aşa cum a făcut 
EI cu mulți alții? Dar credinţa acestui suferind nu este mai mult decât lămurită? 
EI a zăcut vreme de treizeci şi opt de ani cu răbdare în locul acesta, 

Asta înseamnă nu numai că el crede în lucrarea 
minunată a îngerului lui Dumnezeu; într-un fel, el crede şi în Domnul lisus, deşi 
nu-L numeşte Domn. Da, Doamne, eu vreau să mă vindec, dar "Eu nu am om". 
Trebuie amintit, în trecere, că Domnul a vindecat mulţi îndrăciţi, surzi şi muţi, 
la care El nu a căutat credinţă: EI i-a vindecat din milă curată. lar în acest caz, la 
Vitezda, Domnul săvârşeşte lucrare, 

» pe de o parte, din milă curată faţă de omul care a suferit ani îndelungaţi, 
care a suferit atât de mult printre oameni lipsiţi de milă; 

» pe de altă parte, El săvârşeşte lucrare dinadins, pentru că această 

lucrare de milă din partea Lui, să dea la iveală lipsa acesteia nu numai 
din partea cetăţenilor Ierusalimului, ci din partea tuturor oamenilor 
tuturor vremurilor care îl văd pe aproapele lor în durere mare şi nu 
ridică un deget ca să-l ajute. 
În sfârşit, Domnul dinadins îl vindecă pe acest om în zi de sâmbătă - deşi 
putea foarte bine să facă aceasta în zi de vineri, dacă EI ar fi dorit 
aceasta. El procedează astfel ca să dea la iveală slava idolească a 
iudeilor faţă de ziua de sâmbătă şi pentru a arăta că omul este mai de 
preț decât ziua de sâmbătă şi că mila este mai de preţ decăt oricare fel de 
punere în lege pe dinafară. 


Și această lucrare a lui Hristos are un semn unic al căii de lucrare a lui 
Dumnezeu: să se săvârşească mai multe scopuri în acelaşi timp. 


Dar în ziua aceea era Sâmbătă. Deci ziceau iudeii către cel vindecat: Este zi de 
Sâmbătă şi nu-ţi este îngăduit să-ţi iei patul. 


O, ce suflete nesimţitoare! O, ce inimi învârtoşate! În loc să se veselească că un 
vierme care se târa s-a făcut iarăşi om; în loc să-l felicite pentru refacerea 
sănătăţii; în loc să se ridice întreaga cetate şi să se adune laolaltă ca să-L. 
slăvească pe Dumnezeul Cel viu şi plin de iubire - în loc de toate astea, ei sunt 
mânioşi că omul a fost împins de pe pat şi îndreptat spre casă! Dacă, în zi de 
sâmbătă, un om mort ar fi fost înviat din morţi în faţa ochilor lor, ei nu s-ar fi 
minunat la învierea sa, ci l-ar fi certat, întrebând: "De ce eşti om de nimic în zi 
de sâmbătă?" 


EI le-a răspuns: Cel ce m-a făcut sănătos, Acela mi-a zis: la-ţi patul şi umblă. 
Ei l-au întrebat: Cine este omul care ţi-a zis: la-ţi patul tău şi umblă? 


lată încă o dovadă a celei mai mari orbiri a iudeilor şi a fanatismului lor faţă de 
ziua de sâmbătă! Omul care a fost vindecat vorbeşte mai întâi despre vindecarea 
sa, ca despre lucrul cel mai de preţ şi apoi despre ducerea patului său ca fiind de 
preţ mai mic; în vreme ce pe iudei nu-i interesează deloc vindecarea sa, viaţa sa. 
Ar fi fost firesc, după auzirea răspunsului, să-l întrebe: "Cine este omul care te-a 
vindecat?" Dar nu; ei întreabă numai despre cealaltă problemă, mai mică şi 
măruntă: Ei l-au întrebat: Cine este omul care ţi-a zis: a-ţi patul tău şi umblă? 


Vedeţi cum a ajuns în Stricăciune Poporul ales? Vedeţi bălăriile care au 
crescut pe câmpul unde s-au născut odinioară Moise, Isaia şi David? Vedeţi 
cum, cucernicia iudeilor cea înflăcărată de odinioară s-a schimbat în 
pândirea celor care ţin sâmbăta şi cum Slujba preoțească a Dumnezeului 
Celui viu au Sucit-o schimbând-o într-o Supraveghere  poliţienească 
împrejurul Statuii zeiței numită "sâmbătă"? 


Iar cel vindecat nu ştia cine este, căci lisus Se dăduse la o parte din mulțimea 
care era în acel loc. Omul care fusese tămăduit privise din patul său drept în 
ochii Domnului; el I-a simţit suflarea dătătoare de viaţă, el I-a cunoscut 
puterea făcătoare de minuni - dar, cu toate acestea, el nu a putut spune 
numele Tămăduitorului său, nici să spună de unde venise El. Dar Domnul, 
care săvârşise aceasta, se retrage de îndată din mulţime şi lasă lucrurile să-şi 
urmeze cursul lor. E] este Semănătorul care seamănă sămânţa cea bună şi o 
lasă să crească şi la vremea potrivită să aducă roadă bună în pământul în 
care a căzut. Săvârşind buna lucrare, fapta Dumnezeiască, atât în puterea cât şi 
în mila ei, EI, Domnul, se retrage dintre oameni ca să fugă de laudele lor, aşa 
cum spune puţin mai târziu: "Slavă de la oameni nu primesc" (loan 5:41). El 
fuge de oameni ca aceştia să nu-L pizmuiască pe El, aşa cum se întâmpla 
adesea. În sfârşit, EI fuge de oameni ca o pildă pentru noi toți, cei care ne 


numim creştini. O lucrare bună este desăvârşită atunci când aceasta se 
împlineşte din iubire curată pentru oameni, spre slava lui Dumnezeu. 


Toţi cei care doresc să săvârşească lucrări bune, să nu le facă din mândrie sau 
din dorinţa de a primi laude de la oameni. Pentru că cel care aduce în priveliştea 
oamenilor faptele sale cele bune este ca omul care îşi duce oile sale între lupi. 
Atunci, noi trebuie să avem paza bună asupra lucrărilor noastre celor bune, ca să 
ne ferim să stârnim fie laudă, fiepizmă din partea altora. Cel care în chip voit 
caută să-şi atragă laudă şi pizmă, împreună cu lucrarea lui cea bună, va săvârşi 
două rele: lauda îi va aduce vătămare lui, iar pizma va aduce vătămare altora. 


După aceasta lisus l-a aflat în templu şi i-a zis: lată că te-ai făcut sănătos. De 
acum Să nu mai păcătuieşti, ca să nu-ţi fie ceva mai rău. Vindecându-i trupul, 
Domnul duce acum fapta spre treapta ei duhovnicească cea mai înaltă, arătându- 
i că păcatul a fost pricina bolii sale cumplite şi îl povăţuieşte ca să nu mai 
păcătuiască din nou, "ca să nu-ţi fie ceva mai rău". Nu se ştie ce fel de păcat 
săvârşise omul acesta, nici nu este nevoie să ştim aceasta, pentru că se ştie că 
orice păcat aduce mânia lui Dumnezeu şi înseamnă o întoarcere de la Dumnezeu 
şi de asemenea că fiecare păcat, dacă nu este urmat de pocăință adâncă, trebuie 
să aducă suferință şi durere mai curând sau mai târziu. "De acum să nu mai 
păcătuieşti, ca să nu-ţi fie ceva mai rău." Acum Dumnezeu ţi-a arătat ţie milă şi 
păcatul tău este iertat; de aceea, nu-L mai ispiti pe Dumnezeu, căci ai putea să 
simți asprimea dreptăţii Lui în locul milei. Dacă ai putea să-ţi îndreptăţeşti 
păcatul tău de mai înainte prin necunoaşterea îndestulată a lui Dumnezeu şi a 
puterii Sale, după ce ţi s-a întâmplat ţie aceasta, nu vei mai putea găsi nici o 
îndreptăţire. Aceasta reprezintă o atenţionare minunată şi cumplită pentru noi 
toți că, atunci când am Simţit odată mila lui Dumnezeu faţă de noi, să nu mai 
păcătuim, ca Să nu ne fie nouă mai rău decât răul acela de care ne-a slobozit 
mila lui Dumnezeu. 


Atunci omul a plecat şi a spus iudeilor că lisus este Cel ce l-a făcut sănătos. 
El spune aceasta cu bună credinţă şi scopul cel mai bun. El a fost întrebat 
despre lisus şi crede că trebuie să răspundă la întrebare. În acelaşi timp, el 
Simte că îi este dator cu aceasta Binefăcătorului său şi astfel el crede că 
trebuie să-I facă cunoscut numele fiecărui om, mai ales celor care au întrebat 
despre El. Zăcând treizeci şi opt de ani şi gândindu-se numai la durerea sa, 
sărmanul om nici măcar nu putea visa cât de rele erau inimile celor care se 
iscodeau cele despre lisus. Cum ar fi putut el bănui că întrebau de EI, nu ca să-l 
aducă slavă, ca unui făcător de minuni ci ca să-L ucidă ca pe un stricător al legii 
sâmbetei? 


Observaţi aceasta: el merge şi spune iudeilor că lisus l-a făcut pe el sănătos. El 
este stăpânit de gândul vindecării sale şi de Vindecătorul său, pe când iudeii 


erau stăpâniţi de ziua de sâmbătă şi de încălcarea legii sâmbetei. Poate că, în 
aceste clipe neobişnuite, el nu face deosebirea între ceea ce gândeşte el despre 
lisus şi ceea ce gândesc iudeii despre EI. El socoteşte că gândurile lui sunt şi ale 
lor, gândurile sale măreţe şi înflăcărate despre venirea lui Dumnezeu şi minunea 
pe care a lucrat-o în el şi de aceea nu poate desluşi gândurile lor strâmte şi 
răutăcioase, că ei se ascund ca şerpii sub frunze. Gândurile lui sunt de slăvire a 
Domnului lisus, Binefăcătorul său şi cele ale iudeilor sunt de ucidere a Lui, căci 
se spune: iudeii ... căutau să-L omoare (loan 5:16). De ce vor ei să-L omoare? 
Pentru că El este singurul om pe care L-a văzut bolnavul de la Vitezda în aceşti 
treizeci şi opt de ani? Da; din această pricină şi de asemenea pentru că El este 
singurul Om care pune preţ mai mare pe viaţa unui om decât pe statuia moartă 
care este zeița iudeilor, adică ziua de sâmbătă. 


Dar Domnul a trecut nevătămat prin toate murdăriile şi lovirile răutăţii iudeilor, 
răspândind prin cuvânt şi faptă Evanghelia Sa a iubirii de oameni, până în clipa 
când EI a ştiut că trebuia să se dea în mâinile iudeilor; pentru a arăta adevărata 
Sa măreție prin umilire şi prin moarte, pentru a birui moartea. 


Sfântul ierarh Ignatie Briancianinov: Despre pedepsele lui Dumnezeu 


Iată că te-ai făcut sănătos: de acum să nu mai greşeşti, ca să nu-ţi fie ţie ceva 
mai rău (loan 5, 14). Astfel de poruncă a dat Domnul slăbănogului vindecat de 
EI, precum am auzit astăzi în Evanghelie. 


lubiţi fraţi! Această poruncă a Domnului are pentru noi o însemnătate dintre 
cele mai mari. Ea ne vesteşte că suntem supuşi bolilor şi celorlalte necazuri ale 
vieţii pământeşti pentru păcatele noastre. Și când Dumnezeu ne izbăveşte de 
boală sau de alt necaz, iar noi începem Să ducem iar viaţă păcătoasă, iarăşi 
Suntem supuşi unor necazuri, mai grele decât pedepsele dintâi trimise asupra 
noastră de Dumnezeu. Păcatul este pricina tuturor necazurilor omului, atât în 
timp, cât şi în veşnicie. 


Necazurile alcătuiesc o urmare oarecum firească, o însușire oarecum firească a 
păcatului, la fel cum suferinţele pricinuite de bolile trupeşti alcătuiesc o însuşire 
nedespărțită a acestor boli, o lucrare proprie lor. Păcatul, în înţelesul larg al 
cuvântului, cuprinde toţi oamenii, până la unul; unele păcate alcătuiesc jalnica 
moştenire a unor întregi obşti omeneşti; în fine, fiecare om are patimile sale 
aparte, păcatele sale aparte, ce sunt cu osebire ale lui. 


Păcatul, în toate aceste felurite chipuri, slujeşte drept temei al tuturor neca- 
zurilor şi nenorocirilor cărora le este supusă omenirea îndeobşte, le sunt 
supuse obşti întregi, le este supus fiecare om în parte. Starea de cădere, starea 
de moarte veşnică, de care este molipsită, lovită, omorâtă întreaga omenire, este 
izvorul tuturor celorlalte păcate omeneşti, atât obşteşti, cât şi ale fiecăruia în 
parte. Firea noastră aruncată în netocmire de otrava păcatului a dobândit 


însuşirea de a păcătui, a dobândit înclinarea către păcat, s-a supus silniciei 
păcatului, nu poate să nu dea naştere la păcate, nu poate să se descurce fără el în 
nici unul din chipurile lucrării sale. Nici unul dintre oamenii neînnoiţi 
duhovniceşte nu poate să nu păcătuiască, chiar dacă ar voi să nu păcătuiască 
(Romani 7, 14-25). 


Trei pedepse sunt rânduite de dreapta judecată a lui Dumnezeu întregii 
omeniri pentru păcatele întregii omeniri. Două dintre ele au fost săvârşite deja, 
cea de-a treia urmează să fie săvârşită. 
= Prima pedeapsă a fost moartea veşnică; acesteia i-a fost supusă întreaga 
omenire în rădăcina sa, în protopărinţi, pentru neascultarea de Dumnezeu 
în Rai. 
=> Cea de-a doua pedeapsă a fost potopul, pentru că omenirea îngăduise 
ca în ea trupul să precumpănească asupra duhului, pentru că ea se 
coborâse la viaţa şi treapta de vrednicie a necuvântătoarelor. 
=> Cea din urmă pedeapsă trebuie să fie stricarea şi sfârşitul acestei lumi 
văzute, pentru lepădarea de Răscumpărătorul, pentru înclinarea 
hotărâtoare a oamenilor spre împărtăşirea cu îngerii căzuţi. 


Nu rareori un fel aparte al păcatului cuprinde întregi obşti omeneşti şi atrage 
asupra lor pedeapsa lui Dumnezeu. 


e Astfel, locuitorii Sodomei au fost arşi cu foc pogorât din cer pentru 
desfătarea nelegiuită a trupului; 
israilitenii au fost daţi nu o dată pe mâna celor de alt neam pentru 
căderea în idolatrie; 

e piatră pe piatră n-a rămas în mărețul Ierusalim, care era clădit din pietre 
minunate, şi locuitorii lui au pierit de sabia romanilor, din pricina 
lepădării Mântuitorului şi a uciderii de Dumnezeu. 


Păcatul e molipsitor: greu este pentru un singur om să ţină piept păcatului de 
care s-a lăsat târâtă întreaga obşte. 


O pildă de pedeapsă pentru păcatul făcut de om aparte şi pedepsit de dreapta 
judecată a lui Dumnezeu tot aparte vedem în boala îndelungată a slăbănogului 
tămăduit de Domnul. 


După ce am spus atât cât este neapărată nevoie să ştim şi cât putem spune acum 
despre păcătoşenia întregului neam omenesc şi despre păcătoşenia obştilor 
omeneşti, să ne întoarcem cu Stăruinţă luarea-aminte asupra păcătoşeniei pe 
care o are fiece om în parte. Această cercetare este pentru noi de neapărată 
trebuinţă şi de nemăsurat folos. Ea poate avea o înrâurire mântuitoare asupra 


lucrării noastre, abătând-o de la calea nelegiuirilor, îndreptând-o după voia lui 
Dumnezeu. 


Luminaţi fiind de legea lui Dumnezeu, învăţăm că Dumnezeu, în nemărginita 


Lui milostivire, este şi Judecător cu desăvârşire drept, că EI va răsplăti 
negreşit pentru viaţa păcătoasă cu pedeapsa potrivită. Această încredințare ne 


ale lui Dumnezeu. 


Sfinții Părinţi spun cu tărie că înainte de răscumpărare toţi oamenii erau stă- 
pâniţi de păcat, făceau voia păcatului chiar împotriva dorinţei lor. 22 


= Cei care se supun de bunăvoie păcatului îşi pierd iar libertatea şi cad 
sub stăpânirea silnică a păcatului. 


Vedem aceasta la sfinţii mucenici: după ce au biruit păcatul în ei înşişi, s-au 
împotrivit rătăcirii poporului, au dat-o în vileag, nu s-au dat în lături a pecetlui 
sfânta lor mărturie cu sânge. 


= Cel târât şi orbit de păcatul propriu nu poate să nu fie târât şi de 
aplecarea obştească spre păcat: el nu o vede pe aceasta cu limpezime, 
nu 0 înţelege aşa cum trebuie, nu se desface de ea cu lepădare de sine, 
fiind al ei cu inima. 


a 


= în lupta împotriva păcatului, 
în ruperea prieteniei cu el, 
în biruirea lui în sufletul său, în minte şi în inimă, cu care trupul nu 
poate să nu aibă împreună-simţire. 


Chiar dacă trupurile unora ca aceştia se şi despart pentru o 
vreme de sufletele lor, ele sunt sfinţite şi vor învia cu Slavă. Din această 
pricină numim „Somn ” moartea Sfinţilor”. 


Sfinţii, toți până la unul (Evr. 12, 8), în ciuda faptului că au biruit moartea 
veşnică şi au descoperit în sine viaţa veşnică încă din vremea acestei vieţi 
vremelnice, au fost supuşi unor multe şi grele necazuri şi ispite. De ce? /isre 
firesc ca păcătoşii să atragă asupra lor pedeapsa lui Dumnezeu: dar pentru ce 
toiagul lui Dumnezeu nu-i ocoleşte pe aleşii Lui, ci le dă lovituri? Această 
întrebare îşi află, „ următorul 
răspuns. 


— A rămâne în bine fără putinţă de schimbare este o însuşire care ţine de 
veacul viitor. 

— Viaţa pământească este, până în ultima ei clipă, o arenă a nevoințelor de 
voie şi de nevoie. 


Îmi chinui trupul meu şi îl supun robiei, spune marele Pavel, ca nu cumva, 

altora propovăduind, însumi să mă fac netrebnic (1 Cor. 9, 27). Apostolul 

spune aceasta despre un trup sărat şi sfințit cu harul dumnezeiesc, trup căruia nu 

i-a adus nici o vătămare cumplita otravă a năpârcii, ale cărui veşminte lucrau 

tămăduiri - şi un asemenea trup avea nevoie să fie supus robiei şi chinuit 

pentru ca patimile lui cele omorâte să nu învie şi moartea veşnică să nu 
rindă viaţă iarăşi! 


NOI i s-a dat - el o mărturiseşte - îmbolditor trupului, îngerul 
Satanei, ca să îl bată peste obraz, ca să nu se înalțe (II Cor. 12, 7) 

» din pricina prea înaltei sporiri duhovniceşti, 

» din pricina mulțimii descoperirilor dumnezeieşti pe care le primise, 

> din pricina mulțimii darurilor duhovniceşti pe care le avea, 

» din pricina mulțimii minunilor pe care le făcuse. 


atunci când propovăduia lumii pe Hristos, dovedind adevărul propovăduirii prin 
semne: îngerul satanei îi pregătea peste tot curse, împotrivire, defăimare, 
prigoană, necazuri, moarte. Cunoscând că toate acestea 1 se întâmplau cu 
îngăduinţa lui Dumnezeu, Pavel strigă: Binevoiesc întru neputinţe, întru defăi- 
mări, în nevoi, în prigoane, întru Strâmtorări pentru Hristos (II Cor. 12, 10). 

găsea că este neapărată nevoie să îşi chinuie trupul, ca nu cumva, 
dându-i frâu liber, să scoată capul patimile trupeşti: ochiul dumnezeieştii 
Pronii vedea că e nevoie ca sufletul lui Pavel să fie apărat de trufie prin 
necazuri. 


Chiar it omenească în Stare de curăţie are ceva trufaş, bagă de seamă prea 


lată pricina pentru care robii lui Dumnezeu se supun de bunăvoie lipsurilor şi 
necazurilor şi, totodată, sunt supuşi unor felurite necazuri şi ispite cu îngăduința 
purtării de grijă dumnezeieşti, care ajută prin necazuri nevoinţelor robilor lui 
Dumnezeu, care păzeşte prin necazuri nevoinţa lor de stricăciunea păcatului. 


Unii dintre ei, 


spune apostolul, au fost omorâţi... iar alţii prin batjocuri şi bătăi au primit 
ispitire, încă şi prin legături şi prin temnițe; au fost ucişi cu pietre, tăiaţi cu 
ferăstrăul, ispitiți au fost, cu ucidere de sabie au murit; în cojoace au umblat 
şi în piei de capre, lipsiţi fiind, necăjiţi, de rău supăraţi - ei, de care lumea nu 
era vrednică - în pustii rătăcind şi în munţi şi în peşteri şi în crăpăturile 
pământului (Evr. 11, 35-38). 


Sfântul Simeon Metafrast bagă de seamă în Viaţa marelui mucenic Eustatie: 


de cădere putinţa noastră de a ne schimba. Nu putem să nu ne potrivim cu 
aşezarea duhului nostru împrejurărilor în care ne aflăm şi situaţiei noastre 
materiale. Lipitu-s-a de pământ sufletul meu! (Ps. 118, 25; cf. Ps. 137, 7) - 


Fără acest ajutor 


al lui Dumnezeu, nefericita mea înclinare, căreia nu mă pot împotrivi cu 
propriile mijloace, m-ar fi făcut să mă leg cu mintea şi cu inima numai şi 
numai de materie şi să mă amăgesc în chip cumplit şi pierzător pe mine 
însumi, uitând de veşnicie, de bunătăţile cele gătite mie în ea, să le pierd fără 
putinţă de întoarcere. 


Adevăraţii slujitori ai lui Dumnezeu au primit cu supunere faţă de Dumnezeu, 
cu recunoştinţă, cu slavoslovire a lui Dumnezeu, necazurile a căror venire 
asupra lor a fost îngăduită de Pronia lui Dumnezeu. [i au binevoit, cum spune 
Sfântul apostol Pavel, întru necazurile lor; le-au găsit folositoare, neapărat 
trebuincioase pentru ei; au recunoscut că Dumnezeu pe bună dreptate şi în 
chip binefăcător a îngăduit ca necazurile să vină asupra lor. Ei au unit 
năzuinţa voii lor cu lucrarea voii lui Dumnezeu: cu adevărat au binevoit întru 
pedepsele şi învăţăturile de minte trimise lor de Dumnezeu. 


Dintr-o astfel de aşezare a inimii, dintr-un asemenea fel de a gândi priveau 
Sfinţii necazurile care se abăteau asupra lor. Mângâierea şi bucuria 
duhovnicească, înnoirea sufletului prin simţămintele veacului viitor au fost în ei 
urmare a aşezării sufleteşti insuflate de smerita cugetare. 


Ce vom spune noi, păcătoşii, despre necazurile care ni se întâmplă? În primul 
rând, care-i pricina lor începătoare? Pricina începătoare a necazurilor 
omeneşti este, cum am văzut, păcatul - şi foarte bine face fiece păcătos atunci 
când, atins fiind de necazuri, îşi întoarce fără întârziere privirile către păca- 
tele sale, le recunoaşte, le învinovăţeşte, se învinovăţeşte pe sine pentru ele, 
recunoaşte că necazul este dreapta pedeapsă de la Dumnezeu. 


Mai este şi o altă pricină a necazurilor: milostivirea lui Dumnezeu faţă de 
NEI SEI IEă, îngăduind necazurilor să vină asupra păcătoşilor, 
Dumnezeu le dă imbold să îşi vină în fire, să se oprească din neînfrânata lor 
pornire, Să îşi amintească de veşnicie, de legăturile lor cu ea, să îşi amin- 
tească de Dumnezeu, de îndatoririle lor faţă de EI. Necazurile îngăduite de 
Dumnezeu asupra păcătoşilor slujesc drept semn al faptului că aceşti păcătoşi n- 
au fost încă uitaţi, nu au fost încă lepădaţi de Dumnezeu, că Dumnezeu vede în 
ei putinţa de a se pocăi, de a se îndrepta şi a se mântui. Păcătoşi pedepsiţi de 
Dumnezeu, prindeţi curaj! Că pe cine iubeşte Domnul, ceartă, şi bate pe tot 
fiul pe care îl primeşte (Evr. 12, 6). 


Aceasta ne-o  vesteşte Sfânta Scriptură înțelepțindu-ne, mângâindu-ne, 


întărindu-ne. 


=> Primiţi pedeapsa, ca nu cândva să Se mânie Domnul şi să pieriţi din 
calea cea dreaptă (Ps. 2, 12): 

= primiţi pedeapsa cu conştiinţa faptului că sunteţi vrednici de pedeapsă; 

=> primiți pedeapsa slavoslovind pentru ea pe Dumnezeu, Cel Drept 
Judecător şi totodată Milostiv în dreapta Sa judecată, 

=> primiţi pedeapsa cercetând fără patimă viaţa voastră trecută, măr- 
turisindu-vă greşelile, spălându-le cu lacrimi de pocăință, îndreptându- 
vă purtarea. 


Aceasta are deseori puţină nevoie de îndreptare pe dinafară, însă foarte multă 


voastre: nu o pierdeţi de tot prin cârtire, prin dezvinovăţirea înaintea voastră 
înşivă şi înaintea oamenilor, care se împotriveşte conştiinţei, prin deznădejde, 
prin hulă împotriva lui Dumnezeu. Nu prefaceţi mijlocul ajutător care vă este 
dat în vederea întoarcerii voastre pe calea cucerniciei, mijlocul întrebuințat de 
Domnul însuşi, în mijloc de a vă arunca de tot în netocmire, în mijloc de 
pierzanie. 


Altminteri, Se va mânia pe voi Domnul. El va întoarce faţa Sa de la voi ca de la 
nişte străini: nu vă va trimite necazuri, ca unor uitaţi şi lepădaţi (Evr. 12, 8); vă 


va îngădui să vă irosiţi viaţa pământească după poftele inimii voastre iubitoare 
de păcat şi va porunci morţii să vă secere fără veste, ca pe nişte neghine ce s-au 
făcut de sloboda lor voie şi alegere hrană pentru focul gheenei. 


Cei care rabdă în chipul cuvenit ispitele, a căror venire asupra lor este îngăduită 
de Dumnezeu, se apropie de Dumnezeu, dobândesc îndrăznire către EI, devin ai 
Lui, precum dă mărturie apostolul: De veţi suferi certarea, ca unor fii Se va afla 
vouă Dumnezeu (Evr. 12, 7). 


Dumnezeu umple de bunătăţi duhovniceşti pe cel ce rabdă necazul întru 
smerenia duhului, ia aminte la rugăciunea lui umilită, adeseori abate biciul şi 
toiagul pedepsei, dacă acesta nu e de trebuinţă pentru o mai mare sporire 
duhovnicească. Aşa s-a întâmplat cu slăbănogul tămăduit, care de treizeci şi opt 
de ani zăcea în pridvorul lui Solomon în mijlocul unei mulţimi de alți bolnavi, 
care aşteptau, asemeni slăbănogului, vindecătoarea tulburare a apei de către 
mâna îngerului. 


La ce pătimire erau siliţi de către boală şi sărăcie! Este lucru învederat: cei loviți 
de boală nu aveau alte mijloace de a se vindeca şi, ca atare, se hotărâseră să 
aştepte vreme îndelungată minunea care se săvârşea o dată în an, dând vindecare 
adevărată şi deplină de orice boală, însă unui singur bolnav. Boala slăbănogului 
a fost o pedeapsă pentru păcate, precum se vede limpede din povaţa dată de 


către Domnul celui tămăduit: Iată că te-ai făcut sănătos: de acum să nu mai 
greşeşti, ca să nu-ţi fie ţie ceva mai rău. 


Domnul, care i-a dat poruncă slăbănogului vindecat să nu mai cadă iarăşi în 
păcatele pentru care fusese pedepsit cu boală, i-a dat aceeaşi poruncă şi păcă- 
toasei căreia îi iertase păcatele. Mergi, i-a grăit Mântuitorul lumii celei 
osândite de „drepţii” pământeşti să fie bătută cu pietre, şi de acum să nu mai 
păcătuieşti (loan 8, 11). Vindecarea sufletului şi vindecarea trupului sunt 
date de Milostivul Dumnezeu cu o condiţie, care este întotdeauna aceeaşi. 
Păcatul femeii era păcat de moarte; este limpede că şi păcatul slăbănogului intra 
între păcatele de moarte. Tocmai aceste păcate atrag în cea mai mare măsură 
pedeapsa lui Dumnezeu! Cel cufundat şi împotmolit în adâncul păcatelor de 
moarte are nevoie de un deosebit ajutor al lui Dumnezeu - şi acest ajutor se 
arată în chip vădit prin pedeapsă, în chip tainic prin chemarea la pocăință. 


Omul este chemat la pocăință fie prin boala trimisă asupra lui, precum s-a 
întâmplat cu slăbănogul, fie prin prigoana pe care Dumnezeu a îngăduit 
oamenilor să o dezlănţuie asupra lui, precum s-a întâmplat cu David, fie în 
vreun alt fel. Sub orice chip s-ar arăta pedeapsa lui Dumnezeu, trebuie s-o 
primim cu smerenie şi să tindem fără întârziere spre împlinirea acelui scop 


păcatul ce a atras asupra noastră mânia lui Dumnezeu, apoi a fost tămăduit şi 
iertat de Dumnezeu, slujeşte drept pricină a celor mai mari nenorociri - a unor 
nenorociri cu precădere veşnice, de dincolo de mormânt. Treizeci şi opt de ani 
s-a chinuit slăbănogul, bolind, pentru păcatul său. O pedeapsă însemnată - însă 
Domnul vesteşte o pedeapsă şi mai mare pentru întoarcerea la păcat. Ce 
pedeapsă este mai grea decât o boală care îl ţine pe cel bolnav țintuit la pat, 
împresurat de toate lipsurile, întreaga lui viaţă? Nimic altceva decât chinul 
veşnic în iad, care-i aşteaptă pe toţi păcătoşii care nu se îndreaptă şi nu se 
pocăiesc. Amin. 


(Sfântul Ignatie Briancianinov, Predici la Triod si Penticostar, Ed. Sophia, 
Bucureşti, 2003) 


Sfântul Teofan Zăvorâtul - Duminica Slăbănogului — Tâlcuiri 


[Fapte 9, 32-42; In. 5,1-15] 


„De acum te-ai făcut sănătos; să nu mai păcătuieşti, ca să nu-ţi fie ţie ceva 
mai rău.” 


Păcatul nu vătămă doar trupul, ci şi sufletul. Uneori, lucrul e cât se poate de 


vădit; alteori, nu atât de vădit, dar adevărul rămâne adevăr, că şi bolile trupului 


viața de la suflet, fireşte că un suflet bolnav nu poate oferi trupului o viaţă 
sănătoasă. 


Singur faptul că păcatul aduce după sine întuneric sufletesc şi urât are o 
înrâurire nesănătoasă asupra sângelui, care este temeiul sănătăţii trupeşti; Jar 
dacă stai să te gândeşti că el ne desparte de Dumnezeu, Care este Izvorul 
vieții, şi îl pune pe om în potrivnicie faţă de toate legile care lucrează atât în 
el, cât şi în natură, te vei minuna cum de rămâne viu păcătosul după ce a 


Prin urmare, 


Acest lucru netezeşte şi drumul lucrării binefăcătoare a medicamentelor. Am 
auzit că era un doctor de seamă care nu se apuca de tratament până ce bolnavul 
nu se spovedea şi nu se împărtăşea cu Sfintele Taine; şi cu cât era mai anevoie 
de vindecat boala, cu atât cerea mai stăruitor acest lucru. 


(din “Tâlcuiri din Sfânta Scriptură pentru fiecare zi din an”) 


Sfântul Luca al Crimeei — Predică la Duminica slăbănogului: “De ce 
oamenii răspund atât de des cu nerecunoştinţă şi îi defaimează pe 
binefăcătorii lor?” 


In duminica a patra după Paşti, Sfânta Biserică ne aminteşte marea minune a 


vindecării slăbănogului. Aţi auzit în Evanghelie despre această minune. Dar v-a 
atras atenţia modul în care omul vindecat de Domnul lisus Hristos şi-a 
raportat tămăduirea lui şi la Binefăcătorul său Dumnezeiesc? EL nu ştia cine 
l-a vindecat şi întrebat fiind de vrăjmaşii lui Hristos, cărturarii şi fariseii, despre 
cel care l-a vindecat, a răspuns: „Nu ştiu!” Dar mai apoi Domnul l-a întâlnit în 
sinagogă şi i-a spus: Iată, te-ai vindecat, de acum să nu mai greşeşti! Ce a 
făcut cel vindecat? Îndată a mers la arhierei şi le-a spus că Cel care l-a tămăduit 
este Hristos. lar vindecarea lui a fost săvârşită în zi de sâmbătă. 


Pentru toate minunile lui Hristos făcute în zi de sâmbătă Îl urau crunt cărturarii 
şi fariseii, Îl considerau călcător al Legii lui Moise şi încercau să-L piardă. Iată, 
cel vindecat le-a oferit ajutor în această intenţie. Astfel slăbănogul a arătat lipsă 
de recunoştinţă Binefăcătorului său. 


La fiecare Te-Deum de mulţumire auziți Evanghelia despre cei zece leproşi, să 
vedeţi câtă nerecunoştință au manifestat nouă din cei zece. Doar unul şi acela 
Samaritean, a venit şi a căzut la picioarele Domnului, mulțumindu-l. lar 
Domnul a întrebat: Oare nu zece s-au curăţit? Ceilalţi nouă unde sunt? Nu s- 
d găsit să se întoarcă şi să-I dea slavă lui Dumnezeu decât numai acesta, care 
e de alt neam? Nerecunoştinţa este un păcat de care suferă mulţi oameni. 


Sfântul proroc Isaia evidenţiază nerecunoştinţa poporului lui Israel faţă de 
Dumnezeu: Boul îşi cunoaşte stăpânul şi asinul ieslea Domnului său, dar 
Israel nu Mă cunoaşte, poporul Meu nu Mă pricepe (Isaia 1, 3). Vedeţi cât de 
aspru judecă Sfântul Proroc, prin aceste cuvinte, nerecunoştința poporului lui 
Israel? EI dă drept exemplu animalele necuvântătoare, care arată ataşament de 
stăpânul lor. 


În Viaţa Sfântului Gherasim, care a trăit la lordan, s-a petrecut un lucru 
interesant. Acesta a văzut odată un leu stând pe nisip şi suferind tare. Leul îşi 
lingea laba în care intrase un spin. Sfântul Gherasim s-a apropiat de el, i-a 
luat laba şi i-a scos spânul. Şi ce s-a întâmplat? Leul a nutrit din acel moment 
o mulțumire neobişnuită faţă de sfânt şi până la moartea stareţului, nu S-a 
despărțit de dânsul, iar atunci când Sfântul Gherasim a murit, pe mormântul 
lui acest leu recunoscător a jelit mult timp şi în cele din urmă acolo a şi murit. 


Eu cunosc un caz în care un medic, văzând pe drum un câine bolnav, l-a luat la 
sine şi l-a vindecat. Câinele era nespus de recunoscător acestui medic milostiv, 
precum leul Sfântului Gherasim. A mers după el toată viaţa şi nu o dată a adus 
la dânsul şi alți câini bolnavi pentru a-i vindeca. Vedeţi cât de multe trebuie să 
învăţăm de la aceste animale recunoscătoare? Dar noi nu suntem aşa. Nouă din 
zece vindecaţi s-au dovedit nerecunoscători. Credeţi voi, oare, că aceşti nouă 
nerecunoscători erau oameni răi? Nu! Domnul a vrut să ne arate prin 
aceasta ca şi printre noi se află destui nerecunoscători. 


De ce oamenii Sunt nerecunoscători? De ce răspund atât de des cu 
nerecunoştinţa şi îi defaimează pe binefăcătorii lor? La baza nerecunoştinţei 
stă iubirea de sine, egoismul. Nerecunoscătorii au o părere atât de înaltă 
despre sine, că se gândesc prea puţin la alţii, consideră că ceilalţi sunt obligaţi 
să le acorde atenţie şi de aceea orice binefacere o consideră de nimic, o 
primesc ca pe ceva ce li se cuvine. Există printre oamenii de acest fel unii foarte 
mândri, cărora le este neplăcut să primească binefaceri. Atât timp cât au nevoie 
de ceva, merg şi cer ajutor, iar când primesc ceea ce au dorit, în locul 
recunoştinţei se iveşte în inima lor iritarea şi răutatea. Nu suportă faptul că a fost 
necesar să ceară, că s-a găsit un om nobil care le-a oferit ajutor. Şi nu se 
gândesc deloc să-i mulţumească. Ba mai mult decât atât, uneori inima lor se 
înăspreşte şi acest sentiment al iubirii de sine generează ură faţă de 
binefăcătorul lor. 


Preaînţeleptul Iisus, fiul lui Sirah, a spus următoarele cuvinte despre oamenii 
nerecunoscători: Mulţi au socotit împrumutul ca bani găsiţi şi au făcut necaz 
celor care i-au ajutat pe ei. Până să ia împrumutul, sărută mâna celui care îi 
dă şi pentru banii aproapelui vorbeşte cu glas ademenitor; iar când este 
vremea Să întoarcă, atunci tărăgănează, şi se apără cu cuvinte de lene şi 


învinuieşte vremea. De va putea, abia va întoarce jumătate şi o va socoti ca 
bani daţi de pomană. lar dacă nu, pentru că l-a lipsit de bani, i se face lui 
vrăjmaş pe degeaba. Blesteme şi sudalme îi va răsplăti şi în loc de cinste, îi va 
plăti cu necinste (Înţelepciunea lui Isus Sirah 29, 4-6). 


Dintre toate felurile pe care le îmbracă nerecunoştinţa omenească, cea mai gravă 
este cea a copiilor față de părinţii lor, foarte răspândită astăzi. 


Spuneţi-mi, pe cine, dacă nu pe părinţi, trebuie să-i considerăm primii şi cei mai 
mari binefăcători ai noştri? Ei ne-au dat viaţă, ne-au răbdat capriciile copilăreşti, 
neajunsurile şi uneori chiar şi ofensele. Cine, dacă nu părinţii, care s-au îngrijit 
atât de mult de noi şi care şi-au pus sufletul pentru noi, merită recunoştinţa 
noastră? Deseori vedem că pe părinţii bătrâni, care au pierdut capacitatea de a 
munci, copiii răi îi alungă din casă sau dacă nu-i alungă, atunci cu blestem şi cu 
răutate le dau pâinea necesară. 


Ascultaţi ce spune înțeleptul lisus, fiul lui Sirah, despre cinstirea părinţilor: Cu 
fapta şi cu cuvântul cinsteşte pe tatăl tău şi pe mama ta, ca Să-ţi vină 
binecuvântare de la ei. Că binecuvântarea tatălui întăreşte casele fiilor, iar 
blestemul mamei le dărâmă până în temelie... Ca un hulitor este cel care 


părăseşte pe tată şi blestemat de Domnul este cel care mânie pe mama Sa 
(Inţelepciunea lui Isus Sirah 3, 8, 9, 16). 


În Deuteronom citim cuvinte înfricoşătoare: Blestemat este cel care vorbeşte de 
rău pe tatăl său sau pe mama sa! In cartea leşirii citim cuvinte şi mai 
înfricoşătoare: Cel ce-l bate pe tatăl său trebuie să fie dat la moarte. 


Poporul lui Israel îi ucidea cu pietre pe călcătorii de lege. Era necesar doar ca 
pedeapsa să devină un eveniment înfricoşător în viața poporului, pentru ca 
acesta să înţeleagă cum sunt pedepsiţi cei care se poartă nemilos cu părinţii lor 
şi să conştientizeze gravitatea acestui păcat. 


Aşa a fost în timpurile vechi. Dar în prezent lucrurile s-au schimbat. Această 
lege nu se mai aplica nicăieri. Cel ce-şi bate tatăl, care vorbeşte de rău pe mama 
sa, la noi deseori rămâne nepedepsit. lar dacă părinţii se hotărăsc să depună 
plângere în instanţă împotriva tratamentului la care sunt supuşi de proprii copii, 
viaţa lor va deveni şi mai amară. 


Dar legea lui Dumnezeu este veşnică şi dreptatea Lui este neclintită şi dacă nu 
vor fi pedepsiţi acum cei care îşi bat părinţii, atunci vor fi condamnaţi de 
Dumnezeu la pedeapsa veşnică. Şi deşi nimeni nu-i ucide acum cu pietre 
blestemul lui Dumnezeu, judecata lui Dumnezeu îi va pedepsi veşnic, fiindcă 


dreptatea lui Dumnezeu întotdeauna se va împlini, chiar şi atunci când oamenii 
vor înceta s-o urmeze. 


Să gândească la aceasta cei care îi ofensează pe părinţi, cei care îl alungă din 
casă pe tatăl bătrân sau pe mama bătrână, care îi condamnă la foame, lipsindu-i 
de ajutor. Fie să-şi aducă aminte că şi pentru ei se va îndeplini această lege 
veche! Fie să-şi amintească de judecata lui Dumnezeu şi să se cutremure în faţa 
ei! 


Domnul lisus Hristos, când i-a vindecat pe cei zece leproşi, ştia că nouă 
dintre ei se vor arăta nerecunoscători, dar chiar şi aşa, i-a vindecat pe toți. Şi- 
a revărsat mila nemărginită asupra tuturor — şi vrednici şi nevrednici. Și-a dat 
viața şi pentru păcătoşi şi pentru nerecunoscători. EI a suferit pe Crucea de 
pe Golsota de dragul nostru, al tuturor, chiar şi de dragul celor care L-au 
respins, care L-au dat la moarte. 


Nerecunoştinţa omenească este ca o picătură în marea milostivirii lui 
Dumnezeu. Şi precum nu poţi tulbura marea aruncând în ea o mână de nisip sau 
de ceva necurat, tot aşa nu poate nerecunoştința omenească să tulbure cât de 
puţin milostivirea nemărginită a lui Dumnezeu faţă de noi toţi. Trebuie să ţinem 
minte aceasta. 


In faţa ochilor noştri să stea întotdeauna Hristos înroşit de sânge, Care a murit 
pe Crucea Golgotei pentru noi, cei nerecunoscători. 


Să ţinem minte Crucea Golgotei, să ne amintim întotdeauna milostivirea 
nemărginită a lui Dumnezeu faţă de noi, nevrednicii şi păcătoşii. 


Și dacă ne vom aminti aceasta, dacă vom lua exemplu de la cei care cu 
recunoştinţă considerâ de datoria lor să-şi cinstească proprii părinţi, atunci mila 
lui Dumnezeu va fi cu toţi!” 


27 mai 1945 


(în: Sfântul Luca al Crimeei, Predici, Ed. Sophia, Bucureşti, 2009) 


Sfântul Chiril al Alexandriei - Duminica Slăbănogului de la Vitezda 


CYRIL 


OF 
JERUSaLEM 


"După acestea era sărbătoarea iudeilor şi S-a suit lisus la Ierusalim. lar în 
Ierusalim era Scăldătoarea oilor, numită evreieşte Vitezda, care avea cinci 
pridvoare. In acelea zăcea o mare mulțime de bolnavi: orbi, schilozi, uscați, 


aşteptând mişcarea apei. Căci îngerul Domnului se pogora la vreme în 
scăldătoare şi tulbura apa. Şi cel ce intra cel dintâi, după tulburarea apei, se 
făcea sănătos, de orice boală era stăpânit” (În 5, 1-4) 


Nu degeaba fericitul Evanghelist adaugă îndată după cele spuse reîntoarcerea de 
aici la Ierusalim. Ci scopul îi era să arate cât de mult întreceau cei de alte 
neamuri pe iudei în ascultare şi cât de mare era deosebirea dintre unii şi alţii în 
deprinderi şi purtări. Căci aşa se putea afla şi nu altfel, ca printr-o hotărâre 
dreaptă a lui Dumnezeu, Care toate le poate şi nu caută la faţa omului, a căzut 
Israel pe drept din nădejde şi a fost ridicată în ea mulţimea neamurilor. Şi nu e 
greu de-a vedea întărite cele spuse privind la opoziţia dintre cele întâmplate. 


L-a arătat deci pe El mântuind cetatea samarinenilor printr-un singur semn şi la 
fel, printr-unul, pe slujitorul împărătesc şi prin el folosind mult şi pe cei din casa 
aceluia. După ce a mărturisit prin acestea cât de dispuşi se arătau cei de alte 
neamuri spre ascultare, arată pe Făcătorul de minuni urcându-Se iarăşi la 
Ierusalim şi săvârşind acolo un lucru demn de Dumnezeu. Căci eliberează în 
chip minunat pe un paralitic de boala lui foarte veche, ca şi pe fiul slujbaşului 
împărătesc, bolnav pe moarte. Dar acela a crezut cu toată casa şi a mărturisit pe 
lisus ca Dumnezeu, pe când iudeii, în loc să se minuneze, Îl vor omori curând şi 
prigonesc cu necredința pe Binefăcătorul, ca pe un călcător de Lege, hotărându- 


ŞI ei înşişi părăsirea pentru faptele lor urâte, prin care rămân în urma înţelegerii 
şi credinţei în Hristos a celor de alte neamuri. Aceasta este ceea ce s-a spus 
despre ei în Psalmi, printr-un cuvânt adresat Domnului lisus: "Că îi vei pune pe 
ei la spate” (Ps. 20, 9). Căci cei ce au fost puşi întâi pentru alegerea părinţilor, 
vor veni ultimii, şi după chemarea neamurilor: "După ce va intra tot numărul 
păgânilor, se va mântui întregul Israel” (Rom. 11, 25-26). Acest scop ni-l 
arată ordinea bine întocmită a celor scrise. Dar să dăm pe rând o expunere mai 
exactă a înţelesului versetelor. 


"Era acolo un om, care era bolnav de treizeci şi opt de ani. Văzându-l lisus pe 
acesta zăcând şi ştiind că este aşa de multă vreme...” (In 5, 5-6) 


După ce iudeii au prăznuit sărbătoarea azimelor, în care aveau şi obiceiul să 
junghie mielul, se înţelege în timpul Paştelui, Hristos a plecat din Ierusalim şi a 
petrecut între samarineni şi între cei de alte neamuri, învăţându-i pe aceia, 
întristat de relele purtări faţă de EI ale fariseilor. De abia întors la Ierusalim în 
timpul Sfintei Cincizecimi - căci aceasta era sărbătoarea următoare şi apropiată 
în lerusalim - vindecă în apa scăldătoarei pe paralitic, care fusese chinuit timp 
îndelungat de boală (căci era bolnav de treizeci şi opt de ani), neajuns încă la 
numărul desăvârşit al Legii, adică la cel de patru ori zece sau la al patruzecilea 
(Notă: Acest număr este o înmulțire a celor patru virtuți cardinale 
(înțelepciunea, dreptatea, bărbăţia şi cumpătarea) cu cele zece porunci.) 


Acesta este cuvântul istoriei. Dar în chipul acestui lucru trebuie văzut un înţeles 
duhovnicesc. Despărțirea lui lisus, întristat, de lerusalim, după Junghierea 
mielului, petrecerea între samarineni şi galileeni şi predicarea către aceia a 
cuvântului mântuitor, ce voieşte să însemne altceva decât plecarea Lui dintre 
iudei, după pironirea Lui pe cinstita Cruce şi moartea Lui, spre dăruirea Sa celor 
dintre neamuri, poruncind să se spună Ucenicilor după învierea Sa din morţi că 
se va întâlni cu ei în Galileea? 


Revenirea Lui, la sfârşitul săptămânilor Cincizecimii (după o săptămână sau 
după patruzeci şi nouă de zile, n-tr), la Ierusalim arată în chip şi ghicitură 
întoarcerea Mântuitorului la iudei, din iubire de oameni, în timpurile din urmă 
ale veacului de faţă, când noi, cei mântuiți prin credinţa în El, vom prăznui 
preasfintele sărbători de pe urma patimii Lui mântuitoare (Notă: Legea şi 
faptele lui Hristos de dinainte de moartea pe Cruce pregăteau prin tipuri 
lucrarea Fiului lui Dumnezeu după înviere) în faptele lui Hristos de dinainte de 
înviere, se întâlnesc încă unele chipuri ale Legii. Ca Cel ce-Şi începea lucrarea 
mântuitoare, EI le ştie ca chipuri ale Sale, ca adevăr, cum nu le ştiau evreii sau 
ca chipuri care treceau în realitate faptele Lui mântuitoare. Plecarea Lui, după 
Paştile iudeilor, în Samaria şi Galileea este deja o plecare a Lui de la iudei, care 
va fi deplină după Paştele iudaic - care era chipul trecerii iudeilor din Egipt spre 


libertate pământească - o trecere la alte popoare. EI este Cel ce le trecea pe 
acelea, dar încă nu deplin, la împărăţia lui Dumnezeu, la împărăția libertăţii de 
păcat. 


Revenirea Lui la Cincizedmea iudeilor e o întâlnire în EI a chipului cu realitatea 
venirii, prin EI, a Duhului Sfânt, Care însă nu va fi dat deplin Ucenicilor şi prin 
ei, celor ce vor crede în El decât după înviere, dar mai ales când Se va 
reîntoarce la sfârşitul istoriei, ca să întemeieze "noul Ierusalim", plin de lumină. 
Cât Se afla pe pământ, înainte de înviere, Hristos Se afla la mijloc între Lege şi 
viaţa în Duhul Lui. E într-o trecere de la una la alta pentru Sine ca om şi pentru 
cei ce credeau atunci în EL După învierea Sa umanitatea Lui e ajunsă la 
desăvârşire, dar a oamenilor care cred sau au crezut în EI va ajunge la această 
desăvârşire la învierea lor. Dar, prin învierea lui Hristos, umanitatea e scăpată 
încă de pe pământ de chipurile Legii. Trecându-se de la chipuri la adevărul 
anunţat de EI, se adevereşte în alt sens cuvântul Mântuitorului: "N-am venit să 
stric Legea, ci s-o împlinesc” (Mt 5,14). 


Iar vindecarea paraliticului înainte de sfârşitul Legii, prin caracterul de chip al 
faptei, înseamnă că Israel, pornit prosteşte şi cu necredinţa împotriva lui Hristos, 
se va îmbolnăvi şi va paraliza şi va vieţui mulţi ani într-o nelucrare chinuitoare, 
dar nu va ajunge la o pedeapsă deplină, ci se va bucura de atenţia Mântuitorului 
şi prin ascultare şi credinţă (Notă: Aceasta se va întâmpla nu mult timp înainte 
de sfârşitul lumii sau de desăvârşirea Legii, prin împlinirea chipurilor ei sau 
prin ajungerea deplină la Hristos, Adevărul prevestit de chipurile Legii, adică 
nu cu mult înainte de al patruzecilea an, numărul deplin sau desăvârşit al Legii, 
ca chip al sfârşitului timpului.), va fi vindecat şi el în scăldătoare. lar că 
numărul patruzeci este desăvârşit după legea dumnezeiască, nu le va fi greu să 
afle celor ce se ocupă cu dumnezeieştile Scripturi. 


"+ îi zise lui lisus: Voieşti să fii sănătos?” (În 5, 6) 


O dovadă clară a bunătăţii nemăsurate a lui Hristos e că nu aşteaptă rugămintea 
celor în suferință, ci, din iubire de oameni, o ia înaintea rugăminţii lor. Căci 
vine, precum vezi şi-i oferă ajutorul fără a fi rugat. lar întrebarea, de vrea să fie 
scăpat de boală, nu era a unui neştiutor a ceea ce era tuturor vădit, ci a unuia ce 
voia să trezească în bolnav dorință mai caldă de însănătoşire, adică să o 
dorească cu multă tărie. Apoi întrebarea, dacă vrea să dobândească ceea ce 
doreşte, are în ea o oarecare asigurare că poate să ofere ceea ce doreşte bolnavul 
şi că e gata să ofere aceasta, aşteptând de la acela doar cererea harului făgăduit 
(Notă: O vindecare ce vine dintr-o putere spirituală nu poate avea loc fără o 
trezire a puterii spirituale sau a credinţei în puterea spirituală care se oferă 
celui bolnav). 


"Bolnavul I-a răspuns: Doamne, om nu am că, atunci când se tulbură apa, să 
mă arunce în scăldătoare. Până ce vin eu, coboară altul înaintea mea” (În 5, 
7) 


În jurul zilei Sfintei Cincizecimi, îngerii, coborând din cer, tulburau apa, făcând 
un zgomot ca semn al prezenţei lor. Şi apa se sfinţea de sfintele duhuri. Şi dacă 
cineva din mulţimea celor bolnavi ajungea să coboare înaintea celorlalți, se 
scula eliberat de povara bolii ce-l chinuia. Căci puterea vindecării era măsurată 
numai pentru cel care o câştigă primul. Dar şi aceasta era un semn că folosul 
Legii, prin îngeri se extindea numai la unicul neam al iudeilor, nevindecând pe 
vreun altul. Căci poruncile date prin Moise de la Dumnezeu se predicau până la 
Bersabe, fiind comunicate prin îngeri în muntele Sinai, în jurul zilelor stabilite 
pe urmă ca Sfânta Cincizecime. De aceea şi apa scăldătoarei nu se tulbura în alt 
timp, aceasta indicând coborârea sfinţilor îngeri în ea (Notă: La Cincizecimea 
mozaică se coborau îngerii ca să vindece un singur bolnav, arătând încă o 
lucrare limitată a lui Dumnezeu faţă de omenire, ca prevestire a venirii Fiului 
Său propriu pentru mântuirea tuturor celor ce voiesc să-L primească. Lucrarea 
în oameni o va arăta Hristos prin Duhul Sfânt, aflat în EL însuşi şi comunicat 
din EI însuşi, la Rusalii. Și prin vindecarea de către EI însuşi sau prin Duhul 
Sfânt din EI, Hristos face trecerea de la lucrarea limitată a lui Dumnezeu prin 
Lege, la lucrarea Lui directă în toți oamenii. Apa în care Se va cobori acum 
Duhul Sfânt însuşi va fi de folos tuturor celor ce vor primi prin Sfântul Botez 
puterea mântuitoare nesfărşită a Duhului dumnezeiesc. Dar înainte de 
instituirea Botezului pentru toţi, care s-a făcut după înviere, lisus vindeca pe 
unii bolnavi, pe care îi întâlneşte şi care îi cer vindecarea, prin cuvântul Său 
direct). 


Deci slăbănogul, neavând un om care să-l arunce în apă, se plângea nu numai de 
boala ce-l stăpânea, ci şi de hpsa celor ce-l puteau ajuta, zicând: "Nu am om 
care să mă arunce în apă". El aştepta pe lisus să-i facă aceasta şi să-l îndrume 
(Notă: "Doamne, om nu am". Alţi bolnavi aveau vreo rudenie care să-i arunce 
în apă. EI n-avea nici o rudenie. în lisus a venit rudenie fiecărui om, Fratele 
tuturor, Care poate ajuta pe cei ce I-o cer, pe cei care 1 se roagă cu credința 
că-i poate izbăvi.) 


"Îi zise lui Iisus: Scoală-te, ia-ţi patul tău şi umblă. Și îndată omul s-a făcut 
sănătos. Și în ziua aceea era sâmbătă” (În 5, 8-9) 


Porunca era potrivită lui Dumnezeu şi era dovada cea mai clară a puterii şi a 
stăpânirii Lui. Căci nu se roagă pentru scăparea celui ce zăcea de boală, ca să nu 
pară vreunora că e şi El unul dintre sfinţii Prooroci, ci porunceşte, în chip 
stăpânitor, ca Domnul Puterilor, să se facă aceasta, spunând bolnavului, ce se 
bucura, să plece acasă şi să-şi ia patul pe umeri, făcându-se celor ce-l priveau 


dovadă a puterii Celui ce I-a vindecat (Notă: Toate le face şi le spune Hristos 
nu numai cu 0 putere mai presus de toate, ci şi cu un bun rost. Porunceşte 
bolnavului să-şi ia patul, sâmbăta, pentru a arăta că EI e mai presus de Lege. 
lar Evanghelistul, prin tot ce spune despre Hristos, pune în relief dumnezeirea 
Lui. Hristos comunica, chiar prin porunca Sa, puterea Sa. El nu Se arăta 
dependent de o altă putere, superioară Lui. Nu vindeca rugându-se lui 
Dumnezeu ca Unuia mai presus de El. Vindeca într-adevăr chiar prin cuvântul 
prin care-i spune bolnavului să-şi ia patul, căci prin aceasta îi dă putere să o 
facă). lar bolnavul împlineşte îndată ceea ce i s-a poruncit şi prin ascultare şi 
credinţă, arată realizându-se în el harul atât de dorit. lar fiindcă prin cele de mai 
înainte l-am înfățişat pe el ca chip şi tip al mulțimii iudeilor, ce se vor tămădui 
în timpurile din urmă, să cugetăm iarăşi la acest lucru care se va întâmpla, 
potrivit înţelesurilor expuse înainte. 


Hristos face sănătos pe acest om sâmbătă şi celui însănătoşit îi porunceşte îndată 
să desființeze obiceiul din Lege, îndemnându-l să umble sâmbăta şi să facă 
aceasta purtând povara patului, deşi Dumnezeu porunceşte, clar printr-unul 
dintre Sfinţii prooroci: "Să nu scoateţi poveri din casele voastre în ziua 
sâmbetei”"' (ler. 17,21). Dar să nu spună cineva, de este înţelept, că omul acesta 
a disprețuit cu neînfrânare poruncile dumnezeieşti, ci L-a arătat ca un chip pe 
Hristos şi pe cei ce, în timpurile din urmă ale veacului, vor fi vindecaţi prin 
ascultare şi credinţa în El. Căci aceasta socotesc că înseamnă sâmbăta, care e 
ultima zi a săptămânii (Notă: În continuare, Sfântul Chiril pare să interpreteze 
şi altfel porunca dată fostului paralitic de a-şi duce patul sâmbăta, contrar 
Legii ce oprea de la aceasta. Ea îl arată pe Hristos cerând mai presus de toate 
credinţa în El ca Dumnezeu. Sâmbătă pregătea pentru Hristos. Când vine EI, 
trebuie să se treacă peste faptele Legii la credinţa în El, arătată cu deosebire în 
cinstirea duminicii, în care El a înviat, înainte se cerea odihnă de laptele prin 
care omul se foloseşte de lucrurile lumii. Dar o dată ce Dumnezeu a venit la noi 
în Hristos şi a înviat, ne-a arătat că mai înaltă decât odihna de lucrurile lumii 
este bucuria de învierea lui Hristos, ca nădejde a învierii noastre sau ca 
pregustare a vieții noastre fericite cu Hristos după învierea cea de obşte. Atunci 
omul nu va mai fi un slăbănog supus lucrurilor lumii. Va fi mai tare decât ele. 
Nu-i va mai fi mântuirea condiționată de supunerea privitoare la sâmbătă şi de 
alte practici poruncite de Lege, ci de unirea cu Hristos). 


Pentru cei ce au primit vindecarea prin credinţă şi s-au schimbat spre o înnoire a 
vieţii, nu mai e necesară litera Legii Vechi, ci trebuie părăsită slujirea prin 
ghiciturile umbrelor. De la aceasta socotesc că luând prilej şi fericitul Pavel, 
scrie celor ce după credinţă se întorc iarăşi la Lege: "Dar vă spun vouă că de vă 
veţi tăia împrejur, Hristos nu vă va folosi". Şi iarăşi: "Aţi fost goliți de Hristos 
cei ce vă îndreptăţiți din Lege, aţi căzut din har” (Gal. 5, 2-4). 


“I-au zis deci iudeii celui vindecat: Este sâmbătă şi nu-ţi este îngăduit să 
ridici patul” (In 5, 10) 


Socotesc că şi pentru noi e un prilej foarte potrivit să spunem faţă de acestea: 
"Iată un popor fără minte şi fără inimă. Ochi au şi nu văd" (ler. 5,21). Ce poate 
fi mai prostesc ca aceasta sau mai lipsit de simţire? Căci, deşi se cuvenea să se 
minuneze, nu văd cu mintea puterea Tămăduitorului. Certându-l amarnic şi 
neştiind decât aceasta, îl încarcă de vină pe cel ce de abia s-a ridicat din boală 
îndelungată, poruncindu-i fără pricepere să zacă mai departe, cerându-i să 
cinstească sâmbăta chiar şi prin trebuinţa de-a rămâne bolnav. 


“Iar el le-a răspuns: Cel ce m-a făcut sănătos, Acela mi-a spus: la-ţi patul tău 
şi umblă ” (n 5, 11) 


Cuvântul cuprinde în el un înţeles prea înţelept, care respinge totodată cugetarea 
strâmbă a iudeilor. Căci deoarece, declarând că nu e îngăduit să plece acasă 
ducându-şi patul, îl învinuiau cu uşurinţă de călcarea Legii pe cel vindecat, în 
mod necesar el le răspunde acelora, apărându-se, că i-a poruncit lui să umble, 
Acela care s-a arătat şi Dătătorul sănătăţii. Prin aceasta numai că nu spune: Cea 
mai mare autoritate o are în a porunci să fie cinstită sâmbăta Cel ce are atâta 
putere sau har, că m-a scăpat pe mine de boală. Căci, dacă nu se poate atribui 
oricui această faptă, ci numai lucrării şi puterii dumnezeieşti, cum ar greşi Cel 
ce a făcut aceasta? Sau cum n-ar socoti că nu se cuvine aceasta lui Dumnezeu, 
Care are putere demnă de Dumnezeu? Un astfel de cuvânt are deci în sine un 
înţeles amar (Notă: Fostul bolnav răspunde celor ce, dispreţuind minunea 
săvârşită de Hristos şi deci neadmiţând că El este mai mare decât formele 
externe ale Legii, îi reproşau nesocotirea unei porunci a Legii: Cel ce a săvârşit 
minunea vindecării mele, pe care nici un om nu o putea săvârşi, este mai presus 
şi de poruncile Legii, prin care nu se vindecă nimeni. ) 


"Deci l-au întrebat pe el: Cine este omul care ţi-a spus ţie: Ia-ţi patul tău şi 
umblă? lar cel vindecat nu ştia cine este. Căci lisus Se dăduse la o parte din 


mulțimea care era în acel loc. După aceasta, lisus l-a aflat pe el în templu" 
(In 5, 12-14) 


Nesaturată e mintea iudeilor de pofta de-a ucide. Se interesează de Cel ce a 
poruncit, voind să-L facă complice cu cel vindecat în chip minunat. Căci 
socoteau ei, cu dreptate, că singur Acela trebuia învinuit pentru călcarea 
sâmbetei, Care a trecut printre laturile şi cursele lor greu de ocolit şi a ieşit 
dinlăuntrul porților morţii. Dar fostul bolnav nu-l poate indica pe Doctorul de 
care se interesează întrucât Hristos S-a ascuns cu bun rost, ca să ocolească 
mânia lor fierbinte. Dar nu alege fuga ca unul ce-ar putea să pătimească chiar 
dacă n-ar voi, ci făcându-ni-Se şi în aceasta pe Sine însuşi pildă (Notă: Nu Se 


ascunde Hristos de cei ce voiau să-L omoare, ca unul ce nu putea să nu moară, 
ci ca unul ce va primi moartea când va voi, deşi putea să nu moară. În aceasta 
se vede că Se ascunde pentru a mai viețui atât cât socotea de folos pentru a 
câştiga deplin la credința în Sine pe Apostoli şi pe toţi cei ce aveau să-L 
propovăduiască lumii şi să ne dea toată învăţătura necesară. Dar S-a ascuns şi 
ca să ne arate că S-a făcut cu totul ca noi, adică Și-a însuşit şi frica noastră de 
moarte, că şi având această frică, totuşi să primească moartea atunci când va 
trebui, pentru ca şi noi, având această frică, să ne obişnuim cu gândul de a 
primi moartea atunci când va trebui.) 


"Şi i-a zis lui: Iată, te-ai făcut sănătos. De acum să nu mai păcătuieşti, ca să 
nu-ţi fie ţie mai rău” (In 5, 14) 


Cu bun rost renunțând la ascunderea de la început, Hristos Se arată iarăşi, dând 
fiecăreia dintre acestea timpul potrivit. Căci Cel ce nu putea să greşească nu 
putea face ceea ce nu are în sine rațiunea cuvenită. Deci Şi-a făcut motiv al 
convorbirii cu acela îndemnul folositor de-a nu mai păcătui, ca să nu sufere 
acela de rele mai mari decât cele trecute. Iar prin aceasta îl învaţă că Dumnezeu 
nu îngrămădeşte în amintirea Sa păcatele oamenilor numai pentru judecata ce va 
avea lor în viitor, ci-1 biciuieşte în chip felurit încă vieţuind în trupuri şi înainte 
de marea şi tuturor arătata zi a Celui ce îi judecă pe toţi. 


lar că de multe ori, greşind şi supărând pe Dumnezeu, suntem bătuţi, ne va 
mărturisi prea înțeleptul Pavel, zicând: “De aceea mulți dintre voi sunt 
neputincioşi şi bolnavi şi mulţi mor. Căci dacă ne-am judeca noi înşine, n-am 
fi judecaţi. Iar fiind judecaţi de Dumnezeu, suntem învăţaţi prin certare, ca Să 
nu fim osândiţi împreună cu lumea” (I Cor. 11, 30-32) (Notă: E mai bine să 
fie omul judecat şi certat pe pământ, ca să se îndrepte, decât la judecata din 
urmă, care îi va aduce celui ce nu s-a îndreptat pedeapsa veşnică. De aceea, să 
mulțumim lui Dumnezeu pentru certările pe care ni le dă câtă vreme suntem în 
trup, ca să ne pregătească pentru neosândire la Judecata din urmă) 


"Deci a plecat omul şi a vestit iudeilor că lisus este Cel ce I-a făcut sănătos" (În 
5.15) 


Li-L vesteşte iudeilor pe lisus, nu ca îndrăznind să-l facă vreun rău, să se 
dovedească necredincios, ci că de vor voi şi ei să se vindece, să cunoască pe 
Doctorul vrednic de admiraţie. Observă cum acesta este scopul lui. Căci nu vine 
să anunţe, cum voiau unii dintre cei ce-L învinuiau, că lisus este Cel ce i-a 
poruncit să umble în ziua sâmbetei, ci că este "Cel ce l-a făcut pe el sănătos”. 
Aceasta înseamnă că n-a făcut nimic altceva, decât să arate ceea ce-L dovedea 
ca Doctor. 


"Şi de aceea îl prigoneau iudeii pe lisus şi căutau să-L omoare, pentru că a 
făcut acestea sâmbăta" (In 5, 16) 


Cuvântul nu descrie simplu în acestea furia nebună a iudeilor. Căci 
Evanghelistul nu spune numai că iudeii ÎI prigoneau, ci şi pentru care pricină nu 
se ruşinau de aceasta, zicând: "Pentru că făcea acestea sâmbăta”. ÎL prigoneau 
prosteşte şi fără credinţa că a făcut bine sâmbăta, socotind că Legea împiedica 
aceasta, că n-ar îngădui să se mântuiască şi să se ajute cei bolnavi, ci că cerea să 
se renunţe la legea iubirii, la lauda iubirii de fraţi, la harul bunătăţii. Deci ar 
putea cineva să arate în multe feluri că iudeii respingeau cele bune, necunoscând 
scopul Legiuitorului cu privire la sâmbătă, dând cea mai deşartă explicare a ei. 
Căci, cum a spus Hristos însuşi, fiecare, ducând boul sau oaia lui, le adăpa (Lc. 
14, 5) şi omul primeşte tăierea împrejur sâmbăta, nu ca să se desființeze Legea 
lui Moise. 


Dar ei se înfurie că a fost făcut sănătos un om întreg sâmbăta, pentru multa 
strâmbare a obiceiurilor din neştiință, neacordându-i omului făcut după chipul 
dumnezeiesc o întâietate faţă de animalele necuvântătoare, ci socotind că trebuie 
să se aibă milă sâmbăta de bou şi de oaie, ca să fie scăpate de foame şi de sete, 
fără să fie învinovăţiţi, dar să se condamne ca de cele mai mari fărădelegi cei ce 
s-ar arăta miloşi şi buni faţă de aproapele lor sâmbăta. 


Dar ca să-i vedem iarăşi pe ei nu puţin lipsiţi de minte şi obligaţi cu dreptate să 
audă: ”Rătăciţi, necunoscând Scripturile” (Mt. 22, 29), să arătăm clar şi din 
Sfintele Scripturi, care au zugrăvit şi odinioară, ca în chip pe lisus arătându-se 
indiferent faţă de sâmbătă. Astfel, prea înțeleptul Moise plecând, cum s-a scris, 
din cele omeneşti, la bătrâneţe adâncă şi mutându-se în sălaşurile de sus, prin 
judecata şi hotărârea Atotţiitorului Dumnezeu, conducerea lui Israel a luat-o 
Iosua, fiul lui Navi (Deut. 34, 8-9). Acesta, înconjurând lerihonul cu mii de 
bărbaţi înarmaţi şi voind să cucerească cetatea, a dat leviţilor poruncă să poarte 
chivotul Legii în jurul cetăţii în toate cele şase zile, iar în a şaptea, adică 
sâmbăta, a poruncit mulțimii nenumărate de oşteni să sune din trâmbiţe. Și 
astfel,  dărâmându-se zidurile, au intrat înlăuntrul cetăţii nimicind-o, 
nerespectând odihna, nepotrivită atunci, a sâmbetei, nici ferindu-se să lupte în 
chip biruitor, din pricina Legii care îi oprea, nici împotrivindu-se lui Iosua, 
căpeteniei ostăşeşti de atunci, ascultând fără cârtire de conducerea lui. lar 
acestea sunt în chip. 


Deci deoarece a venit Adevărul, adică Hristos, ca să dărâme şi să distrugă zidul 
stricăciunii, ridicat de diavol împotriva omului şi se vede făcând aceasta 
sâmbătă, ca într-o pârgă şi început al lucrării, cu paraliticul, iudeii se înfurie din 
neştiință şi osândesc ascultarea părinţilor, neîngăduind firii umane să învingă 
răul pricinuit prin boală, socotind că trebuie să se silească să prigonească pe 


lisus care face binele sâmbăta. (Notă: lisus arată că nu e oprit a face bine 
sâmbătă. Prin binele făcut se măreşte caracterul de sărbătoare al zilei. Dacă 
în sărbătoare ne întâlnim mai mult cu Dumnezeu, Făcătorul binelui, a lucra 
din puterea binelui înseamnă a ne adânci în unirea cu El. Odihna poruncită 
de Lege în ziua Sâmbetei avea semnificaţia opririi de la rău, de la fapte 
egoiste. Căci a face bine înseamnă a ajuta pe altul. lisus Hristos, aducându- 
ne puterea de-a face binele, ne-a eliberat de odihna sâmbetei de la cele rele.) 


"Iar lisus le-a răspuns lor: Tatăl Meu până acum lucrează şi Eu lucrez”. (În 
5, 17) Hristos spune : "Eu lucrez" (În 5,17), vorbind de sâmbătă. Şi este necesar 
să se spună "până acum", ca înţelesul gândit să-şi primească cuvântul potrivit. 
Lipsiţi fund iudeii de cunoştinţă şi neştiind cine este Unul-Născut după fire şi 
atribuind numai lui Dumnezeu şi Tatăl cele prescrise de Lege prin Moise şi 
afirmând că numai EI trebuie să se asculte, lisus încearcă să-i convingă că toate 
le lucrează împreună cu Tatăl şi că are în Sine firea Celui ce L-a născut, 
deoarece nu este a fiinţei şi nu gândeşte vreodată cel născut (Notă: Deoarece 
iudeii Îl osândeau, socotind că numai Dumnezeu este mai mare decât Legea 
care porunceşte odihna de sâmbătă, lisus declară că El nu gândeşte şi nu 
lucrează decât ceea ce gândeşte şi lucrează Dumnezeu însuşi, Care e Tatăl Lui. 
Se afirmă iarăşi ca Unicul Născut din Tatăl şi de o fiinţă cu El. Deci, dacă a 
vindecat sâmbătă şi a poruncit fostului paralitic să-şi poarte patul sâmbăta, n-a 
făcut decât ceea ce a făcut totodată însuşi Dumnezeu că Tată al Lui. Dumnezeu 
lucrează neîncetat cele bune. Nu Se opreşte niciodată de la aceasta. Căci lumea 
nu poate continua să existe fără puterea lucrătoare a Lui. Procesele din lume şi 
desfăşurările vieţii omeneşti nu se întrerup nici o clipă. Natura şi viaţa 
omenească nu şi-au dat singure legile lor şi nu se mişcă numai prin sine 
conform lor, ci Dumnezeu, Care a creat lumea, le-a dat aceste legi ce se repetă 
în general şi El ajută să se mişte neincetat conform lor. Deci nici Dumnezeu nu 
încetează vreodată să le susțină în mişcarea lor. Dacă se spune că Dumnezeu S- 
a odihnit în ziua a şaptea, aceasta înseamnă că a încetat să mai aducă structuri 
noi în lume. În susţinerea, naşterea, creşterea aceloraşi firi şi Structuri ale 
lumii, Dumnezeu-Tatăl şi deci şi Fiul Lui lucrează "până atunci”, precum 
afirmă Cel din urmă.) 


lar fiind de aceeaşi fiinţă, aceleaşi le şi cugetă mai bine-zis, EI, fiind Sfatul viu 
şi Puterea Tatălui, lucrează toate în toate împreună cu Tatăl. Pentru ca să 
respingă deci murmurul deşert al iudeilor şi să-i dezaprobe pe cei ce îl 
prigoneau pentru ceea ce li se păreau greu de acceptat, adică pentru dispreţuirea 
cinstirii sâmbetei, le spune: Tatăl Meu până acum lucrează. Prin aceasta vrea să 
spună: De crezi, omule, că zidirea este cârmuită şi sâmbăta prin consimţirea şi 
voinţa lui Dumnezeu, Care pe toate le-a definit şi le-a creat cu măiestrie, că 
răsărirea soarelui şi ţâşnirea izvoarelor producătoare de umezeală şi înălţarea 
roadelor din pământ, care nu-şi opresc creşterea sâmbăta, că focul care 


împlineşte ale sale pentru trebuinţele oamenilor, slujindu-i fără întrerupere, vei 
mărturisi, fără îndoială, că Tatăl lucrează cele cuvenite lui Dumnezeu şi 
sâmbăta. 


Pentru ce, deci, învinuieşti, cu nepricepere, pe Cel prin Care toate le lucrează? 
Căci nu lucrează altfel Dumnezeu şi Tatăl, ci prin Fiul, ca Putere şi înţelepciune 
a Lui. De aceea şi zice: "Şi Eu lucrez”. Dezaprobă, deci, criticile ce susţin 
pornirea absurdă şi neînfrânată a prigonitorilor, arătând că nu se îndreaptă atât 
spre Sine însuşi, cât spre Tatăl, Căruia îi atribuia ca singurului voinţa de a fi 
cinstite legile, necunoscând pe Fiul cel după fire al Lui (Noră: Dacă Dumnezeu- 
Tatăl e Persoană, EI lucrează în comuniune cu Fiul. Căci nici o Persoană nu e 
lipsită de iubire, deci de comuniune în tot ce gândeşte şi face. lar Tatăl şi Fiul, 
ca Persoane desăvârşite, lucrează într-o comuniune desăvârşită, având în 
această comuniune Fiecare poziţia Lui: Tatăl, Care a născut pe Fiul, le 
lucrează toate prin Fiul. De aceea au pus pecetea comuniunii Lor pe unirea 
neconfundată a lucrării tuturor. Cei ce nu recunosc că Dumnezeu lucrează prin 
Fiul, deci chiar când face aceasta şi sâmbăta, nu jignesc numai pe Hristos, ci şi 
pe Tatăl însuşi, Care lucrează prin Fiul. Orice necinstire referită la Fiul se 
îndreaptă de fapt şi spre Tatăl). De aceea îl şi numeşte pe Dumnezeu Tatăl Său 
în chip singular, călăuzind în modul cel mai cuvenit spre învăţătura cea mai 
bună şi mai de cinste. 


"De aceea căutau iudeii şi mai mult să-L omoare, pentru că nu numai că 
nesocotea sâmbăta, ci şi pentru că numea pe Dumnezeu Tatăl Său, făcându- 
Se pe Sine Dumnezeu (In 5, 18) 


Mintea iudeilor ajunge până la neomenie. Căci prin cele prin care trebuiau să se 
vindece se îmbolnăvesc şi mai mult, ca să audă cu dreptate: Cum ziceţi voi că 
sunteţi înţelepţi? Căci ei trebuiau să se îmblânzească în judecată, mutându-se la 
evlavie prin cugetarea cuvenită (Notă: În loc să se vindece de boala lipsei de 
minte prin care acuzau pe lisus că disprețuieşte, contrar lui Dumnezeu, 
sâmbăta, auzindu-L că EI nu face decât ceea ce face însuşi Dumnezeu, ca Tată 
al Său, se îmbolnăvesc şi mai mult la minte împotriva lui [Hristos datorită 
declaraţiei Lui că este Fiul lui Dumnezeu. O minte sănătoasă nu poate cugeta 
pe Dumnezeu lipsit de o iubire din veci, deci de o iubire faţă de altă Persoană 
veşnică, cel mai deplin unită cu EI, de iubirea de Tată faţă de Fiu şi de iubirea 
de Fiu faţă de Tată, care constituie cea mai curată şi mai desăvârşită iubire). 
Dar ei uneltesc uciderea Celui ce le-a dovedit prin fapta că n-a greşit nimic 
împotriva Legii dumnezeieşti vindecând un om sâmbăta. Şi împletesc cu mânia, 
din pricina sâmbetei, păcatul hulei împotriva adevărului, prinzându-se pe ei 
înşişi în cursă, prin păcatele lor, spre mânie de nedesfiinţat. Căci se indignau 
socotind că lisus săvârşeşte o impietate numind pe Dumnezeu Tatăl Său. 


Fiindcă nu cunoşteau pe Dumnezeu Cuvântul făcut om pentru noi, în chip de 
rob, Viaţa ce ţâşneşte din Tatăl, adică pe Unul-Născut, Căruia singur îi este în 
mod propriu Dumnezeu Tată, iar nouă, nu. Căci noi suntem fii prin voinţa Lui. 
Prin voinţa Lui, cu care ne-a cinstit, am urcat la demnitatea mai presus de fire şi 
am câştigat putinţa de-a ne numi dumnezei şi fii, pentru Hristos, Care locuieşte 
în noi prin Sfântul Duh. Privind numai la trup, iar pe Cel ce locuieşte în trup 
necunoscându-L, nu sunt urcați, fără să fie scoşi din ei, spre măsura celor de 
dincolo de firea omului, prin declaraţia Lui că are pe Dumnezeu ca Tatăl. Căci 
acest înţeles îl afirmă când spune: "Tatăl Meu". Dar cei ce socotesc că Cel 
căruia îi este Tată Dumnezeu este egal cu Tatăl după fire, sunt singurii care 
gândesc drept. Căci aşa este şi nu altfel. Dând şi acest înţeles cuvântului Său, 
aceia se indignează şi mai mult, strâmbând cuvântul drept al adevărului. 


Mitropolitul Augustin de Florina - Omilie la Duminica Slăbănogului — 
Libertatea, specific al omului 


»Voieşti să te faci sănătos?” (loan 5, 7) 


lubiţii mei, Sfânta Evanghelie istoriseşte astăzi o minune, una din nenumăratele 
minuni pe care le-a făcut, le face şi le va face până la sfârşitul veacurilor, în 
ciuda demonilor, Domnul nostru lisus Hristos. 


Care este această minune? Hristos a înviat un mort. Greşeşti - îmi veţi spune. 
Noi n-am auzit astăzi în Evanghelie că a înviat un mort; am auzit că a vindecat 
un paralitic. Da, dar acesta era într-un asemenea grad de paralizie, încât nu se 
deosebea de un mort. Era un mort neîngropat. Avea mâini şi nu avea mâini, 
avea picioare şi nu avea picioare. Era permanent imobilizat. 


Viaţa înseamnă mişcare. Viermişorul se mişcă în noroiul lui, furnica parcurge 
kilometri, albina ajunge la distanţe incredibile de stupul ei, păsările vin de 
departe, de la Polul Nord şi de la Polul Sud, în ţara noastră. Toate câte au viaţă 
se mişcă; unul singur nu se mişcă - paraliticul. Am văzut la Azilul de Boli 
Incurabile din Atena un om paralizat, ca o imagine a paraliticului din 
Evanghelia de astăzi. Era cu totul imobilizat, nici mâna nu şi-o putea ridica; 
asistenta îl hrănea. 


Deci aşa era paraliticul de la Vitezda. Şi câţi ani, vă rog, a trăit drama aceasta? 
Nu unu, sau doi sau trei ani; 38 de ani, o viaţă întreagă. Şi nu era doar paralizat, 
bolnav de mulţi ani şi incurabil; la toate astea mai avea ceva, care îl durea mai 


mult; era părăsit. Vreun vecin milos l-o fi luat pe umeri şi l-a adus acolo în 
foişorul scăldătorii, unde din când în când, precum am auzit, într-un moment 
necunoscut, un înger tulbura apa şi atunci ea primea un fel energie, o putere 
taumaturgică şi vindeca pe cel care avea fericirea de a intra primul în apele 
tulburate. Dar el nu putea să se mişte; a rămas acolo, lângă scăldătoare, lângă 
cisterna taumaturgică, nemişcat ca o piatră, ca un creion pe care nu-l ridică 
nimeni. 


Toţi îl dispreţuiau. Oare nu avea şi el familie? Se pare că până şi femeia lui, care 
ar fi trebuit să fie lângă el, lipsea. Din nefericire, şi în iubirea conjugală apar 
situaţii care o împuţinează. Ce înfricoşător! Şi cea pe care ai iubit-o cu cea mai 
duioasă iubire, poate să te părăsească; copilul, pe care l-ai născut şi l-ai crescut, 
poate să te părăsească. 7oţi pot să te părăsească şi să rămâi Singur; unul 
singur nu te uită, Dumnezeu. În anii revoluţiei elene, în Peloponez, într-o 
situație dificilă, l-au lăsat toţi pe bătrânul Kolokotronis şi a rămas cu totul 
singur. Atunci, a alergat la o bisericuţă, s-a rugat şi a prins curaj; a simţit că ÎI 
are pe Dumnezeu cu el. Şi oricine Îl are pe Dumnezeu cu el nu se simte 
singur. 


Aşadar, paraliticul din Evanghelia de astăzi era părăsit de oameni, dar Dumne- 
zeu nu l-a uitat. 

S-a dus lângă 
el, acolo, în pridvor unde zăcea, şi s-a apropiat de el ca un străin necunoscut. 
Dar mai înainte de a-l vindeca i-a spus ceva. Şi în punctul acesta vă rog să luaţi 
aminte, deoarece are o mare importanţă. 


Înainte de a-l vindeca, Hristos îl întreabă: „Voieşti să fe faci bine?" (loan 5, 7). 
Curioasă întrebare. Acest bolnav de 38 de ani ce altceva dorea decât vindecarea. 
De ce deci Hristos îi adresează această întrebare? Ce vrea să ne înveţe prin 
asta? Dumnezeu vrea să ne încredinţeze o mare învăţătură: că respectă 
libertatea omului. De aceea, şi noi trebuie să cinstim libertatea semenilor 
noştri. Pentru că dacă are ceva omul prin care se deosebeşte de fiară - în afara 
raţiunii şi a conştiinţei - este libertatea sa. 


A % 


V Libertate este ca omul să aibă posibilitatea să se gândească şi să-şi 
exprime cugetele sale, să poată acționa fără restricții, să se mişte în 
limitele binelui. 

Y Libertatea este un dar al lui Dumnezeu; omul a fost creat liber. 


Libertatea este necesară. A priva cineva libertatea omului este ceva grav, 
respingător, antisocial, antidemocratic, antinatural, inuman - n-au spus nimic 
încă - e anticreştin, anti-Dumnezeu. Cine privează libertatea persoanei (despre 


care înțelegem că se mişcă în limitele orânduirii legale şi ale bunei-cuviinţe) 
face un lucru satanic. Să privezi de libertate pe cineva este ca şi cum l-ai lipsi de 
oxigen. Este ca şi cum ai scoate peştele din mare. Peştele a fost creat ca să 
înoate în apă, iar omul ca să înoate în libertate. De aceea femeile în Suli cântau: 
„Pe uscat peştele nu trăieşte, nici floarea în prundi;, 
Iar suliotisele nu trăiesc fără libertate”. 


Nici un popor nu a cântat cu atâta patimă libertatea, ca poporul elin. Amintesc 
doar stihul lui Rigas Fereos: 
„Mai bine în libertate o oră 
Decât 40 de ani în sclavie şi ocnă”. 


Noi, ca popor liber, care am vărsat râuri de sânge pentru libertate, simţim 
importanţa cuvântului pe care l-a spus astăzi Dumnezeul-Om: „Voieşti să te faci 
sănătos?" (loan 5, 7). Dacă vrei, te fac bine; dacă nu vrei, nu. 


Nevoia de libertate este primordială şi universală. Şi înainte de Hristos, în anii 
Vechiului Testament, Dumnezeu strigă: Omule, am pus înaintea ta două 
lucruri, focul şi apa. Alege şi ia. Dacă îţi vei întinde mâna la apă, te vei răcori. 


Dacă o vei întinde în foc, te vei arde (Înţelepciunea lui Sirah 15, 16). 
> RR 


Focul ce arde ce este? Este 


înşelarea, răutatea, corupția (furtul, minciuna, calomnia, mărturia mincinoasă, 
desfrânarea, adulterul, blasfemia, crima). Alege şi ia, omule. Omul veacului 
nostru ce alege? Aici este tragedia. Măreţia omului este libertatea, dar tot ea 
este şi tragedia lui. De aceea, unii susțin că este mai bine ca popoarele să fie 
guvernate prin îngrădirea libertăţii, ca să fie îndrumate pedagogic spre folosul 
lor, decât să fie lăsate libere pe de-o parte, dar să se chinuiască din cauza 
greşelilor lor. Libertatea este un cuţit cu două tăişuri; foloseşte sau nu foloseşte? 
Este un avantaj sau un dezavantaj? Chestiunea aceasta este mare şi complexă. 
Cu toate că libertatea presupune pericolul, nu încetează să fie un avantaj şi un 
privilegiu al omului; pentru ea merită să se întâmple toate câte se întâmplă. 


Aşadar „alege şi ia". Şi omenirea alege focul! Păcat de ştiinţa de carte şi de 
ştiinţe şi de universităţi şi de diplomaţie. De două ori şi-a băgat omenirea mâna 
în foc; sau mai degrabă nu doar mâna şi-a băgat-o, ci toată a căzut în foc, în 
războiul mondial. În primul război mondial 20 de milioane de morţi, în al doilea 
38 de milioane de morţi. O, Dumnezeul meu! Mame, voi mai înaintea tuturor, 
care simţiţi mai mult viaţa în cele dinlăuntru ale voastre, bătrâni cu părul alb şi 
copii mici, rugaţi-vă. Nu sunt profet. Privesc, precum toţi, că pacea lumii atârnă 
de un fir de aţă. Dacă acesta se va rupe, va izbucni un nou război mondial, sau 


mai degrabă Armaghedonul Apocalipsei (16, 16), care va fi sfârşitul omenirii. 


Dar pacea se întemeiază pe libertate. Domnul întreabă: Omenire, „vrei să te 
faci sănătoasă?". Din nefericire, nu am învăţat din pătimirile noastre. In ciuda 


tuturor luminilor ştiinţei, suntem mai puţin inteligenți decât animalele. 
Măgăruşul care a alunecat într-o groapă, când trece din nou pe acolo este atent 
ca să nu cadă din nou. Evanghelia propovăduieşte libertatea. Oamenii „din 
nefericire" îşi închid urechile. Nu se cuminţesc. Din mii de oameni, dacă ascultă 
unul glasul lui Hristos. Printre altele, fiarele urlă şi îşi pregătesc toate armele 
pentru atac. Ce se va întâmpla, cine va domina? 


Având ca temei III, zic: Nu va birui ursul, nici leul, nici vreo 


fiară. Apocalipsa se termină cu un mesaj optimist: Va învinge Mielul. lar 
IRI pe Care, copii ai elinilor, lăudai-l. 


şi-L preaînălțaţi întru toți vecii. Amin. 


(Omilie a Mitropolitului de Florina, părintele Augustin,în Sfânta Biserică a 
Sfântului Andrei Levkonos - Prespe, 16-5-1976) 


Cuviosul Nikon Vorobiov - “Deosebit de rău este că atunci când îl ameninţa 
boala s-a întors pe calea cea dreaptă, iar când s-a făcut bine, a uitat totul” 


RE VIAȚA DUHOVNICEASCA 


Din scrisorile Cuviosului Nikon Vorobiov: 


“Ecaterinei Manilova am primit scrisoarea ta plină de mâhnire. Îmi pare foarte 
rău de tine. Îmi pare foarte rău şi de soţul tău. Piere omul degeaba. Deosebit de 
rău este că atunci când îl ameninţa boala s-a întors pe calea cea dreaptă, iar când 
s-a făcut bine a uitat totul. Spune-i cuvintele pe care le-a zis Mântuitorul 
paraliticului tămăduit: 

lată, te-ai făcut sănătos; să nu mai păcătuieşti, ca să nu-ţi fie ceva mai rău! 


Ce poate fi mai rău decât să zaci la pat bolnav 38 de ani? Nimic altceva decât 
chinul veşnic de după moarte. Pentru rugăciunile tale şi dragostea ta față de 
Serghei, Domnul l-a luminat. El a înţeles foarte bine asta. Dacă acum Îl leapădă 
pe Domnul şi-L jigneşte [Îi răneşte dragostea] cu faptele (să-L chemi pe 
Domnul cu limba nu-i mare lucru, fiindcă şi dracii recunosc că lisus este Hristos 
şi Dumnezeu), va primi cele vrednice de faptele lui. 


Dumnezeu nu Se lasă batjocorit. 


Iar tu cere de la Domnul răbdare şi ocrotire. Asupra cuvioşilor, cu îngăduinţa lui 
Dumnezeu, dracii năvăleau în chip văzut, îi băteau, aduceau asupra lor o 
întristare îngrozitoare şi aşa mai departe. Răbdând toate acestea, ei şi-au dovedit 
iubirea de Domnul şi au fost răsplătiți de El. Domnul îngăduie ca şi tu să rabzi 
necazuri din partea soţului tău — mai bine zis, din partea dracilor, a căror unealtă 
este el. 


Rabdă, draga mea, pentru Domnul! 


Cel ce va răbda până la sfârşit, acela se va mântui. 


Legea duhovnicească de taină este următoarea: Prin multe necazuri se cuvine 
nouă să intrăm întru Împărăţia lui Dumnezeu. 


Binecuvântarea lui Dumnezeu şi ajutorul Lui să te acopere de tot răul! Nu te 
teme! Nici un fir de păr din capul tău nu va cădea fără voia lui Dumnezeu. 


Să îl ajute Domnul şi pe soţul tău să se izbăvească de diavol şi să se pocăiască! 


(din: Cuviosul Nikon Vorobiov, Cum să trăim în ziua de astăzi. Scrisori 
despre viața duhovnicească, Editura Sophia, 2014) 


Vindecarea slăbănogului... nostru suflet lăsat în părăsire: Voieşti să te faci 
sănătos? 


Duminica Slăbănogului 


Meditaţie duhovnicească: “Când să mă rog? N-am timp!” 


Voim să ne facem sănătoşi la suflet? Voim cu adevărat să ne mântuim? 
Slăbănogul zăcea de 38 de ani din cauza păcatelor sale. Noi zacem cu anii în 
păcate, timp în care poate ne mai suferă şi trupurile, poate ne împresoară 
necazurile, poate intrăm în felurite probleme, complicaţii şi încurcături de viaţă, 
ne lovim de praguri dureroase prin care ispăşim consecinţele alegerilor noastre 
pătimaşe... Dar, dincolo de toate acestea, sufletul este cel important şi cel care 
ne boleşte în ascuns, bine acoperit de fardul amăgirilor de sine, al părerii de sine 
şi al eternelor scuze, al cronicei... lipse de timp. Sufletul ne zace bolnav şi uitat, 
suspinând, tânjind şi cerşind a ne ocupa şi de el, a-i cerceta rănile şi a-l trata cu 
seriozitate şi temeinicie, sincer şi aşezat, altfel decât pe fugă şi formal. Sufletul 
nostru muribund jinduieşte după apă vie şi strigă: Nu am om , strigă după omul 
care suntem - voinţa noastră - care să aibă ochi să-i vadă chinul şi să-l mai 
arunce o dată în scăldătoarea pocăinţei. Să-şi facă vreme să stea şi cu el de 
vorbă, să-l cerceteze, să lucreze asupra lui, să-l ducă înaintea Domnului spre 
tămăduire. Fiindcă vindecarea lui nu se poate face nici doar dintr-un singur 
“foc” trăit la început, dar neîntreţinut mai departe, nici bătând din palme, nici cu 
hei-rup-uri sau în salturi impuse de... împrejurări de mare necesitate, ci numai 
dedicând vreme şi osteneală pentru o lucrare continuă şi statornică şi căutând să 
pătrundem tot mai în adânc. 


Împărăţia lui Dumnezeu sădită înlăuntrul nostru ca cea mai prețioasă comoară, 
ca cel mai mare talant, zace în nelucrare, îngropată în împietrirea sau blazarea 
care ne stăpâneşte şi ne îmbâcseşte, în rugina rutinei duhovniceşti sau în griji şi 
plăceri pământeşti interminabile. Dumnezeu ar vrea să crească şi să aducă rod 
bogat în noi, dragostea Lui ne cheamă tânguitor din străfundurile uitate ale 
fiinţei. Dar noi ÎL ţinem îngropat, întemnițat şi Îl torturăm continuu cu nepăsarea 
noastră. 


Poate ne vom aminti de EI când necazurile ne vor copleşi, ne vor îngenunchea 
de tot şi ne vor sili să ne oprim din fugă neîncetată. Poate atunci... după ce toate 
le vom fi cheltuit în deşert. Însă acum, cât încă avem sănătate, avem vigoare, 
avem pace, avem condiţii, avem toate la îndemână... dar nu avem timp. Nu 
pentru EI! Când e să se pună problema să ne rugăm mai mult, să citim mai mult 
din cele ale mântuirii, să ne doară inima, să iubim, să slujim, să ne jertfim... 
atunci, ce păcat, s-a terminat timpul! Ei, lasă, că e bun Domnul şi ne înţelege... 


După cum spunea recent şi PS Macarie, episcopul Europei de Nord: “... Cum 
de ajungem aici? Pentru că pe noi înşine nu ne aducem înaintea lui Hristos. Și 
dacă pe noi nu ne dăruim Lui, atunci cu atât mai puţin putem aduce pe alţii, fie 
ei şi din propria noastră familie. Sacrificăm propriii copii, propria soţie sau 
propriul soț lui Baal-Peor, pentru că noi înșine căutăm altceva în viața noastră. 


Vrem bunăstare, confort material, apreciere şi recunoaștere în această lume, mai 
mult decât vrem împlinire duhovnicească şi răspuns bine primit al rugăciunilor 
de pocăință. Ne conformăm mai mult cerințelor pe care această lume le pretinde 
de la noi, decât cerinţelor pe care Hristos le aşteaptă de la noi. 


Să facem acest exerciţiu: să ne cercetăm şi să vedem, cât efort, cât timp, cât 
cuvânt, câtă rațiune, câtă energie, câtă faptă cheltuim pentru a ne face plăcuţi, 
acceptaţi, răsplătiți în această lume şi pentru scopurile lumeşţi, și cât efort, câtă 
cercetare de sine, câtă dedicare întru rugăciune și pocăință facem pentru a fi 
bineplăcuţi lui Dumnezeu, pentru a ne simţi realmente mădulare vii ale 
Bisericii?” 


De aceea, întrebarea Mântuitorului din Evanghelia de astăzi e incredibil de 
actuală şi de personală: Chiar voieşti să îţi faci sănătos sufletul, chiar vrei să te 
mântuieşti? 

Care se traduce cam aşa: cât timp eşti dispus să jertfeşti pentru Mine, iubitul 
Meu fiu şi frate? Fiindcă dacă aici nu voieşti şi nu îţi place să petreci puţin timp 
împreună cu Mine, dar pentru binele şi vindecarea ta, atunci cum vei suporta o 
veşnicie împreună cu Mine, care sunt “foc mistuitor””? Şi dacă acum când eşti 
încă tânăr, încă în putere nu te pregăteşti şi nu investeşti timp şi voinţă pentru 


Impărăţia aceea, căutând a intra încă de acum în ea, când oare crezi că o vei mai 
putea face? 


SR ae de 


“Ra a fost foarte păcătoasă, dar atât de mult L-a iubit pe Domnul lisus Hristos, 
încât atunci când L-a aflat, a spart acel vas [de mir de nard curat] care costă 300 
de dinari - plata unui om pentru 1 an de zile de muncă! Atât a jertfit ea pentru 
Domnul! Şi asta se cere şi nouă: o dragoste jertfelnică! 


Vorbeam cu o doamnă foarte credincioasă, care nu are nici un fel de probleme 
materiale, are tot ce îi trebuie dar are alte probleme: suferinţe şi neînţelegeri în 
familie, supărări, lacrimi... Şi i-am spus: ar trebui să vă rugați mai mult. Şi ea a 
răspuns: Când să mă rog ? N-am timp! Când să te rogi? În programul pe care 
ni-l face lumea asta, ni-l fac cei de lângă noi, dar, în cele din urmă, ni-l facem 
din noi, nu este nici o rubrică în orar în care să serie: Timp de rugăciune. Însă 
fără acest timp de rugăciune nu ajungem niciodată să-L cunoaştem pe Hristos 
Cel Înviat. 


Acest timp de rugăciune se plăteşte cu jertfă! Înseamnă să te trezeşti noaptea sau 
să te trezeşti dimineaţă mai repede sau să să te culci mai târziu... Faci cum ştii, 
dar fără această jertfă a rugăciunii nu se poate face o legătură reală cu Domnul 
Hristos Cel Înviat! 


[Femeia păcătoasă] a dat mult, a dat un an de zile pentru Domnul, aşa de mult 
L-a iubit! Să ne gândim şi noi, şi când vom face astfel de fapte, când vom jertfi 
pentru Domnul - pentru cuvânt, pentru rugăciune, pentru cel de lângă noi - dar 
consistent, atunci vom vedea că Domnul lisus Hristos, nu numai că e viu, dar 
umple de lumină şi bogăţie viaţa noastră!” 


(Părintele Gelu Săvărăşan, Cluj - Gânduri la Duminica mironosițelor, 22 apr. 
2018) 

Arhim. Zaharia Zaharou, Veşnicul astăzi: Duminica Slăbănogului 


În Duminica Slăbănogului ÎL auzim pe Hristos adresând o întrebare paradoxală 
celui care zăcuse bolnav vreme de treizeci şi opt de ani: “Voieşti să te faci 
sănătos?“ (loan 5, 6). 

Aşa cum vedem în multe locuri din Sfânta Evanghelie, pentru a putea săvârşi 
minunea milostivirii Sale, Domnul încearcă mai întâi să trezească înlăuntrul 
omului credinţa în cuvântul Său. Fireşte, Hristos ştia că slăbănogul rămăsese 
lângă scăldătoare, aşteptând să se întâmple minunea însănătoşirii sale, însă El ne 


cinsteşte libertatea şi nu face niciodată nimic fără consimţământul şi conlucrarea 
noastră. 


Toate se săvârşesc prin împreună lucrarea a doi factori: cel dumnezeiesc, care 
este infinit de mare, şi cel omenesc, care este infinit de mic, însă de neapărată 
trebuinţă. Voia lui Dumnezeu „ca toţi oamenii să se mântuiască” (| Tim. 2, 4) 
este un dat imuabil. Prin urmare, toate depind de răspunsul propriei noastre voi. 
Nimic nu este pasiv, nimic nu se întâmplă numai din voia lui Dumnezeu, după 
cum nimic nu poate să se întâmple doar din voia omului, de vreme ce fără El nu 
putem face nimic (cf. loan 15, 5). Domnul caută neîncetat inima omului, însă 
depinde de noi dacă Îi vom deschide uşa inimii. 


Adresându-i slăbănogului acea întrebare, Hristos voieşte ca acesta să-şi exprime 
dorinţa de a-şi recăpăta sănătatea, pentru că numai atunci va putea să-Şi exercite 
în chip liber puterea vindecătoare şi să-l tămăduiască. Domnul încearcă să 
trezească în sufletul slăbănogului dorinţa de vindecare, la fel cum Biserica, „în 
multe rânduri şi în multe chipuri” (Evrei 1, 1) stârneşte în credincioşi tânjirea 
după darurile Cincizecimii şi îi îndeamnă să-şi exprime această sete în 
rugăciunile lor, pentru ca ei să se unească cu slăvitul Trup al lui Hristos, 
„împreună cu toţi sfinții” (Efes. 3,18), împreună cu toţi cei înzestrați cu har din 
Cer şi cu aleşii Lui de pe pământ. 


Consimţământului slăbănogului i-a urmat tămăduirea, însă, întâlnindu-l puţin 
mai târziu în templu, Domnul i-a zis: „lată că te-ai făcut sănătos. De acum să nu 
mai păcătuieşti“ (loan 5, 14). 


Fireşte, aici apare întrebarea cum să păstrăm harul pe care l-am primit în dar 
de la bunul Dumnezeu. Este ca şi cum Hristos i-ar spune slăbănogului: „Ți s-a 
împlinit dorinţa, ai primit darul tămăduirii, păzeşte-l înlăuntrul tău. De acum 
încolo, încearcă să trăieşti lăsându-te în voia Domnului, ca un om răstignit pe 
pământ, mort patimilor lumii acesteia şi păcatului.” 


Și noi, având simţământul adânc al nevredniciei noastre, cerem Domnului zi de 
zi să ne vindece de patimile şi de akedia care ne paralizează întreaga fiinţă. Îl 
rugăm stăruitor să ne dea harul Lui mântuitor, singurul care poate să arunce o 
punte peste „prăpastia mare” (Luca 16, 26) ce desparte lumea aceasta de mult 
râvnita Împărăţie a lui Dumnezeu. Domul cel mult-milostiv, uşor de înduplecat 
şi îndelung răbdător răspunde rugăciunii noastre de cerere, dăruindu-ne harul 
Său, însă pentru a-l păstra trebuie să încetăm a mai păcătui şi să ne încredințăm 
cu totul sfintei Sale voi. 


Prin împlinirea poruncilor, noi gustăm într-o anumită măsură din moarte, pentru 
a pătrunde mai apoi în prezenţa Lui de viaţă dătătoare. Atunci, „aducându-ne 


aminte de Iisus Hristos, Cel Înviat din morţi“ (cf. 2. Tim. 2, 8), putem striga cu 
glas mare: „Am fost mort, şi, iată, sunt viu, în vecii vecilor” (Apoc. 1, 18). În 
felul acesta, viaţa credinciosului devine bineplăcută înaintea lui Dumnezeu, 
Care o îmbogăţeşte necontenit cu harul Său, iar omul devine din ţinta batjocurii 
demonilor o mare şi veşnică bucurie pentru Domnul nostru lisus Hristos, Cel ce 
ne-a răscumpărat din moarte cu scump Sângele Său. 


Minunea de la scăldătoarea Vitezda a dezvăluit identitatea mesianică şi dumne- 
zeiască a Domnului lisus. La temelia tuturor minunilor stă marea minune a 
credinţei, atunci când este însoţită de supunerea voii noastre celei mici şi 
neputincioase faţă de voia cea mare şi desăvârşită a lui Dumnezeu. 


În această perioadă, Sfânta Biserică încearcă să reaprindă înlăuntrul nostru 
aşteptarea şi tânjirea după darul Cincizecimii. Evanghelia din această duminică 
pune în lumină o lege duhovnicească ce-şi găseşte expresia în răbdarea şi 
credinţa slăbănogului: „Darurile lui Dumnezeu se dau fiecăruia fără refuz (cf. 
Matei 7, 7-11), însă în măsura setei şi credincioşiei fiecăruia din noi faţă de 
Dătătorul - unora din belşug, altora cu măsură.“ 


(în: Arhimandrit Zaharia Zaharou, Veşnicul astăzi, Editura Bizantină, 2015) 


Părintele Arsenie Boca - Cuvinte vii 


” (...) Totuşi, nouă preoţilor, lisus nu ne-a dat şi darul tămăduirii minunate, cum 
îl avea EI şi cum îl dă la puţini dintre sfinţi, din vreme în vreme, dar ne-a dat 
darul mai mare: al iertării păcatelor. Nu l-a dat îngerilor, dar l-a dat oamenilor. 
Darul iertării păcatelor e mai mare decât darul minunilor, întrucât priveşte 
sufletul pe când minunile privesc de obicei trupul. O iertare a sufletului, o 


curăţire a lui, uneori e o adevărată înviere din morţi şi-i mai de preț aceasta 
decât tămăduirea unui picior. 


Fără darul minunilor între oameni ne putem mântui, dar fară darul preoților, al 
iertării păcatelor, nimeni nu se mântuieşte. Ce n-a dezlegat preotul pe pământ, 
aşa rămâne: nedezlegat nici în Cer. Și preotul nu te poate dezlega dacă nu vii 
Să-ţi mărturiseşti păcatele. De asemenea preotul nu te poate dezlega — ca 
oarecum cu sila — dacă nu-ţi dai însuţi toată silința de-a te dezlega tu de 
năravurile tale rele. 


Iertarea păcatelor însemnează şi încetarea lor. lertarea păcatelor nu înseamnă 
că le spovedeşti mereu şi le iei de la capăt - că iarăşi le vei spovedi. 
Creştinismul mai e şi chestiune de refacere a voinţei. Ne trebuie bunăvoința 
voastră — ca s-o facem voinţă, tărie de caracter şi simţire de obraz. Oamenii 
umblă după făcători de minuni — fie ei şi vrăjitori. Dar vă spun că 


asta-i minunea cea mai mare, care ne stă cu adevărat la 
îndemână şi ni s-a dat nouă poruncă: „înviaţi pe cei morţi !” După învierea ta 
tânjeşte lisus. Ce însemnează aceasta n-ar putea Să ţi-o spună mai bine decât 
înşişi cei ce au înviat din moarte sigură, ca dintr-un vis urât. 


Deci de unde începe slăbănogirea? — De la socoteala trufaşă a minţii. | se 
pare ei că e mai bine să nu se conducă după poruncile lui Dumnezeu, ci după 
capul ei, mai bine zis după păcat. lar păcatul dă cu omul drept în plata 
păcatului, cum ai da cu oiştea-n gard. 


Tot minte slabă dovedesc şi aceia ce nu vor să vie la ştergerea păcatelor; aceia 
n-au ce aştepta tămăduirea bolilor. Ajută doctorii, dar minţii îi ajută Dumnezeu. 
Dacă oamenii şi-ar potrivi purtările după poruncile lui Dumnezeu, care sunt 
poruncile firii şi n-ar face din legi fărădelegi, ar ocoli, ar preveni toate 
pacostele necazurilor, dar aşa, drept în ele-şi sparg capul — şi apoi umblă 
plângând... 


Lasă-te frate condus de un sfat dumnezeiesc, că de nu, capul care n-ascultă, 
odată se sparge şi n-are cine-l lega. 


E o poveste ştiută pretutindeni, totuşi v-o spun şi de-aci. Ştiţi că sunt şerpi care 
sug lapte. Şi sunt vaci, care, odată supte de şarpe, aleargă nebune după şarpe să 
le sugă iarăşi. Se întâmplă că vaca se apropie de înțărcat, dar de nărav nu 
înţarcă, ci se duce mereu la şarpe. Şarpele îi suge sânge şi în sfârşit o muşcă. 
lată prostie de vacă osândită la moarte. 


Dar şi prostia omului tot la moarte-i osândită. Toată tinereţea ta o dai dracului, 
şi vezi pe urmă că ai ales rău. Dar întrebare dacă-ţi mai rămân zile să le dai lui 
Dumnezeu şi întrebare dacă-ţi mai primeşte o grămadă de hârburi, în loc de un 
vas frumos, cum puteai să fii. Aspre vorbe. Ăsta e răspunsul la întrebarea de ce 
nu vin oamenii la spovedanie în primăvara şi vara vieţii lor: îşi dau vlaga s-o 
sugă şarpele! 


» In toată lumea nu găseşti un lucru mai uşor de făcut decât păcatul. Şi 
iarăşi: nimic nu pricepe omul mai greu, ca: ce-i acela, î De aceea 


păcătuim cu uşurinţă, dar ne pocăim cu anevoie” 
113). 


„Didahii” p. 


Altă pricină care te împiedică de la spovedanie e că judeci preoţii; eşti 
nemulțumit de preot; iar de care-ai fi mulţumit ţi-e frică. La unul nu te lasă 
păcatele lui, la altul nu te lasă păcatele tale. 


Orice duhovnic — indiferent de bogăţia, sărăcia, cultura mai puţină sau chiar şi 
sărăcia morală — este reprezentantul lui Dumnezeu, trimisul lui Dumnezeu şi 


credincioşii n-au nici un motiv de a-l ocoli. Darul acesta e în atârnare de 
Dumnezeu, nu în atârnare de omul care-l poartă. Prin glasul slugii Sale 
Dumnezeu te iartă, Lui te mărturiseşti în faţa altarului. Nu de Ja tine se cer 
calitățile preotului, de la tine se cere căinţa din inimă şi voinţa de-a te 
îndrepta. 


Sunteţi nemulțumiți de preoţi? Dar oare ce-aţi făcut pentru preoţi, ca să fiţi 
mai mulţumiţi Cerut-aţi de la Dumnezeu un copil măcar, pe care să-l 
închinaţi Slujirii lui Dumnezeu? Credeţi că vina o poartă numai ei? -—Ei 
sunt fiii voştri; cum i-aţi născut aşa-i aveţi, ca oameni! Ce le băgaţi de vină? 
Vă trebuie preoţi mai buni? — Naşteţi-i! 


lată vă spun că tot poporul e răspunzător că nu are slujitori mai străvezii spre 
Dumnezeu, mai ai împărăției lui Dumnezeu. Poporul îşi are, în toate privinţele, 
povăţuitorii care-i merită. Reper: vă trebuie preoți mai buni? — Naşteți-i! Nu 
mai staţi cu gânduri ucigaşe împotriva copiilor, că nu ştii în calea cărui mare dar 
de la Dumnezeu te-ai găsit împotrivă — şi ai să dai seama — de aceea mai bine 
gândiţi-vă şi rugaţi-vă lui Dumnezeu, ca, copiii voştri să-l fie slujitori între 
oameni! 


lată ce spune Scriptura în privinţa aceasta: Se întreabă proorocul: „Oare nu i-a 
făcut El ca să fie o singură făptură, trup şi Suflet? Și această făptură 
(unitatea căsătoriei) la ce năzuieşte ea? — Odrasle pentru Dumnezeu” 
(Maleahi 2,15). Aceasta e pretenţia lui Dumnezeu de la căsătorie - şi după 
atare roade tânjiţi şi voi băgând de vină celor pe care le-aţi adus. 


Tămăduirea slăbănogiei neamului de-aci începe! Asta i-ar fi iertarea! 


(Din: Părintele Arsenie Boca, Cuvinte vii) 


Părintele Calciu despre singurătate şi unirea intru biserică 


Vindecarea paraliticului de 38 de ani şi singurătatea omului contemporan 


Ceea ce e mai dramatic în toată această pericopă evanghelică e singurătatea 


bolnavului. 


Aţi auzit? “Doamne, n-am pe nimeni care să mă arunce în apă şi până Să mă 


cobor eu, altul intră înaintea mea”. Cea mai tragică postură a omului este 
singurătatea, izolarea lui totală. SCI ASIS spune că 
fiecare cade singur, dar ne mântuim în comunitate, în comunitatea Bisericii. 
A fi singur înseamnă a cădea, a te pierde. 
A fi singur înseamnă a nu te gândi decât la tine, pentru că eşti copleşit de 
suferinţa în care zaci. 
Eşti copleşit de inutilitatea vieţii. Pentru că o viaţă trăită singuratic, dacă n-ai pe 
Dumnezeu cu tine, este o viaţă inutilă, pierdută. O viaţă al cărei sens a dispărut 
în clipa în care te-ai însingurat. 


Acest bolnav n-avea măcar o rudă, un prieten care să-l ia în clipa în care apa s-a 
tulburat să-l arunce în apă, ca să se vindece. De câte ori nu suntem noi în 
aceeaşi situaţie? De câte ori nu suntem singuri şi bolnavi şi nu putem, şi nu 
avem pe nimeni Să ne ajute să ne vindecăm, să ne scape de suferinţa noastră? 
Sau în singurătatea şi durerea noastră nu avem pe nimeni cu care să facem 
părtăşie, căci, aşa cum spune ÎNBRIIERIISEIIIRI, o diurere împărtăşită este 
înjumătăţită, iar o durere neîmpărtăşită e o durere dublă. Aşa era cu omul 
acesta. 


Dar cu multă milostivire, Hristos l-a întrebat: “Vrei să te vindeci?”. O întrebare 
în acest sens, adresată unui bolnav, pare inutilă. Fireşte că vrea să se vindece. 
Dar aluzia Mântuitorului era la altceva. Omul acesta era bolnav pentru păcatele 


Ceea ce este iarăşi tulburător, şi pentru noi şi pentru alţii, este că, în clipa 
aceea când lisus a vindecat un bolnav de 38 de ani, în loc ca cei care-l vedeau 
să se bucure că un om şi-a recăpătat sănătatea, fariseii şi cărturarii S-au 


“Ne minunăm că eşti vindecat! Da, mergi şi Îi mulţumeşte lui Dumnezeu! ”. I- 
a interesat numai formalismul Legii, care zicea că în zi de Sâmbătă să nu 
lucrezi. Ei sacrificau ființa umană pentru respectul acestei Legi. Şi l-au 
întrebat: “Cine te-a făcut sănătos?”. Prima dată cel vindecat n-a ştiut ce să 
spună. Dar când lisus l-a întâlnit în templu, el s-a dus la iudei şi le-a spus: “Jară, 
lisus este Cel care m-a făcut sănătos!”. Nu era un denunţ prin care îi punca pe 
iudei pe urmele lui lisus, ci era numai dorinţa cuiva de a spune în faţa tuturor: 
“Acest Om m-a ajutat! Acesta m-a vindecat! Acesta a stat lângă mine în 
nenorocire!” Simţim nevoia să spunem lucrul acesta când cineva ne-a ajutat. 
Simţim nevoia să mărturisim minunea. Nu pentru laude, ci pentru că am scăpat 
din singurătate, din boală şi din durere! Simt nevoia să spun cine m-a ajutat, 
cine m-a adus la credinţă, cine m-a scăpat din păcate şi din ticăloşia inimii mele. 


Un preot, un credincios, un prieten... Simt nevoia să spun: “EI m-a salvat!”. 
Aşa a fost şi cu acest bolnav. 


Iubiţi credincioşi, din ce în ce societatea contemporană ne izolează tot mai mult. 
Din ce în ce autoritățile, toate, nu numai cele comuniste, toate autorităţile 
încearcă să ne izoleze. Să ne facă mai singuratici, să fim mai puţin legaţi unii de 
alții, să nu comunicăm, pentru că toate autorităţile încearcă să fie totalitare, să te 
poată conduce. Comunitățile se conduc mult mai greu decât indivizii izolaţi, de 
aceea autorităţile încearcă să ne izoleze. 


Comuniştii au făcut-o prin violenţă. Occidentalii nu o fac prin violenţă, ci prin 
această formă de a te declara pe tine unic, că ai toate drepturile, că eşti 
independent. Să fii izolat, să nu fii legat de părinţii tăi, să nu asculţi de ei dacă 
eşti copil, să nu te supui nimănui, pentru că tu eşti o ființă liberă. O libertate 
greşit înţeleasă este o revoltă împotriva lui Dumnezeu, este nihilism. De aceea 
s-a ajuns la formele la care s-a ajuns, la toate crimele care bântuie în lume. Sunt 
atâtea oraşe în care copii de 14 ani şi-au ucis profesorii, colegii, părinţii. S-a 
rupt legătura umană cu cei lângă care trăim. S-a rupt relația sufletească dintre 
mine şi frate, dintre mine şi părinți, dintre părinţi şi copil, dintre prieten şi 
prieten. Suntem tot mai singuri în această exacerbare a personalităţii, care are la 
baza demonizarea societăţii. 


Să încercăm Să rămânem uniţi. Să rămânem uniţi prin credinţă şi 
dragostea unuia faţă de altul, prin lisus Hristos. 


Toate celelalte grupări duc la autodistrugere. Toate încearcă să distrugă 
fiinţa umană, să facă din ea un instrument, un simplu şurub în mecanismul 
acesta complicat al societăţii umane. 


(din: Părintele Gheorghe Calciu, Cuvinte vii. “A sluji lui Hristos înseamnă 
suferinţă”, Editura Bonifaciu, 2009) 


Arhimandritul Teofil Părăian - Scăldătoarea Vitezdei sau „lertarea 
păcatelor” 


Predică rostită la pericopa cu vindecarea slăbănogului de la Vitezda, 14 mai 
1945 


Prin rânduiala Sfintei noastre Biserici astăzi gândurile noastre sunt luminate de 
o minune pe care a făcut-o Domnul nostm lisus Hristos atunci când, mergând la 
scăldătoarea Vitezda, unde din când în când un înger se cobora şi tulbura apa şi 
câte unul se făcea sănătos, mergând acolo, a vindecat un om care era paralitic de 
treizeci şi opt de ani. Acesta îşi aştepta rândul să intre în scăldătoare şi nu putea 
pentru că alții mergeau înaintea lui şi primeau vindecare. Domnul nostru lisus 
Hristos l-a vindecat însă fără scăldătoare. 


Chiar într-o alcătuire a Sfintei Evanghelii se spune că pe slăbănog nu l-a 
vindecat scăldătoarea, ci l-a vindecat Mântuitorul în chip minunat şi mai presus 
de orice aşteptare. 


Ca unii care avem în gândurile noastre cele citite din Sfânta Evanghelie despre 
vindecarea slăbănogului de la Vitezda. şi noi suntem martorii acelei minuni, 
pentru că credința noastră ne pune în legătură cu ce s-a întâmplat atunci şi ni-L 
prezintă pe Mântuitorul nostru ca făcător de minuni, ca vindecător. 


În Sfânta Evanghelie noi ştim că este cuprinsă şi istorisirea unei alte minuni pe 
care a făcut-o Domnul nostru lisus Hristos vindecând un slăbănog din 
Capernaum, când Domnul Hristos i-a zis acelui om, pentru credinţa lui şi a celor 
care l-au adus în faţa Lui: “Fiule, îndrăzneşte! Păcatele tale sunt iertate şi apoi a 
dovedit că are putere de a ierta păcatele pentru că, zicând acelui om: „Scoală-te, 


ia-ţi patul tău şi mergi la casa ta , cuvântul s-a făcut faptă, el a primit putere şi a 
împlinit porunca Mântuitorului. 


Sfântul Evanghelist loan nu cuprinde în Evanghelia sa vindecarea slăbănogului 
din Capernaum, dar prezintă o altă minune făcută de Domnul Hristos, minunea 
vinde-cării slăbănogului de la scăldătoarea Vitezda, şi această minune iată, a 
rânduit Sfânta Biserică, să ni se pună în fața conştiinţei noastre în această 
Duminică, în perioada numită pascală, adică în vremea aceea în care noi ne 
gândim la învierea Mântuitorului nostru lisus Hristos. 


Cu prilejul acesta, al amintirii minunii pe care a făcut-o Domnul nostru lisus 
Hristos cu slăbănogul din lerusalim de la scăldătoarea Vitezda, Sfânta noastră 
Biserică arc o alcătuire care zice aşa: „Sufletul meu Doamne, cel cumplit 
Slăbănogit cu tot felul de păcate şi cu fapte netrebnice, ridică-l cu 
dumnezeiescul Tău ajutor, precum ai ridicat şi pe slăbănogul de demult, ca să 
strig fiind mântuit: Slavă, Hristoase, puterii Tale!” Această alcătuire este 
cuprinsă şi în slujba Sfântului Maslu, cu adaosul: „Dă-mi şi mie tămăduire.” 


Când Sfânta Biserică ne pune în atenţie alcătuirea aceasta şi ne dă prilejul să 
vorbim cu Domnul Hristos prin aceste cuvinte, ne face să ne amintim şi de o 
altă neputinţă, alta decât neputinţa trupului, de neputinţa sufletului, mărturisind 
că avem suflet neputincios, când zicem: „Sufletul meu Doamne - Doamne fiind 
Domnul lisus Hristos, cu El vorbim - cel cumplit slăbănogit cu tot felul de 
păcate şi cu fapte netrebnice, ridicâ-l cu dumnezeiescul Tău ajutor”. Deci 
spunem cum s-a ajuns la slăbănogirea sufletului, la neputinţa sufletească. S-a 
ajuns prin tot felul de păcate: „Sufletul meu, Doamne, cel cumplit slăbănogit cu 
tot felul de păcate şi cu fapte netrebnice". Aşa stau eu Doamne în faţa Ta, cu 
suflet neputincios. Aşa stau eu, Doamne, în faţa Ta, cu suflet slab, cu suflet 
fără putere, pentru că am ajuns la această stare din neluarea mea aminte. Am 
făcut tot felul de păcate. Am făcut fapte netrebnice şi acestea m-au dus la 
suflet neputincios, la suflet cu neputinţă, la suflet slăbănog. „Sufletul meu, 
Doamne, cel cumplit slăbănogit cu tot felul de păcate şi de fapte netrebnice, 
ridicâ-l cu dumnezeiescul Tău ajutor”. Din puterea mea eu nu mă pot ridica. 
Tu însă poţi să faci ceea ce eu nu pot. Ceea ce la oameni este cu neputinţă, cu 
putinţă este la Dumnezeu. Tu eşti Dumnezeu şi om, deci ridică-l1, sufletul meu 
slăbănogit, ridică-1l cu dumnezeiescul Tău ajutor. De ce? Ca fiind mântuit, ca 
fiind întărit, ca fiind puter-nic, ca fiind cu putere să strig: „Slavă, Hristoase, 
puterii Tale!” 


Astfel zicem noi: „Mărire ŢȚie Doamne, mărire Ţie"; zicem: „Mărire, Hristoase, 
pu-terii Tale”, aducem noi mărire lui Dumnezeu, dar nu aducem mărire lui 
Dumnezeu ca nişte oameni întăriţi, ca nişte oameni cu putere, ca nişte oameni 
care au trecut de slăbănogire. 


Rugăciunea noastră în general e slabă. Oricum am lua-o, oricum am spune-o, fie 
că este rugăciune de cerere, de mulţumire, de binecuvântare, de mărire, de laudă 
sau de mărturisire, rugăciunea noastră-i slabă. Spunem cuvinte la care nu ne 
gândim destul de bine. Nu suntem destul de doritori de bine. Suntem slabi în 
rugăciune, suntem slabi în slujire, peste tot ne simţim ca nişte oameni fără 
putere şi atunci chiar dacă zicem: „Cât de minunate-s lucrurile Tale, Doamne, 
toate cu înțelepciune Le-ai făcut!” nu spunem cuvintele acestea cu puterea 
omului tare, cu puterea omului care a trecut de răutate, de păcate. Nu spunem 
lucrurile acestea cu puterea omului care se simte întărit şi care din inima lui 
izbucneşte nişte cuvinte de laudă către Dumnezeu, ci cuvintele noastre sunt 
cuvintele altora rostite de noi şi n-au în noi puterea pe care au avut-o în cei care 
le-au spus mai întâi, în cei care le-au alcătuit. „Sufletul meu, Doamne, cel 
cumplit slăbănogit de păcate şi cu fapte netrebnice, ridică-l cu dumnezeiescul 
Tău ajutor, ca să strig fiind mântuit: Slavă, Hristoase, puterii Tale!" 


Noi credem în puterea lui Dumnezeu. Credem în puterea Mântuitorului. 
Numai că dacă vrem să avem un Suflet puternic, un Suflet tare, un suflet din 
care să poată izvori cuvinte de mărire aduse lui Dumnezeu, avem trebuinţă de 
ajutorul lui Dumnezeu, iar din partea noastră trebuie să ocolim pricinile care 
slăbănogesc sufletul, pricinile care aduc neputinţe sufletului. lar acestea sunt 
tot felul de păcate. Orice fel de păcat, de faptă necuviincioasă, de faptă 
netrebnică, sunt pricini care aduc neputinţă, care aduc slăbănogia. 


Este interesant de observat că atunci când l-a vindecat pe slăbănogul de la 
Capernaum şi când l-a vindecat pe slăbănogul de la Vitezda, Domnul Hristos a 
pomenit păcatele. Cum? 
= În faţa slăbănogului de la Capernaum, Domnul Hristos a zis mai întâi: 
„Fiule, păcatele tale sunt iertate!”- înainte de a zice: „Scoală-te, ia-ţi patul 
tău şi mergi la casa ta!” Şi a dovedit Domnul Hristos că are putere şi să 
ierte păcatele, şi să facă trupul sănătos, pentru că cuvintele Lui: „Scoală- 
te, ia-ți patul tău şi mergi la casa ta!”, s-au împlinit. 
= Cu cel de la scăldătoarea Vitezda lucrurile au stat aşa: după ce Domnul 
Hristos i-a dat putere omului şi el s-a ridicat şi şi-a adunat lucrurile sale şi 
a plecat cu ele în spate, oamenii au vrut să ştie cine a fost Acela care i-a 
spus: „Scoală-te, ia-ţi patul tău şi umblă!". Şi el nu ştia. Nu ştia, pentru că 
Domnul Hristos S-a retras din mulţime. S-a retras ca să nu fie cunoscut. 
Şi când l-au întrebat: „Cine ţi-a spus să-ţi iei patul tău şi să umbli?”, el a 
zis: „Nu ştiu', pentru că de fapt nu ştia. Nu l-a cunoscut pe Domnul 
Hristos. Nu Îl văzuse mai înainte. Şi atunci n-a putut să dea un răspuns. 


Dar s-a întâlnit cu Domnul Hristos în Templul din Ierusalim şi întâlnindu-l pe 
omul care i-a dat putere, i-a spus aşa: „lată, te-ai făcut sănătos. De acum să nu 
mai păcătuieşti, ca să nu ţi se întâmple ceva şi mai rău”. Şi el, ştiind acum că 


Domnul Hristos l-a vindecat, s-a dus şi le-a spus iudeilor că lisus este Cel care i- 
a spus: „la-ţi patul tău şi umblă!” 


Suntem obişnuiţi să facem o legătură între suferinţă şi păcat. În orice caz, 
suferinţa de tot felul a venit după căderea omului în păcat, aşa încât se poate 
socoti că suferinţa este o urmare a păcatului. Numai că nu întotdeauna. E drept 
că omul în Rai nu a avut suferinţă şi că în veşnicia fericită omul nu va avea 
suferință. 

Totuşi sunt şi oameni deosebiți, oameni buni, oameni Sfinţi, despre care nu se 
poate spune că au făcut păcate şi din pricina păcatelor suferă şi totuşi au 
multe suferinţe. 


De exemplu Sfântul apostol Pavel. Sfântul apostol Pavel a avut multă suferință. 
A avut durere în trupul său. Se crede că a avut o boală de ochi, pentru că a spus: 
„atât 

vă eram de drag încât mi-aţi fi dat ochii voştri. A-ţi fi scos ochii voştri de ar fi 
fost cu putinţă şi mi i-aţi fi dat mie" (Galateni 4. 15). În orice caz Sfântul 
apostol Pavel a suferit. A suferit şi lov. Au suferit şi alții. Au suferit şi sfinţii. 
De ce a rânduit Dumnezeu să sufere? Pentru că au făcut păcate? Nu. Ci 
pentru că Dumnezeu are planul Lui cu oamenii. 


Pe Sfântul şi dreptul lov a vrut să-i pună înaintea tuturor oamenilor care vor şti 
despre el, cât a fost el de întărit în credinţă şi răbdare, în suferinţa cu răbdare. 


Totuşi, dacă vrem să scăpăm de suferinţă, trebuie să ocolim păcatele, să ne 
ferim de păcate. Sunt multe suferinţe în lumea aceasta care vin de pe urma 
păcatelor, de pe urma patimilor, de pe urma desfrânării, de pe urma beţiei, de pe 
urma mâniei, de pe urma trândăviei. Sunt multe suferinţe în această lume care 
au ca pricină păca-tele. Noi însă nu suntem judecătorii oamenilor, ci suntem 
ajutătorii oamenilor. Noi trebuie să facem ce a făcut Domnul Hristos. Domnul 
Hristos nu l-a-ntrebat despre păcatele lui pe slăbănogul de la Capernaum, nici pe 
cel de la Vitezda. N-a discutat viaţa lui de mai înainte, ci a fost gata să-l ajute şi 
L-a ajutat şi pe unul şi pe celălalt. 

ŞI cu aceasta ne dă un exemplu: să fim şi noi binevoitori, să fim ajutători. 


Nu vom fi vindecători. Nu suntem în Stare să ne vindecăm nici pe noi înşine. 
Dar avem puterea de a mângâia. Avem puterea de a lumina, avem puterea de 
a mângâia pe oamenii din jurul nostru în credinţă, avem puterea de a iubi, 
avem puterea de a ne revărsa iubirea faţă de aceia care au trebuinţă de ajutor 
şi pe care îi părăsesc cei mulți. 


De aceea, dacă vrem să-l urmăm Domnului Hristos. li urmăm la măsurile 
noastre. Nu vindecăm, că nu aceasta ne este măsura, dar alinăm. Nu vindecăm 


că nu putem, dar mângâiem. Nu vindecăm, că nu ne-a dat Dumnezeu darul 
acesta, dar suntem binevoitori, îi facem pe oameni să se simtă bine în jurul 
nostru şi atunci este un spor de iubire şi este o întărire. Dar ca să putem face 
lucrul acesta, trebuie să înlăturăm din sufletul nostru răutatea de orice fel, 
păcatul, faptele cele netrebnice. Orice păcat trebuie să-l înlăturăm din sufletul 
nostru şi atunci vom fi buni cu toți, vom fi iertători, vom fi înţelegători. 


Neputinţa e o dualitate în fiinţa omenească. Fiecare dintre noi avem datoria să 
cerem de la Dumnezeu şi pentru noi şi pentru alții. 


Slăbănogul de la scăldătoarea Vitezda, când a fost întrebat de Domnul Hristos: 
“Vrei să te faci sănătos?” , a făcut o mărturisire. Este o mărturisire care se 
potrivea 

în vremea lui şi se potriveşte şi în vremea noastră. Ce a spus el? Doamne, nu am 
om care să mă arunce în scăldătoare. Până să ajung eu, intră altul şi eu nu mai 
am spor, nu mai am ajutor. Pentru că nu am om, nu are cine să mă ducă acolo 
unde trebuie să fiu ca să pot primi vindecare. Şi atunci Domnul Hristos a zis: 
“Scoală-te, ia-ţi patul tău, şi umblă!" I-a dat putere. Deci, n-a avut pe omul de 
lângă el ca să-l ajute, mărturisea că nu are om, dar L-a avut pe Domnul Hristos. 
Când nu-l avem pe om. Îl avem pe Dumnezeu. Putem nădăjdui la ajutorul lui 
Dumnezeu. 


Bineînţeles că şi oamenii care ne ajută sunt tot de Dumnezeu trimişi şi tot de 
Dumnezeu sunt îndemnați să ne ajute. Dar mai ales când II avem pe Dumnezeu, 
atunci avem şi oameni. 


Un sfânt ai Bisericii noastre, Sfântul Maxim mărturisitorul, ca aia 


duhovni-ceşte cuvântul acesta: “Nu am om” spune că prin cuvîntul „om” 
trebuie să înţelegem “gând înţelept”, gândul cel înţelept. Când ai gând 
înţelept, ai ajutor în propria ta fiinţă pentru înzdrăvenire, pentru întărire, pentru 
împuternicire. Scăl-dătoarea de la Vitezda, duhovniceşte trebuie înţeleasă ca 
virtutea capabilă de cunoştinţe. Ce înseamnă asta? Când avem gând înţelept, 
gândul înţelept ne îndreptează spre fapte bune. Faptele bune, întărindu-se în noi 
devin puteri sufle-teşti, devin virtuţi, întăriri. Şi întărirea aduce cunoştinţe. Deci, 
gândul cel bun, gândul înţelept, omul care este gândul înţelept, ne îndeamnă 
spre fapte bune. Faptele bune, întărindu-se în noi, devin virtuţi şi ne 
înzdrăvenesc. Şi întărirea în bine, întărirea în virtute aduce cunoştinţa de 
Dumnezeu, ne ridică mai presus de lumea aceasta întru cunoştinţă. Asta ar 
însemna că omul întărit sufleteşte, omul care nu mai este slăbănog, acela este un 
om virtuos, şi un om plin de cunoştinţa lui Dumnezeu. 


Şi tot Sfântul Maxim mărturisitorul în “tâlcuirile lui spune că: “Bărbat 


puternic este acela care uneşte făptuirea cu cunoştinţa”, cunoştinţa cu 


făptuirea. Deci, dacă ştim nişte lucruri bune şi le facem, prin acelea ne întărim 
şi devenim bărbaţi puternici. 


Aş vrea să mai amintesc ceva. Şi anume că ceea ce a spus slăbănogul „nu am 
om” este o realitate pe care o pot spune mulţi, mulți dintre oamenii care rămân 
singuri, mulţi dintre oamenii care rămân părăsiţi. Şi mai ales la oraşe sunt mulți 
oameni de care nu mai întreabă nimeni, mulţi oameni, cumva ai nimănui. 


Se întâmplă să se găsească în case oameni care au murit şi nu ştie nimeni de ei, 
oa-meni care poate au murit de inimă rea, de singurătate, oameni care mor din 
zbu-cium sufletesc, din faptul că nu mai întreabă nimeni de ei. Avem datoria 
față de astfel de oameni să-i ajutăm, să-i căutăm. Şi dacă ştim că sunt şi putem 
să-i ajutăm cu ceva, măcar cu odihna aceasta că cineva se mai interesează de ei, 
că cineva le vrea binele, că cineva le poate aduce ceva din cele de trebuință, 
este un lucru care ne-ar apropia de Domnul nostru lisus Hristos, Cel ce vindecă, 
Cel ce mângâie, Cel ce ajută, Cel ce întăreşte, Cel ce sfinţeşte. 


Mai ales la oraşe, oamenii nu se cunosc unii pe alţii, nu stau de vorbă unii cu 
alții, chiar din acelaşi bloc, nu ajung să se cunoască. Am putea zice că nici nu 
pot să se cunoască şi aşa se ajunge la părăsiri de felul acesta. Însă noi ar trebui 
să ne gândim la cuvântul Domnului Hristos, care ne îndeamnă să facem bine 
oamenilor întru numele Lui. Nu ezitaţi unde ştiţi că puteţi ajuta cu ceva, unde 
ştiţi că puteţi interveni cu ceva, nu numai dând ceva din mână, ci dând ceva din 
inimă. 


Sfântul Isaac Sirul spune că atunci când îi dai cuiva ceva, veselia feţei tale să 


fie mai mare decât darul pe care i-l dai. Să simtă omul că vrei să-l ajuţi, că 
eşti alături de el, că nu-l părăseşti, ci stai cu bunăvoință faţă de el. 


Se spune că la un om care cerşea, cineva i-a dat o floare Niciodată nu s-a 
aşteptat omul acela ca cineva să-i dea şi o floare. N-a aşteptat floarea, dar 
floarea l-a bucurat, pentru că o floare spune ceva despre cel care o dăruieşte. 


Să ţinem minte că avem şi noi o slăbănogire sufletească. 


V Să ne gândim că Domnul Hristos vrea să ne ajute. 

vV Să ne gândim că Domnul Hristos ne ajută să ne întărim sufleteşte, dar 
pentru asta trebuie să ocolim şi noi pricinile slăbănogirii, tot felul de 
păcate, orice fel de păcat. 

V Să ne gândim că Domnul Hristos după ce i-a dat putere omului aceluia, 
n-a căutat să fie cunoscut, să se afirme ca vindecător, ci s-a retras clin 
mulțime încât omul acela nu mai ştia cine I-a ajutat. E pentru noi un 
îndemn la smerenie. 


V Să ne gândim apoi că şi noi avem o scăldătoare în care s-ar putea face 
minuni şi anume virtutea capabilă de cunoştinţa, fapta cea bună care se 
întăreşte în suflet şi care după aceea aduce cunoştinţa de Dumnezeu şi 
cunoştinţa de Dumnezeu este o bucurie. 

Să ne gândim că aşa cum noi nu avem de multe ori gând înţelept, aşa 
alții nu ne au pe noi în ajutor când am putea să le fim omul de ajutor. 

Să ne gândim la el. Să ne gândim la binele pe care-l putem face şi atunci 
darul lui Dumnezeu va fi cu noi. Maica Domnului ne va fi ocrotitoare. 
Sfinţii ne vor ajuta cu rugăciunile lor, iar Domnul nostru lisus Hristos ne 
va da gândul cel bun care să ne arunce în virtutea capabilă de 
cunoştiinţă, iar cunoştinţa cea de la Dumnezeu va fi pentru noi bucurie în 
toate zilele vieții noastre. 


(Extras din cartea: Arhimandritul Teofil Părăian - Lumini de gând - 31 de 
predici din perioada Penticostarului) 


Arhimandritul Teofil Părăian - Slăbănogirea sufletului prin păcat şi despre 
îndreptarea lui 


Cuvânt de învăţătură rostit de Ieromonahul Teofil în Duminica slăbănogului 
din anul 1954 


Fiecare dintre noi ştim cum Domnul Hristos a mers la scăldătoarea Vitezda, 
cum a întâlnit un om care era paralitic şi era în acea stare de 38 de ani, cum l-a 
întrebat dacă vrea să se facă sănătos, cum acela a răspuns: „Doamne, nu am om 
care să mă arunce în scăldătoare", apoi că Domnul nostru lisus Hristos i-a 
răspuns: „Scoală-te, ia-ți patul tău şi umblă! ', şi că întâlnindu-l mai apoi în 
Templul din lerusalim a zis: “lată te-ai făcut sănătos, de acum să nu mai 
păcătuieşti, ca să nu ţi se întâmple ţie şi mai rău.” 


Sfânta noastră Biserică a rânduit ca în vremea prăznuirii învierii Domnului, 
adică în vremea de la Sfintele Paşti şi până la înălţarea Domnului nostru Iisus 
Hristos, să se pomenească şi această parte din Sfânta Evanghelie ca să fie pusă 
şi mai mult în atenţia noastră, a credincioşilor. Aceasta pentru întărirea noastră 
sufletească. 


Aşadar, ne amintim acum de vindecarea pe care a făcut-o Domnul nostru lisus 
Hristos la scăldătoarea Vitezda, la scăldătoarea oilor, unde se spune că îngerul 
se cobora din când în când şi tulbura apa şi cel care intra întâi după tulburarea 
apei se făcea sănătos ori de ce boală era suferind. 


La această scăldătoare a vindecat Domnul Hristos în chip minunat pe un om 
paralitic, pe un om în suferinţă, care a mărturisit că n-a avut om care să-l ajute, 
vreme de 38 de ani fiind el în boala aceea - nu ştiu cât a stat la scăldătoarea 
Vitezda - în orice caz, în vremea cât a stat acolo n-a avut un om care să-l ajute 
să ajungă să fie el vindecat. 


Să încercăm acum să tragem un folos pentru noi din această pericopă şi anume, 
să ne gândim ce trebuie să ştim noi pentru noi, pentru viaţa noastră din cele 
spuse în Sfânta Evanghelie şi din ceea ce Sfânta Biserică vrea să ne dea în 
conştiinţa noastră pentru folosul nostru sufletesc. 


Și anume, sunt oameni în suferinţă, dar cei mai mulţi oameni sunt într-o 
neputinţă sufletească. Pentru că trăim în împrejurările acestei vieți pământeşti, 
suntem aici pe pământ, n-am dori nici unul să ajungem la o suferinţă trupească. 
Unii ajung la suferinţe trupeşti. La ceea ce trebuie să fim însă cu luare aminte şi 
să o ocolim, este neputinţa sufletească. 


Sfânta noastră Bisencâ are o alcătuire cu următorul cuprins: “Sufletul meu, 
Doamne, cel slăbănogit cu tot felul de păcate şi cu fapte netrebnice, ridică-l 
cu dumnezeiescul Tău ajutor, precum ai ridicat şi pe slăbănogul de demult ca 
Să strig, fiind mântuit: Slavă, Hristose, Puterii Tale!” Aceasta este o rugăciune 
pe care noi o adresăm Domnului Hnstos şi o începem cu o mărturisire zicând: 


“Sufletul meu, Doamne, cel slăbănogit cu tot felul de păcate şi cu fapte 
netrebnice”. Ne raportăm deci la Domnul Hristos. având în vedere nu trupul, ci 
mai ales sufletul nostru. 


Știm cu toţii că Sfânta noastră Biserică învaţă, creştinismul învaţă, că omul este 
o fiinţă format dintr-o parte văzută şi dintr-o parte nevăzută. Partea văzută este 
trupul, care este material. Dar în trupul omenesc este şi o parte nevăzută, care se 
numeşte suflet, o parte pe care n-o putem vedea, dar o putem înţelege, o putem 
simţi. Ştim cum e trupul fără suflet, când se desparte sufletul de trup, anume la 
moarte, când vedem un trup mort, când vedem un cadavru, ştim cum e trupul 
fără suflet. Dar nu ştim cum e sufletul fără trup. Niciodată nu vedem un suflet, 
nici propriul nostru suflet nu-l vedem. ÎL ştim. ÎL simţim, ştim că-l avem. Cum 
este, nu ştim. 


Asta nu-i de mirare, pentru că nici organele trupului nostru nu le cunoaştem 
toate. Sunt oameni care nu ştiu unde le este ficatul, unde le este splina, unde le 
sunt rinichii, unde-l pancreasul, unde-i glanda tiroidă ş.a. Nu ştim decât dacă 
învăţăm. Nu simţim noi. Noi nu ştim din propria noastră experienţă unde sunt 
anumite organe, unde sunt anumite glande din fiinţa noastră. Ce înseamnă asta? 
Înseamnă că dacă nu ştim nici ce-i material în noi, cum am putea să ştim ce-i 
sufletul? Şi apoi mai este ceva. Noi putem vedea un lucru din afara noastră, dar 


nu putem vedea un lucru din noi înşine. Sufletul însuşi nu se poate vedea pe 
sine. Aşa-i rânduiala de la Dumnezeu. Prin urmare, vorbim despre această parte 
nevăzută. 


Omul este alcătuit dintr-o parte văzută şi una nevăzută care se îmbină în om, 
coroana tuturor creaturilor, făptura cea mai de seamă de pe pământ, se îmbină, 
se uneşte, lumea văzută cu cea nevăzută. De aceea se spune că omul este - zic 
unii -,microcosmos", adică lumea cea mică în lumea cea mare, şi alţii zic 
„macro-cosmos", adică lumea cea mare în lumea cea mică. 


Pentru că a spus Domnul Hristos: “Ce va da omul în schimb pentru sufletul său 
şi ce va folosi omului dacă va câştiga lumea toată, dacă sufletul său şi-l va 
pierde?”. 

Din aceasta au înţeles cei ce au cugetat drept, că omul este mai presus de lumea 
asta, şi de aceea se zice că omul este lumea cea mare în lumea cea mică şi 
pentru că poartă chipul lui Dumnezeu, şi pentru că Domnul Hristos, Fiul lui 
Dumnezeu S-a făcut om pentru mântuirea sufletelor noastre, pentru mântuirea 
oamenilor, şi preţuieşte pe om mai mult decât toată lumea. Şi dacă preţuieşte 
totuşi toată lumea, o pretuieşti pentru că în toată lumea aceasta este şi omul. 


Și deci, zicem aşa: „Sufletul meu, Doamne, cel slăbănogit” recunoaştem că 
sufletul nostru e slab, e slăbănogit, nu este la măsurile puterii pe care ar trebui să 


le aibă, e slăbănogit, şi spunem din ce pricină-i slăbănogit - „cu tot felul de 
păcate şi cu fapte netrebnice”. 


De ce se spune: „cu tot felul de păcate şi cu fapte netrebnice”? De ce nu se 
spune numai: „cu tot felul de păcate”? De ce se mai amintesc „şi fapte 
netreb-nice” care-s tot păcate? De ce? Pentru că păcatul are trei forme de 
existenţă. Ce înseamnă asta? În trei chipuri se arată păcatul. Aşa cum în lumea 
aceasta sunt corpuri solide, corpuri lichide şi corpuri fluide, adică material se 
arată în trei chipuri: solid, lichid şi gazos, adică cum e pământul, cum e apa şi 
cum € aerul, tot aşa au şi păcatele trei forme de existenţă. Se arată în trei feluri. 
Cum? 

> în gând, 

> în cuvânt 

> şi-n faptă. 


Și atunci, să nu se creadă cumva că numai păcatele cu gândul sau cu cuvântul 
sunt păcate, ci să se arate că şi păcatele cu fapta sunt păcate. 


Cel care a alcătuit această rugăciune a zis: „Sufletul meu. Doamne, cel 
slăbănogit cu tot felul de păcate şi cu fapte netrebnice”. 


Dar ştim noi ce-i acela păcat? De ce trebuie să ne întrebăm lucrul acesta? 
Pentru că Domnul Hristos a spus către cel vindecat la scăldătoarea Vitezda: “De 
acum să nu mai păcătuieşti, ca să nu ţi se întâmple ţie ceva şi mai rău”. 


Ştim noi ce sunt păcatele? Ce-i păcatul? În Sfânta Scriptură, şi anume în 
Epistola I-a sobornicească a Sfântului loan se spune: „păcatul este călcarea 
legii". Sigur, e vorba de călcarea legii lui Dumnezeu, pentru că oamenii numai 
în măsura în care ştiu de Dumnezeu ştiu şi de păcat. Oamenii care n-au credinţă 
în Dumnezeu fac păcate, că şi greşelile lor şi abaterile lor şi răutățile lor se 
raportează la Dumnezeu, ori vor, ori nu vor Păcatul este o noţiune a religiei, o 
noţiune a credinţei. 

Deci păcatul este călcarea legii, orice fel de călcare a legii, zice morala „cu 
deplină voinţă şi ştiinţă”, când vrei anume să calci legea, când vrei anume să 
minți, când vrei anume Să înjuri, când vrei anume Să te mânii, când vrei 
anume Să trăieşti în nelegiuire, când vrei anume Să te îmbeţi, când vrei 
anume să faci tot felul de lucruri care nu-s după voia lui Dumnezeu, faci 
păcat. 


Dar mai sunt şi greşeli. Cum zicem noi la slujbe: „Şi să i se ierte toată greşeala 
cea de voie şi cea fără de voie". Greşeala de voie e păcat şi greşeala cea fără de 
voie e greşeală. Greşeala ar fi o abatere, o încălcare a legii lui Dumnezeu, a 
dispo-ziţiilor date de Dumnezeu, însă într-o neputinţă, dintr-o neluare aminte, 
nu dintr-o rea voinţă. 


Antim Ivireanul are o predică în care spune că sunt păcate care se fac din rea 
voinţă, sunt păcate care se fac din neputinţă şi sunt păcate care se fac din 
neştiinţă. Şi zice el că se iartă păcatele din neştiinţă şi din neputinţă, dar nu se 
iartă păcatele din rea voinţă. De ce? Pentru că omul care face păcatele din rea 
voinţă vrea anume să calce, legea lui Dumnezeu, se împotriveşte lui Dumnezeu, 
fie că ştie de Dumne-zeu, fie că nu ştie de Dumnezeu. 


Dar sunt atâţia, şi trebuie să recunoaştem, chiar dintre cei care ştiu de 
Dumnezeu, care totuşi fac rele, şi aceia într-adevăr fac păcate. Şi păcatele acelea 
se şterg numai după ce omul părăseşte păcatul. 


Să nu ne închipuim că dacă vine cineva la spovedit şi-şi spune păcatele trebuie 
neapărat să i se ierte pentru că le-a mărturisit. Dacă rămâne în ele, şi sunt destui 
care rămân în ele, aceia nu pot primi iertare de la Dumnezeu, de la oamenii lui 
Dumnezeu, de la preoţii rânduiţi să dea iertare de păcate. 


Prin urmare, ştim ce este păcatul? Păcatul e de multe feluri. Sur păcate care-s 
îndatinate, care se fac patimi în om. 


De exemplu: 

—  greşeşte acela care se îmbată o singură dată, a făcut un păcat, dar care 
se îmbată de obicei, nu mai zicem că are păcatul beţiei, zicem că are 
patima beţiei. 

— Acela care se desfrânează o dată a păcătuit, dar dacă mereu 
desfrânează, acela ajunge la patima desfrâului. 


Păcatul îndătinat, păcatul care a ajuns deprindere în om nu mai este păcat, ci 
este patimă. Și din patima aceasta se înmulţesc păcatele. Patima aduce 
înmulțirea păcatelor. 


> Nu zici că este un hoţ un om care a furat o singură dată, ci zici că a furat. 
Dar dacă mereu fură, nu mai Spui că a furat o dată. ci spui că acela este 
hoţ. 

» Sau unul care minte mereu, nu mai spui că a minţit o dată, ci spui că este 
Un mincinos. 

» Unul care înjură o dată sau înjură de puţine ori zici că n-a înjurat şi că 
înjură din când în când, dar dacă înjură mereu zici că este înjurător, este 
suduitor. 


Toate lucrurile acestea, păcatele, patimile, greşelile slăbănogesc sufletul, îl fac 


neputincios în faţa binelui. Omul care are astfel de păcate, şi orice fel de păcate, 
ajunge să nu mai poată sta împotriva ispitelor. 


Ce este această ispită? Ispită pe româneşte înseamnă încercare. Noi spunem: 
”Şi nu ne duce pe noi în ispită” - ştim noi ce înseamnă asta? Înseamnă să nu fim, 
să n-ajungem să fim ispitiţi, să fim încercaţi şi să cădem prin această încercare. 
Cine are putere sufletească este mai tare decât ispitele, însă faţă de mulţi oameni 
sunt mai tari ispitele. 


De ce te asupreşte un gând? Sunt oameni care sunt îngrijorați mereu ce va fi 
mâine sau aud de tot felul de înarmări, că este ameninţată pacea lumii, se 
gândesc mereu ce va fi, cum va fi, ce va fi cu noi, ce va fi cu copiii noştri, au o 
zdroabă sufletească de felul acesta. De ce au oamenii astfel de zdroabe 
sufleteşti? Pentru că nu-s tari sufleteşte, nu au credință în Dumnezeu, n-au 
credinţă că nu se poate întâmpla nimic în lumea aceasta decât cu îngăduinţa lui 
Dumnezeu, cu ştirea şi voia lui Dumnezeu. 


Un om credincios are siguranţa. De ce are siguranță? Pentru că ştie că nu-i 
singur în lumea aceasta şi că nu omul hotărăşte tot ce se întâmplă în lumea 
aceasta, ci hotărăşte Dumnezeu. 


a 


Pricina tuturor nemulțumirilor, tuturor şovăielilor, tuturor slăbănogelilor din 
lumea aceasta pe care le poate avea omul, pricina tuturor păcatelor este 
necredința în Dumnezeu. Cine nu are credinţă în Dumnezeu, acela poate avea 
orice fel de păcat şi poate fi clintit din liniştea sa sufletească în toată vremea şi-n 
tot ceasul, când se iveşte ceva când nu-şi doreşte el să se întâmple. De aceea, cel 
mai mare lucru care-l poate da Dumnezeu omului în lumea aceasta este, după 
ce ne dă viaţa şi sănătatea şi câte ne mai dă Dumnezeu, este credinţa în 
Dumnezeu. Ai credință în Dumnezeu, ai siguranţă, ai putere. Îţi poţi ridica nu 
numai patul tău să umbli, ci poţi să-i duci şi pe alţii, poţi să ridici şi pe alţii. 


Domnul Hristos i-a spus omului aceluia: „Scoală-te, ia-ţi patul tău şi umblă”. Să 
nu credem că a fost un pat aşa cum avem noi nişte pături cu somiere, paturi 
grele, pe care nu le poţi muta singur nici dintr-un loc într-altul în cameră şi 
trebuie să-ţi ajute cineva. Nu a fost aşa. La scăldătoare n-a avut poate nici un pat 
pliant care se ridică uşor. A avut un aşternut acolo, cine ştie ce, o nimica toată 
care s-a numit pat, şi a luat în spate cât a avut, şi s-a dus. 


Ce vrea să spună aceasta? Că înainte n-avea putere să ducă nimic, n-avea putere 
Nici să se scoale poate, sau greu se scula, şi după aceea a putut să-şi ducă patul 
său. A avut putere câtă 1-a trebuit. 


Sfântul apostol Pavel spune undeva: „Purtaţi-vă sarcina unul altuia şi aşa veţi 
plini legea lui Hristos" (Galateni 6, 2). Dacă eşti tare porți şi sarcina ta şi porți şi 
sarcinile altora. Dar dacă nu eşti tare nu te poţi duce nici pe tine însuți. 


Astfel spune rugăciunea aceasta, să ridice Domnul Hristos sufletul nostru ca să 
poată să-i slujească. „Ridicâ-l cu dumnezeiescul Tău ajutor - cum? - aşa cum ai 
ajutat, cum L-ai ridicat pe slăbănogul de demult — de ce? - ca să strig fiind 
mântuit: Slavă Hristoase puterii Tale!” 


La sfârşitul acestei alcătuiri se arată ce anume trebuie să facă omul care a ajuns 
la putere sufletească: Să strig ca unul care sunt mântuit, ca unul care am scăpat 
de păcate, ca unul care, am lăsat jos neputinţa de odinioară: „să strig fiind 
mântuit: Slavă Hristoase puterii Tale.” Să simțim puterea lui Dumnezeu în noi, 
să simțim puterea lui Dumnezeu în viaţa noastră, să simțim puterea lui 
Dumnezeu în lumea aceasta şi să mărim pe Dumnezeu, pentru că simţim această 
putere. Aceasta este sănătatea sufletului. Cine are sănătatea sufletului Îl măreşte 
pe Dumenezeu, Îl măreşte pe Dumnezeu la Sfintele slujbe, Îl măreşte pe 
Dumnezeu în rugăciunile personale, Îl măreşte pe Dumnezeu în toată vremea, Îl 
măreşte pe Dumnezeu prin tot ce face. 


Dacă este tare, omul credincios îşi schimbă viaţa, din rău se face bun. Nu există 
om credincios rău. 


Mai vin la spovedanie unii care dacă le spui că nu cred în Dumnezeu, li se pare 
că le-ai spus ceva cu totul neaşteptat „Cum să nu cred în Dumnezeu eu care vin 
şi-mi plec genunchii, şi-mi spun păcatele?”. Şi atunci, dacă-l aduci la 
înţelegerea că într adevăr n-are credinţă în Dumnezeu, îşi dă şi el seama şi zice: 
Da, într-adevăr credinţa câtă o am e prea puţină pentru că nu mi-am schimbat 
viaţa, pentru că nu-mi schimb viaţa.” 


Deci puterea cea mai mare în lumea aceasta este puterea „care mută munţii", dar 
nu munţii aceştia care i-a pus Dumnezeu cu bună rânduială, nu aceştia trebuie 
să-i mutăm, trebuie să mutăm răutatea din noi, trebuie să mutăm neliniştea din 
noi. Trebuie să ajungem la bucurie sufletească, la linişte, la pace, la tot ce dă 
credinţa, la fericirea ce o dă credinţa, aţi auzit cum a zis Domnul Hristos către 
Toma: “ căci M- ai văzut Tomo ai crezut, fericiți cei care n-au văzut şi au 
crezut”, fericiţi sunt toţi cei care au credinţă. 


Noi ca oameni de credinţă putem să ne cercetăm pe noi înşine în ce stare ne 
găsim, mai ales în faptele credinţei noastre, în faptele care izvorăsc din credinţă, 
ce facem noi ca oameni credincioşi. Ne rugăm, ascultăm Sfânta Liturghie. 
Acestea sunt fapte ale credinţei. De ce e bine să facem fapte ale credinţei? 


Pentru că în măsura în care facem fapte de ale credinţei, ni se întăreşte credinţa. 
Dar dacă nu facem fapte de ale 

credinţei, dacă în loc să venim la biserică nu venim, dacă în loc să ascultăm o 
predică nu ascultăm, dacă în loc să ne rugăm nu ne rugăm, ce se întâmplă 
atunci? Scade credinţa. Nu avem nici atâta credinţă câtă am avut mai înainte, ne 
scade tot mereu, ni se împuţinează credinţa. 


Și de ce este aşa puţină credinţă în lumea aceasta? Nu pentru că sunt oamenii 
deştepţi acuma şi-au descoperit ei că nu ştiu ce. Păcatele slăbesc credinţa. Cea 
mai rea urmare a păcatelor este că slăbeşte credinţa, că nimiceşte credinţa. Dacă 
faci altfel de cum gândeşti, ajungi cu vremea să gândeşti cum faci. Deci, dacă 
eşti credincios şi ai gânduri de necredincios şi ai fapte de necredincios şi te 
uneşti cu necredincioşii, cu siguranţă la necredinţă ajungi. 


De aceea pe noi ne ia groaza când vedem că oamenii fac fapte de necredinţă, că 
ştim că li se împuţinează credinţa şi ştim că sunt departe de mântuire şi că se 
osândesc, că aşa spune Domnul Hristos: „Cel ce va crede şi se va boteza se va 
mântui, iar cel ce nu va crede, se va osândi” (Marcu 16, 16). Toţi oamenii care 
n-au credinţă în Dumnezeu sunt sub osânda lui Dumnezeu. Noi n-am vrea să 
fim sub osânda lui Dumnezeu şi de aceea facem fapte ale credinţei şi ni se 
întăreşte credinţa, şi când ni se întăreşte credinţa, ni se întăreşte şi iubirea, şi 


când ni se întăreşte iubirea, ni se întăreşte fericirea şi suntem oameni fericiţi 
pentru că avem credinţă. 


Temelia fericirii noastre, temelia mulţumirii noastre, temelia liniştii noastre, 
temelia bucuriei noastre, setea credinţei noastre în Dumnezeu, sunt faptele 
noastre pe care le facem ca oameni credincioşi. lar dacă nu facem astfel de 
fapte, cu vremea scădem şi din iubire, scădem şi din puterea sufletească, scădem 
şi din liniştea sufletească, scădem din toate cele bune şi nu mai suntem 
mulţumiţi, nu mai suntem fericiţi, suntem neliniştiţi, îngrijoraţi, vai de noi, ce va 
fi cu noi, ce va fi cu copiii noştri, şi astea sunt semne de slăbănogire. 


Ce putem noi face ca să scăpăm de semnele slăbănogirii şi de slăbănogirea 
însăşi şi să ne întărim în bine? Să facem ceea ce fac oamenii credincioşi. 


Undeva în EIB se spune aşa: “Apropie-te de omul care se teme de 
Dumnezeu şi te vei teme şi tu de Dumnezeu". Prin urmare să căutăm societatea 
celor care au credinţă. Să venim la Sfânta Biserică, să primim binecuvântările 
sfinte, să primim harul Sfintelor Taine, să primim dezlegare de păcatele în care 
cădem fără să vrem, şi din neputinţă, şi din neştiinţă, să părăsim păcatele pe care 
le facem cu deplină voinţă. Să ne opintim spre bine, pentru că credinţa noastră 
ne angajează la efort, la strădanie, iubiţi credincioşi. Cine nu face efort, nu are 
credință în Dumnezeu, pentru că nu-şi ia crucea. „Cel ce vrea să vină după 
Mine, să-şi ia crucea şi să-Mi urmeze Mie”. Ce înseamnă să-şi ia crucea? Să-şi 
ia partea sa de suferinţă, partea sa de efort, dorul acesta de a se depăşi pe sine. 
S-a rugat puţin, să se roage mai mult; şi-a păzit mintea, să şi-o păzească mai 
mult; nu şi-a păzit-o, să şi-o păzească de acuma-ncolo. Să zicem mereu: 
„Doamne, lisuse Hristose, Fiul lui Dumnezeu, miluieşte-mă pe mine, păcătosul, 
luminându-ne şi limpezindu-ne mintea şi apoi viaţa, şi toată fiinţa. De s-ar 
întâmpla, Doamne fereşte, noi zicem să nu se întâmple, să ajungem la vreo 
suferință trupească, o ducem cu uşurinţă. 


Două lucruri nu poate face omul fără credința în Dumnezeu. Ce anume? Să 
crească copii buni şi să suporte o suferință grea. Cine are credință duce şi o 
suferință grea, creşte şi copii buni, îşi face o atmosferă plăcută, şi unde este 
darul lui Dumnezeu acolo este tot binele. 


Doar ştim cum au zis Marta şi Maria când s-au întâlnit cu Domnul Hristos: 
„Doamne, de-ai fi fost aici, fratele meu n-ar fi murit”. Doamne, unde eşti Tu, de 
fapt, acolo-i binele, acolo-i liniştea, acolo-i bucuria. 


Am putea zice: nu ştiu dacă ai dreptate, că uite, noi venim la biserică uneori şi 
n-avem destulă linişte, n-avem destulă bucurie, n-avem ce spui că are omul cre- 
dincios. Dacă nu slujeşti, dacă nu iei parte la slujbă, aşa cum trebuie să facă un 


creştin, cu vremea se împuţinează credinţa şi nu numai că nu te bucuri, dar chiar 
te plictiseşti. 


Eu am întâlnit oameni care spun: „Nu mă duc la biserică pentru că mă plictisesc 
Bineînţeles că un om ca acesta nu are credinţă, că de-ar avea nu s-ar plictisi. Noi 
de ce nu ne putem plictisi? 


Să rămânem deci cu gândul acesta că sufletele noastre sunt slăbănogite şi să ne 
recunoaştem slăbănogia, să ştim că Dumnezeu ne întăreşte, nu noi ne întărim, să 
ştim că din pricina necredinţei vine slăbănogirea sufletească, de aceea noi să 
împlinim faptele credinţei şi să cerem ajutor de la Dumnezeu ca să ne ridice din 
neputinţă precum a ridicat pe slăbănogul de demult. 


(Extras din cartea: Arhimandritul Teofil Părăian - Lumini de gând - 31 de 
predici din perioada Penticostarului) 


De ce suferinţă? De ce boală? Cum să îl ajutăm pe cel care suferă? Ne 
răspunde Părintele Arsenie Muscalu 


O conferință duhovnicească de excepţie a părintelui Arsenie, care a avut loc la 
Câmpina în martie 2010 şi care merită ascultată, cu prisosinţă. 


XR 


“Deşi tema întâlnirii noastre din seara aceasta este, aşa cum ştiţi, bolile şi 


tămăduirea lor, m-am gândit totuşi să lărgim puţin şi să încercăm să vorbim şi să 
ajute Dumneze să şi înţelegem măcar câte ceva de folos pentru sufletele noastre, 
despre suferinţă în general. Aşadar nu numai despre boli, ci despre suferinţă în 
general. 


Am putea să spunem despre ea, despre suferință, că este hrana noastră cea de 
toate zilele? Ar fi prea mult dacă am spune aşa, am vedea lucrurile prea în negru 
dacă le-am privi aşa? Poate că fiecare om are răspunsurile lui la astfel de 
întrebări. Dar cred că nu este om care să nu se fi întâlnit cu suferinţa, care să nu 
fi trăit, să nu fi simţit în viaţa lui dureri, sau uneori chiar mai mult, adânci 
sfâşieri ale sufletului sau ale trupului. Fiecare ştie cum a trecut prin ele şi ce fel 
de urme au lăsat acestea în fiinţa lui. Şi iarăşi cred că în fiecare om este înscrisă 
chemarea către viaţă, nu către moarte, către bucurie, nu către apăsătoarea 
întristare, către fericire, nu către o ucigătoare nefericire, către sănătate, nu către 
boală. Şi de aceea suferinţa, atunci când omul o întâlneşte, devine o provocare, 
poate cea mai mare provocare pentru viaţa unui om. 


Vreţi să aflaţi cum stă sufletul dreptslăvitor, sufletul creştin dreptslăvitor faţă în 
față cu suferința? Vreţi să aflaţi ce fel de gânduri se pot naşte într-un cuget 
dreptslăvitor atunci când acesta cercetează viaţa, pe a sa, şi viaţa întregii lumi, 
frământată adânc de tot felul de suferinţe? 


Iată aceste pei aşa cum le descoperă ÎI 


“Descoperirea lui Dumnezeu spune: Dumnezeu dragoste este, 
Dumnezeu lumină este, şi nici un întuneric întru El nu este. Cât ne este de 
greu nouă, oamenilor, a ne învoi cu aceasta! Greu, pentru că şi viaţa noastră 
personală precum şi viaţa întregii lumi ce ne înconjoară poartă mărturie mai 
degrabă împotrivă. De fapt unde este acea lumină a dragostei Tatălui, dacă 
noi toţi, ajungând la sfârşitul vieţii noastre, ne vedem nevoiţi, împreună cu 
Iov, din amarul inimii a mărturisi: zilele mele degrab au trecut, ruptu-s-au 
cele mai înalte doriri ale inimii mele, iadul va fi casa mea, unde dar mai este 
în mine nădejde? Însuşi Hristos poartă mărturie că Dumnezeu cu luare 
aminte rânduieşte cele pentru întreaga făptura, că nici cea mai mică pasăre 
nu este uitată, că El se îngrijeşte până şi de podoaba ierbii câmpului, iar 
pentru oameni purtarea Lui de grijă este neasemuit mai mare, încât, vouă, 
zice Domnul, şi perii capului toți sunt numărați. Unde, dar, este această 
Pronie grijulie, până şi la cel mai mic amănunt? Toţi suntem covârşiţi de 
priveliştea nesfârşitei dezlănţuiri a răului în lume. Milioane de vieţi, adesea 
de abia începute, înainte chiar de a ajunge la conştientizarea vieţii, sunt 
secerate cu o sălbăticie de neînchipuit. Atunci la ce bun ne este dată această 
viaţă fără de noimă? Și, iată, însetat caută sufletul a se întâlni cu Dumnezeu 
spre a-l zice: la ce bun mi-ai dat viaţa?  Urâtu-mi-s-a de suferinţă. 
Întunericul mă împresoară, pentru ce Te ascunzi de mine? Ştiu că eşti bun, 
dar cum de eşti aşa de nepăsător la suferinţa mea? Cum de eşti aşa de crud şi 
neînduplecat către mine? Nu Te pot înţelege”. 


Acestea sunt gândurile zămislite într-un cuget dreptslăvitor în faţa suferinţei. 
Vedeţi aici că nu este nici o cuminţenie..., iertați-mă că folosesc expresia 
aceasta, o cuminţenie tâmpă în faţa suferinţei. Nu este nici resemnarea pe care o 
întâlnim în spiritualitatea Extremului Orient, o resemnare care ar vrea cumva să 
se ridice deasupra lucrurilor, o resemnare care are în ea un fel de superioritate. 


Dar, oprindu-ne la aceste gânduri, ne punem acum întrebarea: nu ne propunem 
un scop prea înalt, de neatins chiar, dorind să înţelegem suferinţa? Cum am 
putea să cuprindem în sufletul nostru înţelesul suferinţei întregii lumi, când 
pentru fiecare suflet în parte sau suferinţa fiecărui suflet în parte este adesea 
pentru el însuşi un adânc fără de fund. 


Dar noi nu vrem să înţelegem suferința, adică nu ne propunem să o 
raționalizăm, să filozofăm pe această temă. Ceea ce am dori noi însă este 
altceva: am dori să ne împărtăşim cerând ajutor de la Dumnezeu, de “înţelegerea 
cea neînţeleasă” cu care au purtat suferința părinţii noştri. Are Biserica o 
comoară a unei înţelegeri neînţelese din care ne putem împărtăşi. 


“Înțelegerea cea neînţeleasă “... Am luat această expresie din Acatistul Bunei 
Vestiri. În Icosul al 2-lea al Acatistului Bunei Vestiri se spune: “Înțelegerea cea 
neînțeleasă căutând Fecioara s-o înţeleagă a strigat către cel ce slujea: Din 
pântece curat, cum este cu putinţă să se nască Fiu, spune-mi?”. 


Expresia a fost preluată şi la Acatistul Mântuitorului, tot la Icosul al doilea: 
“Inţelegerea cea neînţeleasă căutând Filip să o înţeleagă, grăia: Doamne, arată 
nouă pe Tatăl”. 


Cum adică înţelegere, dar neînţeleasă? Cred că expresia aceasta vrea să ne 
arate taina cea de necuprins cu mintea omenească. Taina lui Dumnezeu este 
neînţeleasă, ca una ce este de necuprins cu mintea omenească, dar nu este 
iraţională, ci este cu înţeles. Iar în acest înţeles pătrunde omul prin credinţă, prin 
credinţa ca putere, prin credinţa lucrătoare, prin credinţa ca dragoste, ca dăruire 
de sine în mâinile lui Dumnezeu. În mâinile lui Dumnezeu pe Care L-am cu- 
noscut, nu pe care nu L-am cunoscut. 


Da. Nu am avut o descoperire, cum a avut Sfântul Siluan Athonitul care a văzut 
pe Hristos Cel viu. Nu sunt nici pe departe la măsura marelui proroc Moise care 
a vorbit cu Dumnezeu gură către gură, față către faţă, ca şi cu un prieten. Dar aş 
fi mincinos dacă aş spune că nu L-am cunoscut pe Dumnezeu, la măsura mea şi 
într-un fel potrivit măsurii mele. Nu am avut vedenii, vise, vederi, străvederi sau 
clarviziuni şi nu le am. Dar ştiu că L-am întâlnit pe Dumnezeu şi El a schimbat 
cursul vieţii mele. Este limpede pentru mine, limpede ca lumina zilei, că ceea ce 
s-a făcut, nu de la mine s-a făcut. Un Altul a venit şi mi-a deschis ochii 
sufletului, ochii cei lăuntrici, arătându-mi ceea ce eu altfel n-aş fi putut vedea. 
Şi tot ceea ce a urmat a fost o consecinţă a acestei întâlniri cu Dumnezeu. Faptul 
că am plecat la mănăstire, că sunt călugăr, că sunt preot, că sunt acum aici şi 
vorbesc cu dumneavoastră. 


Fără întâlnirea cu Dumnezeu, fără întâlnirea vie cu Dumnezeu Cel viu, cred că 
totul rămâne fără altă valoare mai mult decât valoarea unei vorbe goale. Chiar 
vorbirea despre Dumnezeu, despre credinţă, despre dragoste, despre suferinţă, 
despre virtuţi. 


Am spus aceste cuvinte exprimându-mă la persoana întâia singular, dar am 
făcut-o încredinţat fiind că oricare dintre dumneavoastră ar putea să spună 
aceste cuvinte, poate că mai mult decât mine. Cu adăugirea, sigur, a întâm- 
plărilor şi a împrejurărilor proprii vieţii fiecăruia. 


Am spus aceste cuvinte căutând o cale, sau un mod de a ne apropia de taina 
suferinţei. Pentru că suferinţa are o taină ei, are o înţelegere neînţeleasă. In ea se 
desfăşoară o întâlnire tainică între om şi Dumnezeu. lar în timpurile noastre, 


pentru a ne apropia de taina suferinţei, se pare că avem piedici mai mari decât în 
trecut. Să spunem cumva că suferinţa a căpătat o dimensiune nouă, sau poate că 
această dimensiune doar s-a accentuat. În timpurile noastre pentru ca întunericul 
să fie mai întuneric, restriştea mai mare şi greul mai greu, omul a fost lovit 
groaznic în ceea ce constă tăria lui, punctul lui de sprijin în faţa a toată suferinţa, 
şi anume, a fost lovit în credinţa lui. 


Și n-aş vrea să smintesc pe nimeni, nici să tulbur conştiinţa nimănui, dar am să 
mă exprim totuşi aşa: în timpurile noastre mintea a înlocuit credinţa. Sau, cel 
puţin, a strecurat în apele limpezi ale credinţei tulburarea şi împărțirea felurimii 
gândurilor. 


Vreţi să arătăm acest lucru printr-un mic exemplu? lată! Expresia pe care am 
folosit-o mai înainte, “înţelegerea cea neînţeleasă” . Această expresie o găsiţi în 
cărţile bisericeşti mai vechi şi ea exprimă starea evlavioasă, credincioasă, a 
sufletului omenesc care cinsteşte taina lui Dumnezeu. Dar în cărțile bisericeşti 
mai noi nu mai găsiţi expresia aceasta sau o găsiţi, dar puţin schimbată. În loc 
de “înţelegerea cea neînțeleasă” găsiţi expresia “înţelesul cel greu de pătruns”. 
Simţiţi diferenţa? Înţeles greu de pătruns poate să aibă, să zicem, şi o ghicitoare, 
dar, ea, mintea se străduieşte şi străduindu-se dezleagă înţelesul acela greu de 
pătruns al ghicitorii. Expresia nouă este o formă diluată a celei vechi. Cea veche 
mărturisea cu tărie taina, arată sfinţenia şi puterea tainei, de neajuns pentru 
mintea omenească, oricâte strădanii ar depune ea. Taina de neajuns pentru 
mintea omenească, dar cunoscută de inima credincioasă. Pe când expresia cea 
nouă parcă ar sugera că un efort al raţiunii, al minţii, ar putea să ia în stăpânire 
taina. De aceea această transformare a acestei expresii mi se pare că poate 
ilustra o schimbare ce s-a petrecut, schimbare despre care v-am vorbit, că 
mintea a tins să înlocuiască credinţa. 


Nu vreau să spun că cei care s-au ocupat cu reeditarea unor cărți bisericeşti, 
Ceaslovul, acatistiere, cărți de rugăciuni, au trădat cu bună ştiinţă textul cel 
vechi. Chiar mi se pare că de multe ori prea mult ne îndreptăm atenţia în direcţia 
aceasta, în afară, umplându-ne de bănuieli, de osândiri, de tulburări, uitând de 
duşmanul cel dinăuntru. Poate prea mult ne temem că ne va fi furată credinţa de 
nişte trădători ai ei şi în inima noastră ne despărțim de cei pe care îi socotim aşa, 
trădători ai credinţei şi cumva ne împărţim în două tabere: noi şi ei. 


Dar cu aş vrea să mă refer la o stare a minţii, la o stare a lucrului omenesc pe 
care mi se pare că o avem de plâns împreună. Exemplul pe care vi l-am dat a 
fost totuşi ales la întâmplare, şi el nu este esenţial, dar starea aceasta a lucrului 
omenesc cred că ne priveşte pe toţi, cred că ea trebuie să fie spre luarea-aminte 
a noastră, a tuturor. Şi cu privire la aceasta să ştiţi că oamenii sfinţi, oamenii 
duhovniceşti ai veacului nostru au tras, ca să spun aşa, un semnal de alarmă. 


Starea aceasta a fost diagnosticată de ei. Această stare este boala cea mai mare, 
este suferinţa cea mai mare a sufletului omenesc în timpurile noastre. Sau, din 
cauza acestei stări îi este greu omului de astăzi să se apropie de înţelegerea cea 
neînţeleasă a suferinţei. 


Dar să vedem cum diagnostichează oamenii duhovniceşti, îmbunătățiţi, sfinţi, ai 
timpului nostru această stare. 


Cuviosul Paisie Aghioritul spune: “În epoca noastră, în care S-au înmulțit 


cunoştinţele, încrederea numai în rațiune a zguduit din nefericire credinţa 
din temelii şi a umplut sufletele de semne de întrebare şi de îndoieli. De aceea 
suntem lipsiţi de minuni, pentru că minunea se trăieşte şi nu se explică prin 
logică”. 


lar EONDNOEIOENERENENERIEIII, marele duhovnic român, care a trăit 


80 de ani în muntele Athos, spune şi dânsul: “Din multa iscodire a minţii şi 
înălțare şi părere, piere credinţa. Se retrage din suflet. Un ucenic l-a întrebat 
pe Bătrânul său când va veni sfârşitul. Şi Bătrânul a răspuns: când se va 
înmulţi mintea. Şi asta o vedem astăzi”, zice Părintele Dionisie. 


III, cu mai bine de 100 de ani înainte de aceşti doi 


cuvioşi Părinţi, către jumătatea secolului al XIX-lea, a observat cu durere o 


prefacere primejdioasă a vieţuirii creştineşti şi a scris pe larg despre faptul că 
se vede cum creştinii tot mai mult pierd înţelesul cel adevărat al vieţuirii 
creştineşti. Se vede cum tot mai mult valorile umanismului şi raționalismului 
înlocuiesc în viaţa lor Descoperirea dumnezeiască şi Tradiţia. Sau spus mai de-a 
dreptul, Sfântul observă cum vechiul mod de viaţă, în ascultare de dumne- 
zeieştile porunci, ascultare din dragoste, în simplitatea inimii, acest mod de 
viaţă începe să se stingă şi apare un mod de viaţă nou, modul de viaţă al omului 
care-şi caută voia lui, se ghidează numai după simţirea lui, numai după 
înţelegerea lui. Toate acestea Sfântul le vede, aşa cum şi sunt, toate le vede ca 
pe o lepădare de credinţă, ca pe o apostazie, ca pe începutul împlinirii cuvintelor 
profetice ale Sfântului Apostol Pavel: Antihrist nu se va arăta până nu va veni 
mai întâi lepădarea de credinţă. 


Deci Părinţii duhovniceşti, oamenii sfinţi ai timpului nostru, ne vorbesc despre 
această slăbire, sau despre această pierdere a credinţei. Ea este mai greu de 
observat pentru că îmbracă forme mai subtile decât în trecut, uneori se de- 
ghizează chiar în hainele credinţei. 


Sfântul Teofan Zăvorâtul spune despre timpurile din urmă: “Deşi numele de 


creştin va fi auzit pretutindenea şi peste tot vor fi biserici şi Slujbe, toate 


acestea nu vor fi decât părelnicie, căci întru acestea se va sălăşlui o adevărată 
apostazie”. 


Deci, slăbirea sau pierderea credinţei este suferinţa cea mai mare, este boala cea 
mai mare a sufletului omenesc în timpurile noastre. Sau, putem să spunem şi 
altfel: din pricina slăbirii credinţei este omul atât de neajutorat, uneori zdrobit, 
în timpurile noastre, în faţa suferinţei. Pentru că slăbind credinţa, el nu se mai 
poate mângâia, nu se mai poate împărtăşi din comoara înţelegerii celei 
neînţelese pe care o oferă biserica şi în care au aflat mângâiere părinții noştri. 
Cum am putea privi în sufletul nostru decât numai prin credință? Cuvântul pe 
care ni-l dă Biserica, cuvântul Bisericii care spune că în suferinţă se află ascunsă 
iubirea lui Dumnezeu... 

Da, în suferinţă este iubirea lui Dumnezeu care poartă negrăit de grijă mântuirii 
omului. Biserica ne spune că omul n-a fost făcut pentru suferință. Întru 
începutul facerii sale, omul nu a cunoscut, nu a ştiut ce înseamnă moartea, nu a 
ştiut ce înseamnă boala, nu a ştiut ce înseamnă suferinţa. Dar atunci, ce s-a 
întâmplat cu noi? Şi Biserica zice: Ce taină este aceasta ce s-a făcut cu noi? 
Cum ne-am înjugat cu moartea? Cum ne-am dat stricăciunii? Cu adevărat, 
precum este scris după porunca lui Dumnezeu, Care dă celor adormiţi odihnă. 
După porunca lui Dumnezeu, aşadar... şi ce este porunca lui Dumnezeu? 
Porunca lui Dumnezeu este viaţa veşnică. Vedeţi minunea? Pe de o parte, noi 
ştim (Şi spun lucrul acesta pentru că sunteţi oameni care mergeţi la Biserică şi 
primiţi învăţătura Bisericii), noi ştim că boala, moartea, suferinţa sunt urmarea 
călcării de poruncă săvârşite de către Adam în Rai, toate acestea sunt facerea lui 
într-un fel, urmarea de neocolit a alegerii pe care a făcut-o de a se despărți de 
Dumnezeu, neascultându-L. Pe de altă parte, ni se spune că ne-am înjugat cu 
moartea după porunca lui Dumnezeu. Dar porunca lui Dumnezeu este viaţa 
veşnică! Nu este o contradicţie aici, ci este o minune. Dumnezeu se pogoară, ia 
în mâinile Lui facerea mâinilor noastre, o sfinţeşte şi face în aşa fel ca prin ceea 
ce ni se lucra pierzania să ne lucreze de acum mântuirea. 


Cu moartea pe moarte călcând, aşa a lucrat Hristos. Ceea ce era spre pierzania 
noastră a făcut Dumnezeu să fie spre curățirea noastră. Prin moarte s-a risipit 
duhul păcatului, firea omenească murdărită de păcat s-a risipit, s-a destrămat 
prin porunca lui Dumnezeu, pentru a se naşte din nou, curată, înnoită, prin harul 
lui Hristos, în Hristos. Şi aşa a făcut Dumnezeu ca prin cele ce ne-au dus la 
pierzanie să dobândim mântuirea, însă ca să ne împărtăşim de mântuirea aceasta 
se poate numai prin credinţă, numai primind prin credinţă harul dumnezeiesc. 


Nu aş vrea să mai lungesc cuvântul acum, am vrut numai să creez un cadru 
pentru întrebările dumneavoastră. Întâlnirea noastră, oricum, nu se numea 
conferinţă, ci convorbire şi aşa şi trebuit să fie. Dumneavoastră trebuie să mă 
ajutaţi acum prin întrebările dumneavoastră, să încercăm să scoatem înţelesuri 


folositoare pentru noi, înţelesuri creştineşti, folositoare pentru sufletele noastre, 
despre boală, despre moarte, despre suferință. Eu, atât cât am reuşit, am în- 
cercat să creez un cadru general pentru aceasta. 


Până când dumneavoastră vă veţi formula întrebările, am să vă mai vorbesc 
puţin despre un caz de suferință foarte cunoscut, despre lov. Vreau să vă 
vorbesc puţin despre el pentru că mi se pare că de multe ori şi cazul lui sau 
minunea lui, taina lui o privim într-un mod simplist: a fost încercat, a răbdat şi 
ca răsplata răbdării lui a primit îndoit faţă de cele ce avea. 


E adevărat că e nevoie de puţină răbdare pentru a citi cartea lui lov, trăim într-o 
mare viteză, nu avem răbdare să ne adâncim într-o lectură care cumva prin 
structura ei ne opreşte din această viteză a noastră, cere o aplecare asupra ei, 
cere o luare aminte. Dacă aţi avea răbdare să parcurgeţi cartea lui lov cu luarea 
aminte, aţi descoperi în ea adâncimi nebănuite. Nu este numai atât, că a fost 
încercat şi în încercare 1 s-a arătat credincioşia faţă de Dumnezeu. Este ceva 
mult mai adânc în ceea ce s-a petrecut cu lov. A îngăduit Dumnezeu satanei să 
lovească, întâi să lovească în ale lui, lucrurile, turmele, chiar copiii lui au murit. 
A îngăduit Dumnezeu ca satana să lovească în trupul lui, să îl îmbolnăvească, să 
sufere de o boală cumplită. 


Aflând de nenorocirea lui, au venit să îl mângâie trei prieteni: Elifaz din Teman, 
Bildad din Şuah şi Țofar din Naamah. Gândul lor, după cum arată Scriptura, se 
vede că a fost sincer, pentru că venind şi văzându-l pe lov, au căzut cu feţele la 
pământ şi şapte zile şi şapte nopţi n-au fost în stare să spună nici un cuvânt, 
cutremuraţi de nenorocirea care l-a lovit pe acest om drept al lui Dumnezeu. Dar 
dacă luăm aminte la dialogul care începe între ei descoperim că aceşti prieteni ai 
lui Iov încercau să Îl îndreptăţească pe Dumnezeu în faţa lui lov. Încercau, 
cumva, să îl învinovăţească pe lov pentru că lov îşi apără nevinovăția lui, cum 
am zice noi, priveau dintr-o înţelegere morală lucrurile, nu puteau să iasă din 
schema aceasta: faci asta, primeşti asta, eşti drept, primeşti răsplată, eşti 
păcătos, primeşti pedeapsă. Şi ziceau: dacă ai primit ce ai primit de la 
Dumnezeu, trebuie să fi făcut tu ceva! Ai greşit tu cu ceva înaintea lui Dumne- 
zeu, Dumnezeu nu este nedrept. Niciodată nu s-a văzut ca Dumnezeu să 
pedepsească pe cei drepţi, nu s-a văzut niciodată ca cei drepţi să fie nefericiți. 


Și aici am să vă citesc puţin din cuvântul pe care lov îl spune acestor prieteni ai 
lui, care veniţi să îl mângâie n-au reuşit decât să răscolească mai adânc sufletul 
lui: 

“Am auzit mereu astfel de lucruri; sunteţi toţi nişte jalnici mângâietori. 

Când se vor sfârşi aceste vorbe goale şi ce te chinuieşte ca să răspunzi? 


Și eu aş vorbi aşa ca voi, dacă sufletul vostru ar fi în locul sufletului meu; aş 
putea să spun multe cuvinte împotriva voastră şi să dau din cap în privinţa 
voastră. 

V-aş mângâia numai cu gura şi cu mişcarea buzelor mele v-aş aduce uşurare. 
Dar, dacă vorbesc, durerea mea nu se linişteşte şi dacă tac din gură, durerea mea 
nu se depărtează de la mine. 

În ceasul de față, Dumnezeu mi-a luat toată vlaga; toată ticăloşia mea mă 
împresoară, Doamne! 

M-ai acoperit cu zbârcituri, care toate mărturisesc împotriva mea; neputinţa mea 
ea însăşi mă dă de gol şi bârfitorul stă împotriva mea. 

El mă sfâşie în furia Lui şi se poartă cu mine duşmănos, scrâşneşte din dinţi 
împotriva mea; duşmanul meu aruncă asupră-mi săgețile ochilor săi; 

Deschis-au gura lor împotriva mea, în batjocură m-au lovit peste obraji. Toţi 
grămadă se înghesuie împotriva mea. 

Dumnezeu mă dă pe mâna unui păgân. El mă aruncă pradă celor răi.” 


Deşi la prima vedere, prin cuvântul lui, lov cere socoteală lui Dumnezeu, la 
prima vedere cuvântul lui e un cuvânt de răzvrătire, dar numai la prima vedere. 
Ceea ce se întâmplă cu el - nu ştiu dacă eu am înţelesul cel drept, dar nu cred că 
mă depărtez de el prea mult - cred că ceea ce s-a petrecut cu el a fost aceasta: 
Dumnezeu l-a adus până la limita puterilor omeneşti. Nu putea să fie nici un 
cuvânt omenesc care să îl mângâie pe el. Niciodată nu trebuie să ne facem 
avocaţii lui Dumnezeu în faţa omului care suferă. Suferinţa este ceva între el şi 
Dumnezeu, nu trebuie să ne amestecăm între Dumnezeu şi omul care suferă în 
sensul de a ne face interpreţii lui Dumnezeu sau apărătorii lui Dumnezeu faţă de 
omul care în suferinţă pare că huleşte pe Dumnezeu sau cere socoteală lui 
Dumnezeu, pentru că riscăm să-i facem mai rău omului, să fim, cum zice lov, 
“nişte jalnici mângâietori”. Dumnezeu avea o socoteală cu el, într-adevăr 
suferinţa lui era ceva ce întrecea puterile minţii sau puterile omeneşti, dar care a 
fost scopul pentru care Dumnezeu l-a adus pe lov până la limita puterilor 
omeneşti? Ne dezleagă întrebarea aceasta însuşi lov, după ce află uşurare în 
suferinţa lui: “Din spusele unora şi altora auzisem despre Tine, dar acum ochiul 
meu 'Te-a văzut. Pentru aceea, mă urgisesc eu pe mine însumi şi mă pocăiesc în 
praf şi în cenuşă.” 


Rezultatul suferinţei lui lov a fost vederea lui Dumnezeu. Ceea ce a urmat 
suferinţei lui lov a fost vederea lui Dumnezeu. Suferinţa era atât de mare, dusă 
până la limita puterilor omeneşti, încât acestei suferinţe nu i-a urmat decât 
trecerea dincolo de această limită a puterii omeneşti. Ea putea fi urmată numai 
de vederea lui Dumnezeu. Dumnezeu a pregătit în această suferință pe lov ca să 
primească vederea Lui. Textul mai vechi spunea “cu auzul urechii Te-am auzit”, 
adică a primit cunoaştere despre Dumnezeu numai prin auz, însă, în urma 
suferinței lui i s-a făcut această descoperire, atunci când era în culmea 


deznădejdii, când era în adâncul cel mai adânc al suferinţei şi nu mai exista nici 
un fel de mângâiere pentru el. Atunci L-a văzut pe Dumnezeu. Şi această 
singură vedere a lui Dumnezeu, singură ea a putut să liniştească şi să odihnească 
inima lui. Şi văzând pe Dumnezeu n-a mai avut nevoie să îl smerească cineva, 
să îi facă cineva morală, să îi ţină cineva predici despre răbdare. ŞI a zis: “pentru 
aceea acum mă urgisesc eu pe mine însumi şi mă pocăiesc în praf şi în cenuşă”. 


Sigur că nu ştim niciodată când avem alături de noi pe un lov, suferinţa are 
multe înţelesuri. Dar poate că de prea multe ori noi o vedem ca pe un fel de 
pedeapsă de la Dumnezeu, judecăm într-un mod simplist lucrurile şi de multe 
ori rănim pe alţii cu această judecată a noastră. În suferință întotdeauna se arată 
pronia lui Dumnezeu pentru mântuirea omului. 


Să vă mai spun ceva, până vin primele întrebări. Ştiţi ce este boala? Şi boala 
este ca un vestitor, este ca cineva care bate la uşa vieţii noastre şi ne spune 
“Adu-ţi aminte că vei muri!”. Boala este un înainte vestitor al morţii, ea ne arată 
fragilitatea condiției noastre omeneşti. De asemenea, prin boală Dumenzeu 
lucrează în sufletele noastre taina smereniei. Boala arată nimicnicia omului. 


Îmi vine în minte acum ceea ce spunea Pascal despre Cromwell, cel care a 
condus Revoluţia burgheză din Anglia în secolul al XVII-lea. Era un conducător 
de oşti atât de vajnic, încât, spunea Pascal că şi Papa tremura în faţa lui. Atunci 
avea multă putere, Occidentul întreg tremura în faţa lui. Dar a fost necesară doar 
o mică pietricică, care s-a oprit în uretră - cum spunem noi a făcut un blocaj 
renal - şi toată faima lui Cromwell a pierit. lată ce este omul! Omul de care 
tremura Papa, omul de care tremura Occidentul întreg. N-a avut nevoie de mai 
mult, decât de această pietricică şi prin această pietricică a apus îndată toată 
faima lui şi toată frica a pierit. 


Un adolescent de 17 ani consumă şi plasează şi altora droguri. Refuză 
existenţa lui Dumnezeu. Ce putem face pentru el? 

- Astfel de cazuri probabil că sunt multe în zilele noastre. Cum am spus înainte 
despre lov... nu cred că ar da vreun rezultat să ne apucăm să ţinem predici unui 
astfel de tânăr. Ar trebui să ne apropiem de el şi să vedem de ce ajunge să 
consume droguri, ce anume caută el. Îi lipseşte ceva, caută ceva. E nevoie de 
multă răbdare pentru asta. Numai dacă e înconjurat de multă răbdare şi 
rugăciune, de dragoste. Numai aşa puteţi să ajungeţi la sufletul lui, ca să vedeţi 
de ce a ajuns să facă ceea ce face. De multe ori ştim că cei care ajung să con- 
sume droguri nu prea mai pot să renunţe la ele. Şi atunci poate şi asta să fie o 
cruce grea, şi pentru fraţi, şi pentru părinţi, şi pentru cei care îi sunt apropiaţi. 


Dar să ia această cruce în răbdare, în rugăciune, însă să se ferească să ţină 
predici! “Nu e bine să faci asta, trebuie să faci asta!” nu e de ajuns, ştie şi el că 


nu e bine, poate. Ştie şi el ce trebuie să facă, poate. Dar nu are putere pentru 
aceasta. Să vă apropiaţi de el cu dragoste ca să aflaţi de ce anume are nevoie 
sufletul lui, de ce a ajuns în starea asta. Şi poate că aşa, încet încet, veţi găsi şi 
calea de a-l ajuta. 


- Există vreo legătură între anumite boli trupeşti şi anumite patimi sau boli 
sufleteşti? 

- Există o legătură între ele, că sufletul şi trupul sunt legate între ele în fiinţa 
omenească. Anumite patimi ale sufletului produc animite boli sufleteşti 
(trupeşti, n.n.). De exemplu, Sfântul Vasile cel mare zice că oamenii invidioşi 
suferă de boli ale aparatului circulator, dar acum nu înseamnă că toţi oamenii 
care suferă de boli ale aparatului circulator sunt invidioşi. Sigur că o patimă ţine 
sufletul într-o stare de crispare, într-o stare de încordare. Iar în condiția noastră, 
aşa cum trăim noi în lumea aceasta, sufletul se foloseşte de organele trupului în 
lucrarea lui. lar dacă sufletul este vătămat, adică nu lucrează liniştit, nu lucrează 
lin, atunci şi organele de care se foloseşte el pot să fie afectate. Dar nu luaţi asta 
la modul simplist în care am spus înainte - te pedepseşte Dumnezeu pentru că 
fumezi, pentru că faci, pentru că dregi. Să nu ţinem predici oamenilor că dacă 
faci asta, se întâmplă asta şi te pedepseşte Dumnezeu! Pentru că în felul acesta îi 
îndepărtăm pe oameni de Dumnezeu. Ajung oamenii să Îl vadă pe Dumnezeu ca 
pe unul care te pândeşte să vadă, cum ai făcut ceva, imediat să te articuleze, 
cum spunem noi, ca şi cu o nuia. Nu este aşa! Chiar şi când bolile trupeşti sunt 
legate de patimi sufleteşti, nu înseamnă că ele sunt o pedeapsă, ci ele sunt calea 
proniei dumnezeieşti prin care Dumnezeu caută vindecarea acelui suflet. 
Dumnezeu caută vindecarea şi mântuirea fiecăruia potrivit cu personalitatea lui, 
cu structura lui sufletească, cu felul lui de a fi. Adică găseşte Dumnezeu 
“medicamentul” potrivit pentru fiecare. Şi dacă vede Dumnezeu că unui om, 
pentru vindecarea sufletului lui, îi e de folos să ia acest “medicament” - boala 
trupească, atunci îngăduie Dumnezeu să sufere de boala trupească, pentru a se 
putea curăţi de păcat. 


Adesea în suferinţele noastre descoperim că în sinea noastră Îl învinovăţim pe 
Dumnezeu pentru acestea. Cum să le depăşim? 

- Numai prin credinţă le putem depăşi, pentru că, într-adevăr, logicii noastre 
omeneşti suferinţa i se prezintă de multe ori ca un fel de nedreptate sau ajungem 
la această contradicție: “Dacă Tu mă iubeşti, Doamne, cum de nu îţi pasă de 
suferinţa mea?” Adică într-un astfel de caz, dacă e să ne certăm cu Dumnezeu, 
într-adevăr, cu Dumnezeu trebuie să ne certăm! Dar noi singuri putem să ne 
dăm seama când o facem din răutate, când o facem din egoism, când ne certăm 
din egoism. Una e să ne certăm cu Dumnezeu cum o făcea lov sau Părintele 
Sofronie Saharov şi alta e să ne certăm cu Dumnezeu din egoismul nostru, din 
micimea noastră de suflet. Mai întâi să scăpăm de micimea noastră de suflet şi 
apoi să ne certăm cu Dumnezeu. Şi este sigur - asta o spun eu, să vă convingeţi 


şi dumneavoastră - că din cearta asta vom ieşi înfrânți şi ne va copleşi dragostea 
lui Dumnezeu. 


Părintele Sofronie Saharov povesteşte că era în Sfântul Munte, la linişte, la 
pustie, în timpul celui de-al doilea război mondial şi era atât de apăsat de 
suferinţa oamenilor (mureau copii, femei, bătrâni, oameni nevinovaţi) şi se certa 
cu Dumnezeu. Însă, spune el, “întotdeauna după o astfel de ceartă sfârşeam 
înfrânt”, înfrânt la picioarele Crucii lui Hristos. Deci are dreptate omul să se 
certe cu Dumnezeu în suferinţa lui, nu trebuie să învinovăţim pe nimeni pentru 
aceasta. Şi certându-se cu Dumnezeu, de la Dumnezeu va afla şi dezlegarea 
întrebării. 


- Care este poziţia Bisericii Ortodoxe în privinţa radiesteziei (bio-energo- 
terapiei)? Ce păţeşte o persoană supusă radiesteziei? 

- Nu cred că există o poziţie oficială a Bisericii în privinţa radiesteziei. Acum, 
eu vă spun din ce am putut eu să cunosc. Am întâlnit oameni care făceau 
radiestezie în anumite grade. Din experienţa lor pot să vă spun anumite lucruri 
şi din ce mi se pare mie. Nu este poziţia oficială a Bisericii, Biserica nu s-a 
pronunţat în legătură cu asta. 


Radiestezia seamănă cu un fel de spiritism. Atât cât am putut eu să văd, este o 
denaturare jalnică a spiritualităţii ortodoxe, atunci când este a... spiritualității 
ortodoxe denaturarea asta. În cursuri de radiestezie o să găsiţi definite mărimi de 
felul acesta: grad de realizare a voii Domnului într-o acţiune întreprinsă. De 
exemplu, ai întreprins o acţiune. Un operator radiestezist îți măsoară gradul de 
realizare a voii Domnului în acțiunea respectivă. Ai realizat voia Domnului 50% 
sau 60% sau 20%. Sau: acceptul Sfintei Treimi pentru o acţiune pe care vrei să 
o întreprinzi. Vrei să te căsătoreşti, vrei să pleci într-o călătorie, vrei să îţi alegi 
un anume serviciu. Apelezi la un operator radiestezist şi el o să-ţi spună că în 
măsură de.... 30% Sfânta Treime este de acord să faci acţiunea respectivă. Nu 
ştiu dacă trebuie să spun mai mult... 


De ce am spus că seamănă puţin cu spiritismul? Operatorul radiestezist se 
comportă în mare măsură ca un medium. Primeşte problema, o transmite 
propriului subconștient, în subconştient primeşte mesajul infoenergetic legat de 
problema respectivă, iar acest semnal infoenergetic se traduce apoi în nişte 
oscilaţii ale unui pendul - o greutate atârnată de un fir, pe care îl ține în mână. 
Răspunsul se traduce în oscilaţiile acestui pendul. Dacă sunt mai mari oscilațiile 
înseamnă ceva, dacă sunt mai mici înseamnă altceva. Sau ansa, mai poate să fie, 
în loc de pendul. Problema este că acest pendul chiar oscilează. Altfel ar fi o 
simplă escrocherie. Dar e mai grav decât atât! Adică duhul cel rău lucrează prin 
operatorul radiestezist ca printr-un medium, aşa cum ştiţi fiecare, că la mici 
şedinţe de spiritism se mişcă obiecte, se întâmplă diverse lucruri. Deci mi se 


pare că este periculoasă radiestezia şi nu aş recomanda nimănui să apeleze la ea 
pentru rezolvarea problemelor de sănătate sau orice fel de alte probleme. 


- Cum putem alina suferinţa unei mame care are ambii copii bolnavi de 
cancer? Cum putem înţelege de ce sunt atâtea cazuri de cancer la copii? 

- Nu cred că putem înţelege de ce sunt atâtea cazuri de cancer la copii. Și cum 
putem să mângâiem? Cum dă Dumnezeu! Dar într-adevăr, când omul este în 
suferinţă are nevoie de mângâiere. Nu are nevoie să îi ţinem predici despre 
răbdare. Să vă feriţi să-i ţineţi predici despre răbdare omului care suferă! Şi dacă 
îi dai o cană cu apă unui om care este la pat şi nu poate să îşi ia singur apa, este 
o mângâiere pentru el. Să participăm cu ceva la suferinţa lui, dar la modul 
concret. Să ne ducem numai să îl vedem şi să stăm de vorbă cu el, să mângâiem 
singurătatea lui cu ceva. Sau ne ducem şi îi facem cumpărăturile. Să participăm 
cu ceva la viaţa lui, la suferinţa lui. Aceasta va fi, fără îndoială, o mângâiere. 
Întotdeauna este un ajutor a ne ruga pentru omul care este în suferinţă. 


Cuviosul Paisie Aghioritul spune că atunci când te rogi cu asemenea stare de 
suflet încât ai fi gata să iei tu boala aceluia numai el să se facă sănătos, se 
întâmplă ca acela chiar să se facă sănătos şi uneori se întâmplă ca cel care a 
cerut să ia el boala, să nu se îmbolnăvească. Dar nu trebuie să ne rugăm cu 
gândul acesta: “Doamne, dă-mi mie boala numai să se facă acela sănătos, că 
poate totuşi n-o să mă îmbolnăvesc!” Atunci nu mai este o rugăciune adevărată. 
Dar rugăciunea este întotdeauna un ajutor, dacă o facem cu credinţă, din toată 
inima... 


- Credeţi că se va ajunge la implantarea cipului, aşa cum este prezentat în 
cartea Apocalipsei sau este această întrebare şi temere o formă de a ne 
distrage atenţia de la realele probleme duhovniceşti? 


(a) 


Știţi bine că s-a făcut multă vâlvă pe această temă, foarte uşor se interpretează 
lucrurile, ţi-e şi teamă să spui un cuvânt pentru că este foarte uşor răstălmăcit şi 
interpretat. Şi sunt puşi oamenii, unii împotriva altora, chiar părinţii, adepţii 
unuia, adepţii celuilalt. Aceşti adepţi interpretează lucrurile în aşa fel încât să 
creeze vrajbă, o dezbinare. N-aş vrea să contribui şi cu la starea asta de lucruri, 
spunându-vă acum şi eu ceva, să vă dau şi eu de lucru. Dar pentru că a fost pusă 
întrebarea aici... Eu nu cred că cipul, aşa cum este el acum, reprezintă 
pecetluirea. Vă spun ceea ce vă spun pornind şi de la părerea unor bătrâni 
duhovniceşti, nu e părerea mea personală, mi-am format-o şi eu luând anumite 
lucruri tot de la bătrâni, de la părinţi duhovniceşti. 


Pecetluirea nu se va putea să nu aibă un substrat religios. Adică nu va fi un act 
administrativ - mă duc la Poliţie şi primesc cipul şi am fost pecetluit. Ea trebuie 
să aibă un substrat religios, adică ea va trebui să fie însoțită, implicit sau 
explicit, de un fel de o mărturisire de credință. Adică odată cu primirea 
pecetluirii să-l mărturisesc, implicit sau explicit, pe antihrist ca Domn şi 
Mântuitor al meu, ca Salvator al lumii. Pentru că antihrist înseamnă “în locul lui 
Hristos”. EI va avea o ură, o invidie groaznică împotriva lui Hristos, nu va suferi 
prezenţa Lui în minţile, în sufletele oamenilor. Va dori ca el să stăpânească 
inimile oamenilor, pe el să îl considere Salvatorul. Se va înălța pe sine, spun 
profeţile, mai presus de tot ceea ce este închinat. Deci el va cere această 
închinare, să i se dea lui ceea ce se dă lui Dumnezeu. Deci pecetluirea trebuie să 
fie cumva însoţită de un fel de mărturie de credință, aşa cum noi când ne 
botezăm rostim Crezul, ne mărturisim credinţa în Dumnezeu cel Unul în Treime 
închinat, ne mărturisim credinţa în persoanele Sfintei Treimi. Aşa şi pecetluirea, 
probabil, va avea acest substrat, fie că va fi foarte explicit sau fie că va fi cumva 
implicit. 


Părintele nostru duhovnic, părintele Macarie [Cuviosul Macarie Ioniţă, 
duhovnicul de la Măn. Pasărea, plecat la Domnul în 2007, n.n.], care a adormit 
nu de mult, spunea că, de fapt, atunci când vor fi lucrurile, ele vor fi evidente 
pentru toţi, toți oamenii vor şti ce se întâmplă şi ce fac. Dar din interese 
materiale, din diferite motive îşi vor îmbrobodi fiecare conştiinţa, vor alege să 
facă pasul acesta, dar toţi vor şti ce fac. 


Într-adevăr, se creează aşa, ca o psihoză, oamenii sunt cu atenția atât de 
îndreptată spre lucrul acesta, încât îşi pierd toată liniştea - că vor fi pecetluiți pe 
ascuns, că acolo e o cursă, se simt pândiţi din toate părțile. 


Şi Părintele Porfirie Bairaktaris era supărat pe duhovnici că au introdus un fel de 
panică în oameni. Părintele Porfirie tot la modul simplu s-a exprimat. Vedeţi 
cum este şi cuvântul Sfântului Apostol Pavel: Antihrist nu se va arăta până nu 
va veni mai întâi lepădarea de credinţă. 


Deci eu nu trebuie să am atenţia către antihrist, ci către lepădarea de credinţă. 
Că el nu se poate arăta până nu va veni lepădarea de credinţă! Dacă nu pleacă 
Hristos din viaţa mea, el nu are loc să se apropie sau să intre în viaţa mea. El nu 
intră în viaţa mea decât dacă din viaţa mea pleacă Hristos. lar ca să plece 
Hristos din viaţa mea, asta ţine numai şi numai de mine. Nu ţine de Guvern, nu 
ține de vreo conspirație, nu ţine de masonerie, nu ţine de trădători ai credinţei 
din Biserică, nu ţine de nimeni. Ca să plece Hristos din viaţa mea ţine numai de 
mine. Aste e şi măreţia omului! Este o măreție a omului, că este totul între el şi 
Dumnezeu. Dacă eu Îl păstrez pe Hristos în viaţa mea, pentru că vreau să Îl 
păstrez pe Hristos în viaţa mea, eu în EI cred, pe EI ÎL mărturisesc, pe EI l-am 


cunoscut ca Dumnezeu al meu, în El este viaţa mea şi dacă eu nu vreau să mă 
lepăd de EI, nimeni nu poate să mi-L ia, ţine totul de mine. Deci antihrist nu se 
va arăta până nu va veni mai întâi lepădarea de credinţă. 


E adevărat lucrul acesta, că lepădarea de credinţă îmbracă forme foarte subtile 
în vremea noastră. Ea se deghizează chiar în hainele credinţei, adică se 
păstrează o spoială de credinţă, cum zice Sfântul Teofan - vor fi peste tot 
biserici, slujbe, dar nu vor fi decât părelnicie, nu va fi o angajare în Hristos, ci 
numai faţadă, numai fast, numai ritual, nu va fi o dăruire a vieţii în Hristos. Asta 
este primejdia! Şi pe asta trebuie să ne concentrăm, nu pe conspirații, nu pe 
trădarea nu ştiu cui, nu pe cipuri, nu pe altceva... Că pecetluirea va îmbrăca şi o 
formă concretă, a cipului sau alta, poate că va îmbrăca şi o formă concretă. Dar 
noi să ne pregătim. Nu ştim când va fi momentul acela, dar dacă noi suntem cu 
conştiinţa trează vom simţi, va fi limpede pentru toată lumea”. 


Părintele lerodiacon Visarion — Duminica slăbănogului 


lisus a zis slăbănogului: "Iată că te-ai făcut sănătos, de acum să nu mai 
păcătuieşti, ca să nu-ţi fie ţie ceva mai rău”! (loan V, 14) 


Fraţi creştini, cine nu este cuprins de milă şi de compătimire când vede un 
bolnav paralizat zăcând într-un pat de mulţi ani? Cum să nu-ţi inspire milă când 
vezi o ființă omenească sfârşită de puteri, cu ochii duşi în fundul capului, galben 
la faţă şi tot trupul lui numai pielea şi osul, un om care aşteaptă de la alții o 
mângâiere, o încurajare, un pahar cu apă sau puţină mâncare. 


Sfânta Evanghelie de astăzi ne-a istorisit vindecarea unui astfel de slăbănog 


Slăbănogul de astăzi însă aştepta de 38 de ani şi nădăjduia că se va găsi un 
om care să-l arunce şi pe el în scăldătoarea Vitezdei şi să se facă sănătos. Dar 
de atâţia ani nu S-a găsit nimeni Să-l ajute. 


Iată că într-o zi cu soare şi frumos, o zi senină şi plină de lumină, se opreşte 
în faţa lui un om frumos şi minunat, cu chipul blând şi dulce, care-i zise cu 
blândeţe: "Voieşti să te faci sănătos?” Cine era acest om? 

Văzând lisus cum îl chinuia boala de multă vreme şi 
cunoscând ca un Dumnezeu păcatele acestui slăbănog, căci pentru păcatele lui 
se chinuise 38 de ani, a voit să-l aleagă din această mulţime de bolnavi şi să-l 
vindece. 


Bietul slăbănog, buimăcit şi intimidat, căci se vedea în faţa unei persoane atât de 
impunătoare şi uimitoare, a început să-şi plângă necazul înaintea Domnului, 
zicând: "Doamne, nu am pe nimeni Să mă arunce în scăldătoarea aceasta 
când se tulbură apa, iar până când merg eu altul se coboară înaintea mea”. 
lată deci că din atâția oameni care se aflau în acel loc, nu se găsea nimeni ca să-i 
ajute acestui slăbănog. Aceasta ne arată că erau foarte împietriţi oamenii şi 
atunci, egoişti şi fără omenie. 


Scăldătoarea aceasta numită Vitezda - ceea ce înseamnă Casa Milostenieiă - 


se afla în Ierusalim la Poarta oilor, căreia i se zicea aşa pentru că aici erau 
spălate de măruntaie oile care erau aduse jertfă la templu. Împrejurul lacului 
Vitezda erau cinci pridvoare sau foişoare, în care se găseau mulţi bolnavi ce 
aşteptau mişcarea apei, căci un înger se cobora din când în când în scăldătoare şi 
tulbura apa, iar cel care intra întâi după tulburarea apei se făcea sănătos ori de ce 
boală era cuprins. 


Dar pentru ce se vindeca numai un Singur bolnav după tulburarea apei? 
Pentru că 


Acest slăbănog de la Poarta Oilor a trebuit să aştepte 38 de ani ca să poată plăti 
canon pentru păcatele făcute de el, iar acum s-a împlinit vremea ca să se arate 
Mântuitorul Cel ce a ridicat păcatele lumii ca să-l tămăduiască. Dar pentru ce-i 
zise Mântuitorul: "Woieşti să te faci sănătos?” Nu ştia oare Domnul cât de 
mult voia el să se facă sănătos? De la alţi bolnavi am văzut cum Domnul cere 
credinţă, acestuia vedem că îi cere voinţă, dar voinţa pe care o cere este aceea 
de a se face sănătos şi cu sufletul. 


Aceasta o cere şi de la noi Domnul, Ea Să ne vindecăm sufletul de patimi şi de 


lui înaintea Domnului, bunul şi iertătorul lisus îi zise: "Scoală-te, ia-ți patul tău 
şi umblă!: La porunca lui lisus, venele trupului slăbănogit au prins puteri şi s-au 
întărit cu totul, iar el începu să meargă. Toţi s-au mirat văzând cum pleacă 
sănătos pe picioarele lui acela care era anchilozat, cum a început să-şi strângă 
salteluţa pe care zăcuse şi păturica lui cea săracă, şi cum a pornit vesel pe 
picioarele lui acasă. 


Mare le-a fost mirarea oamenilor care l-au văzut. 


Slăbănogul nu ştia cine 
este doctorul lui. Dar după puţin timp Domnul Hristos l-a găsit în biserică şi 1-a 
Zis: "Iată că te-ai făcut sănătos, de acum să nu mai păcătuieşti, ca să nu ţi se 
întâmple ceva şi mai rău!” 


Ziua aceea când a făcut lisus această minune era într-o sâmbătă. Evrei cei 
pizmaşi şi plini de invidie, când au văzut pe slăbănogul vindecat şi cu sarcina 
patului în spate, au strigat la el cu răutate: "Nu-ţi este îngăduit să-ţi ridici patul 


în ziua sâmbetei!” Invidia din inima lor i-a orbit cu totul, căci n-au mai văzut 
nici binele săvârşit, nici pe Dumnezeu care şi-a făcut milă cu acest nenorocit. 
Aceşti cărturari făţarnici, farisei, ţineau legea de formă, ţineau la literă şi nu 
puteau să vadă în această minune puterea lui Dumnezeu, pentru că ei ziceau că a 
fost călcată sâmbăta şi deci acest om nu poate fi de la Dumnezeu. 


lată invidia, zavistia aceasta a diavolului care face pe oameni să vorbească de 
rău minunile lui Dumnezeu şi pe oamenii lui Dumnezeu. Această fiară 
otrăvitoare are 7 capete. Din ele aruncă otravă purtătoare de moarte. 
e Celdintâi cap este mândria, 

al doilea este iubirea de argint, 

al treilea lăcomia, 

al patrulea lenea, 

al cincilea desfrânarea, 

al şaselea mânia şi 

a şaptea este invidia. 
Din toate aceste capete se varsă otrava aducătoare de moarte pentru suflet. 
Otrava invidiei este însă mai puternică decât celelalte. 


Toate celelalte păcate de moarte sunt săvârşite de om pentru câte un folos, dar 
invidiosul este chinuit de otrava invidiei, în suflet şi în trup, fără nici un folos, 


lui părându-i rău de fericirea aproapelui, de binele vecinului, de progresul altuia 
şi mai ales de darurile pe care le au unii de la Dumnezeu. Invidiosul se bucură 
numai atunci când aude de nenorocirea aproapelui, atunci când a căzut în 
păcate, iar dacă mai e şi la închisoare, atunci are o bucurie şi mai mare. 


De aceea când vede că-i merge bine şi sporeşte în cele bune, invidiosul caută să- 
i pună tot felul de piedici, să-l vorbească de rău, să-l clevetească, să-i zică 
rătăcit, să-l desconsidere în faţa lumii ca nimeni să nu-l mai iubească. E prea 
mult de vorbit de acest cap al invidiei. Dar să-i lăsăm acum pe cei ce sunt 
otrăviţi de el şi să-i compătimim, fiindcă o pedeapsă mai mare ca aceasta nici că 
se poate, distrugându-le sufletele şi trupurile. 


Sfânta Evanghelie de astăzi nu ne spune că slăbănogul i-ar fi mulțumit 
Domnului pentru că l-a tămăduit. Dar ne spune că S-a dus şi a spus iudeilor 
că lisus este cel ce l-a făcut sănătos. Poate şi el, ca şi alţii, a fost 
nerecunoscător, a uitat îndată de binefăcătorul său şi nu L-a urmat ca să-l 
asculte sfintele învățături. De aceea Domnul Hristos a ştiut cu cine stă de vorbă 
şi i-a zis: "Vezi să nu mai păcătuieşti”şi celelalte. 


Ştia lisus, ca un Dumnezeu ce era, că acel slăbănog va stărui în păcate ca şi 
înainte şi va face chiar un păcat mai grozav, puțin mai târziu. 


Din tradiţie şi 


Când Mântuitorul urca cu Crucea pe dealul Golgotei, hulit şi batjocorit, 
însetat şi nemâncat, s-a oprit în dreptul casei acestui Isac Lachedem, căci pe 
acolo ducea drumul spre Golgota. 


Atunci Isac a ieşit şi el la poartă împreună cu vecinii, iar Domnul văzându-l l- 
La refuzul acestuia, lisus l-a rugat să-l dea voie 


să se odihnească pe banca de la poarta lui; dar acesta îi zise cu asprime: "Nu- 
ți dau voie să stai, mergi de aici!” 


Atunci Domnul Hristos se întoarce către el şi-i zise: "De acum încolo să 


”, Se spune că şi astăzi acest 
evreu nerecunoscător, care s-a asociat cu ceilalți hulitori, trăieşte şi umblă 
neîncetat, străbătând pământul în lung şi-n lat fără să i se întâmple ceva. 
Merge prin pustietăţi, prin jungle periculoase şi s-a aruncat chiar în vulcanul 
Vezuviu din Italia, pentru că el vrea să moară, dar nimic nu i se întâmplă 
pentru că blestemul dumnezeiesc este asupra lui. 


Animalele sălbatice vin până lângă el, îl miros, dar sunt cuprinse de o aşa 
scârbă, că nu se pot atinge de el. lată că se apropie 2000 de ani şi el merge, 
merge mereu pe pământ. Acum nu mai vrea Să se facă sănătos, ci doreşte să 
scape de povara vieţii, dar în zadar, căci lucrurile neînsufleţite nu-l primesc, 
ci totul şi toate îi spun şi-i repetă cuvintele Mântuitorului spuse la poarta 
casei lui: ''Mergi, mergi”! lar el merge până va veni Domnul să judece viii şi 
morţii. 


Blestemul dumnezeiesc a căzut peste el ca şi peste toţi cărturarii şi fariseii, în 
frunte cu Anna şi Caiafa, căci toţi, împreună cu Pilat, şi-au sfârşit viaţa lor în 
diferite chinuri, ducându-se în focul iadului. Blestemul dumnezeiesc a căzut 
peste toţi cei care au cerut răstignirea Domnului, căci au fost împrăştiaţi pe toată 
faţa pământului, căzând în grea sclavie, chinuiţi în diferite feluri, arşi de sete, de 
foame, rămaşi fără ţară, şi aceasta, iată, aproape de 2000 de ani. 


S-a Împlinit tot ceea ce au cerut ei cu gura lor când au zis: "Sângele Lui să 
cadă asupra noastră şi asupra copiilor noştri”. Spunând Domnul 
slăbănogului să nu mai păcătuiască, s-a gândit la toate oile cele rătăcite ale 
casei lui Israel, precum şi la noi, şi să nu ni se pară lucru de glumă, căci dacă 
ne ţinem tot mereu de păcate, blestemul dumnezeiesc apasă asupra noastră, a 
casei şi a copiilor noştri. De altfel, pentru păcatele grele pe care le facem şi nu 
le mărturisim la timp, vin peste noi fel de fel de necazuri, greutăţi şi boli, 
neînţelegeri şi despărțiri între soți. 


Pe toţi cei care nu se lasă de insultele şi hulele aduse lui Dumnezeu, de luarea 
numelui Său în deşert, de înjurături, drăcuieli şi blesteme, pe toţi aceştia îi 
urmăreşte blestemul dumnezeiesc ca şi pe toţi răstignitorii Lui. Şi apoi, dacă 1- 
apucă moartea aşa, în tot felul de păcate, se duc şi-n fundul iadului, acolo unde 
se chinuiesc creştinii care şi-au lepădat credinţa, botezul şi care s-au lepădat de 
Sfânta Biserică. Acolo merg toţi cei care s-au făcut pricină de sminteală altora, 
ca fariseii şi cărturarii cei făţarnici. 


Acolo se chinuiesc părinţii care nu-şi învaţă copiii rugăciuni, n-au grijă să-i 
spovedească, să-i împărtăşească, îi lasă să trăiască necununaţi, şi astfel cresc ca 
nişte buruieni otrăvitoare. De aceea copiii de astăzi otrăvesc sufletele părinților 
lor pe pământ, iar la sfârşitul vieţii vor moşteni cu toţii suferinţele iadului. Vai, 
grozav trebuie să fie iadul acesta, când mă gândesc la o istorioară vrednică de 
amintit, tot despre un bolnav care se chinuise şi el vreo 30 de ani. 


Suferințele acestui bolnav erau mari şi totdeauna se ruga lui Dumnezeu, ori 
să-l facă sănătos, ori să-i ia sufletul. 


Pe când se ruga el cu încredere şi evlavie îi apare un înger şi-i zice: "lată, 
omule, ţi-a auzit Dumnezeu rugăciunea, dar pentru păcatele tale ai mai avea 
de suferit încă trei ani pe pământ de aici înainte. Dumnezeu mă trimite Să te 
întreb ce preferi, să suferi încă trei ani aici, în lumea aceasta, Sau trei ceasuri 
dincolo, în iad? El spuse că preferă trei ceasuri în iad; îngerul îndată i-a luat 
sufletul şi l-a dus în iad, lăsându-l în foc. 


După un ceas se întoarce să vadă ce face sufletul. Acesta când l-a văzut a 
strigat cu mare glas: "Vai, sfinte ingere, nu credeam să fie nedreptate la 
Dumnezeu, ai spus că mă laşi numai trei ceasuri şi a trecut atâta amar de ani, 
că nu credeam Să mai vii”. 


Taci, omule, zise îngerul, n-a trecut decât un ceas şi mai ai de suferit încă 
două ceasuri. Când a auzit, l-a rugat pe înger să-i ducă sufletul înapoi în timp 
să se chinuiască nu 30 de ani, ci toată viaţa, şi-i va fi mai uşor decât acele 
chinuri ale iadului. 


Vai, fraţilor, adevărat este şi ştim cu toţii aceasta, că numai o noapte te doare o 
măsea şi ţi se pare un an, dar să stai în chinurile iadului? Acolo, spun sfinţii 
părinţi că nu rămâne nici o părticică a sufletului să nu sufere. Aici te doare o 
măsea, un ochi, o mână, dar în iad sufletul întreg suferă dureri nemaipomenite. 
Grozav loc este iadul! 


Unul dintre ucenici a întrebat pe Domnul să-i spună cât de adânc este iadul. 
Domnul a răspuns că dacă o piatră de moară va fi în cădere timp de trei ani şi 


"O pasăre mare de se va duce o dată pe an la o 
stâncă de piatră să-şi ascută ciocul de ea, atunci când s-o toci stânca va ieşi 
un astfel de păcătos de acolo, adică niciodată ”. 


Ştiinţa ne descoperă că dedesubtul pământului este foc, smoală, păcură, apă 
clocotită. Ştim că acestea ies din fundul pământului şi ne dovedesc existenţa 
iadului. Diavolul nu are nimic frumos pentru noi, ci numai suferință, plângere şi 
tânguire. El n-are ce să ne dea. Cine face voia lui, acela se face părtaş la 
chinurile iadului, cu el la un loc, fiindcă dedesubtul pământului este iadul cu 
suferinţele lui, iar sus în ceruri este locaşul drepţilor şi odihnă tuturor făcătorilor 
de bine. 


Aici pe pământ Suntem la mijloc între bine şi rău, între fericire şi nenorocire. 
De aceea vedem o zi bună şi zece rele; aici binele este amestecat cu răul, aici 
este o parte din rai, dar şi o parte din iad. Trandafirul este frumos, are miros 
plăcut, dar are şi ţepi usturători. Fructele sunt dulci, frumoase, dar au şi coji care 
trebuie aruncate. Aici binele este amestecat cu răul, aşa cum e trupul cu sufletul. 


Omului i-a rânduit Dumnezeu să treacă prin două vieţi şi să rămână în a 
treia. Prima viaţă este cea din pântecele maicii noastre, timpul celor nouă luni 
până la naştere. Deşi nimeni nu ştia ce-l aşteaptă în această viaţă, totuşi toţi 
ne-am născut plângând, parcă ştiind că ne-am născut în valea plângerii, a 
suferințelor, a necazurilor. 


După cum din prima viaţă nu putem şti ce ne aşteaptă în a doua, tot aşa din 
viața aceasta a doua, unde ne aflăm acum, este greu să pătrundem cu vederile 
noastre trupeşti viaţa veşnică unde va rămâne sufletul pentru totdeauna. 


De aceea să credem cu tărie şi să fie ştiut că aşa cum am venit în lumea 
aceasta cu trup şi suflet prin uşa naşterii, aşa va veni o zi când vom lăsa trupul 
acesta pământului şi pe uşa morţii vom trece cu sufletul în veşnicie, în viaţa cea 
de veci fericită sau în chinurile cele fără de sfârşit ale iadului. 


Bietul suflet va lua cu el bagajul faptelor bune sau rele şi se va prezenta 
umilit şi tremurând în faţa Dreptului Judecător. 
e Greu va fi atunci pentru sufletul care nu s-a descărcat de păcate aici, pe 
pământ, prin spovedanie. 


e Greu va fi atunci de toţi cei care au călcat în picioare toată învăţătura 
Bisericii, văzând că nu mai au scăpare. 

e Greuva fi atunci celor care au încredinţat averile şi banii copiilor ca să-i 
salveze şi să le facă cele de trebuință după moarte, iar ei nici nu se 
gândesc, mănâncă, beau, petrec şi au uitat demult de ei; şi aşa îşi va lua 
plata fiecare, după cum a făcut în viaţă. 


Păcatul trebuie să se plătească undeva, trebuie să se ispăşească prin durere tot 
ceea ce s-a făcut cu plăcere, ori în această viaţă, prin pocăință sinceră, 
spovedanie curată, ori în osânda veşnică, fără de sfârşit. Aici suferinţa se mai 
poate amâna din partea Domnului la acei care se întorc la Dumnezeu cu credinţă 
şi-şi recunosc păcatele. Dar cei care nu vor să ştie de Sfânta Biserică şi râd de 
cei credincioşi, batjocorindu-i, să fie încredinţaţi că dacă îi apucă moartea aşa 
nu mai au nici 0 scăpare. 


Pentru aceasta Dumnezeu a lăsat suferinţa, ca un bici aspru care pedepseşte pe 
omul vinovat de aici, ca să nu se piardă pe veci în iad. Sfintele cărți spun că 
înainte de sfârşitul lumii vor veni anii durerilor, ani grei de suferință, anii 
bolilor, ai războaielor, ai foametei, anii cutremurelor şi a tot felul de greutăţi. 
Cine nu va avea ochi să vadă şi nu se va întoarce nici din acestea, pierzarea-l 
aşteaptă. Noi le socotim rele toate acestea, însă suferinţa este cea mai bună 


doctorie pentru salvarea sufletului, aşa după cum vindecarea bolilor trupeşti se 
face cu pastile amare, acre şi tăieturi adânci de bisturiu, îndepărtându-se 
putregaiul. 


Dar nu toţi fac aceasta, ci o parte se duc tot la diavol, tot pe el îl caută, la 
vrăjitoare, la descântătoare. 


lată ce binecuvântare revarsă Dumnezeu prin suferinţă, dându-i omului 
mijlocul de a se mântui. Când o mamă simte că viaţa copilului ei e în pericol, 
îl ia în braţe şi se duce la doctor să fie operat. Copilul se zbate, ţipă şi ar vrea s-o 
lovească pe mama lui, fiindcă suferă, dar până la urmă e salvat. Tot aşa face 
Dumnezeu cu noi, vrea să ne scape sufletul, dar să vrem şi noi. 


N. a zugrăvit odată un prea frumos tablou, intitulat "Valea 
”. Tabloul înfăţişează o vale împrejmuită cu stânci în care se află o 
mulțime de oameni în suferinţă. Toţi au feţele scăldate în lacrimi, asupra 
tuturor apasă un jug de dureri nemaipomenite. Dar iată că între nenorociţii 
aceştia este un bărbat îmbrăcat în veşmânt alb cu o cruce pe umeri. Este 
lisus. EI face semn mulţimii să-L urmeze. Toate privirile sunt îndreptate spre 
drumul strâmt şi pietros spre care arată Mântuitorul cu mâna, iar mai 
departe, la capătul drumului, se zăreşte o grădină plină de flori strălucind în 
soarele de primăvară. 


Prin acest tablou pictorul vrea să dea grai adevărului că lisus este marele 
mângâietor în suferință. Dar prin ce mângâie Mântuitorul pe credincioşii Săi? 
Prin cele două privelişti pe care le deschide înaintea ochilor: 

> prima reprezintă drumul strâmt şi pietros, suferinţele, Crucea Lui, 

= iar cealaltă reprezintă viaţa veşnică, grădina Raiului. 


” In faţa acestei privelişti simţim cum în inimi ni Se strecoară 
un balsam de durere şi mângâiere, şi văzând cât de mare a fost durerea Lui 
ne potolim în mânia noastră, când vedem cât de mici suntem în răbdare. 


Noi suferim, suntem loviți, înşelaţi, dezamăgiţi, dar toate acestea le merităm, 
sunt plata păcatelor noastre. Dar lisus cu ce a greşit? Ce sunt suferinţele 
noastre în comparaţie cu patimile Lui? 


Și astfel, 


Aşa zicea lisus ucenicilor Săi: "Voi veţi plânge şi vă veți tângui, vă veţi întrista, 
însă întristarea voastră se va preface în bucurie mare mai pe urmă”. lată 
nădejdea cea mare pe care ne-o dă Domnul pentru viaţa cea veşnică. Până atunci 
avem toţi parte de suferinţă, şi cei buni, şi cei răi; cei buni ca să se curăţească şi 
mai mult pentru locul cel curat, iar cei răi să se trezească şi să vină la fericire cât 
mai repede, la pocăință, să nu-i mai apuce moartea în păcate. 


Sfântul Augustin a asemănat viaţa omenească cu un covor ce are două feţe. 


Pe una din feţe se văd culorile, desenele şi florile, pe cealaltă parte nu se vede 
decât un amestec de fire şi noduri încâlcite. Aşa e şi cu viața noastră de aici; 


noi nu-i vedem decât una din feţe, cealaltă parte o vede şi o ştie Dumnezeu. 
De aceea Tatăl nostru cel din ceruri, care este bun Părinte, ne zice şi nouă, ca 
şi slăbănogului din Evanghelia de astăzi: "Vreţi voi să vă faceţi sănătoşi? 
Veniţi la Mine, urmaţi sfaturile Mele şi vedeţi să nu mai păcătuiţi, ca să nu vă 
fie şi vouă ceva mai rău în veci în iad, în chinurile fără sfârşit”. 


Rugăciune 


Doamne lisuse Hristoase, Fiule şi Cuvântul lui Dumnezeu, scapă-ne pe toţi care 
ne-am adunat aici de chinurile iadului şi vindecă slăbănogirea sufletului şi a 
trupului nostru. Ajută-ne cu harul Tău să nu mai păcătuim, ca să ne mântuim şi 
noi în vecii vecilor. Amin. 


Părintele Ion Cârciuleanu - Duminica slăbănogului de la Vitezda 


Duminica de astăzi este numită în calendarul nostru ortodox, duminica a patra 
după Paşti sau a Slăbănogului, pentru că Evanghelia care se citeşte în această 
duminică vorbeşte despre minunea vindecării de către Mântuitorul a 


slăbănogului de la lacul Vitezda. În partea de răsărit a Ierusalimului, lângă 
poarta oilor, se găsea acest lac, în care mulțime de bolnavi se făceau sănătoşi, 
căci “un înger al Domnului se cobora la vreme în scăldătoare şi tulbura apa, 
şi cine intra întâi, după tulburarea apei, se făcea sănătos, ori de ce boală era 
ținut” Uoan 1, 4). 


Cele cinci pridvoare, zidite încă de Solomon, erau locurile de aşteptare, de unde 
bolnavii urmăreau cu multă atenţie tulburarea apei de către înger. 


Într-unul din aceste pridvoare, un slăbănog, care căzuse pradă suferințelor 
cumplite, de 38 de ani aştepta acolo ziua şi ceasul izbăvitor al însănătoşirii sale. 
Apa acestui lac primise puteri tămăduitoare; de minunea vindecării însă, nu se 
putea împărtăşi decât acela care intra primul după tulburarea ei. Acest slăbănog, 
de 38 de ani văzuse apele lacului tulburându-se, dar fără folos: alţii, mai tari ca 
el, i-o luau înainte, se aruncau în apă şi se vindecau. Dar el nu-şi pierdea 
răbdarea, şi acest lucru trebuie să-l învăţăm de la dânsul: cel care rabdă 
speră, nădăjduieşte într-o soluţie, într-o ieşire, într-un răspuns, într-o 
scăpare. Răbdarea adevărată nu e o virtute pasivă, o capitulare, ci aşteptarea 
unei rezolvări, a unei izbăviri venite de undeva. 


Bolnavul care rabdă suferinţa speră că aceasta va trece. Omul în necaz şi 
primejdie speră că va fi izbăvit. O astfel de răbdare în speranţă avea şi 
slăbănogul. De 38 de ani nu putea intra în scăldătoare, după tulburarea apei, 
şi totuşi nu-şi pierdea răbdarea, rămânea în continuare, crezând că într-o zi 
va ajunge şi el în atenţia lui Dumnezeu. Şi iată că răbdarea lui a fost răsplătită 
când, într-o zi, venind Mântuitorul şi văzându-l, i se făcu milă de el şi 
apropiindu-se, îi zise: “Vrei să fii sănătos?” Răspunsul veni clar şi convingător: 
“Doamne, n-am om Să mă arunce în scăldătoare. Căci până să mă duc eu, 
altul se coboară”. Şi atunci Mântuitorul, făcându-i-se milă de el, nu i-a spus că 
nu e nevoie să-l mai arunce cineva în scăldătoare, ci i-a spus: “Scoală-te, ia-ţi 
patul tău şi mergi”. Şi în clipa aceea, bolnavul s-a ridicat, şi-a luat patul şi a 
plecat. lisus s-a făcut nevăzut. Slăbănogul era convins că recâştigarea sănătăţii 
sale s-a produs prin intervenţia dumnezeiască, ne încredinţează Sf. Evanghelie, 
care ne spune că, după câtva timp, lisus îl întâlneşte în templu rugându-se şi 
mulțumind lui Dumnezeu pentru minunea săvârşită cu dânsul în preajma 
Vitezdei. 


Mântuitorul lisus, în nemărginita iubire şi purtare de grijă faţă de omul zidit 
după chipul şi asemănarea sa, îl avertizează zicând: “Iată, te-ai făcut sănătos, 
de acum să nu mai păcătuieşti, ca să nu-ţi fie ceva rău” (loan 15, 14). Aşa s-a 
Sfârşit cumplita suferinţă a unui Slăbănog, care a avut lângă el pe lisus, 
tămăduitorul rănilor noastre fizice şi morale. 


Acest slăbănog, pe care ni-l înfăţişează Sfânta Evanghelie de astăzi, ne pune 
în faţă suferinţa, păcatul şi singurătatea. 


Hristos Domnul 


schimbă caracterul iniţial al suferinţei şi al durerii, dându-le un caracter de 


omul nostru cel din afară, cel din lăuntru, însă, se înnoieşte din zi în zi; pentru 
că suferința noastră cea de acum, uşoară şi trecătoare, ne aduce nemăsurată 
slavă veşnică (Il Corint. 4, 16-17). 


mai buni, mai drepţi, mai credincioşi şi mai cinstiţi, trăind în permanentă 
comuniune cu Hristos. Ea trebuie să devină condiţia fundamentală a renaşterii 
spirituale, cum zice V. Hugo: “Ochiul nu vede bine pe Dumnezeu decât 
printre lacrimi”. 


Suferinţa noastră de azi, cu întregul ei şir de nenorociri, lipsuri şi dureri trebuie 
să o privim nu numai ca pe o pedeapsă dumnezeiască, ci şi ca o chemare pentru 


îndreptarea noastră, spre o viaţă plăcută lui Hristos. Istoria se clădeşte sub braţul 
ocrotitor al Providenţei, care dirijează şi sancţionează. 


Dar prin acest slăbănog bolnav cu trupul, Biserica ne arată şi figura oricărui 
bolnav cu suferul Eat Sua a arici SăvărRete păcat tr 
păcatul este pentru suflet, ceea ce este paralizia pentru trup. Cu cât creştinul este 
mai stăpânit de el, cu atât paralizia sufletului este mai cumplită. Biserica 
noastră, prin citirea Evangheliei de azi, vrea să reamintească tuturor despre grija 


ce trebuie să purtăm sănătății noastre trupeşti şi sufleteşti, despre cauzele 
îmbolnăvirii şi despre mijloacele de vindecare. 


Să nu uităm că lumea de azi este asemenea unui mare spital, plin de bolnavi de 
tot felul: orbi, şchiopi, paralitici etc. Precum nimeni din lume n-ar putea să se 
laude că este fără de păcat, tot aşa nimeni nu poate afirma că este pe deplin 
sănătos. Toţi suntem nişte bolnavi, slăbănogi trupeşte şi sufleteşte. 

Cuvintele Psalmistului, că 7oți s- 
au abătut, împreună netrebnici s-au făcut; nu este cela ce face bunătate, nu 
este până la unul (Ps. 52, 4), justifică pe deplin afirmaţia că lumea este un 
imens spital, plin de oameni bolnavi, bolnavi mai mult la suflet decât la trup. 
Toţi purtăm pe suflet semnul rănilor cauzate de păcat. 


Precum boala grăbeşte moartea trupului, tot astfel păcatul grăbeşte moartea 
sufletului, moarte manifestată prin ură față de oameni şi necredinţă față de 
Dumnezeu. Ura, fiind de esenţă diavolească, omoară sufletul: “Oricine urăşte 
pe fratele său este omorâtor de oameni, nu are viaţă veşnică” (| loan 3, 15). Şi, 
iarăşi: “Cine săvârşeşte păcatul este de la diavolul, pentru că de la început 
diavolul păcătnieşte” (V. 8). Păcatul este cauza tuturor suferințelor noastre, iar 
boala efectul lui. 


împăcaţi cu Dumnezeu, prin sângele Fiului său (1 loan 4, 9-10). 


N 


Dar ceea ce ne mişcă în mod deosebit din istoria acestei minuni este răspunsul 
pe care l-a dat slăbănogul Mântuitorului: “Nu am om care să mă arunce în 
scăldătoare”. Era strigătul uneia dintre cele mai amare suferințe omenești: 
singurătatea. Nimeni nu se găsise, de atâta vreme, care, din milă faţă de el, sau 
din orice alt sentiment, să fi încercat să-l ajute, să-l arunce în scăldătoare. 


Slăbănogul era în totală singurătate, era lăsat doar pe seama lui însuşi. Şi iată cât 
e de rău să fie omul lăsat pe seama lui însuşi. Să nu aibă un alt om! Să nu aibă 
un prieten! Să nu aibă pe cineva aproape! Acest lucru a venit Mântuitorul să-l 
îndrepte. A venit să se declare El acel om de care avea nevoie slăbănogul şi 
nu-l găsea, ca să ne dea nouă, tuturor, un exemplu. 


Mântuitorul Isus Hristos, prin Evanghelia aceasta, ne învaţă că trebuie să trăim 
ca fraţii, să nu lăsăm pe nimeni în izolare, în singurătate, să nu lăsăm pe nimeni 
aşa cum a fost lăsat acel slăbănog care, timp de 38 de ani, n-a găsit un om care 
să-l ajute. 


Noi, oamenii, suntem creați de Dumnezeu să trăim în societate, să ne 
împărtăşim unul altuia bucuriile şi necazurile, să ne purtăm de grijă unul altuia, 
să ne ajutăm. Cel avut pe cel lipsit, cel tare pe cel slab, cel sănătos pe cel bolnav 
să slujească. Aceasta este voia lui Dumnezeu, în general, şi pentru toți Hristos 
ne porunceşte astăzi mai mult ca oricând: “Purtaţi sarcinile unul altuia şi aşa 
veţi împlini legea lui Hristos” (Gal. 6, 2). 


Întrebarea Mântuitorului lisus Hristos stăruie şi astăzi. Când trupurile noastre 
cad în mrejele bolilor iar sufletele ne sunt copleşite de necazuri, dar şi de păcate, 
EI se apropie şi azi de noi şi ne întreabă ca odinioară pe slăbănogul de la lacul 
Vitezda: “Vrei să fii sănătos?” Vindecarea noastră va fi în funcţie de 
convingerea răspunsului ce-l vom da, urmat de faptele noastre. Mântuitorul a 
întemeiat Biserica cea sfântă în lume, care pune la îndemâna tuturor 
mijloacele  tămăduirii, pentru obţinerea vindecării noastre trupeşti şi 
sufleteşti. 


Și azi, mai ales azi, sunt atâţia bolnavi care au nevoie de biserică. 


Va trebui, mai întâi, ca ei să-şi curețe sufletul de păcate pentru a-l putea afla pe 
Mântuitorul în casa durerii, la căpătâiul bolnavilor, în preajma celor asupriţi şi 
necăjiţi, alinând rănile celor bolnavi, mângâind şi ajutând pe cei singuri, 


plângând cu cei ce plâng şi ştergând, cu părintească iubire, lacrimile de pe 
obrajii orfanilor, văduvelor şi ai tuturor năpăstuiţilor sorții. 


Aceasta să învăţăm din Sf. Evanghelie de astăzi şi să punem în practică această 
chemare sfântă făcută nouă de Domnul nostru Isus Hristos prin Biserica Sa. 


Suntem aici, la scăldătoarea credinţei, ca să căpătăm fiecare ajutorul de care 
avem nevoie. Deci, dacă vrem să plecăm la casele noastre mai îndreptaţi, să 
facem ceea ce poruncește Mântuitorul prin slăbănogul din Evanghelia de astăzi: 
să ne sculăm, să luăm patul şi să umblăm. 


Rugăciune 


Doamne Isuse Hristoase, care ai venit în lume ca să mântuieşti pe cei păcătoşi, 
dintre care noi suntem cei dintâi, am venit astăzi la scăldătoarea milostivirii Tale 
ca să căpătăm de la Tine ajutorul de care avem nevoie. Dă-ni-l, Doamne, ca să 
putem pleca mai îndreptaţi, mai buni, mai sănătoşi, la casele noastre şi mai 
întăriți în calea binelui şi pe viitor să nu mai păcătuim, ci să facem voia Ta. 
Amin. 


Pr. Dr. Dorin Octavian Picioruş: Predică la Duminica a 4-a după Paşti 


Iubiţii mei, Hristos a înviat! 


„„.EI, Cel care ridică din boală şi din slăbiciune pe oameni. 


Pentru că Evanghelia de azi [in. 5, 1-15] vorbeşte despre un om care era în 
slăbiciune de 38 de ani [In. 5, 5]. De un om în vârstă...şi a cărui slăbiciune era 
datorată păcatelor [In. 5, 14]. 


Căci atunci când s-a întâlnit cu Domnul în templu, după ce îl vindecase, 
Domnul i-a spus: „Vezi, te-ai făcut sănătos! Să nu mai păcătuieşti! Ca să nu ţi se 
facă ceva mai rău” [In. 5, 14, GNT]. 


Pentru că nerecunoştința față de Dumnezeu înseamnă săvârşirea de rele peste 
rele. 


Nerecunoştinţa e stagnarea/ rămânerea în uitare. 


Am fost iertaţi, am fost vindecaţi, am fost curăţiţi...iar noi ne întoarcem la 
păcatele noastre. 


De aceea adăugarea de rele, după ce am fost iertaţi iar şi iar, arată că nu vrem să 
ne schimbăm deloc. Că vrem doar să ne bucurăm de mila lui Dumnezeu, de 
aşteptarea Lui, de îngăduinţa Lui enormă...dar nu să facem ceva care să ne 
schimbe radical viaţa. 


Numai că Domnul iubeşte radicalitatea/ fermitatea în alegerea Lui. 

EI caută schimbarea noastră radicală. 

Schimbarea noastră, care să ţină cont de tot ceea ce s-a petrecut cu noi, de tot 
ceea ce am fost luminaţi de Dumnezeu să facem, de tot ceea ce am înţeles că 


trebuie să facem. 


Pentru că El caută o relație reală cu noi...în care EI să fie singurul care ne 
schimbă. 


ŞI EI ne schimbă pe măsura înţelegerii şi a deschiderii noastre în a-L urma. 
Pentru că El ţine cont de contextul vieţii noastre... 

EI a venit la scăldătoarea [colimvitră] Vitesda [În. 5, 2, GOC], a văzut pe cei de 
acolo, bolnavi de multe boli, care aşteptau pe Îngerul care „tulbura apa” În. 5, 


4, GOC]...dar l-a vindecat numai pe bărbatul în slăbiciune de 38 de ani [În. 5,5, 
GNT]. 


El nu avea om care să îl arunce în scăldătoare, atunci când Îngerul tulbura apa 
[In. 5, 7, GNT]...şi Domnul tocmai pe el îl vindecă, pentru că a avut răbdare. 


A aşteptat 38 de ani...vindecarea! 


Nu a considerat că e de vină Dumnezeu pentru situaţia lui...şi nici nu şi-a 
considerat boala ca pe o fatalitate, de care nu poate scăpa. 


Ci el a trăit cu încredințarea faptului că va veni şi ziua vindecării lui. 


Și asta în ciuda faptului că nu avea om, nu avea sprijin, nu avea ajutor uman. Nu 
avea cine să aibă grijă de el... 


lar societatea noastră capitalistă ne învaţă foarte brutal ce înseamnă relaţie 
profitabilă între oameni. 


Pentru că relaţia care îţi aduce bani, care te face prosper...e omul care te pune în 
funcţie. Care te pune în faţa situaţiei de a avea alt statut. 


Și dacă ai alt statut...ţi se deschid multe uşi. 


Numai că uşile care ţi se deschid...pot fi capcane. 


Te pot duce în altă direcție...decât spre Dumnezeu. 


lar oamenii care te ajută pot fi foarte corupători...pentru că te pot ajuta numai 
pentru ca să îți distrugă calea ta, speranţele tale, potenţele tale...punându-te să 
faci lucruri care nu te ajută deloc în viaţa ta. 


De aceea, sănătatea trupului, vioiciunea minţii, frumuseţea înfăţişării, un loc de 
muncă prosper, o familie şi o sumă de apropiaţi nu sunt argumente pertinente, 
care să certifice sănătatea noastră interioară, duhovnicească. 


Pentru ca să fii cu adevărat împlinit trebuie să Il ai ca singur ajutător pe 
Dumnezeu şi viaţa ta să fie plină de prezenţa slavei Sale, care e adevărata 
noastră sănătate trupească şi sufletească. 


Căci de ce l-ar mai fi atenţionat Domnul pe cel vindecat să nu mai păcătuiască, 
dacă boala nu are nimic de-a face cu păcatul? 


Insă tocmai pentru că păcatul e la baza distrugerii sănătăţii noastre interioare, 
care se răsfrânge şi în trupul nostru, vindecarea de la Dumnezeu e vindecarea 
dinlăuntru spre în afară. 


De aceea sănătatea reală este o expresie a vieţii duhovniceşti şi nu a sănătăţii 
corporale aparente. 


Poţi fi frumos, atrăgător, manierat, disciplinat în ceea ce înseamnă relațiile 
sociale şi în acelaşi timp, un decăzut, un necrozat în miezul fiinţei tale. 


Pe oameni îi poţi minţi în ceea ce priveşte sănătatea ta duhovnicească...te poţi 
minţi şi pe tine...ani la rând... 


Insă în faţa lui Dumnezeu noi suntem cei care suntem...şi nimic mai mult. 


De aceea, ca să fii altul, trebuie ca Dumnezeu să fie omul care te ajută să cobori 
în scăldătoare. 


Care te ajută să cobori în mila Lui printr-o pocăință care priveşte tăios,corect şi 
abisal în sine însăşi. 


Pentru că vindecarea începe de acolo...de unde am ieşit din relația cu 
Dumnezeu... 


Vindecarea presupune să reînnodăm relaţia cu Dumnezeu de acolo de unde am 
părăsit-o pentru...a ne fi „mai bine” în viaţă. 


Însă mai binele fără EI e un pustiu de bine. 
E iad. 


Și iadul înseamnă să stagnezi în rău, în lipsa de sens, în năluciri de sine, în 
ipocrizie, în nesimţire, în plăceri depersonalizante. 


Numai că Dumnezeu ne cere, mereu, în fiecare clipă să ne ridicăm, să ne luăm 
patul şi să umblăm [In. 5, $, GNT]. 


Adică să ne purtăm trecutul ca pe un pat, să nu facem abstracţie de ce am făcut 
înainte...şi să mergem, mai departe, cu dorința de a nu mai repeta erorile 
trecutului. 

Domnul nu vrea să ne aruncăm trecutul...ci să îl stoarcem de înţelepciune ca pe- 
o lămâie. 

Dacă ştim cum e binele. ..atunci trebuie să dorim binele! 

Dacă ştim ce dureros e păcatul, după ce trece plăcerea lui de-o clipă...atunci să 
nu facem apologie plăcerii în detrimentul consecinţelor veşnice ale păcatelor 


noastre de-o clipă! 


Aşadar, să ne purtăm patul, pentru ca să ştim să-i odihnim pe cei care nu au 
casă. 


Care nu simt nicăieri că sunt acasă, că sunt primiţi, că sunt înţeleşi, că sunt 
iubiţi... 


Să ne facem pat în care să Îl odihnim pe Dumnezeu şi să ne facem mereu mâini 
care ies în îmbrăţişarea tuturor. 


Pentru că şi azi sunt spitale, orfelinate, închisori, aziluri, dărâmături şi trotuare, 
şi bănci şi arşiţă şi frig şi nemâncare şi nevedere...care acoperă pe confrații 
noştri care...nu au oameni care să-i vadă. 


Și cred, cu tărie, că nu mai suntem oameni tocmai pentru că nu mai vedem 
profund oamenii. 


Dacă i-am vedea profund, am vedea multe minuni de oameni pe lângă noi, în 
casa noastră, în drumurile noastre...pentru că am vedea cum lucrează 
Dumnezeu în oameni. Cum îi umple de frumuseţe. 


De aceea bucurându-ne cu Cel care îi face pe oameni sănătoşi, să simţim 
împreună cu El îndurerarea, compătimirea pentru cei care nu sunt sănătoşi. 


Pentru ca, din mila Lui, fiecare dintre noi şi întreaga umanitate să se bucure de 
mila vindecării Lui, acum şi pururea şi în vecii vecilor. Amin! 


Părintele Iosif Trifa - Despre bolile sufleteşti şi tămăduirea lor 


Bolnavul de la Vitezda zăcuse 38 de ani. Grozavă boală, grozavă aşteptare! 
După câteva zile de boală ţi se face viaţa amară, d-apoi după 38 de ani de 
zăcere!? Evanghelia din această duminică ne grăieşte, înainte de toate, despre 


credinţa cea vie şi tare a slăbănogului. Căci 38 de ani de suferinţă şi aşteptare 
n-au putut să-i înfrângă credința şi nădejdea mântuirii. Dar trebuie, mai 
departe, să ne dăm seama că bolnavul de la Vitezda este o icoană, o oglindă în 
care putem vedea istoria mântuirii omenirii şi istoria mântuirii noastre. 
Treizeci şi opt de ani a aşteptat bolnavul de la Vitezda pe „Omul“ care avea să-l 
bage în scăldătoare. Veacuri întregi a aşteptat omenirea — căzută şi 
îmbolnăvită prin păcatul lui Adam — pe „Omul“ care să-i aducă tămăduire şi 
mântuire. La „plinirea vremii“, lisus-Omul a venit! 


Legea lui Moise arăta oamenilor de-a fir-a-păr, toate bolile păcatului, 
dar nu ne dădea doctorul şi medicamentul care să ne şi vindece păcatul. 


Când un medic, necunoscut bolnavilor, vrea să înceapă tratamentul 
lor, mai întâi se prezintă, arătându-şi diploma. Și Domnul lisus a venit în lume 
cu „diploma“ Lui cerească, scrisă în proorocul Isaia, la capitolul 61: „Duhul 
Domnului este peste Mine, că M-a uns să tămăduiesc pe cei zdrobiţi cu inima, 
Să vestesc robilor iertare şi să dau orbilor vedere“ (Luca 4, 18). 


La venirea Domnului, lumea era un spital uriaş plin de boli sufleteşti şi de cei 
bolnavi cu sufletul. Era plină lumea de cei care „aveau ochi, dar nu vedeau, 
aveau urechi, dar nu auzeau“; era plină lumea de orbi, surzi, muţi şi ologi cu 


EL i-a chemat, să ia tămăduire, pe toţi cei bolnavi cu trupul şi 
sufletul, strigând pe tot locul că n-a venit pentru cei sănătoşi, ci pentru cei 
bolnavi... nu sănătoşilor le trebuie doctor, ci bolnavilor (Matei 9, 12). 


care 
aşteptase pe Omul-Mesia, era strigătul: lată, a sosit „Omul“ pe Care L-a 
aşteptat omenirea bolnavă! Venirea Mântuitorului era strigătul de bucurie 
despre „plinirea vremilor“, când „se vor deschide ochii orbilor şi urechile 
surzilor vor auzi. Șchiopul ca cerbul va sări şi limpede va fi limba gângavilor“ 
(Isaia 35, 5-6). Domnul lisus a venit să stârpească din rădăcină boala păcatului. 
Ar urma deci să avem o lume tămăduită de bolile cele sufleteşti ale păcatului. 
Dar, vai, n-avem această lume? Lumea de azi — mai mult poate ca oricând — e 
iarăşi un spital uriaş plin de boli sufleteşti şi de cei bolnavi cu sufletul. De ce? 
Pentru că lumea şi oamenii n-au primit şi nu primesc pe Doctorul cel Mare, 
Care a venit în lume să tămăduiască bolile cele sufleteşti...; n-au primit şi nu 
primesc „medicamentele“ ce ni le-a lăsat Acest Doctor, (Jertfa lui cea Sfântă). 
Și, oare, de ce nu primeşte lumea pe acest Doctor minunat? 
1 Întâi, „iar cine nu 


„Voieşti să fii sănătos?“ — l-a întrebat lisus pe bolnavul de la Vitezda. Boala 
cea sufletească trebuie, mai întâi, să fie simțită. „Bolnavilor le trebuie doctor“ — 
zicea Mântuitorul. 


Ascultă ce-ţi spune Domnul: „Tu zici: Sunt bogat şi nu duc lipsă de nimic, şi 
nu Ştii că eşti ticălos, nenorocit, sărac, orb şi gol. Te sfătuiesc să cumperi de la 
Mine haine albe... şi doctorie pentru ochi, ca Să-ţi ungi ochii şi să vezi...“ 
(Apoc. 3, 17-18). 


2. Apoi, 
La durerile mari şi bolile grele, doctorii dau 


bolnavilor injecții de cloroform, care le alină şi le amorţeşte durerile pe un 
anumit timp. Dar acest cloroform scurtează viaţa şi îl bagă pe om cu zile în 


pământ. Aşa face şi diavolul. Alină şi astupă durerile bolilor sufleteşti cu 
cloroformul patimilor şi plăcerilor lumegşti (alcool, desfătări etc.). Pe urmă însă 
— pe patul morţii — omul se trezeşte în cumplitele dureri sufleteşti, dar atunci e 
prea târziu, e prea târziu. 


3. În al treilea rând, 
Diavolul a lucrat aici atât de mult, 


încât oamenii numesc sănătatea cea sufletească „boală“, iar boala cea 
sufletească, „sănătate“. Despre cei intrați în Oastea Domnului zice lumea că-s 
un fel de „bolnavi“ cu sufletul. Eşti „sănătos“ numai când ţipi în birt şi sudui şi 
trăieşti la rând cu toate modele şi păcatele lumii, (adică, până când eşti bolnav 
cu sufletul). 

Atât de mult s-au dedat oamenii cu beteşugul păcatelor, încât nu le trebuie 
sănătatea sufletească. Istoria păstrează, în privinţa asta, o minunată şi mult- 
grăitoare întâmplare. 


Pe la anul 1754, se făcu în Franţa o mare procesiune cu moaştele făcătoare 
de minuni ale unui Sfânt. Mulţime mare de popor se strânsese cu acest prilej. 
Veniseră şi o mulţime de bolnavi şi cerşetori. Doi ologi cerşeau la un capăt de 
drum. 

— Să aveţi credinţă tare, le ziseră nişte trecători, în curând vor trece pe aici 
moaştele sfântului şi, de veţi avea credinţă, vă veţi tămădui! 

— Frate, se înţeleseră atunci ologii, de noi nu va fi bine cu moaştele alea; s-ar 
putea întâmpla să ne tămăduim...; şi atunci cine ne va mai da nouă bani?... 
Va trebui să ne apucăm iarăşi de lucru...; hai, mai bine s-o ştergem de- 
aici!... 

Şi cei doi ologi o şterseră repede din calea moaştelor, nu cumva Să-i ajungă 
tămăduirea. 


Exact aşa se întâmplă şi cu oamenii de azi. Nu le trebuie oamenilor o „sănătate“ 
care să-i despartă de patimile şi de năravurile lor rele. 


Într-un sat, s-au luat oamenii cu huiduieli şi cu bătăi după doi ostaşi din Oastea 
Domnului, care merseseră să le vestească despre Oaste. 

„Auziţi, oameni buni, ce spun nebunii ăştia! Cică trebuie să ne lăsăm de băuturi, 
de fumat, de petreceri şi de alte datini în care au trăit moşii şi strămoşii 
noştri...“ 


Astfel de bolnavi se ridică îndată şi încep „a umbla“. Minunea de la lacul 
Vitezda se întâmplă şi azi. Oameni pătimaşi şi ticăloşiţi în cele rele se ridică 
dintr-o dată şi încep „a umbla“, după ce Îl primesc cu credinţă pe marele 
nostru Doctor şi Tămăduitor — pe lisus Mântuitorul. 


În Oastea Domnului avem atâţia şi atâţia care au zăcut ani de zile în ologie 
sufletească, precum bolnavul de la lacul Vitezda. Nu se puteau ridica de jos; nu 
puteau face nici măcar un pas în cele sufleteşti, dar azi umblă pe picioarele lor şi 
cutreieră satele, vestindu-L pe Domnul şi Tămăduitorul sufletelor lor. O, nu, 
vremea minunilor n-a trecut! Numai vremea credinţei a cam trecut. 


Dragă cititorule! Eu nu cunosc mai de aproape viaţa ta. Poate că te sileşti să 
trăieşti o viaţă după Evanghelie. Dar, cu toate silinţele tale, bagă de seamă că 
viermele bolii şi al morți sufleteşti este în tine. Tu ai neapărat lipsă de Doctorul 
cel Mare al sufletelor. 


Cineva de aici, de la oraş, a făcut odată o glumă cu un prieten al său. I-a lăsat 
adresa la un medic, să-l cerceteze. Când s-a trezit cu medicul, a rămas surprins. 
„Scuzaţi, domnule medic, a fost o glumă; mulţam Doamne, eu n-am nevoie de 
doctor... sunt deplin sănătos“... 


Dar n-a trecut nici anul şi cel vizitat în glumă a căzut la pat într-o boală de 
moarte. A venit atunci medicul cel cu gluma şi a constatat că germenele bolii îl 
avea mai de mult. De s-ar fi arătat când zicea că: „n-are nevoie de medic“, ar fi 
scăpat; medicul ar fi preîntâmpinat boala. Aşa e şi cu cele sufleteşti. Nu te 
încrede că eşti sănătos, ci te arată Doctorului. 


Fratele meu! 

Hai 
să zicem că eşti bolnav şi chemi medicul. Oare ce-ar zice medicul dacă l-ai 
întâmpina cu vorbele: „Scuzaţi, domnule medic, că v-am chemat... nu trebuia să 
vă chem“... 


O, dragul meu, ar răspunde medicul, pentru asta nu-ţi trebuie nici o scuză. Eu 
doar pentru asta-s medic, să merg la cei bolnavi şi să-i tămăduiesc... Ca să le fiu 
doctor şi să-mi pot arăta ştiinţa, eu am nevoie de bolnavi... 


Aşa e şi cu Doctorul cel Mare al sufletelor noastre. 


EI nu poate fi Doctor, dacă n-are bolnavi; El nu poate fi 
Mântuitor, dacă n-are pe cine mântui. 


Fratele meu! Eu îi spun un lucru nou: lisus Mântuitorul nu ne poate prinde pe 
noi decât în păcatele noastre. Boala este punctul de întâlnire între doctor şi 


bolnav. Păcatul este punctul de întâlnire între noi şi Mântuitorul. Boala ne 


îngenunchează la Crucea Mântuitorului, ne face să plângem şi Să cerem 


iertare şi vindecare. Nu pentru păcat îşi pierd oamenii sufletul şi viaţa de veci, 
ci pentru că nu simt păcatul; nu simt boala şi nu cheamă Doctorul. 


Traian Dorz — Doamne, n-am pe nimeni 


«Doamne» - I-a răspuns bolnavul — «n-am pe nimeni Să mă bage în 
scăldătoare când se tulbură apa şi până mă duc eu, se pogoară altul înaintea 
mea.» “(loan 5, 7) 


Ce strigăt dureros este acesta: n-am pe nimeni! Dacă l-aţi spus vreodată, ştiţi ce 
amar este! Sunt atâția care n-au pe nimeni, însă nu pot striga — sau nu ştiu să 
strige. Sau strigă, dar nu-i aude nimeni, căci locuiesc prea adânc în ţara durerii. 
Iar în ţara durerii toţi locuitorii sunt ori surzi şi nu-i aud, ori muţi şi nu le pot 
răspunde, ori paralizaţi şi nu-i pot ajuta! Ţara durerii este adesea un pustiu. Şi 
pustiul este locul unde nu este ecou. Acolo glasul n-are sunet. 


Vai, e plină lumea de suflete care n-au pe nimeni! În adâncul inimii lor, în cele 
mai tainice locuri ale vieţii lor, adică atunci şi acolo unde omul are mai multă 
nevoie ca oricând să nu fie singur, cei mai mulți oameni n-au pe nimeni, sunt în 
cea mai mare singurătate. 


Vrei o dovadă? Chiar tu eşti dovada! Gândeşte-te: pe cine ai tu? Ai mamă sau 
tată, ai soţ sau soţie, ai vreun copil iubit sau vreun prieten apropiat? Până unde 
merge sufletul iubit cu tine şi cât cunoaşte el din tainele tale cele mai grele şi 
mai adânci? 


Câte lucruri nu ţi le-ai spus fiinţei iubite şi nici nu i le vei putea spune 
niciodată! - Nici ei, nici nimănui pe pământ. Fiindcă simţi că nu te-ar putea 
înţelege. Ori nu te-ar putea ierta. Ori nu ţi-ar mai da nici o cinste. Ori nu te- 
ar mai putea iubi. Tainele sunt totdeauna prea grele. lar oamenii sunt prea 
slabi! Nu le pot purta. 


Vezi cu durere cât de aproape este hotarul până la care te pot însoţi chiar şi cei 
mai iubiţi ai tăi, în tainele sufletului tău. Şi cât de mult drum eşti silit să-l faci 
numai singur, căci ei nu pot merge mai departe cu tine. Şi cât de greu este 
tocmai drumul cel pe care trebuie să-l mergi singur. 


Numai lisus Hristos, Mântuitorul şi Dumnezeul tău, Care ştie toată viaţa ta şi 
cunoaşte toate păcatele tale, căci EI le-a ispăşit, numai el Singur te poate 
înțelege. Numai Lui poţi să-I spui totul şi fără nici o teamă. Oricine L-a luat 
pe El vreodată ca Însoţitor, nu mai rămâne singur. Și n-a ajuns părăsit 
niciodată. 


Poate nici tu, sărman suflet, n-ai pe nimeni. Deşi eşti în mijlocul familiei tale, 
simţi că n-ai pe nimeni... Chiar lângă fiinţa cea mai apropiată ţie simţi totuşi că 
eşti străin şi că eşti atât de singur. 


— Poate eşti pe patul de boală şi de vreme îndelungată te chinui în 
suferinţă... şi n-ai pe nimeni. 

— Poate eşti fără familie, fără vreo fiinţă iubită, fără avere, cu o grea 
putință de trai, Singuratic şi străin. 

— Poate zaci în păcate grozave, care te târăsc la ruşinea şi pierzarea 
veşnică. 

— Poate eşti chinuit de patimi care te stăpânesc cu asprime. 

— Şi poate ai o conştiinţă împovărată de fărădelegi din care n-ai pe nimeni 
să te scape. 


Oricum ai fi de apăsat, de părăsit, de singuratic, nu uita: strigă-L îndată pe lisus, 
ca să vină să te scape. Aleargă la EI şi ia-L Prietenul şi Mântuitorul tău, căci EI 
a venit Să caute şi să mântuiască tocmai ce era pierdut (Mat. 18, 11; Luca 19, 
10). 


A venit să ajute tocmai acelora care nu mai au pe nimeni. El trece chiar acum pe 
aici pe unde zaci tu şi te poate mântui. lată, crede cu tărie lucrul acesta, căci 
cartea aceasta este tocmai solia Lui către tine. Sub forma aceasta EI cercetează 
ochii şi mintea ta, iar inimii tale îi vorbeşte prin puterea pe care o simţi că te 
mişcă. Și prin Duhul Sfânt, Care te frământă, punând nădejdea Lui în sufletul 
tău. 


Crede că lisus este lângă tine şi vei simţi că este. Vino la EI şi vei simţi că te 
învăluie cald cu iubirea şi braţele Sale. Cere-l iertare şi vei simţi că ţi-a 
dăruit-o. Dă-I inima ta şi vei simţi că ţi-o primeşte. Predă-te lui Hristos cu 
credinţă, cerându-l naşterea din nou, apoi rămâi lângă El cu iubire 
neschimbată, Slujeşte-L cu nădejde toată viaţa ta şi vei simţi că eşti înfiat de 
Dumnezeu. Că ai totul şi deplin pe totdeauna în El (Col. 2, 10). Şi că ai pe 
Dumnezeu, Care nu te va mai lăsa singur niciodată. 


Ce fericiţi sunteţi voi, cei credincioşi, voi aveţi atât de mult! 


Y Voi aveţi pe Hristos în voi, nădejdea slavei (Col. 1, 27). 


“Aveţi pacea lui Dumnezeu, care întrece orice pricepere (Filip. 4, 7). 

Y Aveţi pe Duhul Sfânt călăuză, ajutor şi sfințenie. Până veţi ajunge Acasă 
în braţele Domnului lisus. 

Y Aveţi pe pământ şi în ceruri fiinţe iubite care se gândesc la voi, care vă 
înconjoară cu rugăciunile lor, cu mângâierea şi cu bucuria Duhului Sfânt 
şi care sunt gata să vă ajute cu dragoste când sunteţi în încercări. 

Y Aveţi Cuvântul lui Dumnezeu, care vă sfătuieşte şi vă îmbărbătează, vă 
mustră şi vă învaţă, vă mângâie şi vă călăuzeşte, pentru a vă putea 
înfățişa curaţi în ceruri, prin ascultarea de El. 

Y Aveţi la Tatăl un Mijlocitor, pe lisus Hristos, când aţi păcătuit, dacă 
veniţi cu lacrimi din nou aflaţi oricând iertarea Lui (1 loan 2, 1). 

Y Aveţi pe Dumnezeu ca Tată... şi atunci toată Natura vă este prietenă şi 
binevoitoare. 

Y Aveţi pe îngerii Domnului, care vă păzesc pretutindeni (Ps. 91). 

Y Aveţi pretutindeni pe lume sute de taţi, de mame, de fraţi, de surori, de 
case, masă, odihnă şi adăpost... 


Fiindcă aţi renunţat la toate acum pentru Hristos, le veţi primi pe toate şi pe 
totdeauna prin El. Dar cine n-are pe Hristos e cea mai nefericită fiinţă de pe 


fața pământului. Acum o văd numai unii, mâine o vor vedea aceasta cu toţii. 


O, Doamne şi Dumnezeul meu, atâta vreme din viaţa mea am fost şi eu un 


străin şi un suflet singuratic pe pământ. Îţi mulțumesc acum că nu m-ai 
părăsit în Starea aceasta, ci ai venit la mine, aducându-mi o dată cu Tine nu 
numai pacea şi bucuria sufletului meu, ci şi atâţia fraţi şi surori, suflete 
curate şi scumpe, cu care inima mea se bucură şi cu care rugăciunea mea se 
uneşte. Fii binecuvântat, Doamne, pentru toate aceste comori scumpe pentru 
care Îţi mulțumesc şi pentru binecuvântarea şi fericirea cărora mă rog 
neîncetat. Amin. 


Traian Dorz, din «Hristos — Binefăcătorul nostru» 


Traian Dorz - Meditaţii la Apostolul din Duminica a IV-a după Paşti (a 
Slăbănogului) 


Photo & The Nauional Gallery, London. 


„„„Ce taină este, într-adevăr, între asemănarea omului cu numele care i s-a dat la 
naşterea sa! [...] 


Dar pe când toţi oamenii au nume frumoase, vai, ce puţini sunt cei care mai au 
în viaţa lor caracterele nobile, însuşirile frumoase, calitățile sfinte pe care ar 
trebui toţi să le aibă, potrivit tălmăcirii numelui lor. 


Printre unicele şi sfintele valori pe care oamenii veacului din urmă le-au pierdut, 
era şi frumoasa identitate pe care le-o conferea numele lor curat de la început, 
dar trădat apoi, pe totdeauna, prin păcate. 

După ce au rămas fără ascultarea de Dumnezeu, după ce s-au rupt şi de credinţa 
înaintaşilor, ce să-i mai lege pe oamenii aceştia de caracterul numelui lor izvorât 


din acestea două? 


Toţi cei rămaşi fără ele au devenit o masă informă, o gloată fără identitate, un 
număr fără nume, ca tot ce merge la gunoi sau la foc pe veci. 


Inspăimântător „progres“! 


Traian Dorz, din Hristos — Puterea apostoliei 


Traian Dorz - 32. ...şi la cei din Lida 


Traian Dorz, Hristos - Puterea Apostoliei (Meditaţii la Apostolul din duminica a 
IV-a după Paşti) 


Cuvântul sfânt spune că, în vremea aceea, Biserica Domnului se bucura de pace 
în toată Iudeea, Galileea şi Samaria, se întărea duhovniceşte şi umbla în frica 
Domnului şi, cu ajutorul Duhului Sfânt, se înmulţea (Fapte 9, 31). 


Când ucenicii Domnului trec biruitori prin încercare şi nu se lasă înfricaţi de 
potrivnici, aceştia, până la urmă, n-au ce să le mai facă şi îi lasă în pace, o 
vreme. 


După o perioadă de închisori şi prigoniri, urmează totdeauna o perioadă de 
pace... După ce potrivnicul ameninţă, bate şi amendează un timp, apoi se 
linişteşte iarăşi un timp. 


In acel timp, dacă ar şti fraţii să folosească bine libertatea şi pacea de care se 
bucură Lucrarea Domnului, spre a lucra cât mai harnici şi mai cu spor, ce bine 
ar fn! 


- Acum ne vor lăsa în pace o vreme - spuneau nişte frați amendaţi a treia oară 
pentru adunare. În timpul acesta haideţi să lucrăm neobosiţi pentru Domnul! Ei 
socotesc acum că noi ne-am înfricat şi ne-am liniştit. Până când se vor ridica din 
nou împotriva noastră, noi să fim departe. Să fie folosit bine timpul de pace 
dintre cele două prigoniri. Ce-i făcut e făcut. Ce-i câştigat e câştigat. Ce-i 
semănat — nimeni nu mai poate strânge înapoi. Aşa făceau mărturisitorii 
Domnului de la început. Aşa să facem şi noi! 


Timpul de pace nu ţine mult. Prigonitorul nu poate odihni ştiind că Domnul 
lucrează. Dar, cât ţine pacea, noi să o ştim folosi bine. 


O, ce minunată e vremea de pace, dar ce scurtă este această vreme şi ce puţin o 
ştiu folosi credincioşii Domnului. 


Mă gândesc aici la anii când trăia Părintele Iosif, când Lucrarea Domnului avea 
tipografie, librărie, gazetă, misionari, libertate... Ce mult s-ar fi putut lucra 
atunci, dar ce puţin ştiam noi folosi acest timp fericit. 


Cei care aveau condiţii nu dădeau din ele nimic pentru Domnul... Câte cărți, 
Biblii, reviste şi cântări s-ar fi putut răspândi atunci, cu avuţiile pe care le-a 
mâncat îndată după aceea focul, împreună cu stăpânii lor zgârciţi cu tot! 


Câte drumuri sfinte nu s-ar fi putut face, la câte suflete s-ar fi putut duce lumina, 
câte nevoi grabnice s-ar fi putut acoperi, câte suflete unice s-ar fi putut salva 
numai cu o parte din banii celor nepăsători, numai cu un strop din bunăvoința 
celor mari, numai cu o fărâmă de conştiinţă a celor care erau datori să facă şi 
puteau face! Dar n-au vrut să facă nimic. 


lar când a trecut vremea păcii, cum a venit furtuna şi i-a luat pe toţi aceştia, 
potopul - şi i-a prăpădit, focul - şi i-a ars şi pe ei, şi avuţiile, şi vremea lor. 


Chiar acum mai avem încă har, mai avem încă vreme, mai avem încă cu ce să 
lucrăm pentru Domnul. O, de am face cât putem! 


Să nu aşteptăm, fraţilor şi surorilor, vremi mai bune pentru lucru! Să lucrăm 
acum, cu toată graba şi cu toată puterea, ceea ce încă mai putem - fiindcă va 
veni în curând vremea când nu se va mai putea face nimic! 


Când este vremea de pace şi avem picioarele dezlegate, haideţi, fraților, să 
mergem mereu, cutreierând toate cetăţile frăţeşti! După cum făceau Sfinţii 
apostoli, Sfântul Petru. Să nu stăm atunci numai în Ierusalim, numai unde sunt 
mulți. Să mergem atunci nu numai prin ludeea sau Galileea, unde avem cu- 
noscuţi, rudenii, prieteni, suflete scumpe şi locuri dragi. 


Să mergem şi în Samaria, ca apostolii, căci Domnul are şi acolo suflete alese, 
care Il aşteaptă şi Il doresc. 


Să mergem şi la Lida, unde zac slăbănogi sufleteşti de ani îndelungaţi, aşteptând 
pe Domnul nostru Isus Hristos să vină să-i vindece. 


Să mergem şi la lope unde sunt suflete ascunse, dar curate ca aurul, pe care 
lumina lui Hristos vrea să le facă şi mai strălucitoare. 


Când sunt vremi de pace şi libertate pentru vestirea Evangheliei şi pentru 
cercetarea fraţilor - o, fraţi iubiţi, lucrători buni, nu staţi într-un loc şi nu vă 
duceți numai în două... Mergeţi pretutindeni şi cercetaţi cât mai mult, semănând 
Cuvântul şi plivind buruienile. 


Mergeţi întărind pe slăbănogi, înviind pe morţi şi mângâind pe cei zdrobiți. Aşa 
să vă găsească Hristosul şi Împăratul Răsplătirii veşnice... Şi picioarele voastre 
se vor face îndată de lumină şi urmele voastre - strălucitoare, în veci de veci. 


Traian Dorz - Lângă Poarta oilor 


„In Ierusalim, lângă Poarta Oilor, este o scăldătoare, numită în evreieşte 
Betezda, care are cinci pridvoare. “ (loan 5, 2) 


Pentru a intra în Ierusalim, lisus avea şi ale porţi. Dar Păstorul trebuie să intre 
mereu prin poarta oilor, trebuie să caute mereu căile oilor, locul pe unde umblă 
şi pe unde stau oile Sale... 


Hristos venea să caute oile pierdute ale Casei lui Israel (Ezech. 34, 5-16; Mat. 
10, 6). De aceea trebuia să umble mereu pe acolo pe unde era calea lor şi poarta 
lor. 


Dacă tu eşti un păstor bun, dacă este în tine o inimă de păstor, atunci şi tu vei 
merge mereu pe la poarta oilor tale. Vei căuta mereu şi vei intra cât mai des prin 
poarta oilor tale... 


Mulţi păstori caută cu totul altfel de porţi decât porţile oilor lor. Caută porțile 
cârciumilor, ale cinematografelor, ale balurilor, ale pierzării, dar nu caută 
niciodată — sau prea rar — cu dragoste şi cu mângâiere, poarta oilor lor. 


Blândul Păstor caută poarta oilor Lui nu ca să le ceară. Ci ca să le dea. Chiar şi 
când se pare că EI le cere, de fapt EI le dă. Le dă prilejul de a ajuta, ca să fie 
răsplătiți mult mai mult. Le dă prilejul să ierte, să fie buni, să arate dragoste sau 
ospitalitate sau credincioşie, spre a avea motive să le întoarcă înapoi însutit. Le 
dă bucurii, le dă surprize fericite, le dă daruri duhovniceşti, le dă frați iubitori şi 
apropiaţi, le dă mereu numai binecuvântări. El Însuşi este Răsplata lor cea foarte 
mare (Fac. 15, 1). 


Hristos caută poarta oilor întristate, bolnave, părăsite, uitate şi singuratice. El nu 
uită poarta lor, cum o uită, adesea, toţi ceilalți. 


Scumpe oi ale Domnului, nu fiţi triste, că nu vă mai caută nimeni poarta, că nu 
mai vine nimeni pe la voi. Bucuraţi-vă că vine şi că poate veni Domnul lisus! 
Chiar dacă nimeni altcineva n-ar mai veni niciodată, bine că vine Iisus. Primiţi- 
L şi urmaţi-L, căci El vă va da cea mai bună hrană. 


Cine vine la poarta ta şi cui îi deschizi? Pentru cine se deschide uşa casei tale cu 
bucurie şi cel mai des? Dar casa ta pe cine adăposteşte? Pe Hristos şi pe ai Săi — 
sau pe satana şi păcatul? 


Dar tu oare pe la ce porţi umbli? Cauţi tu oare poarta oilor Domnului? Uşa celor 
credincioşi, a celor bolnavi, a celor singuratici, orfani şi bătrâni? Sau ce porți 
cauţi tu? 


Scumpul nostru Păstor şi Mântuitor, lisus Hristos, Îți mulțumesc din toată 
inima că, în marea Ta milă faţă de cei pierduţi, ai trecut şi pe la poarta 
sufletului meu şi m-ai cercetat şi pe mine. Îți mulțumesc că ai intrat şi pe la 
mine, aducându-mi lumină şi vindecare sufletului meu care zăcea în 
întuneric şi în umbra morții. Rămâi mereu la mine, până când voi intra şi eu 
pe uşa împărăției Tale veşnice. Amin. 


Traian Dorz, din «Hristos — Binefăcătorul nostru» 


Traian Dorz - ludeii ziceau: nu-ţi este îngăduit 


„Iudeii ziceau deci celui ce fusese vindecat: «Este ziua Sabatului; nu-ţi este 
îngăduit să-ţi ridici patul.»“ (Ioan 5, 10) 


Ori de câte ori un om se însănătoşeşte şi începe să umble cu un mers curat şi 
nou, „iudeii“ încep să zică, lumea începe să zică, cei nelegiuiţi încep să zică... 
Şi tocmai ei se găsesc să apere Legea, ei, care o calcă şi o batjocoresc prin viaţa 
şi purtările lor, necontenit. Ei o înjură şi o necinstesc la fiecare pas, dar îndată 
sar s-o apere când cineva doreşte într-adevăr s-o ţină. 


Tocmai ei, care n-au nimic a face cu Dumnezeu, se fac nişte apărători ai 
lucrurilor Lui, deşi prin tot ce fac sunt vrăjmaşi ai Săi. Se fac îndată „apărători“ 
ai Legii Sale, când cineva vrea să se alipească smerit şi iubitor de Hristos, 
pentru a-L cinsti cum cere EI. Şi a-L sluji cu adevărat pe Dumnezeu. 


Dar „apărarea datinilor“ nu-i decât o formă ascunsă a urii pe care oamenii 
călcători ai oricărui adevăr al lui Hristos, prin viaţa lor, o au împotriva Luminii 
Lui şi împotriva oricui doreşte s-o asculte şi s-o poarte. „Apărarea“ Legii, 
împotriva celor care abia prin credinţă devin cu adevărat fii ai ei, este o foarte 
ascunsă luptă a răului împotriva Evangheliei. 


Căci de fapt ceea ce apără aceşti zeloşi „iudei“ nu are nici o legătură cu 
Dumnezeu. Interesele pe care le apără ei nu sunt ale lui Hristos. 


Interesul lui Hristos este ca Biserica Sa să fie sfântă, curată şi fără pată. Fără 
păcat, fără afaceri necurate şi fără speculații imorale. Fără compromisuri, fără 
negustorie, fără politică afaceristă. Adică aşa cum o doresc cu adevărat 
credincioşii Domnului din mijlocul ei, cum o pretinde Cuvântul Sfânt, cum ştim 
că trebuie să fie şi cum au vrut-o Sfinţii Părinţi, mucenicii şi martirii lui Hristos. 
Însă „iudeii“ au avut mereu alte interese. Iar aceste interese ei şi le-au ascuns 
frumos sub paravanul Legii lui Dumnezeu. 


Cu vremea, au făcut tocmai din aceste abateri o „rânduială“ a lor pe care caută 
să o impună şi Bisericii, înlăturând frumos comoara şi miezul ei, adică viaţa 
reală în Hristos. 


În locul acesteia s-a ajuns la monstruozitatea mentalităţii de azi când desfrânaţi, 
beţivi, hoţi, mincinoşi şi stricaţi sunt recunoscuţi ca foarte „buni creştini“, 
numai dacă îşi îndeplinesc, formal, obligaţiile de cult, pe când sufletul care se 
trezeşte din păcat şi vrea să trăiască cu adevărat Evanghelia, îndată ce dă semn 
de trezire, se pomeneşte pus la zid. 


Aceasta din pricină că păcatul s-a întins până acolo unde îi era mai puţin locul. 
Din pricină că duhul lumesc a cuprins pe tot mai mulţi bărbaţi care trebuiau să 
rămână sfinţi acolo în locul sfânt. 


Lăcomia a cuprins inimile care trebuiau să rămână în sărăcia lui Hristos. 
Mândria a cuprins sufletele care trebuiau să fi rămas în sinceră smerenie, după 
pilda Domnului. Poftele au cuprins viaţa celor care trebuiau să rămână în lumina 
neprihănirii şi înfrânării. Astfel urâciunea pustiirii se aşază cu batjocoritoare 
îndrăzneală în locul sfânt. Şi luptă din mijlocul Bisericii împotriva lui Hristos, 
înlăturându-L tot mai mult, din Casa şi din locul Său, înlocuindu-L cu vorbe 
mari, dar fără acoperire de fapte creştine şi răspândind învățături care sunt 
numai paravanul intereselor lor vinovate. 

Iar lumii îi place aşa, căci şi ea este ca ei — şi ei ca ea.. lată o „biserică“ într- 
adevăr pe placul lumii! Nimeni nu are a se plânge împotriva ei, adică împotriva 
acestui fel de predicatori ai ei. 


Binecuvântate sunt excepţiile, dar majoritatea nu-i binecuvântată. Căci în felul 
acesta a intrat în Biserica lui Hristos duhul lumii pe poarta larg deschisă de 
păcat, schimonosind chipul creştinismului ca pe o mască de carnaval. 


Viaţa sfântă pretinsă de Hristos, propovăduită de apostolii Săi, trăită de primii 
creştini şi apărată de Sfinţii Părinţi ai Bisericii, a devenit în mijlocul acestui fel 
de lume o excepţie batjocorită şi huiduită. Cât de îngrozitor s-au falsificat 
lucrurile! Şi totuşi aproape nimănui nu i se pare îngrozitor. 


Când se găseşte totuşi câte un trimis al lui Dumnezeu, care se ridică să strige 
împotriva acestei necinstiri a Numelui Sfânt şi a cuvintelor lui Dumnezeu, 
îndată se ridică uriaşul negru, mincinosul, furios şi răzbunător, care totdeauna 
tremură de frica adevărului. ŞI, mincinos cum este, strigă în gura mare că Legea 
este ameninţată şi că „sabatul“ este pângărit. La adăpostul zelului acestuia, apoi, 
poate să schingiuiască şi să omoare liniştit pe toți slujitorii lui Dumnezeu, 
individual sau în bloc, după cum e cazul (loan 16, 2). 


„Ludeii“ nu vor îngădui niciodată. Ei totdeauna vor zice: Nu-ţi este îngăduit să 
cânţi aşa. Să vorbeşti aşa. Să crezi aşa. 

Nu-ţi este îngăduit să citeşti Biblia, să te rogi aşa, să faci aşa. 

Nu vă este îngăduit să vă adunaţi şi să mărturisiţi. 

Nu-i îngăduit să călcaţi datinile, să părăsiți obiceiurile, să stricați rânduielile. 
Rânduielile şi obiceiurile lumeşti, desigur! Nu ale Sfintei Evanghelii. Căci pe 
acelea cine le mai ţine? 

Dragi „iudei“ îngrijoraţi, — dar oare vouă vă este îngăduit tot ce faceţi? Vă este 
îngăduit să desfiinţaţi frumos Cuvântul lui Dumnezeu în folosul datinilor 
voastre? (Marcu 7, 8-13). Vă este îngăduit să necinstiți Cuvântul lui Dumnezeu 
cu atâta îndrăzneală, apropiindu-vă de El fără naşterea din nou, fără mâini 
curate, fără inimă înfrântă, fără suflet sfințit, fără frică şi fără cutremur, 
batjocorind şi călcând tot Sfântul Său Cuvânt prin viaţa destrăbălată pe care o 
duceţi? Vă este îngăduit oare să învăţaţi şi pe alții prin cuvântul vostru sau prin 
pilda voastră, să facă tot răul la fel cu voi? 


Iar voi, binecuvântaţi copi ai lui Dumnezeu, care aveţi de dus solia lui lisus în 
mijlocul unei vieţi şi omeniri tot mai împotrivitoare față de Domnul nostru, nu 
deznădăjduiţi, oricât de rari şi oricât de prigoniţi veţi fi! Nu uitaţi că voi sunteţi 
Glasul Domnului şi expresia indignării Lui faţă de starea anormală în care 
oamenii păcatului au dus Biserica Lui, compromiţând-o. 


Din pricina falşilor creştini, lumea urăşte creştinismul şi din pricina 
fariseismului este prigonită credinţa adevărată. Căci oamenii nu zăbovesc să 
judece drept şi nici să facă alegerea dreaptă, spre a osândi numai pe cel vinovat. 


Dar voi, care Îl cunoaşteţi pe Hristos şi doriți cu adevărat să-L slujiţi şi să-L 
apăraţi de nedreptatea care 1 se face prin aceste învinuiri, nu tăceți! Ridicaţi-vă 
glasul pentru lisus. Spuneţi lumii că Hristos nu-i aşa. Că Biserica Sa şi 
Evanghelia Sa nu-s aşa. Că creştinismul nu-i acesta pe care îl practică cei 
nelegiuiți şi afacerişti, care au făcut să se pară că Biserica sunt ei. Hristos n-a 
fost un asupritor, ci un sărac darnic, pe pământ. Nici Biserica Lui nu este decât 
aşa. Nelegiuiţi sunt acei care o fac să pară că-i altfel. Locul acelora e în 
negustorie, nu în Casa Domnului. 


Apostolii şi Sfinţii Părinţi au fost săraci, curaţi şi darnici. Aşa ne-au învăţat ei să 
trăim şi noi în Biserica Domnului. 


Dar cei care s-au ocupat de lucruri necinstite au adus în lume ura nu faţă de ei, 
ci faţă de Evanghelie şi față de Biserică, prin purtările lor. 


Creştinismul este Hristos, nu necinstiții pătrunşi în creştinism şi în Biserica Sa. 
Evanghelia este lumină şi binefacere, nu obscurantism, superstiție şi înapoiere. 
Biserica este curăţie, dragoste şi căldură în unitate, nu afacerism, vrăjmăşie, 
făţărnicie şi sectarism. 


Oamenii trebuie să ajungă să vadă şi să facă deosebirea. lar cei nelegiuiţi, ori să- 
şi schimbe viaţa, ori să plece din Biserică! Cerul n-are numai atâtea stele câte se 
văd. Nici Biserica adevărată numai atâţia luptători câţi pare! 


O, Domnul şi Mirele Sfânt al Bisericii Tale, Te rugăm ridică- Te cu putere şi 
cu grabă în ajutorul Sfintei Tale Biserici şi curăţeşte-o de toate vasele 
Stricăciunii pe care vrăjmaşul le-a băgat în mijlocul ei ca s-o întineze. 
Înlocuieşte-le cu vase curate şi sfinte. Ridică în mijlocul ei luptători devotați şi 
slujitori curaţi şi luminoşi, pentru ca toţi cei care au nevoie de Tine să Te 
poată afla prin ei, iar Cuvântul Tău să ajungă cu grabă şi cu biruinţă până la 
marginile pământului, aşa cum ai voit Tu. Amin. 


Traian Dorz, din «Hristos — Binefăcătorul nostru» 


Traian Dorz - lisus I-a zis: vrei? 


„Iisus, când l-a văzut zăcând şi fiindcă ştia că este bolnav de multă vreme, i-a 
zis: «Vrei să te faci sănătos?» “ (loan 5, 6) 


Tuturor celor care aveţi o mare dorinţă, lisus vă zice: Vreţi? Vrei tu într-adevăr? 
Vrei cu tot dinadinsul? Vreai neapărat? Pentru că de voinţa ta atârnă primirea 
lucrului dorit! 


Vrei să te faci bolnav? — Vei ajunge să fii! 

Vrei să te faci sănătos? — Dacă vrei puternic şi cu credinţă şi aceasta este cu 
putinţă! Cunoşti şi tu atâtea cazuri! 

Vrei să faci răul? Poţi să-l faci şi pe acesta. Până într-un loc şi până într-o zi — 
desigur! 

Vrei să faci binele? — Dacă ai un cuget curat şi o voinţă puternică, totdeauna vei 
reuşi. 

Vrei să-ţi pierzi sufletul? — Pentru aceasta nu-i nevoie să mai faci nimic, numai 
să rămâi şi mai departe tot aşa nepăsător ca până acum. Vei fi sigur pierdut! 

Vrei să afli mântuirea? — Crede acum din toată inima ta în lisus Hristos, Fiul lui 
Dumnezeu, Mântuitorul lumii şi vino la EI prin naşterea din nou, apoi trăieşte 
până la sfârşit în această credinţă — şi vei fi sigur mântuit. La sfârşitul vieţii tale 
credincioase. 

Vrei să-ţi pierzi familia, prietenii, sănătatea? — neglijează-i! 

Vrei să-ţi câştigi sufletele şi prețuirea celor iubiţi? — ocupă-te cu dragoste de ei! 


Totul depinde de voinţa ta. De aceea eşti răspunzător numai tu de tot ce se 
întâmplă şi de toate urmările faptelor tale. Atât faţă de oameni, cât şi față de 
Dumnezeu. 


Hristos este lângă tine şi îți îmbie binele, viaţa, mântuirea, fericirea, slava şi 
cununa, întrebându-te: Vrei? 


Diavolul este, la fel, lângă tine, îmbiindu-ţi răul, moartea, pierzarea, ruşinea şi 
disprețul veşnic — ascunse sub un văl de înşelătoare dulceaţă. Și silindu-te, te 
îmbie: Vrei? 


lar tu alegi. Alegi liber. Alegi zilnic. Alegi conştient. Alegi nesilit. Alegi pe 
totdeauna. Şi în veac vei rămâne cu ceea ce singur ţi-ai ales acum. 


Preabunul nostru Mântuitor, Te rugăm să trezeşti în fiecare suflet care este 
străin de Tine o fierbinte dorinţă de a Te afla şi a Te primi pe Tine şi harul 
iertării şi mântuirii Tale. Dă-ne fiecăruia din noi o puternică voinţă de a 
primi şi a urma Cuvântul şi pilda Ta cu o puternică împotrivire faţă de cel 
rău, pentru ca prin luptă Să ajungem nişte biruitori ai Tăi. Amin. 


Traian Dorz, din «Hristos — Binefăcătorul nostru» 


Traian Dorz - Tu m-ai găsit, lisuse 


Tu m-ai găsit, lisuse, 
când stam mai părăsit, 
Tu Te-ai oprit cu mine 
când nimeni n-a venit, 
Tu, Singur Tu, lisuse, 

- când nimeni n-a venit! 


Tu mi-ai ştiut păcatul 
ce nimeni nu-l ştia, 
mi-ai vindecat durerea 
când nimeni n-o putea, 
Tu, Singur Tu, lisuse, 

- când nimeni n-o putea. 


Tu mi-ai aflat să-mi lauzi 
ce nimeni n-a văzut, 

Tu ai ştiut să-mi mustri 
ce nimeni n-a ştiut, 

Tu, Singur Tu, lisuse, 

- ce nimeni n-a ştiut. 


Tu ai putut să-mi mângâi 
suspinul meu ascuns, 
Tu ai venit să-mi dărui 


comori de neajuns 
Tu, Singur Tu, lisuse, 
- comori de neajuns. 


Nimic nu m-ar desparte 
de Tine nicidecum, 

Tu ai pe veci întreagă 
iubirea mea, de-acum, 
Tu, Singur Tu, lisuse, 


- iubirea mea, de-acum!... 


Traian Dorz - Ce dulce-i pacea Ta 


Ce dulce-i pacea Ta, lisuse, 
ce-o dai la cei ce 'Te-au primit, 
cu câtă mângâiere umpli 


truditul suflet chinuit! 


Ce-aleasă-i sfânta bucurie 
ce-o dai Tu celui întristat, 
cu câtă liniştire umpli 
truditul suflet zbuciumat! 


Ce fericire faci să vină 

în duhul cel nefericit 

şi ce nădejde-i dai când strigă 
pierdutul deznădăjduit! 


Cum schimbi vieţi din temelie, 
cum "nalţi pe cei umili şi mici, 
cum pe dispreţuiții lumii 
deasupra lumii Tu-i ridici! 


Cum dai curaj în locul fricii, 
cum pui tărie-n slăbănogi, 
cum dai cuvânt la gura mută 
şi umblet paşilor ologi! 


Cum pui credința minunată 

în cel ce-a fost un crunt ateu, 

cum faci din cel ce-a fost un vameş 
un slujitor lui Dumnezeu! 


Cum creşti iubirea Ta cerească 
în duhul plin cândva de rău 
şi-l fericeşti cu-ncredinţarea 
că este-un fiu iubit al Tău! 


Încredinţarea dulce care 
mă face astăzi fericit 

şi recunoscător, lisuse, 
să-Ţi cânt în veci 

- cât m-ai iubit. 


Traian Dorz, Cântări îndepărtate 


Traian Dorz - Slăbănog mă simt... 


Slăbănog mă simt, Stăpâne, 
şi străin, de toţi uitat, 

am ajuns de azi pe mâine, 
ca un câine 

alungat. 


Hule multe, fără nume, 
împrejurul meu ascult, 
dar par toate dintr-o lume 
— val în spume — 

dus de mult. 


Cu nădejdile apuse, 
alungat de toți am fost, 
numai Crucea Ta, lisuse, 
îmi mai fuse 

adăpost. 


Arsul meu obraz pe care 
lacrimi curg şi azi fierbinţi 
îl loviră mâini barbare 

ŞI amare 

suferinți. 


Numai Tu cu mângâiere 
în suspinul meu mai vii, 
să-mi aduci la greu putere 
şi-n durere, 

bucurii. 


O, lisuse, din înaltul 

cerului, să vii, Te rog, 

când din chin şi-aşteaptă saltul 
iarăşi altul 

slăbănog. 


Traian Dorz, din vol. Cântări uitate 


Traian Dorz - Pe noi ne apără 


Pe noi ne apără Acelaşi Slăvit şi Sfânt Biruitor 

Care-a purtat prin mii de lupte nebiruit pe-al Său popor; 
EI ne e Stâlp de flăcări noaptea 

şi ziua ne e Stâlp de nor, 

EI, Cel Nebiruit de nimeni, va fi în veci Biruitor! 


Pe noi ne-ndrumă tot Acelaşi Învățător Adevărat 
Care-a-ndrumat întotdeauna frumos pe cei ce L-au urmat; 
Cuvântul Lui ne e lumină 

şi Duhul Lui — îndemn curat, 

EI, Cel neînvăţat de nimeni, pe toţi doar EI ne-a învăţat. 


Pe noi ne sprijineşte-Acelaşi Stăpân Puternic şi Slăvit 
Care-a ţinut mereu statornici pe toţi acei ce I-au slujit; 
puterea Lui ne dă tăria 

Şi harul Lui, tot ce-am dorit, 

EI, Cel nesprijinit de nimeni, pe toţi doar EI ne-a sprijinit. 


Pe noi ne mântuie Acelaşi Slăvit Mântuitor Divin 
Ce-a mântuit pe toţi aceia ce-ascultă glasul Lui şi vin; 
al Lui Sfânt Sânge ne sfinţeşte 

şi Trup, din Pâine şi din Vin, 

EI, Cel nemântuit de nimeni, ne mântuie pe toţi deplin. 


Pe noi ne va-nvia Acela Ce-i Viu în veci şi mai presus, 
Care-a-nviat pe toţi cei care viaţa jertfă I-au adus; 
Viaţa Lui ne dă viaţa, 

EI Duhul Lui în noi a pus, 

lisus, Ce-a Înviat prin Sine, ne va-nvia pe toţi, 

lisus!... 


Traian Dorz (Cântarea Biruinţei) 


Traian Dorz - Ca o mare furtunoasă 


Ca o mare furtunoasă, Doamne, ne-a fost viaţa, 
numai rane ne-a fost trupul, numai lacrimi faţa, 
numai singuratici paşii, numai rece locul, 

- numai în cuptorul crucii ne-a fost dulce focul. 


Ţine-mă mereu, Dulce Dumnezeu, 
lângă Sânul Tău până voi gusta 
fericirea mea la Inima Ta. 


Nu e loc mai sfânt ca rugul arderii-n răbdare 
pentru slava şi izbânda vieţii viitoare 

şi nu-i stare mai cerească în această lume 

decât cu Hristos pe cruce pentru Sfântu-l Nume. 


Fie cât de furtunoasă şi de grea viaţa, 

vrem să trecem drepţi prin toate, către Cer cu faţa, 
fericiţi mărturisindu-L pe Hristos prin Cruce; 

- nu-i alt drum mai drept la ceruri să ne poată duce... 


Traian Dorz - O, bucuraţi-vă! 


O, bucuraţi-vă de ziua de-astăzi, 
cântaţi şi veseliți-vă în ea, 
puterea dragostei ce vă-nconjoară 
lăsaţi să vă cuprindă inima! 
Cântaţi, cântaţi cu toată bucuria, 
trăind al fericirii har deplin, 

şi v-adunaţi în suflete comoară 
cât cerul vostru încă e senin! 


Vă umpleţi inimile cu lumină 

ca să aveţi belşug în noaptea grea, 

mai strâns uniţi să v-alipiţi de Domnul, 
când vine greul, să-l puteţi răbda! 
Trăiţi, trăiţi puternic orice clipă 

din fericita, dulce zi de az”, 

zidiţi în voi credinţă şi răbdare, 

să biruiţi în vreme de necaz! 


Căci zile ca acestea nu sunt multe 
şi ne sunt date doar ca mângâieri, 
să ne uităm durerile trecute, 

să ne-ntărim pentru-alte noi dureri! 
Luaţi, luaţi puteri prin rugăciune, 
s-aveţi mereu tărie să vegheaţi, 
ca-n noaptea grea a luptei viitoare 
să nu cădeţi, să nu vă lepădaţi! 


Cântaţi acum, în ziua bucuriei, 

în dragoste, prin har, să vă-ntăriți, 
ca-n ziua încercării, prin credinţă 

şi prin nădejde, toți să biruiți! 

Cântaţi, cântaţi... dar voi şi-n bucurie 
de jertfă gata orişicând să fiţi, 

căci chiar de nu va trebui adusă, 
răsplata ei în cer o s-o primiţi! 


Traian Dorz, Cântări îndepărtate 


De Tine simt nevoie, 
al inimii-mi Stăpân, 


Traian Dorz - De Tine simt nevoie 


când valuri m-ameninţă, 


cum singur să rămân? 


Cum voi putea eu, oare, 


la ţărmuri ca s-ajung 


de nu-mi vei fi Tu sprijin 
pe drumul greu şi lung? 


În marea-mi slăbiciune, 
Tu eşti puterea mea, 
în Tine am viaţa 

şi-n Tine-o voi avea. 


De Tine simt nevoie, 
al vieţii mele dor, 

de Tine, Soare Dulce 
şi Scump Mântuitor. 


Rămâi pe totdeauna, 
rămâi în viaţa mea, 
de Tine simt nevoie 
deplin a Te avea! 


Vlad Gheorghiu - Vitezda mea, lisuse 


O, Te aştept, lisuse, mereu, cu-atâta dor 

Vitezda vieţii mele s-o tulburi Tu uşor... 

Mă străduiesc, fiinţa, spre Tine să-mi arunc, 

Să mi-o cuprinzi, cum mama cuprinde al ei prunc. 


Îmi scutur plin de teamă din pleoape somnul greu 
Privirea să nu-mi scape când vii în cuibul meu 
Şi-mi aţintesc auzul, susurul să-Ţi ascult, 

Să nu mi-l fure-al lumii asurzitor tumult. 


Dar când uşoara-Ţi rază în falduri Ţi-o cobori 
Şi apele iubirii cu drag mi le-nfiori, 

Adâncă neputinţă mă prinde-n gheare reci, 

Să nu m-arunc când dulce pe lângă mine treci. 


N-am om să mă apuce şi-n scăldătoarea Ta 
Să mă cufunde iute când treci prin viaţa mea. 
ŞI n-am vreo faptă bună să-mi vină-n ajutor 
Şi altul ia cununa, iar eu mă zbat să mor... 


Opreşte şi la mine, când, mâine, ai să vii, 
În tulburarea apei, pe toţi să ne îmbii. 

Și sfarmă-mi Tu, lisuse, al neputinței pat 
Nimic să nu mă ţină de patimă legat. 


Şi ia-mă Tu de mână, spre Tine să mă tragi 
Şi să mă duci în ceruri pe umerii Tăi dragi, 
Precum păstorul duce la dulcele imaş 

Oiţa cea sărmană rănită de vrăjmaş. 


Ai necazuri?... 


Ai necazuri, 

te apasă greutăţi fără de nume, 
cine nu le are astăzi 
toate-acestea oare-n lume? 
Însă dacă vrei 

povara să nu-ţi fie spre pierzare, 
vino la lisus, 

EI este ajutor şi uşurare! 

Harul Lui cel mare-ţi face 

a necazului povară, 

de-ar fi orişicât de mare, 
mică, dulce şi uşoară. 


Eşti bolnav?... 

În suferinţă te topeşti şi te aprinzi, 
câţi nu sunt acuma-n lume 

şi cu mult mai suferinzi? 
Boala sufletului însă 

e mai grea ca orice boală, 
rari de tot sunt cei ce scapă, 
rari sunt cei ce se mai scoală. 
Vrei să scapi de boala asta, 
vrei să afli vindecare? 

Vino la lisus, 


EI singur poate şi-ţi va da scăpare! 


Eşti hulit de toţi? 

Într-una lumea te dispreţuieşte, 
cu batjocuri şi ocare 

pentru Domnul te loveşte? 

Nu te necăji! 

Ştii glasul Evangheliei ce spune: 
„Fericiţi sunt prigoniţii 
pentru-a' Domnului căi bune“. 
Rabdă totul înc-o clipă, 

iar când pare grea durerea, 

vin” la Domnul, 

cere-l harul!... EI îţi va mări puterea! 


Eşti tu mântuit? 

„„„Aceasta-i întrebarea cea mai mare, 
ai aflat tu Jertfa Crucii 

şi-a ei veşnică iertare? 


Nici necazul, 

nici prigoana, 

nici durerea, 

nici lovirea 

nu-s nimic când ai pe Domnul 

şi te-aşteaptă răsplătirea! 

Mai mult încă, 

chiar în ele simţi cereasca bucurie 

care sufletul ţi-l face fericit pe veşnicie! 


Arhimandritul luliu Scriban - Noroc cu credinţa! 


În viaţa omului vin dureri şi amaruri aşa de grele, că-i este peste putinţă să le 
înghită. Da, omul poate răbda foarte mult. Nu degeaba zice românul: „Să nu dea 
Dumnezeu omului cât poate să rabde!”, cu toate că nu poate răbda chiar peste 
măsură, dacă nu are şi anumite proptele care-l feresc de prăbuşire. 


Prin singurele lui puteri nu poate răbda prea mult. De la o vreme se prăbuşeşte. 
Dovada sunt multele sinucideri din ziua de azi. Ce sunt toate acestea? Numai 
dovezi că omul n-a mai putut răbda. Vine o clipă când i se pare peste putinţă să 
mai înghită amarul şi atunci îşi taie singur firul zilelor lui. 


Acelaşi om însă poate foarte mult, mai mult decât îşi poate închipui cineva, 
când se sprijină pe credinţa în Dumnezeu. Atunci omul acela ajunge o minune. 


Dacă ne gândim la mucenicia domnitorului nostru Constantin Brâncoveanu, 
găsim că fiul său cel mai mic, după firea omenească, s-a înfricoşat de moarte şi 
a spus că primeşte să-şi lepede legea sa creştinească. Dar la cuvântul tatălui său, 
îndată s-a ridicat în el puterea credinţei şi a mărturisit că vrea să moară creştin. 
Care a fost puterea care, de la o clipă la alta, a alungat temerea şi a trezit în el 
puterea bărbăţiei? Numai credinţa creştinească. De aceea cu dreptate a strigat 
Sfântul Pavel despre marii bărbaţi ai credinţei din trecut: „Sfinţii prin credință 
au biruit împărații... au dobândit făgăduinţe, au astupat gurile leilor, au stins 
puterea focului, au scăpat de ascuţişul sabiei, au fost tari întru slăbiciune, tari în 
războaie, au întors taberele vrăjmaşilor în fugă” (Evr 11, 33-34). 


Marea greşeală a omului a fost că s-a rupt de puterea lui Dumnezeu. A făcut 
aceasta pentru ca să fie mai slobod în păcatele lui. A iubit păcatul şi de aceea s-a 
simțit stingherit de fiinţa lui Dumnezeu. Din pricina aceasta, i-a fost ca mare 
bucurie vorba bârfitorilor că nu este Dumnezeu. Dar, lepădând pe Dumnezeu, a 
rămas în prada lui, a rămas în voia păcatului, a rămas o biată fiinţă nepu- 
tincioasă. Nu mai avea cu el izvorul puterii şi s-a prăbuşit întru neputinţă. 
Dumnezeu îi era spre ferire şi tărie. A crezut că prin aceasta 1 se răpeşte dulceaţa 
vieţii, dar a căzut în robia pe care n-o bănuia. 


Când, spre norocul lui, simte într-însul din nou boldul credinţei, atunci se soco- 
teşte la liman, atunci înţelege ce-i aducea credinţa, atunci cunoaşte că are în ea o 
putere negândită şi abia atunci cu adevărat se simte stăpân pe el. 


Într-adevăr, credinţa în Dumnezeu nu-i era spre încătuşare, ci spre scăpare dintr- 
o robie grozavă. Omul, dacă a gustat păcatul, vede că acesta îl măcina, că nu-i 
dă linişte, că-l rostogoleşte la vale, spre pieire. Chiar de nu se poate scutura de 
el, vede că nu-i a bine. De câte ori păcătosul, în clipe de potolire, o mărturiseşte! 


Deci adevărata slobozenie a omului este numai atunci când el atârnă de Dumne- 
zeu. Atunci merge în cărarea dreaptă a fuinţei lui, fiindcă omul este de la 


Dumnezeu. 

Pr. Anthony M. Coniaris - Duminica a IV-a după Paşti (A paraliticului) - 
Doamne, nu am om 


XC LOMETN 
NAPĂAV SN: 


La 0 cină, gazda evenimentului, o femeie intens implicată în opere sociale, a 
fost chemată de trei ori la telefon în timp ce mânca. 


După al treilea telefon s-a întors la masă iritată, spunând: “Nimic mai 
groaznic decât să fii deranjată tot timpul. ” 


Unul dintre oaspeţi i-a spus: “Există un lucru mai groaznic: Să nu fii deranjat 
niciodată. ” 


În Evanghelia de astăzi, lisus vine la scăldătoarea Vitezda. Vede mulţimea de 
răni ale diferiților bolnavi, care aşteaptă să fie duşi în apele vindecătoare. 
Deodată vede o sărmană făptură ce pare a avea mai multă nevoie de atenţie 
decât toţi ceilalți. EI o întreabă atunci: “Voieşti să te faci sănătos?” Paraliticul 
neajutorat îl priveşte şi îi răspunde: “Doamne, nu am om să mă arunce în 
scăldătoare. Treizeci şi opt de ani am aşteptat.” 


Treizeci şi opt de ani lungi şi grei, aşteptând un om care să îl ajute. Ne putem 
imagina disperarea din spatele acestor cuvinte: “Doamne, nu am om”. Cât de 
bine cunoştea acest om durerea singurătăţii! 


Nu ţine cont de vârstă 


Un faimos medic a fost rugat la un moment dat să spună care este cea mai 
cumplită boală. EI a răspuns: “Singurătatea.” 


Alt medic o descria ca “cea mai devastatoare boală a vremurilor noastre”. 


Singurătatea îi conduce pe oameni la gesturi disperate. Studiile arată că este una 
dintre cauzele principale ale sinuciderii. Alcoolicii Anonimi ne spun la rândul 
lor că singurătatea este una dintre principalele cauze ale alcoolismului. 


Singurătatea nu ţine cont de vârstă. 


—> EXIiStă singurătatea copiilor ai căror părinţi petrec prea puţin timp cu ei. 

=> EXiStă singurătatea adolescenților care simt că nu sunt înțeleşi de cei mai 
în vârstă şi se alienează. 

—> EXiStă Singurătate în cadrul căsătoriei, în care soţii pot trăi o acută 
înstrăinare. 

—> EXIiStă singurătatea celor bătrâni, care se simt adesea nedoriți şi inutili. 

=> EXIStĂ şi tragica singurătate a pierderii unei persoane iubite sau a 
anticipării morţii cuiva. 


Regăsim aici problema: “Doamne, nu am om”. Care este soluția? Ştim care este 
boala — “cea mai devastatoare boală”. Dar cum poate fi ea vindecată? 


Tratamentul 


Există tratamente: un tratament real şi multe tratamente false. Printre cele false 
se numără barurile şi cluburile de noapte. Aici omul încearcă să scape de 
singurătate prin desfrâu. Cumpărând sau bând încearcă să alunge plictiseala, 
doar pentru a se trezi dimineaţa următoare mai singur ca niciodată. 


Alţii lucrează excesiv sau umblă non-stop. Îşi planifică drumuri peste drumuri 
ca să nu fie niciodată singuri. 


Dar aşa după cum banii falşi există doar pentru că există şi bani adevăraţi şi 
tratamentele false există doar pentru că există şi un tratament adevărat. Spre 
adevăratul tratament ne vom îndrepta noi acum atenţia. 


Construiți poduri 


1. Primul lucru la care trebuie să fim atenţi este dacă singurătatea e sau nu din 
vina noastră. 


Blaise Pascal spunea: “Omul care trăieşte doar pentru el nu urăşte nimic mai 
mult decât să fie cu el însuşi”. 


Despre un om pe nume Edward se spunea odată: “Edward este o mică insulă 
înconjurată în întregime de Edward!” 


Dacă ne-am închis faţă de ceilalţi, cerând milă de la ei în loc să îi slujim, dorind 
să fim iubiţi şi uitând că singurul mod de a fi iubit este să iubeşti, atunci trebuie 
să facem ceva! Trebuie să începem să construim poduri spre celelalte insule, 
spre celelalte persoane singure, să nu mai aşteptăm ca ele să ne vorbească, ci noi 
să le vorbim primii, întrebându-i despre ei, arătându-le grijă sinceră. 


Citim în Cartea Genezei: “Domnul a spus: nu este bine pentru om să fie singur.” 
EI i-a creat omului tovarăş ca terapie pentru singurătate. Răspunsul nostru 
pozitiv la cererea “Doamne, nu am om” nu doar va oferi soluţie la problema 
singurătăţii ci şi va da sens vieţii noastre. 


Umpleţi cupele goale 


2. Al doilea remediu este a ne dărui pe noi înşine în slujirea celorlalți. 


Un preot a mers dată într-un spital pentru bolnavi mental pentru a înscrie câteva 
persoane de acolo într-un proiect de cusătorie. A stat de vorbă cu pacientele care 
nu aveau nimic de făcut. Ele stăteau pur şi simplu întreaga zi fără nimic care să 
le ocupe timpul. Preotul a crezut că vor fi interesate de un asemenea proiect în 
care ar putea avea o ocupaţie şi de asemenea să fie de ajutor celorlalți. Spre 
surprinderea lui însă, nimeni nu s-a oferit ca voluntar. 


“Avem propriile noastre probleme pentru care să ne facem griji”, a mormăit o 
femeie. 


Văzând aceasta, preotul şi-a spus în sine: “Acum am înţeles: din cauza aceasta 
sunt ei aici! O preocupare singuratică de sine le-a otrăvit la toți mintea.” 


> kk 


Unei femei care nu mai putea suporta singurătatea din viaţa ei după ce copiii 1- 
au crescut şi au părăsit casa părintească, un anume păstor i-a scris: “În trecut, 
familia ta imediată avea nevoie de cea mai mare parte din timpul şi energia ta. 
Acum îţi poţi extinde aria iubirii tale. Există în cartierul tău copii care au nevoie 
de înţelegere şi prietenie. Există lângă tine persoane în vârstă care tânjesc după 
companie, orbi care nici măcar nu se pot bucura de televiziunea pe care tu o 


consideri atât de plictisitoare. De ce să nu ieşi afară şi să găseşti bucuria de a-i 
ajuta pe ceilalți?” 


După câteva săptămâni, ea i-a scris din nou: “Am încercat reţeta dumneavoastră. 
Funcţionează! Am trecut de la noapte la zi!” 


Această femeie singură, asemenea altor mii de oameni, a dovedit adevărul celor 
spuse într-unul dintre poemele lui Frances Ridley Havergal: “Rareori poate o 
inimă Să fie singură dacă ea caută una mai singură decât ea, dacă se uită pe 
sine, căutând doar să umple cupe mai goale.” 


Noi toţi suntem cupe mai goale. Încercaţi să le umpleţi şi veţi vedea cât de 
repede se evaporă singurătatea. Însă o viaţă pustie nu poate fi umplută intrând 
pur şi simplu într-un club sau aruncându-ne în proiecte de slujire a comunităţii. 
Vor exista întotdeauna acele colțuri întunecate care vor refuza să fie iluminate. 
Aceasta ne aduce la al treilea remediu pentru singurătate. 


Remediul de bază 


3. Una dintre cele mai profunde cauze ale singurătăţii este foamea de 
Dumnezeu. Singurătatea este în esenţă un sentiment de neîmplinire care ne 
atrage spre Acela — Unicul — care ne poate împlini. Este o foame pe care doar 
relația cu Dumnezeu o poate satisface. Singurătatea este o goliciune interioară 
care trebuie să fie umplută de Unicul care o poate face — Domnul Iisus! Doar El 
ne poate da sentimentul importanţei şi valorii vieţii, călăuzire şi putere. Doar EI 
poate da vieţii un scop plin de sens, a cărui lipsă poate cauza o profundă 
singurătate interioară. 


Păcatul este marele distrugător al omului tocmai pentru că îl face să fie singur 
separându-l de Dumnezeu, de sine însuşi şi de confrații săi. lisus a venit să fie 
Mântuitorul nostru, să distrugă răul făcut de păcat, să ne reunească cu 
Dumnezeu, cu noi înşine şi cu fraţii noştri. Singurătatea a fost pe drept numită 
ecoul îndepărtat al glasului Creatorului care ne şopteşte: “Te-am făcut pentru 
Mine şi nu vei fi niciodată împlinit fără Mine.” 


Singur, dar totuşi nu singur. 


Însuşi Domnul nostru a arătat o parte a problemei şi o parte a soluţiei 
singurătăţii când a spus: “lată vine ceasul şi a şi venit, ca să vă risipiţi fiecare la 
ale sale şi pe Mine să Mă lăsaţi singur. Dar nu sunt singur, pentru că Tatăl este 
cu Mine” (loan 16,32). Când duşmanii Lui au venit asupra Lui, când prietenii 
lui l-au părăsit, când Crucea se contura ca o realitate crudă, EI a spus: “Sunt 
singur, dar nu sunt singur, pentru că Tatăl este cu Mine.” Cu alte cuvinte, vin în 


viaţă acele momente de singurătate care nu pot fi depăşite prin nici un mijloc 
uman — doar de către Dumnezeu. 


De câte ori l-a căutat lisus pe Tatăl Său! L-a căutat singur. Se scula dimineaţa 
devreme şi urca pe munte pentru a fi aproape de EI, pentru a vorbi cu EI şi 
pentru a asculta sfatul Lui. Pentru că a fost atât de des singur cu Dumnezeu în 
rugăciune, El nu a fost niciodată cu adevărat singur. Tatăl a fost cu EI. Chiar şi 
în faţa acelui simbol al separării şi singurătăţii extreme — moartea — EI nu a fost 
singur. S-a rugat: “Părinte, în mâinile Tale încredinţez duhul Meu” (Luca 
23,46). 


Când un băieţel urma să fie operat, 1-a cerut tatălui său să stea cu el în timpul 
întregii operaţii. Când băiatul a fost anesteziat şi a adormit, infirmiera i-a 
sugerat că ar putea să părăsească sala de operaţie pentru că nu va fi experienţă 
plăcută. Tatăl s-a hotărât să rămână. La sfârşitul operaţiei, a fost răsplătit când 
fiul său, trezindu-se din anestezie, l-a căutat şi văzându-l i-a spus: “Ai rămas, 
tati!” 


Una dintre cele mai mari promisiuni ale Bibliei ne asigură că Dumnezeul nostru 
este un Dumnezeu care rămâne: 


“Și vor chema numele lui Emanuel... Cu noi este Dumnezeu ” (Matei 1,23). 


“De voi umbla în mijlocul morţii, nu mă voi teme de rele; că Tu cu mine eşti” 
(Psalmul 22,4). 


“Iată Eu cu voi Sunt în toate zilele, până la sfârşitul veacului” (Matei 28,20). 


Doi marinari au fost întrebaţi ce au făcut când a venit ştirea capitulării japoneze 
în timpul celui de-al doilea război mondial. Unul a spus că s-a urcat pe un 
felinar în Times Square şi a strigat cât îl ţineau plămânii. Celălalt a spus că a 
mers într-o biserică să se roage. 


Cel care i-a intervievat a comentat apoi: “Există mulţi oameni care încearcă să 
îşi vindece singurătatea urcându-se pe felinare sau mergând în cluburi de noapte 
şi strigând cât îi ţin plămânii. În general ei se trezesc cu dureri de cap şi foarte 
răgușşiţi, mai singuri şi mai trişti decât erau înainte. Însă mai există alţii care au 
învăţat că singurul remediu real pentru singurătate vine din comuniunea cu 
Dumnezeu...” 


“Doamne, nu am om...” i-a spus paraliticul lui lisus. Dar avea un OM — Omul 
Dumnezeu, lisus însuşi. Şi noi îl putem avea pe lisus ca Prieten şi Insoţitor în 
viaţă, ca să ne întărească, pentru că singuri am fi slabi; să ne dea curaj, pentru că 


singuri am fi laşi; să ne repete promisiunea prezenţei Sale, pentru că altfel ne- 
am pierde în singurătate. “Nu sunt singur, pentru că Tatăl este cu Mine.” Cu 
această credinţă vom mai avea totuşi probleme, dar vom avea şi o Prezenţă care 
să ne inspire încredere şi cu care să învingem singurătatea. 

Traducere: Oana Capan 


Pr. George Dimopoulos - Duminica a IV-a după Paşti (A paraliticului) - 
Doamne, nu am pe nimeni 


TRE HEALNG OF TRE PARALYTIC 


Această duminică, iubiţi fraţi şi surori, este cunoscută în Biserică drept 
Duminica paraliticului, deoarece pericopa evanghelică de astăzi vorbeşte despre 
vindecarea miraculoasă a paraliticului, în scăldătoarea Vitezda, de către Domnul 
nostru lisus Hristos. Sfântul loan Evanghelistul ne spune că în acea zi, lisus 
vizita oraşul Ierusalim. Unul dintre locurile pe care le-a vizitat acolo a fost 
scăldătoarea Vitezda, care avea cinci porticuri mari sau pridvoare. Scăldătoarea 
se afla în afara zidurilor Ierusalimului. 


Numele în ebraică înseamnă “Casa milostivirii”. Era numită astfel pentru că, 
după cum ne spune Evanghelia, se aflau acolo întotdeauna în număr mare 
oameni nenorociţi, ca de exemplu paralitici şi orbi. În anumite momente un 
înger cobora în scăldătoare, tulburând apa. Când se întâmpla acest lucru, prima 
persoană care intra în apă era vindecată de orice boală ar fi suferit. În mod 
normal, un astfel de miracol sfidează explicaţiile ştiinţifice, aşa cum o fac şi 
miracolele moderne. Deşi nu le putem explica, credem totuşi în ele. 


Dacă ar fi existat la Vitezda o carte de oaspeţi sau ceva asemănător, am fi găsit 
înregistrat faptul că omul nostru stătea acolo de 38 de ani. Cei mai frumoşi ani 
ai tinereţii sale i-a petrecut acolo, aşteptând tulburarea apei din scăldătoare. Dar 
nu avea pe nimeni — nici o rudă, nici un prieten care să îl ajute. Toţi cei aflați la 
scăldătoare erau preocupaţi de propriile lor probleme; toți erau egoişti. Aşadar, 
povestea se repeta an de an. Apa era tulburată şi înainte ca paraliticul să se poată 
apropia, vreun nou venit era deja în scăldătoare. Imaginaţi-vă, 38 de ani lungi 


fără râsete, fără prietenie, fără bucurie, şi cu siguranță către sfârşit, fără 
speranţă. Vreunul dintre mulţii oameni care au fost vindecaţi ar fi putut să stea 
mai mult pentru a-l ajuta pe acest sărman. Dar nimeni nu a stat. Nimănui nu îi 
păsa. 


Într-o zi, paraliticul a auzit pe cineva care i se adresează. Acest lucru era ciudat. 
Nimeni nu i-a vorbit vreodată. Trebuie că i-a luat ceva timp omului să înţeleagă 
că lisus din Nazaret vorbea cu el. Chiar şi aşa, este foarte probabil ca el să nu fi 
ştiut cine era lisus. Acesta l-a întrebat: ““Voieşti să te faci sănătos?” Ce întrebare, 
după 38 de ani! ŞI totuşi, omul i-a explicat cu răbdare Fiului lui Dumnezeu de 
ce nu putea să scape de paralizia lui. Nu avea pe nimeni — nimănui din lume nu 
îi păsa de el. Nu este prea plăcut să fi singur pe lume, nu este aşa? Lumea poate 
fi un loc destul de înspăimântător când eşti pe cont propriu — nimănui nu îi pasă, 
nimeni nu te ajută. 


Imaginaţi-vă reacţia omului când lisus i-a spus: “Scoală-te!” Încerca oare să 
fie nemilos? Se bucura să îi chinuie pe paralitici? Dar staţi puţin! Aceşti 

ochi! Acest glas plin de compasiune! Îi pasă! Îi pasă de mine! Omul a sărit în 
picioare, vindecat pe loc de Fiul întrupat al lui Dumnezeu. 


Lumea nu s-a prea schimbat în 2000 de ani, fraţilor. Adică oamenii nu s-au 
schimbat prea mult. In multe privinţe, lumea în care trăim este un loc mai 


singuratic decât era cea de pe timpul lui Hristos. Să ne gândim la oraşul New 
York. Milioane de oameni înghesuiți într-o zonă restrânsă. Şi totuşi oamenii — 
mulţi dintre ei — sunt cumplit de singuri. Şi acest lucru nu se întâmplă numai în 
New York. Sunt mulţi oameni în lume în această zi, al căror strigăt disperat, 
înăbuşit este: “Nu am pe nimeni — pe nimeni!” 


Avem astăzi multe lucruri care nu existau pe vremea lui lisus: spitale mari, 
specialişti bine pregătiţi, poliţe de asigurare şi programe de asistenţă realizate de 
Biserică sau de stat. Însă pentru vindecarea singurătăţii nu există vreun leac sau 
cel puţin aşa se pare. Nu ne place să ne împovărăm cu problemele celorlalți. Ne 
place să uităm lucrurile neplăcute. Oamenii care suferă ne enervează — pe noi 
care se presupune că suntem creştini. Şi poate noi cei care facem parte din cler 
suntem mai vinovaţi decât oricine altcineva. 


Datoria urgentă, presantă a Bisericii, iubiți fraţi, este să mergem la aceşti 
oameni singuri şi suferinzi, să le ducem iubirea lui Hristos şi de asemenea 
iubirea noastră — nu compătimirea, ci iubirea şi grija noastră autentică. Există un 
mod în care fiecare dintre noi poate ajuta. 


Vestea Bună a acestui moment este că toţi avem pe Cineva. Domnul lisus 
Hristos a murit pentru păcatele noastre. A murit pentru păcatele mele. A 


murit pentru păcatele tuturor oamenilor. Și ne iubeşte cu o iubire pe care nu 
putem Să o înţelegem. Aceasta trebuie să fie credinţa noastră, convigerea 
noastră, mesajul nostru de reconciliere, pe care trebuie să îl ducem lumii 
întregi, începând de la uşa de alături. Dumnezeu să ne ajute să facem acest 
lucru. Amin. 


Traducere: Oana Capan 


Pr. Gheorghe Neamţiu - Duminica a IV-a după Paşti (A paraliticului) - 
Vindecarea paraliticului 


“Iată, te-ai făcut sănătos, de acum Să nu mai păcătuieşti, ca Să nu ţi se 
întâmple ceva mai rău.” (loan V, 14) 


Cea dintâi concluzie care se impune celui ce citeşte cu atenţie istoria vindecării 
miraculoase a paraliticului de la scăldătoarea de lângă Poarta Oilor sau după 
denumirea evreiască, Bethesda, este aceea că boala gravă ce îl ţintuise pe acesta 
la pat, vreme de treizeci şi opt de ani, era pedeapsa pentru propriile lui păcate, 
căci altfel lisus Hristos nu l-ar fi avertizat, după vindecare, când îl întâlni în 
templu: “ (...) de acum să nu mai păcătuieşti, ca să nu ţi se întâmple ceva mai 
rău” (loan V, 14) 


Fără îndoială, nu se poate afirma că toate bolile ar fi consecinţe ale păcatelor şi 
prin urmare, pedepse. În înţeleapta orânduire a Proniei divine durerea are 
scopuri foarte diferite şi ea atinge adeseori suflete dintre cele mai alese şi mai 
puţin vinovate, care îşi păstrează curăţenia sufletească cu o grijă şi delicateţe 
duse până la sfinţenie. Pe unele dintre acestea Dumnezeu le supune suferinţei 
spre a le feri în viitor de eventuale căderi ce le-ar putea fi chiar fatale, punându- 
le în pericol grav însăşi mântuirea. Pe altele, prin suferințe, Dumnezeu 
urmăreşte să Şi le asocieze în opera de mântuire a păcătoşilor şi de convertire a 
păgânilor şi necredincioşilor, făcând din ele victime de ispăşire chemate să se 
jertfească împreună cu EI, victima nevinovată oferită pentru mântuirea tuturora. 


lată de ce, trebuie să fim foarte precauţi când afirmăm despre cineva că e bolnav 
ca pedeapsă pentru viaţa lui imorală. Dar, pe de altă parte, nu putem să nu 
recunoaştem că foarte multe boli sunt consecinţa firească a dezordinii morale, a 
unor abuzuri contra legilor firii, a patimilor, a instinctelor neînfrânate. Astfel de 
pildă, beţia, desfrâul, sunt fără îndoială îndreptate împotriva lui Dumnezeu, dar 
totodată ele lezează grav însăşi ordinea firească pusă de EI în însăşi firea 
lucrurilor, aducând în mod automat ruinarea sănătăţii biologice. Şi ar fi o ispitire 


a lui Dumnezeu de a-l pretinde să înlăture printr-o minune consecinţele fireşti 
ale acestor încălcări ale legilor firii. 


Dar este oare normal şi necesar ca pentru câţiva ani sau chiar şi doar pentru o 
scurtă perioadă din viaţă, robită patimilor, cineva să sufere “treizeci şi opt de 
ant” imobilizat la pat? Poate s-o ceară aceasta un Dumnezeu nesfârşit de bun şi 
milostiv? Da, pentru că EI este totodată şi nesfârşit de sfânt şi drept şi fiind 
păcatul de moarte o vătămare de o gravitate nemărginită la adresa lui Dumnezeu 
— a cărui maiestate este infinită - reclamă, spre a putea fi ispăşit, o pedeapsă 
proporțională, deci nemărginită, suportată în viaţa viitoare. Or, Dumnezeu prin 
acea grea şi îndelungată suferinţă îi oferise paraliticului răgazul de a se reculege 
şi de a reflecta asupra acestui adevăr pentru a se converti, acceptând această 
pătimire ca un mijloc de purificare, de ispăşire, de mântuire. 


Momentul convertirii lui sosi odată cu venirea lui Iisus la scăldătoare. Între cei 
mulți nefericiţi, asupra lui se opreşte privirea Mântuitorului care — deşi 
Evanghelia n-o spune - îi vorbeşte cu blândeţe, făcându-l să-şi istoricească viaţa 
chinuită şi să-şi dezvăluie mizeria sufletească ce-l adusese în această stare. El, 
care scrutează inima şi cugetele cele mai tăinuite îl ajută cu harul său să-şi 
deştepte căinţa pentru cele săvârşite în trecut şi să-şi mărturisească păcatele din 
pricina cărora zăcea acum la pat, neputincios. Apoi îl întreabă: “Vrei să fii 
sănătos?”. Paraliticul se plânse că nu are om care să-l ajute, ca şi cum, în gândul 
său, l-ar fi zis: “Oh! ajută-mi Tu! Tu, care-mi vorbeşti cum nimeni nu îmi 
vorbise până acum în lunga mea pătimire”. Şi se aştepta ca lisus să-i întindă 
mâna şi să-l bage în scăldătoare. Dar lisus, al cărui cuvânt este egal cu fapta, îi 
zise: “Scoală, ia-ţi patul şi umblă”! Şi într-o clipă, bolnavul îşi recăpătă 
întreaga-i vigoare pierdută. Minunea se produse. 


Dar opera lui lisus încă nu era încheiată. După ce îi vindecase trupul, lisus 
trebui să-i însănătoşească şi sufletul. Bolnavul, acum însănătoşit trupeşte, 
trebuia să afle cine este cel care făcuse cu el minunea, ca să creadă în el şi să 
învie sufleteşte. lată de ce, aceeaşi Pronie divină îl ajută pe cel ce fusese 
vindecat să-l afle pe binefăcătorul său în templu. Însufleţit de recunoştinţă reluă 
convorbirea cu lisus. La sfârşit, lisus îl avertizează: “lată, te-ai făcut sănătos, de 
acum să nu mai păcătuieşti, ca să nu ţi se întâmple ceva mai rău”. Cu alte 
cuvinte: Drept recunoştinţă pentru dublul har: al însănătoşirii trupeşti şi al 
sfințirii sufleteşti primită acum, începe o viaţă nouă, viaţă în har, viaţă trăită 
conform voinţei divine. De acum rămâi unit cu mine prin păzirea poruncilor. 


“Tată (...) de acum să nu mai păcătuieşti, ca să nu ţi se întâmple ceva mai rău”. 
Ce ar putea fi acel ceva mai rău, la care face aluzie Mântuitorul? Ar putea exista 
oare ceva mai rău decât a fi țintuit la pat atâţia zeci de ani? Poate, moartea 
corporală — ar zice cineva. O, dar aceasta în cazul unui paralitic ar fi o 


binecuvântare cerească, o eliberare atât de mult aşteptată. Şi chiar dacă moartea 
ar putea fi ceva mai rău decât paralizia, totuşi acel “ceva mai rău”, de care 
vorbeşte Mântuitorul, nu este moartea trupească, deoarece la urma urmei 
moartea este o lege inexorabilă a firii ce nu face excepţie cu nimeni. 


Dar ce este atunci acel “ceva mai rău ” drept urmare a păcatului? E moartea 
veşnică în iad, căci prin ea omul îl pierde pentru totdeauna pe Dumnezeu, 
Supremul său bine, în care constă adevărata sa fericire. lată deci a doua 
concluzie, strâns legată de prima, care se desprinde din vindecarea miraculoasă 
a paraliticului. Recăderea în păcatul de moarte, care îl separă pe om de 
Dumnezeu aici pe pământ, îl poate duce cu uşurinţă pe păcătos la moartea 
veşnică, separându-l de Dumnezeu pentru totdeauna. 


Câtă sfântă râvnă trebuie să avem deci pentru a ne păstra puritatea 
sufletească, conlucrând clipă de clipă cu şoaptele harului, ştiind că în Taina 
Spovedaniei noi primim nu numai iertarea, ci şi dreptul la toate harurile 
ajutătoare, în ispitele viitoare, spre a le putea birui. Primim lumină pentru 
minte ca Să vedem primejdia ce ne ameninţă Sufletul ajuns în ispită, precum şi 
tăria pentru voinţă ca Să putem rezista. 


Dacă noi conlucrăm cu acestea, vom birui, iar dacă din pricina fragilităţii, a 
slăbiciunii inerente firii, pe lângă tot efortul depus s-ar întâmpla să cădem răniţi 
în lupta cu Cel rău, Dumnezeu -— fiindu-l milă de mizeria firii noastre şi 
văzându-ne bunăvoința — nu ne va judeca aspru, ci Îşi va spori harurile în viitor, 
astfel că până la urmă, prin statornica noastră strădanie şi fidelitate, vom ieşi 
biruitori. Este cazul atâtor suflete alese, care formează una din marile bucurii ale 
preotului în tribunalul Sfintei Spovedanii. Dacă însă penitentul pe care 
Dumnezeu l-a învrednicit de iertare va fi leneş, nepăsător, neîmpotrivindu-se 
ispitelor sau chiar expunându-se acestora, refuzând astfel îndemnurile harice, el 
va recădea în păcat. Și această recădere pricinuită de neglijență, comoditate, 
nepăsare, pune în mare primejdie mântuirea păcătosului. Deoarece Dumnezeu, 
văzându-şi mereu respinse harurile de către acesta, la un moment dat şi le va 
retrage cu totul şi astfel sufletul lipsit de lumina şi sprijinul de sus va rămâne în 
robia lui; el nu va mai vedea răul cu aceeaşi claritate; sensibilitatea faţă de păcat 
i se va diminua; nu se va mai îngrozi în faţa păcatului. Cu alte cuvinte, va 
ajunge la împietrirea inimii şi astfel va cădea în păcat fără nici o împotrivire şi 
se va complace în el fără remuşcare. Aceasta este pedeapsa cea mai mare cu 
care Dumnezeu pe bună dreptate loveşte un astfel de suflet, expus nepocăinţei 
finale şi osândirii veşnice. 


lată, iubiţi fraţi, pentru ce este atât de important să fim sinceri în faţa lui 
Dumnezeu şi cu conştiinţa pururea trează, să veghem şi să ne reculegem înainte 
de orice acţiune şi să invocăm lumina divină, în care Dumnezeu ne va arăta 


voinţa Sa în situaţia dată şi apoi să cerem şi tăria Lui ca să urmăm cu orice jertfă 
calea arătată de EL. 


“Timeo Deum transeuntem et non redeuntem” (Mă tem de Dumnezeu care 
trece şi nu se mai reîntoarce) spune Sfântul şi marele Augustin: mă tem de 
Dumnezeu care trece pe lânga mine şi cu o străfulgerare îmi luminează 
mintea, arătându-mi calea şi care, dacă eu resping această vizită a Lui, poate, 
nu se va mai întoarce cu lumina Lui niciodată şi astfel voi rămâne în beznă, 
dezorientat şi expus rătăcirii, şi în final osândei. 


Să cultivăm deci fidelitatea faţă de harul divin în toate împrejurările şi prin 
rugăciune, prin fapte bune, prin înfrânare şi împărtăşirea cu Pâinea Vieţii să ne 
sporim tot mai mult comoara purității sufleteşti, spre a evita acel “ceva mai 
rău”. Căci a pierde curăţia sufletului este a-L pierde pe Dumnezeu, oaspetele 
cel mai scump al sufletului şi a-L pierde din nepăsare şi ingratitudine este a te 
expune să-L pierzi pentru totdeauna, pentru veşnicie. Această pierdere e o 
durere fără lumină... “întunericul cel mai dinafară”. E o durere fără mângâiere: 
“plâns şi scrâşnirea dinţilor”. E o durere fără sfârşit: “focul cel de veci”. E o 
durere fără speranţă: “Lăsaţi orice nădejde voi care intraţi” (Dante). 


Aşadar leacul spiritual lăsat nouă de Mântuitorul în această universală 
scăldătoare supranaturală care este Taina Spovedaniei, să-l privim şi să-l primim 


cu tot respectul, ca nu cumva prin nepăsare sau rutină să-l prefacem în pricină 
de osândire; fiecare clipă s-o folosim pentru a ne îmbogăţi în Dumnezeu, pentru 
a ne purifica şi sfinţi tot mai mult, căci fiecare clipă poartă pe aripile ei un har 
care la Judecata de apoi va fi apărătorul sau acuzatorul nostru pentru felul cum 
am întrebuinţat-o, rău ori bine, spre osândă sau spre fericirea noastră veşnică. 


Amin. 


Pr. Mihai Tegzeş - Duminica a IV-a după Paşti (A paraliticului) - Mila 
Domnului vindecă toate bolile omului 


În pericopa zilei, apostolul Ioan, ni-L prezintă pe lisus vindecând un paralizat 
care de 38 de ani aştepta ca cineva să-l ajute să intre în apă pentru ca să se 
vindece. Acesta îşi petrecea timpul lângă scăldătoarea Betsada, “casa milei”: loc 
de durere pentru toţi şi de speranţă pentru puţini! 


Nimeni nu-l ajuta pe acel bolnav, tot astfel cum nici astăzi „nimeni nu-i ajută pe 
cei aflați în locurile durerii (spitale, închisori...). Indiferenţa fraților săi i-a 
risipit orice speranţă de vindecare. 


Arheologia ne informează că în acea zonă a Templului, “lângă Poarta Oilor”, se 
afla un loc unde cărturarii predau Scripturile tinerilor. Pe de o parte, studiau 
Legea Domnului, pe de alta, erau neglijenţi, nepăsători faţă de săraci şi bolnavi. 
Acest fapt evidențiază că religia din timpul acela nu punea în relief mila lui 
Dumnezeu faţă de oameni. 


Numărul 38 este simbolul unei generaţii (Deut 2, 14). O întreagă generaţie a fost 
incapabilă de generozitate şi de milă. Acest lucru arată lipsa totală de 
solidaritate şi de ospitalitate faţă de cei marginalizaţi, din toate timpurile. 


În ţările sărace, notăm lipsa asistenţei sociale şi medicale, lumea experimentând 
aceiaşi lipsă de solidaritate faţă de cei bolnavi. Mulţi trăiesc într-o indiferenţă 
totală, dar şi mai mulți experimentează, în singurătate, boala şi durerile vieţii, 
fără vreun ajutor din partea cuiva. 


Faţă de acea absenţă îndelungată de într-ajutorare, lisus reacţionează. Domnul 
se apropie de bolnavul care, deja îşi pierduse încrederea în vindecare şi-l ajută. 
Oprindu-se lângă el şi vorbindu-i, bolnavul simte că-i reînvie speranţa şi-şi 
deschide sufletul. EI îi mărturiseşte Domnului amărăciunea cauzată de anii lungi 
de dezamăgire: nimeni nu-l ajuta să intre în piscină când apa se tulbura. 


În clipele de singurătate este mai grea vindecarea. Cu lisus a venit, a sosit 
timpul Ingerului care mişcă inima, întreg trupul acestui om: “Ridică-te, 1a-ţi 
patul şi umblă!” 


Minunea demonstrează că mântuirea omului se realizează în lisus, care le 
înnoieşte pe toate şi care se prezintă lumii, ca unicul ei Mântuitor. Prin minunea 
sa, Domnul arată tuturor “apa nouă” în care trebuie să intre bolnavii pentru ca să 
primească mântuirea. A renaşte din apă şi din Spirit, a primi Botezul înseamnă 
“Paştile”, trecerea noastră la viaţa dumnezeiască. Prin urmare, evanghelistul, 
dincolo de vindecarea bolnavului, accentuează faptul că a venit în lume 


adevăratul Mântuitor! 


Și în cazul de faţă, cel care ia iniţiativa este lisus. El este descris ca fiind 
“Stăpânul sănătăţii“, capabil să vindece şi cele mai grele boli. Cuvântul Său este 
puternic şi vindecă imediat. Hristos este adevăratul vindecător, doctor al 
întregului om. Minunea accentuează faptul că Iisus este Mântuitorul celor slabi, 
al celor abandonaţi şi neluaţi în seamă de lume. 


Bolnavul aude cuvintele Maestrului: “Vrei să te vindeci?” Era visul vieţii sale, 
pe care îl considera irealizabil şi imposibil. Întrebarea lui lisus adresată 
paraliticului pare logică: este clar că doreşte să se vindece de o boală care 
durează de atâta timp! Este ca şi cum l-am întreba pe un om flămând dacă 
doreşte să mănânce sau pe un însetat, dacă doreşte să bea apă. 


I. De ce pune lisus această întrebare? 


1. Mai întâi, prin întrebarea Sa, lisus îl determină pe paralitic să ceară darul 
vindecării, deoarece este gratuit. “Da, Doamne, doresc, dar nu am un om care să 
mă ajute”... O, creştine! Nu te descuraja pentru că nu ai găsit un om. ÎL ai de 
față pe Dumnezeu: de o parte omul, de cealaltă, Dumnezeu. Trebuie să-i 
mărturiseşti pe amândoi. În Iisus nu trebuie să vezi doar omul, ci şi Dumnezeul. 
Nu uita că acela care se încrede doar în om, îşi atrage blestemul asupra lui: 
“Blestemat acela care îşi pune speranța în om” (ler 17, 5) (cfr. Chiril din 
Ierusalim). 


2. În al doilea rând observăm din Evanghelie că, lui lisus îi place să întrebe. Îi 
întreabă pe cei doi ucenici care mergeau în urma sa: “Pe cine căutaţi?” Cu 
aceste întrebări lisus îi ajută pe interlocutorii Săi să pătrundă în chip serios în 
sufletul lor, astfel ca răspunsul acestora să fie cât mai corect. 


3. In al treilea rând, datorită întrebării lui lisus, aparent ciudată: “Vrei să te 
vindeci?”, omul paralizat ne ajută să înţelegem în amănunt starea dramatică în 
care se afla: “Nimeni nu mă ajută să intru în apă“. De prea mult timp dorea să se 


vindece, astfel încât risca nici să nu mai spere. Cerşea de 38 de ani, iar boala lui 
era o sursă de venit ce îi asigura existenţa. Aştepta ca ceilalți să-l ducă la apă, 
semăna cu persoanele deja obişnuite cu “boala, neplăcerea, chinul”, cu acei 
oameni care trăiesc din mila altora. Din acest motiv, întrebarea Domnului este 
extrem de respectuoasă. Vrei să te vindeci? Eşti dispus să-ţi schimbi viaţa, să te 
bazezi pe forţele tale? 


Din păcate sunt puţini cei care, numai cu vorba doresc să depăşească o stare de 
suferință sau de păcat. Este mult mai uşor să apeleze la soluţii improvizate, chiar 
dramatice (cerşit, furat, înşelat), decât să-şi pună la îndoială veracitatea 
ataşamentului lor însuşit şi practicat de-a lungul anilor. 


Domnul cunoaşte această armă subtilă a diavolului, această înceţoşare a minţii 
care ne împinge să ne oprim şi să aşteptăm o minune. Şi ne întreabă: într-adevăr 
doreşti să-ţi schimbi viaţa şi să te vindeci? 


4. În al patrulea rând, întrebându-l, lisus se apleacă peste suferinţa, peste boala 
şi peste disperarea acestui om, subliniind, în acelaşi timp, că mântuirea sa şi a 
fiecărui om este strâns legată de colaborarea sa personală cu Dumnezeu, de 
dorinţa lui de a se vindeca! De fapt, lisus îl trezeşte din somnul provocat de 
durerea lui, de singurătatea lui, de abandonul lui — boli mai grave decât cele 
trupeşti — pentru a-l motiva din nou să spere în viaţă. 


Mântuitorul doreşte să ne trezim din toropeala, ameţeala, vieţii provocate de 
anxietăţile, neliniştile, preocupările, grijile, de nenumăratele lucruri pe care 
trebuie să le facem şi care ne blochează înaintarea pe calea către Înviere, către 
bucuria vieţii trăită cu şi pentru Dumnezeu. 


În faţa descurajării omului, lisus nu se predă, insistă şi-l provoacă, dar nu poate 
să-l ajute pe cel mândru care deja a ales definitiv şi irevocabil stilul său propriu 
de viaţă, asemenea iudeilor din pericopa de astăzi, care sunt de partea unei legi 
care nu este în favoarea vieţii, ci în favoarea morţii. 


Paraliticul este chipul omului de astăzi, paralizat de suferinţe, de unele 
întâmplări nefavorabile, de păcate. lisus se apropie de fiecare “paralitic” al 
zilelor noastre şi-i propune vindecarea. Nu se impune, ci caută acordul personal 
al fiecăruia, arătând că Dânsul respectă libertatea şi responsabilitatea tuturor. 


La urma urmei, prin întrebarea pe care lisus o adresează paraliticului este ca şi 
cum l-ar îndemna să dorească să se vindece, să fie stăpân pe viaţa sa, să se 
gândească serios la viitorul său... 


Într-adevăr a dorit să se vindece? Cum de n-a putut în atâta timp? Ce ar fi făcut 
odată vindecat? Cu siguranţă că nu ar mai fi putut cerşi, ci ar fi trebuit să-şi 
caute un loc de muncă... poate era mai comod pentru el să trăiască în starea în 
care se afla. 


Acest mod de a gândi ne poate caracteriza... dar, în mod special, îl întâlnim la 
tinerii noştri. 


Trăim într-o lume construită de alţii şi mereu o acceptăm aşa cum este. Lipseşte 
iniţiativa şi dorinţa de a face ceva nou şi a fi adevăraţi protagonişti ai vieţii. 
Trăim asemenea acestui om, amânând zi după zi, an după an, să ne facem 
datoria şi să ne asumăm responsabilitățile noastre, trăim ca nişte paralizați, 
ameţiţi, buimăciţi de muzică, de droguri, de o falsă fericire, de incapacitatea, la 
urma urmei, de a fi responsabili faţă de viitorul nostru. 


Aş dori să mă opresc asupra convertirii unui tânăr, care ar putea influenţa în 
mod pozitiv viaţa şi speranţele noastre. Acest “băiat” din San Paolo de 24 de 
ani, din rândul mafiei, a acceptat să participe la o întâlnire religioasă. La prima 
întrunire nu se simţea bine şi dorea să plece. A doua zi s-a apropiat de el un 
educator şi i-a spus că şi pentru el Iisus a venit în lume. Şi pe el Iisus îl invită 
să-şi schimbe viaţa, chiar dacă momentan se află îngropat în “noroi”. Tânărul s- 
a convertit şi a arătat că nici cea mai mare violenţă ori cel mai mare rău nu pot 
elimina sau şterge din inima omului, setea de adevăr şi de Dumnezeu. 


lisus face minuni, însă nu fără consensul nostru! De fapt, lisus crede în noi şi 
este convins că putem învinge răul şi boala, cu ajutorul Lui. Acesta este un alt 
motiv pentru care Domnul îl întreabă pe paralitic dacă doreşte vindecarea. 


Omul bolnav de 38 de ani este simbolul întregii omeniri. Se chinuia în mijlocul 
semenilor săi: “orbii şi şchiopii”, care nu aveau acces la Templu, dar stăteau 
lângă “Poarta oilor”, loc în care se spălau victimele pentru “jertfă”. Este 
mulțimea celor condamnaţi, pe care Legea îi excludea de la dreptul la viaţă. De 
fapt ei sunt “adevărata jertfă” a omenirii. În acest loc pătrunde Cuvântul vieţii, 
făcut om şi curăţeşte “Casa Tatălui” Său de negustori, transformând-o în loc de 
rugăciune şi de vindecare, pentru el. 


Ne putem imagina mirarea “spectatorilor” atunci când o boală cronică este 
vindecată doar prin cuvânt şi în mod instantaneu de către lisus. În acelaşi timp, 
la fel de surprinzătoare este şi necredinţa lor în faţa evidenţei. Boala a fost 
vindecată, dar necredinţa iudeilor, care “nota” doar încălcarea Legii sâmbetei, 
nu (cfr. Chiril din Ierusalim). 


II. De ce lisus, dintre toţi bolnavii, îl vindecă doar pe acest om? 


1. Fiind acolo de mulţi ani era cunoscut de către toţi, iar vindecarea sa era o 
mărturie puternică în favoarea puterii adevărate a Celui care l-a vindecat, dar 
care este refuzat cu încăpățânare de către iudei (cfr. Chiril din Ierusalim). În faţa 
minunii lui lisus, cei care aparent erau sănătoşi rămân bolnavi, cu inima plină de 
păcate, în timp ce acest bolnav umil este însănătoşit în trup şi în suflet (cfr. loan 
Gură de Aur). 


2. Un singur om, paraliticul a fost vindecat. “Unul singur este semn al unităţii. 
Doar cei care rămân uniţi în adevăr şi trăiesc în comuniune pot fi vindecaţi. Cei 
care se separă de semeni şi de Dumnezeu rămân în păcatele lor şi nu pot fi 
vindecaţi” (loan Gură de Aur). 


3. Al treilea motiv este teologic: lisus “a vindecat un singur bolnav, simbol al 
unității, ca să-i înveţe că este mai importantă sănătatea sufletului decât cea a 
trupului şi că adevărata sănătate a trupului se va obţine de la Domnul numai la 
sfârşitul timpului, când morţii vor învia: atunci cei care vor fi vii nu vor mai 
muri în veci; cei ce vor fi sănătoşi nu se vor mai îmbolnăvi; cei sătui nu vor mai 
flămânzi... Să înţelegem că tot ceea ce era trupesc şi Domnul a vindecat pe 
pământ, după o vreme, prin moarte s-a descompus, dar sufletul vindecat de 
Domnul nu s-a distrus, ci a intrat în veşnicie” (loan Gură de Aur). 


4. Omul nu ştia să răspundă cu privire la cine era persoana care l-a vindecat. 
Nu-L cunoştea pe lisus. Acest lucru înseamnă că, Domnul nu l-a vindecat 
pentru a-l obliga să se convertească sau să creadă în Dumnezeu. L-a vindecat 
deoarece a dorit să-l ajute pentru ca şi el să poată gusta puţină iubire şi 
solidaritate prin mijlocirea darului Său. 


III. Există vreo legătură între boală şi păcat? 


Mergând la Templu, în mijlocul mulţimii, lisus îl întâlneşte şi-i spune: “Iată, te- 
ai făcut sănătos, să nu mai păcătuieşti, ca să nu ţi se întâmple ceva mai rău.” În 
timpul acela lumea era convinsă că boala este o pedeapsă a lui Dumnezeu, deci, 
dacă eşti paralizat, înseamnă că Dumnezeu nu este de partea ta. Însă lisus nu era 
de acord cu acest mod de a gândi şi vindecându-l pe bolnav, afirma exact opusul 
acestei teze: “Boala ta nu este o pedeapsă de la Dumnezeu. Dumnezeu este de 
partea ta!” 


Notăm că Domnul nu-l eliberează pe paralitic numai de “răul” fizic, de boală, 
ci, în Templu, îl îndeamnă: “Nu mai păcătui, ca să nu ţi se întâmple ceva mai 


bbi 


Tau. 


Boala trupească poate fi consecinţa păcatelor omului, deoarece atunci când 
cineva face abuz continuu de mâncare, băutură, tutun sau droguri îşi 


îmbolnăveşte propriul trup. La fel, dacă cineva se lasă dominat de preocupările 
vieţii, de stres, uitând de rugăciune şi de încrederea în ajutorul lui Dumnezeu, 
este în mare pericol de a se îmbolnăvi, fie sufleteşte, fie trupeşte. Dar dacă 
acceptăm vindecarea pe care lisus ne-o propune, asemenea paraliticului, dacă 
admitem că avem nevoie de ajutorul Său, Domnul ne vindecă şi ne dă noi puteri 
pentru a relua viaţa noastră. “Ridică-te, ia-ţi patul şi umblă“. Şi nouă ne sunt 
adresate aceste cuvinte care — dintr-o stare de disperare — ne vor conduce pe 
calea vieţii către sfinţenie. 


Evanghelia este actuală pentru toate epocile istoriei...deci şi pentru timpul 
nostru. De câte ori nu ne-am simțit ca şi paralizaţii: neputincioşi în faţa 
problemelor, a violenţelor şi a preocupărilor vieţii? De multe ori ne-am aflat 
singuri, fără ca cineva să ne întindă o mână de ajutor. Sau noi, la rândul nostru, 
nu am ajutat pe cei care ne-au solicitat ajutorul şi care s-ar fi mulţumit cu o 
vorbă bună, o simplă încurajare sau un zâmbet. Astăzi, nu mâine, aş dori să mă 
rog Domnului să mă ajute să întind o mână de ajutor celor care au nevoie şi 
aşteaptă de la mine un gest de solidaritate. Fiecare om îşi “realizează” viaţa în 
măsura în care îl imităm pe lisus, care se îngrijeşte de cei care erau mai săraci, 
necăjiţi şi bolnavi. 


Prin cuvintele: “Nu mai păcătui“, apostolul spune că lisus ne invită să nu fim 
sclavii trupului, ci stăpânii lui... să folosim hrana şi băutura cu măsură „ca să ne 
stăpânim poftele trupeşti. Trupul să fie condus de suflet şi nu sufletul să fie 
manipulat de plăcerile trupeşti. lisus adresează îndemnul de a nu păcătui tuturor 
şi nu doar paraliticului. În acest sens lisus zice: “Cine are urechi de auzit să 
audă!” Fiecare să-L asculte pe lisus şi să nu mai păcătuiască! 


Împlinind minunea, lisus ne arată nu numai că poate să vindece trupul, ci — 
lucru şi mai important — poate să elibereze omul de păcate, în vederea mântuirii; 
să vindece omul în totalitatea sa. Cei prezenți au notat doar vindecarea 
trupească, Domnul însă a vindecat ceea ce era mai important: sufletul omului. 
De fapt, iertându-i păcatele, îi asigură bolnavului mântuirea veşnică (cfr. loan 
Gură de Aur). 


De fapt, Sfântul Chiril ne invită să ne unim Celui care iartă păcatele: dacă 
suntem slabi şi bolnavi, să alergăm la EI; dacă suferim în sufletul nostru, să-L 
urmăm pe medicul care ne limpezeşte mintea; dacă ne este foame să acceptăm 
pâinea vieţii; dacă suntem plini de păcate să primim Învierea. Cu toţii să ne 
deschidem inimile învăţăturii Tatălui, cuvântului Său autoritar, pentru ca să-L 
prea mărim şi să-L lăudăm în toţi vecii (cfr. Chiril din Ierusalim). Amin. 


Pr. Vasile Florea - Duminica a IV-a după Paşti (A paraliticului) - Păcatul şi 
pedeapsa 


Evanghelia de astăzi ni-l prezintă pe lisus făcând o vindecare miraculoasă. 
Drama bolnavului vindecat de lisus trebuie să fi fost extrem de mare atât 
datorită lungii perioade de suferință de 38 de ani cât şi greutăţii bolii, paralizie. 
Răbdarea lui era încercată la maxim şi faptul că el era dependent de bunăvoința 
celor din jurul lui îi rănea demnitatea şi îi suprima libertatea. Tocmai de aceea la 
întrebarea lui lisus: “Voieşti să te faci sănătos?"(loan 5,6), bolnavul răspunde: 
“Doamne, nu am om, care să mă arunce în scăldătoare, când se tulbură apa; că, 
până când vin eu, altul se coboară înaintea mea” (loan 5,7). Toată suferinţa, 
dorinţa de vindecare şi frustrarea lui sunt redate prin acest răspuns. Spaţiul în 
care are loc vindecarea era un spaţiu familiarizat cu astfel de vindecări deoarece 
“un înger al Domnului se cobora la vreme în scăldătoare şi tulbura apa şi 
cine intra întâi, după tulburarea apei, se făcea sănătos, de orice boală era 
ținut” (oan 5,4). 


Totuşi vindecarea săvârşită de lisus surprinde tocmai prin faptul că ea se 
produce prin intervenţia Lui personală şi nu prin ritualul scăldării. lisus vindecă 
într-o zi de sărbătoare, într-o zi de repaus şi tocmai acest lucru îi scandalizează 
pe iudeii rigorişti. Ei nu au înţeles bucuria şi sărbătoarea din inima celui 
vindecat care aştepta de atâta vreme această vindecare. 


Care este mesajul evanghelic pentru noi? Trebuie să cinstim şi noi sărbătorile 
cum se cuvine. Trebuie ca ziua Domnului să fie cu adevărat ziua Lui. În această 
zi să nu ne fie teamă a aduce bucurie pentru cei de lângă noi, la fel cum nu 


trebuie să ne fie teamă a ne vindeca sufletul de paralizia pe care o aduce păcatul. 
Prin libertatea dată de Dumnezeu de a da curs sau a refuza invitaţia Lui de a-L 
urma pe calea spre fericire noi ne asumăm şi responsabilitatea şi vinovăția 
eşuări. 


Tocmai în refuzul de a merge pe calea trasată de Dumnezeu constă păcatul, 
boala noastră. Dar avem şi noi o scăldătoare care ne vindecă, este sacramentul 
pocăinţei. În acest sacrament avem ocazia să-l întâlnim personal pe lisus aşa 
cum l-a întâlnit bolnavul din Evanghelia de astăzi. Trebuie ca şi noi să avem 
îndrăzneala de a fi la fel de deschişi în prezentarea suferințelor, problemelor şi 
frustrărilor noastre. Din sinceritatea cu care noi ne prezentăm înaintea lui 
Dumnezeu se vede şi cât de mare este dorinţa noastră de vindecare. 


lată ce ne spune şi Conciliul Vatican II în constituția Gaudium et Spes vorbind 
despre păcat: “Constituit de Dumnezeu în dreptate, omul, totuşi, împins de cel 
rău încă de la începutul istoriei, a abuzat de libertatea sa, ridicându-se împotriva 
lui Dumnezeu şi dorind să-şi atingă scopul în afara lui Dumnezeu. Aşadar omul 
este împărţit în sine însuşi. De aceea întreaga viaţă a oamenilor, fie individuală, 
fie colectivă, apare ca o luptă, o luptă dramatică între bine şi rău, între lumină şi 
întuneric. Mai mult, omul se descoperă incapabil de a ieşi de unul singur 
biruitor asupra atacurilor răului, aşa încât fiecare se simte legat în lanţuri.” 


“Iată că te-ai făcut sănătos. De acum Să nu mai păcătuieşti, ca să nu-ţi fie 
ceva mai rău” (loan 5, 14), sunt cuvintele pe care ni le adresează şi nouă lisus 
de fiecare dată când ne vindecă sufletul. De aici se poate vedea că răul şi “mai 
răul” din viaţa noastră este rezultatul, consecinţa păcatului. Răul este pedeapsa 
pentru săvârşirea de păcate. Din punct de vedere moral pedeapsa este un rău 
psihic care vine asupra omului datorită unui comportament moral greşit. Aşadar 
pedeapsa presupune vinovăția. Omul este vinovat când acţionează contrar 
normelor obligatorii şi valorilor promovate şi apărate de acestea. Scopul esenţial 
al pedepsei este reinstaurarea ordinii morale. Aşadar pedeapsa nu trebuie privită 
ca fiind necesară în sine, ci ea este menită pentru corectarea celui ce a greşit şi 
îmbunătăţirea lui. 


Pr. Vasile Rob - Duminica a IV-a după Paşti (A paraliticului) - Voieşti să te 
faci sănătos? 


Sfântul evanghelist loan ne pune în faţa ochilor un eveniment din activitatea 
publică a lui isus petrecut la lacul Vitezda (“Poarta oilor” sau “Casa îndurării””), 
unde a sosit într-o zi de sâmbătă. Aici, în jurul lacului şi la cele cinci locuri de 
acces în lac vede o “mulțime de bolnavi; orbi, şchiopi şi uscați...” (lo. 5,2), care 
aşteptau îndurarea divină pentru a fi vindecaţi şi salvaţi de neputinţele lor. 


Această imagine, evanghelică, îmi aduce în minte marele număr de bolnavi, 
asemenea celor menţionaţi de Sfântul evanghelist loan în pericopa de astăzi, 
care s-au perindat cu cărucioarele, cârjele şi “paturile” lor în faţa ochilor mei pe 
străzile din Lurdes, în fiecare seară, până s-au aşezat în faţa Bisericii închinate 
Preacuratei Fecioare Maria ca să recite sfântul Rozar. Atât cei din Evanghelia 
lui loan, cât şi cei de pe platoul Bisericii din Lurdes erau cuprinşi de aceeaşi 
dorinţă şi speranţă — vindecarea. 


Dacă de paraliticul din Evanghelie la nimeni, dintre semeni săi, nu-i pasă, faţă 
de cei care ajung la Lurdes există oameni cărora le pasă. Prin Întruparea şi 
Învierea lui Iisus, nepăsarea celor de la Vitezda este transformată în îndurare, 
milă şi dragoste creştinească faţă de aproapele, de către voluntarii de la Lurdes, 
aşa după cum ne cere şi Evanghelia. Pentru că, acolo, fiecare neputincios are un 
însoțitor care-l ajută, nu numai în nevoile sale zilnice, dar şi ca să fie prezent, 
seară de seară, la pelerinajul de pe străzile Lurdului şi la rugăciunea Rozarului 
unde se roagă Preacuratei Fecioare să mijlocească la Fiul lui Dumnezeu, pentru 
ei, ca să se însănătoşească. 


Privind cu ochii minţii tabloul evanghelic, descris de Sfântul evanghelist loan şi 
cu ochii trupului Lurdul, ai în față imaginea cutremurătoare a suferinței şi 
neputinței umane, exprimată în neimaginate feluri, dar şi speranţă din ochii şi 
sufletul acestor oameni loviți de soartă. Şi unii şi ceilalți aşteptând un mântuitor! 


Paraliticul din Evanghelie l-a avut pe însuşi Mântuitorul întregului neam 
creştinesc, care l-a vindecat doar prin cuvânt, ne mai fiind necesară introducerea 
bolnavului în apă. Şi astfel a putut să-şi ia patul său, să umble după 38 de ani de 
durere şi chin în care a văzut că la nimeni nu-i pasă de suferinţa sa. Acest 
paralitic, dar şi noi, vedem că lui Dumnezeu îi pasă de creatura sa, indiferent 
dacă a greşit sau nu, dacă acesta îşi pune speranţa în rugăciune, biserică şi 
Spovadă. El îi întinde mâna şi-l ridică din orice necaz. Mâna Domnului şi 
binecuvântarea sa vine prin rugăciune şi credinţa în Dumnezeu, la care şi noi 
suntem îndemnați. 


Din cele istorisite de Sfântul evanghelist loan reținem răutatea omului care nu 
are credinţă, îi vedem egoismul care a făcut ca nici măcar unul dintre cei 
vindecaţi în Vitezda să nu se aplece spre acel om, ca să-l ajute, cu care a fost 
coleg de suferinţă atâţia ani. Înţelegem, astfel, că după vindecare fiecare a plecat 
la casa lui şi nu l-a mai interesat de suferinţa aproapelui, pentru că nici unul nu 
l-a întrebat: “voieşti să te faci sănătos” şi tu?! 


Câtă diferenţă între cei vindecaţi în lacul Vitezda, prin îngerul Domnului şi cei 
patru oameni dintr-o altă evanghelie, chiar dacă aceea nu trecuseră prin 
chinurile şi durerile celui pe care-l ajutau. lată, câtă diferenţă între cei de la lacul 
Vitezda şi cei de la Grota din Lurdes! În timp ce, la “Casa indurării” din 
Ierusalim, cei sănătoşi îl apostrofează direct pe cel vindecat şi indirect pe lisus 
că l-a vindecat în ziua sâmbetei, la Lurdes cei sănătoşi ajută pe cei bolnavi, 
urmând învăţătura lui lisus de a-şi iubi aproapele ca pe tine însuţi şi care se 
roagă împreună cu ei şi pentru ei, cerând mijlocire prin Preacurata Fecioară 
Maria şi îndurare de la Dumnezeu prin Rozarul care se recită zilnic, în mai 
multe limbi. 


Dovada vindecării paraliticului, din Evanghelie, este scularea şi luarea patului 
său, iar a celor care au fost la Lurdes şi care au plecat de acolo vindecaţi sunt 
cârjele, lăsate ca dovadă şi care atârnă la intrarea în Grota Preacuratei Fecioare. 


Și acestea toate îşi au izvorul în lisus Hristos, Inviat, fără de care nu s-ar fi 
întâmplat. 


Din exemplele de mai sus trebuie să reținem că dacă suntem sănătoşi pe lângă 
datoria pe care o avem de a mulţumi Domnului pentru sănătatea noastră, avem 
şi datoria de a ne ajuta aproapele, fără a aştepta ceva în schimb şi de a-l iubi la 


fel cum ne iubeşte şi Dumnezeu pe noi. Şi, apoi, să ne îngrijim că după ce ne- 
am “spălat” în “apa” sfintei Taine a Spovezii şi am primit garanţia iertări 
noastre, prin reprezentantul lui Dumnezeu pe pământ, să ne rămână mereu în 
urechi şi avertismentul dat de lisus paraliticului: “De acum să nu mai 
păcătuieşti, ca să nu ţi se întâmple ceva şi mai rău!” Amin. 


Pr. loan Abadi şi Pr. Alexandru Buzalic - Duminica slăbănogului 


Evanghelia de astăzi ne invită să medităm despre vindecare. Boala şi 
suferința însoțesc existenţa omenirii încă din momentul despărțirii de 
Dumnezeu ca urmare a răutăţii păcatului Strămoşesc. 


În Lourdes (Franţa), pe platoul din faţa Bazilicii închinată Sf. Fecioare Maria, se 
adună foarte mulţi bolnavi: bărbaţi, femei şi copii, suferind de diferite boli. În 
timpul procesiunii cu Preasfântul Sacrament, din faţa bazilicii aceştia se roagă 
Născătoarei de Dumnezeu ca să mijlocească la Dumnezeu pentru redobândirea 
sănătăţii. Voluntari, organizaţi în grupe speciale, asigură asistenţa bolnavilor, îi 
însoțesc în cămine-spital, fac muncă de infirmerie sau, cei cu studii în domeniu, 
asigură asistența medicală a bolnavilor. Alţii sunt specializați în asigurarea 
transportului bolnavilor imobilizaţi şi îi însoțesc pas cu pas, ajutându-i în toate 
nevoile zilnice, de la toaleta intimă până la hrănirea celor incapabili să se mişte. 
În timpul procesiunii participanţilor, grupuri de bolnavi şi voluntari, se aliniază 
şi pornesc în drum, străbătând parcursul obişnuit pentru toţi pelerinii: în frunte 
este Crucea, simbolul mântuirii venite prin Hristos, urmată de zeci de tărgi, sute 
de cărucioare adaptate infirmităților, apoi bolnavi în cârje. Este imaginea 
cutremurătoare a suferinței şi neputinței umane, însă câtă speranţă pe chipurile 
acestor oameni. Recitând şi meditând misterele Sfântului Rozariu, Maria îi 
conduce pe toți la Hristos, călăuzindu-i spre mântuire. Procesiunea, asemenea 
Bisericii în drum spre plinirea menirii ei universale de mântuire a omenirii, 
ajunge apoi prin Sacramente la lisus, oamenii primind dezlegarea păcatelor şi 
harurile necesare, uneori primind şi vindecarea suferințelor corporale sau 


sufleteşti. Şi în alte locuri de pelerinaj din lume, mulți oameni se duc cu 
speranţa că Domnul îi va vindeca în mod miraculos. 


În timpul vieţii pământeşti a lui Lisus, exista în Ierusalim un loc numit Vitezda, 
o scăldătoare în care aveau loc vindecări, unde se aflau foarte mulţi orbi, surzi, 
neputincioşi, fiecare dintre ei sperând să fie primul care va intra în scăldătoare şi 
să se vindece. Într-o zi, lisus a vizitat acest loc şi a văzut acolo un om, bolnav de 
treizeci şi opt de ani. Caritabilul Mântuitor l-a întrebat: “Voieşti să fe faci 
sănătos?” Bolnavul i-a răspuns: «Doamne, nu am om, ca să mă arunce în 
scăldătoare, când se tulbură apa; că până când vin eu, altul se coboară 
înaintea mea» (loan 5, 6-7). 


Sărmanul om! A căutat timp de treizeci şi opt de ani vindecarea, dar nu a aflat 


aştepta fără nici o speranţă. 


Deseori pot fi auzite aceste cuvinte triste din partea celor vârstnici, a părinților 
sau a celor bolnavi şi părăsiți! “Nu am pe nimeni! Nimeni nu priveşte la mine! 
Nimeni nu mă ajută!” Nu o singură dată oamenii vârstnici, părinţii neputincioşi 
varsă lacrimi în singurătate deoarece copiii lor nu se interesează de ei. O 
parabolă spune că o mamă poate să educe zece copii, dar aceşti copii, după ce 
vor creşte mari, nu se vor îngriji de mama lor înaintată în vârstă aşa cum a 
făcut-o ea când ei au fost mici. Singurătatea poate fi rezultatul diferitelor 
circumstanţe: moartea unei persoane iubite, despărțirea, căsătoria nefericită, 
infidelitatea partenerului de viaţă, înstrăinarea copiilor de Biserică, boala gravă, 
etc. Deseori doleanţele oamenilor vârstnici şi neputincioşi nu pot fi desluşite. 


O văduvă, după înmormântarea soţului ei, i-a spus preotului: “Părinte, eu mă 
găsesc în turma lui Hristos şi nu pot Să ies din ea, dar mă Simt singură în 
aceasta. Mă simt aşa de părăsită, că viaţa nu mai îmi este pe plac şi aş vrea să 
mor”. 


Un medic a fost întrebat, care este boala cea mai dureroasă şi cea mai 
supărătoare din timpurile noastre. Doctorul a dat un răspuns foarte interesant: 
“Singurătatea! Cu cât mă ocup mai mult de medicină, cu atât ajung tot mai mult 
la convingerea, că nu există altceva mai dăunător şi mai dureros, decât 
singurătatea”. În Londra un student a primit premiul pentru faptul, că a scris 
într-un colocviu cuvintele: “Sunt convins de faptul, că astăzi se nasc mulți 
gemeni, aceasta, doarece pruncii se tem Să vină singuri pe lume”. 


Un paroh din Statul Detroit (USA), a vizitat la spital pe unul dintre enoriaşii 
Săi. Asistenta medicală, i-a transmis că în Spital, pe lângă bolnavul internat se 


mai află încă un enoriaş internat din parohia sa. Preotul s-a decis să-l viziteze 

şi pe acesta. Când a trecut pe la el, omul mirat, l-a privit şi l-a întrebat: “Cine 

v-a trimis aici la mine?” Parohul i-a răspuns cu umor: “lisus Hristos m-a 

trimis la dumneavoastră”. Bolnavul a zâmbit răspunzându-i: “Mă bucur, că 
îşi aminteşte de mine Hristos! Şi eu vreau să primesc Sfintele Sacramente”. 


lisus Hristos îşi aminteşte de fiecare dintre noi. lisus L-a văzut şi pe acest 


sărman bolnav, singur. La Vecernia de dinaintea Duminicii Slăbănogului 
cântăm această stihire: Când te-a văzut pe Tine, cel neputincios, strigat-a Ţie: 
Îndură-te de mine, Doamne, căci patul a devenit mormântul meu! La ce să 
mai trăiesc? Nu mai am nevoie de scăldătoare! Căci nu am pe nimeni, care să 
mă arunce în ea, când apa se tulbură... ” (La “Doamne, strigat-am””). 


Mântuitorul-Hristos, s-a îndurat de cel neputincios. La aceaşi slujbă, Biserica 
noastră cântă: “Mântuitorul s-a îndurat şi a spus către el: Pentru tine am 
devenit om, pentru tine M-am întrupat, iar tu spui: nu am om. la-ţi patul şi 
umblă”. «Şi îndată omul s-a făcut sănătos, şi şi-a luat patul şi umbla» (ct. 
loan 5, 9). Ce bucurie! Ce fericire! Treizeci şi opt de ani a zăcut neputincios în 
acel pat, iar acum la cuvântul lui lisus a devenit sănătos, luându-și patul şi 
ducându-se la casa sa. Astfel îndurătorul Mântuitor a mai făcut fericit un om. 
Evanghelistul spune că mai târziu, lisus l-a găsit pe cel vindecat în templul 
Ierusalimului. Acest om se dusese la templu să-l mulţumească lui Dumnezeu 
pentru darul primit. Este un lucru apreciabil. Poate unii se gândesc: “Dacă şi eu 
aş fi fost neputincios atât de mulţi ani, şi dacă Domnul Hristos m-ar fi vindecat, 
deasemenea aş fi mers la biserică şi în mod recunoscător aş fi participat la 
Sfânta Liturghie în fiecare duminică şi sărbătoare până la moarte!” Este posibil 
să fie aşa, dar câr de repede uităm de harurile primite şi de binele făcut de 
Dumnezeu prin fapte minunate sau prin mijlocirea altora. Ne aducem aminte 
de Dumnezeu numai când suferim, uitând să ne bucurăm împreună cu El. 
Sănătatea este un dar de la Dumnezeu. Câţi oameni sănătoşi nu participă 
niciodată sau merg de foarte puţine ori la Biserică ca să-l mulțumească lui 
Dumnezeu pentru Sănătate. 


lisus îl învaţă pe cel vindecat spunându-i:«Jată, că te-ai făcut sănătos. De acum 
Să nu mai păcătuieşti, ca să nu-ţi fie ceva mai rău.» (loan 5, 14). Se poate ca 
boala de care slăbănogul suferise să fi fost o pedeapsă pentru păcatele pe care 
le-a comis. Dacă a fost aşa, atunci lisus a vindecat mai întâi sufletul său, 
iertându-i păcatele, dar l-a şi avertizat, făcându-l să înţeleagă, că este posibil ca 
moartea să vină pe neaşteptate, fără a mai fi timp pentru îndreptare. 


Evangheliştii, au consemnat multe dintre minunile lui lisus Hristos. În acele 
timpuri, prin numeroasele Sale minuni, lisus a dovedit că este Fiul lui 


Dumnezeu şi Mântuitorul lumii, iar învăţătura Sa este cerească, veşnică şi 
universală. «Cine crede şi se botează, va fi mântuit, iar cine nu crede se va 
condamna», — spune Domnul Hristos. 


eee dpi isa ra În Evanghelia Sfântului Matei citim: «A văzur 


mulțime mare şi 1 S-a făcut milă de ei şi a vindecat pe bolnavii lor» (14, 14). 
Hristos nu se schimbă niciodată. «Iisus Hristos, ieri şi astăzi, este acelaşi în 
veci», = spune apostolul (Evrei 13, 8). 

Foarte multe suflete sunt paralizate, oarbe, surde. 


Şi sufletele noastre, nu de puţine ori devin neputincioase, pentru că Suntem 


Pentru toate acestea, suntem datori să-l mulțumim lui 
Hristos zilnic. În timpul Sfintei Liturghii auzim de fiecare dată cuvintele: “Să 
mulțumim Domnului!” 


Rugăciune după Sfântul Bernard 


O, Doamne, dacă voi vrea de bună voie, să împart harurile pe care le-am primit 
de la Tine cu fraţii mei, dacă mă voi arăta necesar faţă de cei din jurul meu, 
binevoitor, recunoscător, simţitor şi modest, voi răspândi pretutindeni mireasma 
carității Tale. 


Fă să fiu în stare nu numai să suport cu răbdare slăbiciunile fizice şi morale ale 
fraților mei, ci înainte de toate, în măsura posibilităților, să le produc acestora 
uşurare prin servitudinea mea, iar prin cuvânt şi sfat bun, mângâiere. 


Creează în mine o inimă plină de sensibilitate, pentru a fi generos şi mărinimos 
nu numai față de rudeniile şi prietenii mei, ori faţă de cei care-mi fac bine şi de 
la care aştept vreun bine, ci faţă de toţi, ca din iubire faţă de Tine, să nu refuz 
niciodată, nici chiar duşmanilor mei, caritatea sub forma ajutorului material sau 
spiritual. Atunci voi fi îmbogățit cu cea mai bună mireasmă, pe care o voi turna 
nu numai pe Capul şi picioarele Tale, ci pe întreg Corpul Tău - Biserica ta. 


Amin. 


Pr.Mihail - Cuvinte la Duminica Slăbănogului 


1,2,3,4,5,6,7,8,9,10,11,12,13,14,15,16,17,18,19,20, 
21,22,23,24,25,26,27,28,29,30,31,32,33,34,35,36,37,38. 


Aşa-i că n-aţi avut răbdare să parcurgeți toată numărătoarea, ci ați sărit direct la 
final? 


Mda..., n-aţi avut răbdare câteva secunde și încă într-o stare comodă fiind... Dar 
vrednic de pomenire și de vindecare a fost slăbănogul acela care nu câteva 
secunde, ci 38 de ani a răbdat și nu în comoditate, ci în nemișcare, în mizerie, 
paralizat fiind, și suferind atât datorită păcatelor lui din trecut, cât și datorită 
disprețului celorlalți care l-au părăsit. L-au lăsat singur în suferinţa Lui, încât 
deși voia să se facă sănătos prin spălarea în scăldătoarea (gr. kolimvitra) 
Vitezdei (ebr. Beth-esda = casa milei) recunoștea trist că "nu are om” care să-l 
arunce în apa vindecătoare. 


Slăbănogul (gr. paralitikos) suferea de 38 ani, adică de dinaintea Nașterii lui 
Hristos. Și aproape că viețuia lângă bazinul Vitezdei, ca un homeless, nemișcat, 
primind din când în când puţină hrană, îngrijire și atenţie de la trecători. Toţi i- 
au devenit trecători, căci nu avea pe nimeni milostiv și statornic care să-i 
mijlocească în fața concurenţei celorlalți bolnavi vindecarea şi aruncarea în apă. 
Și cred că era mare înghesuială și îmbulzeală acolo când Îngerul Domnului 
tulbura apa... 


Singurătatea și boala i se întipăriseră în fire slăbănogului și-l făceau, sub 
presiunea publică a izolării celorlalți mai sănătoși decât el, să sufere cumplit, 
strigând numai spre Dumnezeu - "întărirea şi scăparea și izbăvitorul” lui. 


Acest om, deci, răbda întru nădejdea vindecării, cu glasul inimii cerându-i mila 
și iertarea Celui Viu de care s-a îndepărtat prin păcate, alunecând în boală și în 
mortificare. Dovada? După ce a fost vindecat prin cuvântul dătător de viață al 
Domnului Hristos - Dumnezeul Întrupat, fostul slăbănos a mers la templu Să- 
I mulțumească pentru binefacerea primită. 


Hristos, ca Dumnezeu atotștiutor şi proniator, a venit în întâmpinarea Lui și, 
dintre toţi bolnavii prezen fi lângă scăldătoare, pe el L-a privit din adâncul cel 
mai de sus al slavei în adâncul cel mai de jos al inimii lui smerite. I-a răspuns 
privirii lui insistente (prin rugăciune) spre EI și l-a mângâiat cu încredin furea 


vederii (în felegerii) suferin fei lui și a ascultării rugăciunilor lui. Și lui i-a 
rostit în inimă Hristos: * ”, Apoi, avea 


Și căință deoarece avea moartea înaintea ochilor și-și vedea neputința, căci avea 
mereu nevoie de cineva pe lângă el, de 38 ani... 


Întrebarea Domnului ”Voie ști să te faci sănătos ?” cerea, de fapt, recapitularea 
scurtă a acestei nădejdi statornice de vindecare a slăbănogului. lar of-ul acestuia 
că "nu are om” care să-i fie alături în suferință și să-l îngrijească ne arată boala 
celorlalți, egoismul, care-i paralizase pe toți în a ajuta pe suferindul cel 
nemișcat de 38 ani din faţa ochilor lor... 


"Scoală-te, ia- fi patul tău și umblă!” adresat acestui om în vârstă (cam de 60 
ani) care era aproape mort, ca şi "Tinere, fie îfi zic: scoală-te!” spus 
adolescentului mort, ca și ”Fefifo, scoală-te!” rostit fucei moarte a lui lair, 
reprezintă porunca lui Hristos chemătoare la viață, este Cuvântul Domnului cu 
care "cerurile s-au întărit” şi "pământul s-a întemeiat”. A strălucit atunci în 
slăbănog lumina și viața ca în ziua cea dintâi a creaţiei când "Duhul lui 
Dumnezeu Se purta pe deasupra apelor”, aducându-i bucuria nădejdii și a 
așteptării lui împlinite cu puterea sculării din pat, a ridicării de la orizontala unei 
vieți singuratice și suferinde la verticala vieţii de slăvire a lui Dumnezeu în casa 
ȘI în ascultarea Lui. 


Hristos îl vindecă prin cuvânt, chemându-l, așadar, din înţepenirea singurătăţii 
și a suferinței la mișcarea iubirii (de Dumnezeu și de semeni) și a sănătății. 
Încât omul vindecat, iată, aduce slavă lui Dumnezeu în casa Lui și-și arată 
apoi și recunoștin țu faţă de Semenul binefăcător, care S-a ascuns o vreme 
printre trecători, EI, Cel netrecător. 


Ce mai putem înțelege din această minune a vindecării slăbănogului? Că 
temeiul oricărei vindecări este iubirea de oameni și a lui Dumnezeu şi a 
oamenilor rândui ţi spre a aduce vindecare în Biserică. 


Pentru că starea de sănătate firească, sufletească și trupească, a omului 
presupune împlinirea acestei iubiri de Dumnezeu și de semeni.. 


Hristos îi amintește că a fost și iertat de păcatele care l-au îmbolnăvit până la 
paralizie, până la nemișcarea singuratică și suferindă ca anticameră a "ceva mai 
rău” - moartea cea definitivă și veșnică. Nemișcarea paraliticului nu era un 
sabat (o odihnă) binecuvântat(ă) de Dumnezeu, adică o statornicie odihnitoare 
în harul divin și-n dinamismul neîncetat al iubirii, ci o stare de mortificare tristă 
și epuizantă. Din această moarte îl ridică Hristos - Domnul Vieţii, Cel ce are 
toată puterea în cer și pe pământ, în zi de sabat, ca să-i dea adevăratul sabat 
(odihnă) în lumina slăvirii lui Dumnezeu și ca să ne înveţe pe toți că nu omul 
(persoana) a fost făcut pentru sabat (ceva impersonal, deci inferior), ci că 
sabatul a fost făcut pentru om ca timp (ca veac sau eon, care nu s-a încheiat încă 
precum celelalte 6 zile ale creaţiei dumnezeiești) al lucrării lui creative și 
creatoare de iubire în care-Şi găsește odihnă Dumnezeu. lar acest sabat (a șaptea 
zi), ca timp general al tuturor vieților omenești, este doar anticiparea zilei a 
opta, a Invierii şi a vieţii veşnice în Împărăţia lui Dumnezeu. 


În concluzie, acest om, care a fost paralitic, dar care, mişcat de Cuvântul lui 
Dumnezeu, a devenit sănătos, ne este un exemplu de căință de păcate, 
răbdare în boli, nădejde de mântuire, recunoştinţă dreptslăvitoare faţă de 
Dumnezeu și mărturisire curată în fafu oamenilor. Acestea trebuie să le 


Pa 


dobândim şi noi ca să fim fii credincioși adevăraţi ai lui Hristos. 


"ca să-L vedem pe 
Hristos strălucind întru neapropiată lumină a Invierii şi bucuraţi-vă zicând, 
luminat Să-L auzim, cântându-l cântare de biruinţă”. 


Pr. Lect Univ. Dr. Constantin Necula - Predică la Duminica a IV-a după 
Paşti -"Ca un mort neîngropat fiind slăbănogul" 


Noi înşine, aflându-ne la jumătatea căii duhovniceşti între slăvita Înviere şi 
dorita Pogorâre a Duhului Sfânt, cântăm la vremea acestei Evanghelii: “La 
pridvorul lui Solomon, acolo zăcea mulţime de bolnavi şi înjumătăţindu-se 
Praznicul, a aflat Hristos pe un slăbănog, zăcând de treizeci şi opt de ani şi cu 
glas de Stăpân a zis către dânsul: Voieşti să fii sănătos? lar cel bolnav a 
răspuns: Doamne, nu am om care să mă arunce în scăldătoare când se 
tulbură apa. lar El a zis către dânsul: Ridică-ţi patul tău; iată, te-ai făcut 
sănătos, de-acum să nu mai greşeşti! Pentru rugăciunile Născătoarei de 
Dumnezeu, trimite-ne nouă, Doamne, mare milă...” (Slavă... Și acum... 
Vecernia mică). 


Și în parcursul duhovnicesc de la trăirea Învierii la umplerea de Duh Sfânt a 
comunității din care facem parte, am parcurs în parte, prin lecţia Evangheliilor 
din Duminica Tomii (În 20, 9-31) şi a Mironosiţelor (Mc 15,43-47 şi 16,1-8), 
cuvânt cu învăţătură despre două dintre virtuțile pe care le nasc în inima noastră 
creştină darurile Duhului Sfânt: credinţa şi nădejdea. Astăzi, dragostea ne este 
predată de Hristos, ne este tâlcuită prin însăşi voia Sa dumnezeiască. 


SIA 


Căci "cântă" cu noi slăbănogul şi cu el toţi vindecaţii de către Hristos: "Ca un 
mort neîngropat fiind slăbănogul, văzându-Te pe Tine, a strigat: Miluieşte- 
mă, Doamne! Că patul meu mormânt S-a făcut mie. Care mi-e folosul vieţii? 
Scăldătoarea oilor nu-mi este de ajutor, căci nu am pe nimeni care Să mă 
arunce când se tulbură apele. Ci la Tine vin, Izvorule al tămăduirilor, ca şi 


eu, împreună cu toţi, să strig: Atotputernice Doamne, slavă ie!” (Stihira II 
idiomela a slăbănogului). 


Or, din această perspectivă, pricepem parcă altfel porunca Stăpânului, pe care 
aceeaşi cântare a Vecerniei celei Mari ne-o transmite: '"'Pogorându-Se Hristos, 
celor din iad le-a binevestit, zicând: îndrăzniţi, acum am biruit: Eu sunt 
Învierea, Eu pe voi vă voi ridica, sfărâmând porţile morţii!” (Stihirile lui 
Anatolie, 111). 


lată cum neputinţa, care-l apropia de moarte pe uitatul slăbănog, face ca Viaţa 
să-l caute, să-l afle, să-l reaşeze în viaţă. Căci Hristos îl vindeca de moarte, 
lucrul cel mai de dorit cu putinţă. La strigătul slăbănogului: Doamne, nu am 
om!, milostivindu-Se Hristos, îi răspunde: "Eu pentru tine M-am făcut Om; 
pentru tine M-am îmbrăcat cu trup...” (Slava Litiei, glas 5). lar cheia aşezării 
aici a Evangheliei ne este dată de încă o cântare, care zice: "În scăldătoarea 
oilor, oarecând, un înger se pogora şi numai pe unul vindeca într-un an; iar 
acum, cu dumnezeiescul botez, curăţeşte Hristos mulţimi nenumărate” 
(Cântarea 1. 5 Canonul Utreniei) şi care este reluată de câteva ori în lungul 
prăznuirii acesteia (ex. Cântarea 4. 5). lată cum Pridvorul lui Solomon, 
pridvorul celui înţelept, devine pridvor al înţelepciunii, icoana antitip, 
antecameră a Bisericii, locaş şi lucrare, pleromă şi sinaxă liturgică. 


Biserica, locaş al puterii lui Hristos înduratul, după cum oglindeşte şi textul 
Icosului: "Cel ce cuprinzi cu palma mâinii Tale marginile lumii, lisuse 
Dumnezeule, Cel ce împreună cu Tatăl eşti fără de început şi împreună cu 
Duhul Sfânt Stăpâneşti toate, arătatu-Te-ai în trup, vindecând bolile şi 
patimile alungând; pe orbi i-ai luminat şi pe cel slăbănog cu dumnezeiescul 
Tău cuvânt l-ai ridicat, poruncindu-i îndată să umble şi să ridice pe umerii săi 
patul care l-a purtat. Pentru aceasta toţi, împreună cu dânsul, cântăm şi 
grăim: Slavă puterii Tale, Hristoase îndurate!" 


Semn că Părinţii Bisericii au văzut în scăldătoarea Vitezdei miez al altei 
scăldători, a Bisericii, cea cu şapte pridvoare, adică şapte Taine, este şi faptul că 
taina slăbănogului, prin discursul textului liturgic, se aşează-n taina inimii 
fiecăruia dintre noi, căci zicem laolaltă: ”Vieţuind pe pământ ca un străin, 
suflete al meu, pocăieşte-te, căci ţărâna în mormânt nu laudă, de greşeli nu se 
izbăveşte. Aşadar, strigă lui Hristos Dumnezeu: Cunoscătorule de inimi, 
greşit-am! Mai înainte de a mă osândi, miluieşte-mă! "” (Sedelnele Octoihului, 
gis. III, II). 


Să adăugăm, aşadar, la mulţimea minunilor pe care Hristos le-a plinit şi pe 
aceasta a Botezului, Mirungerii şi împărtăşirii noastre, cei "născuţi intru 
fărădelegi”, aceasta arerereridicării noastre, prin Cuvântul Scripturii Sale, prin 


strigarea Bisericii, din slăbănogeala şi vecinătate cu moartea în tărie 
duhovnicească, în bărbăţia statorniciei noastre pe cale, în Biserica Slavei. 


ŞI să nu ne alăturăm cârtitorilor iudei, păzitorii sâmbetei, cei plini de pizmă şi 
puternici în răutate, când Hristos alege dintre noi pe alţii, înaintea noastră, în a-i 
vindeca. Noi păstrându-ne răbdarea că Domnul Se va milostivi peste noi, va 
lumina Faţa Sa peste noi şi ne va milui. 

Căci, în aşteptarea Duhului Sfânt, trebuie să luăm aminte la sfânta răbdare întru 
care slăbănogul aşteptând, Răbdătorul Dumnezeu l-a ridicat. 


Pr. Noăl Tanazacqg - Vindecarea slăbănogului de la scăldătoarea Vitezda 
sau Arătarea lucrării îngereşti 


Dacă primele trei duminici după Paşti se concentrează asupra Învierii lui 
Hristos, după cum e firesc, ultimele trei se concentrează asupra apei, pentru că 
Biserica ne pregăteşte pentru Cincizecime, apa fiind unul dintre marile 
simboluri ale Duhului Sfânt. Minunea de astăzi este istorisită doar de Sfântul 
Ioan. 


Domnul se află la începutul vieţii sale publice şi „urcă la Ierusalim” pentru o 
sărbătoare evreiască, probabil cea a Paştelui. Când se intră în Ierusalim pe la 
miazănoapte, venind dinspre Galileea, calea care duce la Templu trece pe lângă 
o scăldătoare numită „scăldătoarea oilor”, care se găseşte chiar la nord faţă de 
Templu, în locul numit „Vitezda” (3). 


Hristos nu trece niciodată printr-un loc din întâmplare: ci prin locuri în care era 
durere omenească şi o dorinţă de vindecare. Această scăldătoare era într-adevăr 
vestită pentru că apele ei erau cunoscute prin puterea lor vindecătoare şi era 
înconjurată de „cinci pridvoare”, o construcție impunătoare sprijinită pe 
coloane, alcătuind o hală imensă care adăpostea mulţimea care intră acolo de 
soare (sau de ploaie). Sub acest adăpost se găsea o mulțime de bolnavi care 
nădăjduiau să afle vindecare. 


Sfântul loan ne arată cum se petreceau lucrurile: din când în când, la vreme 
sorocită, apele „se tulburau” pentru că un înger al lui Dumnezeu cobora şi 
primul care izbutea să intre în această apă vie era vindecat „de orice boală ar fi 
fost ţinut”. Era un loc unde se făceau vindecări minunate, cum mai erau şi altele 
în Imperiul Roman şi în lumea antică. 


Este interesant de observat că explicaţia dată de Sfântul loan vine desigur de la 
Hristos însuşi. Domnul ne arată lucrarea îngerească: îngerii, slujitorii şi 
vestitorii lui Dumnezeu, sunt mereu lucrători în lume. Ca şi Domnul şi Stăpânul 
lor, Sfânta Treime, ei lucrează fără încetare. Aici, bunăoară, lucrarea lor este 
vindecătoare. 


Lucrul este demn de luat în seamă în legătură cu Cincizecimea: o apă care, în 
principiu, este stătătoare, pentru că nu se găseşte într-un fluviu şi care începe să 
se tulbure dintr-o dată, este o apă mişcată de aer, adică o apă vie. Sunt două 
simboluri ale Duhului Sfânt, pentru că aerul şi apa nu pot fi prinse, ca şi Duhul 
şi pentru că sunt esenţiale vieţii, ca Duhul dătător de viaţă. De altfel chiar 
aceasta este expresia folosită de Hristos pentru a vesti Duhul Sfânt când 
vorbeşte cu femeia samarineancă. Duhul lucrează în Casa milostivirii, adică în 
Biserică. EI este cel care ne vindecă de toate bolile şi neputinţele noastre. 


Un alt lucru demn de luat în seamă este purtarea Domnului, care lucrează în 
deplină hbertate, în afara oricăror convenţii şi stereotipuri. Se găseşte, EI 
ziditorul a toate, în sânul acestei mulţimi de bolnavi, care simbolizează 
omenirea sortită morţii. lar în această mulțime, a văzut un om. Acest om este 
slăbănog, paralitic de 38 de ani, ceea ce e groaznic. Paralizia reduce omul la o 
neputinţă totală, la o dependență completă: este o imagine impresionantă a 
lucrării demonilor care micşorează omul şi îl reduc la nimic. Hristos a văzut că 
acest om nu putea, cu de la sine putere, să atingă apa vindecătoare. Atunci apa 
vine până la el, în persoana lui Hristos. Fiecare bolnav din lume îşi poate spune: 
poate că Dumnezeu va ieşi în calea mea: mă va vedea şi Se va milostivi de 
mine. 


Dar Domnul ne dă o altă învăţătură în felul de a se purta cu cel bolnav, cu 
această persoană suferindă. Îi spune un cuvânt care ne uimeşte: „voieşti să te 
faci sănătos”? Să nu ne înşelăm: nu e vorba de o formulă de politeţe sau de 
convenienţă. Toţi bolnavii adunaţi în jurul acestei scăldători voiau să fie 
vindecaţi. Dar cuvântul lui Hristos are o cu totul altă dimensiune. Este un cuvânt 


teologic: cuvântul Ziditorului către zidirea Sa, cuvânt care iese din gura 
Cuvântului lui Dumnezeu. 


În chip liber, ai adus pe lume boala, suferinţa şi moartea. Acum că ai făcut 
această groaznică experienţă, vrei să te schimbi? Vrei să te asemeni cu Ziditorul 
tău sau să-ți duci mai departe căderea în adâncurile cele mai de jos? Hristos 
pune pe om dinaintea responsabilităţii sale. Vindecarea nu este doar o stare de 
lucruri, o circumstanţă, ci presupune deplină prefacere a firii, o răsturnare a 
valorilor. 


În ritualul apusean de Maslu, preotul începe prin a întreba pe bolnav: „Ce vrei?” 
Și dacă răspunde: „Vreau să fiu uns”, preotul adaugă: „Dacă Domnul îţi dă 
vindecare, o vei păstra?” Mulţi ar vrea să fie vindecaţi, dar fără să-şi schimbe cu 
nimic viaţa, purtarea, ființa. În acest caz, vindecarea nu poate fi decât 
superficială şi de scurtă durată. De altfel Hristos va spune mai târziu omului 
vindecat: „Nu mai păcătui, ca să nu ţi se întâmple ceva mai rău.” 


Slăbănogul îşi spune neputinţa în care se găseşte. Domnul se milostiveşte şi îl 
vindecă de îndată. Nu doar imaginea simbolică a Duhului Sfânt, apa, pusă în 
mişcare de înger, e cea care vindecă pe slăbănog, ci Duhul Sfânt însuşi, prin 
persoana lui Hristos, Duhul Sfânt care plineşte şi sfinţeşte firea omenească a lui 
lisus. Într-o clipită, acest bolnav a primit mai mult decât toţi bolnavii de la 


scăldătoarea Vitezda de când există ea: vindecarea cea din afară şi cea 
dinlăuntru, dată de Dumnezeu Însuşi şi nu prin lucrarea unui înger. 


Cele ce mai urmează nu sunt spre lauda neamului omenesc. Evreii purişti şi 
formalişti, „păzitori ai Templului”, în loc să sară de bucurie văzând că un om a 
fost vindecat în chip minunat de o boală fără leac, în loc să dea slavă Bunătăţii 
dumnezeieşti cu lacrimi şi suspine, iau la rost pe slăbănogul vindecat că îşi 


poartă patul într-o zi de sabat! 


Ce ruşine pentru omenire! Ce nevrednicie! Cât de departe pot fi de inima lui 
Dumnezeu nişte oameni care se pretind religioşi! Din fericire, omul vindecat 
răspunde cu înţelepciune: „Cel care m-a vindecat mi-a spus: ia-ţi patul tău şi 
umblă.” Căci Domnul nu mai era acolo. 


Este altă învăţătură la care merită să luăm aminte: Hristos tocmai a săvârşit o 
mare minune, fără să ceară nimic în schimb, dar nu Se impune. Nici măcar nu a 
spus omului cine era (dar nici acesta nu L-a întrebat...). Dumnezeu nu Se 
impune niciodată: Se propune numai. Dar în darul harului, ne lasă liberi. Doar 
mai târziu omul vindecat regăseşte pe lisus, în Templu (care e aproape de 
Vitezda) iar Domnul îi dă o învăţătură duhovnicească („nu mai păcătui”) 
arătându-Se lui. 


Harul îi dă libertatea: are curajul să meargă să spună evreilor: Iisus este Cel care 
m-a vindecat. Aceștia sunt nebuni de furie şi vor să-L omoare („evreii căutau 
încă şi mai mult să-l omoare”, cum se spune la versetul 18). 


Ce minunată pregătire pentru venirea Duhului Sfânt! Libertatea lui Hristos 
răspunde libertăţii Duhului. Hristos ne-a eliberat deci de caracterul inexorabil al 
morţii: a schimbat cursul istoriei omenești. Dar Duhul ne eliberează lăuntric: ne 
eliberează de toate condiţionările noastre lăuntrice, ne îngăduie să unim în noi 
nevinovăția şi înţelepciunea, adică să devenim oameni desăvârşiţi, de „statura 
lui Hristos”, cum spune Sfântul Pavel. 


Nevoia de om, nevoia de Biserica vie 


Părintele PHILOTHEOS PHAROS 


Da” 


Înstrăinarea Ethosului Creştin 


Editura PLATYTERA 
Colecția Logos şi Ethos 


—. 


Doamne nu am om! 


“Toată această tragică risipă de viață umană în scopul redactării cataloagelor 
bibliografice, trimiterilor, notelor de subsol şi tezelor de doctorat, pe care 
niciodată, nimeni nu le va citi şi care nu au nici cea mai mică influenţă asupra 
vieţii oricărui om, în clipa în care atâţia oameni caută cu disperare om care să le 
poarte de grijă, să le vorbească şi să-i asculte şi fiindcă nu reuşesc să-l găsească, 
recurg la evadări riscante şi sfârşesc singuri şi părăsiţi într-o moarte tragică!” 


(...) “Acum când epoca traficului de idei a trecut de mult şi când satul arde, 
frumoasele idei ale “teologiei” academice din afara zidurilor academice nu 
numai că sunt inactuale, ci şi pot fi şi o bătaie de joc exagerată. Poate este 
delectant să asculți despre participare şi îndumnezeire, stând într-un confortabil 
fotoliu frumos colorat în salonul tău frumos aranjat şi înconjurat de familia ta 
strâns unită şi de prieteni, însă ce pot face aceste frumoase discuţii despre cele 
spirituale şi cele cereşti tânărului torturat de golul pe care i-l creează lipsa unei 
prezenţe umane reale în viaţa sa? Aceluia care a crescut într-un gol sentimental, 
pentru că părinţii lui erau absenţi chiar şi trupeşte sau cel puţin duhovniceşte şi 
sentimental şi care caută disperat orice fel de scăpare, fie ea şi distrugătoare, din 
insuportabilq durere interioară pe care i-o creează această frustrare! 


Ce pot face aceste discursuri pline de profunzime soţilor care s-au înstrăinat, 
familiilor dezbinate, bătrânilor abandonaţi, trupelor de oameni însinguraţi care 
cu toată viaţa lor mizeră strigă: nu am om şi care, aşa cum este şi normal, dacă 


nu au posibilitatea să iubească şi să fie iubiţi de omul pe care îl văd, nu pot să-L 
iubească pe Dumnezeu, pe Care nu ÎI văd şi să-l simtă iubirea Lui? 


Nu este o bătaie de joc inumană să descrii acestui om iubirea — şi desigur, într- 
un mod răpitor — în loc să i-o oferi? Nimeni nu mai are nevoie de o descriere a 
faptului Bisericii. Toţi avem nevoie de Biserică, imperativ şi disperat, trăind în 
tragica noastră societate asocială şi cu oamenii ei deconectaţi, amputaţi şi 
singuri Şi toţi îi căutăm pe aceia care vor încerca să alcătuiască Biserica. 


Pentru că din nefericire există numai oameni care caută Biserica şi aproape 
nimeni nu este dispus să o alcătuiască pentru aceştia care o caută. Nicăieri nu se 
văd cei dispuşi să ia parte la aventura arderii de sine care este necesară pentru a 
te dărui, spre a alcătui Biserica“. 


(din: Pr. Philotheos Pharos, “Înstrăinarea ethosului creştin”, Editura 
Platytera, Bucureşti, 2004) 


Ieromonah Grigorie Sandu - “Vrei să te faci sănătos?” 


Slăbănogule, cu tine vorbesc! Cu tine şi cu tine şi cu tine... Au nu eşti slăbănog 
şi tu? Sau nu te simţi slăbănogit?! Ştii bine că păcatele ne slăbănogesc. Te simţi 
lipsit de păcate, de nu te simţi slăbănogit de ele? 


Slăbănogule, vrei să te faci sănătos? Sau faci şi tu ca slăbănogul din Evanghelia 
de astăzi? Te ocupi şi tu mai întâi de boală şi apoi de păcate? Alergi şi tu mai 
întâi, ani în şir, pe la toţi doctorii de care ai auzit? Aştepţi şi tu să-ţi cheltuieşti 
mai întâi toată averea pe la doctorii trupului, ca cel din Evanghelie şi abia apoi 
te vei ocupa de suflet? 


Dacă faci aşa, poate va trebui să aştepţi şi tu, ca şi el, 38 de ani tămăduirea. 


Păcatele te-au slăbănogit, de păcate trebuie să scapi mai întâi! 


Nu ştii cum te slăbănogesc păcatele? Am să-ţi spun, dar nu o să-ţi placă ce 
auzi. lată cum: prin pierderea harului întăritor. Zici că nu ai înţeles? Am să-ţi 
explic aşa ca să nu mai uiţi. 


Când Dumnezeu, spre binele tău viitor, îngăduie să treci acum printr-o încercare 
pe care tu o numeşti ispită îţi dă şi harul necesar de a o birui. Dacă nu foloseşti 
harul primit, odată cu înclinarea spre păcat, harul nefolosit ţi se retrage. 
Redobândirea lui cere o osteneală aşa de mare, încât ca cei mai mulţi, nu te 
angajezi să o faci, ci te împaci cu pierderea. Aşa a început slăbănogirea ta. 
Deocamdată nu te încurcă în exercitarea păcatului, ci chiar îl ajută să-şi facă loc 
şi să te 1a în stăpânire ca patimă. 


Toate se învârt însă în cerc şi când în centrul cercului nu este Dumnezeu, cercul 
se închide vicios. lată, slăbănogirea tot creşte cu fiecare păcat până ajunge 
neputinţa care te stinghereşte chiar în împlinirea patimii care între timp te-a 
robit. La început te ajută prin firea ta de om pe care ai ruinat-o; acum te încurcă 
prin boala adăugată, care este darul şi dovada iubirii lui Dumnezeu, că doar- 
doar să pui astfel capăt păcatului. Numai când s-a ajuns aşa de departe ai vrea să 
scapi de ea, nu de frica păcatului, ci ca să-ţi vezi de plăcerile dinainte. Nu mai 
poţi să bei alcool, pentru că te doare ficatul; nu mai poţi să bei cafea, pentru că 


te doare inima. Nu mai poţi una, nu mai poţi alta, este vremea să te duci la 
doctor ca să poţi iar să bei şi să mănânci nelimitat. 


De frica păcatului şi de cuvântul lui Dumnezeu nu te-ai înfrânat, dar de frica 
morţii şi de cuvântul doctorului o vei face. Dar prea târziu; multe s-au deteriorat 
atât încât el nu mai poate face nimic. 


Și o iei uşor spre Domnul. Slăbănogule, dar tu te îndoieşti, nu ai destulă 
credinţă! Te strecori pe lângă ziduri ca să nu te vadă lumea că intri în Biserică. 
Cu asemenea mod de a te apropia de Dumnezeu nu ai să primeşti mare lucru la 
început. Mă tem că nu vei avea răbdare să aştepţi şi vei pleca la vrăjitori. Dacă 
nu cumva deja ai fost înainte de a veni la Biserică. Sau te dai singur afară din 
Biserică mergând şi acum să ispiteşti şi colo şi colo... 


Dacă vei sta însă ani de zile în Biserică printre cei care caută ca şi tine ajutor de 
la Dumnezeu, vei vedea, ca şi slăbănogul de la Vitezda, cum unii în jurul tău se 
tămăduiesc. Vei începe să nădăjduieşti: da, se poate! Este o minune, dar se 
poate! 


Curând vei constata însă cu durere că tu nu poţi provoca pentru tine minunea pe 
care o vezi la alţii, pentru că tu nu poți face pocăință necesară: nu poţi să 


posteşti, nu poţi să te rogi, nu poţi să rabzi fără cârtire, nu poţi să iubeşti pe cei 
care nu te iubesc. Şi iar vei deznădăjdui. 


Vei zice: „Slăbănogul din Evanghelie a trăit pe vremea când era Hristos în trup 
pe pământ şi L-a putut întâlni ca să-l tămăduiască. Dar eu, slăbănog al zilelor 
noastre, cum mă voi întâlni cu Hristos”? 


Eşti atât de singur! Singur ca un om, nu tocmai tânăr, nu tocmai vânjos şi 
probabil nu tocmai sănătos, dar neajuns la limita slăbănogelii, pe care îl priveam 
cu milă zilele trecute cum se ostenea să câştige ceva pentru trupurile din familia 
sa. Nu ştiam credinţa lui, dar ştiam că şi a doua zi şi în toate zilele avea să facă 
acest lucru. 


Și de tine, slăbănogule mi-e milă, căci şi tu, neajuns la limita slăbănogelii, faci 
la fel. Câtă prioritate mai putea avea Dumnezeu în viaţa ta?! Pentru slăbănogii 
ca tine, viaţa este alcătuită mai ales din aceste zile de trudă, iar zilele de 
sărbătoare vin să strice rostul atâtor lucruri pe care le aveai de făcut, de aceea 
nu-ți mai sunt bucurie. Asta mai lipsea Duminica, să mergi şi la Biserică! Măcar 
Duminica să te odihneşti şi tu, nu-i aşa? Viaţa ta înseamnă serviciu şi mersul la 
Biserică este o osteneală mai grea decât serviciul. 


Ce grea este viaţa cu Dumnezeu doar printre altele! E grea şi ziua de lucru trăită 
departe de EI, e grea şi ziua de sărbătoare în care trebuie să te strâmtorezi într- 
ale tale ca, în mod excepţional, să-l faci şi Lui un loc. 


Încă nu de tot slăbănogule, trebuie să-ţi umpli viaţa cu Dumnezeu şi să simţi 
dureros cum obligaţiile acestei lumi te îndepărtează de EI. Trebuie să întorci pe 
dos ierarhia lucrurilor şi să devină serviciul o excepţie care te îndepărtează de la 
ce ai de făcut permanent. Serviciul să fie o servitute inevitabilă, nu Serviciul 
Divin din Biserică o servitute evitabilă. 


Slăbănogule, cei din jur îți vorbesc despre Dumnezeu, despre pocăință, despre 
ce trebuie să faci, dar trebuie să le faci singur. Cine vrei să te arunce în 
scăldătoare într-o lume egoistă în care fiecare se ocupă doar de sine? 


Nu deznădăjdui, pentru că tot Hristos o va face şi cu tine, chiar dacă într-un mod 
mai tainic. EI este Cuvântul lui Dumnezeu, deci te poţi întâlni cu EI în cuvânt. 
Ascultând cuvintele Lui, de fapt ascultând de cuvintele Lui, adică împlinindu-l 
poruncile, te vei întâlni tainic cu EI şi te va tămădui ca şi pe acela fără să te mai 
arunce în scăldătoare. Cuvântul lui Dumnezeu tămăduieşte cu cuvântul, căci 
Cuvântul Lui este Tămăduitor şi Mântuitor. 


Dumnezeule, tămăduieşte-ne şi mântuieşte-ne şi pe noi, slăbănogii! Amin. 


(din: leromonah Grigorie Sandu, “Hrană pentru cei ce iubesc numele 
Domnului. Predici duminicale”. Editura CORAL SANIVET, 2012) 


Pr. prof. John Behr - Duminica a 4-a după Paşti (Vindecarea slăbănogului 
de la scăldătoarea Vitezda) 


Astăzi, în a patra Duminică după Paşti, suntem îndemnați să cugetăm la vin- 
decarea bărbatului paralitic. Pericopa este din Evanghelia după loan, care a fost 
însoţitorul nostru constant de când am început să citim din ea, în noaptea de 
Paşte, când am citit afirmaţia că lisus Hristos este Cuvântul cel veşnic al lui 
Dumnezeu, că a devenit trup şi locuieşte în mijlocul nostru - acum. 


În Biserică se citeşte din Evanghelia după loan doar în timpul acestei perioade 
pascale; ea este pentru cei care se botează. 


În Biserica primară, Paştele era timpul în care se săvârşeau botezurile, iar tonul 
baptismal al acestei perioade încă se regăseşte în liturghia noastră. Imageria 
baptismală este limpede în Evanghelia de astăzi prin scăldătoarea cu apă 
tămăduitoare | Vitezda]. 


În această pericopă identificăm câteva aspecte provocatoare, care intrigă şi ne 
uimesc, care ne solicită gândirea. De ce, de exemplu, se spune despre acest 
bărbat că avea treizeci şi opt de ani? Vrea să ni se spună prin aceasta că era bol- 
nav de mult timp? Dar atunci de ce nu de treizeci şi şapte sau treizeci şi nouă? 
Sau patruzeci, numărul biblic obişnuit? Şi de ce, ţinând cont că erau atât de 
mulți invalizi acolo, Hristos nu vindecă decât un singur om? 


Unii Părinți sugerează că numărul treizeci şi opt este simbolic, arătând că 
Vechiul Testament este incomplet fără Hristos: Vechiul Testament este sim- 
bolizat prin numărul patruzeci (iar cele cinci pridvoare ale scăldătoarei indică 


cele cinci cărți ale lui Moise), iar treizeci şi opt este patruzeci minus doi, cele 
două porunci pe care le-a dat Hristos, să-L iubeşti pe Dumnezeu şi pe aproapele, 
cele două porunci de care depind toată Legea şi Prorocii. 


Indiferent de ce credem despre un astfel de simbolism numerologic, ideea este 
că Vechiul Testament ne poate aduce la o cunoaştere a bolii noastre, dar atât, 
aşa cum a spus paraliticul: „Nu am om care să mă arunce în scăldătoare”. Avem 
nevoie de Hristos, mijlocitorul dintre Dumnezeu şi om, pentru a pune în lucrare 
planurile mântuitoare ale lui Dumnezeu. 


Părinţii sugerează, de asemenea, că doar un om este vindecat (în loc de toţi cei 
prezenţi acolo) fiindcă lucrarea lui Hristos este mântuitoare pentru toţi, chiar şi 
pentru noi acum. Dacă toţi invalizii care zăceau acolo, în acea zi, ar fi fost 
tămăduiţi, atunci ar fi fost vindecaţi de neputinţele lor fizice. Însă la noi nu ar fi 
ajuns decât o mărturie a unei fapte extraordinare care a fost săvârşită acum mult 
timp; nu ar fi fost precum un cuvânt tămăduitor pentru noi acum - dar 
Evanghelia este astfel. 


Prin urmare, cum de este un cuvânt mântuitor pentru noi? Poate că răspunsul se 
află în deosebirea modului în care Hristos îl vindecă pe paralitic astăzi, în 
Evanghelia după loan, şi modul în care îl vindecă pe paraliticul din Evanghelia 
după Matei. Acolo, paraliticul îi este adus de alţii, iar Hristos, văzând credinţa 
lor, spune: „Îndrăzneşte, fiule! Iertate sunt păcatele tale!”. Doar atunci când unii 
cărturari au zis în sinea lor că aceasta este blasfemie, doar atunci Hristos, pentru 
a-ŞI arăta autoritatea Sa, a zis: „Scoală-te, ia-ţi patul şi mergi la casa ta” (Mt. 9, 
2-6), Ideea e că există credinţă şi iertarea păcatelor; vindecarea este consecinţa. 


În pericopa de astăzi, pe de altă parte, Hristos îl abordează pe paralitic şi-l 
întreabă pur şi simplu: „Voieşti să te faci sănătos?” (Ce întrebare!) Când para- 
liticul îi zice că nu are pe nimeni care să-l aşeze în scăldătoare, atunci Hristos 
spune: „Scoală-te, ia-ţi patul tău şi umblă”. Nu se face vreo referire nici la păcat, 
nici la credinţă. 


Într-adevăr, paraliticul nici măcar nu ştie cine este Cel care l-a vindecat; din 
cauza mulțimii, Hristos a dispărut de sub privirile sale. De abia mai târziu, când 
Hristos 1 se adresează în templu, primeşte acest cuvânt din partea Lui: „De acum 
să nu mai păcătuieşti”. 


In anumite privinţe, vindecarea despre care vorbeşte Evanghelia după loan este 
mai pe înţelegerea noastră, a celor de astăzi; oferă un cuvânt care continuă să ne 
provoace şi să ne dăruiască viaţă. 


Am specificat că Evanghelia după loan se citeşte în Biserică doar în timpul 
perioadei pascale. După ce am străbătut un lung interval de pregătire - cele 
patruzeci de zile ale Postului şi săptămânile pregătitoare - suntem tentaţi să 
credem că, odată ce am ajuns ziua Paştelui, odată ce ne-am cercetat şi mărturisit 
ca păcătoşi, am dobândit cumva vindecarea şi mântuirea dăruită necondiționat 
paraliticului şi că de acum putem lua o pauză în care să ne relaxăm în bucuria 
Paştelui. 


Dacă aceasta este ceea ce credem atunci Evanghelia de astăzi ne obligă să ana- 
lizăm mai bine situația. Chiar dacă am primit necondiţionat mântuire prin 
Pătimirea lui Hristos, noi trebuie totodată, precum paraliticul de astăzi, să ne 
străduim să-L aflăm pe Hristos şi să ajungem să cunoaştem cine este EI şi ce a 
făcut EI pentru noi. 


Nu în zgomotul şi tulburările mulțimii găsim pacea de care avem nevoie ca să-L 
întâlnim pe Hristos; mai degrabă, Hristos Se înfăţişează înaintea paraliticului în 
templu, fiindcă Hristos a intrat, prin Pătimirea Sa, în altarul lăuntric, un înainte- 
mergător pentru noi, mijlocind pentru noi ca mare preot. 


Astfel ÎI ştim, ca Cel care mijloceşte pentru noi, Mediator şi Răscumpărător. 
Însă ce spune aceasta despre noi? De abia după ce este vindecat află paraliticul 
că este păcătos: „De acum să nu mai păcătuieşti, ca să nu-ţi fie ceva mai rău”. 
Doar în lumina lui Hristos ştim că suntem păcătoşi şi că am fost deja iertaţi şi 
tămăduiţi sau mântuiți de EI. 


Aşadar, în loc să cugetăm că Postul a fost o perioadă de pregătire care de acum 
poate fi lăsată în urma noastră ca să sărbătorim învierea lui Hristos, ar trebui 
mai degrabă să socotim Postul ca o perioadă de pregătire pentru a primi, cu o 
percepţie duhovnicească curăţită, darul care ni se oferă, şi apoi să răspundem 
acestui dar cu toată tăria noastră. 


Aveam nevoie să fie purificată percepția noastră duhovnicească, fiindcă darul 
lui Dumnezeu în Hristos pe care îl primim la Paşte provoacă aşteptările noastre 
obişnuite, lumeşti; dacă Hristos a biruit moartea, prin moartea Sa a împlinit 
aceasta, aşa cum şi cântăm. 


Singurul răspuns cuvenit pe care îl putem da este ceea ce 1 se cere paraliticului 
din pericopa de astăzi: „Să nu mai păcătuieşti”. Sau, aşa cum spune Sfântul 
apostol Pavel, dacă vrem să trăim acum în şi cu Hristos, trebuie să murim faţă 
de omul cel vechi, faţă de această lume, faţă de toate plăcerile şi mândria sa (cf. 
Rom. 6). Trebuie să luăm în serios dimensiunile baptismale ale vieţii noastre: să 
ne socotim morţi faţă de păcat şi vii în Hristos lisus, pentru ca să nu mai trăim 
noi, ci Hristos să trăiască în noi. 


Dacă nu mai trăim prin şi pentru această lume, ci mai degrabă în şi prin Hristos, 
atunci devenim, aşa cum spune Sfântul Atanasie, martorii sau mărturia învierii 
lui Hristos (Despre întrupare, 27-32). Să ne rugăm ca să avem tărie să facem 
acest lucru, pentru ca să aducem într-adevăr mărturie învierii pe care o săr- 
bătorim. 


Părintele Constantin Coman - Duminica Slăbănogului din Vitezda: Despre 
ipocrizia legalistă şi libertatea duhului: “De ce ajungem să preţuim mai 
mult o regulă decât un om?” 


dreptatea 
lui Dumnezeu 


şi 
dreptatea 
oamenilor 


“Omul egoist se foloseşte de lege sau de regulă pentru a se indreptăţi pe sine, 
pentru a-şi justifica atitudinile. Omul egoist se foloseşte de lege pentru a spune 
şi a arăta lumii că el este bun spre deosebire de alţii... Cea mai rafinată şi cea 
mai vinovată formă a păcatului este să intemeiezi şi să dezvolţi această atitudine 


la umbra legii lui Dumnezeu“. 
Xe > 


Pr. Constantin Coman: Despre lege şi libertate 


După acestea era o sărbătoare a iudeilor şi lisus S-a suit la Ierusalim. lar în 
Ierusalim, lângă Poarta Oilor, era o scăldătoare, care pe evreieşte se numeşte 
Vitezda, având cinci pridvoare. În acestea zăceau mulţime de bolnavi, orbi, 
şchiopi, uscați, aşteptând mişcarea apei. Căci un înger al Domnului se cobora 
la vreme in scăldătoare şi tulbura apa şi cine intra întâi, după tulburarea 
apei, se făcea sănătos, de orice boală era ţinut. Era acolo un om, care era 
bolnav de treizeci şi opt de ani. lisus, văzându-l pe acesta zăcând şi ştiind că 
este aşa încă de multă vreme, i-a zis: Voieşti să te faci sănătos? Bolnavul I-a 
răspuns: Doamne, nu am om, care Să mă arunce în scăldătoare, când se 
tulbură apa - că, până când vin eu, altul se coboară înaintea mea. lisus i-a 
zis: Scoală-te, ia-ţi patul tău şi umblă. Și îndată omul s-a făcut sănătos, şi-a 
luat patul şi umbla. Dar în ziua aceea era sâmbătă. Deci ziceau iudeii către 
cel vindecat: Este zi de sâmbătă şi nu-ţi este îngăduit să-ţi iei patul. EI le-a 


răspuns: Cel ce m-a făcut sănătos, Acela mi-a zis: a-ţi patul şi umblă. Ei l-au 
întrebat: Cine este omul care a zis: a-ţi patul tău şi umblă? Iar cel vindecat 
nu ştia cine este, căci lisus se dăduse la o parte din mulţimea care era în acel 
loc. După aceasta lisus l-a aflat în templu şi i-a zis: lată că te-ai făcut 
sănătos. De acum Să nu mai păcătuieşti, ca să nu-ţi fie ceva mai rău. Atunci 
omul a plecat şi a spus iudeilor că lisus este Cel ce l-a făcut sănătos. (loan 
5,1-15, Duminica a 4-a după Paşti, a Slăbănogului) 


R. Rădulescu: Virezda, un loc dezolant! Se întâlneau acolo toate suferinţele 
fizice ale oamenilor. Mântuitorul Hristos vizitează acest loc, se află în faţa 
tabloului suferinţei umane. Din câţi neputincioşi erau acolo, se apropie de un 
slăbănog, un paralizat, cum i-am spune noi astăzi, care era aşa de treizeci şi 
opt de ani. O viaţă de om paralizat! Părinte profesor, din mulțimea de orbi, 
şchiopi şi alți neputincioşi de acolo, de ce se apropie tocmai de acest om? 


Pr. Coman: Este un caz, cum subliniaţi şi dumneavoastră, emblematic. De 
treizeci şi opt de ani să fu suferind, să fii paralizat, de treizeci de ani să aştepţi 
şansa tămăduirii! La scăldătoarea din Vitezda, bolnavii aşteptau să prindă şansa 
tămăduirii, care era oferită de coborârea unui înger odată pe an. O dată pe an, 
primul dintre cei bolnavi care intra în apă, după pogorârea îngerului Domnului 
în apă, se făcea sănătos. Mulţi bolnavi stăteau acolo şi aşteptau. lată, acest 
paralitic stătea de treizeci şi opt de ani, cu speranţa să prindă acea ocazie extrem 


de rară. El nu putea, însă, beneficia de puterile proprii, pentru că nu se putea 
deplasa. Aştepta! Nădăjduia ca cineva să-l ajute să intre în apă primul după 
pogorârea îngerului. Este un caz extrem, un caz foarte grav, care subliniază în 
egală măsură suferinţa, dar şi răbdarea şi nădejdea că într-o bună zi, poate va 
beneficia şi el de aceea ocazie rară, deşi condiţiile îi păreau neprielnice. 


R. Rădulescu: Ce era cu această tulburare a apei? Să o luăm ca pe un fapt 
care se întâmpla? Era ca o intervenţie divină în apa aceea, care devenea 
tămăduitoare doar pentru un singur om? Cum Să înţelegem acest tablou pe 
care ni-l prezintă Evanghelia? 


Pr. Coman: Istoria vechi-testamentară ne arată că până la întrupare, 
intervenţiile lui Dumnezeu sunt episodice, sunt izolate, sunt extraordinare, 
spectaculoase, în comparaţie cu ceea ce avea să se întâmple după Înălţarea la cer 
a Mântuitorului Hristos şi Pogorârea Duhului Sfânt. Acum, Dumnezeu devine 
prezent continuu, dar tainic şi discret, nespectaculos din perspectiva exterioară. 
În istoria dinainte de Hristos, reflectată în Evanghelia noastră de astăzi, 
intervenţia lui Dumnezeu era una punctuală şi spectaculoasă, tocmai pentru a 
putea fi receptată ca atare de oamenii care nu aveau experiența împărtăşirii 
tainice de Duhul lui Dumnezeu. Aşa este şi aici. Este o intervenție printr-un 


înger al Domnului, care conferă apei, în condițiile date, puteri vindecătoare 
numai pentru primul intrat. 


R. Rădulescu: S/ăbănogul spune că nu are om. Îşi punea nădejdea în 
intervenţia lui Dumnezeu şi în apa care l-ar putea tămădui, dacă ar intra 
primul, după tulburarea ei, dar aşa cum spune Evanghelia, mai avea nevoie 
de ajutorul unui om, care să-l ducă până la apă. Interacțiunea lui lisus cu el 
se datorează răspunsului acestuia: „Doamne nu am om...!” Hristos arată că 
El este Dumnezeu-Omul şi că direcţia nădejdii lui era puţin deviată, să 
spunem. Nu-şi pusese nădejdea în Dumnezeu, ci într-un om. Putem înţelege 
episodul acesta şi în altă cheie? Este Vitezda o metaforă pentru o lume pe 
care Dumnezeu o schimbă, o transformă, îi aduce altă speranţă decât cea pe 
care o aveau oamenii până atunci? 


Pr. Coman: Sfântul Evanghelist loan aşează relatarea într-un context care 
subliniază tocmai lucrul acesta: prezenţa directă şi nemijlocită a dumnezeirii, în 
persoana Mântuitorului Hristos, are ca efect transformarea radicală a unui 
eveniment unic şi excepţional într-o stare continuă şi permanentă. Se schimbă 
radical lucrurile. Dacă până atunci oamenii aşteptau ajutor de la intervenţiile 
rare şi extraordinare ale lui Dumnezeu, după întrupare, Dumnezeu vine printre 
e1, devine o permanenţă accesibilă oricând. lisus Hristos nu este numai omul pe 
care aştepta paraliticul să-l ajute să intre în apă, ci este şi Dumnezeu însuşi care 
îl vindecă prin cuvânt, fără să mai fie nevoie să mai intre în apă. ŞI nu-l vindecă 
numai trupeşte, ci îi vindecă şi sufletul. Biserica Mântuitorului Hristos, 
realitatea în care se îngemănează cele lumești cu cele dumnezeieşti, este o 
scăldătoare Vitezda, dar care nu funcționează după principiul coborârii 


episodice a îngerului Domnului, ci după principiul prezenţei şi întâlnirii directe 
cu Mântuitorul Hristos, cu Dumnezeu Omul. 


R. Rădulescu: Părinte profesor, schimbarea aceasta radicală, intervenţia lui 
Dumnezeu nu este înţeleasă de toţi oamenii. Nu o înţelegem nici noi astăzi, 
nici lumea de când este ea. În episodul evanghelic există unii care îi 
reproşează slăbănogului, care se ridicase iată după treizeci şi opt de ani, de ce 
îşi poartă patul în zi de sâmbătă! Era sărbătoare, era ziua de odihnă a 
evreilor, atunci când s-a întâmplat minunea vindecării paraliticului. Ce se 
întâmplă, de ce ajungem să preţuim mai mult o regulă, decât un om? 


Pr. Coman: Aveţi, poate, dreptate spunând că această schimbare radicală nu 
este înțeleasă. Nu este înţeleasă dar este trăită, aş spune eu. Nici mecanismele 
vieţii psiho-fizice nu le înţeleg mulți oameni, dar le trăiesc toţi. Schimbarea nu 
se produce în segmentul văzut, material al realității, ci în cel nevăzut, sufletesc, 
duhovnicesc. Beneficiile sau binecuvântările posibilității împărtăşirii de Duhul 
lui Dumnezeu nu sunt în partea fizică a realităţi, ci în cea duhovnicească. 
Dumnezeu este Duh şi împărtăşirea de EI se produce la nivelul duhului omului. 
Cu un minim efort nu se poate să nu observăm schimbarea pe care o aduce 
Hristos în orientarea lumii, în istoria lumii şi în viaţa omului. 


Teofaniile vechi-testamentare se produceau la nivelul exterior, spectacular, 
pentru că oamenii nu aveau dezvoltată vederea sau simţirea duhovnicească. 
Vindecarea trupească este accesibilă celei mai rudimentare vederi. Vindecarea 
sufletească sau duhovnicească nu este vizibilă oricui. Mântuitorul îl vindecă pe 
paralitic şi de boala sufletească — din moment ce îl avertizează la final să nu 
mai păcătuiască pentru a nu-i fi şi mai rău. Vindecarea sufletească este mult mai 
importantă decât cea trupească, din perspectiva lui Dumnezeu şi din perspectiva 
omului duhovnicesc. Din perspectiva omului trupesc, vindecarea bolilor trupeşti 
pare mai importantă. Dacă nu ar evalua lucrurile în virtutea unei inerţii şi a unei 
vederi scurte şi superficiale, ar înţelege orice om diferenţa calitativă între boala 
trupească şi boala sufletească şi implicit, între vindecarea trupească şi cea 
sufletească. Când spuneţi nu se vede schimbarea radicală, aveţi în vedere faţa 
văzută a lumii sau faţa arătată. Lumea mai are un chip nevăzut şi nearătat. 


Acum să vin la cel de-al doilea aspect al întrebării dumneavoastră: De ce 
ajungem Să prețuim mai mult o regulă decât un om? Atitudinea aceasta este 
rezultatul egoismului, al vieţii egocentrice. Omul egoist se foloseşte de lege sau 
de regulă, cum aţi spus dumneavoastră, pentru a se îndreptăţi pe sine, pentru a-şi 
justifica atitudinile. Omul egoist se foloseşte de lege pentru a spune şi a arăta 
lumii că el este bun spre deosebire de alții. De aceea, cei buni şi drepţi se 
neliniştesc atunci când este ameninţată în vreun fel legea sau regula, în temeiul 
căreia ei se îndreptăţesc. Pe omul viu nu-l preferă, pentru că acesta are aşteptări 


de la el şi mai ales pentru că, în relaţie cu celălalt, omul egoist riscă să fie 
descoperit lui. Omului de lângă mine trebuie să-i dau din al meu: spaţiul meu, 
din timpul meu, din avutul care ar fi putut fi numai al meu, din dreptatea mea, 
din gândul meu, din inima mea etc. 


Legile împart oamenii în „buni” şi „răi” şi ele sunt dorite evident nu de cei răi, 
ci de cei buni. Sunt dorite de cei buni, într-o mică măsură şi pentru a se proteja 
de cei răi, dar în cea mai mare măsură pentru a-şi proteja şi promova, pentru 
propria conştiinţă şi pentru ochii lumii, imaginea de om bun. Dispariţia 
granițelor dintre buni şi răi, oficializate prin legi, ar bucura pe cei răi şi ar 
nelinişti pe cei buni. Omul este liniştit când are certitudinea că este, nu cel mai 
bun şi mai drept, dar mai bun sau mai drept decât cineva măcar. Este motivul 
pentru care se tulbură cumplit fariseii şi cărturarii, ca şi preoții iudei, când 
Mântuitorul nu desființează aceste granițe dar le mută acolo unde sunt ele 
fireşti, adică în inima şi în gândul omului, spunând, spre exemplu că desfrânat 
nu este numai cel care face fapta desfrâului ci şi cel care pofteşte în inima lui o 
femeie spre desfrânare, că ucigaş de oameni nu este numai cel care ucide trupul, 
Ci şi cel care ucide sufletul etc... De ce se tulbură atât de mult? 


Tocmai pentru că dispare posibilitatea distincţiei vizibile, sociale, între cei buni 
şi cei răi. Mântuitorul demască ipocrizia celor care absolutizează legea, regula şi 
disciplina exterioară, convențională, invitându-i să recunoască un lucru foarte 
evident, adică relativitatea graniţelor morale trasate de acestea. 


În Biserică instanța de disciplinare este duhovnicul, care-i are la dispoziție 
sondarea sufletească şi care protejează pe oameni de ispita 1pocriziei prin taina 
Sfintei Spovedanii. De la Hristos am învăţat sau a trebuit să recunoaştem că 
excesul de instituționalizare, de legiferare, de disciplinare prin reguli şi canoane 
trădează o lume ipocrită. Excesul de instituţionalizare este preferat de regimuri 
politice ipocrite, dictatoriale, care fac legi pentru ceilalți. Este un echilibru între 
persoană şi instituţie, dar şi o permanentă tensiune. Supralicitarea instituţiei este 
în dauna persoanei, a libertăţii persoanei, a iniţiativei, a spontaneităţii, a 
creativităţii personale. Istoria însăşi a demonstrat în repetate rânduri că cine a 
vrut să schimbe lumea printr-un exces de instituționalizare, printr-un sistem de 
disciplinare forţată, a sfârşit prin a distruge, prin a degrada cumplit omul. 


Noi am făcut această tristă experiență în perioada comunistă şi suportăm 
consecinţele pentru mult timp. Am lungit mult vorba pe acest subiect. Am făcut- 
o pentru că am impresia că trăim culmile unei civilizaţii a instituției şi a legii. 
Rezultatul: o lume din ce în ce mai impersonală, din ce în ce mai inumană, mai 
ipocrită şi mai ales, din ce în ce mai incapabilă de iubire, mai anerastă. Biserica 
trebuie, de aceea, să fie cu atât mai viglientă, pentru a nu cădea în ispita 
instituționalizării excesive care asfixiază mişcarea liberă a persoanei. Să ne 


aducem aminte că Mântuitorul Hristos nu a fost interesat de instituţii, ci 
exclusiv de persoana umană. Ancorarea obsesivă în principii, în criterii, în 
norme, în canoane, se datorează evident crizei relaţiei, crizei viului, crizei vieţii 
în esenţa ei. Omul aflat în miezul relaţiei vii cu Dumnezeu cel viu şi cu semenii 
săi vii, va fi jenat de presiunea legilor. Viaţa la nivelul ei de sus şi plenar, adică 
viaţa ca iubire, este mişcare liberă, spontană, impredictibilă! 


Îmi vine în minte reacţia radicală a cunoscutului stareţ athonit, Vasile 
Kondikakis, faţă de criticile pe care i le aduceau mari profesori de teologie la un 
simpozion internaţional închinat Sfântului loan Gură de Aur, invocând faptul că 
nu s-a încadrat în rigorile academice ale discursului teologic. Părintele Vasile nu 
prezentase o prelegere academică asupra temei, ci o tulburătoare mărturisire 
personală şi vie asupra monahismului pe care el însuşi îl trăia. Discuţia s-a 
extins tocmai în zona despre care discutăm noi aici, tensiunea dintre regulă şi 
libertatea omului. La un moment dat Părintele Vasile a închis discuţia cu 
următoarea replică: 

„Ascultaţi! Dacă regulile sau rigorile, oricare ar fi ele şi de către oricine ar fi 
fost date, mă stânjenesc în relaţia mea personală cu Bunul Dumnezeu, atunci 
nu am nevoie de ele! Dacă cea mai ortodoxă şi mai înaltă teologie îmi 
afectează dragostea mea vie faţă de Dumnezeu şi de oameni, nu am nevoie de 
ea! Dacă Biserica mea şi a voastră, în care cred şi pe care o mărturisesc, 
limitează în relația mea vie şi iubitoare cu Dumnezeu, cu Maica Domnului şi 
cu Sfinţii, atunci nu am nevoie de ea!“ 


Am fost martor ocular al acestor mărturisiri, care au curmat instantaneu şuvoiul 
de critici întemeiate pe înalta teologie şi pe rigorile ştiinţifice. Avea vedere 
desigur instituția bisericească, aparatul administrativ! Nu este cazul să mai 
amintim de atitudinea Sfântului Apostol Pavel faţă de lege şi mai ales faţă de 
absolutizarea legii, față de tendinţa celor care administrează legea de a o 
instaura stăpân absolut peste oameni. Astăzi ni se spune: „Nimeni nu este mai 
presus de lege!” Ori, noi toţi ştim legea nu se poate activa şi aplica singură, ci 
este aplicată de oameni. Noi toţi ştim că cei puternici fac legi în sprijinul 
intereselor lor şi tot ei ocultează sistematic prevederile legilor. 


Am să mai pomenesc şi cuvântul Sfântului Pavel, fără drept de replică: 


pe 


„împotriva unora ca acestea nu este lege!“ Adică, împotriva a ce? Împotriva 
roadelor Duhului Sfânt în om: „iubire, bucurie, pace, îndelungă-răbdare, 
bunătate, facere de bine, credincioşie, blândeţe, înfrânare, curăţie.” (Gal 5, 22- 
23). O să vă surprindă să auziţi că legea şi instituţia şi regula se pot interpune 
între om şi Dumnezeu. Atunci când omul le idolatrizează, ele îl înlocuiesc pe 
Dumnezeu. Pentru omul căzut este mai convenabil să se raporteze la legi moarte 
decât să se confrunte cu Dumnezeu însuşi. 


Acest lucru este demascat de lisus Hristos în atitudinea faţă de EI, nu a 
mulțimilor needucate, ci a conducătorilor religioşi şi politici ai iudeilor. Aceia 
au fost tulburaţi, în esență, nu de vreo învățătură sau vreo mustrare a 
Mântuitorului, ci de vestirea venirii sau instaurării iminente a împărăției lui 
Dumnezeu, ceea ce se traducea cu venirea lui Dumnezeu printre ei. Toţi 
preferau să fie guvernaţi de Legea lui Dumnezeu, nu de Dumnezeu însuşi! Mai 
marii iudeilor erau deranjaţi de două lucruri care veneau din partea lui lisus: 
unul era suveranitatea Sa manifestată la adresa legii, echivalată de respectivii cu 
încălcarea legii şi al doilea, faptul că se proclama Fiul lui Dumnezeu. Erau 
ameninţaţi, aşadar, din două direcţii: le era zdruncinată baza imaginii lor 
morale, sociale, religioase, adică Legea şi în acelaşi timp, se vestea iminenţa 
confruntării cu Dumnezeu cel viu. Sfântul loan Evanghelistul surprinde această 
stare de lucruri: „Deci pentru aceasta căutau şi mai mult iudeii să-L omoare, nu 
numai pentru că dezlega sâmbăta, ci şi pentru că zicea că Dumnezeu este Tatăl 
Său, făcându-Se pe Sine deopotrivă cu Dumnezeu.“ (loan 5,18) 


Apropierea lui Dumnezeu îi jenează pe anumiţi oameni până la ieşirea din minţi. 
Intuiţi pe care dintre oameni. |...]. Oamenii ar dori ca Dumnezeu să stea departe, 
să-i lase în pace. Să fie un concept, să fie o idee care să rezolve logic şi teoretic 
problemele, dar să nu fie o persoană atotputernică, cauza şi sensul tuturor 
lucrurilor, la care trebuie să ne raportăm clipă de clipă, de la începutul şi până la 
sfârşitul vieţii noastre. 


Acestă fugă de Dumnezeu, această emancipare de Dumnezeu, acest refuz al lui 
Dumnezeu cel viu este reflexul păcatului originar. Vă amintiţi, căderea lui 
Adam şi a Evei aduce cu sine fuga de la faţa lui Dumnezeu. Dumnezeu strigă 
după ei şi ei se ascund. Este o ruşine, dar în egală măsură este o tentativă de a 
trăi fără de Dumnezeu. Este ruşinea uzurpării suveranităţii legitime a lui 
Dumnezeu prin cedarea în faţa ispitei suficienţei de sine, a autonomiei 
existențiale, a vieţuirii fără Dumnezeu. Aceasta este esenţa păcatului, cedarea în 
faţa tentaţiei de a trăi prin tine însuţi, prin forțele tale şi eventual prin uzurparea 
puterii asupra lumii înconjurătoare şi asupra celorlalți. Cea mai rafinată şi cea 
mai vinovată formă a păcatului este să întemeiezi şi să dezvolţi această atitudine 
la umbra legii lui Dumnezeu. O alta, înrudită cu prima, este de a-L transforma 
pe Dumnezeu într-o mărime filosofică, fie ea şi cea mai importantă, din propriul 
sistem. În ambele cazuri, omul şi-L subordonează în fapt pe Dumnezeu, el fiind 
gestionarul, inevitabil ipocrit şi al legii şi al sistemului său filosofic sau al 
ideologiei sale. Omul îl vrea departe pe Dumnezeu şi pentru a nu fi nevoit să 
recunoască adevărul, faptul că este un uzurpator al proprietăţii dumnezeieşti 
care este lumea creată întreagă. 


Vă amintiţi parabola stăpânului care, plecând departe, a împărţit proprietăţile 
sale slujitorilor săi. La vremea roadelor a trimis să i se dea roadele, dar trimişii 


lui au fost ucişi. A trimis apoi pe fiul său, care a fost de asemenea ucis, cu 
gândul mărturisit de a dobândi prin uzurpare proprietatea: „Acesta este 
moştenitorul veniţi să-l omorâm şi să avem noi moştenirea lui!“ (Matei 21,38). 
Parabola este rostită de Mântuitorul cu puţin înainte de a fi prins de mai marii 
iudeilor şi de a fi răstignit. Ea viza atunci atitudinea poporului ales, dar vizează 
peste veacuri atitudinea fiecărui om în parte. 


Tendinţa omului de a transforma, prin uzurpare, dreptul de folosire în 
proprietate personală cu titlu absolut şi de a se preschimba din cetăţean al 
Împărăției în Stăpân, este uşor de observat şi acum ca şi întotdeauna în istorie. 
Nimeni dintre oameni nu a contribuit în vreun fel la naşterea acestei lumi foarte 
frumoase şi generoase. Cine, născându-se din pântecele mamei sale, aduce cu 
sine lumea în care trăieşte? Nimeni! Toţi beneficiem de o lume dată, de o lume- 
dar evidentă, dar fără să-L recunoaştem pe Dăruitor. Tot de inerția fugii sau 
emancipării de Dumnezeu, ţine şi ispita suveranităţii absolute. Aspiraţia omului 
spre suveranitate este firească. Prin creaţie, omul este chemat să fie suveran 
asupra sa şi asupra lumii create. Omul are suveranitate, dar această suveranitate 
i-a fost dată, nu izvorăşte din sine. l-a fost dată de Creatorul care este, în 
calitatea Sa de Creator, suveran legitim peste creația Sa. Suveranitatea omului 
asupra lumii create este legitimă atâta timp cât omul recunoaşte şi rămâne sub 
suveranitatea lui Dumnezeu. Omul căzut, confuz, orb, ajunge în postura 
scandaloasă de a refuza pe Dumnezeu crezând că suveranitatea lui Dumnezeu îi 
anulează propria suveranitate. Omul căzut este strivit de realitatea puterii sau 
atotputerniciei lui Dumnezeu, pentru că o percepe ca fiind în competiţie cu 
suveranitatea sa. Mântuitorului Hristos îi descoperă omului că şansa lui de a-şi 
activa suveranitatea este de a rămâne racordat la sursa ei care este Dumnezeu. 
Mai mult chiar decât atât, omul poate deveni subiect al suveranității 
dumnezeieşti, prin împărtăşirea de Dumnezeu. Mântuitorul ne spune că putem fi 
dumnezei, fii ai lui Dumnezeu, asemenea lui Dumnezeu, dar nu prin propria 
noastră natură, care este limitată, ci prin împărtăşirea, prin „împrumutarea” de la 
Dumnezeu a trăsăturilor dumnezeieşti. Dumnezeu este Dumnezeu prin fire, iar 
oamenii pot deveni dumnezei prin dar, prin har, prin împărtăşire de Dumnezeu. 


R. Rădulescu: Aşadar, se poate învinge inerția fugii de Dumnezeu prin 
forțarea apropierii de EI, printr-o continuă apropiere de EL, susținută de 
convingerea că este bine să fi stăpânit de ceva, de cineva!? 


Pr. Coman: Bine sau rău, acesta este adevărul existenţei noastre. Aşa existăm, 
acesta este conceptul căruia i s-a dat numele de om! Suntem fiinţe dependente. 
Nu suntem suficienţi nouă înşine. Ar trebui să fim oneşti cu noi şi să vedem că, 
totuşi, nu suntem dependenţi numai de Dumnezeu, suntem dependenţi şi de 
resursele naturale şi ar trebui să fim supăraţi de faptul că trebuie să bem 
permanent apă. Faptul că suntem dependenţi de apă, înseamnă că suntem mai 


mici decât apa şi decât izvorul! Faptul că suntem dependenţi de lumină, de 
hrană şi de toate celelalte, înseamnă că aceasta este firea noastră, am fost creaţi 
dependenţi de aceste surse, care ne sunt exterioare. Omul este smerit, este mic, 
este chiar nimic prin sine. Dacă i se ia aerul moare în câteva clipe! Să 
recunoaştem această stare smerită! Am pune un nou început pentru o viaţă 
minunată. Cum poate omul depăşi condiția sa de captiv al firii limitate 
neputincioase? Putem depăşi limitele firii omeneşti, tocmai împărtăşindu-ne de 
Dumnezeu. Ce este această împărtăşire? Cum ajungem la ea? "Toate acestea sunt 
în Evanghelia Mântuitorului Hristos şi sunt experimentate şi mărturisite de 
sfinții Bisericii peste veacuri, până în zilele noastre”. 


(din: Pr. Constantin Coman, “Dreptatea lui Dumnezeu şi dreptatea 
oamenilor”, Editura Bizantină, Bucureşti, 2010) 


“Scoală-te şi umblă!” De ce trebuie să preţuim totuşi... sănătatea? Cum se 
tratează şi se vindecă de boli credincioşii ortodocşi? 


O 96 75 btetae Tă mari 


De la asistenţa medicală la tainele, slujbele, rugăciunile şi obiectele sfințite ale 
Bisericii. 


PSBOTRAPA 
ORTODOXĂ 


Pasi spre 
insănătosire 


SCOALĂ-TE SI UMBLĂ! 


Cum să ne rugăm când suntem bolnavi, noi sau fraţii noştri? 


Medicamente duhovniceşti 


Iată, te-ai făcut sănătos; de acum Să nu mai păcătuieşti, ca să nu ţi se 
întâmple ceva mai rău! (loan 5,14) 


Biblia pleacă de la premiza că sănătatea şi buna tărie este mai bună decât tot 
aurul, şi trupul sănătos şi cu putere, decât avuţia nenumărată. Nu este mai bună 
avuţia decât sănătatea trupului şi nu este bucurie mai mare decât bucuria inimii. 
Mai bună este moartea decât viaţa amară sau decât boala necontenită (Sirah 
30,15-17). 


Fiule! În boala ta nu fi nebăgător de seamă; ci te roagă Domnului şi EI te va 
tămădui, povăţuieşte înțeleptul biblic. Depărtează păcatul şi întinde mâinile spre 
faptele drepte şi de tot păcatul curăţeşte inima ta... Şi doctorului dă-i loc, că şi 
pe el l-a făcut Domnul şi să nu se depărteze de la tine, că şi de el ai trebuinţă. .. 
Cel ce păcătuieşte împotriva Ziditorului său, să cadă în mâinile doctorului 
(Sirah 38, 9-10,12,15). 


Sfânta Scriptură ne orientează în primul rând să ne îngrijim înainte de a ne 
îmbolnăvi, iar în al doilea rând ca în boală să nu dăm dovadă de nepăsare (v. 
Sirah 18,19; 38, 9). După cum vedem, există două căi paralele, dar nu 
alternative, de terapie duhovnicească: profilaxia activă a bolilor şi lupta cu ele. 
În procesul terapeutic, principalul este harul dumnezeiesc; totuşi, nu trebuie 
neglijată nici asistenţa medicală. 


Sfinţii Părinţi nu ne cheamă să ne raportăm la boală în mod pasiv sau anxios- 
ipohondru. Smerenia creştină presupune un efort lăuntric încordat al sufletului şi 
nu exclude asistența medicală. Nevoinţa răbdării fără cârtire a unor suferinţe 
grele nu le stă în puteri oamenilor obişnuiţi ca noi. Chiar şi pentru cei profund 
credincioşi este mai înţelept totuşi să se trateze defăimându-se pe sine pentru 
puţinătatea credinţei decât să respingă cu mândrie tratamentul, ispitindu-L pe 
Dumnezeu şi cerând de la EI săvârşirea unei minuni vădite. 


„Putem şi Să nu ne tratăm, aşteptând vindecarea de la Dumnezeu”, arată 

„Însă aceasta este o mare îndrăzneală. Putem să 
nu ne tratăm, ca să ne exersăm în răbdare, în încredințarea în voia lui 
Dumnezeu, însă acesta este un lucru foarte înalt, şi atunci fiecare «oh!» ni se 
va socoti intru vină, pentru ca unei asemenea alegeri i se potriveşte doar 
bucuria recunoscătoare”. 


După părerea NEON IIRIII, siinătatea stă la baza ascezei 


corecte. 


„M-a amărât boala ta, îi scrie el unei fiice duhovniceşti. Ai răcit din pricina 
umezelii din chilia ta, fiindcă din pricina mijloacelor materiale modeste nu ai 


putut s-o renovezi. Dar nu puteai să-mi scrii? Ţi-aş fi trimis bani... Nu trebuie 
să mai îngheţi, să-ți mai pui în primejdie viaţa... Boala împiedică creşterea 
duhovnicească a celor ce n-au ajuns la desăvârşire. Aveţi nevoie de sănătate 
pentru lucrarea duhovnicească (sublinierea ne aparţine — n.a., K.Z.). Cel ce 
iese la luptă nefiind desăvârşit va fi doborât, să ştiţi asta, dacă nu este sănătos, 
pentru că îi va lipsi tăria morală care îi întăreşte pe cei desăvârşiți. Pentru cei 
nedesăvăârşiţi, sănătatea este ca un car ce îl poartă pe luptător spre încheierea 
biruitoare a luptei. lată de ce vă sfătuiesc să fiţi chibzuite, să ştiţi măsura în 
toate şi să fugiţi de excese... P, împreună cu A., să te ducă la doctor, ca să 
verifici dacă boala n-a lăsat urme. Trebuie să asculți de prescripţiile medicale. 
Dacă vei fi bine sănătoasă, vei putea creşte duhovniceşte; în caz contrar, 
strădaniile voastre se vor dovedi zadarnice “. 


Astfel, când Biserica le propune celor suferinzi mijloace duhovniceşti de 
tratament, asta nu are loc în dauna metodelor medicale tradiţionale. Printre 
aceste mijloace duhovniceşti se află credinţa şi pocăinţa, Tainele bisericeşti, 
slujbele, obiectele sfinţite, rugăciunea, metodele ascetice de luptă cu patimile. 


Vom spune câteva cuvinte despre fiecare dintre ele. 
1. Credinţa şi pocăinţa 


Faţă de boală, omul poate încerca un sentiment de vinovăţie şi un sentiment de 
responsabilitate. Deosebirea constă aici în aceea că primul împovărează lăuntric, 
provoacă depresie, ipohondrie, „disecarea” propriului suflet, „cădere cu duhul”. 
Pe când sentimentul responsabilităţi e productiv. EI ţinteşte spre îndreptarea 
propriilor greşeli, mai ales în pragul morţii şi al judecății lui Dumnezeu. El este 
lucrare a conştiinţei, care îndeamnă la pocăință. 


Lupta cu păcatul, inclusiv cu emoţiile negative, comportamentul asocial şi 
obişnuinţele dăunătoare e, în esenţă, lupta pentru un mod cu adevărat sănătos de 
viaţă. Ea nu substituie deloc măsurile profilactico-terapeutice şi sanitar-igienice 
tradiţionale, ci, dimpotrivă, le umple de conţinut şi atitudine creştinească faţă de 
bolnav. Propovăduirea pocăinței de către Biserică este educaţie sanitară 
duhovnicească, igienă duhovnicească, unde locul de frunte este dat credinţei şi 
conştiinţei. 


Despre felul în care trebuie să credem şi să ne pocăim ştim din scrierile Sfinţilor 
Părinţi, nevoitorilor Ortodoxiei şi autorilor ortodocşi contemporani. De aceea, 
ne vom opri doar asupra câtorva aspecte medico-psihologice ale fenomenului 
pocăinţei. 


Pentru a ne vindeca, trebuie să conştientizăm nevoia de Doctorul Dumnezeiesc, 
să conştientizăm propria păcătoşenie, să ne eliberăm de amăgirea de sine 
orgolioasă. Hristos este Doctorul tuturor neputinţelor noastre. El aşteaptă să ne 
adresăm Lui şi, atunci când asta se întâmplă, iartă păcatele şi dăruieşte puterea 
de a le birui de acum înainte. Pocăinţa adevărată se zămisleşte în adâncul inimii. 
Tocmai acolo apar ruşinea pentru propriile gânduri, simțăminte, fapte, dezgustul 
faţă de gesturile noastre urâte, față de mizeria noastră morală. 


Sufletul se spală nu cu apă obişnuită, ci cu lacrimi, cu rugăciuni, cu milostenii, 
cu posturi... Din nemărginita milostivire dumnezeiască, aşa ne curățim de 
păcatele săvârşite. Pocăinţa îşi află împlinirea în Taina Mărturisirii. Domnul 
Însuşi, în prezenţa preotului sau episcopului - martorul pocăinţei - ia asupra Sa 
păcatele noastre, le iartă, ne împacă şi ne uneşte cu Biserica, ne redă harul 
dumnezeiesc pe care l-am pierdut. Vindecând sufletul, Taina Spovedaniei ajută 
la vindecarea trupului, întrucât multe boli sunt urmări ale modului păcătos de 
viaţă (v. cap. 4-6). 

Să recunoaştem, deci, câtă dreptate avea Cuviosul Varsanufie cel mare şi să 
urmăm înţeleptului său sfat: „De tine depinde să fii nepăsător sau să trăieşti 
necurat (păcătos - n.a.) şi să cazi în boli până ce te vei pune în rânduiala 
cuvenită. De altfel, prin pocăință poţi scăpa de bolile care vin asupra ta ca 
pedeapsă”, 


Starețul Paisie Aghioritul învaţă: „Pocăinţa şi spovedania - iată de ce e nevoie 
astăzi. Sfatul pe care îl dau totdeauna oamenilor: pocăiţi-vă şi spovediţi-vă, ca 
diavolul să rămână lipsit de drepturi, iar voi încetaţi să vă mai supuneți 
înrâuririlor drăceşti din afară. Ca oamenii să înţeleagă şi să se pocăiască, le 
trebuie o zguduire... încă nu ne-am dat seama că prin pocăință poate fi 
schimbată hotărârea lui Dumnezeu (sublinierea ne aparține — n.a., K.Z.). 
Faptul că omul are asemenea putere nu e o glumă. Faci răul? Dumnezeu îţi 
dă una după ceafă. Spui: «Am păcătuit»? Dumnezeu îşi schimbă mânia în 
milostivire şi îţi dă binecuvântarea Sa”. 


Pocăinţa sinceră, nu de formă, îndreaptă cele săvârşite - însă deja în planul 
lăuntric. Când ne dăm seama de puterea ucigătoare a păcatului şi de nevrednicia 
noastră, când ruşinea şi nădejdea biciuiesc sufletul, atunci se pogoară în inimă 
harul dumnezeiesc. Acesta ne smulge din robia diavolului, literalmente ne 
eliberează de lanţurile păcatului şi şterge urmele lui. Ea face greşelile noastre în 
faţa lui Dumnezeu „ca şi cum n-ar fi fost”. 


Păcatul îl mutilează pe om, iar harul îl vindecă. Şi dacă boala noastră sau a 
altcuiva a rezultat din călcarea legii lui Dumnezeu, după înlăturarea cauzelor 
duhovniceşti dispar adeseori şi urmările lor fizice. Boala nu mai este utilă pentru 


mântuirea sufletului, şi atunci omul e izbăvit de ca. Să ne amintim celebra 
replică: „Maurul şi-a făcut datoria, maurul poate să plece”. 


Pocăinţa nu duce însă neapărat la vindecare, în primul rând, lucrul acesta nu este 
totdeauna după planul lui Dumnezeu, iar în al doilea rând, credinţa şi râvna 
noastră sunt adeseori slabe. Căruia dintre noi îi va spune Domnul cuvintele 
adresate femeii ce suferea de hemoragie: Credinţa ta te-a mântuit;, mergi în pace 
şi fii sănătoasă de boala ta (Marcu 5, 34)? 


Potrivit nimeritei expresii a ieromonahului Anatolii Berestov, „Ortodoxia nu-i 
pastilă”. Este important să subliniem că pocăinţa nu e un mijloc de auto- 
vindecare cum sunt compresele cu muştar şi cu alcool. Este un proces pe de-a- 
ntregul duhovnicesc, dat nouă spre mântuire, pentru refacerea integrităţii fiinţei 
umane (duh, suflet şi trup), ce a fost fragmentată de păcat. Pocăinţa reface 
legătura cu Dumnezeu, pe care am pierdut-o, şi cheamă asupra noastră harul de 
viaţă făcător al Sfântului Duh. Harul vindecă şi transfigurează natura omului. lar 
armonia dintre duh, suflet şi trup alcătuieşte baza sănătăţii şi bunăstării acestora. 
Pentru pocăinţa adevărată, Pronia dumnezeiască poate ameliora manifestările 
clinice ale bolii: poate rări acutizările ei, atenua crizele dureroase, înlătura 
complicațiile posibile sau deja existente, efectele secundare ale preparatelor 
medicamentoase şi manevrelor medicale ş.a.m.d. Pe bolnavii credincioşi 
Domnul îi sprijină în lucrarea bunei credinţe şi în osteneli ce par peste puterile 
lor. EI le întăreşte răbdarea şi dă putere în suferinţe, alungă laşitatea şi panica, îi 
ajută să se mobilizeze şi să se orienteze corect cu privire la ceea ce trebuie să 
facă (alegerea medicului, metodele de tratament, căutarea medicamentelor 
ş.a.m.d.). 


În viața ÎOERDSEIRORENOROENIESEI) ese descris un episod unic şi 


totodată destul de obişnuit pentru ortodocşi. O femeie suferindă de cancer s-a 
rugat cu râvnă ca Sfânta însăşi „Să asiste la operaţie şi să facă totul cu mâna 
ei”. Intervenţia chirurgicală s-a încheiat cu succes, şi chirurgul care a operat 
a rostit remarcabilele cuvinte: „Operația a mers uşor, n-am obosit, parcă 
cineva mi-ar fi dat tot ce trebuia şi m-ar fi ajutat. Aveam în mâini o mare 
uşurinţă, deşi am 70 de ani... Când îi operam pe alții, curgea transpiraţia pe 
mine, pe când aici nici pomeneală”. 


Fiecare poate să tragă singur concluziile... 


2. Puterea tămăduitoare a Tainelor bisericeşti 


O deosebită putere harică posedă Tainele Bisericii Ortodoxe. Apostolul Pavel s- 
a vindecat de orbirea duhovnicească şi trupească atunci când Sfântul Anania i-a 


binevestit despre Hristos şi l-a pregătit de botez. Şi îndată au căzut de pe ochii 
lui ca nişte solzi, şi a văzut iarăşi; şi, sculându-se, a fost botezat (Fapte 9,18). 


Marele cneaz Vladimir, cel deopotrivă cu Apostolii, s-a vindecat şi el de orbirea 
ochilor duhovniceşti şi a celor fizici în scăldătoarea botezului. 


O minunată putere vindecătoare este prezentă în Taina Maslului. Propovăduind 
pocăinţa, ucenicii lui Hristos scoteau mulți demoni şi ungeau cu untdelemn pe 
mulți bolnavi şi îi vindecau (Marcu 6,13). Apostolul Iacov aminteşte: Este 
cineva bolnav între voi? Să cheme preoţii Bisericii şi să se roage pentru el, 
ungându-l cu untdelemn, în numele Domnului. Şi rugăciunea credinţei va 
mântui pe cel bolnav şi Domnul îl va ridica, şi de va fi făcut păcate se vor ierta 
lui (lacov 5,14-15). 


Din citatele biblice de mai sus şi din toată practica liturgică a Bisericii se vede 
că la maslu se recurgea în vederea însănătoşirii. Nu este vorba de o „ungere 
dinainte de moarte”, ca la catolici. 


Nucleul acestui ritual sacru este reprezentat de pocăinţa noastră. Ca răspuns la 
ea, Domnul revarsă darul iertării păcatelor şi al vindecării trupeşti. De aceea, 
înainte de a ne apropia de Dumnezeu pentru a cere vindecare trebuie să ne 
judecăm pe noi înşine cu severitate, fără părtinire, şi să renunțăm la tot ce este 


rău. Potrivit Cuviosului Ambrozie de la Optina, prin această Taină se iartă chiar 
şi păcatele uitate, pe care omul în mod neîntenționat, din uitare, nu le-a 
mărturisit la duhovnic. 


Potrivit mitropolitului Antonie al Surojului, „din rugăciunile slujbei maslului 


se vede limpede că aşteptăm vindecarea sufletului, care, dacă va da 
Dumnezeu, se va revărsa în trup aducându-i tămăduire”, 


Nu este corect să recurgem la Taină doar pentru a primi sănătatea trupească. 
Trebuie să-l ajutăm pe om să-şi redobândească integritatea trupului, sufletului şi 
duhului. Şi poate că după maslu el ne va spune: „Mă simt atât de schimbat, de 
transfigurat, că deja nu-mi mai pasă dacă trăiesc sau mor, dacă voi primi sau nu 
vindecarea fizică...” 


Memoria omenească recunoscătoare păstrează cu grijă numeroase minuni care 
au avut loc cu bolnavi fără speranţă în timpul maslului sau după acesta. Vom 
aminti doar unul dintre cazurile cele mai caracteristice de vindecare neașteptată. 


Despre acesta ne relatează cunoscutul protoiereu moscovit Konstantin Ro- 
vinskii, fiu duhovnicesc al Stareţului Alexie Meciov, care a slujit în biserica de 


spital cu hramul icoanei Maicii Domnului de la Iviron, de pe lângă comunitatea 
surorilor de caritate. 


În spital a fost adus un bărbat de 40 de ani. Acesta răspândea un miros de 
descompunere, întrucât ca urmare a trombozei unei vene de pe piciorul drept 
făcuse cangrenă. Seara, bolnavul l-a chemat pe părintele Konstantin ca să-l 
spovedească şi să-l împărtășească cu Sfintele Taine, iar operaţia a fost 
programată pentru a doua zi. Din punctul de vedere al chirurgiei, operația a 
decurs cu succes: piciorul a fost amputat ceva mai sus de genunchi. 


Părintele Konstantin l-a vizitat pe bolnav şi l-a găsit într-o dispoziţie 
sufletească bună, plin de nădejde într-o grabnică însănătoşire. Între altele, el i- 
a istorisit că fusese credincios din copilărie, dar în ultimii 15 ani neglijase 
îndeplinirea datoriilor creştineşti, devenise cu totul nepăsător faţă de religie şi 
nu se mai împărtăşise de 12 ani. Era vorba de o „nesimţire împietrită “, fiindcă 
în Sufletul său continua să creadă. S-a arătat recunoscător că a fost convins să 
se împărtăşească, deşi nu se considera pregătit şi şovăia. 


După câteva zile, părintele Konstantin l-a găsit pe bolnav posomorăt şi 
necomunicativ, întrebând ce s-a întâmplat, a auzit răspunsul: „E de rău cu 
mine, numai ca Să nu-i spuneţi soției: cangrena s-a răspândit mai sus de locul 
unde a fost tăiat piciorul; mâine trebuie să merg iarăşi la operaţie”. Bolnavul 


s-a spovedit şi s-a împărtăşit pentru a doua oară, şi operaţia s-a încheiat din 
nou cu bine - însă când preotul l-a vizitat iarăşi, suferindul, palid, cu ochii 
sticlind, acoperit de sudoare rece, tulburat, a rostit: „„Acum s-a descoperit: 
cangrena progresează, sunt pierdut”. 


Ca răspuns la consolarea că piciorul poate fi tăiat şi mai sus, el a observat 
resemnat: „Nu-i nimic de făcut; piciorul a fost tăiat atât de sus, că nu se poate 
opera mai departe. O să mor de cangrenă... ” 


Atunci, părintele Konstantin i-a vorbit bolnavului despre puterea Tainei 
Maslului, despre însemnătatea credinţei în Taină, şi muribundul a dorit să-şi 
folosească ultima şansă. 


„Ne-am rugat amândoi din suflet şi ne-am pus toată nădejdea în Dumnezeu, îşi 
aminteşte preotul. După câteva zile, s-a petrecut un caz rar în practica 
medicală: cangrena a încetat să mai progreseze, s-a format linia de demarcaţie 
sub forma unei cicatrici purpurii, dincolo de care putreziciunea nu s-a întins. 
Bolnavului i s-a curăţat piciorul, fiind înlăturate țesuturile moarte, totul a fost 
dezinfectat cu iod şi cusut. După o săptămână, a fost declarat complet vindecat 
de cangrenă şi a fost trecut pe lista de externări ”. 


În ajunul externării, părintele Konstantin a trecut iarăşi pe la bolnav şi l-a găsit 
în lacrimi. „De ce mai plângeți, a întrebat păstorul de suflete, când Domnul v-a 
miluit? ” „„Plâng că 12 ani n-am avut fericirea să-L iubesc pe Mântuitorul”, a 
răspuns bolnavul. 


În momentul când devenise inevitabilă o moarte chinuitoare, omul a făcut 
experiența milostivirii dumnezeieşti, a cunoscut practic bucuria duhovnicească a 
împărtăşirii cu El prin rugăciune şi a înţeles că Domnul este Dragostea şi 
Atotiertarea însăşi! Izbăvit de moarte, se tânguia fierbinte că s-a lipsit atât de 
lungă vreme de iubirea şi recunoştinţa către Mântuitorul. „Fraze ca cea pe care a 
rostit-o bolnavul nu poţi «compune». Ea a ţâşnit din inimă, dând mărturie 
despre înălţimea trăirilor lui şi profunzimea căinței lui”, încheie părintele 
Konstantin. 


O însemnătate netrecătoare în lucrarea vindecării are şi Taina FEuharistiei 
(Împărtăşaniei). Dacă pocăinţa ne curăţă de întinăciunea păcatului, împărtăşirea 
cu Trupul şi Sângele Domnului dă viaţă veşnică şi împiedică duhul viclean, 
alungat prin pocăință, să se întoarcă. 

În rugăciunile de după împărtăşanie se arată nu o dată că împărtăşirea „nu spre 
judecată sau spre osândă” aduce sănătate sufletului şi trupului, luminează 
gândurile, stinge văpaia patimilor păcătoase, apără de ispitele venite din partea 
acestei lumi, a trupului şi a diavolului. 


Rânduiala pregătirii pentru împărtăşirea cu Sfintele Taine şi momentul în care 
se face aceasta sunt stabilite sub îndrumarea duhovnicului, şi trebuie să ne 
străduim, cu binecuvântarea lui, să respectăm regulile şi programul respectiv. 


Iată numai două exemple ale nepătrunsei puteri tămăduitoare a Tainei 
Euharistiei, culese din 

Prima relatare dă mărturie 
elocventă despre faptul că împărtăşania păzeşte de boală, iar cea de-a doua - 
despre faptul că ea vindecă nemijlocit. 


1. În Shanghai, o femeie a fost muşcată de un câine turbat. Suferinda ori a 
refuzat să i se facă injecții împotriva turbării, ori n-a îndeplinit cu exactitate 
instrucțiunile medicilor. Fapt este că boala a progresat treptat, ajungând într-o 
formă gravă. Vlădica loan s-a grăbit cu Sfintele Daruri la muribundă şi a 
împărtăşit-o. În momentul acela a avut loc însă o criză convulsivă, şi bolnava a 
scuipat Sfânta Împărtăşanie împreună cu spuma şi cu saliva. Atunci, Vlădica s- 
a lăsat în genunchi, a adunat cu buzele de pe jos Sfânta Părticică şi a înghițit-o. 
Sora medicală, care observă totul, a încercat să-l împiedice, strigând: „Ce 
faceţi, Preasfinţite? Turbarea este o boală molipsitoare!” La care Sfântul a 
răspuns liniştit, cu credinţă nestrămutată: ,,Nu se va întâmpla nimic: acestea 


sunt Sfintele Daruri! ” Şi, într-adevăr, deşi riscul molipsirii era mare, Vlădica a 
refuzat cu bună ştiinţă tratamentul corespunzător. Din mila lui Dumnezeu, el a 
trăit mai bine de 20 de ani după aceea. Nu ni se spune dacă bolnava a 
Supraviețuil. 


Episodul [acesta] este o minunată replică dată scepticilor. Sub pretextul igienei, 
acestora le este silă să sărute mâna preotului, sfintele icoane şi moaşte, pe care 
le-au sărutat alți oameni, ori să se împărtăşească din aceeaşi linguriţă cu alţii. Ca 
să folosim limbajul contemporan, harul dumnezeiesc are acţiune antimicrobiană 
şi stopează până şi răspândirea bolilor deosebit de periculoase. Altminteri, de-a 
lungul tuturor veacurilor sale de existență, Biserica ar fi fost primul focar de 
boli infecțioase şi dermatologice transmise pe două căi: aeriană (prin strănut, 
picături de salivă ş.a.m.d.) şi domestică (prin atingere, sărut ş.a.m.d.). 


Totodată, nu trebuie să-L ispitim pe Dumnezeu, pentru că totul trebuie să se 
facă cu cuviinţă şi după rânduială (1 Corinteni 14, 40). Lucrurile sfinte trebuie 
păstrate curate, raclele cu moaşte, crucile, îmbrăcăminţile icoanelor şi celelalte 
obiecte de cult trebuie şterse periodic. Dacă omul ştie că suferă de o boală 
periculoasă şi transmisibilă, este dator să prevină preotul şi să procedeze aşa 
cum îi spune acesta - de pildă, să sărute ultimul crucea şi să se împărtăşească cu 
Darurile pentru bolnavi în afara bisericii (la spital, acasă). 


2. „În Shanghai, în 1945, îşi amintea o oarecare Anna Petrovna, am fost rănită 
în timpul războiului, şi eram pe moarte în spitalul francez. Ştiam că mor, şi am 
rugat să i se transmită Vlădicăi să vină şi să mă împărtășească. Era 10 sau II] 
seara, afară era furtună. Mă chinuiam groaznic. Eu ţipam să-l cheme pe 
Vlădică, la care medicii şi surorile îmi spuneau că aşa ceva este de neconceput, 
întrucât e timp de război şi spitalul este închis cu desăvârşire pe timp de noapte, 
aşa că trebuie aşteptat până dimineaţa. Eu nu voiam să aud nimic şi continuam 
să țip: «Vlădică, vino! Vlădică, vino!» Şi nimeni nu-mi putea îndeplini dorinţa 
de a-l înştiinţa. Deodată, pe furtuna aceea, văd: în uşa salonului apare Vlădică, 
ud tot, şi vine la mine. Întrucât această apariție a lui era de domeniul 
miraculosului, am început să-l pipăi ca să văd dacă este viu, şi l-am întrebat: 
«Nu cumva este duhul dumneavoastră?» EL, zâmbind lin, mi-a zis: «[Sunt] viu», 
şi m-a împărtăşit. În momentul acela m-am cufundat în somn şi am dormit 18 
ore. Împreună cu mine în salon era încă o pacientă. Și ea l-a văzut pe Vlădică 
atunci când m-a împărtăşit. După ce m-am trezit, m-am Simţit sănătoasă, şi 
spuneam că asta e pentru că a venit Vlădică şi m-a împărtăşit. Nu m-au crezut 
însă, ziceau că Vlădică pur şi simplu nu avea cum să intre în spitalul închis 
într-o asemenea noapte. Am întrebat-o pe colega de salon, şi aceasta a 
confirmat că Vlădică a fost acolo, dar nici atunci nu ne-au crezut. Faptele 
vorbesc însă: sunt vie şi mă simt bine. Între timp, sora care nu mă crezuse mi-a 
aranjat aşternutul şi a descoperit, parcă spre confirmarea adevărului spuselor 


mele, că sub pernă fusese pusă o bancnotă de 20 de dolari! Vlădică ştia că 
eram datoare spitalului cu o sumă considerabilă şi că sunt în nevoie, şi i-a pus 
acolo. Mai târziu avea să confirme că el i-a pus sub pernă, într-adevăr. De 
atunci m-am făcut bine”. 


Dacă omul se împărtăşeşte nu spre judecată sau spre osândă, se săvârşesc 
adevărate minuni. Despre una dintre ele dă mărturie 


În anul 1939, când încă nu fusese hirotonit întru preot, lucra în calitate de 
chirurg într-o tabără de odihnă pentru copii. A venit la consult o fetiţă, 
plângându-se de febră, dureri şi senzaţie de greutate în picior. Nu încăpea 
îndoială: flebita (inflamație a venelor) a piciorului. Cel de-al doilea medic al 
taberei a confirmat diagnosticul. 


„Am Sunat un medic din spitalul orășelului învecinat, care a fost de aceeaşi 
părere, continuă Vlădică Antonie. Înainte de a pleca la spital, fetița s-a spovedit 
şi s-a împărtăşit cu Sfintele Taine. Am dus-o peste arături, într-un automobil 
mic, şi a fost zgălțăită în aşa hal, încât putea să aibă nu doar flebită, ci şi 
complicaţii. Am ajuns la spital. Acelaşi medic a examinat-o, s-a întors spre 
mine şi a zis: «Şi dumneavoastră aveţi pretenţia că sunteți medic? Nu vedeți că 
fetița n-are nimic?!» Şi ne-a trimis acasă. Fetiţa s-a îndreptat spre Dumnezeu, 
şi-a curățit sufletul prin pocăință, a primit Sfintele Taine spre tămăduirea 
sufletului şi a trupului, şi a fost vindecată ”. 


În rugăciunile de mulţumire de după Sfânta Împărtăşanie cerem ca Ziditorul să 
treacă, prin Sfintele Daruri, în toate mădularele trupului, în pântece, în inimă, să 
ardă „spinii” tuturor păcatelor, să lumineze cele cinci organe de simţ. Urmând 
Sfântului Simeon Metafrast, ne rugăm ca prin puterea împărtăşaniei „tot lucrul 
rău, toată patima” să fugă de noi ca de foc. 


3. Lucrarea tămăduitoare a slujbelor 


Intr-o scrisoare către unul din fiii săi duhovniceşti, Sfântul Teofan Zăvorâtul 


scrie: ,, Dumnezeu ia aminte la rugăciune atunci când oamenii se roagă cu 
sufletul îndurerat. Dacă nimeni nu suspină din suflet, slujba o să «scârțăie», iar 
rugăciune adevărată pentru suferind nu va fi. La fel şi cu Proscomidia, la fel şi 
cu Liturghia. Totul rămâne pe credinţă şi nădejdea dumneavoastră, al căror 
semn Sunt Slujbele pe care le plătiți. Dar dumneavoastră mergeţi la slujbe? 
Dacă nu, credinţa vă este mută... Aţi plătit să se facă slujba, dar după ce aţi dat 
bani ca să se roage alții, v-aţi socotit scăpat de orice grijă... Celor care fac 
slujbă nici nu le trece prin cap vreodată să-i doară sufletul înaintea Domnului 


pentru toţi cei pe care-i pomenesc... De altfel, de unde atâta putere să-i doară 
sufletul pentru toți? 


Altceva este atunci când mergeţi şi dumneavoastră la slujba când este pomenită 
bolnava... Atunci, durerea vă e purtată de rugăciunea Bisericii şi se înalță mai 
degrabă la Tronul lui Dumnezeu ... şi face îndurerată însăşi rugăciunea 
Bisericii, chiar dacă pe cei care slujesc nu-i doare... Vedeţi, aşadar, unde e 
puterea!.. Mergeţi la slujbe chiar dumneavoastră, şi îndureraţi-vă cu inima 
pentru bolnavă. Şi va ieşi ce trebuie. În biserică la Liturghie să vă îndurerați în 
vremea Proscomidiei... şi mai ales atunci când după Pe Tine Te lăudăm... se 
cântă cântarea Maicii Domnului: Cuvine-se cu adevărat... Atunci sunt pomeniţi 
din nou, după săvârşirea jertfei nesângeroase, morţii şi viii... 


Pomenirea la Liturghie este mai puternică decât cea doar la Proscomidie, 
pentru că exprimă în măsura cea mai puternică faptul că împărtăşiţi durerea 
bolnavei, iar prin aceasta exprimă în măsura cea mai puternică credința şi 
nădejdea că Domnul nu vă va lăsa cu ajutorul Său...” 


Totuşi, nu trebuie să deznădăjduim atunci când nu putem transmite la altar 
pomelnicul cu numele celor apropiaţi. Dacă în spatele acestui gest se află 
intenţii cu adevărat serioase, nu indiferentă, lene sau interes meschin, 
rugăciunea va fi neapărat ascultată. Şi iată de ce. Scoţând părticele din prescură 
la începutul Liturghiei, preotul citeşte numele din pomelnice, iar încheind 
Liturghia pune în potir, împreună cu răscumpărătorul Sânge al lui Hristos, 
părticelele acestea, spunând: „Spală, Doamne, păcatele celor ce s-au pomenit 
aici, cu Cinstitul Tău Sânge, pentru rugăciunile sfinților Tă'”. 


„Preotul nu spune: «cei pe care i-am pomenit eu», ci «cei ce s-au pomenit» în 
general”, precizează diaconul Andrei Kuraev. „Rugăciunile sfinților” nu sunt 
aici doar rugăciunile celor pe care ne-am obişnuit să-i vedem în icoane, ci este 
vorba şi de rugăciunile celor ce stau cu noi în biserică şi care s-au împărtăşit cu 
Trupul şi Sângele lui Hristos la Liturghia aceasta (căci înainte de împărtăşire 
preotul a proclamat, doar: „Sfintele - sfinților”, adică Sfântul Trup şi Sfântul 
Sânge ale lui Hristos se dau doar celor ce se apropie cu vrednicie, după ce şi-au 
mărturisit păcatele şi s-au curăţit). 


După cum vedem, preotul nu se roagă pentru aproapele nostru în locul nostru, ci 
împreună cu noi. Și ca atare, dacă nu poţi să dai la biserică jertfa bănească 
împreună cu pomelnicul, nu înseamnă deloc că nu poţi înălța jertfa de rugăciune 
a inimii către Dumnezeu. Spovedeşte-te, împărtăşeşte-te şi roagă-te pentru 
aproapele tău, şi această rugăciune va avea o însemnătate cu nimic mai prejos 
decât rugăciunea pe care o face preotul pentru el în altar după pomelnicul pe 
care l-ai dat”. 


Aşadar scoaterea părticelelor la Proscomidie şi, în general, pomenirea pentru 
sănătate la Liturghie şi la alte slujbe au o puternică lucrare vindecătoare. De 
asemenea, foarte benefică pentru bolnavi este rugăciunea înaintea sfintelor 
icoane şi moaşte. 


Cu minuni autentice s-au proslăvit icoanele multor bineplăcuţi ai lui Dumnezeu, 
în primul rând ale Maicii Domnului. Astfel, harul lucrător prin icoana Maicii 
Domnului din Kazan a vindecat multe cazuri de orbire, iar icoana „Potirul 
nesecat” - de alcoolism. În planul acesta, conţinutul troparului icoanei Maicii 
Domnului de la Iviron este aplicabil practic la orice reprezentare sfinţită a 
Preasfintei Născătoare de Dumnezeu: De la sfântă icoana ta, Stăpână de 
Dumnezeu Născătoare, vindecări şi tămăduiri se dau cu îmbelşugare celor ce 
cu credinţă şi cu dragoste vin la ea: aşa şi neputinţa mea cercetându-o, şi 
sufletul meu îl miluieşte, ceea ce eşti bună, şi trupul tămăduieşte-l cu harul 
tău, Preacurată. 


Apărătoarea osârdnică a neamului creştinesc a cunoscut ea însăşi toate greutăţile 
vieții pământeşti, şi ia aminte la fiecare lacrimă, la fiecare tânguire adresată ei. 
Este aproape şi de cei ce pier în păcate, şi de cei plini de râvnă pentru viaţa 
duhovnicească. Bucurându-se şi mulţumind Maicii Domnului, Biserica îi înălță 
lauda: Mărimu-te pe tine, Preasfântă Fecioară, Pruncă de Dumnezeu aleasă, 
şi cinstim Sfântă icoana ta, prin care izvorăşti tămăduiri celor ce aleargă la 
tine cu credinţă. 


Slujbele ortodoxe, însăşi atmosfera şi podoaba bisericii, cântările bisericeşti, 
sunetul clopotelor umplu de har şi de bucurie sufletele celor care se roagă, le 
mişcă. Ca să ne exprimăm în limbaj medical, mulţi sunt eliberaţi de stres şi de 
tensiunea emoţională. Adeseori, după slujbă oamenii simt un aflux de putere şi 
vVioiciune, ca şi cum ar fi întinerit sau ar fi renăscut. Acest fenomen duhovnicesc 
poate fi numit „terapia prin biserică”. 


4. Vindecarea prin lucruri sfinţite 


Pe lângă Tainele şi slujbele Bisericii Ortodoxe, un enorm efect terapeutic 
posedă substanţele şi obiectele materiale sfinţite prin har. 


lată numai trei exemple din Biblie. 


Era îngropat un om. Prin purtarea de grijă dumnezeiască, trupul lui s-a atins de 
oasele Prorocului Elisei, şi îndată cel răposat a înviat şi s-a sculat pe picioarele 
sale (IV Regi 13,21). 


În Ierusalim, la Poarta oilor, se află o scăldătoare, alături de care zăceau o 
mulțime de suferinzi. Toţi aceştia aşteptau mişcarea apei, căci un înger al 
Domnului se cobora la vreme în scăldătoare şi tulbura apa şi cine intra întâi, 
după tulburarea apei, se făcea sănătos, de orice boală era ţinut (loan 5, 3-4). 


lar în Faptele Apostolilor se subliniază: Se puneau ştergare sau şorturi purtate 
de Pavel, şi bolile se depărtau de ei, iar duhurile cele rele ieşeau din ei (Fapte 
19,14). 


Întreaga experiență a spiritualităţii ortodoxe demonstrează însuşirile vin- 
decătoare ale artosului, prescurilor, anafurei, agheasmei mici şi mai ales mari. 
Cu agheasmă sunt stropite medicamentele. Agheasma mare este luată pe 
stomacul gol, însă în situaţii excepţionale şi critice această regulă nu mai este 
obligatorie. 


Există, de asemenea, tradiţia evlavioasă a scăldatului la copcă după sfinţirea 
apelor de Botezul Domnului, precum şi în izvoarele naturale ce s-au deschis cu 
rugăciunile bineplăcuţilor lui Dumnezeu ori au fost sfințite de către ei. 


Partea bolnavă a corpului se stropeşte periodic cu agheasmă, se pecetluieşte cu 
semnul crucii, se unge tot sub forma semnului crucii cu untdelemn sfințit la 
maslu sau din candele ce ard înaintea icoanelor făcătoare de minuni, moaştelor, 
la Mormântul Domnului. E bine ca pe locul bolnav să se lipească nisip sau 
pământ de pe mormintele drepţilor, în săculeți de pânză. 


În calitate de confirmare a celor spuse vom cita cuvintele unei credincioase din 
regiunea Tiumen, care în noiembrie 1996 a făcut un pelerinaj la mormântul 
fericitei Matrona şi s-a rugat cu lacrimi, cerând ajutor. Dacă această istorisire ar 
fi fost supusă prelucrării literare, ar fi dispărut caracterul ei simplu şi direct, 
dovadă a sincerității povestitoarei. Ca atare, vom reda spusele ei exact aşa cum 
au fost: 


„Primul lucru de care am rugat-o pe Matrona - aveam sub braţul drept o 
aluniță care atârna şi acolo o rană, totul se înroşise şi mă durea. Am rugat-o să 
mă ajute, că doar cu mâna dreaptă trebuie să mă rog. Și am uns numai de două 
ori cu untdelemnul pe care l-am luat de la mormânt, şi după o zi totul a 
dispărut, ca şi cum n-ar fi fost nimic. 


În al doilea rând, aveam tiroida tare mărită, guşă. Mi-era frică să mers la 
doctori. Toţi îmi ziceau că trebuie să fac operaţie. Guşa mă sufoca deja, tot 
timpul aveam un nod în gât, nu puteam să înnod sub bărbie basmaua. Am 
rugat-o pe Matrona să mă vindece de guşă, ca să pot să-mi pun basmaua şi s-o 
înnod când merg la biserică. Am uns cu untdelemn gușa, nu m-a mai sufocat, şi 


am uitat de ea. A trecut o lună. Am cumpărat o găleată de cartofi, am ajuns 
acasă şi mi-a trecut deodată prin cap: «Hei, n-am stat deloc să mă odihnesc, şi 
totuşi nu mă mai înăbuş». M-am uitat în oglindă - nu mai aveam nici urmă de 


guşă. 


Din mai anul trecut mă supără o durere pe la ficat, simțeam o umflătură tare 
într-o parte. Înăuntru mă ardea, făceam febră, şi tot la două-trei zile crizele se 
repetau, o săptămână am zăcut. Ei, şi când am adus nisip şi untdelemn de la 
Matrona, am început să stropesc nisipul cu agheasmă, cum m-au învăţat, şi să-l 
beau [După toate aparențele, este vorba de o interpretare naivă dată de 
poporul simplu regulilor de întrebuințare a lucrurilor sfinţite (n.a.).]. Când a 
început criza, am băut apă, m-am uns pe partea aceea cu untdelemn şi m-am 
stropit cu agheasmă. Și m-am culcat, am dormit buştean. Cât am dormit nu ştiu, 
dar când m-am trezit nu mai aveam febră, nici nu mă mai ardea. Ce m-am 
ușurat! Și pe urmă am mai avut crize de două ori, dar deja uşoare, tot aşa, am 
băut agheasmă şi m-am frecat cu untdelemn, şi acum nici nu se mai cunoaşte că 
mă durea acolo. Acum am cu mine mereu nisip... ”. 


5. Rugăciunea pentru sănătate 


Când binecredinciosul rege iudeu Ezechia s-a îmbolnăvit şi era în pericol de 
moarte, Prorocul Isaia i-a prezis: Pune rânduială în casa ta, că nu vei mai trăi, ci 


vei muri (Isaia 38,1). Auzind o sentinţă atât de aspră şi irevocabilă, de supărare 
regale s-a întors cu faţa la perete şi s-a rugat Domnului... şi a izbucnit lezechia 
în hohote de plâns. Şi a fost cuvântul Domnului către Isaia, zicând: „Du-te şi 
spune lui lezechia: Aşa grăieşte Domnul Dumnezeul lui David, tatăl tău: 
Ascultat-am rugăciunea ta, văzut-am lacrimile tale, iată, voi adăuga la viaţa ta 
încă cincisprezece ani” (Isaia 38, 2-5). 


Rugăciunea lui Ezechia este un exemplu şi o lecţie dătătoare de nădejde pentru 
noi toţi. Nu este păcat să ne rugăm ca să ne facem sănătoşi. Trebuie să adăugăm 
însă: „dacă vrei, Doamne!” Și EI fie va tămădui, fie va mângâia, oricât de 
întristătoare ar fi situația. 


Un real şi puternic ajutor terapeutic îl dă chemarea cu evlavie a numelui 
Mântuitorului - rugăciunea lui lisus: „Doamne lisuse Hristoase, Fiul lui 
Dumnezeu, miluieşte-mă pe mine, păcătosul (păcătoasa)” (v. Marcu 16, 17). 
Credinţa de viaţă făcătoare în numele Lui a întărit tălpile şi genunchii celui olog 
din pântecele mamei sale, căruia Apostolul Petru i-a poruncit: în numele lui 
lisus Hristos Nazarineanul, scoală-te şi umblă! (v. Fapte 3,16). 


„A chema necontenit numele lui Dumnezeu, învaţă Cuviosul Varsanufie cel 


„ e doctorie care omoară nu numai patimile, ci şi însăşi lucrarea lor. 


Doctorul dă leacul sau pune plasturele potrivit pe rana celui în suferinţă, şi 
leacul sau plasturele lucrează (au efect), iar bolnavul nici nu ştie cum se 
întâmplă asta: şi numele lui Dumnezeu, fiind chemat, omoară toate patimile, 
măcar că noi nu ştim cum se face aceasta”. 


Cuviosul aia ri să se fa mai des rugăciunea următoare: 


Alte exemple de scurte rugăciuni pentru sănătate: 


—> Miluieşte-mă, Doamne, că neputincios sunt, vindecă-mă, Doamne, că s- 
au tulburat oasele mele (Psalmul 6, 2). 

— „Doamne lisuse Hristoase, pe robul Tău (numele) cel ce zace şi 
pătimeşte iartă-l şi vindecă-l, că Tu eşti Cela ce ai purtat neputinţele şi 
bolile neamului nostru şi toate le poți, ca un Multmilostiv. ” 

— „Preasfântă Născătoare de Dumnezeu, cu atotputernică mijlocirea ta 
roagă-L pe Fiul Tău şi Dumnezeul meu pentru tămăduirea robului Său 
(numele). ” 

= „Toți Sfinţii şi îngerii Domnului, rugați-vă lui Dumnezeu pentru robul 
Său cel bolnav (numele). ” 


Există împrejurări când e mai potrivit să cerem nu însănătoşirea, ci uşurarea 
suferințelor, iertarea păcatelor, sfârşit paşnic şi liniştit, ca sufletului să i se 
dăruiască Impărăţia Cerurilor. lată o rugăciune scurtă în acest sens: 


= „Doamne lisuse Hristoase, milostiv fii mie în ceasul morţii. Cercetează- 
mă atunci, ca să nu mă tem de ceasul acela, ci să trec lin de dânsul”. 


Asupra muribundului se citeşte din Molitfelnic „Canonul de rugăciune la 
despărțirea sufletului de trup”. Trebuie să strigăm fierbinte către Preasfânta 
Născătoare de Dumnezeu, îngerul păzitor şi puterile cereşti care vor întâmpina 
sufletul după ieşirea lui din trup. Este folositor să ne adresăm şi altor bineplăcuţi 
ai lui Dumnezeu (în primul rând celui al cărui nume îl poartă muribundul), şi de 
asemenea să ne rugăm pentru rudele şi apropiații lui adormiţi în Domnul. 
Aceştia aşteaptă să-l întâlnească şi vor mijloci pentru el din cealaltă lume. 


Ne putem ruga şi cu alte cuvinte, numai să fie „din inimă”. Sfinţii sunt alături de 
noi. Nu degeaba în slujba Prorocului Ilie se spune că el nu se depărtează 
niciodată de Tronul lui Dumnezeu, şi totuşi mijloceşte totdeauna pentru orice 
bolnav. 


Protoiereul Konstantin Rovinskii şi alți preoţi recomandă rugăciunea de comun 
acord. Ea se întemeiază pe cuvintele Mântuitorului: Dacă doi dintre voi se vor 


învoi pe pământ în privinţa unui lucru pe care îl vor cere, se va da lor de către 
Tatăl Meu, Care este în ceruri: că unde sunt doi sau trei, adunaţi în numele Meu, 
acolo sunt şi Eu în mijlocul lor (Matei 18,19-20). 


În primele secole ale erei noastre, modul acesta de rugăciune avea o largă 
răspândire. Nu degeaba într-o rugăciune de taină de la Liturghie preotul îl roagă 
pe Hristos să primească rugăciunile de obşte ale Bisericii cu bunăvoința cu care 
a făgăduit că va primi cererile a doi sau trei creştini. Amintim aici că rugăciunea 
întregii Biserici l-a izbăvit în chip minunat din lanţuri pe Apostolul Petru, care 
era închis în temniţă (v. Fapte 12,3-17). 


De obicei, părintele Konstantin citea următoarea rugăciune: 


Rugăciunea de acest fel se rosteşte de comun acord cu unul sau câţiva oameni. 
Pentru asta trebuie, în primul rând, să cerem binecuvântarea duhovnicului. În al 
doilea rând, trebuie formulat exact scopul cererii - vindecarea cuiva de o boală, 
sau binecuvântare pentru operaţie, sau putere şi bărbăție pentru a îndura 
suferințele ş.a.m.d. În al treilea rând, trebuie neapărat să ne rugăm lui 
Dumnezeu, în cursul răstimpului dinainte stabilit, de un anumit număr de ori pe 
zi (se poate şi o singură dată). Credincioşii care au convenit să facă asta se pot 
afla în locuri diferite - distanţa dintre ei nu joacă nici un rol. Importante sunt 
sinceritatea şi încrederea în Domnul. 


O formă aparte de comunicare prin rugăciune cu Dumnezeu este reprezentată de 
citirea unor locuri alese din Sfânta Scriptură. Este greu de supraevaluat 
însemnătatea duhovnicesc-morală şi medico-psihologică a textelor revelate de 
Dumnezeu. Astfel, Psaltirea alungă de la om duhurile viclene - sursele 
trândăvirii, întristării, slavei deşarte (vanităţii) şi celorlalte patimi. Citirea în 
fiecare zi a Evangheliei (măcar câte un capitol) ne ajută să scăpăm de vicii şi 
satură sufletul cu cuvântul lui Dumnezeu, prin care va trăi omul (v. Matei 4, 4). 


O mare parte din subcapitolul următor, despre Post ca mijloc de tămăduire a fost 
reprodus în postarea: K. V. Zorin: Postul sufletului şi al trupului. Leacul 
lăcomiei şi al bolilor. Nevoia de dreaptă socoteală în postire 


Continuarea cu finalul capitolului: 


5) 


Aşadar am descris pe scurt câteva mijloace duhovniceşti de tratament al bolilor 
trupeşti, psihice şi duhovniceşti. Repetăm: toate „medicamentele” de mai sus 
sunt orientate spre lupta cu păcatul şi, prin urmare, cu acele boli care sunt legate 
în mod direct sau indirect de el. Medicamentele duhovniceşti nu înlătură în nici 
un caz măsurile medicale tradiționale, ci, dimpotrivă, le cresc eficacitatea. În 
acest plan, Biserica şi medicina merg mână în mână, luptându-se împreună 
pentru viaţa şi sănătatea omului. 


La fel ca preparatele medicamentoase, şi metodele bisericeşti de tratament îşi au 
indicaţiile şi contraindicaţiile lor. Medicamentele duhovniceşti ne vor fi „spre 
judecată şi spre osândă” dacă vor fi aplicate mecanic, fără evlavie, credinţă şi 
pocăință. Mai mult: în urma împărtăşiru cu nevrednicie, fără cuvenita pregătire, 
mulţi dintre voi - avertizează ameninţător Apostolul Pavel - sunt neputincioşi şi 
bolnavi şi mulţi au murit (| Corinteni 11, 30). Aşa că medicamentele duhov- 
nicești sunt o sabie cu două tăişuri! 


Putem să turnăm pe noi o găleată de agheasmă şi să nu dobândim nimic în afară 
de frustrare, dezamăgire sau mustrări de conştiinţă. Nu trebuie nici să-L socotim 
pe Dumnezeu datornicul nostru pentru că ne-am dat puţin osteneala spre propria 
noastră mântuire şi vindecare. Nu avem dreptul şi posibilitatea să-l „smulgem” 
ceva. Deci, să ne străduim să înduplecăm milostivirea Lui. lar pentru asta 
trebuie, potrivit expresiei unui păstor contemporan, să nu ne împotrivim atât de 
tare Proniei, de vreme ce nu suntem în stare s-o ajutăm. Atunci se va şi împlini 
făgăduinţa lui Hristos: Cereţi şi vi se va da; căutaţi şi veţi afla; bateţi şi vi se va 
deschide. Deci, dacă voi, răi fiind, ştiţi să daţi daruri bune fiilor voştri, cu cât 
mai mult Tatăl vostru Cel din ceruri va da cele bune celor care cer de la EI? 
(Matei 7, 7 şi 11). 


Ce anume înseamnă în mod concret cele bune, nu nouă ni se cuvine să hotărâm. 
Adeseori, ele întrec sau, dimpotrivă, nu satisfac aşteptările şi pretenţiile noastre 
omeneşti. Să ne mângâiem însă: Pronia nu se înşală niciodată. 


Mitropolitul Antonie al Surojului ne atrage atenţia asupra faptului că Hristos nu 
îi vindecă pe toţi şi pe fiecare. Unii se însănătoşeau, pe când alții, potrivit 
necredinţei lor, rămâneau lipsiţi de ajutorul de Sus. Pentru a primi lucrarea 


harului spre tămăduirea sufletului şi a trupului, trebuie să ne deschidem lui 
Dumnezeu. Nu vindecării, ci anume lui Dumnezeu! 


Să medităm la întrebarea pe care Domnul lisus Hristos i-a pus-o omului grav 
bolnav de la Scăldătoarea oilor: vrei să fii sănătos? (loan 5, 6). Aparent, la ce 
bun să mai întrebe? Şi aşa era limpede. Cine va refuza să-şi redobândească 
puterea sufocată de către boală? Cine se va da în lături să scape de povara 
nesuferită? De fapt, sensul întrebării este însă mult mai profund. 


Vindecarea înseamnă mai mult decât... vindecarea. Nu este vorba doar de 
îmbunătăţirea felului cum ne simţim. Prin boli, de multe ori Domnul îl învaţă pe 
om, îl ceartă şi-l pedepseşte. În asemenea cazuri, vindecarea arată că omul 
respectiv a trecut „examenul”. lar pentru a da acest „examen” trebuie să ne 
pregătim: să renunțăm la modul de viaţă dinainte, care ne-a adus într-o stare 
jalnică. 


Dar dacă pentru noi principalul este să scăpăm de povara bolii şi să evităm 
moartea? Dacă însetăm să ne întoarcem iarăşi la căile noastre vechi? Atunci 
dorinţa noastră contravine planului lui Dumnezeu pentru noi. Şi atunci, ne va 
ajuta oare Domnul? 


A găsi ieşirea dintr-o boală serioasă înseamnă, întâi de toate, a trage concluzia 


corectă din propria viaţă. lar dacă viclenim, tragem de timp sau refuzăm să 
înţelegem ceea ce trebuie, doar noi suntem de vină. Boala este încă în noi, şi 
încă nu suntem gata să ne izbăvim de ea. 


=> Răspunsul afirmativ la întrebarea: „Vrei să fii sănătos?” înseamnă 
următoarele. În primul rând, recunoaştem că vrem s-o rupem cu viața 
noastră păcătoasă şi să dobândim o viaţă nouă în Dumnezeu. 

— lar în al doilea rând făgăduim că ne vom strădui să îndreptățim 
încrederea ce ne-a fost acordată, că nu vom abuza de darul lui 
Dumnezeu, că vom sluji lui Dumnezeu şi oamenilor. 


Din punct de vedere duhovnicesc, a fi vindecat înseamnă a deveni întreg, a 
reface integritatea propriei personalităţi şi integritatea propriei naturi. În felul 
acesta se cuvine să înţelegem cuvintele lui Hristos: am făcut un om întreg 
sănătos (loan 7, 23). lată de ce, după ce l-a vindecat pe cel care zăcea la 
Scăldătoarea oilor, Hristos îl avertizează îndată: te-ai făcut sănătos; de acum să 
nu mai păcătuieşti, ca să nu ţi se întâmple ceva mai rău (loan 5,14). 


Acestea nu sunt deloc consideraţii abstracte. Noul Testament descrie o situaţie 
de viaţă destul de tipică. Episodul evanghelic ne dă un anumit algoritm 
duhovnicesc şi ne relatează cum procedează Domnul de obicei cu bolnavii. Ca 


atare, exemplul suferindului care a primit vindecarea cu 2000 de ani în urmă îl 
priveşte pe fiecare bolnav. 


ŞI acum îi întreabă Domnul pe suferinzi dacă vor să fie sănătoşi. Foarte rar 
Dumnezeu face asta venind la om sau trimițând un vestitor al Său. În imensa 
majoritate a cazurilor, lucrul acesta are loc în chip nevăzut de noi. Pronia 
dumnezeiască se face cunoscută prin întâmplări aparte, de însemnătate 
hotărâtoare, prin rugăciune, prin intuiție, prin luminarea lăuntrică, prin discuţiile 
cu preotul, prin spovedanie, printr-o convorbire sau o lectură pe o temă 
duhovnicească. Nu putem înşira toate mijloacele, deoarece căile Domnului, 
după cum se ştie, sunt nepătrunse. Oricum, într-un fel sau altul, Dumnezeu pune 
şi acum aceeaşi întrebare ca paraliticului de la Scăldătoarea oilor. 


Ce-l vom răspunde lui Dumnezeu? Suntem în stare să primim vindecarea?“ 


(din: Konstantin V. Zorin, “Scoală-te şi umblă: Paşi spre însănătoşire”, 
Editura Sophia, Bucureşti, 2009) 


Ridică-te, ia-ţi patul tău şi umblă! “Dumnezeu ne vrea luptându-ne şi 
încercând neîncetat! EI ştie puţinătatea noastră, ştie cât de slabi suntem, 
dar vrea să nu ne lăsăm şi să nu ne lepădam de încrederea în iubirea Sa” 


Xe >? FA CAACATENNATE 

Pr. Ciprian Negreanu (Biserica Studenţilor. Cluj) - Predică la Duminica a 
IV-a după Paşti / a vindecării slăbănogului de la scăldătoarea Vitezda 
(2012): Seninătatea celui care are încredere în Dumnezeul milostivirii şi 
când nu îl mai simte prezent 


a) 


M-aş opri puţin asupra cuvântului pe care Mântuitorul îl zice acestui om. Ii zice: 
Ridică-te, ia-ţi patul tău şi umblă! Asupra acestor îndemnuri - că sunt trei 
îndemnuri [într-unul singur] - s-au oprit mari Părinţi şi mari sfinţi şi au zis că 
[sunt valabile] pentru noi toţi. După ce-L cunoaştem, după ce ne apropiem de 
Dumnezeu, de Biserica Lui, de Tainele Lui, primim Botezul şi prin aceasta tot 
ce înseamnă apropierea de Dumnezeu, este îndemnul cu care Dumnezeu ne 
îndeamnă. Dar, mai ales, ne îndeamnă atunci când Dumnezeu ne cercetează. Şi 
ştiţi că au fost multe momente, sunt convins că pentru fiecare, în viaţa lui, când 
aţi simţit că Dumnezeu v-a cercetat. V-a ridicat din stări de neputinţă sufletească 
înspăimântătoare, din care credeaţi că n-o să mai ieşiţi vreodată, din stări de 
puţinătate duhovnicească şi sufletească, din stări de micime de inimă, din 
îngustime de inimă, din răceală sufletească din care nu credeaţi că se va mai 
încălzi vreodată inima voastră, din care credeaţi că nu se va mai lumina 
vreodată mintea voastră să vadă iarăşi minunile şi lucrările lui Dumnezeu. 
Mintea noastră se întunecase sau de atâtea ori e întunecată şi nu vedem nici un 


strop de lumină. Și vine Dumnezeu ca la scăldătoarea Vitezda şi ne ridică de 
acolo şi ne dă, fără să fi făcut noi ceva special. 


Și să ştiţi că asupra acestui lucru insistă Părinți mari - şi Sfântul Siluan insistă, şi 
alţii - că nu avem noi ce să dăm în schimbul milei lui Dumnezeu. Dumnezeu dă 
când socoteşte EI şi când, în milostivirea şi în dragostea Sa, crede El că e bine 
pentru noi, dar fără să fi avut noi ceva special să-I fi dat Lui care Să fi atras 
mila Lui. Singurul lucru special pe care-l putem face e să ne ţinem cât putem 
de poruncile Lui. Cât putem! Fiecare la măsura lui, cât poate, luptându-se cu 
răutatea din el, cu urâciunea din inima sa, cu gândurile rele, încercând să le ţină 
sub obrocul credinţei, cu capacul ruşinii noastre faţă de Dumnezeu, a ruşinii de 
a se ridica asemenea gânduri în inima noastră, încercăm să le acoperim, deşi de 
multe ori avem înclinația de a ne îndulci cu ele. Dumnezeu vrea să ne vadă în 
această luptă, că noi nu vrem să ne lăsăm, chiar dacă vom cădea o dată, să ne 
ridicăm repede şi să reîncepem războiul. 


Să nu fim, cum zicea părintele Iustin de la Oaşa, ca o echipă de fotbal care 
primeşte un gol şi pleacă deznădăjduită la vestiare. Nu, ci chiar dacă ai fost 
biruit - “ai primit un gol” - continuă să lupţi, nu te lăsa! 


Aceasta e una din părţile pe care noi nu o ştim; am căzut puţin, m-am luptat 
puţin cu gândul, m-a întinat gândul şi m-am lăsat dus de anumite gânduri şi 
chiar am făcut cu fapta ceva, atunci sunt deznădăjduit, gata, am stricat tot, nu 
mai are rost... Dar nu-i adevărat! Dumnezeu îl vrea pe om luptându-se 
neîncetat, încercând neîncetat! El ştie puţinătatea noastră, ştie cât de slabi 
suntem. Nu în asta Îi dovedim noi că suntem tari. Puterea şi tăria nu sunt de la 
noi, să ştiţi, să vă iasă din minte lucrul acesta, că noi credem că noi suntem tari 
Şi noi rezolvăm ceva şi noi trebuie să-l dovedim lui Dumnezeu şi să înfățişăm 
înaintea Lui biruința noastră şi puterea noastră. Nu suntem! Dacă am fost 
vreodată tari, dacă am biruit vreodată, a fost pentru că ne-a dat Dumnezeu. Ştiţi 
bine, când Dumnezeu dă har, rugăciunea curge, nu ne-am mai ridica din 
genunchi, ne-am da şi hainele de pe noi pentru ceilalți, inima nu mai ştie la ce 
gând frumos să se oprească, mintea nu ştie ce să mai adune din gândurile 
duhovniceşti care vin în minte, din bucuriile care vin în inima ta. Acestea nu 
sunt de la om, nu sunt ale noastre, ci sunt daruri dumnezeieşti, pe care EI ţi le 
dă. 


Nu noi avem ceva de dovedit lui Dumnezeu. Noi avem de dovedit că nu 
deznădăjduim! Că nu ne lăsăm! Că poate cădem de mii de ori, dar ne ridicăm 
din nou şi zicem: <Doamne, eu am nădejde în Tine ştiu că nu mă vei lăsa. Tu n- 
ai venit pentru cei drepţi, ci ai venit pentru cei păcătoşi. Tu ai zis: Eu am venit 
ca cei orbi să vadă şi cei cărora li se pare că văd să orbească>. 


EI a zis asta. Adică eu nu sunt dintre cei care cred că văd: <<eu văd, eu ştiu, eu 
pot...>> Dacă socoteşti aşa, vei orbi, vei deveni neputincios, nu vei mai putea 
face nimic. Nu! Cu siguranță suntem orbi, suntem neputincioşi, suntem cum 
sunt toţi aceştia din scăldătoarea Vitezda, şchiopi, ciungi, surzi şi duhovniceşte, 
şi sufleteşte. Asta ştim bine, n-avem noi ce-l dovedi lui Dumnezeu, tot ce putem 
face e să avem această voinţă de a nu ne lăsa, acea seninătate pe care părintele 
Arsenie Boca ne îndemna s-o avem tot timpul, să nu uităm să avem seninătate 
duhovnicească. Adică orice s-ar întâmpla, ori de câte ori ai cădea, orice ar veni 
peste tine, tu să ai acea seninătate care nu se exprimă neapărat prin zâmbet sau 
prin faptul că eşti distrat tot timpul. Nu. O seninătate a sufletului, o seninătate a 
frunţii, o seninătate a ochilor, care dovedesc că tu ai nădejde în Dumnezeu, că 
Dumnezeu va izbăvi, că Dumnezeu va veni. 


Eu am nădejde în Tatăl Cel Ceresc, că eu ştiu că va veni, va veni vremea să 
vină. Nu ştiu de ce a plecat, adică ştiu: pentru păcatele mele, cu siguranţă, şi 
pentru viclenia şi vicleşugurile mele, dar nu ştiu sigur pentru care dintre păcate 
sau de ce a venit când eu, totuşi, eram la fel de păcătos şi de ce a plecat după 
aceea. Nu ştiu, dar ştiu că El nu mă va lăsa. 


Toate pildele vorbesc despre aceasta, despre această părăsire, deşi nu este 
părăsire. Pildele zic: Un stăpân şi-a lăsat slujbaşii săi acasă şi s-a dus la o nuntă. 
Și nu ştim clipa şi ziua în care va veni stăpânul, iar slugile trebuie să fie 
pregătite. 


Și să ştiţi că nu e vorba numai de sfârşitul lumii, majoritatea explică doar prin 
sfârşitul lumu, că nu ştim când va veni Mântuitorul, dar în primul şi în primul 
rând este vorba despre această dispariţie a lui Dumnezeu, parcă nu-L mai 
vedem, nu-L mai găsim, strigăm ca şi Mântuitorul pe cruce: Dumnezeul Meu, 
Dumnezeul Meu, de ce M-ai părăsit? Unde eşti? Nu-mi mai dai putere, nu-mi 
mai dai hotărâre, nu-mi mai dai voinţă, nu-mi mai dai nimic. Ţi-ai întors Tu faţa 
şi parcă toate s-au întors în cenuşă. 


Și aşa este. Și noi trebuie să aşteptăm acel moment, cum zice Mântuitorul: 
Privegheaţi şi vă rugaţi, că nu ştiţi clipa, nici ceasul în care va veni. Noi trebuie 
să fim |treji], cât putem, să nu ne lăsăm de rugăciune, să ne aducem aminte de 
Dumnezeu și să priveghem, să fim atenţi la Dumnezeu, să ne aducem aminte de 
ceea ce ne-a spus EI şi să încercăm să facem ce ne-a spus. Să încercăm. Cât vom 
putea, nu ştiu, dar fiecare să încerce cât poate el. În această stare vrea să 
găsească Dumnezeu pe om. Toate pildele vorbesc despre aceasta, în toate e o 
întoarcere pe neaşteptate, când noi nu ştim. 


Și noi nu ştim de ce Dumnezeu pleacă şi când se întoarce. Cu siguranţă are o 
pedagogie dumnezeiască, tainică, cu care zideşte sufletul nostru, cu care învaţă 


sufletul nostru să nu se încreadă în sine, să nu creadă că ale lui sunt puterile 
acelea, să nu cumva să se mândrească cu ce i se părea lui, că e frumos, că e 
înţelept, că e plăcut, că e drăguţ, că ştie să vorbească, că intră tuturor sub piele, 
că toţi îl iubesc, să nu cumva să creadă că de la el sunt şi prin mândria aceasta să 
se piardă definitiv. Cu siguranță este și un motiv, dar, până la urmă nu putem 
spune sigur pentru ce Dumnezeu aplică această pedagogie cu noi, că pleacă şi 
vine când socoteşte EI. EI, de fapt, ne şi spune că Duhul Sfânt nu ştii de unde 
vine şi unde pleacă, e ca vântul, nu ştii şi nu poţi să-L prinzi cu ceva. E ca şi 
cum aştepţi pe cineva drag şi zici că astăzi vei face o mâncare excepţională, vei 
aranja casa, vei pregăti toate, că el e plecat nu ştiu unde. Dumnezeu ştie, dar nu 
după aceste feluri de strădanii va veni EI, ci mult mai mult va veni... cum zice 
părintele Sofronie. El zice aşa: Când pleacă harul de la tine, când pleacă 
cercetarea lui Dumnezeu de la tine, această bucurie a petrecerii lui Dumnezeu, 
fă ce făceai când era harul cu tine şi el va veni mai grabnic înapoi. 


Aşa ne zice părintele Sofronie. Deci, când pleacă harul de la tine, fă ceea ce 
făceai când aveai acel har, străduieşte-te să-l faci. ÎI faci acum mai greu, mai cu 
osteneală, dar fă-l în continuare. Te rugai într-un fel, fă aşa; făceai un bine în 
felul ăsta, încearcă să faci binele în continuare aşa cum îl făceai înainte. Şi 
foarte mulţi se tulbură aici: <Bine, dar fac binele, dar mintea mea gândeşte răul. 
Acum fac binele acela şi sunt zgârcit...> Nu contează asta. Dacă stăm după 
gânduri, nu mai scapă nimeni! 


Asupra gândurilor nu avem putere, gândurile trec şi vin. Totul e să nu le lăsăm 
să-şi facă cuib în capul nostru, cum zic Părinţii, ci să le dăm la o parte. Dar ele 
oricum vor veni. E ca şi cum te-ai întrista că trec păsările pe deasupra ta; poţi să 
faci ceva să le opreşti? Nu. Aşa e şi cu gândurile. Tot ce poţi să faci e să nu le 
laşi să-şi facă cuib în capul tău, asta poţi să faci şi asta ne îndeamnă Părinţii. 
Deci un gând rău, un gând viclean, îndărătnic, împotrivitor, nu-l lăsa, nu-l 
considera interesant, pentru că îşi va face cuib mare şi vor veni şi puii şi greu 
vei mai scoate acele gânduri din mintea ta. 


lar acest gând de întristare că nu te mai poţi ruga, păi părintele Cleopa avea 
dreptate: „Fă căruţe de rugăciuni!” Sincer, avea dreptate. Soluţia nu e să aştepţi 
un moment şi stăm să aşteptăm cine ştie ce moment în care va mai da 
Dumnezeu să ne putem ruga - şi ne va da, că oricum Dumnezeu e milostiv şi 
coboară de multe ori şi nu le lasă pe sec, cum se zice, şi tot te mai poţi ruga din 
când în când cu tot sufletul, sau măcar cu un sfert de suflet, şi tot se mai apropie 
seninătatea de inima ta. 


Dar, cum zicea părintele Arsenie, să nu-şi piardă omul această seninătate, acea 
încredere că Dumnezeu va veni, acea seninătate a copilului de la bordul navei 
cuprinse de o mare furtună, unde toţi se ascundeau şi se temeau, iar el se juca în 


continuare, iar, când a fost întrebat de ce nu-i e frică, a spus că tatăl lui conduce 
nava. Tatăl lui conducea, deci nu se va întâmpla nimic. 


La cârma corabiei sufleteşti, a inimii noastre, la cârma lumii este Dumnezeu. La 
cârma tuturor întâmplărilor este Dumnezeu. Şi atunci, peste toate, mai presus de 
toate, omul să-și păstreze seninătatea. Noi nu suntem în mâna Dumnezeului 
nemilostiv, a Dumnezeului Celui aspru şi neîndurător, a Dumnezeului gelos, ci 
noi suntem în mâna Dumnezeului Celui milostiv şi iubitor de oameni. Auzim 
asta la toate slujbele, că este iubitor de oameni. Nu e o minciună! Şi a dovedit-o 
mai mult decât oricine altcineva prin faptul că pe Fiul Său Unul-Născut L-a dat 
ca să fie răstignit şi să moară cu moarte de rușine pentru om. Şi chiar Fiul zice: 
Că atât de mult a iubit Dumnezeu lumea... Atât de mult! Credeţi că Dumnezeu- 
Fiul foloseşte cuvintele acestea aşa uşor? 


Noi foarte uşor folosim cuvintele şi despre o situație vorbim uşor, folosim 
cuvinte mari, dar Dumnezeu nu se grăbeşte să spună lucruri mari sau lucruri 
mici care nu sunt de spus. Ei, rar a spus Dumnezeu mult, deci dacă a spus că 
Atât de mult a iubit Dumnezeu lumea înseamnă că... atât de mult a iubit 
Dumnezeu lumea! Şi pe Fiul Său Unul Născut - deci nu dintre cei şapte fii, ci pe 
Singurul - L-a dat să piară şi cu moarte de ruşine pe cruce, nu oricum, nu ca 
Socrate pe patul său, înconjurat de ucenici şi vorbind frumos şi filosofând, ci 
dezbrăcat, pironit, batjocorit, scuipat, pe cruce de dragul omului. Păi, dacă aşa 
este Dumnezeu, nu se poate ca omul să nu-şi păstreze această seninătate. Cred, 
şi n-o spun eu, o spun alții. 


Fericita întristare, aşa numeau Părinţii această seninătate. Adică este întristarea 
că nu-L avem pe Dumnezeu, că nu facem câte trebuie să facem, că n-avem 
inima şi mintea cum trebuie să le avem, este o întristare, dar, în acelaşi timp, 
este şi nădejde. Şi Părinţii spun că această fericită întristare atrage mai grabnic 
ca orice harul lui Dumnezeu. 


Aici se vede credinţa, de fapt, că tu, dacă nu mai crezi că Dumnezeu te poate 
ajuta, înseamnă că nu crezi în Dumnezeul Cel adevărat, Dumnezeul milostivirii, 
Dumnezeul dragostei, Dumnezeul Care S-a descoperit. Înseamnă că nu ştiu în 
ce crezi, într-un dumnezeu fals. De fapt, această seninătate, această fericită 
întristare arată şi dovedeşte credința în Dumnezeu, adevărata credinţă în 
Dumnezeul iubirii, în Dumnezeul muilostivirii. Și Dumnezeu este atent la chipul 
omului, la această fericită întristare, la această seninătate. Aduceţi-vă aminte 
cum a căutat Dumnezeu la Adam în Rai şi i-a zis: [Adame, unde eşti]? I-a văzut 
imediat chipul speriat, printre tufişuri. Cine ţi-a spus că eşti gol? Adică: <De ce 
eşti aşa speriat? Ce-i cu chipul tău aşa?> 


Lui Cain i-a zis: De ce chipul tău este trist? [Atunci a zis Domnul Dumnezeu 
către Cain: “Pentru ce te-ai întristat şi pentru ce s-a posomorât faţa ta? 


Când faci bine, oare nu-ţi este faţa senină? lar de nu faci bine, păcatul bate la 
uşă şi caută să te târască, dar tu biruieşte-l!” - Facerea 4, 6-7] 


Păi credeţi că se referea numai la chipul acesta, cât se vede el? Aşa s-ar putea 
înşela oricine, dacă s-ar lua după chipul exterior, că poţi să fii vesel în interior, 
dar să-ţi pui un chip trist, ca să pară că înţelegi suferinţa celorlalți. Dumnezeu 
nu Se referea numai la chipul văzut, ci se referea la seninătatea sufletului, care 
se citeşte şi pe chip. Şi-l învaţă pe Cain: Nu fi trist! Şi sunt locuri în Scriptură 
nenumărate în care Dumnezeu vorbeşte de această întristare a chipului cu care 
El are treabă, nu-l place această întristare a chipului, a sufletului, de fapt, 
această înnegurare a nădejdii, această înnegurare a credinţei. Şi la Cina cea de 


Nu vă temeţi!... 


Toate aceste stări care se citeau pe chipul lor, Dumnezeu nu le socoteşte 
normale, fireşti. El căuta acea seninătate, acea încredere pe care trebuie s-o aibă 
omul; chiar dacă el se tulbură, se înfricoşează puţin, dar să aibă peste ele şi mai 
presus de ele acea credinţă, acea seninătate, acea lumină în ochi pe care cu 
siguranţă o aveau mucenicii. 


Nu cred că mucenicii au murit înfricoşaţi şi urlând de frică şi de tulburare. Ci, 
peste aceste suferinţe şi, sigur, strigăte de durere trebuie să fi fost, dar, mai 
presus de toate, mucenicii trebuie să fi avut această seninătate, nădejdea 
credinţei că Dumnezeu îi primeşte, că le deschide porţile Raiului, că Dumnezeu 
nu-i va părăsi până în sfârşit. Acea seninătate Dumnezeu o iubeşte, acea 
seninătate Dumnezeu o aşteaptă. Şi parcă Se dă la o parte, aşteptând să vadă: în 
mica ta încercare, îți păstrezi puţina credinţă, puţina seninătate? Sau deja, cum 
te-a lăsat puţin, tu eşti: <Aaa, ştiam eu că Dumnezeu nu mă va ajuta, ştiam eu că 
Dumnezeu e nedrept, ştiam eu...> 


E ca şi cum un logodnic şi o logodnică, înainte de a se cununa, pleacă puţin 
mirele sau mireasa, iar celălalt zice: <Aaa, am ştiut eu c-o să mă părăsească, 
ştiam eu că nu-i bun de nimic...> Păi aia e iubire?! Nu s-ar întrista cel care a 
hpsit puţin? Ei, aşa face şi Dumnezeu. Noi mergem la o mare nuntă, suntem 
chemaţi la nunta noastră cu Dumnezeu. Vrea să vadă Dumnezeu, nu cumva 
când Se îndepărtează puţin şi pare că Se dă la o parte, deşi EI e acolo - şi în 
această pildă chiar se vorbeşte de o asemenea dare la o parte, că, după ce s-a 
vindecat omul acela, s-a ridicat de jos, a început să sară, şi-a luat în spate patul, 
acea rogojină pe care stătea pe Jos. Şi l-au întrebat: Cine te-a vindecat? Şi el a 
zis: Nu ştiu! Şi ni se zice că Mântuitorul S-a dat la o parte, dar traducerea cea 


mai corectă ar fi: S-a întors cu spatele. Deci S-a întors cu spatele, era mulțime 
multă, iar cel vindecat nu L-a mai văzut, n-a ştiut că Acela Care era întors acum 
cu spatele era Dumnezeu, dar El era acolo, deşi întors cu spatele. Deci 
slăbănogul a zis: Nu ştiu!, apoi, când L-a văzut, a zis: EI, EI, lisus Nazarineanul, 
EI este Cel Care m-a vindecat... Ei, această întoarcere cu spatele pare că o face 
Dumnezeu şi cu noi şi, cum ni se pare că ne-a părăsit Dumnezeu, deşi EI e aici, 
dar Se întoarce puţin cu spatele, însă e aici, lângă noi. Deci, dacă acel om, 
văzând că lisus e acuzat că a vindecat în zi de sâmbătă, ar fi zis că nu-L 
cunoaşte pe lisus, că nu EI l-a vindecat şi s-ar fi depărtat de EI, s-ar fi lepădat, 
putea s-o facă, dar n-a făcut-o, n-a zis nimic rău de EI, atunci L-a revăzut pe 
Dumnezeu, Dumnezeu S-a întors din nou spre el. 


Aşa cum orbul din naştere, după ce a fost vindecat, la fel a fost pus la încercare, 
Dumnezeu S-a dat la o parte, pe orb l-au luat fariseii şi l-au tot întrebat, iar el nu 
s-a lăsat. În ispită n-a căzut, şi-a păstrat încrederea în Dumnezeu, şi-a păstrat 
seninătatea: <Nu se poate să mă lase!> şi se certa el cu fariseii: Nu se poate să 
fie păcătos, nu s-a mai auzit din veac să fie vindecat un orb din naştere, şi pentru 
aceasta Dumnezeu a venit, i S-a descoperit şi 1-a spus: - Crezi tu în Mesia? - Da, 
Doamne... - Eu sunt! Deci Dumnezeu Și-a întors faţa spre el şi a vorbit cu el 
pentru că nu s-a lepădat. 


Această puţină întoarcere a lui Dumnezeu cu spatele, să avem grijă, că foarte 


puţin Se întoarce Dumnezeu de la noi şi în încercări pare că nu-i cu noi. Să nu 
cumva atunci să piară din noi seninătatea credinţei, nădejdea, fericita aceasta 
întristare şi să ne apucăm să ne revoltăm împotriva lui Dumnezeu, să vorbim rău 
de Dumnezeu. Nu cred că Se va mai întoarce atunci Dumnezeu spre noi decât 
târziu, foarte târziu, după o asemenea lepădare. Pentru că e ca şi cum merge cu 
tine la nuntă, dar tu tocmai te-ai lepădat: <N-o cunosc! Era mireasa mea? Nu, n- 
o cunosc>, pentru că dă rău să spui că aceea era mireasa ta şi urma să te 
căsătoreşti. Aşa facem şi cu Dumnezeu când noi, la cea mai mică încercare, 
după ce Dumnezeu ne-a cercetat şi a fost cu noi, El stă puţin parcă întors cu 
spatele şi noi ne lepădăm repede şi suntem în stare să-L şi blestemăm şi să 
spunem vorbe grele. Atunci să ştiţi că nu ştiu cum vom mai ajunge la nunta lui 
Dumnezeu. Dar, totuşi, ne va mai ajuta Dumnezeu şi, din când în când, va mai 
veni să ne cerceteze, nu cumva te-ai schimbat, nu cumva nu mai eşti viclean, nu 
cumva nu mai eşti fricos, nu cumva, totuşi, Îl alegi pe EI? Va mai veni. Dar, în 
următoarea încercare pe care o vom avea, mică, în păruta întoarcere cu spatele, 
să nu cădem!“ 


Pr. Vasile Gordon - Predică la Duminica a IV-a după Paşti - a Slăbănogului 


ri 


Ei 


„În Ierusalim, lângă Poarta Oilor, era o scăldătoare care se numea pe evreieşte 
Vitezda...” (loan, 5, 2). 


lubiţi credincioşi, cunoscând textul evangheliei de astăzi, începem cuvântul 
nostru cu o întrebare: Ce credeţi că simbolizează această scăldătoare. Întrebarea 
s-a dovedit retorică, întrucât noi, ştiind din Evanghelia după loan minunea 
vindecărilor ce aveau loc prin tulburarea apei de către un înger, ne ducem îndată 
cu gândul la Sfânta Biserică, unde au loc neîncetate vindecări sufleteşti şi 
trupeşti. 


Insuşi cuvântul Vitezda, înseamnă Casa Milei. Nu ne oprim acum să istorisim 
minunea pe care o săvârşeşte Mântuitorul asupra bolnavului ce suferea de 38 de 
ani. Evanghelistul loan descrie limpede cele petrecute. 


Dorim în schimb să facem o scurtă tâlcuire a evenimentului. „„Cazul” nu trebuie 
văzut doar individual. Bolnavul suferind de mulţi ani, care nu avea om să-l 
arunce în scăldătoare, reprezintă omenirea Vechiului Testament care aştepta un 
izbăvitor şi care a venit în persoana Dumnezeu-Omului Hristos, Vindecătorul şi 
Mântuitorul lumii. 


In locul unei singure scăldători vindecătore, El va întemeia Biserica, cu zeci de 
mii de lăcaşuri, izvor de vindecări pentru toţi cei ce intră prin apele Botezului, 
iar apoi viețuiesc în ea ca într-o veritabilă Casă a Milei, de unde fiecare primeşte 


pe măsura credinţei şi a faptelor, tot ceea ce sufleteşte este necesar pentru viaţa 
de aici şi de dincolo. 


Iubiţi credincioşi, având aceste coordonate, ne propunem pentru astăzi să 
observăm deosebirea între creștinii dinăuntrul Bisericii şi cei din afara ei, 
plecând de la imaginea evanghelică a bolnavilor care intrau în scăldătoare şi se 
vindecau şi cei care rămâneau pe margine, într-o dureroasă şi zadarnică 
aşteptare. 


Există o deosebire fundamentală între creştinul autentic, mlădiţă vie în viţa 
Hristos (loan 15, 5), pentru care Sfânta Liturghie înseamnă uşa de intrare în Rai 
şi părutul creştin, cel doar cu numele, care priveşte Biserica doar ca pe un 
monument de artă, iar ceea ce se petrece în ea ca pe un spectacol plăcut din când 
în când privirii. 


Propriu-zis, cel de-al doilea nu poate fi numit creştin. Denumirea lui reală este 
cea de spectator. Nu vrem să folosim multe cuvinte, sperând ca din puţine, dar 
spuse direct, fiecare vom înţelege în ce categorie ne situăm. 


Pentru a fi creştin cu adevărat, nu este suficient să fii botezat, iar după aceea să 
ai legătura cu Biserica doar la Crăciun, Paşti, la vreo cununie, sau atunci când 
asupra ta se abate un necaz. 


Creştinul, în accepțiunea deplină a cuvântului, este cel care se ţine strâns de 
Sfânta Biserică, precum pruncul de poala maicii lui. Cel care ascultă de 
poruncile Bisericii, precum copilul cuminte ascultă poruncile părinților. 


Trebuie să mai spunem că nici simpla participare la Sfintele Slujbe nu te 
situează automat înăuntrul Bisericii. Dacă nu participi cu evlavia necesară eşti 
tot un spectator. Să fim atenţi, în acest sens, că putem pleca de la Biserică mai 
încărcaţi de păcate, mai întunecaţi la chip decât am venit. Sau, aşa cum este de 
dorit, putem pleca mai luminaţi, mai îmbunătățiţi. 


Este grăitoare sub acest aspect următoarea pildă din Pateric: „Fericitul Avva 
Pavel, ucenicul sfântului Antonie, a povestit părinţilor un lucru ca acesta: odată 
mergând la o mănăstire pentru cercetarea şi folosul fraţilor, au intrat în sfânta 
biserică ca să săvârşească sfânta slujbă, iar fericitul Pavel lua seama la fiecare 
dintre cei ce intrau în biserică, ca sa vadă cu ce fel de suflet intra la slujbă, că 
avea şi acest dar dat lui de la Dumnezeu, ca să vadă pe fiecare cum este la 
suflet, precum vedem noi obrajii unii altora. 


Și intrând toţi cu faţa luminată şi cu obraz vesel şi văzând pe îngerul fiecăruia 
bucurându-se de dânsul, pe unul l-a văzut negru şi întunecat la tot trupul şi 


diavolii ţinându-l de amândouă părţile, iar pe sfântul lui înger departe mergând 
după dânsul, posomorât şi trist. 


lar Pavel lăcrimând şi bătându-şi cu mâna pieptul, şedea înaintea bisericii, 
plângând foarte pe cel ce i se arătase aşa. După ce s-a isprăvit slujba, iarăşi lua 
aminte Pavel la feţele celor ce ieşeau din sfântul lăcaş. 


Deci vede pe bărbatul care mai înainte intrase întunecat la faţă, că iese luminat, 
alb la trup, iar pe îngerul său aproape de dânsul, bucurându-se foarte. lar Pavel 
l-a rugat pe omul cu pricina să-i spună cum i-a dăruit Dumnezeu această 
schimbare. lar omul vădit fiind de Pavel, înaintea tuturor a povestit fără sfială 
cele pentru sine, zicând: „Eu sunt un om păcătos şi de multă vreme vieţuiam în 
grele păcate până acum. Dar intrând în sfântul lăcaş, am auzit cuvintele lui Isaia 
prorocul: Spălați-vă şi vă curăţiţi, scoateţi vicleşugurile din inimile voastre 
(Isaia 1, 16 ş.u. ). lar eu, nevrednicul, de cuvintele proorocului umilindu-mă şi 
suspinând, am zis către Domnul: Ție, Dumnezeule, Care ai venit în lume să 
mântuieşti pe cei păcătoşi, mă făgăduiesc să lepăd toate fărădelegile şi-Ți voi 
sluji cu curată ştiinţă! Cu aceste făgăduinţe am ieşit mai înainte din Biserică”. 


lubiţi credincioşi, mesajul acestei pilde este de a ne strădui să folosim darurile 
Bisericii pentru a ne lumina sufletele, nu a le întuneca mai tare. De a ne integra 
cu adevărat în atmosfera Bisericii, nu a rămâne pe dinafară. De câte ori preoţii 
duhovnici nu „trag” de noi, îndemnându-ne la înlocuirea patimilor cu fapte de 
virtute, încercând astfel să ne treacă pragul Bisericii, spre a fi înăuntru, iar noi 
răspundem cu o naturaleţe copilărească: „Da, părinte, aveţi dreptate, dar eu - 
ştiţi - din motivul cutare sau cutare, nu pot să fac asta, sau să renunţ la..., nu pot 
să vin la Sfânta Liturghie pentru că...” etc. etc., amăgindu-ne că ne-am spovedit, 
că suntem creştini buni, dar în realitate rămânând în continuare simpli spectatori 
al creştinismului. 


Sau, cum se mai spune, „creştini fără biserică...”. Duhovnicul este dator să spună 
mai direct şi personal aceste lucruri, nu numai la modul general. Când ne 
cunoaşte mai bine şi vede că suntem în situaţie de autoamăgire, el trebuie să ne 
atragă atenţia că prin unele dintre faptele noastre săvârşite în Sfântul Lăcaş, 
vorbire, umblare de colo - colo, foşnire de pungi, sărutare zgomotoasă a 
icoanelor, jignirea celor din jur etc., cât şi din afara lui, fapte de care nu 
pomenim, căci se ştiu, nu suntem creştini, ci spectatori. 


Trebuie, în acest sens, să cerem părerea duhovnicului, întrebându-l direct, 
desigur între patru ochi: „Părinte, mă cunoaşteţi de atâţia ani, ce părere aveţi, 
sunt creştin sau doar mă amăgesc că sunt? Şi dacă nu sunt, ce ar trebui să fac?”. 
Și preotul, cu tactul necesar, va răspunde fiecăruia potrivit datelor concrete, 
personale. 


Este absolut necesară şi mântuitoare o astfel de oră a adevărului! Nici preotul nu 
trebuie să se sustragă de la un astfel de dialog, nu numai cu propriul duhovnic, 
dar chiar şi cu credincioşii. Aşa cum v-am invitat şi în alte dăţi o facem şi acum: 
când aveţi ceva de reproşat sau de atenţionat, sau vedeţi că preotul greşeşte într- 
un fel sau altul, puteţi să vă adresaţi, tot între patru ochi, fireşte: „Părinte, cutare 
faptă sau vorbă cred că este greşită...”. Și preotul, în urma acestui dialog 
lămuritor, îşi poate îndrepta greşeala, sau de crede că nu a greşit poate da 
explicaţiile necesare. 


lubiţi ascultători, întorcându-ne la mesajul evangheliei de astăzi, trebuie să 
realizăm că nimeni nu se mai poate plânge că nu are om să-l arunce în 
scăldătoare. Omul Hristos, aşteaptă în fiecare minut din zi şi noapte să fie 
strigat, iar Biserica, Vitezda noastră a tuturor, are apele pregătite pentru 
vindecarea oricărei dureri. 


Chemarea noastră specială pentru ziua de azi este să ne întrebăm serios, 
consultând fireşte duhovnicii noştri, dacă suntem în Biserică sau în afara ei. 
Problema şi-o pun tot mai des membrii marcanţi ai comunităţilor protestante 
care, ştiindu-se rupţi de Biserica cea Una, se întreabă îngrijoraţi: suntem în sau 
în afară? 


De aceea mulţi dintre ei se îndreaptă înspre Ortodoxie, fapt remarcat nu numai 


în Europa occidentală, ci şi în America, sau pe alte continente. Trebuie să mai 
spunem că nici simplul fapt de a fi botezat ortodox nu-i suficient pentru a fi cu 
adevărat în Biserică, ci trebuie împlinite anumite cerinţe, aşa cum am spus mai 
sus. 


Să nu întârziem, aşadar, să avem curajul sincerităţii şi mai ales, curajul de a 
trece hotărâți pragul Bisericii, nu numai în sens fizic ci şi spiritual. Recitind 
pericopa evanghelică de astăzi vom vedea cum spre finalul ei ni se dezvăluie că 
bolnavul cu pricina ajunsese suferind în urma unor păcate grele. Asemenea lui 
suntem, poate şi noi. 


De aceea, după ce ne vom spovedi fără a ascunde ceva şi ne vom hotărî să 
rupem cu faptele care ne-au situat în afara creştinismului, cuvintele Domnului 
adresate slăbănogului se vor potrivi şi nouă: „lată că te-ai făcut sănătos. De 
acum să nu mai păcătuieşti, ca să nu-ţi fie ceva mai rău!” (loan, 5, 14). Amin. 


Pr. Petru Roncea - Cuvânt la Duminica Slăbănogului: Biserica este 
scăldătoarea noastră, Vitezda în care ne mântuim 

Duminica a patra după Sfintele Paşti ne aduce înainte o minune, o vindecare pe 
care Domnul nostru lisus Hristos a săvârşit-o la scăldătoarea oilor la Ierusalim. 


Prima parte din textul acestei evanghelii este citit mereu la sfințirea apei şi ştim 
că la sfinţirea apei se imploră venirea Duhului Sfânt peste apă, pentru ca acea 
apă unită în mod tainic cu Duhul Sfânt să devină nestricăcioasă şi purtătoare de 
har, de sfinţenie, aşa cum se face şi cu apa din cristelniţă înainte de a boteza un 
copil în ea; şi această lucrare pe care Duhul Sfânt o săvârşeşte asupra apei noi o 
pomenim în Duminica a 4-a după Paşti şi ea ne pregăteşte pentru marele praznic 
al Pogorârii Duhului Sfânt sau Rusaliile. 


Prin urmare, de acum înainte, Evangheliile pe care le vom auzi în aceste trei 
duminici ce urmează cu cea de acum vor fi cu minuni săvârşite de Mântuitorul 
în preajma apei. 


= Astăzi e duminica slăbănogului de la scăldătoarea Vitezda, 

> duminica viitoare este a samarinencei de la fântâna lui lacov, care venea 
să scoată apă şi EHristos i-a dat apa cea vie. 

— lar cealaltă duminică e duminica orbului care a fost trimis la 
scăldătoarea Siloamului să se spele pe ochi ca să vadă. 


Aceste duminici pe care Biserica ni le pune înainte, după ce în duminicile 
trecute ne-a arătat ceva despre adevărul învierii lui Hristos prin arătănile Lui lui 


Toma şi femeilor mironosiţe cu duminica de astăzi ne pregătim pentru Rusalii, 
pentru Cinzecime, pentru ziua naşterii Bisericii, ziua în care Hristos a aşezat 
temeliile Bisericii în chip văzut în Ierusalim, trimițând Duhul Sfânt peste Sfinţii 
apostoli care, începând să vorbească în limbi noi, au transmis Cuvântul lui 
Dumnezeu către toate neamurile pământului care se aflau în Ierusalim. 


Praznicul de astăzi, fiindcă fiecare duminică după Paşti este praznic, având 
slujbă specială, este deci despre minunea de la Vitezda, acolo unde un slăbănog 
stătea de 38 de ani pe pătura lui şi aştepta pe cineva să-l arunce în apă atunci 
când un înger al Domnului cobora din cer din când în când şi tulbura apa. Cine 
intra primul după ce îngerul tulbura apa acela se făcea sănătos. EI, fiind bolnav 
şi neputincios, avea nevoie de un om care să-l arunce în apă, dar nu avea pe 
nimeni şi de 38 de ani aştepta un om şi acest om a fost lisus Hristos. 


Bolnavul acesta slăbănog închipuie omenirea întreagă care aştepta de veacuri 
Omul, Răscumpărătorul ei, pe Mântuitorul lisus Hristos. În clipa în care a venit 
Hristos în lumea aceasta, EI a stat în faţa acestei omeniri slăbănogite din cauza 
păcatului şi 1-a spus: „Ridică-te şi ia-ţi patul!”, patul fiind crucea păcatului a a 
suferințelor pe care o purta omenirea neputând să se vindece, iar prin venirea lui 
Hristos primim puterea să ne luăm crucea, să o purtăm pe umeri. Slăbănogul şi- 
a luat patul, pătura lui, şi a plecat la casa lui purtându-şi crucea suferințelor de-o 
viaţă cu bucurie, săltând şi mulțumind lui Dumnezeu pentru că s-a izbăvit de 
robia suferinţei. Pentru aceasta a venit Hristos în lume, ca să ne elibereze pe noi 
pe toţi de moartea păcatului, de legăturile veşnice ale robiei lui satan şi să ne 
dea putere să ne duce crucea noastră cu răbdare până la capăt. 


La sfârşitul evangheliei Mântuitorul îi spune acestui om: „Vezi să nu mai gre- 
şeşti ca să nu ţi se întâmple şi mai rău”. Trebuie să fim foarte atenţi la această 
expresie a lui Hristos, pentru că acest om păcătuise în viața lui şi Dumnezeu l-a 
pedepsit pentru păcatul Lui cu o boală de picioare, că nu putea să mai meargă şi 
38 de ani a suferit. Dacă l-a vindecat, Hristos i-a spus: te vindec, te fac sănătos 
dar ai grijă de acum să nu mai cazi în păcate ca să nu se întâmple şi mai rău. 
Ceea ce înseamnă că dacă Hristos ne vindecă, ne iartă păcatele noastre şi noi 
credem că EI ne iartă păcatele noastre, atunci cuvântul Lui este ca o ameninţare 
am putea spune, o avertizare foarte cutremurătoare că dacă vom greşi din nou 
vom suferi mai mult decat înainte. De aceea trebuie să fugim de orice păcat, de 
orice nelegiuire, de orice fărădelege, pentru ca nu cumva să suferim din partea 
lui Dumnezeu mai rău decât până acum. 


Acum aş dori să revenim un moment şi la scăldătoarea noastră. Biserica este 
scăldătoarea noastră, Vitezda noastră, este locul în care ne mântuim, este 
cristelniţa sau pridvorul lui Solomon. În biserică noi venim şi ne întânim cu 
Omul de care avem nevoie, cu lisus Hristos. Nu cu preotul, nu cu vecinul, nu cu 


un înger, ci cu Însuşi lisus Hristos. EI se jertfeşte pe Sfânta Masă la fiecare 
Liturghie pentru noi, El ni Se dăruieşte prin Sfânta Impărtăşanie, ne oferă 
Trupul şi Sângele Său ca să înviem din moartea păcatului, să ne ridicăm la o 
viaţă nouă. El este acela de care avem nevoie. De aceea venim la biserică, 
pentru că avem nevoie de Hristos. Niciodată să nu venim la biserică cu alt gând 
decât cu acesta, să ne întâlnim cu Hristos de care avem nevoie pentru eliberarea 
noastră de păcate, pentru sănătatea noastră. Dacă venim aşa, El nu Se lasă 
aşteptat. EI vine la noi, acolo unde suntem în cea mai grozavă cădere, în cea mai 
mare supărare pe care o avem, în necazul cel mai greu, acolo vine Hristos şi ne 
eliberează în mod minunat, încât nu avem cuvinte decât să-l mulțumim pentru 
modul în care El ne izbăveşte. Amin! 


sursa: potirulviisoarei.ro 


“Doamne, ajută-mă să vreau să pot!”/ Viaţa ca multitasking la foc 
automat: “Cum să Îşi mai găsească Domnul timp de noi, când noi nu ne 
mai găsim timp nici pentru noi înşine?”. Cu ce “C.V.” ne prezentăm în faţa 
lui Dumnezeu? 

Doxologia: Vlad Botez: Doamne, ajută-mă să vreau să pot! 


Scrisori din Occident - Meditaţie duhovnicească la Duminica Slăbănogului 
(XIV) 


În contextul în care slăbănogul, bolnav de 38 de ani, aştepta lângă scăldătoare 
vindecarea, întrebarea pe care i-o pune Hristos „voieşti să te faci sănătos?” 
poate fi interpretată ca şi batjocură. Era evident pentru oricine că voia să se facă 
sănătos, însă Hristos pune aici accentul pe verbul „a vrea”. Hristos s-a adresat 
slăbănogului, însă prin el ni se adresează şi nouă. Pentru că, de cele mai multe 
ori, marea noastră problemă nu este că nu putem să ne vindecăm, de patimi sau 
de altele, ci că nu vrem. 


Hristos vorbeşte în mod clar despre legătura dintre păcat şi boală atunci când îi 
spune slăbănogului că, dacă vrea să-i fie bine, să nu se mai întoarcă la păcatele 
lui. Ce-L interesează cel mai mult pe Hristos este ca viaţa inimii omului să se 
schimbe. Dacă şi trupul se vindecă, este o consecință pe care omul ar trebui să o 
folosească tot întru lucrarea mântuirii lui. 


Și pentru „a vrea” este o rugăciune extrem de simplă şi la îndemâna oricui: 
„Doamne, ajută-mă să vreau să pot: să mă las de fumat, să mă las de pierdut 
vremea, să mă las de răcnit de mânie la soţ, soţie sau copii, să mă las de mințit” 
şi de toate cele care ne amărăsc. Că ştim că nu-s bune şi nu ne bucurăm pentru 
că le avem, dar totuşi le facem. Și le facem pentru că încă vrem să le facem. 
Cine se roagă cu rugăciunea „Doamne, ajută-mă să vreau să pot!” împlinește 
cuvântul care spune „toate sunt cu putinţă celui ce crede”. Aşa că, atunci când 
ne scârbim de noi înşine, de una sau de alta, să nu mai amânăm momentul şi să 
ne punem în genunchi şi să strigăm la Dumnezeu: 


Minunea aceasta nu s-a făcut doar pentru acel slăbănog și pentru cei care au 
asistat la ea, pentru că părinţii Bisericii tâlcuiesc că, din acea zi, Îngerul 
Domnului nu s-a mai pogorât peste apa Vitezdei şi nu se mai află de minuni 
făcute în Vitezda în istoria orașului Ierusalim. Tot ce prefigura viaţa nouă pe 
care o aduce Hristos lumii se împlineşte, şi nu mai avem nevoie să stăm pe 
malul unei ape şi să ne plângem de milă, așteptând vreo minune. 


Vitezda astăzi este Biserica. Biserica este apa în care, dacă eu vreau, Dumnezeu 
mă aruncă şi mă spală, şi mă curăţă, si-l ucide pe omul vechi din mine şi viază 
om nou. Și e o mare mângâiere că mântuirea mea nu mai depinde de 
intermediari, ci doar de mine. Nu se pune problema ca Dumnezeu să nu-mi vrea 
mântuirea, căci pentru asta a luat Trup - totul depinde de libertatea mea, de ce 
hotărăsc să fac cu viaţa mea. 

Ionela-Cristina Raciu: Scrisoare de recomandare pentru Rai 


"Your resume looks good. However, I'd 
limit it from 17,000 pages to three from 
now on." 


In C.V.-ul meu scrie clar cum mă cheamă, câţi ani am, dacă sunt sau nu căsă- 
torită, ce studii am, ce experienţă am acumulat, pe unde am lucrat, câte ceva 
despre competențele dobândite, care-s pasiunile care mă fac să-mi bată inima de 


nerăbdare. Toate - pe scurt, că C.V.-ul nu trebuie să depăşească două pagini, 
nimeni n-are timp de pierdut. Timpul înseamnă bani, ştie oricine... Mai pui şi-o 
scrisoare de recomandare la pachet - cresc şansele să fu chemat la un interviu. 


Dar în paginile acestea nu scrie nimic despre cum eram cea mai fericită fetiță 
din lume când mergeam de mână cu fratele meu (la piaţă ori să vedem elefanții 
de la circ, nici nu mai conta!). Nu precizează nimeni nici despre cum cântam la 
strană, cu bunica, iar Sfântul Nicolae mă privea cu bucurie potolită, din icoană. 


Nu se amintește nici despre cum vorbeam cu tabloul de doliu al tatei, când 
credeam că mama n-a ajuns acasă încă, să m-audă, draga de ea. Nu află nimeni 
din C.V. despre cât de mult îmi plac oamenii oneşti, cei care fac bine atunci 
când nu-i vede nimeni, care vorbesc frumos nu doar când au de-a face cu 
persoane de vază, ci şi cu suflete pentru care „condiții mai bune de trai” 
înseamnă nişte cartoane mai groase şi mai uscate, pe care să-şi plece durerile 
oaselor sleite - oameni care noaptea numără stelele, ca să adoarmă. Mai fericiţi, 
cel puţin din pricina aceasta, decât cei care avem deasupra capului „siguranța” 
opacă a unui acoperiş de țiglă multistratificată, la care plăti-vom rate încă vreo 
20 de ani înainte. 


In C.V.-uri nu scrie nimic despre povestea noastră de dragoste cu Dumnezeu: 
când a început, ori dacă încă o aşteptăm să înceapă, însetați de lumină, ca firele 
de iarbă care răzbat prin fisurile plăcilor de beton. 


Nu dăm detalii nici despre cum îşi găsește liman sufletul nostru, undeva la 
căpătâiul unei cruci, într-un cimitir, la noua adresă a celor trecuți la Domnul. Nu 
îndrăznim să spunem mai departe nici despre îmbrăţişarea dezinteresată a unui 
om care știe cum să asculte cântecul inimii noastre - mai trist, mai vesel, mai 
melodios ori poate, uneori, asemenea unui urlet de durere sau de război. 


Din teama de a nu părea vulnerabili, imperfecţi, inadecvaţi în societate, 
neprofesionişti, ne-stăpâni pe propriile noastre vieți, nu pomenim în C.V. nici 
despre cum unele lacrimi de dor mistuie obrajii, iar altele parcă-s rouă dulce pe 
buzele arse de grija datoriilor sau de şedinţele de chimioterapie. Nu scriem nici 
despre bucuria pură a clipei când ne-am ţinut copilul pentru prima oară în braţe. 
Nici despre recunoştinţa faţă de oamenii care ne-au fost alături, ajutându-ne să 
ieşim din cele mai negre şi adânci hăuri ale vieții, dăruindu-ne necondiționat ce- 
am avut nevoie, deşi nici pe ei nu-i scoteau banii afară din casă. 


Și mă întreb dacă, în locul scrisorii de recomandare de la foştii angajatori sau 
colaboratori, ar trebui să scrie cineva, despre noi, o scrisoare de recomandare 
pentru Rai ... cine ar avea curajul s-o scrie? Cineva din familie? Colegii de 
şcoală? Părintele duhovnic? Cine-ar garanta pentru feliuţa noastră de viaţă? 


Femeia care şade pe temelia unui colț de magazin şi cere mereu o sticlă cu apă? 
Copilul slab şi negrijit de nimeni, care se bucură de gogoașa pe care ne oprim să 
i-o dăm din fugă? Oare zahărul pudră în care suflă fără să vrea, râzând bucuros 
că nici azi n-o să moară de foame, o să ajungă să acopere toate răutățile gratuite 
pe care le deversăm, premeditat sau inconştient, în vieţile celorlalți? Aceşti 
„ceilalți” pe care încă nu i-am făcut „ai noştri”? 


De câte ori am făcut, oare, din omul de lângă noi, „aproapele” pe care să-l iubim 
ori, cel puţin, să-l respectăm? Sau îl privim doar ca pe intrusul care ne tulbură 
existența, nepofititul care nu ne „înţelege”, insensibilul care nu vede cât suferim 
că... tace, atunci când ne ieșim din fire şi ne dăm de ceasul morții, pentru 
subiecte, adesea, banale? 


Oare scrisoarea noastră de recomandare nu s-ar transforma într-una de con- 
damnare? Pentru tot binele pe care am fi putut să-l facem şi nu l-am făcut. Oare 
nu s-ar îngrămădi s-o semneze toți cei pe care i-am supărat, i-am nedreptăţit, 1- 
am făcut să plângă ori să ne îmbrâncească din vorbe sau din coate, sălbăticindu- 
i cu ne-iubirea, ne-iertarea, ignoranţa noastră de toate zilele? 


Doamne, cum ar fi să trăim înțelegând că fiecare nouă zi este o foaie din C.V.-ul 
sufletului nostru? Și că Tu, care faci mereu „angajări” în Rai, nu pui limite de 
pagini, ci ai răbdarea şi ne citeşti în detaliu, până-n adâncul inimilor? 


Cum ar fi să trăim gândind că, la sfârşitul fiecărei zile, cineva ar scrie despre noi 
o scrisoare de recomandare, în care va relata nedistorsionat cât de strâmtă ori de 
primitoare ne-a fost inima, cât de prezenţi ori de absenți am fost din propria 
noastră viață, cât de atenţi sau de surzi am fost la strigătele de ajutor pentru care 
avem timpane de auzit, dar n-avem mâini de ajutat? 


În orice C.V. este nevoie și de o fotografie de prezentare. „Hristoase, chipul 
Slavei Tale celei negrăite sunt, deşi port rănile păcatelor.” Doamne, dă-ne să 
vedem că fiecare om e un instantaneu al dumnezeirii Tale! Iar aceste chipuri ale 
dumnezeirii sunt toate, fără excepție, reuşite. Chiar dacă nu par să fie, uneori. 
Pentru El nu contează dacă părul se aşază drept sau ondulat şi nici dacă avem 
sau nu cămașa apretată. Pentru El nu contează mica pată de pe haină, ci cât ne- 
am străduit să curățăm petele de pe dinăuntru. 


Chipul lui Dumnezeu din noi scrie, neobosit, scrisori de recomandare către 
inimile noastre. Scrisori în care ne vorbeşte despre Iubire, Adevăr şi Iertare, 
despre „sistemul de măsură” din Ceruri, care nu seamănă câtuşi de puţin cu 
judecata şi calculele omeneşti. Dumnezeu nu renunţă niciodată în încercarea de 
a ne convinge să-L „angajăm”, de bunăvoie şi nesiliți de nimeni, să lucreze 
pentru noi, cu noi, în viața noastră. 


EI ne iartă că ne autointitulăm „stăpânii” lumii şi-ai celor de lângă noi. Ne iartă 
că noi, bulgări de humă, avem pretenţia de a modela huma din ceilalți, uitând că 
suflarea unică de viaţă - care ne face să fim cei ce suntem - chiar de la El am 
primit-o. 


Dumnezeu vrea să-L „angajăm” să ne slujească, să ne fie ajutor, să ni Se facă 
toate, tuturor. Şi pentru asta nu cere salariu - dacă „timpul înseamnă bani”, ce 
nevoie ar putea avea Dumnezeul Cel Veşnic de monezile noastre false şi 
zornăitoare? Dumnezeu nu cere nici măcar tichete de masă, ci ne pofteşte pe toţi 
la Cina cea de Taină. Experienţa Sa este jertfa pe Cruce, competenţa Sa este 
Atotputernicia! Pasiunile Sale? Milostivirea, îndurarea, minunile, vindecările 
sufleteşti şi trupeşti, bucuria, lubirea necondiționată, iertarea, mântuirea sufle- 
telor. 


Doamne, ce-ar fi să scrii chiar Tu scrisoarea noastră de recomandare pentru Rai, 
cu cerneala iubirii Tale, care nu se va şterge niciodată? Cine-ar putea să ne ştie 
mai bine decât Tine? 


3 aie 3 


Lumea Monahilor nr. 94, aprilie 2015: Editorial - Punctul pe „i” 


Școală, facultate, eventual cu internship, apoi job, de preferinţă full time, adică 
peste 10 ore de stat la serviciu, apoi copii, dacă mai apucăm, şi mai mult job, şi, 
până să ne dăm seama, pensia şi moartea, dacă ultima nu s-a intercalat undeva 
în această înşiruire. 


Timpul, ar spune unii, viaţa, aş crede eu, nu mai are nici un pic de răgaz cu noi. 
E un continuum de „task-uri” care încep de la clasa I pregătitoare şi nu se 
termină nici în mormânt, pentru că, mai nou, şi înmormântările au un schedule 
destul de laborios. 


În toată această goană, care seamănă cu o competiţie sportivă la nivel mondial, 
nu apucăm să punem niciodată punct. Nici o clipă de răgaz, nici un respiro în 
acest foc automat. Cum să Îşi mai găsească Domnul timp de noi, când noi nu ne 
mai găsim timp nici pentru noi înşine? În care interval al vieţii să ne cheme şi 
când să găsim noi o clipă rotundă, limpede, grea, una pe care să I-o închinăm 
doar Lui şi să-l răspundem? 


Și totuşi „I”-ul vieţii noastre îşi va aşeza, mai devreme sau mai târziu, punctul. 
Rămâne să nu ne strivească sub greutatea Lui... 


Piatra duhului lumii de pe mormântul inimii... 


= 0  ATrEAOC CTO HENO MNHMEIO —: 


4 Ai MVPOGOPOI ArreAoc KYpiov 


brâpon x Esi ae 
AG d Tonoc înov 
EOHRAN  AVTON + 


Oameni şi demoni/ Marius lordăchioaia: Spovedania unui paralitic necivilizat 
(cei civilizaţi nu se spovedesc) 


tot mai împovărat şi mai greu mi-e sufletul 
mai ales de truda de-a nu părea aşa 

sub zâmbetul civilizat ce-ascunde osteneala 
tot mai de piatră e inima mea 


căci se încăpăţânează să ducă muntele 
pe care lumea îl ridică în fiecare 
muntele deznădejdii ce rămâne din viața 
făcută ca sufletele să ni le-omoare.... 


viaţa suptă la creșă învățată la şcoală 
perfecționată zilnic la "locul de muncă” 
făcută din trufia cunoştinței care 

nu lasă inima să vadă şi să plângă 


ca să nu se spargă temelia acestei lumi 
care-i chiar inima noastră de piatră 

şi să nu țâşnească din spărtură iubirea 
viața oamenilor cea adevărată... 


căci lumea e piatra de pe mormântul iubirii 
de-aceea mă duc la preot s-o dea, 

cu puterea Celui ce ne-a spus s-o învingem, 
la o parte acum de pe inima mea... 


EI, Cel ce-i vindecă pe cei cu inima zdrobită... 


â |] 
Fiecare zi 


AU 
366 cuvinte de folos 


pentru toatezilele 
lui 


EL, Cel ce-i vindecă pe cei cu inima zdrobită (Psalm 146, 3) 


O inimă zdrobită nu se vindecă dintr-odată. O inimă zdrobită de durere 


„paralizează”, îşi pierde orice sensibilitate, nu mai este capabilă să se mişte, în 
general. A vindeca o asemenea inimă bolnavă înseamnă a-i reda capacitatea de 
muncă, dar rana ei rămâne multă vreme deschisă. Nici Hristos Însuşi n-a promis 
că poate vindeca rana îndată, ci doar să o oblojească cu mâinile Sale, adică să-i 


poată opri sângerarea, să facă organismul să „funcţioneze” în pofida unei dureri 
persistente. 


Ce mijloace de vindecare ne vin de la Domnul? Compasiune pentru suferinţa 
altuia, conştiinţa faptului că nu suferim numai noi, vie participare la suferința 
fraților noştri, ceea ce ne poate uşura propria noastră suferință. Să luăm aminte 
la poverile care apasă pe umerii tuturor celor din jurul nostru, fiindcă dacă vom 
face aceasta, vom uita de propria noastră povară. 


Doamne! Când mă aflu printre cei osteniți şi împovăraţi, pune asupra mea şi 
povara Ta! Ştiu că povara Ta nu-mi poate vindeca rănile, ci doar crucea Ta mi 
le poate tămădui. Îngăduie-mi să vin şi eu pe drumul Calvarului Tău, să-Ţi port 
crucea, stând alături de Tine, să împărtăşesc alături de Tine durerea întregii 
lumi. Umbra crucii Tale să-mi fie lumină, crucea mea să mi se uşureze de 
greutatea crucii Tale; lacrimile mele să se prefacă în lacrimile pe care Tu le 
verşi pentru păcatul şi răul întregii omeniri. 


De unde ne vine ajutorul? 


Ştiu în Cine mi-am pus credinţa şi Sunt încredinţat că puternic este El să 
păzească vistieria pe care mi-a încredinţat-o până în Ziua aceea. (II Timotei 
1, 12) 


Când suntem cuprinşi de grija pentru o persoană care este departe de noi sau pe 
care nu o putem ajuta, să o lăsăm, cu deplină credinţă, pe seama Celui în Care 
ne-am pus noi înşine credinţa şi Care o va păzi mult mai bine decât noi. 


Suferim deseori în viaţă de neputinţa de a ajuta, de a uşura în vreun fel soarta 
grea a aproapelui nostru. Ne slăbeşte pană şi rugăciunea, ne simţim sleiți de 
putere, când s-ar cere să fim gata să ne dăm şi viaţa pentru ajutorarea cuiva. În 
asemenea clipe să ne amintim de unde îi poate veni ajutor şi mângâiere. 
Prietenul nostru nu este singur; îl apără Cel a cărui mână este mereu în stare să 
ajute, să susțină şi să-l aducă la normal pe orice căzut, Cel care va merge să 
caute oaia cea pierdută şi o va duce la pajişte mănoasă. Convingerea 
Apostolului trebuie să ne-o însuşim şi noi, pentru ca firava noastră credință să 
capete putere. 


Toate cele ce ne sunt scumpe şi dragi, toate cele pe care le preţuim mai mult 
să hotărâm a le încredința în mâinile Mântuitorului şi conştiinţa ni se va 
uşura. Ştim că EI va păstra comoara pe care I-o vom încredința până în ziua 
când nu va mai fi ameninţată de nici o primejdie. 


După necazuri, mângâiere 
Cel ce ne mângâie pe noi în tot necazul nostru, pentru ca pe cel ce se află-n 


tot necazul să-i putem şi noi mângâia, prin mângâierea cu care noi înşine 
suntem mângâiaţi de Dumnezeu (II Corinteni 1, 4) 


Există diferite moduri prin care „suntem mângâiaţi de Dumnezeu”, iar acestea 
sunt infinite la număr. 


—> Uneori ne trimite o rază de lumină să ne lumineze calea, care pare 
cufundată în beznă, sub forma unui verset din Sfânta Scriptură, care ne-a 
căzut întâmplător sub ochi. 

= Alteori cuvântul lui Dumnezeu răsună mângâietor în noi, repetându-se 
parcă de la sine, cu o putere care sporeşte mereu. 

— Uneori, când ni se acordă o atenţie la care nu ne-am fi aşteptat, ni se 
adresează un cuvânt bun, ne aducem aminte de acea iubire care rămâne 
şi lucrează neincetat în noi. 


=> Sau ne poate aduce mângâiere, apariția neaşteptată a unui prieten drag, 
aşa cum s-au simţit corintenii la venirea lui Tit (Il Corinteni 7, 6). 


Nu există o zi chiar atât de neagră, de lipsită de bucurie, în care Domnul să nu 
picure măcar un singur strop de mângâiere. Poate că nu întotdeauna ne va scăpa 
de o boală, fiindcă boala ne poate vindeca prin ea însăşi, în schimb ne va da de 
fiecare dată forța de a trece prin noianul de suferinţe şi de a ieşi învingători. 


Să căutăm să „prindem ” acele raze de lumină cerească pe care ni le trimite 
Domnul. Nu există supărare după care să nu vină mângâiere. Dacă nu o simţim 
întotdeauna este pentru că ne lăsăm prea mult copleşiţi de necaz, iar atunci când 
vărsăm lacrimi deasupra unui mormânt proaspăt nu-l observăm pe îngerul 
mângâietor care veghează la căpătâiul lui. 


In plus, deseori, necazul ni se pare insuportabil pentru că nu-i vedem rostul, 
uităm că în fiecare încercare pe care ne-o trimite Domnul există o rațiune, un 
scop, chiar dacă nouă ne scapă. 


Să ne aducem aminte că suntem chemaţi „să mângâiem pe cei ce se află în tot 
necazul” şi că pentru a putea face aşa ceva, trebuie să trecem noi înşine prin 
necazuri. Va veni timpul când toate cele trăite şi îndurate de noi vor putea servi 
drept lecție şi mângâiere fraţilor noştri aflați în suferință. Cu siguranţă, 


experiența noastră le va putea fi de folos şi altora, iar atunci când aproapele 
nostru ne va destăinui eşecurile din viaţă care i-au îmbolnăvit inima, vom găsi 
cuvinte de mângâiere care să-i vorbească despre nemăsurata milă a lui 
Dumnezeu, care ne-a scos şi pe noi din beznă la lumină. Cuvântul nostru, bazat 
pe cele trăite, îl va scoate din disperare pe fratele ajuns în suferință, fiindu-i 
ancoră de salvare, iar nouă, prin această nevoinţă iubitoare, ni se va descoperi 
planul înţelept al proniei dumnezeieşti, atunci când ne-a încercat şi pe noi cu 
necazuri şi suferinţe. 
Izvor de bucurie 


S-a dus în calea sa, bucurându-se (Faptele Apostolilor 8, 39) 


Un famen (eunuc) de curând convertit nu a renunţat la drumul ce care urma să-l 
facă, pentru a începe o nouă viaţă. EI şi-a continuat mersul, ducându-se în ţara 
sa, la neamurile sale, dorind să-şi continue lucrarea acolo unde l-a aşezat 
Domnul şi să împărtăşească celor printre care trăise mai înainte noile sale 
cunoştinţe, să le aducă acelora vestea cea bună despre Hristos. 


Purta în sine o bucurie nouă, simţea că trebuie să împartă acel tezaur şi cu fraţii 
săi. Și noi, când căpătăm de la Domnul har prisositor, când ni se dă să 
pătrundem cu puteri proaspete în profunzimea învăţăturii Sale, când ne simţim 


renăscuţi pentru o nouă viaţă, să nu părăsim lucrul început mai demult, să-l 
continuăm cu forţe noi, cu o nouă bucurie, adăugând preocupărilor noastre 
zilnice şi acel tezaur de care ne-am învrednicit. 


Numai atunci orice muncă pe care o vom face se transformă în ceva neînchipuit 
de frumos, ca un lucru născut din nou. Duhul lui Hristos fericeşte; creştinul 
trebuie să fie fericit. Famenul s-a dus în calea sa, bucurându-se. 1 se năştea în 
inimă o cântare de laudă. Cei ce urmează lui Hristos ştiu că merg pe calea 
încercărilor şi a trudei şi că la fiecare pas îi aşteaptă o nevoinţă. Ei caută să le 
facă pe toate cu răbdare şi sârguință, dând laudă lui Dumnezeu, iar cântarea care 
le porneşte din inimă le uşurează povara, le scurtează lungile ceasuri de muncă, 
le dă vigoare ca să ţină piept încercărilor pe care le vor mai întâlni în cale. 


(din: “Fiecare zi, un dar al lui Dumnezeu — 366 Cuvinte de folos pentru toate 
zilele anului“, Editura Sophia, 2008) 


Pr. Conf. Dr. Radu Petre Mureşan - „Nu scăldătoarea l-a vindecat, ci 
cuvântul Tău l-a înnoit” 


Pericopele evanghelice din perioada Penticostarului poartă în ele pecetea 
Invierii Domnului, aflându-se sub semnul mărturisirii Lui ca om adevărat şi 


Dumnezeu adevărat. În şirul acesta de reușite ale omului în relația cu Dumne- 
zeu, care începe cu Sfinţii apostoli şi femeile mironosiţe, slăbănogul de la 
scăldătoarea Vitezda își găseşte cu greu locul. 


Fără îndoială că şi slăbănogul face o mărturisire atunci când, acuzat fiind de 
iudei că a călcat ziua sâmbetei, spune: „Cel ce m-a făcut sănătos, Acela mi-a 
zis: Ia-ţi patul şi umblă”. Însă această mărturisire nu ţâşneşte din tensiunea 
dialogului cu Mântuitorul lisus Hristos, nici din dorinţa de a intra într-o relaţie 
personală cu Binefăcătorul său, ci mai degrabă din imperativul de a se disculpa 
în faţa autorităţilor religioase ale vremii. 


De abia după ce Îl întâlnește pe Domnul în Templu şi primește acel cuvânt 
tainic „lată că te-ai făcut sănătos. De acum să nu mai păcătuieşti, ca să nu ţi se 
întâmple ceva mai rău”, le spune iudeilor, cu riscul de a fi dat afară din sina- 
gogă, că „lisus este Cel care l-a făcut sănătos”. Așadar, parcursul sufletesc al 
acestui om care se întâlnește cu Mântuitorul lisus Hristos, chiar dacă nu este 
marcat de acel crescendo al transformării lăuntrice, are totuşi o finalitate măr- 
turisitoare. 


Pentru că slăbănogul din Sfânta Evanghelie de astăzi ratează, într-adevăr, şansa 
dialogului cu Mântuitorul lisus Hristos, eşuează, de asemenea, în posibilitatea 


de a stabili o relaţie personală cu EI, dar se angajează în final într-o formă de 
mărturisire care este potrivită structurii lui sufleteşti. Şi este important să obser- 
văm acest drum lăuntric șovăielnic, pentru a conștientiza apoi propriile noastre 
neputinţe. 


„Doamne, nu am om...” 


Sfânta Evanghelie ne spune că Mântuitorul nostru lisus Hristos are inițiativa 
vindecării slăbănogului. Domnul vine în Templu cu ocazia unei sărbători, îl 
vede pe omul despre care ştia că e bolnav de multă vreme şi îi adresează o 
întrebare foarte simplă şi clară: „Vrei să te faci sănătos?” La prima vedere, este 
o întrebare de prisos, dacă avem în vedere condiţia slăbănogului şi faptul că se 
afla în această stare de 38 de ani. Dar întrebarea are un tâlc adânc care vizează, 
în ultimă instanță, libertatea omului, conştientizarea faptului că vindecarea stă şi 
în voinţa noastră, în convingerea că putem dobândi ceea ce cerem de la Dumne- 
zeu. Mântuitorul lisus Hristos încearcă să trezească în sufletul slăbănogului 
voinţa de a ieşi din lâncezeala sufletească pe care i-o provocase boala şi, prin 
urmare, să-şi dorească vindecarea. 


lată însă că, la această întrebare foarte precisă, slăbănogul răspunde printr-un 
reproş, printr-o nemulțumire care-i cuprinde pe oamenii din jurul lui: „Doamne, 
nu am om care să mă arunce în scăldătoare, când se tulbură apa; că, până când 
vin eu, altul se coboară înaintea mea”. Acest pseudo răspuns ne arată că fiinţa 
lăuntrică a bolnavului este de asemenea slăbănogită, că omul nu reuşeşte să 
privească în adâncul sufletului său, ci se agaţă de împrejurări exterioare şi se 
raportează la factorii nefavorabili din jurul său. 


În fond, este vorba de ispita neasumării vinovăţiei personale, pe care o moş- 
tenim de la proto-părinţii noștri, Adam şi Eva, şi de lejeritatea cu care pasăm în 
stânga şi în dreapta responsabilitatea propriilor noastre neputințe sufleteşti. De 
câte ori nu ne îndreptăţim oare pe noi înşine spunând că nu mergem la biserică 
pentru că preoții nu sunt cum trebuie, sau că nu reuşim să fim buni pentru că 
lumea din jurul nostru este rea, sau că suntem abonaţi la boală şi neputinţă 
pentru că nimeni nu ne ajută? Slăbănogeala sufletului tocmai în asta constă, în 
dorinţa ca altul să fie bun, cumsecade şi altruist, în timp ce fiinţa ta lăuntrică 
complace în pasivitate. Or, Domnul ne întreabă simplu pe fiecare din noi: „Vrei 
să te faci sănătos?”, cu alte cuvinte, vrei să-L cunoşti pe Dumnezeu, vrei să te 
mântuieşti? 


Mântuitorul Hristos este Omul de lângă slăbănog și de lângă noi până la 
sfârşitul veacurilor, Omul care a venit în lume să umple toate neputințele pe 
care le simţim în fiinţa noastră lăuntrică, toate neîmplinirile propriei noastre 
biografii. Ca şi creştini, nu avem voie să zicem, în nici o împrejurare a vieţii, că 


„nu am om”, de vreme ce „Eu pentru tine M-am făcut Om; pentru tine M-am 
îmbrăcat în trup, iar tu zici «om nu amy?” (Vecernia sărbătorii). Trebuie doar să 
Îl vedem, să conștientizăm că El este lângă noi, să intrăm într-o relaţie conş- 
tientă cu EI, și să avem curajul mărturisirii Lui în această lume. 


Eşecul întâlnirii adevărate 


Este o mare deosebire între vindecarea care se făcea la scăldătoarea Vitezda şi 
vindecarea pe care Domnul o dăruieşte slăbănogului. Cu siguranță, apa de la 
Vitezda era binecuvântată cu un har deosebit, însă relaţia cu această forță a 
vindecării era impersonală, în timp ce relaţia bolnavilor între ei era una care 
stătea sub semnul întrecerii, al concurenţei („şi cine intra întâi, după tulburarea 
apei, se făcea sănătos, de orice boală era ţinut”). Mântuitorul lisus Hristos îl 
tămăduieşte pe slăbănog doar cu cuvântul, îi răscoleşte adâncul sufletului cu 
întrebări care să-l oblige la răspunsuri şi la asumarea unei relaţii conştiente cu 
EI, Izvorul Vindecării și al Tămăduirii. 


Or, slăbănogul nu reuşeşte să onoreze deplin această relaţie, nu ştie Cine l-a 
vindecat, nu este interesat să Îl caute pe Tămăduitorul său, să se alipească de El, 
să-l urmeze Lui sau pur și simplu să Îi mulţumească. Slăbănogul nu trăieşte 
minunea care s-a făcut cu el la adevărata ei intensitate. Dar oare în eşecul lui de 
a intra într-o relaţie cu Domnul nu ne regăsim fiecare din noi? 


Vindecarea adevărată, atât cea sufletească, cât şi cea trupească, se află la întâl- 
nirea între lucrarea directă a lui Dumnezeu în viaţa noastră şi voința noastră de 
însănătoşire. De aceea, Biserica nu ar trebui să fie niciodată un spaţiu al magiei 
şi al superstiție, ci locul unde răspundem chemării divine şi unde Mântuitorul 
lisus Hristos lucrează tămăduirea noastră. 


„Să nu mai păcătuieşti, ca să nu ţi se întâmple ceva mai rău” 


Odată vindecat, slăbănogul este admonestat public de iudei: „Este zi de sâmbătă 
şi nu îţi este îngăduit să-ți iei patul”. Şi aşa cum slăbănogul nu a trăit faptul 
extraordinar al vindecării la justa intensitate, tot așa şi iudeii ignoră vindecarea, 
referindu-se doar la faptul concret că omul devenit sănătos umbla cu patul în zi 
de sâmbătă. 


lată însă că omul care nu a fost capabil să se angajeze într-un dialog cu Cel care 
l-a vindecat are o discuţie interesantă cu duşmanii Domnului, spunând: „Cel 
care m-a făcut sănătos, Acela mi-a zis ia-ți patul şi umblă”. Nu aş vedea în 
cuvintele slăbănogului o mărturisire curajoasă, care să ne îndreptăţească să-l 
aşezăm în şirul „admiraţiilor Domnului” (părintele Nicolae Steinhardt), dar nici 
o delațiune, menită să-l absolve de acuzațiile îndreptate împotriva lui. Mai 


degrabă este vorba de aceeaşi pasare a responsabilităţii şi de acea pasivitate de 
care aminteam mai înainte. 


Vedem că omul însănătoşit nu ştie Cine este Cel care l-a vindecat, „căci lisus se 
dăduse la o parte din mulțimea care era în acel loc”, cu alte cuvinte Domnul Se 
ascunsese, aşa cum Se „ascunde” şi acum în spatele doctorilor şi medica- 
mentelor. Este momentul în care intervine Mântuitorul lisus Hristos şi îi atrage 
atenția: „De acum să nu mai păcătuieşti, ca să nu ţi se întâmple ceva mai rău”, 
arătând că la baza suferinţei slăbănogului a stat păcatul şi, în sens mai larg, că 
există o legătură între neputinţa trupească şi starea lui sufletească. lar după 
această întâlnire cu Domnul în Templu, ne spune Sfânta Evanghelie că „omul a 
plecat şi a spus iudeilor că lisus este Cel care l-a făcut sănătos”, cu toate 
riscurile pe care ştim că această mărturisire le implica. 


Pr. Conf. Dr. Gheorghe Holbea - Vitezda, casa milei lui Dumnezeu 


Duminica a 4-a după Paşti (Vindecarea slăbănogului de la Vitezda) loan 5, 1-15 


În Evanghelia Duminicii a 4-a după Paşti, numită Duminica Slăbănogului, 
Mântuitorul lisus Hristos vindecă pe un om afectat de paralizie, la scăldătoarea 
Vitezda. Bolnavul se afla în această stare de 38 de ani și nădăjduia că va sosi o 
zi în care va putea intra primul în miraculoasa scăldătoare a cărei apă devenea 
tămăduitoare prin tulburarea ei de către îngerul Domnului. Nădăjduia că într-o 


zi va ajunge şi el în atenţia lui Dumnezeu, adică se va găsi cineva care să-l 
arunce şi pe el, înaintea altora, în apa vindecătoare. Întrucât tulburarea apei nu 
se întâmpla la zile cunoscute, nimeni nu ştia când va fi, era foarte greu să fie 
primul într-o „competiţie a egoismului” care a pustiit sufletele celorlalți, unde 
fiecare se gândea numai la el: „Nu am om care să mă arunce în scăldătoare când 
se tulbură apa, şi totdeauna altul o ia înaintea mea până când ajung eu”. 


Slăbănogul de la Vitezda nu s-a dezumanizat, n-a deznădăjduit, ci s-a dovedit 
un veteran al aşteptării (38 de ani de suferinţă), al răbdării, al tăcerii smerite, dar 
mai ales al nădejdii în Dumnezeu. El este un model de nădejde neîmpuţinată şi 
un exemplu de biruinţă a răbdării: „Prin răbdarea voastră veţi câştiga sufletele 
voastre” (Luca 21, 19). Poate nu ştia clar pe cine aşteaptă, dar este întâmpinat de 
Mesia cel profeţit de Isaia: „Duhul Domnului este peste Mine, pentru care M-a 
uns să binevestesc săracilor; M-a trimis să vindec pe cei zdrobiţi cu inima; să 
propovăduiesc robilor dezrobirea şi celor orbi vederea; să slobozesc pe cei 
apăsaţi, şi să vestesc anul plăcut Domnului” (Luca 4, 18-19). 


„Nădejdea nu ruşinează” 


Slăbănogul avea o credinţă puternică; şi iată că într-o zi Cineva a venit anume 
pentru el. N-a mai aşteptat ca îngerul să tulbure apa. Cel care a venit era 


Dumnezeu, Cel ce ne tămăduiește într-un mod neaşteptat, pe alte căi decât cele 
pe care le credem noi. Şi atunci Mântuitorului, făcându-l-se milă de el, nu i-a 
mai spus că nu e nevoie să-l mai arunce cineva în scăldătoare, ci i-a zis: „Scoa- 
lă-te, ia-ţi patul tău şi umblă”. Acelaşi profet Isaia: „Încă grăind tu, îţi voi spune: 
Iată sunt aicr” (58, 9). Cuvântul lui Dumnezeu întemeiază rânduiala firii, iar prin 
minune restaurează această rânduială, porunceşte cu autoritate slăbănogului să 
meargă, bucurându-se, la casa sa. 


Faptul că după vindecare „lisus l-a aflat în templu” este interpretat de părinții 
Bisericii ca un act de recunoştinţă: s-a dus la templu să înalțe o rugăciune de 
mulțumire lui Dumnezeu. Conversaţia dintre ei n-a fost prea lungă. Mântuitorul 
i-a zis doar atât: „lată că te-ai făcut sănătos. De acum să nu mai păcătuieşti, ca 
să nu ţi se întâmple ceva mai rău. Atunci omul a plecat şi a spus iudeilor că lisus 
este Cel care l-a făcut sănătos”. 


„De acum să nu mai păcătuieşti, ca să nu ţi se întâmple ceva mai rău”: aceste 
cuvinte ale Mântuitorului ne arată că slăbănogul a fost vindecat de boală, izbăvit 
din pătimire, dar nu a fost absolvit de lupta cu păcatul. În viitor, el va trebui să 
biruiască păcatul, frica şi grija, „pentru ca prin aceasta binefacerea arătată lui să 
fie permanentă şi statornică”. Nu face cunoscute păcatele lui, dar spune că acea 
boală este pentru păcatele lui. 


„Fiat Lex, pereat mundus” 


„Fie Lege, chiar de-ar pieri lumea”: „Deci ziceau iudeii către cel vindecat: Este 
zi de sâmbătă şi nu-ţi este îngăduit să-ţi iei patul” (loan 5, 10). Mântuitorul 
Hristos vindecă pe bolnav în zi de sâmbătă şi, când îl vindecă, imediat îi porun- 
ceşte să meargă în zi de sâmbătă şi în acelaşi timp să-şi ia patul, deşi Legea 
interzicea: „Să nu cari vreo sarcină afară din casa ta în zi de sâmbătă” (leremia 
722) 


În fața acuzatorilor, slăbănogul „nicidecum nu ascunde vindecarea, nici nu cere 
iertare. Ci în locul acestora, el mărturiseşte vindecarea... Dar cât de necinstit se 
comportă aceştia! Ei nu spun: Cine este cel care te-a făcut sănătos? Ci tot aduc 
în faţă păruta fărădelege” (Sfântul loan Hrisostom, Omilii la Evanghelia lui loan 
32) 


Referindu-se la acest aspect, Sfântul Chiril al Alexandriei ne învață: „Odată ce 
au primit vindecarea prin credinţă şi sunt restauraţi într-o viaţă nouă, este nece- 
sar ca vechea literă a legii să fie părăsită, precum și rugăciunea tipică în umbră 
şi obiceiurile goale iudaice” (Comentariu la Evanghelia lui loan). 


Nu s-au minunat de vindecare, ci i-a interesat numai formalismul Legii, care 
zicea că în zi de sâmbătă să nu lucrezi. „Ei sacrificau fiinţa umană pentru res- 
pectul acestei Legi.” 


Izbăvirea de boală şi de singurătate 


Mulţi oameni fac experienţa singurătăţii, a lhpsei de prieteni, a dezinteresului 
celor din jurul lor şi aceasta face ca mulţi să-şi piardă sensul existenţei, să piardă 
gustul vieţii. Există în jurul nostru mulți factori care promovează singurătatea, 
printre aceştia un loc important ocupându-l indiferența unuia faţă de celălalt. 
Indiferenţa şi dezinteresul. Câţi nu zic: „Nu mă interesează vecinul. Ce treabă 
am €u cu aproapele meu? Am fost eu pus să fiu paznicul aproapelui meu, paz- 
nicul fratelui meu?” 


Deşi trăim astăzi într-o societate în care oamenii par să se afle în comuniune cu 
semenii lor prin intermediul a diferite mijloace şi metode, totuşi tot mai mulţi 
dintre noi se plâng de singurătate. De ce? Pentru că nu multitudinea prietenilor 
virtuali ne vindecă de această boală a lumii contemporane, nu numărul, uneori 
impresionant, de contacte telefonice aglomerate în agendele smartphone-urilor 
noastre ne scapă de ea. Importantă rămâne calitatea prietenilor şi a interact- 
țiunilor inițiate cu ei. Dintr-o asemenea perspectivă, înțelegem că singurătatea 
nu se referă doar la izolarea fizică de alți oameni. Unii se simt singuri, deși au 


alături familia, colegii, vecinii. Alţii trăiesc în aglomerări urbane de milioane de 
inşi, dar resimt acut fiorul însingurării. 


Frustrările neîmplinirilor existențiale sunt compensate în mod iluzoriu în mediul 
virtual. Nihilismul contemporan, care invadează realitatea cotidiană prin inter- 
mediul media, reprezintă acea stare a vieţii în care persoana își vede existența ca 
fiind fără sens. În nihilism, sensul autentic al existenţei este negat şi ridiculizat. 


Pustiul sufletesc se naşte acolo unde lipseşte Dumnezeu 


Din toate învățăturile şi minunile istorisite în Evanghelie, oamenii învaţă că nu 
sunt singuri pe pământ şi că nu pământul este unica lor locuinţă, vii sau morţi 
fiind. Dumnezeu a hotărât să Se întrupeze pe pământ ca să ne înveţe, să ne dea 
asigurarea că nu suntem singuri aici, că El există şi că este Proniatorul lumii şi 
Creatorul nostru, că EI este Cel care poartă de grijă tuturor şi că la El ne vom 
întoarce toţi, întru împărăţia Sa. 


„N-am şti că suntem nemuritori, dacă n-am şti că există Dumnezeu, dacă n-am 
avea învăţătura Mântuitorului şi ordinea morală şi spirituală adusă şi instaurată 
de EI în lume, dacă n-am şti să răspundem la întrebările de unde venim şi unde 
mergem, şi ce rost avem aici pe pământ? Am fi nişte oameni trişti. N-am putea 
găsi mulțumirea în nimic, ştiind că la un moment dat totul se termină în pământ 
şi ne prefacem în țărână şi cu aceasta s-a sfârşit totul!” (Antonie Plămădeală, 
Tâlcuri noi la texte vechi). 


Sfântul Nicolae Velimirovici ne învaţă că „nu trebuie să ne temem atunci când 
suntem lipsiţi de oameni, căci nu suntem singuri. Singur este cel care nu ştie de 
Dumnezeu, chiar de i-ar fi toţi oamenii prieteni. Unul ca acesta și într-o tovă- 
răşie cât se poate de numeroasă va spune, cum spun şi acum unii: Mă plictisesc! 
Nu ştiu ce să mai fac. Toate mă plictisesc cumplit. Acestea sunt suflete goale de 
Dumnezeu, cenuşă fără foc”. 


Viaţa noastră capătă sens, primeşte explicaţie, dobândeşte lumină numai prin 
faptul că aflăm din Învierea Domnului că şi noi vom învia, că şi noi avem o 
chemare dincolo de ceea ce se vede, că după ce se pune o cruce, la căpătâiul 
nostru din cimitir, povestea vieţii noastre nu se încheie. 


Pe credinţa în Inviere se întemeiază tot sensul vieţii noastre. Hristos a înviat! 


IPS Irineu, mitropolitul Olteniei - Theologica - În cine trebuie să avem 
nădejdea? 

Cea de-a 4-a duminică după Învierea Mântuitorului nostru lisus Hristos ne-a 
aşezat înainte o minune săvârşită de Mântuitorul cu un om bolnav de 38 de ani, 
la scăldătoarea sau locul de spălare a jertfelor din Ierusalim, cu numele evreiesc 
Vitezda (loan 5, 1-15). Este vorba despre o tămăduire, o însănătoşire mira- 
culoasă a unui om, iar faptul că această Evanghelie a fost rânduită de Biserică 
spre a fi citită după Învierea Domnului, când ne sunt relatate multe alte ase- 
menea fapte minunate, ne încredinţează că Învierea Domnului a avut loc pentru 
vindecarea noastră de boală, de stricăciune, de suferinţă şi de moarte. 


Sfântul evanghelist loan ne face să înţelegem că, în acele timpuri, Dumnezeu 
era prezent deseori în viaţa poporului iudeu. Venirea îngerului la scăldătoare 
consemnează prezenţa lui Dumnezeu pentru oamenii bolnavi. În cazul de faţă, 
vindecarea era condiţionată de rugăciune, priveghere, răbdare şi îndemânare, 
pentru că numai cel care intra primul în apă se vindeca. În plus, lângă cel bolnav 
trebuiau să fie şi nişte însoțitori care să-l aducă şi să încerce să-l arunce primul 
în apă. Ni se înfăţişează o stare de aşteptare încordată la maximum a celor care 
aşteptau aici plini de speranţă. Mai ales că nu ni se spune că îngerul ar fi venit la 
un anumit interval de timp, ci din contră, venea „din când în când”, adică uneori 
venea mai des, alteori mai rar, fără să fie o rânduială strictă a venirii lui. Oa- 
menii aveau astfel o anumită pregătire în aşteptarea lui Dumnezeu, în aşteptarea 
binelui, în aşteptarea vindecării. 


Sfântul apostol Pavel ne spune în acest sens că „în multe feluri şi în multe 
chipuri” Dumnezeu S-a descoperit în lume şi a „grăit prin proroci” (cf. Romani 
1, 1-2). EI S-a descoperit la această scăldătoare ca Acela care vine pentru a 
vindeca, care este aşteptat să ridice toată boala şi toată suferinţa. E adevărat că, 
vorbind de timpul dinaintea Învierii Mântuitorului, numai unul se vindeca, ceea 
ce înseamnă că această vindecare reprezenta numai o făclie aprinsă din lumina 
ce avea să vină prin sosirea Fiului lui Dumnezeu în lume. 


O aşteptare de 38 de ani în suferință 


Pe malul lacului de la Vitezda se afla şi unul care nu avea pe nimeni şi aştepta 
de multă vreme, de 38 de ani. Uneori, o asemenea aşteptare, mai ales atunci 
când suntem bolnavi, face să ne pierdem răbdarea, să ne pierdem speranţa. Cei 
care au puţină credinţă sau deloc îşi cer chiar moartea. lată însă că acest bolnav 
aştepta cu răbdare. Cu pocăință şi cu smerenie. El văzuse fără îndoială, în cei 38 
de ani de aşteptare, de multe ori îngerul pogorându-se deasupra apei. Dar, 
neavând putere şi nici pe cineva care să-l împingă în apă, a rămas pe loc fără 
putinţă de vindecare. I-a văzut pe alții vindecaţi, plecând bucuroşi la casele lor, 
împreună cu însoțitorii. A văzut şi a înţeles multe, de aceea nu a renunțat să 
lupte, nu a acceptat boala ca pe o fatalitate, şi în felul acesta suferinţa lui se face 
pilduitoare pentru orice om. O suferinţă care ne învaţă să nu credem că atunci 
când suntem la necaz şi nevoi Dumnezeu ne-a părăsit. Dimpotrivă, ne învaţă să 
fim mai răbdători, mai rezistenți decât boala şi dacă sufletul nostru se întăreşte, 
cu adevărat am câştigat vindecarea trupului şi a sufletului. Tocmai pentru 
aceasta Mântuitorul Se arată lângă cel bolnav. 


Sfântul evanghelist nu descrie drumul făcut de Hristos până la cel bolnav, ci el 
prezintă scăldătoarea, pe cel bolnav şi, deodată, Îl prezintă pe Domnul aşezat 
lângă cel suferind, ca şi când ar fi fost acolo dintotdeauna. El Se face văzut 
numai atunci când ochii bolnavului s-au curăţit. Acest lucru înseamnă că, de 
multe ori, în boala noastră, păcatul ne orbeşte şi nu-L mai vedem pe Dumnezeu. 
„Doamne, nu am om!” 


Dumnezeu este prezent permanent în viaţa noastră, pentru că El nu poate părăsi 
vreodată creația Sa. Chiar şi atunci când suntem păcătoşi, aşteaptă până în 
ultimul moment al vieţii noastre ca să ne îndreptăm, să ne întoarcem la credința 
cea adevărată. Și în cazul de faţă, Mântuitorul era lângă cel bolnav dintot- 
deauna, dar abia după 38 de ani bolnavul devine capabil să-L primească. Ca un 
răsărit de soare, aşa cum dispare întunericul şi apare ziua, aşa apar şi razele 
binefăcătoare ale vindecării. Atunci Mântuitorul întreabă: „Vrei să te faci 
sănătos?” Bolnavul răspunde într-un mod surprinzător: „Doamne, nu am om!” 
lată că aici este pusă în evidenţă starea de atunci a societăţii. Toţi cunoşteau 
greutatea bolii, ce înseamnă suferinţa şi aşteptarea vindecării, dar de îndată ce se 


vindecau plecau repede la casele lor, fără să le pese de ceilalți. În felul acesta, 
bolnavul a rămas marginalizat, trist şi singur. 


Hristos - „Îngerul Sfatului celui Mare” 


Ne mai spune ceva Evanghelia, că, prin această imagine, până la venirea Mân- 
tuitorului lisus Hristos, omenirea era singură, tristă, bolnavă şi uitată. Zăcea pe 
patul ei de suferință, pe patul morţii. lar de data aceasta nu mai vine îngerul să 
tulbure apa, ci este chiar EI, „Îngerul Sfatului celui Mare”, cum Îl descrie Sfânta 
Scriptură, trimisul lui Dumnezeu, Fiul lui Dumnezeu. 


Într-una din cântările de la slujba Vecerniei, la cuvântul bolnavului „Doamne, 
nu am om!”, Mântuitorul îi răspunde: „Eu sunt omul! Eu sunt Cel care ridic 
suferinţa şi păcatul lumii”. Dacă boala este efect al păcatului, dintr-odată apar 
speranţa şi bucuria vindecării. Dacă în momentul acela reuşim să ne detaşăm de 
boală şi să o considerăm ca un rezultat al păcatului nostru, din momentul acela 
apar primele manifestări, simptome cum se numesc în medicină, ale vindecării. 


Din perspectiva fizicii moderne, omul este un câmp energetic. Suntem însă 
energii personalizate. Nu suntem energii risipite în cosmos, precum elementele 
fizice ale acestei lumi, deşi şi acestea au conţinutul lor ontologic. Nimeni nu se 
transformă dintr-un lucru în altul, cum afirmă teoria evoluţionismului. Nu te 
poţi transforma din ceva în altceva, ci rămâi aşa cum te-a făcut Dumnezeu. Ca 
mine, ca tine nu mai există nimeni în lumea asta. Dumnezeu nu ne-a creat 
pentru a Se repeta, El nu Se repetă niciodată, pentru că altfel Dumnezeu ar fi 
mărginit. Dumnezeu ne creează pe fiecare în parte, individual, unic şi irepetabil. 


Suntem pe calea binelui atâta vreme cât păstrăm legătura cu sursa de energie a 
binelui, prin rugăciune, prin Sfânta Euharistie, prin Sfânta Liturghie. Când 
citeşti ceva duhovnicesc, când citeşti în Sfânta Scriptură, cuvântul însuşi, ca şi 
lumina, te cuprinde şi simţi această putere liniştitoare care creşte, te întăreşte şi 
intri într-o stare de bine, depărtând tot ceea ce este rău şi tulburent în viaţa ta. 
Aceasta este lucrarea lui Dumnezeu care se revarsă în noi prin harul Sfântului 
Duh, când încercăm şi noi să urcăm spre EI. 


De foarte multe ori, această energie din noi, prin grijile lumeşti, prin păcate şi 
patimi, se răstoarnă, îndreptându-se nu spre lumină, ci spre întuneric. Aceasta se 
întâmplă pentru că în josul existenţei noastre se află întunericul, păcatul ce lasă 
urme adânci în viaţa şi existenţa noastră. 


Când vine Mântuitorul Hristos în viaţa noastră, tot întunericul, toată răceala şi 
suferinţa se îndepărtează. Căci numai atunci când Lumina intră în cameră, noi, 


cei bolnavi, putem să desluşim forma şi conţinutul ei, împărtăşindu-ne de bine- 
cuvântare şi vindecare. 


Cuvântul ierarhului: Popor român, te vindecă lisus Hristos! Ridică-te şi 
umblă - IPS Teofan, mitropolitul Moldovei şi Bucovinei (2009) 


” (...) Cine este slăbănogul care, în calendar, a dat numele zilei de ieri? Şi de ce 
vorbesc de starea naţiunii române astăzi, după duminica zisă „a slăbănogului“? 
Există vreo legătură între acestea? Poate fi descrisă starea naţiunii române astăzi 
ca o stare bolnavă, atinsă de vreo boală cronică, o stare de slăbănog? Şi da, şi nu 
- aş spune. Da, pentru că deja am arătat câte probleme avem în diverse domenii. 
Nu, pentru că omisiunea de care vorbeam că defineşte adeseori presa este 
evidentă în tentaţia de a nu prezenta, pe lângă ceea ce este rău în România azi, şi 
partea bună a lucrurilor. 


Există, în ciuda aparenţelor, România profundă, cu oameni verticali, cu dragoste 
de ţară, cu frică de Dumnezeu. Avem şi copii geniali, şi mame sfinte, şi oameni 
jertfelnici, şi străjeri vajnici la fruntariile ţării, şi preoţi de excepţie. 


Suntem cum sunt toate popoarele lumii lăsate de Dumnezeu sub cer. Nu suntem 
nici mai buni, dar nici mai răi ca alţii. Suntem un popor de oameni obişnuiţi, cu 
bucurii multe, iar acum cu dureri, încercări ceva mai multe decât de obicei. 


„Voieşti să te faci sănătos?“ îl întreabă Hristos pe slăbănog. Acesta îi răspunde: 


cc 


„Doamne, nu am om....“. 


Într-un comentariu la acest text evanghelic, părintele mitropolit Antonie al Ar- 
dealului spune slăbănogului, continuând dialogul: „Nu ai om, ai un Dumnezeu“. 


În cel de-al doilea text din Scriptură ce s-a citit ieri la Sfânta Liturghie, Sfântul 
apostol Petru se adresează unui alt slăbănog cu cuvintele: „Te vindecă lisus 
Hristos. Ridică-te şi umblă!“ 


„Popor român, te vindecă lisus Hristos. Ridică-te şi umblă!“ Resursele adânci 
ale naţiunii române sunt puternice pentru că izvorăsc dintr-o fidelitate faţă de 
puterea Evangheliei timp de mai multe veacuri. Din străfunduri ţâşneşte o sevă 
care dă putere în vremuri de criză, precum cea de astăzi. 


Este necesară o reaşezare a valorilor pe scara lor autentică. Este necesar curajul 
recunoaşterii de către români că răul nu ne vine doar de la o economie precară. 
Sunt voci care proclamă necesitatea caselor de toleranță, care subliniază 
necesitatea recunoaşterii homosexualității ca alternativă la viaţa de familie, care 
pretind celor mai nocive secte onorabilitatea de care se bucură Biserica 
Ortodoxă şi câte, vai, alte aberaţii. Într-o asemenea situaţie intervine starea de 
slăbănog a unui popor. „Urâciunea pustiirii“ şi „adâncurile satanei“ sunt 
întronizate la loc de cinste. 


Dintr-o astfel de păgânătate ne vine tot răul, nu doar din lipsa banilor, din cauza 
moştenirii pre-decembriste. Acestea îşi aduc contribuţia negativă la starea 
naţiunii. Răul total vine însă din altă parte. Va putea românul începutului de 
mileniu III creştin să discearnă între bine şi rău? Va fi el în stare să-şi 
recunoască starea de boală şi, prin aceasta, să reintre în normalitate, să se bucure 
de sănătate? 


Poate vor fi ceva mai mulți bani pentru cultură, sănătate, învăţământ, asistenţă 
socială etc. Va fi ceva mai multă credinţă în popor? Va fi ceva mai multă frică 
de Dumnezeu pentru a fi, drept consecinţă, mai înţelepţi? Dacă da, toate vor fi 
bine altoite pe adevăr: economia ţării, cultura, sănătatea, învăţământul, asistenţa 
socială. Ar fi bine atunci să luăm aminte la cuvintele lui Hristos către slăbănog; 
„lată, te-ai făcut sănătos. De acum să nu mai greşeşti, ca să nu-ţi fie ceva mai 
răul“. 


„Cine are urechi de auzit să audă!“ 


IPS Irineu Pop-Bistriţeanul - Predică la Duminica a IV-a după Paşti - a 
Slăbănogului - Locaşul bisericesc este casa lui Dumnezeu 


Dreptmăritori creştini, Duminica de astăzi se numeşte Duminica Slăbănogului. 
Sfânta Evanghelie ne vorbeşte despre Scăldătoarea Oilor numită Vitezda, a cărei 
apă vindeca pe bolnavul care intra în ea, îndată după ce un înger al Domnului se 
pogora şi o tulbura. Aici stătea un paralitic care, de 38 de ani, aştepta să fie 
ajutat să intre în apa vindecătoare. lisus Hristos apare şi-i redă sănătatea 
întreagă, poruncindu-i să-şi ridice patul suferințelor îndelungate şi să se întoarcă 
la casa sa. 


Domnul ne caută şi pe noi şi ne găseşte într-o altă Vitezdă, în sfânta biserică, în 
locaşul de închinare, unde El Insuşi ne atinge cu iubirea Sa, ne dă apa 
tămăduitoare a cuvântului Evangheliei, a harului Sfintelor Taine. 


Iubiţi credincioşi, în Sfânta Scriptură, Biserica este numită „casa lui Dumnezeu” 
(| Pt. 4, 17) sau „biserica lui Dumnezeu” (| Cor. 1, 2) în înţelesul de locaș 
sfințit, destinat special pentru oficierea cultului divin public. 


Foişorul de sus de pe Sion, în care Hristos Şi-a oferit Trupul şi Sângele Său spre 
mâncare şi băutură şi în care s-au deschis porţile Bisericii pentru omenirea toată, 
îl avem şi noi astăzi, în mijlocul nostru, cu pogorâri ale Sfântului Duh, cu tot 
felul de daruri divine. 


Orice spaţiu liturgic, sfințit de arhiereu, este un nou Sion, un nou „foişor de 
sus”, unde Dumnezeu Se coboară la noi. După Învierea Sa din morţi, 
Mântuitorul Hristos S-a arătat, în repetate rânduri, Sfinților Apostoli în 
Ierusalim, pe când aceştia se aflau adunaţi, în stare de rugăciune, cu uşile casei 
încuiate, de frica iudeilor (In. 20, 19; Lc. 24, 33-36). Şi după ce călătoreşte, fără 
să fie cunoscut, cu Luca şi Cleopa pe drumul spre Emaus, Domnul rămâne cu 


cei doi ucenici într-o casă, pentru a li se descoperi la frângerea pâinii (Lc. 24, 
28-31). 


Desigur că toate aceste case-locaşuri au fost sfințite de plenitudinea prezenţei 
Mântuitorului în mijlocul ucenicilor Săi şi prin săvârşirea Euharistiei. Tot într- 
un locaş de rugăciune, Sfinţii Apostoli, împreună cu Maica Domnului şi femeile 
mironosiţe, au ales prin tragere la sorți pe Matia ca să ia locul lui luda cel căzut 
din apostolat. 


În acelaşi locaş, numit „încăperea de sus, unde se adunau de obicei” Apostolii 
cu Maica Domnului şi femeile mironosiţe (Fapte 1, 13-14), în ziua Cincizecimii, 
S-a pogorât Sfântul Duh asupra Apostolilor (Fapte 2, 1-4). 


Aşa cum cunoaştem din cartea Faptelor Apostolilor şi din cuvintele Sfântului 
Apostol Pavel cuprinse în epistolele sale, cei dintâi creştini, în timpul 
propovăduirii apostolice, se adunau în case anume alese, în prima zi a 
săptămânii (Dies Dominica), pentru a se ruga şi pentru a se împărtăşi din 
frângerea pâinii - Sfânta Euharistie (Fapte 20, 7-8). 


Tot în Faptele Apostolilor se aminteşte de „biserica” din Ierusalim, care făcea 
rugăciuni stăruitoare, în formă de ectenii, pentru Sfântul Apostol Petru ce se afla 
în închisoare (Fapte 12, 5). Aici cuvântul de „biserică” este iarăşi folosit atât 
pentru adunarea sau comunitatea credincioşilor cât şi pentru locaşul în care avea 
loc adunarea. 


De asemenea, Sfântul Apostol Pavel aminteşte de „biserica din casa lui Acvila 
şi Priscila” (Rom. 16, 3-5; 1 Cor. 16, 19) precum şi de „biserica din casa lui 
Nimfas” (Col. 4, 15). Înţelesuri de locaşuri îl pot avea şi „bisericile Asiei” (| 
Cor. 16, 19) şi „toate bisericile lui Hristos” (Rom. 16, 16). 


După cum vedem, încă din vremea Sfinților Apostoli s-au destinat anume 
încăperi pentru adunarea credincioşilor, pentru rugăciune, pentru săvârşirea 
Tainelor şi pentru ascultarea cuvântului lui Dumnezeu. 


Astfel, Apostolul neamurilor îl învăța pe Timotei să ştie cum trebuie să petreacă 
„în casa lui Dumnezeu, care este Biserica Dumnezeului Celui viu, stâlp şi 
temelie a adevărului” (| Tim. 3, 15). 


Prin urmare, locaşurile creştine de cult nu s-au arătat ca nişte locaşuri publice în 
primele timpuri ale creştinismului. Ele trebuiau să fie casele unor familii 
creştine şi au căpătat acel caracter public când numărul creştinilor a crescut, iar 
persecuțiile s-au mai domolit. 


Adunându-se în aceste locaşuri de cult, în care se întăreau în credinţă prin 
„rugăciune şi cântări duhovniceşti” (Efes. 5, 9), creştinii au încredințarea în 
prezenţa şi lucrarea lui Dumnezeu, culminând în prezenţa lui Hristos pe Altar, 
sub chipul pâinii şi al vinului, după „frângerea pâinii” şi „binecuvântarea 
paharului” (Fapte 2, 42; Didahia - Învăţătură a celor 12 Apostoli). 


Bisericile creştine primare au slujit unuia şi aceluiaşi scop, anume de a fi locul 
de întâlnire al credincioşilor pentru sfintele slujbe, pentru Sfintele Taine, în 
special pentru Botez şi Euharistie, pentru Hirotonie şi celelalte. 


Când persecuțiile asupra creştinilor s-au mai liniştit, încă din primele secole 
creştine, au apărut şi locaşurile de cult publice. 


Astfel, în secolul al II-lea apar acele săli publice de cult numite basilici. Pe la 
anul 150, episcopul din Smirna era în măsură să predea învăţăturile creştine în 
clădiri, ce se numeau basilike aule. La început, acestea erau săli publice şi foarte 
curând, creştinii au dat şi ei numele acestor săli în care aveau loc adunările 
creştine. 


În secolul al II-lea, existau două asemenea basilici creştine în Smirna. Exista, de 
asemenea, o basilică în Siria la Chaqqua, ce pare că ființa pe la sfârşitul 
secolului al II-lea, iar Epifanie al Ciprului spune că un adept al lui Origen, la 
începutul secolului al III-lea preda învăţătură creştină în astfel de basilici 
(basilike aule). 


Cu acest nume, locaşuri creştine de cult s-au ridicat, desigur şi la traco şi daco- 
romanii creştini din Peninsula Balcanică şi din nordul Dunării de jos, aflaţi sub 
stăpânire romană. 


Acest nume se păstrează şi astăzi, deoarece numele de „biserică” vine de la 
basilică şi atestă astfel vechimea creştinismului la români. La daco-romani, 
înţelesul de săli publice al acestor locaşuri s-a modificat în înţelesul de case ale 
Împăratului Dumnezeu. 


Prin aceasta, spune părintele Dumitru Stăniloae, se subliniază adevărul că 
locaşul unei biserici Îl are prezent şi locuitor în el pe Dumnezeu Cel în Treime 
închinat şi slăvit. Şi aceasta a dus la sentimentul de sfinţenie a locaşului 
bisericesc ce s-a păstrat până astăzi în Ortodoxie. 


Cu timpul, s-au înălțat edificii creştine pe mormintele martirilor, în locurile 
unde au vieţuit Sfinţii şi „acolo unde Duhul lui Dumnezeu a arătat că este 
potrivit să se zidească locaşuri de cult”. 


„În Sfânta Biserică - cum zice mitropolitul Nicolae al Krutiţelor - este locul 
naşterii noastre duhovniceşti prin Taina Botezului, al luminării şi al pregătirii 
noastre pentru viaţa veşnică. Aici este locul de odihnă pentru noi toţi, din ziua 
tinereţii până la cea din urmă suflare omenească”. 


Sfântul Gherman, patriarhul Constantinopolului o numeşte „cerul pe pământ, 
unde locuieşte şi Se preumblă Dumnezeu”. 


Biserica a fost închipuită de patriarhi, prezisă de prooroci, întemeiată de 
Mântuitorul, zidită de Apostoli, împodobită prin episcopi şi desăvârşită prin 
martiri. În ea se săvârşeşte necontenit Sfânta Jertfă, se propovăduieşte 
Evanghelia şi lucrează Duhul Sfânt la sfinţirea noastră. 


In ea stau împreună şi aduc laudă lui Dumnezeu credincioşii şi Ingerii, precum 
cântăm la Sfânta Liturghie: „Noi, care pe Heruvimi cu taină închipuim” sau 
„Acum Puterile cereşti împreună cu noi nevăzut slujesc”. 


lubiţii mei, în calitate de creştini, avem datoria să cercetăm biserica spre a ne 
închina lui Dumnezeu şi a primi binecuvântările Sale: milă, iertare de păcate, 
ajutor în necazuri şi nevoi, pace şi bucurie. Mântuitorul nostru ne promite: 
„Dacă doi dintre voi se vor învoi în privinţa unui lucru pe care îl vor cere, se va 
da lor de către Tatăl Meu, Care este în ceruri” (Mt. 18, 19). 


Venind în casa lui Dumnezeu, ne simțim ca pe Muntele Fericirilor, pe care 
stând, Hristos ni Se adresează nouă prin urmaşii Apostolilor, episcopi şi preoţi, 
atunci când aceştia propovăduiesc Evanghelia. 


Dacă urmăm poveţele lor, ÎI ascultăm chiar pe lisus Care spune: „Cine vă 
ascultă pe voi, pe Mine Mă ascultă” (Lc. 10, 16). 


În locaşul bisericesc, devenim copii ai Aceluiaşi Părinte ceresc, rugându-ne 
împreună, cântând împreună laude sfinte, împărtăşindu-ne din acelaşi potir, 
fiind într-adevăr „o inimă şi un suflet” (cf. Fapte 4, 32), ca primii creştini din 
Ierusalim. 


Aici ne simţim mlădiţe ale aceluiaşi Trup duhovnicesc, ale lui Hristos, „Viţa” 
cea adevărată (cf. In. 15, 1-5). 


Să mulţumim Domnului că avem acest locaş de închinare, Vitezda bine- 
cuvântată, unde ne tămăduim de toate neputinţele sufleteşti şi trupeşti, şi gustăm 
„apa cea vie”. 


Recunoscători pentru toate câte le primim aici, să zicem cu psalmistul: „Cât de 
iubite sunt locaşurile Tale, Doamne al puterilor! Doreşte şi se sfârşeşte sufletul 
meu după curțile Domnului... . Fericiţi sunt cei ce locuiesc în casa Ta; în vecii 
vecilor Te vor lăuda” (Ps. 83, 1-5). Amin. 


IPS Antonie Plămădeală - Predică la Duminica Slăbănogului - Omul lăsat 
pe seama lui însuşi 


Mai suntem încă în atmosfera marii sărbători a creştinătăţii, Învierea Domnului. 
Am trecut toţi, cu bucurie, prin această sărbătoare care ne-a dat încredințarea că 
lisus era trimis de Dumnezeu, că era însuşi Dumnezeu-Fiul, dovedind aceasta 
prin propria Sa înviere. Ne-a dat astfel, în acelaşi timp, încredințarea că şi noi 
vom învia. Fiindcă nimic din ce a făcut, nimic din ce a spus Mântuitorul cât a 
fost pe pământ, n-a spus nici pentru El însuşi, nici numai pentru cei care-L 
ascultau atunci, ci a spus şi a împlinit toate, pentru atunci şi pentru toate 
generaţiile de după El, pentru ca toți, din învăţătura Sa să ia învăţătură 
pentru ei, din minunile Sale şi, mai ales, din minunea învierii Sale. 


Să înveţe oamenii din toate acestea, din cuvinte şi minuni, că nu sunt singuri pe 


pământ şi că nu numai pământul este unica lor locuinţă, vii sau morţi fiind. 
Poate că aceasta este însăşi 


| Acolo ne vom întâlni toţi, după ce vom trece 
de aici. Esenţa învăţăturii Sale este prin urmare aceea că şi noi suntem 
nemuritori. 


Să ne gândim şi la alternativă inversă. Dacă noi, cei cu o anumită chemare 
interioară spre mai mult decât ne spun simţurile, n-am şti că suntem nemuritori, 
dacă n-am şti că există Dumnezeu, dacă n-am avea învăţătura Mântuitorului şi 
ordinea morală şi spirituală adusă şi instaurată de EI în lume, dacă n-am şti să 


răspundem la întrebările "de unde venim şi unde mergem”, şi "ce rost avem 


dici pe pământ”, în ce stare sufletească şi intelectuală ne-am afla? Am fi 
dezolaţi. Am fi nişte oameni trişti. N-am putea găsi mulţumirea în nimic, ştiind 
că la un moment dat totul se termină în pământ, şi ne prefacem în ţărână, şi cu 
aceasta s-a terminat totul! Cum ne-am simţi oare, şi cum am reacţiona, cum 
ne-am privi unii pe alții, cum ne-am privi soțiile, soţii, copiii, dacă am şti că 
nu mai există altă comuniune, altă legătură între noi, alta decât aceasta de pe 
pământ, dacă am şti că dincolo nu mai există nimic, nici un fel de 
continuare? Cum ar fi dacă ne-am trezi în faţa unui serial de film, foarte 
interesant, incitant, cu probleme de mare adâncime, în care problemele doar 
s-ar pune, dar nu s-ar rezolva, totul s-ar începe, dar nu s-ar continua, şi n-ar 
avea acel promiţător final: "va urma”? Ar fi dezolantă o asemenea viaţă! 
Viaţa noastră capătă sens, capătă explicaţie, capătă lumină numai prin faptul că 
aflăm din Învierea Domnului că şi noi vom învia, că şi noi avem un destin 
dincolo de ceea ce se vede, că după ce se pune o cruce, la căpătâiul nostru din 
cimitir, povestea nu se încheie, ci există un "va urma”. 


A pune cruce la ceva, în vorbirea populară românească, înseamnă a te afla în 
faţa unui sfârşit, a unei situaţii care nu mai poate avea altă ieşire, dar expresia se 
referă numai la viaţa de aici. Căci despre viaţa de după moarte, poporul nu are 
îndoieli. EI zice: "s-a dus la odihnă", "a scăpat de necazuri", dar nu în sensul că 
a dispărut, ci că a trecut dincolo, "pe celălalt tărâm”. De aceea i se dau de 


pomană haine, hrană, ca să le aibă şi dincolo. Ce frumoasă, ce generoasă e 
această comuniune, această solidaritate cu cei plecaţi, această credinţă în 
nemurire! 


Spuneam că trăim în aceste zile încă în atmosfera învierii. Dar trăim încă şi în 
atmosfera Duminicii lui Toma, în atmosfera îndoielii lui. Câţi dintre noi, odată 
cu învierea, n-au trăit şi ei, ca şi Toma, ca şi mulţi dintre ucenicii 
Mântuitorului, îndoială cu privire la înviere? Fiecare a rostit măcar o dată cu 
cugetul sau, cu îngrijorare: "Dar oare va fi fost aşa?” 'Toma a fost mai 
categoric: "De nu voi vedea, în mâinile Lui, semnul cuielor, şi de nu voi pune 
degetul meu în semnul cuielor, şi de nu voi pune mâna mea în coasta Lui, nu 
voi crede!" (loan, 20, 25). 


Mulţi dintre noi au trecut prin aceeaşi indoială, dar toți am auzit şi fericirea 
aceea, promisă de Mântuitorul la întâlnirea cu Toma după o săptămână de la 
înviere: "Fericiţi cei ce n-au văzut şi au crezut!" (loan 20, 29), sau adresată 
nouă: 
X Fericiţi cei ce nu vor vedea şi vor crede. 
X Fericiţi cei care vor lua de bună mărturia voastră, a celor ce M-aţi 
văzut, a celor ce aţi trăit în vremea faptului învierii, a celor ce M-aţi 
întâlnit, a celor ce aţi stat de vorbă cu Mine după înviere. 


X Fericiţi vor fi toţi cei care vor crede mărturia voastră. 


Am trecut mulţi dintre noi, în sufletele noastre, ca şi Toma, şi prin această 
perioadă de îndoieli, dar am biruit-o, pentru că nu se poate să n-o birui, nu se 
poate ca argumentele învierii să nu oblige conştiinţa şi mintea credincioşilor să 
creadă în înviere, pentru mărturia nenumăraţilor martori ai învierii care au spus: 
noi L-am văzut, noi L-am întâlnit! Saul care era prigonitor, pentru că nu credea 
că lisus Hristos era Mesia, şi nu credea în înviere, când L-a întâlnit pe drumul 
Damascului a devenit din mare prigonitor, mare Apostol. EI a fost acela care a 
rostit acel silogism cu neputinţă de negat de nimeni: "Dacă Hristos a înviat, 
atunci şi noi vom învia". Şi el era dintre cei care ştiau că Hristos a înviat, pentru 
că stătuse de vorbă cu Dânsul, după înviere. 


Faptele, se spune, sunt un lucru încăpățânat. Ele se impun de la sine, nu mai 
trebuie demonstrate. În faţa unui fapt n-ai ce face, trebuie să-l recunoşti. Saul, 
prigonitorul, n-a avut ce face, a recunoscut faptul învierii şi a devenit marele 
Pavel propovăduitorul, marele propagator al creştinismului. Îndată după aceea 
şi-a început călătoriile misionare, a traversat Asia Mică de mai multe ori, a ajuns 
în Europa, propovăduind nimic altceva decât pe lisus cel răstignit şi înviat. 


Pe această credinţă se întemeiază toată învăţătura creştinismului. Pe credinţa 
Şi iată că după aceste zile în 


care toți ne-am pus problema învierii, în care toți am trecut prin îndoială şi 


am depăşit-o iată că , i î 


NI se relatează, aşa cum aţi auzit din Evanghelia de astăzi, întâmplarea cu un 
slăbănog care de 38 de ani aştepta să se facă cu el o minune. Exista în Ierusalim 
o scăldătoare care, din când în când, avea puteri miraculoase. Dumnezeu făcea 
ca periodic să se reverse de undeva din izvoare, anumite ape cu însuşiri 
vindecătoare, care şi tulburau apa obişnuită a lacului şi, în care, cel care intră 
întâi se vindeca de oricare boală era cuprins. Vorba mersese că un înger al 
Domnului venea şi tulbura apa, o amesteca şi o făcea în mod miraculos 
vindecătoare de boli. 


Nu e un lucru imposibil. Asemenea ape vindecătoare există şi în vremea 
noastră. Aceea va fi avut în plus şi altceva, un dar al lui Dumnezeu, anume. Un 
astfel de bolnav, un slăbănog, de 38 de ani nu reuşea să intre repede în lac. 
Intrau alţii care erau mai în putere decât el. Dar el nu-şi pierdea răbdarea, şi. 


aceasta este poate un prim lucru pe care trebuie să-l învăţăm de la dânsul. 
Nu-şi pierde răbdarea. 


Era un om înţelept probabil. Disperarea e soluţia neînţelepţilor, a capitularzilor. 
Descartes spunea că "răbdarea e începutul înţelepciunii" (Discours de la 
metode). Şi mai înaintea lui, anticul Publius Syrus spusese că răbdarea e 
"remediul pe care îl înveţi de la înţelepciune" (Sententiae). "Răbdarea, spunea 
Lautreamont, e omagiul adus speranţei" (Poesies). 

Speră într-o soluţie, într-o ieşire, într-un răspuns. Răbdarea adevărată nu e o 
virtute pasivă, o capitulare, ci aşteptarea unei rezolvări de undeva. Bolnavul 
care rabdă durerea speră că va trece. Ucenicul care rabdă în ascultare, speră că e 
spre îndreptare şi mântuire. 


O astfel de răbdare în speranţă avea şi slăbănogul. De 38 de ani nu putea 
intra în miraculoasa scăldătoare, şi totuşi nu-şi pierdea răbdarea, rămânea în 
continuare crezând că într-o zi va ajunge şi el în atenţia lui Dumnezeu. Şi iată 
că răbdarea lui va fi răsplătită. Dar nu aşa cum aştepta el. EI ar fi aşteptat, 
probabil, să se găsească cineva care să-l arunce şi pe dânsul, înaintea altora, în 
lacul vindecător. 


Într-o zi a venit Mântuitorul şi l-a văzut. Nu era nevoie să i se spună 
Mântuitorului cine sunt oamenii care aşteptau acolo, şi de cât timp. Cine nu 
cunoştea scăldătoarea Vitezda? Poate şi pe slăbănogul de 38 de ani îl cunoşteau 
foarte mulţi, fiind el veteranul aşteptării, dar şi al nemilostivirii tovarăşilor de 
suferință! Uneori, suferinţa înăspreşte inima şi alimentează egoismul, iar 
competiția în obţinerea favorurilor sau a unei vindecări e nemiloasă. 
Dezumanizează. 


Îl va fi cunoscut şi lisus? Greu de spus. lisus era din nord, din Galileea, nu din 
Ierusalim. Dar nu ar fi impropriu să spunem că, Dumnezeu atotştiutor fiind, îl 
cunoştea. Cunoscându-l deci că era de multă vreme acolo şi că nu ajungea la apa 
vindecătoare, l-a întrebat: Tu ce vrei? De ce stai aici? "Woieşti să te faci 
sănătos?" 


Întrebarea era doar de formă. Evident că voia, că doar de-aceea stătea acolo. 
"Da, Doamne; dar n-am om care să mă arunce în scăldătoare când se tulbură 
apa, şi de aceea până merg eu, altul se pogoară înaintea mea" (loan, 5, 7). Şi 
atunci Mântuitorului, făcându-i-se milă de el, nu i-a mai spus că nu e nevoie să- 
1 mai arunce cineva în scăldătoare, ci i-a spus: "Scoală-te, ia-ţi patul tău şi 
mergi". Şi în clipa aceea bolnavul s-a ridicat, şi şi-a luat patul, şi a plecat. lisus 
s-a făcut nevăzut. Întâlnindu-se mai apoi în templu, Iisus i-a mai adăugat doar 
aceste câteva cuvinte, esenţiale, care trebuie să ne reţină atenţia: "Să nu mai 
greşeşti, ca să nu ţi se întâmple ţie ceva mai rău". 


E posibil ca în cazul acestui bolnav, neputinţa lui să fi fost datorată păcatelor 
lui. Ştim că sunt şi alte cazuri, relatate de Evanghelu, când Mântuitorul vindecă, 
de pildă un orb, dar când e întrebat: "Cine a greşit, acesta sau părinţii lui?,, - 
răspunde că: "Nici acesta, nici părinţii lui, ci acestea s-au făcut ca să se arate 
prin el lucrurile lui Dumnezeu" (loan 9, 3). Unora li se trimit încercări, altora 
pedepse sub formă de boli. 


Dar comentatorii care tâlcuiesc această întâmplare minunată se opresc asupra 
altui aspect, şi anume asupra răspunsului pe care l-a dat slăbănogul 
Mântuitorului: "Nu am om care să mă arunce în scăldătoare". El expunea o 
stare de fapt care trebuia corectată. Nimeni nu se găsise, de atâta vreme, care, 
din milă faţă de el, sau din orice alt sentiment, ar fi încercat să-l ajute, să-l 
arunce în scăldătoare. Omul era completamente singur, se afla într-o totală 
singurătate şi izolare. Era lăsat pe seama lui însuşi. Şi iată cât e de rău să fie 
omul lăsat pe seama lui însuşi! Să nu aibă alt om! Să nu aibă un prieten! Să 
nu aibă pe cineva aproape! 


Acest lucru a venit Mântuitorul să-l corecteze. 


» Să fim oameni care ajută. 

» Să fim oameni dedicați altora. 

» Să fim oameni care să luptăm împotriva izolării în care se află 
aproapele, şi împotriva singurătăţii. 


Cineva a fost întrebat odată: care este cea mai nenorocită stare în care s-ar afla 
un om. Răspunsul a fost: singurătatea. 


Într-adevăr, mulţi fac experiența singurătăţii, a lipsei de prieteni, a 
dezinteresului celor din jurul lor, şi aceasta face că mulți să-şi piardă sensul 
existenţei, să-şi piardă gustul vieţii. Există în jurul nostru mulţi factori care 
promovează singurătatea, printre aceştia un loc important ocupându-l 
indiferența unuia faţă de celălalt. Indiferenţa şi dezinteresul. Câţi nu zic: Nu mă 
intereseaza-vecinul. Ce treabă am cu cu aproapele meu? Am fost cu pus să fiu 
paznicul aproapelui meu, paznicul fratelui meu? Aduceţi-vă aminte, cei care 
mai citiți în Sfânta Scriptură, că acesta a fost răspunsul dat de Cain în faţa lui 
Dumnezeu, după ce îl omorâse pe fratele său Abel: "Au doară eu sunt păzitorul 
fratelui meu?" (Facere 4,9). 


Un răspuns tipic păcătos, pentru că fiecare din noi e pus, de fapt, să fie păzitor al 
fratelui său, să se intereseze de fratele său. "Aceasta vă poruncesc, ca să vă 
iubiți unii pe alţii" (oan 15, 17), şi: "Dragoste mai mare decât aceea, ca 


cineva să-şi pună sufletul său pentru prietenii Săi, nimeni nu are" (loan 15, 
13). Aşa spune Mântuitorul cu orice prilej, pentru că numai iubirea creează 
punți între oameni. Numai iubirea te face să te gândeşti şi la altul, nu 
numai la tine. Numai ea te îndeamnă să-ţi reverşi interesul şi către celălalt. 


Evanghelia aceasta este o Evanghelie a comuniunii. Ne învaţă să purtăm 
grijă unii faţă de alţii, să trăim ca fraţii, să nu lăsăm pe nimeni în izolare, în 
singurătate, să nu lăsăm pe nimeni aşa cum a fost lăsat acel slăbănog care, 
timp de 38 de ani, n-a găsit un om care să-l ajute. 


Se plâng unii că nu sunt iubiţi. Dar oare s-au gândit să iubească şi e1? lubirea se 
întoarce spre cel ce iubeşte. Ea îl bucură întâi pe acela, deşi ea se întoarce apoi 
şi dinspre cel iubit. "Cel ce-şi iubeşte fraţii, spune WIREIRIIIBRIRĂ, e onorat a 
rândul său cu preţul iubirii" (Despre gelozie şi invidie, 16). 


Pilat a rostit, arătându-L. pe lisus iudeilor în momentul Patimilor, acel 
enigmatic: "Iată Omul!" (loan 19, 5). Nici nu ştia Pilat ce spune. Sau poate ştia. 
În socoteala lui de roman cinic, va fi închis în această formulă scurtă o întreagă 
filosofie. Iată cât valorează omul în faţa voastră. Îl condamnaţi pe nedrept, dintr- 
o ambiţie pe care eu n-o înţeleg, dar trebuie să vă fac pe voie, ca să vă astâmpăr! 
"Iată Omul!" - omul pe care îl reclamaţi că a vrut să se facă rege. Are el acum 
înfăţişarea unui rege? "Iată-l pe împăratul vostru", a mai zis Pilat, aruncându-le 
o batjocură. Asemenea împărat meritaţi. Desfigurat. Bătut. Desfiinţat ca om! 
"Să-l răstignesc pe împăratul vostru?" - "Nu avem alt împărat decât numai pe 
Cezarul de la Roma", au răspuns, "şi dacă nu-L răstigneşti, nu eşti prieten al 
Cezarului". 


Perfidia era prea mare, ajunsă până la josnicie, numai ca să-şi ajungă scopul, 
pentru că ei înşişi nu erau prieteni ai Cezarului. Îl urau. Dar acum îl foloseau ca 
să-l silească pe Pilat să-L răstignească pe lisus. Pilat nu era omul care să-şi 
pună în primejdie postul de procurator, în urma unor reclamaţii ale localnicilor 
care, cine ştie cum ar fi fost interpretate la Roma. Aşa au vrut, aşa le-a făcut. Li 
L-a dat să fie răstignit. Şi au răstignit "Omul!" Evident, cu complicitatea lui 
Pilat, şi complicitatea lui e cu atât mai gravă, cu cât îl ştia şi îl declară 
nevinovat. 


Fără să ştie exact ce face, Pilat dădea de fapt definiția omului adevărat, a omului 
pentru alţii, 


"Iată Omul!" lată omul de omenie, iată omul model, ar fi trebuit să gândească 
Pilat, dar el a gândit cu totul altceva! lată Omul pe care-L aştepta slăbănogul de 


38 de ani! lată Omul pe care-l aşteptăm şi noi. Pentru că avem şi noi 
slăbănogelile noastre de 38, sau de mai puţini, sau de mai mulţi ani, care 
aşteaptă pe cineva să ni le vindece. 


Am sfințit astăzi, la chemarea dumneavoastră, această biserică. Am putea spune 
acum: lată Biserica! lată Biserica aceasta întemeiată de lisus Hristos. Ea este 
chemată să răspundă la nevoile tuturor celor chinuiţi de singurătate, ale 
tuturor celor în nevoi. "Veniţi la Mine toți cei osteniţi şi împovăraţi, şi Eu vă 
voi odihni pe voi" (Matei 11, 28), voi da răspuns nevoilor şi întrebărilor voastre. 
Veniţi la Mine! Veniţi aici, la biserică. Biserica este trupul lui Hristos (Efeseni 
1, 23), iar EI este Capul ei (Ef. 1, 22). 


Omul de care aveţi nevoie şi pe care îl puteţi găsi acum este preotul care slujeşte 
în această biserică pentru dumneavoastră şi care nu are altă menire decât să fie 
omul care ajută pe alții, omul care se roagă pentru alții, omul care se sacrifică 
pentru alţii, omul care stă la dispoziția tuturor. 


Preotul, spune Sfântul Grigore de Nazianz, e acela care are grijă de tot 


sufletul, "şi dacă e în primejdie de a se pierde, să-i arate calea, iar dacă s-a 
stricat, să-l aducă din nou la starea dintâi” (Despre preoţie). 


Aceasta să învăţăm din Sfânta Evanghelie de astăzi, preoţi şi credincioşi, şi, ori 


că "nu au om!" Să nu mai fie om suferind lăsat pe seama lui însuşi! 


(predică rostită cu prilejul sfințirii bisericii din Săcele-Braşov, la 13 mai 1985) 


Mitropolitul Antonie Plămădeală - Predică la Duminica a IV-a după Paşti - 
a Slăbănogului 


Textul Evangheliei de astăzi ne întoarce aproape de începutul activităţii Mân- 
tuitorului Iisus Hristos pe pământ. Sfântul evanghelist loan încheie capitolul 4 
al Evangheliei sale, precizând că a doua minune a lui lisus, săvârşită după 
întoarcerea din ludeea în Galileea, a fost vindecarea fiului unui funcţionar 
imperial în Capernaum, pe care I-a vindecat de la distanţă. 

săvârşită de lisus a fost prefacerea apei în vin, la nunta din Satul 
Cana, din provincia Galileea. 


De data aceasta, fiind sărbătoare Mântuitorul a plecat din nou spre Iudeea, 
„suindu-se la lerusalim” şi acolo a făcut o vizită la ceea ce era un mare rezervor 
de apă, pe lângă care era amenajată şi un fel de baie publică naturală. Era o 
„scăldătoare”, numită Vitezda, descrisă ca având cinci pridvoare, fapt confirmat 
de descoperirea ei, nu de mult, de către arheologi. Era însă vestită, pentru că era 
o tradiție în Israel că, din când în când, un înger al lui Dumnezeu se pogora în 
apa aceea şi o tulbura, adică se făceau acolo nişte valuri şi cel care intra cel 
dintâi, după ce se pogora îngerul, se vindeca de orice boală era cuprins. 


Cele cinci pridvoare în care aşteptau bolnavii ne pot da indicaţia că era ca un fel 
de staţiune balneară, amenajată anume. „În acestea zăceau mulţime de bolnavi: 
orbi, şchiopi, uscați, care aşteptau tulburarea apei” (loan 5, 3). Printre cei mulţi 
care aşteptau tulburarea apei, era şi un slăbănog bolnav de 38 de ani şi care cine 
ştie câți din aceşti 38 de ani şi-i va fi petrecut acolo, pe malul acestei ape, 
încercând să ajungă şi el odată cel dintâi în apă, ca să se vindece de slăbănogirea 
sa. Nu va fi avut rude apropiate, puternice, întreprinzătoare, care să poată să-l 
arunce pe el cel dintâi în apă şi omul zăcea acolo, trecând din speranţă în 
speranţă, de la o tulburare la alta a apei. 


ŞI a venit Mântuitorul. Nu ni se spune dacă a fost chemat, nu ni se spune nici 
pentru ce scop s-a dus acolo... . Se va fi dus în mijlocul suferințelor omeneşti, 
poate chiar anume pentru acest neputincios mereu rămas în urma celorlalți, dar 
mereu păstrându-şi speranţa. Văzându-l, i s-a adresat numai lui. 


Sfântul evanghelist, loan întrebuinţează însă în Evanghelia sa un cuvânt cheie, 
care ar explica oarecum motivul vizitei lui lisus. El spune: „Cunoscând că zace 
de multă vreme, i s-a adresat zicându-i: Vrei să te faci sănătos?”. Ei, cum să nu 
fi vrut, bietul om, să se facă sănătos? Sigur că voia. De ce stătea acolo? Poate că 
întrebarea i s-a părut chiar nelalocul ei. 


I-a răspuns totuşi: „Da, Doamne, dar nu am om care să mă arunce şi pe mine în 
scăldătoare în momentul când se tulbură apa şi de aceea până să merg eu, altul 
se pogoară înaintea mea” (loan 5, 7). De fapt se petrecea acolo o nedreptate. Se 
vindecau tocmai cei mai puţin bolnavi, cei mai în putere, care reuşeau s-o ia 
înaintea celor mai slabi. Va fi avut Mântuitorul şi acest lucru în vedere. 


Cu o economie de cuvinte caracteristică tuturor evangheliştilor, fără nici o altă 
introducere şi fără să-şi motiveze intervenţia, isus i s-a adresat: „Scoală-te, ia-ţi 
patul tău şi umblă”. Și omul s-a ridicat şi s-a făcut dintr-o dată sănătos. 


Putem să ne imaginăm ce se va fi întâmplat în momentul acela. Omul va fi 
strigat de bucurie, va fi anunţat pe toată lumea că, uite, s-a făcut sănătos, dintr-o 
dată, prin simpla spusă a acestui necunoscut. Mulţi vor fi asaltat pe lisus să-i 
vindece şi pe dânşii. Omul vindecat, ca să scape de îmbulzeală, a plecat repede 
ŞI bucuros. Și tot aşa a făcut şi lisus. 


Se întâmpla însă că minunea se săvârşise într-o zi de sâmbătă, când evreii nu au 
voie să facă absolut nimic. Omul se va fi lăudat pretutindeni, strigându-şi 
bucuria. El nu ştia că fariseii şi cărturarii căutau să-l găsească lui lisus vinovăţie 
în legătură cu tot ceea ce făcea. Ca să-l timoreze şi să-l câştige martor împotriva 
celui care îl vindecase, l-au acuzat, mai întâi chiar pe el: „E sâmbătă, nu se 
cădea să-ţi iei patul”. Aeasta însemna săvârşirea unei lucrări. El a răspuns 
simplu: „Cel ce M-a făcut sănătos, Acela mi-a zis: ia-ţi patul tău şi mergi”. Cu 
alte cuvinte: „Dacă m-a putut face sănătos, înseamnă că avea putere să dezlege 
ŞI sâmbăta”. 


Când l-au întrebat însă cine era omul acela, fostul slăbănog nu le-a putut spune, 
pentru că vindecătorul dispăruse. Nu mult mai târziu, când omul mergea pe 
picioarele lui, s-a dus la templu să înalțe o rugăciune de mulţumire lui Dumne- 
zeu. Acolo L-a întâlnit din nou pe lisus. Nici de data aceasta conversaţia dintre 
ei n-a fost prea lungă. Mântuitorul i-a zis doar atât: „Te-ai făcut sănătos, nu-i 


aşa? Ei vezi, de-acum să nu mai păcătuieşti ca să nu ţi se întâmple ţie ceva mai 
rău”. ŞI cu aceasta totul s-a terminat. 


Aceasta a fost IEI sivârsiră de Mântuitorul. Şi iată că 
Biserica a rânduit ca amintirea acestei vindecări să fie sărbătorită în mod special 
şi i-a rânduit o duminică din an, a IV-a după înviere, tradiţia numind-o 
„Duminica Slăbănogului”. Precum vedem, istorisirea în sine este foarte scurtă. 
Nici nu ştiu ce-am mai putea scoate dintr-însa, decât poate să ne ducem la 
câteva semni-ficaţii ale unor cuvinte sau ale unor amănunte. 


Cel dintâi lucru pe care l-aş remarca ar fi aceste cuvinte spuse de slăbănog:; 
„Doamne, nu am om care să mă ia şi să mă arunce şi pe mine în apă”. Sintagma 
aceasta a rămas de atunci în vorbirea curentă: „nu am om”! Oare câţi mai ştiu de 
unde vine? Cei care citesc Scriptura sau vin la biserică ştiu, dar sunt mulţi care o 
întrebuinţează crezând că e o zicală populară. 


Vrea cineva să-şi angajeze o treabă la autorităţi? Zice: „Nu am om, care să mă 
introducă!” Îşi pregăteşte copilul pentru un exament de admitere? Se plânge: 
„Nu am şi cu un om care să mă arunce în scăldătoare!” 


Nici slăbănogul nu avea om. Era singur. Cine ştie, poate de milă îl aduceau unii 
dintre cei din jurul lui şi-l lăsau acolo pe mal, ca să nu zică că n-au făcut şi ei 
ceva pentru dânsul. Dar nu stăteau până să-l arunce în scăldătoare. De altfel, 
trebuie să ne închipuim că va fi fost foarte greu să ajungi primul. Va fi fost o 
competeţie extraordinară pe malul acestui lac, între cei bolnavi. 


Erau unii bogaţi, care-şi aduceau cu ei slujitori, îşi aduceau membri ai familiei 
care căutau să se strecoare în faţă, ca să ajungă cei dintâi. Pentru că tulburarea 
apei nu se întâmpla la zile cunoscute. Nimeni nu ştia când va fi. Trebuie să fi 
fost deci o adevărată luptă de zi şi de noapte între bolnavi şi între însoțitorii 
bolnavilor, fiecare dorind să ajungă cel dintâi în scăldătoare. Era o competiţie a 
egoismelor. Fiecare se gândea numai la el. 


Fiecare se gândea să ajungă el întâi, nu vecinul. Că era mai puţin bolnav, sau 
mai bolnav, nu conta şi nimeni nu era gata să admită o ierarhizare a bolilor şi o 
ordine cât de cât firească a celor care aşteptau. Nu era nici un rând. Era luptă şi 
învingea cel mai tare, sau cel cu oameni mai mulţi. Fiecare se gândea numai la 
el. 


Săracul nostru slăbănog, care nu avea om, sigur că nu putea să ajungă vreodată 
înaintea altora în apă. Era om singur. Singurătatea este una din marele neon- 
rociri ale oamenilor. Singurătatea celor fără familie, singurătatea celor rămaşi 
singuri, singurătatea bătrânilor, singurătatea celor ce supraviețuiesc generaţiei 


lor şi care nu mai au prieteni, singurătatea părinţilor abandonaţi de copii, sau 
care vin să-i vadă foarte, foarte rar. Poate că le dau ce le trebuie. Dar de câte ori 
nu auzim din partea celor care au tot ce le trebuie: „Sunt prea singur! Mă 
omoară singurătatea”! 


Urâtul singurătăţii, căci acest sentiment al urâtului îl dă singurătatea, sentiment 
al descumpănirii, al non-sensului existenţei, a preocupat pe mulţi dintre înţelepţi 
ŞI scriitori. 


Goethe spunea că „nu există nimic mai periculos ” (Suferințele tânărului 
Wer-ther). 

L.C. de Vauvenargues spunea că singurătatea „e mortală când e prea 
îndelungată, cu toate că e necesară ” (Reflexions sur divers sujets). 
Gabriel Marcel o numea „unica suferinţă ” (Le coeur des autres). 

Paul Valery spunea că „un om singur e întotdeauna într-o proastă 
companie ” (Idee fixe). 

Punând-o într-un anumit context, probabil când sufletul simte nevoia să 
uite o mare durere, un eşec, o ruşine, Th. Gautier spunea că 
„Singurătatea e cea mai rea tovarăşă atunci când cauţi uşurarea şi 
uitarea ” (La Croix de Berny). 

Iovan Ducici o deplânge la bătrâneţe, gândindu-se desigur la cei care 
rămân singuri din generaţia lor, la cei care sunt lăsaţi singuri de către 
copii, cărora le-au murit soții sau soțiile. „Singurătatea, zice el, e una 
din cele mai vechi nefericiri ale bătrâneţii” (Comoara împăratului 
Radovan). 


Există, desigur şi o singurătate căutată, care le face bine unora, dar aceasta e 
întotdeauna temporară şi căutată din nevoia de concentrare, de meditaţie. Unul 
ca acesta trebuie să fie în stare, cum zice Tibul (Elegii), „să-şi ţină singur loc de 
mulţime”. 


În singurătatea sfinţilor şi a asceţilor e, desigur, o căutare a locurilor ferite de 
ispite, de aceea Lacordaire zicea că e „o mare forță, care apără de multe 
pericole” (Pensee), dar nici aceasta nu poate fi de durată, pentru că se trans- 
formă în urâtul de care vorbeam la început, achedia zic sfinţii filocalici, adică o 
acreală a vieţii. 


Până şi marii asceţi caută obştile sau îşi asociază câţiva ucenici. Singurătatea 
dezumanizează. De aceea noi românii n-am ajuns niciodată, în spiritualitate, la 
forme extremiste de „zăvorâţi”, de „stâlpnici”, de „trapişti” riguroşi, închişi în 
chilii. lar când unii s-au retras temporar, erau dintre cei cu o lungă experienţă de 
rugăciune, care însemna totuşi o comuniune cu Dumnezeu, care le era unora ca 


acestora foarte aproape şi le ţinea tovărăşie. Până şi Dumnezeu, chiar de la 
Facerea lumii, a zis că „nu este bine să fie omul singur” (Fac. 2, 18). Şi lisus a 
spus odată: „Judecata mea este adevărată, pentru că nu sunt singur, ci Eu şi 
Tatăl cel ce M-a trimis” (loan 8, 16). 


Și apoi mai e şi singurătatea celor plecaţi departe, departe de ai lor, în ţări străi- 
ne, în locuri străine! 


Acum două duminici mă aflam într-un orăşel pe lângă Detroit, în S.U.A. şi am 
petrecut duminica împreună cu românii de acolo. Le-am făcut o slujbă 
arhierească, împreună cu ierarhul locului..., după care ne-am întâlnit la o agapă. 
Mulţi s-au plâns de marea singurătate în care se află, departe de ai lor, de satul 
lor, de ţintirimul din sat în care le dorm strămoşii, de ţara în care s-au născut, de 
aerul, de pădurile, de apele, de frumuseţile de acasă. Nu sunt puţini cei care 
trăiesc această nostalgie a patriei, a pământului natal, cu o intensitate greu de 
prins în cuvinte, pentru că e de dincolo de cuvinte. 


Am găsit un student român la New York care se află acolo de mai mulţi ani şi 
care mi-a spus: „Nu mai pot, trebuie să vin repede într-o vacanţă, pentru că nu 
mai pot suporta această singurătate. Măcar o săptămână să vin acasă şi după 
aceea mă voi întoarce să-mi termin studiile”. 


Duminica trecută m-am aflat mult mai departe, cu românii de la Los Angeles, de 
pe malul celuilalt ocean, al Pacificului. Am trăit cu ei momente de mare înălţare 
sufletească. Fiindcă veneam „de acasă”, le aduceam aer de acasă! Cei mai mulți 
sunt de aici, din Transilvania. Marea emigrație pornită încă înainte de primul 
război mondial este ardeleană. Au venit mai mulţi decât oricând la biserică în 
duminica trecută, tocmai fiindcă venea cineva de acasă. Am stat de vorbă, am 
slujit în limba română şi apoi au cântat şi au recitat versuri de Coşbuc, de Iosif, 
de Goga, au cântat „Deşteaptă-te române” şi multe alte cântece care le aminteau 
de pământul natal. Acolo departe, se simțeau singuri. Singurătatea e de altfel 
marea boală a secolului. 


Când m-am dus pentru prima oară în Anglia la studii, un român de acolo mi-a 
dat un ziar de vreo 50 de pagini, pline de anunţuri. Ei bine, ce credeţi că erau 
aceste 50 de pagini de anunţuri. Erau apeluri ale oamenilor singuri, în căutare de 
alt om. „Caut pe cineva cu care să vorbesc o oră pe zi sau pe săptămână”; „Caut 
pe cineva cu care să mă plimb de la ora până la ora!”; „Caut pe cineva cu care 
să vorbesc la telefon” etc. etc. 


Erau strigăte disperate după un om, într-o capitală de 8 milioane de locuitori! 
De altfel fenomenul singurătăţii e mult mai mare în marile aglomerări, în marile 
oraşe, decât la ţară. La ţară oamenii se cunosc, se înrudesc, trăiesc în comun 


evenimentele fiecăruia. La ţară, când moare cineva, vine tot satul, la un botez 
vine o mare parte din sat. La nuntă vine tot satul. Toţi iau parte la toate 
evenimentele şi e greu acolo să se simtă omul singur. La oraş uneori trăieşti 
perete în perete cu cineva, într-un bloc şi nu ştii cine stă dincolo de perete, deşi 
eşti de 20 de ani acolo şi te despart de el câțiva zeci de centimetri! 


Slăbănogul din Evanghelia de azi suferea şi el de singurătate. Dumnezeu nu 
vrea ca oamenii să fie singuri. Nici Dumnezeu nu e singur. Şi Dumnezeu e în 
Treime. Când a făcut pe om a zis: „Să facem...” (Facere 1, 26). S-au sfătuit 
persoanele Sfântei Treimi, au stat de vorbă între Ele. 


A fi singur e o mare suferință. Fiecare dintre noi a făcut experienţa aceasta. 
Gândiţi-vă fiecare în parte: când aţi avut o durere, parcă v-aţi simţit mai eli- 
beraţi dacă la ea a mai luat parte şi altcineva. Dacă a venit cineva să vă spună o 
vorbă bună, de compătimire şi înţelegere v-aţi simţit mai uşuraţi. 


Dar nu numai la durere simţi nevoia să nu fii singur, ci şi la bucurie. Cine se 
poate bucura singur de ceva? O bucurie de unul singur e absurdă. E ca a câinelui 
care se ascunde să-şi roadă singur osul! Când ai o bucurie simţi nevoia să ieşi 
din casă, pe stradă, să găseşti un prieten căruia să-i spui: ştii ce bucurie am? Ştii 
ce lucru important mi s-a întâmplat? Până nu o împărtăşeşti, bucuria nu e 
deplină. Scriitorul scrie, dar nu se bucură decât când e citit. Pictorul când 
expune. Arhitectul când ideile îi devin construcții. 


Fiecare din noi avem nevoie de un om. De aproapele nostru. De aceea ni se cere 
multă inteligenţă, multă pricepere, ca să ştim cum să ne facem un om, un 
prieten. Mântuitorul ne învaţă cum să ni-l facem. Ni-l facem prin iubire, ni-l 
facem prin comunicare, prin ieşirea din egoism. 


Dar mai este o cale, aş zice chiar o cheie. V-aş recomanda s-o încercaţi fiecare 
şi să-1 verificaţi eficienţa. Ca să avem om, trebuie să fim noi, mai întâi, oameni 
pentru alții. Dacă suntem noi „om pentru altul”, înseamnă că am realizat 
comuniunea cu el. Şi el va fi „om pentru noi”. 


Reversul singurătăţii, reversul acestei boli, este împreună vieţuirea, împărtăşirea 
durerilor şi a bucuriilor semenilor. Societatea omenească nu s-ar fi putut 
dezvolta fără cooperare, adică fără împreună lucrarea oamenilor. Civilizaţia, 
cultura, nu s-ar fi putut realiza, dacă oamenii n-ar fi lucrat şi n-ar fi gândit unii 
pentru alţii. Viaţa noastră socială cea de toate zilele, cum s-ar dezvolta ea, dacă 
n-am lucra unii pentru alţii? Dacă n-ar fi acum cineva la uzina electrică, n-am 
avea lumină şi n-am putea fi aici în lumină, să ne rugăm lui Dumnezeu. Dacă n- 
ar fi lucrat un pictor aceste icoane pe pereţi sau pe iconostas, biserica n-ar fi 
frumoasă acum. Dacă semeni de-ai noştri n-ar fi lucrat într-o fabrică de 


ţesătorie, n-am avea haine. Dacă tâmplarii n-ar fi lucrat uşi şi fereste, brutarii, 
pâine, ciobanii, brânza, dacă pe toate aceste ar trebui să le facem noi înşine, 
pentru noi, cât de greu ne-ar fi! Nici nu s-ar putea. Viaţa socială presupune 
comuniune, presupune colaborare, cooperarea oamenilor între ei. Acesta este 
reversul singurătăţii. 


Aşadar cheia e aici: avem nevoie de un om, dar ca să-l avem, trebuie să fim noi 
om pentru altul. Teologia mai nouă îl şi numeşte pe lisus Hristos, cât a fost om 
pe pământ, „Om pentru altul”, aşa cum e şi Dumnezeu pentru altul, pentru noi 
toți, Căruia îi spunem „Bun şi iubitor de oameni”. 


Aş mai adăuga aici ceva: ca să intri în comuniune adevărată cu cineva, ca să-i fii 
folositor, trebuie să fii pregătit. Trebuie să înţelegi ce-i aceea comuniune. 
Trebuie s-o realizezi în tine însuţi, să întâlneşti contrariile din sufletul tău şi să 
le împaci. 


Sfântul Macarie Egipteanul scrie despre aceasta, având în vedere, fără 


îndoială, unul şi acelaşi om: „Omul ceresc se cunoaşte cu omul pământesc şi 
se naşte între ei o comuniune. Toţi cei ce sunt gata Să slujească şi să facă 
toate cu zel, credinţă şi dragoste de Dumnezeu, ajung tocmai prin aceasta, 
după cătăva vreme, la cunoştinţa adevărului însuşi” (Omilii), iar adevărul te 
face să te îndrepţi spre aproapele ca să-l slujeşti. leşi şi tu din singurătate şi îl 
scoţi şi pe el, deşi singurătatea ta e mai suportabilă când ai întâlnit în tine pe 
cei doi care se completează, care nu mai Sunt în contradicţie, pe omul 
pământesc şi pe cel ceresc. 


Formele concrete ale comuniunii dintre oameni sunt viaţa în societate, familia şi 
prietenia. Prietenia, care e mai largă decât cercui familiei, este forma ideală a 
alungării singurătăţu. 


Evident că prietenii trebuie bine aleşi. DIDI sfătuia Ia 
vremea Sa şi Sfatul e tot atât de valabil şi astăzi: Nu păstraţi nişte prieteni 
care vă duc la pierderea voastră. Nu păstraţi nişte prieteni care vin mai mult 
la masa voastră decât la prietenia voastră. Acei pe care dimpotrivă, iubirea îi 
apropie de voi, sunt invariabil prietenii voştrii” (Omilii 48, 7, la Evanghelia 
după Matei). 


„Prietenii tăi să fie bărbaţi paşnici, fraţi duhovniceşti şi părinţi Sfinţi”, spunea 
(Schiţă monahicească 7). Se referea, e drept, la monahi, dar 
sfatul e bun pentru oricine. 


Clement Alexandrinul verifica prietenia prin faptul de a gândi la fel (Scrieri, 
P.S.B. Bucureşti, 1982, p. 156), dar e de la sine înţeles că e vorba de a gândi 


bine, corect, nu de a aduna două neînţelegeri! Căci şi Pitagora spunea încă din 
vechime că prietenia înseamnă „o egalitate armonioasă”, de „bunăvoință 
reciprocă”, zicea şi Aristotel. 


„Acordul felului de a gândi”, zicea Democrit, dar întotdeauna în sensul în care o 
vedea Goethe: „o legătură delicată a sufletelor, printr-o armonie în cele mari şi 
bune” (Maximen und Reflektionen). 


Gala Galaction vedea în prietenie „una din mângâierile vieţii”. Fiindcă nu e uşor 
de realizat, tocmai pentru virtuțile pe care le presupune, M. Sadoveanu numea 
prietenia „floarea cea mai rară în lumea aceasta” (Creanga de aur). Tocmai 
pentru că e rară e valoroasă şi trebuie s-o căutăm. Prietenul e omul cu care 
suntem în comuniune de suflet, caldă, dulce, mângâietoare. De aceea Fericitul 
Augustin numea prietenul: „medicamentul vieţii” (De Civitate Dei). 


Şi familia e, precum a spus Dumnezeu, tot o formă a alungării singurătăţii, fie 
că eşti tu însuţi întemeietor de familie, fie că eşti membru într-o familie. 
Înseamnă că trăieşti într-o cointeresare la orice realizare, la bucurie, la suferinţă, 
la proiecte, la planuri. 


Clement Alexandrinul vede în familie, în soţ şi soţie, o Biserică: „Amândoi 
alcătuiesc o singură Biserică (adunare), o singură viaţă de curăţie, o singură 
sfială a unuia faţă de altul; hrana e comună, căsătoria unită, toate asemănătoare, 
respiraţia, vederea, auzul, cunoaşterea, nădejdea, ascultarea, dragostea. lar cei 
ce au comună viaţa, au comun şi harul. Şi comună le este şi mântuirea. Comună 
le este şi virtutea şi vieţuirea” (Scrieri I, Buc, 1982, p. 172). 


Simţi că trăieşti altfel, dacă trăieşti în comuniune. Ai mereu om care să te ajute. 
Și monahismul este tot o formă de comuniune, pentru că monahii nici ei nu pot 
trăi în singurătate deplină şi perpetuă. 


Singurătatea e o formă excepţională de viaţă, dar dacă ar rămâne absolută, ar 
cădea în egoism. Monahii înşişi trăiesc în comunităţi de monahi, se sfătuiesc şi 
se ajută. Chiar marii monahi, marii sfinți, cum am mai spus, marii asceţi care 
trăiau în vechime în pustiuri şi aceia îşi rezervau timp, de comunicare între ei. 


Acolo unde nu e comunicare, e iad. ladul e definit de unii teologi ca singurătate. 
Exclud celelalte caracteristici ale iadului şi îl definesc doar ca loc în care eşti 
absolut singur. Şi ce poate fi mai rău, decât să fii absolut şi permanent singur! 
Unul din marii asceţi ai noştri, un român, fiind întrebat când va fi cel mai rău în 
lume, a răspuns: „Atunci când pe potecile dintre chilii va creşte iarbă”, adică 
atunci când nu va mai fi comunicare între oameni (în Patericul Românesc al 
Părintelui loanichie Bălan). 


lată cum, totuşi, istoria aceasta a slăbănogului a avut să ne spună şi nouă ceva. 
Să fim oameni pentru alţii, pentru aproapele nostru. 


Trebuie însă să mai reținem încă un lucru din istoria acestui slăbănog. Trebuie 
să reținem speranţa lui. E foarte interesant. Deşi de atâţia ani nu reuşea să 
ajungă primul în apă, totuşi nu-şi pierduse speranţa. Venea mereu acolo. Spera 
că într-o zi se va întâmpla ceva. Avea el o credinţă într-o minune, o credinţă 
puternică. Şi iată că într-o zi Cineva a venit. Şi a venit anume pentru el. Şi vă 
rog să remarcaţi: nici nu l-a aruncat în scăldătoare. N-a mai fost nevoie. N-a mai 
aşteptat nici îngerul. I-a zis doar: „Ridică-te, ia-ţi patul tău şi umblă”. Pentru că 
cel care a venit era Dumnezeu. Dumnezeu care poate rezolva şi altfel lucrurile, 
decât pe căile pe care credem noi că se pot rezolva. 


Slăbănogul credea în posibilitatea vindecării, dacă cineva l-ar fi aruncat în apă. 
Spunea că nu are om. A avut Dumnezeu, fiindcă a avut credinţă şi fiindcă a avut 
speranţă şi avându-le pe acestea, nu i-a mai trebuit om, care să-l arunce în 
scăldătoare. 


Aruncarea în scăldătoare era cumva un ritual în cadrul unei metode, al unei 
reguli. Când vrea Dumnezeu, în întâmpinarea Căruia venim cu speranţă şi 
credinţă, nu mai este nevoie de ritualul metodei, al regulei. Se ştie că unii se 
nevoiesc pentru mântuire o viaţă întreagă, dar un bătrân ascet când a fost 
întrebat cât anume trebuie să se nevoiască cineva, a răspuns că problema nu e de 
durată, ci de intensitate... . Ceea ce nu înseamnă că trebuie negată regula şi 
osteneala de o viaţă. Acestea sunt căile tuturor. 


Cealaltă e calea unora, a acelora pe care îi alege harul. lar alegerea ţine de 
intensitatea rugăciunii, a credinţei, speranţei şi dragostei. De calitate, nu de 
cantitate. Lupta trebuie să fie deci, pentru calitate, aceasta însemnând puritatea 
inimii, curăţenia gândului, smerenia cea adevărată. 


Aşadar, să tragem din Evanghelia de azi o învăţătură în plus: „Chiar atunci 
când, în cazuri extreme, ajungem de nu avem om, să ştim că avem Dumnezeu. E 
foarte important să ştim că avem Dumnezeu şi că, prin urmare, nici atunci când 
suntem singuri, nu suntem singuri. 


Dar mai sunt încă multe posibilităţi de explorare a unui asemenea text şi a celor 
petrecute cu acest slăbănog. De pildă, cum vi se pare? Care din noi dacă ar fi 
făcut cu slăbănogul ce a făcut lisus, am fi avut tăria sufletească ca imediat după 
minunea săvârşită, să dispărem ca şi cum n-am fi făcut nimic? Nu cumva am fi 
dorit să fim lăudaţi, să ni se zică: „Mulţumesc! Vai ce om mare eşti!” Şi oare n- 
am fi fost tentaţi să spunem peste tot ce am făcut pentru el, iar ceilalți să ne 
aplaude? Ei bine, Mântuitorul dă aici un exemplu extraordinar de modestie. L-a 


vindecat, i-a zis: „scoală-te” şi a plecat de îndată. Ar trebui să învăţăm din 
aceasta să facem binele întotdeauna cu modestie, aşa cum l-a făcut Iisus şi cum 
vor face şi ucenicii Săi. 


Și mai avem şi altceva de învăţat. De pildă, când lisus l-a întâlnit după aceea pe 
slăbănog în templu, i-a zis: „Te-ai făcut sănătos, nu-i aşa? Acum caută să nu 
mai păcătuieşti”. Nu trebuie neapărat să înţelegem că slăbănogul era bolnav de 
38 de ani din cauza unor păcate, deşi e posibilă şi această interpretare. Poate că 
lisus a vrut să-l înveţe cum să-şi arate recunoştinţa față de Dumnezeu, pentru 
minunea pe care a făcut-o cu el. Să nu mai păcătuiască. Aceasta e şi pentru noi o 
învăţătură. 


Dacă Dumnezeu ne ajută de atâtea ori, ştiind noi şi neştiind, dacă răspunde de 
atâtea ori la cererile noastre, să răspundem şi noi la cererea Lui. Ţi-a dat 
Dumnezeu ceea ce ai cerut, fii aşadar şi tu un om ceva mai bun. [i-a alinat 
durerile şi nevoile? Caută să fii şi tu mai receptiv la durerile şi la nevoile altora. 
Caută să nu mai păcătuieşti prin izolare, prin egoism, prin vorbirea de rău, prin 
rănirea altuia, fie cu cuvântul, fie cu gândul, fie cu fapta. 


Și încă ceva mai învăţăm, din această întâmplare. Mântuitorul a făcut vin- 
decarea aceasta în zi de sâmbătă. Pentru noi creştinii duminica a preluat rolul 
sâmbetei, fiind ziua învierii Domnului. Mântuitorul a spus de mai multe ori: 


„Nu sâmbăta e pentru om, ci omul pentru sâmbătă” (Mc. 2, .27). Omului trebuia 
să-i dai întâietate, nu sărbătorii. Căci dacă în zi de sâmbătă îţi cade un animal 
într-o groapă, oare îl laşi acolo? Nu-l laşi, ci îl scoţi. Şi nu-i dai de mâncare 
sâmbăta? (Luca 13, 15). Nu e oare mai valoros un om decât un animal, ca să-i 
faci bine într-o zi de sărbătoare? 


Concluzia e scurtă şi aş vrea s-o reduc la esenţialul ei. Nici în zi de sărbătoare 
nu e oprit să faci binele. Binele poţi să-l faci oricând. Nimeni, nici o lege 
dumnezeiască, nici o regulă omenească nu te opreşte de la a face binele, oricând 
cineva are trebuinţă de ajutorul tău. 


Dar să nu încheiem înainte de a mai remarca ceva. Slăbănogul din Evanghelie 
nu-şi pierduse speranţa timp de 38 de ani. Venise iar şi iar la scăldătoarea cu 
minune, încrezător de fiecare dată că „îşi va găsi omul”. Omul care să-l arunce 
şi pe el în apă şi încă cel dintâi. 


E un model de speranţă neîmpuţinată. E un exemplu de biruinţă a răbdării şi a 
speranţei. Diavolul mizează adesea pe descurajarea noastră şi pe abandonarea 
speranţei. De aceea Sfântul Pavel numeşte speranţa printre virtuțile capitale. 


Dacă ţi-ai pierdut averea, n-ai pierdut nimic, scrie un predicator american. Dacă 
ţi-ai pierdut sănătatea, ai pierdut ceva. Dar dacă ţi-ai pierdut speranţa şi curajul, 
totul e pierdut. Cei mai mulţi pierd totul fiindcă şi-au pierdut speranţa în ultimul 
moment. 


Se povesteşte că diavolul s-a hotărât cândva să-şi vândă toate instrumentele cu 
ajutorul cărora şi-i supunea pe oameni. A făcut o mulțime de pachete, pe fiecare 
indicând ce conţine: supărare, crimă, minciună, necinste, mândrie şi aşa mai 
departe. După ce toate pachetele au fost vândute, cineva a observat că un pachet 
n-a fost pus în vânzare. L-a întrebat pe diavol, de ce? „Pentru că acesta e cea 
mai puternică dintre armele mele şi pe aceasta nu vreau s-o vând. Ea este 
descurajarea, pierderea speranţei. Când cineva ajunge la aceasta, îl am în mod 
sigur în mână!” 


Speranţa e fiica răbdării. De aceea Scriptura spune că „prin răbdarea voastră veţi 
câştiga sufletele voastre” (Luca 21, 19). Slăbănogul a avut o răbdare de 38 de 
ani. Noi ne-o pierdem prea adesea şi uneori pentru nimicuri. 


Se zice că o femeie care avea patru copii era spălătoreasă. Tocmai îşi înşirase 
rufele spălate cu greu, cu mijloace care nu erau mecanizate, ca cele din vremea 
noastră. Erau albe şi curate. Se rupse funia şi toate căzură în noroi. Femeia nu 
spusese o vorbă. Le spălă din nou şi iarăşi le înşiră, de data aceasta pe iarbă. 
Vani un câine şi trecu peste toate şi le murdări din nou. Femeia zâmbi: „Ce 
interesant! Câinele n-a lăsat nici măcar una nemurdărită”. Le spălă din nou fără 
să-şi facă inimă rea. A văzut în fapta câinelui o intenţionată încercare a răbdării 
el. Şi a trecut examenul! 


ŞI slăbănogul nostru era adus zilnic înapoi la casa sa, ca o rufă murdară care nu 
s-a putut curăţi. Dar nu şi-a pierdut răbdarea. A doua zi a pornit din nou spre 
încercarea miracolului. Şi într-o zi acesta a venit şi pentru el. Rod al răbdării şi 
al speranţei. 


Minunea săvârşită de Mântuitorul cu slăbănogul n-a fost atâta pentru acela, cât 
pentru noi. Oare de ce l-a lăsat Dumnezeu să aştepte 38 de ani? A aşteptat 
momentul când să vină Mântuitorul să-l vindece, pentru ca vindecarea să 
rămână o pildă memorabilă pentru istoria mântuirii, de atunci înainte, să ajungă 
până la noi şi cine ştie până când, până la sfârşitul lumii. 


Evanghelistul remarcă faptul că lisus cunoştea că slăbănogul suferea de multă 
vreme. L-a ales pentru că în iconomia mântuirii, în iconomia rânduielilor lui 
Dumnezeu, acest bolnav trebuia să aştepte să vină Mântuitorul ca să-l vindece. 
Vindecarea lui să fie o învăţătură pentru noi toți. Nu e, în fapt, o întâmplare 


petrecută atunci, pentru atunci. E o întâmplare petrecută atunci pentru acum, 
pentru toţi cei care sunt gata să spună că „nu au om”, că sunt singuri. 


Chiar cei care avem nefericirea singurătăţii, să ştim că nu suntem niciodată sin- 
guri, că asupra noastră e Dumnezeu, că suntem cu Dumnezeu care poate veni în 
ajutorul nostru şi vine sigur atunci când aşteptăm o soluţie din partea Lui, cu 
speranţă, cu credinţă şi cu dragoste. 


Zice profetul Isaia: „Încă grăind tu, îţi voi spune: lată sunt aici” (58, 9). 
„Cuvântul acesta, spune Sfântul Clement Romanul, este semn de mare făgă- 
duinţă. Prin el Domnul spune că este mai grabnic la dat, decât cel care-L roagă, 
la cerut” (Epistola către Corinteni, Buc, 1982, p. 101). 


Binecuvântat să fie Dumnezeu care pe toate le rânduieşte pentru noi oamenii şi 
pentru a noastră mântuire. Amin. 


PS Sebastian al Slatinei şi Romanaţilor - Predică la Duminica a IV-a după 
Paşti (a Slăbănogului) - Formalism şi neputinţă de a ne bucura de binele 
aproapelui 


Dreptmăritori creştini, astăzi Mântuitorul lisus Hristos săvârşeşte o minune care 
ar fi trebuit să-i impresioneze pe toţi cei ce au fost martori la ea. Un paralizat 
sau „slăbănog”, cum îl numeşte Evanghelia, țintuit la pat de 38 de ani, îşi 
redobândeşte sănătatea pe marginea scăldătorii Vitezda, prin bunăvoința 
Domnului. Şi, iată că ceea ce ar fi trebuit să „copleşească” s-a prefăcut într-o 
temă de discuţie absurdă şi minunea vindecării a fost umbrită de formalismul 
bolnav şi de neputinţa iudeilor de a se bucura de binele făcut de Hristos bietului 
suferind de atâta amar de vreme. 


Nu a fost singura dată când iudeii au încercat înăbuşirea faimei Domnului în 
„tera legii”, camuflându-şi în felul acesta neputinţa lor de a recunoaşte şi 
preţul ca atare binele atât de evident săvârşit de Hristos. Un om redevine „om”, 
iar ei invocă faptul că „era sâmbătă”. Cu acelaşi „argument” au încercat să 
minimalizeze şi minunea vindecării omului cu mâna uscată (Lc.6, 6-11) şi tot 
sub acelaşi pretext au pornit şi ancheta pe cât de artificială, pe atât de penibilă, 
împotriva orbului din naştere, pe care Hristos „a îndrăznit” să-l vindece tot 
sâmbăta (In.9, 1-38). Nimic mai josnic împotriva evidenţei binelui, decât „viciul 
de procedură”. Dorinţa iudeilor de „a-L prinde în cuvânt”"(Lc.20, 26) pe lisus cu 
orice preţ se ascundea când după argumentul că „este sâmbătă şi nu-ţi este 
îngăduit să-ţi iei patul” (In.5, 10), când după acuzaţia directă că încalcă sâmbăta 
(In.9, 16), pentru ca în fapt, să fie doar invidia şi răutatea lor în faţa faimei tot 
mai crescânde de care Se bucura lisus în popor. 


Obsesia iudeilor pentru sâmbătă era şi o maladie, dar şi un pretext. Maladie, 
pentru degenerarea stupidă care cuprinsese porunca propriu-zisă din Legea lui 
Moise (leş.20, 8-11) - făcută pentru om, iar nu omul pentru ea (Mc. 2,27) — şi 
pretext, pentru răutatea şi invidia care se ascundeau de fapt în spatele acestei 
râvne aparent scrupuloase. E adevărat că legea respectării zilei de odihnă cerea 
„să nu faci în ziua aceea nici un lucru: nici tu, nici fiul tău, nici fiica ta, nici 
sluga ta, nici slujnica ta, nici boul tău, nici asinul tău..."(leş.20, 10), însă, de la 
acestea şi până la a nu dezlega boul sau asinul sâmbăta pentru a-l duce să-l 
adape (Lc.13, 15), sau până la a se scandaliza de vindecarea femeii celei 
gârbove (Lc.13, 16), ori de tămăduirea orbului din naştere (In.9), precum şi a 
slăbănogului de astăzi, mi se pare doar o ipocrizie, formalism bolnav, răutate şi 
invidie deghizate în pretinsă dragoste de Lege. 


Iubiţi credincioşi, asistăm în pericopa evanghelică de astăzi de atitudinea celor 
ce n-au voit să preţuiască minunea vindecării paralizatului, la ceea ce 
Mântuitorul a condamnat oarecând cu intransigenţă la farisei, când 1-a acuzat că 
„strecoară ţânţarul şi înghite cămila”(Mt.23, 24), precum şi la,,închiderea uşilor 
Împărăției”, astfel încât nici ei înşişi să nu mai poată intra, dar nici alții (Mt.23, 
13). Şi recunoaştem în iudeii suspect de scrupuloşi, atât „,morminte 
văruite”(Mt.23, 27) “paharele curățate doar pe exterior”(Mt.23, 25), cât şi pe 
„povăţuitorii orbi” (MT.23, 24), despre care ne-a atras atenţia Hristos că ne vor 
călăuzi cu păguboasă râvnă în groapă (Mt.15, 14). 


Dumneavoastră nu aţi recunoscut, ascultând pericopa evanghelică de astăzi, pe 
„credinciosul de serviciu” care cu nepricepută râvnă, crezându-se învăţător”, 
mai mare tulburare provoacă în biserică, în dorinţa de a-i disciplina pe cei 
neştiutori? Mă refer la cei care, de dragul „ordinii, provoacă ei înşişi 
dezordine, printr-o atitudine absolut nepedagogică de a-i învăţa pe cei 
necunoscători cum sau când trebuie să se închine, pe unde au voie şi pe unde nu 
au voie să treacă în lăcaşul de cult, când trebuie şi când nu trebuie să 
îngenuncheze ş.a.m.d. Există persoane care au căzut „victimă” unor astfel de 
„lecţii publice” de creştinism, cu finalitatea de a nu mai călca niciodată în 
Sfânta Biserică. 


Alţii poate aţi recunoscut în evanghelia de astăzi pe superstiționiştii care nu vin 
duminica în mod regulat la biserică, în schimb respectă cu stricteţe „tradiția” de 
a nu tăia cu foarfeca vinerea; nu postesc, aşa cum se cere, toate posturile de 
peste an, dar au grijă să nu spele rufe în toate zilele de după Bobotează şi până 
la odovania praznicului; ţin cu stricteţe doliu după părinții lor trecuţi la cele 
veşnice, în schimb trăiesc necununaţi creştineşte. Acestora, deopotrivă, mi se 
pare că Se adresează Hristos când zice:,,Nebuni şi orbi, ce este mai mare, darul 
sau altarul care sfinţeşte darul”?(Mt.23, 19) sau când li se atrage atenția 
fariseilor că:,,strecoară ţânţarul şi înghit cămila”(Mt. 23, 24). 


De prea multe ori asistăm astăzi la râvna fără pricepere, la forme fără fond, ori 
la superstiții fără credință, ceea ce dovedeşte că nu toți ştim îndeajuns să 
distingem esenţialul de neesenţial, conţinutul de „ambalaj” sau litera legii de 
spiritul ei. Sau poate aţi întrezărit, ascultând evanghelia de astăzi, chipul 
înveninat al vecinului crăpând de invidie pentru că a văzut bucurie şi petrecere 
în casa voastră, ori ochii bănuitori ai duşmanilor, siliți a vă recunoaşte 
succesele? Nu vi s-a părut că ați recunoscut, pentru o clipă, pe cârtitorii 
cotidieni, care au grijă totdeauna să scoată la iveală „partea cea goală a 
paharului”, minimalizând şi căutând să neutralizeze orice bine săvârşit de noi 
prin închipuite mijloace ori scopuri ascunse şi meschine? Întâlnim şi astăzi 
astfel de oameni, care caută să întunece cu răutatea şi invidia lor frumosul şi 
binele, chiar şi atunci când acestea sunt evidente. Ei sunt exponenţii celuilalt 
motiv pentru care iudeii nu s-au putut bucura de minunea săvârşită astăzi de 
Domnul Hristos — răutatea şi invidia care-i rodea, văzând faima Sa crescândă. 


Dragii mei, iată cum evanghelia de astăzi ne dezvăluie două motive pentru care 
nu numai minunea aceasta nu a fost receptată aşa cum se cuvine de conaționalii 
Domnului, dar şi învăţătura şi Persoana Sa în general. Formalismul îngust şi 
bolnav al Legii vechi din inima iudeilor, prea triumfalişti pentru statutul de 
popor ales, s-a arătat prea strâmt pentru a cuprinde deschiderea „duhului” adusă 
de Hristos. Împlinirea Legii propovăduită de EI (Mt.5, 17) a fost etichetată drept 
„hulă”(In.10, 36), în timp ce prietenia Sa cu vameşii şi cu păcătoşii (Lc.7, 34) a 
fost considerată slăbiciune. 


De aceea, cred că pericopa aceasta, dincolo de minunea propriu-zisă prezentată 
şi de confirmarea încă o dată că păcatul îmbolnăveşte până şi trupul, nu numai 
spiritul nostru — „iată te-ai făcut sănătos. De acum să nu mai păcătuieşti, ca să 
nu-ți fie ceva mai rău”(In.5, 14) — ne atrage atenţia asupra acestor două păcate 
ce ne pândesc şi pe noi: formalismul şi neputinţa de a ne bucura de binele 
aproapelui. Formalismul merge mână în mână cu bigotismul, cu superstiţiile 
şi cu dragostea de literă lipsită de duh, în timp ce neputinţa de a ne bucura 
alături de aproapele ascunde răutate, invidie, complex şi competiţie 
neconstructivă. Hristos, însă, a întors astăzi spatele şi unei atitudini şi celeilalte, 
arătând că nu are nimic de-a face cu nici una din ele (In.5, 13), dar a atras 
atenția asupra păcatului care poate amplifica răul (In.5, 14). 


Pentru aceasta, datori suntem noi, creştinii, a recunoaşte şi a lucra binele în 
adevăratul lui duh, nu doar formal, ci şi în spiritul lui şi nu selectiv, ci exhaustiv, 
potrivit cuvântului Domnului — „pe acestea trebuia să le faceţi şi pe acelea să nu 
le lăsaţi” (Mt.23, 23). Apoi, e necesar să înţelegem că relațiile noastre cu 
aproapele trebuie guvernate mai degrabă de dragoste decât de judecată critică, 
mai mult de compasiune decât de patimă, mai mult de înţelegere decât de 
suspiciune, răutate ori invidie. Având aceste dorinţe în minţile şi inimile noastre 


ca dreptare diriguitoare la tot lucrul cel bun, vom putea câştiga şi noi adevărata 
înțelepciune şi bunul discernământ care ne poate preface în admiratori, 
înţelegători şi următori ai învățăturilor Mântuitorului Hristos, arătând înţeleaptă 
pricepere a râvnei celei bune şi dragoste nefăţarnică şi nepătimaşă faţă de 
aproapele nostru. Amin. 


Preafericitul părinte patriarh Daniel - Predică la Duminica a IV-a după 
Paşti (a Slăbănogului) 


A! 
ca 


Hristos vindecă şi ridică pe cel bolnav şi păcătos 


pe ucenicul Său de îndoială spunându- 
i: “Nu fi necredincios, ci credincios!” (loan 20, 27). 
+ Apoi în Duminica Mironosiţelor vindecă pe femeile mironosiţe de 
ici zicându-le: “Bucuraţi-vă, nu vă temeţi!” (Mt. 28, 9-10) 


4 lar în această duminică vedem pe 
vindecă un om de paralizie, „la scăldătoarea Vitezda. 


că păcatul este o boală a sufletului care adesea atrage după sine şi boli ale 


trupului, deşi aceasta nu este o regulă strictă. Sunt oameni care suferă nu ca 
urmare a păcatelor, ci ca urmare a faptului că Dumnezeu vrea Să se 
preaslăvească prin ei, aşa cum a spus Mântuitorul lisus Hristos despre orbul din 
naştere care nu a păcătuit nici el, nici părinţii lui, ci pentru ca să se arate în el 
lucrarea lui Dumnezeu. 


Mântuitorul Hristos - marele duhovnic şi doctor de suflete 


În Evanghelia de astăzi se vede totuşi o legătură între păcat şi boală, pe care 
Mântuitorul lisus Hristos o spune celui vindecat de boală în mod foarte discret, 
ca duhovnic doctor de suflete, care doreşte să salveze, să ridice, să recupereze 
pe cel păcătos, fără să-l umilească. EI nu îl ceartă, ci îl avertizează pe cel care a 
fost vindecat zicându-i în templu: “Iată, te-ai făcut sănătos. De acum să nu 
mai păcătuieşti pentru ca să nu-ţi fie ţie mai rău” (loan 5,14). Aceasta n-o 
spune tare de față cu oamenii, ci în taină, doar faţă în faţă cu păcătosul care a 
fost vindecat de Mântuitorul lisus Hristos. Aici avem modelul convorbirii 
dintre doctorul de suflete, care este duhovnicul, şi penitentul sau omul care se 
pocăieşte pentru păcatele lui şi doreşte să se vindece de păcat şi de boală, dacă 
pătimeşte din pricina păcatului. Această putere vindecătoare, milostivă a 
Mântuitorului lisus Hristos este scoasă în evidență în perioada dintre 
Sărbătoarea Învierii Domnului, a ridicării Sale din morţi şi Sărbătoarea Înălţării 
Sale la cer, pentru a ni se arăta că, de fapt, 
Deci 
perioada dintre Învierea Sa din morţi şi Înălțarea Lui la ceruri este o 
erioadă în care se arată şi anume 


Deci modul în care Biserica a rânduit citirea 
Evangheliilor în aceste duminici în perioada dintre Sfintele Paşti şi Înălţarea 
Domnului conţine o semnificaţie deosebită, fiind o pedagogie, o şcoală 
duhovnicească prin care ni se arată puterea vindecătoare, iertătoare şi de 
viaţă dătătoare a Mântuitorului lisus Hristos. 


Dumnezeu vine în ajutorul bolii şi singurătăţii 


În Evanghelia de astăzi se vede că Mântuitorul lisus Hristos merge la 
scăldătoarea Vitezda pentru a vindeca un om care de treizeci şi opt de ani 
suferea şi aştepta milostivirea şi ajutorul lui Dumnezeu. Nu cunoaştem ce păcat 
a săvârşit el pentru care suferea atât de mult. Vedem, însă, că, pe lângă suferinţa 
lui, se adaugă singurătatea pe care o trăieşte el şi neajutorarea lui din partea 
celor care sunt prezenţi acolo. Slăbănogul sau paralizatul de la scăldătoarea 
Vitezda, care în limba ebraică a Vechiului Testament însemnează “casa milei” 


sau “casa îndurării”, se simte foarte singur. Când lisus îl întreabă: “Vrei să te 
vindeci?”, el îi răspunde: “Nu am om care să mă ajute, să mă introducă în 
scăldătoare şi totdeauna altul o ia înaintea mea până când ajung eu”, adică 
până ce ajunge el târându-se spre apă. Treizeci şi opt de ani de suferinţă şi de 
multă singurătate, în timp ce atâta lume se îmbulzea în jurul lui. Vu singur în 
singurătate, ci Singur într-o mulțime de oameni. Aici este mirarea, sau 
paradoxul. EI nu trăia în pustie, nu era singur, izolat în casă, ci el se afla printre 
mulți bolnavi însoţiţi de prieteni sau de membri ai familiei care erau sănătoşi, 
dar fiecare se ocupa doar de bolnavul lui şi, îndată ce se vindeca bolnavul lui, nu 
se mai interesa să ajute pe bolnavul care nu are pe nimeni să-l ajute. Treizeci şi 
opt de ani de suferinţă, treizeci şi opt de ani de răbdare, treizeci şi opt de ani de 
smerenie, treizeci şi opt de ani de singurătate vedem în viaţa chinuită de boală a 
acestui om paralizat, care aştepta tulburarea apei de către înger. El aştepta un 
om care să-l ajute să poată intra în scăldătoare. 


Răbdarea desăvârşită, smerenia şi speranţa neîntreruptă aduc izbăvirea 


Spre acest om care nu avea pe nimeni ca să-l ajute a venit Dumnezeu-Omul, 
lisus Hristos. Se pare că acest bolnav de treizeci şi opt de ani de suferinţă era 
mai în vârstă decât Mântuitorul lisus Hristos, deci el suferea de boală dinainte 


slăbănogul i-a răspuns: “Doamne, nu am om care să mă ajute să intru în 
scăldătoare”(loan 5, 7). Prin aceasta el de fapt a exprimat şi o cerere, nu numai 
a dat o explicaţie. Deodată cu dorinţa de vindecare a spus că nu se poate vindeca 
fiindcă nu este nici un om care să-l ajute. Cu alte cuvinte, el are acum speranţa 
că lisus este Omul care îl poate ajuta să intre în scăldătoare după tulburarea apei 
de către înger, dar, spre surprinderea sa, Mântuitorul nu a venit ca să-l ajute 
să intre în scăldătoare, ci să-l vindece direct prin cuvânt. Văzând dorinţa lui şi 
văzând speranţa lui, a acestui om paralizat, după ce a cunoscut multa lui 
suferinţă şi multa lui răbdare, Mântuitorul lisus Hristos i-a zis: “Scoală-te, 
ia-ţi patul tău şi umblă” (loan 5, 8). Plin de credinţă că ceea ce i se spune să 
facă el poate face în clipa aceea, paralizatul de la scăldătoarea Vitezda s-a 
ridicat, el care nu se putea nici măcar târî până lângă scăldătoare cu forțe 
proprii, a luat aşternutul pe care stătea el şi a început să umble. Între timp însă, 
Mântuitorul lisus Hristos, Cel care i-a spus: “Scoală-te, ia-ți patul tău şi 
umblă”, S-a făcut nevăzut, a dispărut, nu a mai rămas acolo, s-a dus în altă 
parte. 


“Tot timpul trebuie să săvârşim binele” 


Vindecarea aceasta care a avut loc într-o zi de sâmbătă l-a bucurat foarte mult 
pe cel ce suferea, dar vindecarea i-a întristat pe cei ce invidiau pe lisus că face 
minuni şi l-au mustrat pe acest om vindecat zicându-i de ce se face aceasta 
sâmbăta, iar el, recunoscător faţă de Cel ce l-a vindecat, a zis mărturisindu-L.: 
“Cel ce m-a vindecat mi-a zis: scoală-te, ia-ţi patul tău şi umblă” (loan 5, 11), 
şi au întrebat: “Cine este Acela?” Iar slăbănogul nu a ştiut să răspundă cine este 
omul care l-a vindecat, care i-a zis: “Scoală-te, ia-ţi patul tău şi umblă.” 


Sfinţii Părinţi ai Bisericii, mai ales Sfântul loan Gură de Aur, spun că nu atât de 
mult îi deranja faptul că a fost vindecat sâmbăta acest om paralizat, ci faptul că 
s-a făcut minunea. Din invidie ascunsă sub paravanul respectării sâmbetei, ei au 
căzut cu reproşuri asupra acestui paralizat care a fost vindecat de către lisus. 


vindecând pe acest slăbănog sâmbăta, a vrut să ne 
şi în zi de lucru, şi în zi de 


sărbătoare, să arătăm iubire milostivă, ajutorare celor suferinzi, celor 
bolnavi, celor singuri, şi în zi de lucru, şi în zi de sărbătoare. De ce? 

X Pentru că atunci când arătăm milostenie şi bunătate faţă de cei care au 

nevoie de ajutorul nostru, preamărim pe Dumnezeu Cel milostiv şi bun. 

X Când facem fapte bune, fie în zi de lucru, fie în zi de sărbătoare, 


preamărim pe Dumnezeu Cel bun şi milostiv. 
Să fim recunoscători lui Dumnezeu pentru binefacerile primite 


Evanghelia ne mai arată încă o virtute a acestui om care s-a pocăit prin 
suferință, şi anume recunoştinţa sa, recunoştinţă adusă lui Dumnezeu. El nu a 
ştiut cine este Omul care i-a zis: “Scoală-te, ia-ţi patul tău şi umblă”, dar a 
simţit că vindecarea s-a făcut cu puterea lui Dumnezeu care lucrează în lisus 
Hristos, în Omul care i-a zis: “Scoală-te, ia-ţi patul tău şi umblă”, şi el, îndată 
ce s-a vindecat şi a putut umbla, a mers spre templu să mulțumească lui 
Dumnezeu pentru vindecare, să arate recunoştinţă şi mulțumire indiferent 
dacă Omul prin care Dumnezeu l-a vindecat mai era prezent sau nu, el s-a dus 
să mulţumească lui Dumnezeu în templu. Or, tocmai acolo, în templu, unde s-a 
dus să mulțumească lui Dumnezeu pentru vindecarea care s-a făcut lui printr-un 
Om necunoscut, L-a întâlnit pe cel necunoscut, pe lisus, s-au întâlnit amândoi 
din nou în templu, şi Mântuitorul îi spune: “Jată, te-ai făcut sănătos. De acum 
Să nu mai păcătuieşti, ca să nu-ţi fie ţie mai rău” (loan 5, 14). Atunci 
paralizatul care fusese vindecat a înţeles că Cel care l-a vindecat era în faţa lui 
din nou şi şi-a descoperit identitatea, a spus cine este EI, şi anume lisus din 
Nazaret. 


După acest moment, cel vindecat a ieşit din templu şi a spus iudeilor cine l-a 
vindecat. Vedem aici recunoştinţa arătată faţă de Dumnezeu şi mărturisirea lui 
lisus în faţa iudeilor spunând că prin El lucrează Dumnezeu care vindecă. Cu 
alte cuvinte, acest paralizat care a fost vindecat devine nu numai recunoscător 
faţă de Dumnezeu, ci devine şi un mărturisitor al lui Hristos şi al lucrării lui 
Dumnezeu prin minunile pe care Hristos Domnul le săvârşeşte. 


Scăldătoarea Vitezda, prefigurarea Bisericii 


Se constată că în foarte multe parohii şi mănăstiri, la cerința credincioşilor, se 
intensifică săvârşirea Tainei Sfântului Maslu care aduce şi iertare de păcate, şi 
alinare, dar şi sensibilizare a credincioşilor faţă de suferința semenilor lor. 


Sfinţii Părinţi spun că îngerul care tulbura apa şi făcea ca primul care se 
aruncă în scăldătoare să fie vindecat este o prefigurare a Tainei Botezului. Cu 


deosebirea însă că harul în Vechiul Testament era dat în arvună, nu în plinătate. 
Pe când, Atunci doar 
primul se vindeca, primul care intra în scăldătoare, 

Și se vindecă de toate bolile 


dacă au credinţă Mei atât de bolile sia cât şi de cele sufleteşti. 


Vedem din Evanghelie această legătură între păcat şi boală, dar vedem şi 
legătura între suferinţă şi pocăință. Multa suferinţă a acestui om paralizat s-a 


transformat în vreme de pocăință, o pocăință arătată prin răbdare multă şi prin 
nădejde multă. „ în comentariul la Evanghelia după 


Sfântul evanghelist loan, spune că acest om bolnav, paralizatul de la 


nu se răzvrăteşte împotriva lui Dumnezeu, nu cârteşte, nu-şi blestemă soarta 
că de atâţia ani suferă, ci suferă întru răbdare şi suferă întru nădejde. Deşi 
atâția oameni erau în jurul lui şi nimeni nu l-a ajutat niciodată, el nu îi 
judecă pe ceilalţi, nu se plânge zicând că ceilalți sunt nişte egoişti, nu-i 
blestemă, nu-i vorbeşte de rău pe cei care ar fi putut să-l ajute şi nu l-au 
ajutat şi rabdă întru speranţă, rabdă şi aşteaptă, şi această răbdare a lui întru 
smerenie şi întru speranţă, fără cârtire şi fără a judeca pe alții, fără să 
cârtească împotriva lui Dumnezeu şi fără să judece pe cei din jur, a fost 
socotită lui ca pocăință, suferinţa transformată în pocăință. 


Suferinţa poate schimba şi însănătoşi sufletul în relaţia cu Dumnezeu şi cu 
semenii 


înnoieşte, îşi schimbă şi însănătoşează sufletul în relaţia cu Dumnezeu şi în 
relația cu semenii. 


„Hristos iartă, vindecă şi ridică pe cel bolnav” 


Arhid. Ştefan Sfarghie - 10 mai, 2020 


În Duminica a 4-a după Paşti, a Vindecării slăbănogului de la Vitezda, prea 
fericitul părinte Daniel, patriarhul Bisericii Ortodoxe Române, a rostit un cuvânt 
de învăţătură în Paraclisul istoric „Sfântul mare mucenic Gheorghe” din Reşe- 
dinţa Patriarhală. Preafericirea sa a subliniat că, în esenţă, pasajul evanghelic 
citit în cadrul Sfintei Liturghii (loan 5, 1-15) ne arată că „Hristos iartă, vindecă 
şi ridică pe cel bolnav şi păcătos”. 


Întâistătătorul Bisericii noastre a enumerat învăţăturile duhovniceşti ce se 
desprind din Evanghelia Duminicii a 4-a după Paşti. „În primul rând, vedem că 
Domnul Iisus Hristos, Dumnezeu-Omul, merge din proprie iniţiativă la scăl- 
dătoarea Vitezda ca să vindece un om bolnav de 38 de ani, pentru că nimeni din 
mulțimea de oameni care se aflau în jurul său nu l-a ajutat să intre în scăl- 
dătoare. 


În al doilea rând, cunoscând pocăinţa prin suferință a acestui om bolnav, 
Mântuitorul lisus Hristos îl vindecă zicându-i: «Ridică-te, ia-ți patul tău şi 
umblă». Aceste cuvinte zicându-le El, bolnavul s-a vindecat. Şi era o zi de 
sâmbătă. Prin aceasta, Mântuitorul ne arată că binele trebuie făcut în orice zi: şi 
în zi de sărbătoare, şi în zi de lucru, pentru a arăta iubirea milostivă faţă de cei 
aflaţi în nevoi. 


În al treilea rând, învăţăm din Evanghelia de astăzi că, îndată ce a fost vindecat, 
omul paralizat a mers la Templu ca să-l mulţumească lui Dumnezeu pentru 
vindecarea sa, învăţându-ne şi pe noi să-l mulţumim lui Dumnezeu pentru orice 
binefacere primită de la EI. 


În al patrulea rând, vedem că Mântuitorul Iisus Hristos îl sfătuieşte discret, ca 
un Duhovnic desăvârşit, pe acest om care a fost paralizat şi vindecat de EI, 
zicându-i: «lată că te-ai făcut sănătos. De acum să nu mai păcătuieşti ca să nu-ţi 
fie ţie ceva mai rău». Prin aceasta vedem că Mântuitorul lisus Hristos nu judecă 
şi nu ceartă pe nimeni înainte de a-l ajuta, de a-l ridica dintr-o stare de suferință 
şi de umilinţă. 


În al cincilea rând, vedem că acest bolnav paralizat de 38 de ani, care a fost 
vindecat, îndată ce a aflat că lisus din Nazaret l-a vindecat, a început să-L 
mărturisească printre iudei spunând că EI este Cel care l-a făcut sănătos. Deci, a 
devenit un recunoscător al binelui primit şi un mărturisitor al lucrării 
dumnezeieşti care s-a arătat lui prin Mântuitorul lisus Hristos”, a reliefat 
părintele patriarh Daniel. 


Preafericirea sa a subliniat că Mântuitorul Hristos cunoaşte suferinţa omului, dar 
şi pocăinţa şi smerenia fiecăruia. „De ce S-a dus lisus spre acest om bolnav, 
paralizat de 38 de ani? Pentru că lisus a văzut că acest bolnav nu are om care să- 
1 ajute (...). Pentru că nu avea om care să-l ajute, Însuşi Fiul lui Dumnezeu Cel 
veşnic S-a făcut Om şi a venit spre acest bolnav ca să-l vindece. Dar, spre 
surprinderea bolnavului, lisus nu a venit să-l ajute să intre în scăldătoare, ci a 
venit să-l vindece prin cuvânt. Iar bolnavul s-a ridicat, plin de credinţă întărită 
prin suferinţă şi pocăință, şi-a luat aşternutul pe care şedea şi a mers la Templu 
să-l mulţumească Domnului pentru vindecarea sa”, a arătat patriarhul României. 


În continuare, prea fericirea sa a precizat faptul că slăbănogul de la Vitezda, deşi 
era înconjurat de o mulţime de oameni, el se simţea neajutorat şi singur. „Deşi 
erau mulţi oameni în jurul său, mulţimea părea un pustiu, fiindcă individua- 
lismul şi nepăsarea celor din jur faţă de suferinţa lui le-au făcut inimile pustii. 
Omul de la Vitezda, care suferea de paralizie de 38 de ani, nu era un om în 
pustie, în singurătate, ci era om între oameni, dar oameni nemilostivi”. 


„Mântuitorul este icoana Duhovnicului desăvârşit” 


Părintele patriarh Daniel a mai subliniat că slăbănogul de la Vitezda, pe lângă 
multa sa răbdare, fără răzvrătire sau cârtire, pe lângă smerenia lui, mai avea o 
calitate ce consta în recunoştinţa pentru binele făcut. „Prin aceasta, omul vin- 
decat de la scăldătoarea Vitezda devine pentru noi un dascăl al recunoştinţei, al 
mulțumirii imediate aduse lui Dumnezeu”. 


Preafericirea sa a mai precizat că Mântuitorul lisus Hristos S-a arătat în con- 
vorbirea cu slăbănogul vindecat Duhovnic desăvârşit. „Mântuitorul nu ceartă pe 
cel bolnav, ci mai întâi îl vindecă, nu divulgă păcatul lui ca să nu-l umilească şi 
nu-l lasă nici indiferent, ci îl sfătuieşte, îl îndrumă, ca să trăiască o viaţă 


duhovnicească în ascultare de Dumnezeu. În această Evanghelie, Mântuitorul 
este icoana Duhovnicului desăvârşit, este icoana duhovnicului care ajută, ridică 
pe cel umilit de păcat şi de boală, care cunoaşte intensitatea pocăinţei celui care 
trece prin suferinţă şi care vrea să recupereze demnitatea umană şi să reinte- 
greze în comunitatea umană pe cei care sunt izolați din cauza bolii, pe cei care 
sunt suferinzi, pe cei care sunt neglijaţi”, a arătat Întâi-stătătorul Bisericii 
noastre. „Biserica întreagă este Vitezda cea nouă, Casa milei, cum se numeşte în 
ebraică Vitezda, Casa îndurării, Casa harului sau Casa milostivirii - a spus prea 
fericirea sa - şi aşa noi înţelegem mai bine că Biserica este spital vindecător de 
boli sufleteşti şi trupeşti.” În modul cel mai deplin, vindecarea sufletului şi 
trupului ni se dăruieşte prin Sfânta Taină a Euharistiei, a mai precizat patriarhul 
României. 


„Slujbele Bisericii sunt o vindecare de singurătate, de nelinişte” 


La final, prea fericitul părinte patriarh Daniel ne-a îndemnat pe toți ca, în 
această perioadă grea prin care trece omenirea, să ne rugăm Mântuitorului lisus 
Hristos să vină spre noi ca să ne ridice din suferinţă, aşa cum l-a vindecat şi pe 
slăbănogul de la scăldătoarea Vitezda. „În această perioadă de pandemie, când 
foarte mulți oameni suferă sufleteşte de singurătate, de anxietate, de spaimă, de 
nesiguranța zilei de mâine, de teama de îmbolnăvire sau teama de moarte, să ne 
rugăm Mântuitorului lisus Hristos să vină spre noi, spre sufletul nostru şi spre 


casele noastre, ca să ne ridice din suferință, singurătate şi întristare şi să ne 
dăruiască bucuria pe care a dăruit-o omului de la Vitezda pe care l-a vindecat. 
De asemenea, în această perioadă suferim şi pentru faptul că iubiții noştri 
credincioşi nu pot participa fizic la slujbele din biserici. Avem speranţa că nu 
peste mult timp ne vom putea reîntâlni la slujbele Bisericii, chiar dacă la început 
ele se vor săvârşi în afara locaşului de cult. Slujbele Bisericii sunt o vindecare 
de singurătate, de nelinişte. Slujbele ne aduc pace şi bucurie prin prezenţa lui 
Hristos în Sfintele Taine”, a spus prea fericirea sa. 


Silviu Cluci - Scăldătoarea Vitezda din Ierusalim 


Bazinul a fost construit în perioada Macabeilor. Vitezda este un cuvânt aramaic 
care înseamnă „casa îndurării”. Bazinul mai purta numele de Scăldătoarea Oilor 
deoarece se află în apropiere de Poarta Oilor, unde se ţinea un important târg de 
oi pentru jertfele de la templu. 


În acest loc Mântuitorul Hristos a săvârşit minunea vindecării paraliticului de la 
Vitezda pe care o povesteşte Sfântul loan (loan 5, 1-8). Pe vremea lui lisus, 
scăldătoarea avea formă trapezoidală şi avea circa 120 de metri lungime pe 60 
de metri lățime şi adâncimea de 20 de metri. După mărturia Sfântului 
Evanghelist loan, scăldătoarea avea cinci pridvoare, patru de jur împrejurul 
scăldătoarei, iar un al cincilea era construit pe zidul care împărțea rezervorul în 
două bazine. Rezervorul colecta apa de ploaie din zona mai înaltă din nordul 
cetăţii şi servea pentru trebuinţele templului. 


După tradiţie, în apropiere de Scăldătoarea Oilor s-a aflat şi casa Sfinţilor 
Părinţi loachim şi Ana şi, deci locul în care s-a născut Maica Domnului. 


Când împăratul Adrian a construit noul oraş Aeclia Capitolina, la Vitezda a 
amenajat băi păgâne pentru a şterge amintirea minunii lui Hristos şi pentru a 
reînvia tradiția păgână. 


În anul 333, pelerinul din Bordeaux relatează că bazinul Vitezda era format din 
două rezervoare alăturate, înconjurate de jur împrejur de porticuri sau pridvoare 
unde îşi găseau ziua adăpost o mulţime de bolnavi: orbi, şchiopi, paralizaţi. 


In secolul al V-lea, bizantinii au construit pe locul scăldătoarei o minunată 
biserică lungă de de 45 m, cu trei naosuri. 


La invazia perşilor din anul 614, biserica a fost distrusă. Mai târziu, cruciații au 
construit două biserici: una mai mică pe locul fostei biserici bizantine şi a doua, 
mult mai mare, închinată Sfintei Ana. Această biserică s-a păstrat până astăzi. 


Săpăturile arheologice care au început la bazinul Vitezda cu mai bine de 100 de 
ani în urmă, şi s-au continuat în mai multe rânduri până în zilele noastre, au dat 
la lumină multe elemente din biserica bizantină şi din cea a cruciaților. 


=> 
= 
dai 
2 
a 
| 
= «i 
| Bes 
P-> j 
o? 
Da 
> 
= 9 
= 
La ei 
€.> 
a> 
== 
Z 
> 


Ori de câte ori vom vedea 
Biserica, să ştim că aceasta 
este lacul Vitezda. 


Aici este omul care, 
în numele lui Hristos, 

e menit să vă înveţe la rândul 
său cum să fiţi toţi oameni 
pentru alţii, să nu mai fie 
astfel pe lume slăbănogi care 
să spună: „eu nu am om!”. 

După acestea era o sărbătoare a iudeilor şi lisus S-a suit la Ierusalim. lar în 
Ierusalim, lângă Poarta Oilor, era o scăldătoare, care pe evreieşte se numeşte 
Vitezda, având cinci pridvoare. 


